INSERT INTO `gun_posts` (`ID`, `post_author`, `post_date`, `post_date_gmt`, `post_content`, `post_title`, `post_excerpt`, `post_status`, `comment_status`, `ping_status`, `post_password`, `post_name`, `to_ping`, `pinged`, `post_modified`, `post_modified_gmt`, `post_content_filtered`, `post_parent`, `guid`, `menu_order`, `post_type`, `post_mime_type`, `comment_count`) VALUES
(6563, 6, '2019-09-21 18:17:36', '2019-09-21 12:17:36', '<ul class=\"blog-side-ul\">\r\n 	<li><a href=\"  http://gunijan.org.bd/newsite/?page_id=6560 \">আলোকচিত্র </a>,</li>\r\n 	<li><a href=\"http://gunijan.org.bd/newsite/?page_id=4429\"> অডিও / ভিডিও / ফাইল </a></li>\r\n</ul>\r\nতারুণ্যের গান, সৃষ্টির উন্মাদনা ও বিদ্রোহের অগ্নি জেলে সাহিত্যে বিপ্লব ঘটাতে চেয়েছিলেন সোমেন চন্দ। মানিক বন্দ্যোপাধ্যায় সোমেন চন্দ সম্পর্কে লিখেছিলেন, \"নিজস্ব একটি জীবনদর্শন না থাকলে সাহিত্যিক হওয়া যায় না। সোমেন চন্দ ছিল কমিউনিস্ট। সাহিত্যিক হিসেবেও তার রচনায় নানাভাবে ফুটে উঠেছে কমিউনিজমের জয়ধ্বনি\"।\r\n\r\nসোমেন চন্দ অন্যায়, অত্যাচার, অসঙ্গতি ও অসহায়ত্বের কাছে কখনো মাথা নত করেননি। সকল অসঙ্গতির বিরুদ্ধে ছিলেন আপোষহীন। রাজপথে শোষিত মানুষের অধিকার আদায় ও শ্রেণী বৈষম্যহীন সমাজ গড়ার সংগ্রাম আর লেখালেখির মাধ্যমে সমাজের অসঙ্গতি তুলে আনার অবিচল প্রত্যয়ে তিনি ছিলেন ইস্পাতদৃঢ়। সোমেন চন্দের সাহিত্য ছিল কৃষক-শ্রমিক-মেহনতি মানুষকে ঘিরে। শোষণ-বৈষম্য থেকে মানুষকে মুক্ত করাই ছিল তাঁর উদ্দেশ্য ও স্বপ্ন। এস্বপ্ন বাস্তবায়নের জন্য নিজেকে নিয়েজিত করেন সেই শৈশব থেকে। ইস্পাতদৃঢ় সংকল্প নিয়ে শোষণমুক্তির লড়াই-সংগ্রামের পাশাপাশি তিনি সাহিত্যে বিপ্লব ঘটাতে চেয়েছিলেন। সোমেন চন্দ এমন একটি মানুষ, যার সৃষ্টি হতাশাগ্রস্ত প্রতিটি মানুষকে জাগ্রত করে নতুন উদ্যমে পথ চলতে সহয়তা করে।\r\n\r\nকমিউনিজম ছিল তাঁর প্রেরণা। কমিউনিজমের দর্শনের আলোয় চেতনাকে তিনি প্রতিনিয়ত শান দিতেন। কমিউনিজমই ছিল তাঁর মূল জীবনদর্শন। কলম ছিল তাঁর সংগ্রামের পাথেয়। আর খেটে খাওয়া মেহনতি মানুষ ছিল তাঁর বেঁচে থাকার প্রেরণা ও সৃষ্টির মোলিক কাঁচামাল। খাঁটি কমিউনিস্ট বলতে যা বুঝায়, সোমেন চন্দ ছিলেন তাই।\r\n\r\nসোমেন চন্দ জন্মগ্রহণ করেন ১৯২০ সালের ২৪ মে, মাতুলালয়ে। ঢাকার নিকটবর্তী বুড়িগঙ্গার পশ্চিম পাড়ে শুভাড্ডা ইউনিয়নের তেঘরিয়া গ্রামে। তবে বাংলা একাডেমী থেকে প্রকাশিত সোমেন চন্দ (জীবনী গ্রন্থমালা) বইয়ে হায়াৎ মামুদ লিখেছেন, \'সোমেন চন্দের জন্ম কেরানীগঞ্জ থানার অধীনস্থ পারজুয়া এলাকায় অবস্থিত ধিতপুর গ্রামে\'। তাঁর বাবার নাম নরেন্দ্রকুমার চন্দ। আর মায়ের নাম হিরণবালা। সোমেন চন্দের পিতামহের নাম রামকুমার। নরেন্দ্রকুমার চন্দের আদিনিবাস ছিল ঢাকার নরসিংদি জেলার বালিয়া গ্রামে।\r\n\r\nনরেন্দ্রকুমার চন্দ ঢাকার মিটফোর্ড মেডিকেল স্কুল ও হাসপাতালের স্টোরস বিভাগে চাকুরি করতেন। মা হিরণবালা। তিনি ছিলেন কেরানীগঞ্জের মেয়ে। মাত্র ৪ বছর বয়সে সোমেন চন্দ তাঁর মাকে হারান। হিরণবালার মৃত্যুর পর নরেন্দ্রকুমার সোমেন চন্দকে লালন-পালনের জন্য দ্বিতীয় বিয়ে করার সিদ্ধান্ত নেন। অবশেষে ঢাকার অদূরে টঙ্গীর তিন মাইল পশ্চিমে \'ধউর\' গ্রামের ডা. শরৎচন্দ্র বসুর কন্যা সরযূদেবীকে বিয়ে করেন। সোমেন চন্দ সৎ মা সরযূদেবীকে মা বলে জানতেন। আর সরযূদেবীও সোমেন চন্দকে নিজের সন্তানের মতো আদর-স্নেহ-ভালবাসা দিয়ে বড় করেছেন। বাবার চাকুরির কারণে ঢাকায় তিনি বেড়ে উঠেছেন। এখানেই তাঁর শৈশব-কৈশোর ও মানস চেতনা গড়ে উঠে। সোমেন চন্দ শহরের বাইরে অর্থাৎ গ্রামে একনাগাড়ে কখনো বসবাস করেননি। তবে মাঝে মাঝে তিনি মামা বাড়ি \'ধউর\' গ্রামে বেড়াতে যেতেন। তাঁর শৈশব- কৈশোরের বেশকিছু সময় কাটে পুরান ঢাকার তাঁতিবাজারে।\r\n\r\nসোমেন চন্দের পড়াশুনার হাতেখড়ি পরিবারে। বিশেষ করে বাবার কাছে। তারপর অশ্বিনী কুমার দত্তের কাছে পড়াশুনা করেন। প্রাথমিক পড়াশুনা শেষে ১৯৩০ সালে তাঁকে ৬ষ্ঠ শ্রেণীতে ভর্তি করে দেয়া হয় পুরান ঢাকার পোগোজ হাই স্কুলে। এই স্কুল থেকে ১৯৩৬ সালে তিনি প্রবেশিকা পরীক্ষায় উত্তীর্ণ হন। এরপর ডাক্তারী পড়ার জন্য ভর্তি হন ঢাকা মিডফোর্ড মেডিকেল স্কুলে। কিন্তু অসুস্থতার কারণে পড়াশুনা আর চালিয়ে যেতে পারেননি তিনি।\r\n\r\n১৯৩৫ সালের নভেম্বরে লন্ডনে ভারতীয় ও বৃটিশ লেখকদের একটি বৈঠক অনুষ্ঠিত হয়। এতে উপস্থিত ছিলেন ই এম ফরস্টার, হ্যারল্ড লাস্কি, হার্বাট রিড, রজনী পাম দত্ত, সাজ্জাদ জহির, মূলক রাজ আনন্দ, ভবানী ভট্টাচার্য প্রমুখ। নানা আলোচনার পর তাঁরা একটি ইশতেহার প্রকাশ করেন ডিসেম্বরে। এরই সূত্র ধরে ভারতে প্রগতি লেখক ও শিল্পী সংঘ গঠিত হয়। চার বছর পর ঢাকায় স্থাপিত হয় এর শাখা। লন্ডন বৈঠকে সাহিত্যিকরা এ সংগঠনের নাম \'প্রগতি সাহিত্য সংঘ\' রাখার সিদ্ধান্ত গ্রহণ করেন। যখন ইশতেহার প্রকাশিত হয় তখন প্রস্তাবিত নাম রাখা হয় \'প্রগতি লেখক সংঘ\'। ১৯৩৬ সালের ১০ এপ্রিলের এ সভায় সভাপতিত্ব করেন বিখ্যাত হিন্দি লেখক মুন্সী প্রেমচান্দ। সভায় সংগঠনের নামকরণ করা হয় \'নিখিল ভারত প্রগতি লেখক সংঘ\'। এর সভাপতি নির্বাচিত হন প্রেমচান্দ, সম্পাদক সাজ্জাদ জহির।\r\n\r\n১৯৩৭ সালে সোমেন চন্দ প্রত্যক্ষভাবে কম্যুনিস্ট আন্দোলনের সঙ্গে যুক্ত হন। ১৯৩৮ সালে তিনি কম্যুনিস্ট পাঠচক্রের সম্মুখ প্রতিষ্ঠান প্রগতি পাঠাগারের পরিচালকের দায়িত্ব গ্রহণ করেন। তখন তিনি ও তাঁর পরিবার শহরের দক্ষিণ মৈশন্ডিতে থাকতেন। এসময় তিনি বিপ্লবী সতীশ পাকড়াশীর মতো আজীবন বিপ্লবী শিক্ষকের রাজনীতি ও দর্শনের পাঠ নেন। রনেশ দাশ গুপ্তের সান্নিধ্যে থেকে বঙ্কিম, রবীন্দ্রনাথ, শরৎচন্দ্র, বিভূতিভূষণ, ম্যাক্সিম গোর্কী, মোপাঁসা, রঁলা, বারবুস, জিদ, মারলো, কডওয়েল রালফ ফক্সসহ আরো অনেকের লেখা বই পড়েন। তিনি রালফ্ ফক্স নিয়ে একটি কবিতা লিখেছিলেন, সেটি নিম্নে উল্লেখ করা হল।\r\n\r\nরালফ্ ফক্সের নাম শুনেছো?\r\nশুনেছো কডওয়েল আর কনফোর্ডের নাম?\r\nফ্রেদরিকো গার্সিয়া লোরকার কথা জান?\r\nএই বীর শহিদেরা স্পেনকে রাঙিয়ে দিল,\r\nসবুজ জলপাই বন হলো লাল,\r\nমার - বুক হল খালি -\r\nতবু বলি, সামনে আসছে শুভদিন।\r\nচলো, আমরাও যাই ওদের রক্তের পরশ নিতে,\r\nওই রক্ত দিয়ে লিখে যাই\r\nশুভদিনের সংগীত।\r\n\r\n১৯৪১ সালের ২২ জুন। হিটলার সমাজতান্ত্রিক সোভিয়েত ইউনিয়নকে আক্রমণ করে। বিশ্বযুদ্ধ নতুন দিকে মোড় নেয়। এ সময় ভারত উপমহাদেশের প্রগতিবাদী জনতা ফ্যাসিস্ট হিটলারের বিরুদ্ধে অবস্থান নেয় এবং স্তালিনের নেতৃত্বে সংগ্রামরত দেশপ্রেমিক সোভিয়েত যোদ্ধাদের প্রতি সমর্থন জানিয়ে জনযুদ্ধ ঘোষণা করে। এই আগ্রাসনের বিরুদ্ধে শান্তির লক্ষ্যে হীরেন মুখোপাধ্যায় ও স্নেহাংশু আচার্যকে আহ্বায়ক করে কবি, শিল্পী, সাহিত্যিক ও রাজনীতিবিদদের নিয়ে বঙ্গদেশে গড়ে উঠে \'সোভিয়েত সুহৃদ সমিতি\'। এর ধারাবাহিকতায় ১৯৪২ সালের জানুয়ারি মাসে ঢাকায় প্রগতি লেখক সঙ্ঘের উদ্যগে গড়ে উঠে \'সোভিয়েত সুহৃদ সমিতি\'। এর যুগ্মসম্পাদক ছিলেন কিরণশঙ্কর সেনগুপ্ত ও দেবপ্রসাদ মুখোপাধ্যায়। একপর্যায়ে সোমেন চন্দ এ সমিতির অন্যতম সক্রিয় সংগঠক হয়ে উঠেন। এই সমিতির প্রধান প্রধান কাজগুলোর মধ্যে একটা অন্যতম কাজ ছিল সোভিয়েত ইউনিয়নের আর্থসামাজিক ব্যবস্থার অগ্রগতি প্রসঙ্গে চিত্র প্রদর্শনী করা। এই প্রদর্শনীতে \'প্রগতি লেখক সঙ্ঘে\'র সোমেন চন্দের ভূমিকা ছিল অনন্য। তাঁর অবিরত শ্রমের কারণে ঢাকায় অল্পদিনের মধ্যে \'প্রগতি লেখক সঙ্ঘ\' ও \'সোভিয়েত সুহ্রদ সমিতি\' ফ্যাসিবাদ বিরোধী জনমত গড়ে তুলতে সক্ষম হয়।\r\n\r\n১৯৪২ সালের ৮ মার্চ ঢাকায় এক সর্বভারতীয় ফ্যাসিবাদবিরোধী সম্মেলন আহ্বান করা হয়। তথাকথিত জাতীয়তাবাদী কিছু দল এ সম্মেলন বিঘ্নিত করার চেষ্টা করে। রেল শ্রমিকদের সাধারণ সম্পাদক সোমেন চন্দ রেল শ্রমিকদের মিছিল নিয়ে যখন সম্মেলনে যোগ দিতে যাচ্ছিলেন তখন ঢাকার সুত্রাপুরে সেবাশ্রম ও লক্ষ্মীবাজারের হৃষিকেশ দাস লেনের কাছে বিপ্লবী সমাজতান্ত্রিক পার্টির গুণ্ডারা তাঁর উপর ধারালো অস্ত্র দিয়ে হামলা চালায়।\r\n\r\nঢাকা বিশ্ববিদ্যালয়ের অধ্যাপক বিশ্বজিৎ ঘোষ লিখেছেন: \"সোমেন হত্যার ব্যাপারটি, বিশেষ করে তখনকার পটভূমিতে এবং প্রেক্ষিতে এই হত্যাকাণ্ড গুরুত্বপূর্ণ ও তাৎপর্যবাহী। সোমেন ছিলেন সে সময়ে ফ্যাসিবাদবিরোধী আন্দোলন, সোভিয়েত সুহৃদ সমিতি, আর প্রগতি লেখক সঙ্ঘের অনেকখানি\"। ১৯৪২ সালে সোমেন চন্দের মৃত্যুর পর কলকাতায় অনুষ্ঠিত একটি সম্মেলনে প্রগতি \'লেখক সঙ্ঘ\'-র নামকরণ হয় \'ফ্যাসিস্টবিরোধী লেখক ও শিল্পী সংঘ\'। ১৯৪৫ সালে কলকাতায় আবার এর নাম পরিবর্তন করে রাখা হয় \'প্রগতি লেখক ও শিল্পী সংঘ\'।\r\n\r\nসোমেন চন্দের মৃত্যু সম্বন্ধে সরদার ফজলুল করিমের স্মৃতিচারণ: \"ফ্যাসিবাদ বিরোধী আন্দোলন বাংলার সব জেলা শহরে ছড়িয়ে পড়ে যার মধ্যে ঢাকা শহর ছিলো অন্যতম শক্তিশালী কেন্দ্র। ১৯৪২ সালের ৮ মার্চ ঢাকার বুদ্ধিজীবি ও লেখকরা শহরে এক ফ্যাসিবাদ বিরোধী সম্মেলন আহবান করেন। স্থানীয় জেলা পার্টির অনুরোধে কমরেড বঙ্কিম মুখার্জি ও জ্যোতি বসু সেখানে বক্তা হিসেবে উপস্থিত হন। সম্মেলন উপলক্ষ্যে শহরে খুবই উত্তেজনা সৃষ্টি হয় এবং রাজনৈতিক মহল প্রায় তিন ভাগে বিভক্ত হয়ে পড়ে। প্রথম যারা সম্মেলনের পক্ষে, দ্বিতীয় যারা সরাসরি বিপক্ষে, তৃতীয় যারা মোটামোটিভাবে তুষ্ণীভাব অবলম্বন করে নিরপেক্ষতার আবরণ নিয়েছিলেন। শেষোক্তদের মধ্যে প্রধানত কংগ্রেস মতবাদের অনুসারীরা ও দ্বিতীয় দলে ছিলেন জাতীয় বিপ্লবী, বিশেষত শ্রীসংঘ ও বিভির লোকেরা। যাই হোক, সম্মেলনের দিন সকালে উদ্যোক্তাদের অন্যতম তরুণ সাহিত্যিক সোমেন চন্দ আততায়ীর হাতে নিহত হন। তিনিই বাংলার ফ্যাসিবাদ বিরোধী আন্দোলনের প্রথম শহীদ। কিন্তু এই হত্যাকাণ্ডের পরও যথারীতি সম্মেলন অনুষ্ঠিত হয় এবং আমাদের প্রতি আরও লোক আকৃষ্ট হয়\"।\r\n\r\nসোমেন চন্দ প্রগতি লেখক সংঘের সম্পাদক নির্বাচিত হন। প্রগতি লেখক সংঘের প্রধান সংগঠকও ছিলেন তিনি। সংঘের সাপ্তাহিক ও পাক্ষিক বৈঠকগুলোতে নিয়মিত লেখা উপস্থাপনের তাগিদ থেকেই তাঁর সাহিত্যচর্চা বিস্তারলাভ করে। ১৯৪০ সালের শেষের দিকে কম্যুনিস্ট পার্টির সক্রিয় কর্মী হিসেবে ট্রেড ইউনিয়নের আন্দোলনের কাজ শুরু করেন। তাঁর স্বপ্ন ছিল কমিউনিস্ট পার্টির সদস্য হওয়া। ১৯৪১ সালে মাত্র বিশ বছর বয়সে তাঁর সেই স্বপ্ন পূরণ হয়।\r\n\r\n১৯৪০ সালের মাঝামাঝি সময় গেন্ডারিয়া হাইস্কুল মাঠে সম্মেলনের মাধ্যমে প্রগতি লেখক ও শিল্পী সংঘের উদ্বোধন করা হয়। সম্মেলনে সভাপতিত্ব করেন কাজী আবদুল ওদুদ। রণেশ দাশগুপ্ত ও সোমেন চন্দ সংগঠনের সম্পাদক নির্বাচিত হন। ১৯৩৭ থেকে ১৯৪২ সাল পর্যন্ত মাত্র পাঁচ বছর ছিল সোমেন চন্দের লেখক জীবনের পরিধি। তাঁর রচনার মধ্যে ছিল-২৬টি গল্প, একটি অসম্পূর্ণ উপন্যাস, তিনটি কবিতা, দুটি একাঙ্কিকা ও আটটি চিঠি। এছাড়া বিভিন্ন পত্রিকায় ছড়িয়ে আছে তাঁর আরও কিছু রচনা। কিন্তু পত্রিকাগুলো দুষ্প্রাপ্য। ফলে এসব রচনা আজও উদ্ধার করা যায়নি। ২৬ টি গল্পের রচনাকাল, বিষয়বস্তু ও প্রকাশভঙ্গির বিচারে গল্পগুলোকে দুটি পর্বে ভাগ করা যেতে পারে। ১ম পর্ব ১৯৩৭-৩৯ এবং ২য় পর্ব ১৯৩৯- ৪২ সাল পর্যন্ত। ১ম পর্বের গল্পগুলোর মধ্য বিভুতিভূষণের কিছুটা প্রভাব দেখা যায়। আর ২য় পর্বে মানিক বন্দোপাধ্যায়ের। নিম্ন মধ্যবিত্ত পরিবারে জন্ম নেয়া সোমেন চন্দ পরিবর্তনে বিশ্বাস করতেন। বিশ্বাস করতেন বিপ্লবে। সাধারণ মানুষের স্বাভাবিক জীবনযাত্রার অনুষঙ্গ হিসেবেই রাজনীতি চলে আসে তাঁর লেখায়। নিত্যদিনের ঘরকন্নার মধ্য দিয়ে তিনি অবলীলায় দেখিয়ে দেন শাসনযন্ত্রের কুটিল চালপ্রয়োগ, সমাজের রন্ধ্রে রন্ধ্রে ছড়িয়ে থাকা ক্ষমতার সুক্ষ্ম জাল। তিনি লিখেছেন মেহনতি মানুষের মুক্তির কথা ।\r\n\r\nতাঁর রচিত ইঁদুর গল্পের ইঁদুরগুলো যেন দারিদ্রেরই কিলবিলে রূপ যা এক মুহূর্ত শান্তিতে থাকতে দেয়না। ক্রমাগত শ্রেণীস্বাতন্ত্র টিকিয়ে রাখার লড়াইয়ে রত নিম্ন মধ্যবিত্তরা। নিরেট প্রেমের গল্প \'রাত্রিশেষ\'-এও মাথা চাড়া দিয়ে ওঠে শ্রেণীসংঘাত যা থেকে মুক্ত নয় আপাত সংস্কারত্যাগী বৈষ্ণবরাও।\r\n\r\nতাঁর রচিত অকল্পিত গল্পে তিনি দেখান, \"যারা রাষ্ট্রদেবতার মন্দিরের কাছাকাছি থাকেন, যারা বিশ্ব মানচিত্রে নিজের ক্ষুদ্র অবস্থান সম্পর্কে বেশ সচেতনই বলা চলে, যারা দেখতে পায় কিংবা দেখেও না দেখার ভান করে আমাদের চারিদিকে চাপা কান্নার শব্দ, আমাদের চারিদিকে জীবনের হীনতম উদাহারণ, খাদ্যের অভাবে, শিক্ষার অভাবে কুৎসিত ব্যারামের ছড়াছড়ি, মানুষ হয়ে পশুর জীবন-যাপন। আমাদের চারিদিকে অবরুদ্ধ নিশ্বাস, কোটি কোটি ভয়ার্ত চোখ, তারা যেন খুনের অপরাধে অপরাধী একপাল মানুষ\"।\r\n\r\nপ্রত্যাবর্তন গল্পে তিনি গাঁয়ের কথা বলেন, \"পঁচিশ বছর আগের পুরুষরা একদিন আকাশের দিকে চাহিয়া নিরুপায়ে কাঁদিয়াছে, তার বংশধরেরা আজও কাঁদিতেছে। তাহাদের চোখ-মুখ ফুলিয়া গেল\"।\r\n\r\nসোমেন চন্দ জীবনের এই স্বল্প পরিসরে শেষের কয়েকটি বছর সাহিত্য সৃষ্টি করেছেন । প্রতিটি রচনাতেই রয়েছে সৃষ্টিশীলতার ছাপ। তাঁর \'ইঁদুর\' গল্প বিশ্বের বহু ভাষায় অনূদিত হয়েছে।\r\n\r\n\'ইঁদুর\' গল্প প্রসঙ্গে লেখক হুমায়ূন আহমেদ বলেন, \"সোমেন চন্দের লেখা অসাধারণ ছোটগল্প \'ইঁদুর\' পড়ার পর নিম্ন মধ্যবিত্তদের নিয়ে গল্প লেখার একটা সুতীব্র ইচ্ছা হয়। নন্দিত নরকে, শঙ্খনীল কারাগার ও মনসুবিজন নামে তিনটি আলাদা গল্প প্রায় সঙ্গে সঙ্গেই লিখে ফেলি\"।\r\n\r\n১৯৪০-এ প্রকাশিত সংঘের সংকলন \'ক্রান্তি\'-তে তাঁর বিখ্যাত গল্প \'বনস্পতি\' প্রকাশিত হওয়া ছিল বিরল ঘটনা। মাত্র সতের বছর বয়সে তিনি ভাল একটি উপন্যাসও লিখেছিলেন, নাম - \'বন্যা\'। কিন্তু জীবিতাবস্থায় তাঁর কোন গ্রন্থ প্রকাশিত হয়নি।\r\n\r\nসোমেন চন্দের \'উৎসব\' গল্পটি প্রথম প্রকাশিত হয় সিলেট থেকে প্রকাশিত ১৩৪৮ সালের \'স্মৃতি\'র শরৎ সংখ্যায়। \'স্মৃতি\'র সম্পাদক ছিলেন জীতেশমাধব দত্ত ও হিরণ্ময় দাশগুপ্ত। \'স্মৃতি\'র ১৩৪৮ সালের শারদীয় সংখ্যায় লেখকমণ্ডলীতে সোমেন চন্দ ছাড়াও ছিলেন কাজী নজরুল ইসলাম, সুরেন্দ্র মৈত্র, অজয় ভট্টাচার্য, গোপাল ভৌমিক, জগদীশ ভট্টাচার্য, বরদা দত্তরায়, সত্যভূষণ চৌধুরী, নরেন্দ্রচন্দ্র দেব, যতীন্দ্রমোহন ভট্টাচার্য, বিনোদবিহারী চক্রবর্তী, নরেন্দ্রনাথ ভট্টাচার্য, জীতেশমাধব দত্ত ও রবীন্দ্র চৌধুরী। লেখকসূচি থেকেই \'স্মৃতি\'র উচ্চমান সম্পর্কে অনুমান করা যায়। কলকাতার জাতীয় শিক্ষা পরিষদ পাঠাগারের যতীন্দ্রমোহন ভট্টাচার্য সংগ্রহশালায় \'স্মৃতি\' সাময়িকীটি পাওয়া যায়।\r\n\r\nসোমেন চন্দ সাহিত্যেও বিপ্লবের স্রোতধারা আশা করতেন। বিশ্বাস করতেন, সাহিত্য দ্বারা ঘুণেধরা সমাজ ব্যবস্থার পরিবর্তন করার অনুপ্রেরণা মানুষের মধ্যে সঞ্চার করা সম্ভব। আর সেই লক্ষ্যকে সামনে রেখে মানুষের মুক্তির কথা চেতনায় ধারণ করে রচনা করেছিলেন সমাজ পরিবর্তনের কথাশিল্প।\r\n\r\nতথ্য ও ছবিসূত্র:\r\n১। ফ্যাসিবাদ বিরোধী আন্দোলনের লেখক শহীদ সোমেন চন্দ: সম্পাদনা-সাধন চট্টোপাধ্যায় ও সিদ্ধার্থরঞ্জন চৌধুরি। প্রকাশক: উবুদশ, কলকাতা। প্রকাশকাল-২০ ডিসেম্বর, ১৯৯৯।\r\n২। সোমেন চন্দ: হায়াৎ মামুদ। প্রকাশক: বাংলা একাডেমী, ঢাকা। প্রকাশকাল- ২২ ফেব্রুয়ারী, ১৯৮৭।\r\n৩। সোমেন চন্দ রচনাসমগ্র: ড. বিশ্বজিৎ ঘোষ। প্রকাশক- কথা প্রকাশ, ঢাকা। প্রকাশকাল: একুশে বইমেলা ২০১০।\r\n৪। সোমেন চন্দ: শিক্ষা ও সাহিত্য টিচার\'স জার্নাল (নিখিলবঙ্গ শিক্ষক সমিতির পত্রিকা, খন্ড - ৭৫, এপ্রিল-১৯৯৬, কলকাতা): সম্পাদক-অজিত বাগ।\r\n\r\n<i>লেখক: রফিকুল ইসলাম (শেখ রফিক)</i>', 'সোমেন চন্দ', '', 'inherit', 'closed', 'closed', '', '6556-revision-v1', '', '', '2019-09-21 18:17:36', '2019-09-21 12:17:36', '', 6556, 'http://gunijan.org.bd/newsite/?p=6563', 0, 'revision', '', 0),
(6564, 6, '2019-09-21 18:20:44', '2019-09-21 12:20:44', '<ul class=\"blog-side-ul\">\r\n 	<li><a href=\"  /?page_id=6568 \">আলোকচিত্র </a>,</li>\r\n 	<li><a href=\"/?page_id=4429\"> অডিও / ভিডিও / ফাইল </a></li>\r\n</ul>\r\nহাতেম আলী খানের পূর্বপুরুষদের বসবাস ছিল সিরাজগঞ্জের তেবাড়িয়ায়। ১৮৫৩ সালে তাঁর দাদা ঝোমর আলী খান সিরাজগঞ্জের তেবাড়িয়া ছেড়ে টাঙ্গাইলের গোপালপুর উপজেলার বেলুয়া গ্রামে বসবাস শুরু করেন। নিজের বুদ্ধিমত্তা ও কঠোর পরিশ্রমের ফলে পাঁচ-ছয় বছরের মধ্যে ঝোমর আলী খান প্রায় একশ একর জমির মালিক হন এবং বেলুয়া গ্রামের একজন প্রভাবশালী ব্যক্তি হিসেবে নিজেকে প্রতিষ্ঠিত করেন।\r\n\r\nহাতেম আলী খানের বাবা নায়েব আলী খানও বাবার মতো বুদ্ধিমান ও পরিশ্রমী ছিলেন। তিনি জমিদারী ব্যবস্থার মাধ্যমে বহু সম্পত্তির মালিক হন। হাতেম আলী খানের সময় তাঁদের জমির পরিমাণ দাঁড়ায় চারশ একরে। জমিদারের সন্তান হাতেম আলী খান জন্মের পর থেকে ঐশ্বর্য আর প্রাচুর্যের মধ্যে বড় হয়েছেন।\r\n\r\nহাতেম আলী খান ছোটবেলা থেকে বাড়ির কর্মচারীদেরকে ভালোবাসতেন। তাঁর মধ্যে কখনো জমিদারী অহংকার ছিল না। কারণ শুধুমাত্র হাতেম আলী খানের ক্ষেত্রে তাঁর বাবা ও দাদা খুব উদার ছিলেন। তাঁরা হাতেম আলী খানকে মুক্ত শিক্ষা ও সংস্কৃতির মধ্য দিয়ে বড় করে তোলেন। মুক্তবুদ্ধি ও মুক্তচিন্তার কারণে জমিদারের সন্তান হওয়া সত্বেও একপর্যায়ে তিনি শ্রমজীবী ও কৃষকদের কাতারে চলে আসেন। প্রজা শোষণ-নির্যাতনের জন্য জমিদার বাবার বিরুদ্ধে শ্রমজীবী ও কৃষকদেরকে ঐক্যবদ্ধ করেন। তাঁদেরকে জমিদার বাবার দেয়া দাদন টাকা পরিশোধ করতে নিষেধ করেন। ছেলেকে শ্রমজীবী ও কৃষকদের কাছ থেকে ফিরিয়ে আনার জন্য তাঁর বাবা নানাভাবে চেষ্টা করেছেন। কিন্তু ফেরাতে পারেননি। সারাটা জীবন শ্রমজীবী আর কৃষকদের অধিকার আদায়ের জন্য তিনি লড়াই-সংগ্রাম করেছেন, হয়ে উঠেছেন কিংবদন্তি কৃষক নেতা হাতেম আলী খান।\r\n\r\nটাঙ্গাইলের গোপালপুর উপজেলার বেলুয়া গ্রামে ১৯০৪ সালের ২৪ নভেম্বর হাতেম আলী খান জন্মগ্রহণ করেন। হাতেম আলী খানের পড়াশুনার হাতেখড়ি হয় পরিবারে। বাবার কাছে বর্ণমালা শেখার পর পারিবারিক মক্তবে আনুষ্ঠানিকভাবে তাঁর প্রাথমিক পড়াশুনা শুরু হয়। ১৯১৪ সালে মক্তবের পড়াশুনা শেষ হওয়ার পর তাঁর বাবা তাঁকে হেমনগর উচ্চ বিদ্যালয়ে ভর্তি করান। স্কুলে ভর্তি হওয়ার কিছুদিন পরে প্রথম বিশ্বযুদ্ধ শুরু হয়। ভারত উপমহাদেশেও এই যুদ্ধের প্রভাব পড়ে। ভারত মিত্রশক্তিকে সহযোগিতার জন্য এ যুদ্ধে অংশগ্রহণ করে। তখন ভারত সরকার সেনাবাহিনীতে যোগদানের জন্য যুব সমাজকে আহ্বান করে।\r\n\r\nসেই আহ্বানে সাড়া দিয়ে হাতেম আলী খান ১৯১৬ সালে সেনাবাহিনীতে যুক্ত হওয়ার জন্য প্রস্তুতি নেন। হেমনগর স্কুলের সহকারী শিক্ষক তাঁকে বুঝিয়ে সেনাবাহিনীতে যোগদান থেকে বিরত রাখেন। এরপর শিক্ষকদের কথামত পড়াশুনায় মনোযোগ দেন তিনি। এই সময় হাতেম আলী খানের বড় ভাইয়ের বন্ধু মাখম চন্দ দেব তাঁকে সশস্ত্র বিপ্লবী দলের সদস্য হতে উৎসাহিত করেন। তিনি সশস্ত্র বিপ্লবী সংগঠন \'অনুশীলন সমিতি\'র সদস্য হন। পড়াশুনার পাশাপাশি প্রকৃত বিপ্লবী হয়ে ওঠার জন্য বিপ্লবী কর্মকাণ্ডে মনোনিবেশ করেন। ১৯২০ সালে হেমনগর উচ্চবিদ্যালয় থেকে হাতেম আলী খান মাধ্যমিক পাশ করেন।\r\n\r\nমাধ্যমিক পাশ করার পর তিনি কলকাতার রিপন কলেজে উচ্চমাধ্যমিক ভর্তি হন। ১৯১৭ সালে সোভিয়েত ইউনিয়ন সমাজতান্ত্রিক রাষ্ট্র হিসেবে প্রতিষ্ঠা লাভ করার ফলে বিশ্ব রাজনীতিতে এক নব যুগের সূচনা হয়। পৃথিবীর বিভিন্ন দেশ তখন ব্রিটিশবিরোধী আন্দোলন-সংগ্রামে উত্তাল। আর এরকম সময় হাতেম আলী খান কলকাতার রিপন কলেজে অধ্যায়নরত। ব্রিটিশবিরোধী উত্তাল সংগ্রাম তাঁকে প্রবলভাবে আকৃষ্ট করে। ক্ষুদিরাম, প্রফুল্ল চাকীর বিপ্লবী আত্মত্যাগ সেই শৈশব থেকে তাঁকে আলোড়িত করে আসছিল। সবকিছু মিলিয়ে তিনি ধীরে ধীরে রাজনৈতিক আন্দোলন-সংগ্রামে জড়িয়ে পড়েন। রাজনৈতিক আন্দোলন-সংগ্রামের ধারাবাহিকতায় এক সময় পড়াশুনা আর রাজনীতি হয়ে উঠে তাঁর জীবনসঙ্গী।\r\n\r\n১৯২০ সালে অসহযোগ আন্দোলনের শুরুতে হাতেম আলী খান রিপন কলেজে পড়াশুনার সময় প্রতিদিন কলেজ স্কোয়ার, বিডন স্কোয়ার, হারিশ পার্ক, ওয়েলিংটন স্কোয়ারের সকল রাজনৈতিক সমাবেশে অংশগ্রহণ করেন। এইসময় তাঁর সাথে পরিচয় হয় বাংলার বিভিন্ন বামপন্থী নেতৃবৃন্দের সাথে। আব্দুল হালিম, আব্দুল্লাহ রসুল, সূর্যসেন, সত্যেন সেন, মুজফফর আহমদ, কাজী নজরুল ইসলাম ও জিতেন ঘোষের মতো সংগ্রামী নেতৃত্বের সাথে তাঁর অন্তরঙ্গ সম্পর্ক গড়ে উঠে। এরপর তিনি এলাকায় এসে বিলেতী পণ্য বর্জন ও জমিদারী দাদন টাকা পরিশোধ না করার জন্য জনগণকে উদ্ধুদ্ধ করেন।\r\n\r\n১৯১৪-৩০ সাল পর্যন্ত বাংলায় সংগঠিত হয় প্রজা ও কৃষক আন্দোলন। ১৯২০ সাল থেকে হাতেম আলী খান এই আন্দোলনের সাথে যুক্ত ছিলেন। প্রজা ও কৃষকদের সচেতন করে সংগঠিত করার ক্ষেত্রে তাঁর ভূমিকা ছিল অনন্য। ১৯২১ সালে বিভিন্ন অঞ্চলে প্রজা আন্দোলন জোরদার হয়ে উঠার পর তিনি বেলুয়ায় চলে আসেন। তিনি বিভিন্ন এলাকার কৃষকদের সংগঠিত করে জমিদার ও সুদখোর মহাজনদের বিরুদ্ধে জোরালো আন্দোলন গড়ে তোলেন। হাতেম আলী খানের নেতৃত্বে ওই এলাকার কৃষকরা জমিদারের খাজনা, মহাজনদের দাদন ও বর্গা জমির ফসল প্রদান করা বন্ধ করে দেন। ১৯২০-৩০ সাল পর্যন্ত বাংলায় সংগঠিত প্রজা ও কৃষক আন্দোলনে তাঁর গুরুত্বপূর্ণ ভূমিকা ছিল।\r\n\r\n১৯২২ সালে কলেজ ছুটির সময় কলকাতা থেকে নিজ এলাকায় চলে আসেন। বাড়িতে আসার পর বেশ কিছুদিন ধরে জমিদার বাবার বিরুদ্ধে কৃষক ও শ্রমজীবী মানুষকে সংগঠিত করেন। বাবা তাঁর উপর অসন্তুষ্ট হয়ে পড়াশুনার খরচ দেয়া বন্ধ করে দেন। কারণ তিনি ভাবলেন খরচ দেয়া বন্ধ করলে হয়তো ছেলে তাঁর বিরুদ্ধে আন্দোলন করার সাহস পাবে না। কিন্তু বাবার সব ধারণা ও চেষ্টা ব্যর্থ করে দিয়ে হাতেম আলী খান জমিদার পরিবার ছেড়ে কৃষক ও শ্রমজীবী মানুষের সাথে বসবাস শুরু করেন।\r\n\r\nএ সময় হাতেম আলী খান নিজের চলা ও পড়াশুনার টাকা সংগ্রহের জন্য কাপড় বিক্রির ব্যবসা শুরু করেন। কাপড় বিক্রির কাজ আর পড়াশুনার ফাঁকে ফাঁকে কৃষকদের সচেতন ও সংগঠিত করতে থাকেন। মাঝে মাঝে জমিদার বাবার পাইক-পেয়াদার সাথে জমির খাজনা, দাদন নিয়ে সংঘর্ষ বাধে। পাইক-পেয়াদারা কৃষক ও শ্রমজীবী মানুষদেরকে আঘাত করতে গিয়ে দেখতে পান তাঁদের সাথে জমিদারের ছেলেও আছেন। তখন কৃষকদের কাছ থেকে জমির খাজনা, দাদন নিতে ব্যর্থ হয় তারা। এভাবে এক বছর চলার পর তিনি কৃষক ও শ্রমজীবী মানুষের অনুরোধে কলকাতায় গিয়ে পুনরায় পড়াশুনায় মন দেন এবং ছাত্রাবাসে থাকা শুরু করেন। ছেলে পড়াশুনায় মনোযোগ দেয়ার কারণে বাবা আবার তাঁকে পড়াশুনার খরচ দিতে শুরু করেন।\r\n\r\n১৯২৪ সালে তিনি উচ্চমাধ্যমিক পাশ করেন। ওই বছরই তিনি বি.এ.-তে ভর্তি হন। ভর্তি হওয়ার অল্প কিছুদিন পরে আবার গ্রামে ফিরে আসেন তিনি। চলে যান কৃষকদের কাতারে। এসময়ও তিনি জমিদার বাবার বিরুদ্ধে শ্রমজীবী, কৃষকদের ঐক্যবদ্ধ ও সংগঠিত করেন। তাঁদেরকে জমিদার বাবার দেয়া দাদন টাকা পরিশোধ করতে নিষেধ করেন। ফলে ১৯২৪ সালে নায়েব আলী খানের ৯০ হাজার টাকা (আসল) ও এই টাকার দাদন প্রায় লক্ষাধিক টাকা ভেস্তে যায়। কিছুদিন পর আবার তিনি কলকাতায় ফিরে গিয়ে পড়াশুনায় মন দেন।\r\n\r\nছাত্রাবাসে উঠার পর তাঁর সঙ্গে শান্তিপুরের নূর মোহাম্মদ, দিল্লীর অতুল চন্দ্র ও মধ্যপ্রদেশের এ কে এম মাহমুদের সাথে ঘনিষ্ঠ সম্পর্ক গড়ে উঠে। তাঁদের সান্নিধ্যে এসে তিনি এসময় সশস্ত্র বিপ্লববাদী সংগঠনের সাথে যুক্ত হন। অসহযোগ আন্দোলন প্রত্যাহার করে নেয়ার পর বিপ্লবীরা সশস্ত্রভাবে দেশের স্বাধীনতা অর্জনের জন্য সংগঠিত হতে থাকেন। তিনি শান্তিপুরের নূর মোহাম্মদ ও দিল্লীর অতুল চন্দ্র শীলের সাথে মিলে \"ন্যাশনাল লীগ\" নামে একটি গুপ্ত সংগঠন (সশস্ত্র বিপ্লবী সংগঠন) গড়ে তোলেন। এই সংগঠনটি বছর খানেকের মধ্যে বেশ শক্তিশালী ও জনপ্রিয় হয়ে উঠে। এই সংগঠনের কর্মীদের সশস্ত্র বিপ্লবী ভাবধারায় তৈরী করার জন্য হাতেম আলী খান ভারতের বিভিন্ন স্থানে পাঠাগার ও ব্যায়ামাগার প্রতিষ্ঠা করেন। পাঠাগার ও ব্যায়ামাগারে বসে শরীর চর্চা, বিপ্লবী বই পড়ানো, অস্ত্র চালানো এবং বোমা বানানোর প্রশিক্ষণ দেয়া হতো।\r\n\r\nসশস্ত্র বিপ্লবী হওয়ার খবর জমিদার বাবার কাছে পৌছলে তিনি ছেলের উপর অসন্তুষ্ট হয়ে আবার পড়াশুনার খরচ দেয়া বন্ধ করে দেন। সশস্ত্র বিপ্লববাদী সংগঠনের কাজ থেকে ফিরে আসার জন্য ছেলেকে একের পর এক চাপ দিতে থাকেন। এসময় তিনি বাবাকে সন্তুষ্ট করার জন্য কিছুদিন পড়াশুনায় মনোযোগ দেন। তাঁর বাবা সেই সুযোগে তাঁকে বিলেতে পাঠানোর সিদ্বান্ত নেন এবং ব্যর্থ হন।\r\n\r\n১৯২৬ সালে রিপন কলেজ থেকে হাতেম আলী খান বি.এ. পাশ করার পর জমিদার বাবা তাঁকে বিয়ে দিয়ে সংসারী করার উদ্যোগ নেন। অবশ্য তাঁকে বিয়ে দেয়ার চেষ্টা বি.এ. পাশের পূর্বেই শুরু করেন তিনি। র্দীর্ঘ ৩ বছর চেষ্টার পর ছেলেকে বিয়েতে রাজি করাতে সক্ষম হন। ১৯২৭ সালে হাতেম আলী খান কসিমুন্নেসা খানমকে বিয়ে করেন। কসিমুন্নেসা ছিলেন আব্দুল করিম খানের মেয়ে। বিয়ের কিছুদিন পর তাঁর বাবা জমিদার নায়েব আলী খান মারা যান।\r\n\r\nকয়েক মাস পর তিনি কলকাতায় গিয়ে এম.এ. পড়াশুনায় মনোযোগ দেন। ১৯২৮ সালে তিনি রিপন কলেজ থেকে এম এ পাশ করেন। পড়াশুনা শেষ করার পর তিনি কলকাতা থেকে একটি সাপ্তাহিক পত্রিকা প্রকাশ করার সিদ্ধান্ত নেন। পত্রিকা প্রকাশের খরচ জোগাড় করার জন্য তিনি বাড়িতে আসেন এবং স্ত্রীকে না জানিয়ে তাঁর ৭০ ভরি স্বর্ণালংকার বিক্রি করেন। এরপর কলকাতায় ফিরে গিয়ে \'র্সবহারা\' নামে একটি সাপ্তাহিক পত্রিকা প্রকাশ করেন। উচ্চমাধ্যমিক পড়ার সময় থেকেই বিদ্রোহী কবি কাজী নজরুল ইসলাম ও কমরেড মুজফফর আহমদের সাথে হাতেম আলী খানের যোগাযোগ ছিল। তাঁরাই পত্রিকার নাম ঠিক করে দিয়েছিলেন-\'সর্বহারা\'। তাঁর রাজনৈতিক চিন্তাভাবনা বিকাশে এ দুজনের গুরুত্বর্পূণ ভূমিকা রয়েছে। \'সর্বহারা\' পত্রিকাটি ৬ মাস প্রকাশ হওয়ার পর নানাকারণে বন্ধ হয়ে যায়।\r\n\r\nকিছুদিন পর আবার হাতেম আলী খান পত্রিকা প্রকাশের উদ্যোগ গ্রহণ করেন। তবে এবার পত্রিকার মাধ্যমে সমাজতন্ত্র ও সাম্যবাদের কথা মানুষের মাঝে প্রচার করার উদ্দেশ্যে \'চাষীমজুর\' ও \'দিনমজুর\' নামে দুটি পত্রিকা প্রকাশ করেন। কিছুদিন পর টাকার অভাবে পত্রিকা দুটি বন্ধ হয়ে যায়।\r\n\r\nএরপর তিনি গ্রামের নিরক্ষর মানুষকে লেখাপড়া শেখানোর উদ্দেশ্যে শিক্ষা প্রতিষ্ঠান গড়ার উদ্যোগ গ্রহণ করেন। ১৯৩৯ সালে ময়মনসিংহের ভালুকা থানার বাটাজোর গ্রামে স্থানীয়দের নিয়ে একটি স্কুল প্রতিষ্ঠা করেন। ওই এলাকায় স্কুলের প্রধান শিক্ষক না পাওয়ার কারণে তিনিই প্রতিষ্ঠালগ্ন থেকে প্রধান শিক্ষকের দায়িত্ব নেন। পাশাপাশি তিনি ওই এলাকায় কৃষকদের সংগঠিত করার উদ্দেশ্যে কৃষক সংগঠন গড়ে তোলেন। ১৯৩৮ সালে রংপুর কৃষক সমিতির প্রথম সম্মেলন অনুষ্ঠিত হয়। এই সম্মেলনে তিনি কৃষকদের সংগঠিত করার ক্ষেত্রে গুরুত্বপূর্ণ ভূমিকা পালন করেন। একই বছর সারা ভারতের কৃষক সম্মেলন অনুষ্ঠিত হয় নেত্রকোনায়। এতেও তিনি যুক্ত ছিলেন।\r\n\r\nতিনি অক্লান্ত পরিশ্রম করে ৩ বছরের মধ্যে স্কুলটিকে মডেল হাইস্কুলে রূপান্তরিত করেন। এটি ১৯৪২ সালে বোর্ডের মঞ্জুরী পায়। স্কুলটি বোর্ডের মঞ্জুরী পেলে তিনি বেলুয়ার ভূয়াপুর স্কুলে সহকারী প্রধান শিক্ষক হিসেবে যোগদান করেন। বেলুয়াতেও তিনি \'জনতা উচ্চ বিদ্যালয়\' নামে একটি স্কুল প্রতিষ্ঠা করেন। সাথে সাথে অব্যাহত রাখেন কৃষক সংগঠনের কাজ। হাতেম আলী খান একে একে বলরামপুর, নলিন ও ধূবলিতে হাইস্কুল প্রতিষ্ঠা করেন। এই স্কুলগুলোতে উপযুক্ত প্রধান শিক্ষক না পাওয়ায় তিনি নিজেই একই সাথে ৩টি স্কুলের প্রধান শিক্ষক হিসেবে দায়িত্ব পালন করেন। দরিদ্র ছাত্রদের পড়াশুনার খরচ তিনি বহন করতেন। পিছিয়ে পড়া ছাত্রদেরকে নিয়ে আলাদাভাবে কোচিং ক্লাশ করাতেন। ছেলেমেয়েদেরকে স্কুলে পাঠানোর জন্য অভিভাবকদেরকে তিনি উদ্ধুদ্ধ করতেন। তাঁর অক্লান্ত প্রচেষ্টায় বৃহত্তর রংপুর, দিনাজপুর অঞ্চলে শিক্ষার বিস্তার ঘটে। শিক্ষা বিস্তারের পাশাপাশি তিনি কৃষক সমিতির সংগঠন ও আন্দোলন গড়ে তোলার কাজও চালিয়ে যান। ১৯৪৩ সালে সুসং দূর্গাপুরে কৃষক সম্মেলন এবং ময়মনসিংহের নালিতাবাড়িতে প্রাদেশিক কৃষক সমিতির সম্মেলন অনুষ্ঠিত হয়। এ সকল সম্মেলনে কৃষকদের সংগঠিতকরণে তাঁর যথেষ্ট ভূমিকা ছিল।\r\n\r\n১৯৪৩-৪৪ সালে বাংলার মানুষের জীবনে নেমে আসে এক ভয়াবহ দুর্ভিক্ষ ও বিপর্যয়। তখন দুর্ভিক্ষ প্রতিরোধ এবং অনাহারে মৃত্যুপথযাত্রী মানুষকে বাঁচানোই ছিল কমিউনিস্ট পার্টির সদস্যদের প্রধান কাজ। এই দুর্ভিক্ষ ও বিপর্যয় মোকাবেলায় হাতেম আলী খান জীবনবাজী রেখে কাজ করেন।\r\n\r\nতেভাগা আন্দোলন, টংক আন্দোলন, নানকার আন্দোলন, নাচোলের কৃষক বিদ্রোহ এ সমস্ত আন্দোলন-সংগ্রামে কৃষকদের সংগঠিত করতে হাতেম আলী খান প্রত্যক্ষ ও পরোক্ষভাবে ভূমিকা পালন করেন। ১৯৫২ সালের ভাষা আন্দোলনে তিনি ভূমিকা পালন করেন। তিনি ওই সময় কমিউনিস্ট পার্টি থেকে টাঙ্গাইলে ভাষা আন্দোলনের নেতৃত্ব দেন।\r\n\r\nযুক্তফ্রন্ট নির্বাচনে টাঙ্গাইলের গোপালপুর থেকে হাতেম আলী খান মুসলিম লীগের প্রার্থী প্রিন্সিপাল ইব্রাহিম খাকে বিপুল ভোটে হারিয়ে পূর্ব পাকিস্তান আইন সভার সদস্য হন। ১৯৫৪ সালের ৩০ মে মুসলিম লীগ সরকার যুক্তফ্রন্ট মন্ত্রীসভা ভেঙ্গে দেয়। ১৯৫৪ সালের ৪ জুলাই ৯২(ক) জারী করে মুসলিম লীগ সরকার সন্ত্রাসের রাজত্ব কয়েম করে। এ সময় কমিউনিস্ট পার্টিকে নিষিদ্ধ করা হয়। জাতীয় নেতৃবৃন্দকে গ্রেফতার করে কারাগারে পাঠানো হয়। এর মধ্যে কৃষক নেতা হাতেম আলী খানও ছিলেন। সোহরাওয়ার্দী মন্ত্রিসভা গঠনের পর ১৯৫৬ সালের সেপ্টেম্বর মাসে পূর্ববাংলার জাতীয় নেতৃবৃন্দ ছাড়া পান।\r\n\r\n১৯৫৭ সালের মার্চ মাসে কৃষকদের নিয়ে ঢাকায় একটি গুরুত্বপূর্ণ বৈঠক অনুষ্ঠিত হয়। এই বৈঠকে ভাসানীর নেতৃত্বে প্রাদেশিক কৃষক সমিতি গঠন করা হয়। এ সময় হাতেম আলী খান কৃষক সংগঠন গড়ে তোলার জন্য অন্যান্য নেতৃবৃন্দের সাথে অক্লান্ত পরিশ্রম করেন। ওই বছর ডিসেম্বর মাসে ভাসানীর নেতৃত্বে কৃষক সম্মেলন অনুষ্ঠিত হয়। সম্মেলনে মাওলানা ভাসানীকে সভাপতি করে এবং হাতেম আলী খানকে সাধারণ সম্পাদক করে কৃষক সমিতি পুনর্গঠন করা হয়।\r\n\r\n১৯৫৮ সালে পাকিস্তান সরকারের রোষানলে পড়ে হাতেম আলী খান আত্মগোপনে যান। ১৯৬৩ সালের প্রথম দিকে তিনি প্রকাশ্যে আসেন। ওই বছর কৃষক নেতা জিতেন ঘোষ জেল থেকে মুক্তি পান। জিতেন ঘোষ ও হাতেম আলী খান একত্রে মিলে ওসমান গনি রোডে কৃষক সমিতির কার্যক্রম পরিচালনা করেন। ১৯৬৪ সালে কাশ্মীরের হযরতবাল মসজিদ থেকে ইসলাম ধর্মের স্মৃতিচিহ্ন চুরি হয়ে যায়। এই ঘটনাকে কেন্দ্র করে ঢাকা ও খুলনাতে সাম্প্রদায়িক দাঙ্গা শুরু হয়। যার ফলে ওসমান গনি রোডে কৃষক সমিতির কার্যক্রম বন্ধ হয়ে যায়। কিছুদিন পর টাঙ্গাইল যাওয়ার পথে গোয়েন্দা পুলিশ হাতেম আলী খানকে গ্রেফতার করে পুলিশ সদরে নিয়ে যায় এবং অমানষিক নির্যাতন করে। সাত দিন তাঁকে নির্যাতন করা হয়। ফলে তিনি গুরুতর অসুস্থ হয়ে পড়েন। এই অসুস্থতা তাঁকে জীবনের শেষ দিন পর্যন্ত বহন করতে হয়েছে।\r\n\r\nনানা চড়াই-উৎরাই পার হয়ে ১৯৬৬ সালে ন্যাপ সোভিয়েতপন্থী ও চীনাপন্থী হিসেবে দুই ভাগে বিভক্ত হয়। এমন পরিস্থিতিতে কুলাউড়ায় কৃষক সম্মেলন অনুষ্ঠিত হয়। এ সম্মেলনে দু\'টি প্যানেল হয়। চীনাপন্থীরা ভাসানীকে সভাপতি ও আব্দুল হককে সাধারণ সম্পাদক নির্বাচিত করে। সোভিয়েতপন্থীরা আমজাদ হোসেনকে সভাপতি ও হাতেম আলী খানকে সাধারণ সম্পাদক নির্বাচিত করে। কৃষক সমিতি দ্বিধাবিভক্ত হওয়ায় কৃষক আন্দোলন ক্ষতিগ্রস্ত হয়। ফলে হাতেম আলী খান ব্যথিত হন। তবু হাল ছাড়লেন না। আবার শুরু করলেন কৃষকদের সংগঠিত করার কাজ। ১৯৬৭ সালে ঢাকায় কৃষক সমাবেশের আয়োজন করেন। এই সমাবেশ থেকে পুলিশ তাঁকে গ্রেফতার করে রাষ্ট্রদ্রোহী মামলা দেয়। এসময় তিনি আড়াই বছর কারাগারে ছিলেন। ১৯৬৯ সালে গণ অভ্যূত্থানের সময় মুক্তি পান।\r\n\r\nমুক্তিযুদ্ধের সময় তিনি টাঙ্গাইলে ছিলেন। শারিরীক অসুস্থতার কারণে সরাসরি মুক্তিযুদ্ধে সৈনিকের ভূমিকা পালন করতে পারেননি। কিন্তু মুক্তিযুদ্ধে তরুণদের উৎসাহ প্রদান, মুক্তিযোদ্ধাদের জন্য অর্থ, খাবার সংগ্রহের কাজ তিনি জীবনবাজী রেখেই করেছেন। দেশ স্বাধীন হওয়ার পর তিনি আবার পুরোদমে কৃষক সমিতির কাজ শুরু করেন। ১৯৭২ সালের মার্চ মাসে নরসিংদীর বেলাবোতে এক কৃষক সম্মেলন অনুষ্ঠিত হয়। এতে প্রায় একলক্ষ কৃষকের সমাবেশ ঘটেছিল। এই সম্মেলনে মনিসিংহ সভাপতি ও হাতেম আলী খান সাধারণ সম্পাদক নির্বাচিত হয়েছিলেন। ১৯৭৩ সালে তিনি সোভিয়েত কমিউনিষ্ট পার্টির আমন্ত্রণে সোভিয়েত ইউনিয়নে যান। ১৯৭৪ সালে দ্বিতীয় কৃষক সম্মেলন অনুষ্ঠিত হয়। এই সম্মেলনে হাবিবুর রহমান সভাপতি ও আমজাদ হোসেন সাধারণ সম্পাদক নির্বাচিত হয়েছিলেন।\r\n\r\nশারিরীক অসুস্থতার কারণে হাতেম আলী খান এই সম্মেলনের সিনিয়র সহ-সভাপতি নির্বাচিত হন। ১৯৭৪ সালে তৃতীয় কৃষক সম্মেলন অনুষ্ঠিত হয়। এই সম্মেলনে হাতেম আলী খান সভাপতি ও ফজলুল হক খন্দকার সাধারণ সম্পাদক নির্বাচিত হন। দীর্ঘদিন লড়াই-সংগ্রাম শেষে ১৯৭৭ সালের ২৪ অক্টোবর তিনি মৃত্যুবরণ করেন।\r\n\r\nতথ্য ও ছবিসূত্র: অগ্নিযুগের পঁাচ বিপ্লবী - উৎপল সাহা, প্রকাশকাল : ২০১০\r\n\r\n<i>লেখক : রফিকুল ইসলাম (শেখ রফিক)</i>', 'হাতেম আলী খান', '', 'publish', 'open', 'open', '', '%e0%a6%b9%e0%a6%be%e0%a6%a4%e0%a7%87%e0%a6%ae-%e0%a6%86%e0%a6%b2%e0%a7%80-%e0%a6%96%e0%a6%be%e0%a6%a8', '', '', '2019-09-21 18:24:33', '2019-09-21 12:24:33', '', 0, 'http://gunijan.org.bd/newsite/?p=6564', 0, 'post', '', 0),
(6565, 6, '2019-09-21 18:20:11', '2019-09-21 12:20:11', '', 'Hatem Ali Khan', 'ক্যটাগরি- ব্রিটিশ বিরোধী আন্দোলন', 'inherit', 'open', 'closed', '', 'hatem-ali-khan', '', '', '2019-09-21 18:20:33', '2019-09-21 12:20:33', '', 6564, 'http://gunijan.org.bd/newsite/wp-content/uploads/2019/09/Hatem-Ali-Khan.jpg', 0, 'attachment', 'image/jpeg', 0),
(6566, 6, '2019-09-21 18:20:44', '2019-09-21 12:20:44', 'হাতেম আলী খানের পূর্বপুরুষদের বসবাস ছিল সিরাজগঞ্জের তেবাড়িয়ায়। ১৮৫৩ সালে তাঁর দাদা ঝোমর আলী খান সিরাজগঞ্জের তেবাড়িয়া ছেড়ে টাঙ্গাইলের গোপালপুর উপজেলার বেলুয়া গ্রামে বসবাস শুরু করেন। নিজের বুদ্ধিমত্তা ও কঠোর পরিশ্রমের ফলে পাঁচ-ছয় বছরের মধ্যে ঝোমর আলী খান প্রায় একশ একর জমির মালিক হন এবং বেলুয়া গ্রামের একজন প্রভাবশালী ব্যক্তি হিসেবে নিজেকে প্রতিষ্ঠিত করেন।\r\n\r\nহাতেম আলী খানের বাবা নায়েব আলী খানও বাবার মতো বুদ্ধিমান ও পরিশ্রমী ছিলেন। তিনি জমিদারী ব্যবস্থার মাধ্যমে বহু সম্পত্তির মালিক হন। হাতেম আলী খানের সময় তাঁদের জমির পরিমাণ দাঁড়ায় চারশ একরে। জমিদারের সন্তান হাতেম আলী খান জন্মের পর থেকে ঐশ্বর্য আর প্রাচুর্যের মধ্যে বড় হয়েছেন।\r\n\r\nহাতেম আলী খান ছোটবেলা থেকে বাড়ির কর্মচারীদেরকে ভালোবাসতেন। তাঁর মধ্যে কখনো জমিদারী অহংকার ছিল না। কারণ শুধুমাত্র হাতেম আলী খানের ক্ষেত্রে তাঁর বাবা ও দাদা খুব উদার ছিলেন। তাঁরা হাতেম আলী খানকে মুক্ত শিক্ষা ও সংস্কৃতির মধ্য দিয়ে বড় করে তোলেন। মুক্তবুদ্ধি ও মুক্তচিন্তার কারণে জমিদারের সন্তান হওয়া সত্বেও একপর্যায়ে তিনি শ্রমজীবী ও কৃষকদের কাতারে চলে আসেন। প্রজা শোষণ-নির্যাতনের জন্য জমিদার বাবার বিরুদ্ধে শ্রমজীবী ও কৃষকদেরকে ঐক্যবদ্ধ করেন। তাঁদেরকে জমিদার বাবার দেয়া দাদন টাকা পরিশোধ করতে নিষেধ করেন। ছেলেকে শ্রমজীবী ও কৃষকদের কাছ থেকে ফিরিয়ে আনার জন্য তাঁর বাবা নানাভাবে চেষ্টা করেছেন। কিন্তু ফেরাতে পারেননি। সারাটা জীবন শ্রমজীবী আর কৃষকদের অধিকার আদায়ের জন্য তিনি লড়াই-সংগ্রাম করেছেন, হয়ে উঠেছেন কিংবদন্তি কৃষক নেতা হাতেম আলী খান।\r\n\r\nটাঙ্গাইলের গোপালপুর উপজেলার বেলুয়া গ্রামে ১৯০৪ সালের ২৪ নভেম্বর হাতেম আলী খান জন্মগ্রহণ করেন। হাতেম আলী খানের পড়াশুনার হাতেখড়ি হয় পরিবারে। বাবার কাছে বর্ণমালা শেখার পর পারিবারিক মক্তবে আনুষ্ঠানিকভাবে তাঁর প্রাথমিক পড়াশুনা শুরু হয়। ১৯১৪ সালে মক্তবের পড়াশুনা শেষ হওয়ার পর তাঁর বাবা তাঁকে হেমনগর উচ্চ বিদ্যালয়ে ভর্তি করান। স্কুলে ভর্তি হওয়ার কিছুদিন পরে প্রথম বিশ্বযুদ্ধ শুরু হয়। ভারত উপমহাদেশেও এই যুদ্ধের প্রভাব পড়ে। ভারত মিত্রশক্তিকে সহযোগিতার জন্য এ যুদ্ধে অংশগ্রহণ করে। তখন ভারত সরকার সেনাবাহিনীতে যোগদানের জন্য যুব সমাজকে আহ্বান করে।\r\n\r\nসেই আহ্বানে সাড়া দিয়ে হাতেম আলী খান ১৯১৬ সালে সেনাবাহিনীতে যুক্ত হওয়ার জন্য প্রস্তুতি নেন। হেমনগর স্কুলের সহকারী শিক্ষক তাঁকে বুঝিয়ে সেনাবাহিনীতে যোগদান থেকে বিরত রাখেন। এরপর শিক্ষকদের কথামত পড়াশুনায় মনোযোগ দেন তিনি। এই সময় হাতেম আলী খানের বড় ভাইয়ের বন্ধু মাখম চন্দ দেব তাঁকে সশস্ত্র বিপ্লবী দলের সদস্য হতে উৎসাহিত করেন। তিনি সশস্ত্র বিপ্লবী সংগঠন \'অনুশীলন সমিতি\'র সদস্য হন। পড়াশুনার পাশাপাশি প্রকৃত বিপ্লবী হয়ে ওঠার জন্য বিপ্লবী কর্মকাণ্ডে মনোনিবেশ করেন। ১৯২০ সালে হেমনগর উচ্চবিদ্যালয় থেকে হাতেম আলী খান মাধ্যমিক পাশ করেন।\r\n\r\nমাধ্যমিক পাশ করার পর তিনি কলকাতার রিপন কলেজে উচ্চমাধ্যমিক ভর্তি হন। ১৯১৭ সালে সোভিয়েত ইউনিয়ন সমাজতান্ত্রিক রাষ্ট্র হিসেবে প্রতিষ্ঠা লাভ করার ফলে বিশ্ব রাজনীতিতে এক নব যুগের সূচনা হয়। পৃথিবীর বিভিন্ন দেশ তখন ব্রিটিশবিরোধী আন্দোলন-সংগ্রামে উত্তাল। আর এরকম সময় হাতেম আলী খান কলকাতার রিপন কলেজে অধ্যায়নরত। ব্রিটিশবিরোধী উত্তাল সংগ্রাম তাঁকে প্রবলভাবে আকৃষ্ট করে। ক্ষুদিরাম, প্রফুল্ল চাকীর বিপ্লবী আত্মত্যাগ সেই শৈশব থেকে তাঁকে আলোড়িত করে আসছিল। সবকিছু মিলিয়ে তিনি ধীরে ধীরে রাজনৈতিক আন্দোলন-সংগ্রামে জড়িয়ে পড়েন। রাজনৈতিক আন্দোলন-সংগ্রামের ধারাবাহিকতায় এক সময় পড়াশুনা আর রাজনীতি হয়ে উঠে তাঁর জীবনসঙ্গী।\r\n\r\n১৯২০ সালে অসহযোগ আন্দোলনের শুরুতে হাতেম আলী খান রিপন কলেজে পড়াশুনার সময় প্রতিদিন কলেজ স্কোয়ার, বিডন স্কোয়ার, হারিশ পার্ক, ওয়েলিংটন স্কোয়ারের সকল রাজনৈতিক সমাবেশে অংশগ্রহণ করেন। এইসময় তাঁর সাথে পরিচয় হয় বাংলার বিভিন্ন বামপন্থী নেতৃবৃন্দের সাথে। আব্দুল হালিম, আব্দুল্লাহ রসুল, সূর্যসেন, সত্যেন সেন, মুজফফর আহমদ, কাজী নজরুল ইসলাম ও জিতেন ঘোষের মতো সংগ্রামী নেতৃত্বের সাথে তাঁর অন্তরঙ্গ সম্পর্ক গড়ে উঠে। এরপর তিনি এলাকায় এসে বিলেতী পণ্য বর্জন ও জমিদারী দাদন টাকা পরিশোধ না করার জন্য জনগণকে উদ্ধুদ্ধ করেন।\r\n\r\n১৯১৪-৩০ সাল পর্যন্ত বাংলায় সংগঠিত হয় প্রজা ও কৃষক আন্দোলন। ১৯২০ সাল থেকে হাতেম আলী খান এই আন্দোলনের সাথে যুক্ত ছিলেন। প্রজা ও কৃষকদের সচেতন করে সংগঠিত করার ক্ষেত্রে তাঁর ভূমিকা ছিল অনন্য। ১৯২১ সালে বিভিন্ন অঞ্চলে প্রজা আন্দোলন জোরদার হয়ে উঠার পর তিনি বেলুয়ায় চলে আসেন। তিনি বিভিন্ন এলাকার কৃষকদের সংগঠিত করে জমিদার ও সুদখোর মহাজনদের বিরুদ্ধে জোরালো আন্দোলন গড়ে তোলেন। হাতেম আলী খানের নেতৃত্বে ওই এলাকার কৃষকরা জমিদারের খাজনা, মহাজনদের দাদন ও বর্গা জমির ফসল প্রদান করা বন্ধ করে দেন। ১৯২০-৩০ সাল পর্যন্ত বাংলায় সংগঠিত প্রজা ও কৃষক আন্দোলনে তাঁর গুরুত্বপূর্ণ ভূমিকা ছিল।\r\n\r\n১৯২২ সালে কলেজ ছুটির সময় কলকাতা থেকে নিজ এলাকায় চলে আসেন। বাড়িতে আসার পর বেশ কিছুদিন ধরে জমিদার বাবার বিরুদ্ধে কৃষক ও শ্রমজীবী মানুষকে সংগঠিত করেন। বাবা তাঁর উপর অসন্তুষ্ট হয়ে পড়াশুনার খরচ দেয়া বন্ধ করে দেন। কারণ তিনি ভাবলেন খরচ দেয়া বন্ধ করলে হয়তো ছেলে তাঁর বিরুদ্ধে আন্দোলন করার সাহস পাবে না। কিন্তু বাবার সব ধারণা ও চেষ্টা ব্যর্থ করে দিয়ে হাতেম আলী খান জমিদার পরিবার ছেড়ে কৃষক ও শ্রমজীবী মানুষের সাথে বসবাস শুরু করেন।\r\n\r\nএ সময় হাতেম আলী খান নিজের চলা ও পড়াশুনার টাকা সংগ্রহের জন্য কাপড় বিক্রির ব্যবসা শুরু করেন। কাপড় বিক্রির কাজ আর পড়াশুনার ফাঁকে ফাঁকে কৃষকদের সচেতন ও সংগঠিত করতে থাকেন। মাঝে মাঝে জমিদার বাবার পাইক-পেয়াদার সাথে জমির খাজনা, দাদন নিয়ে সংঘর্ষ বাধে। পাইক-পেয়াদারা কৃষক ও শ্রমজীবী মানুষদেরকে আঘাত করতে গিয়ে দেখতে পান তাঁদের সাথে জমিদারের ছেলেও আছেন। তখন কৃষকদের কাছ থেকে জমির খাজনা, দাদন নিতে ব্যর্থ হয় তারা। এভাবে এক বছর চলার পর তিনি কৃষক ও শ্রমজীবী মানুষের অনুরোধে কলকাতায় গিয়ে পুনরায় পড়াশুনায় মন দেন এবং ছাত্রাবাসে থাকা শুরু করেন। ছেলে পড়াশুনায় মনোযোগ দেয়ার কারণে বাবা আবার তাঁকে পড়াশুনার খরচ দিতে শুরু করেন।\r\n\r\n১৯২৪ সালে তিনি উচ্চমাধ্যমিক পাশ করেন। ওই বছরই তিনি বি.এ.-তে ভর্তি হন। ভর্তি হওয়ার অল্প কিছুদিন পরে আবার গ্রামে ফিরে আসেন তিনি। চলে যান কৃষকদের কাতারে। এসময়ও তিনি জমিদার বাবার বিরুদ্ধে শ্রমজীবী, কৃষকদের ঐক্যবদ্ধ ও সংগঠিত করেন। তাঁদেরকে জমিদার বাবার দেয়া দাদন টাকা পরিশোধ করতে নিষেধ করেন। ফলে ১৯২৪ সালে নায়েব আলী খানের ৯০ হাজার টাকা (আসল) ও এই টাকার দাদন প্রায় লক্ষাধিক টাকা ভেস্তে যায়। কিছুদিন পর আবার তিনি কলকাতায় ফিরে গিয়ে পড়াশুনায় মন দেন।\r\n\r\nছাত্রাবাসে উঠার পর তাঁর সঙ্গে শান্তিপুরের নূর মোহাম্মদ, দিল্লীর অতুল চন্দ্র ও মধ্যপ্রদেশের এ কে এম মাহমুদের সাথে ঘনিষ্ঠ সম্পর্ক গড়ে উঠে। তাঁদের সান্নিধ্যে এসে তিনি এসময় সশস্ত্র বিপ্লববাদী সংগঠনের সাথে যুক্ত হন। অসহযোগ আন্দোলন প্রত্যাহার করে নেয়ার পর বিপ্লবীরা সশস্ত্রভাবে দেশের স্বাধীনতা অর্জনের জন্য সংগঠিত হতে থাকেন। তিনি শান্তিপুরের নূর মোহাম্মদ ও দিল্লীর অতুল চন্দ্র শীলের সাথে মিলে \"ন্যাশনাল লীগ\" নামে একটি গুপ্ত সংগঠন (সশস্ত্র বিপ্লবী সংগঠন) গড়ে তোলেন। এই সংগঠনটি বছর খানেকের মধ্যে বেশ শক্তিশালী ও জনপ্রিয় হয়ে উঠে। এই সংগঠনের কর্মীদের সশস্ত্র বিপ্লবী ভাবধারায় তৈরী করার জন্য হাতেম আলী খান ভারতের বিভিন্ন স্থানে পাঠাগার ও ব্যায়ামাগার প্রতিষ্ঠা করেন। পাঠাগার ও ব্যায়ামাগারে বসে শরীর চর্চা, বিপ্লবী বই পড়ানো, অস্ত্র চালানো এবং বোমা বানানোর প্রশিক্ষণ দেয়া হতো।\r\n\r\nসশস্ত্র বিপ্লবী হওয়ার খবর জমিদার বাবার কাছে পৌছলে তিনি ছেলের উপর অসন্তুষ্ট হয়ে আবার পড়াশুনার খরচ দেয়া বন্ধ করে দেন। সশস্ত্র বিপ্লববাদী সংগঠনের কাজ থেকে ফিরে আসার জন্য ছেলেকে একের পর এক চাপ দিতে থাকেন। এসময় তিনি বাবাকে সন্তুষ্ট করার জন্য কিছুদিন পড়াশুনায় মনোযোগ দেন। তাঁর বাবা সেই সুযোগে তাঁকে বিলেতে পাঠানোর সিদ্বান্ত নেন এবং ব্যর্থ হন।\r\n\r\n১৯২৬ সালে রিপন কলেজ থেকে হাতেম আলী খান বি.এ. পাশ করার পর জমিদার বাবা তাঁকে বিয়ে দিয়ে সংসারী করার উদ্যোগ নেন। অবশ্য তাঁকে বিয়ে দেয়ার চেষ্টা বি.এ. পাশের পূর্বেই শুরু করেন তিনি। র্দীর্ঘ ৩ বছর চেষ্টার পর ছেলেকে বিয়েতে রাজি করাতে সক্ষম হন। ১৯২৭ সালে হাতেম আলী খান কসিমুন্নেসা খানমকে বিয়ে করেন। কসিমুন্নেসা ছিলেন আব্দুল করিম খানের মেয়ে। বিয়ের কিছুদিন পর তাঁর বাবা জমিদার নায়েব আলী খান মারা যান।\r\n\r\nকয়েক মাস পর তিনি কলকাতায় গিয়ে এম.এ. পড়াশুনায় মনোযোগ দেন। ১৯২৮ সালে তিনি রিপন কলেজ থেকে এম এ পাশ করেন। পড়াশুনা শেষ করার পর তিনি কলকাতা থেকে একটি সাপ্তাহিক পত্রিকা প্রকাশ করার সিদ্ধান্ত নেন। পত্রিকা প্রকাশের খরচ জোগাড় করার জন্য তিনি বাড়িতে আসেন এবং স্ত্রীকে না জানিয়ে তাঁর ৭০ ভরি স্বর্ণালংকার বিক্রি করেন। এরপর কলকাতায় ফিরে গিয়ে \'র্সবহারা\' নামে একটি সাপ্তাহিক পত্রিকা প্রকাশ করেন। উচ্চমাধ্যমিক পড়ার সময় থেকেই বিদ্রোহী কবি কাজী নজরুল ইসলাম ও কমরেড মুজফফর আহমদের সাথে হাতেম আলী খানের যোগাযোগ ছিল। তাঁরাই পত্রিকার নাম ঠিক করে দিয়েছিলেন-\'সর্বহারা\'। তাঁর রাজনৈতিক চিন্তাভাবনা বিকাশে এ দুজনের গুরুত্বর্পূণ ভূমিকা রয়েছে। \'সর্বহারা\' পত্রিকাটি ৬ মাস প্রকাশ হওয়ার পর নানাকারণে বন্ধ হয়ে যায়।\r\n\r\nকিছুদিন পর আবার হাতেম আলী খান পত্রিকা প্রকাশের উদ্যোগ গ্রহণ করেন। তবে এবার পত্রিকার মাধ্যমে সমাজতন্ত্র ও সাম্যবাদের কথা মানুষের মাঝে প্রচার করার উদ্দেশ্যে \'চাষীমজুর\' ও \'দিনমজুর\' নামে দুটি পত্রিকা প্রকাশ করেন। কিছুদিন পর টাকার অভাবে পত্রিকা দুটি বন্ধ হয়ে যায়।\r\n\r\nএরপর তিনি গ্রামের নিরক্ষর মানুষকে লেখাপড়া শেখানোর উদ্দেশ্যে শিক্ষা প্রতিষ্ঠান গড়ার উদ্যোগ গ্রহণ করেন। ১৯৩৯ সালে ময়মনসিংহের ভালুকা থানার বাটাজোর গ্রামে স্থানীয়দের নিয়ে একটি স্কুল প্রতিষ্ঠা করেন। ওই এলাকায় স্কুলের প্রধান শিক্ষক না পাওয়ার কারণে তিনিই প্রতিষ্ঠালগ্ন থেকে প্রধান শিক্ষকের দায়িত্ব নেন। পাশাপাশি তিনি ওই এলাকায় কৃষকদের সংগঠিত করার উদ্দেশ্যে কৃষক সংগঠন গড়ে তোলেন। ১৯৩৮ সালে রংপুর কৃষক সমিতির প্রথম সম্মেলন অনুষ্ঠিত হয়। এই সম্মেলনে তিনি কৃষকদের সংগঠিত করার ক্ষেত্রে গুরুত্বপূর্ণ ভূমিকা পালন করেন। একই বছর সারা ভারতের কৃষক সম্মেলন অনুষ্ঠিত হয় নেত্রকোনায়। এতেও তিনি যুক্ত ছিলেন।\r\n\r\nতিনি অক্লান্ত পরিশ্রম করে ৩ বছরের মধ্যে স্কুলটিকে মডেল হাইস্কুলে রূপান্তরিত করেন। এটি ১৯৪২ সালে বোর্ডের মঞ্জুরী পায়। স্কুলটি বোর্ডের মঞ্জুরী পেলে তিনি বেলুয়ার ভূয়াপুর স্কুলে সহকারী প্রধান শিক্ষক হিসেবে যোগদান করেন। বেলুয়াতেও তিনি \'জনতা উচ্চ বিদ্যালয়\' নামে একটি স্কুল প্রতিষ্ঠা করেন। সাথে সাথে অব্যাহত রাখেন কৃষক সংগঠনের কাজ। হাতেম আলী খান একে একে বলরামপুর, নলিন ও ধূবলিতে হাইস্কুল প্রতিষ্ঠা করেন। এই স্কুলগুলোতে উপযুক্ত প্রধান শিক্ষক না পাওয়ায় তিনি নিজেই একই সাথে ৩টি স্কুলের প্রধান শিক্ষক হিসেবে দায়িত্ব পালন করেন। দরিদ্র ছাত্রদের পড়াশুনার খরচ তিনি বহন করতেন। পিছিয়ে পড়া ছাত্রদেরকে নিয়ে আলাদাভাবে কোচিং ক্লাশ করাতেন। ছেলেমেয়েদেরকে স্কুলে পাঠানোর জন্য অভিভাবকদেরকে তিনি উদ্ধুদ্ধ করতেন। তাঁর অক্লান্ত প্রচেষ্টায় বৃহত্তর রংপুর, দিনাজপুর অঞ্চলে শিক্ষার বিস্তার ঘটে। শিক্ষা বিস্তারের পাশাপাশি তিনি কৃষক সমিতির সংগঠন ও আন্দোলন গড়ে তোলার কাজও চালিয়ে যান। ১৯৪৩ সালে সুসং দূর্গাপুরে কৃষক সম্মেলন এবং ময়মনসিংহের নালিতাবাড়িতে প্রাদেশিক কৃষক সমিতির সম্মেলন অনুষ্ঠিত হয়। এ সকল সম্মেলনে কৃষকদের সংগঠিতকরণে তাঁর যথেষ্ট ভূমিকা ছিল।\r\n\r\n১৯৪৩-৪৪ সালে বাংলার মানুষের জীবনে নেমে আসে এক ভয়াবহ দুর্ভিক্ষ ও বিপর্যয়। তখন দুর্ভিক্ষ প্রতিরোধ এবং অনাহারে মৃত্যুপথযাত্রী মানুষকে বাঁচানোই ছিল কমিউনিস্ট পার্টির সদস্যদের প্রধান কাজ। এই দুর্ভিক্ষ ও বিপর্যয় মোকাবেলায় হাতেম আলী খান জীবনবাজী রেখে কাজ করেন।\r\n\r\nতেভাগা আন্দোলন, টংক আন্দোলন, নানকার আন্দোলন, নাচোলের কৃষক বিদ্রোহ এ সমস্ত আন্দোলন-সংগ্রামে কৃষকদের সংগঠিত করতে হাতেম আলী খান প্রত্যক্ষ ও পরোক্ষভাবে ভূমিকা পালন করেন। ১৯৫২ সালের ভাষা আন্দোলনে তিনি ভূমিকা পালন করেন। তিনি ওই সময় কমিউনিস্ট পার্টি থেকে টাঙ্গাইলে ভাষা আন্দোলনের নেতৃত্ব দেন।\r\n\r\nযুক্তফ্রন্ট নির্বাচনে টাঙ্গাইলের গোপালপুর থেকে হাতেম আলী খান মুসলিম লীগের প্রার্থী প্রিন্সিপাল ইব্রাহিম খাকে বিপুল ভোটে হারিয়ে পূর্ব পাকিস্তান আইন সভার সদস্য হন। ১৯৫৪ সালের ৩০ মে মুসলিম লীগ সরকার যুক্তফ্রন্ট মন্ত্রীসভা ভেঙ্গে দেয়। ১৯৫৪ সালের ৪ জুলাই ৯২(ক) জারী করে মুসলিম লীগ সরকার সন্ত্রাসের রাজত্ব কয়েম করে। এ সময় কমিউনিস্ট পার্টিকে নিষিদ্ধ করা হয়। জাতীয় নেতৃবৃন্দকে গ্রেফতার করে কারাগারে পাঠানো হয়। এর মধ্যে কৃষক নেতা হাতেম আলী খানও ছিলেন। সোহরাওয়ার্দী মন্ত্রিসভা গঠনের পর ১৯৫৬ সালের সেপ্টেম্বর মাসে পূর্ববাংলার জাতীয় নেতৃবৃন্দ ছাড়া পান।\r\n\r\n১৯৫৭ সালের মার্চ মাসে কৃষকদের নিয়ে ঢাকায় একটি গুরুত্বপূর্ণ বৈঠক অনুষ্ঠিত হয়। এই বৈঠকে ভাসানীর নেতৃত্বে প্রাদেশিক কৃষক সমিতি গঠন করা হয়। এ সময় হাতেম আলী খান কৃষক সংগঠন গড়ে তোলার জন্য অন্যান্য নেতৃবৃন্দের সাথে অক্লান্ত পরিশ্রম করেন। ওই বছর ডিসেম্বর মাসে ভাসানীর নেতৃত্বে কৃষক সম্মেলন অনুষ্ঠিত হয়। সম্মেলনে মাওলানা ভাসানীকে সভাপতি করে এবং হাতেম আলী খানকে সাধারণ সম্পাদক করে কৃষক সমিতি পুনর্গঠন করা হয়।\r\n\r\n১৯৫৮ সালে পাকিস্তান সরকারের রোষানলে পড়ে হাতেম আলী খান আত্মগোপনে যান। ১৯৬৩ সালের প্রথম দিকে তিনি প্রকাশ্যে আসেন। ওই বছর কৃষক নেতা জিতেন ঘোষ জেল থেকে মুক্তি পান। জিতেন ঘোষ ও হাতেম আলী খান একত্রে মিলে ওসমান গনি রোডে কৃষক সমিতির কার্যক্রম পরিচালনা করেন। ১৯৬৪ সালে কাশ্মীরের হযরতবাল মসজিদ থেকে ইসলাম ধর্মের স্মৃতিচিহ্ন চুরি হয়ে যায়। এই ঘটনাকে কেন্দ্র করে ঢাকা ও খুলনাতে সাম্প্রদায়িক দাঙ্গা শুরু হয়। যার ফলে ওসমান গনি রোডে কৃষক সমিতির কার্যক্রম বন্ধ হয়ে যায়। কিছুদিন পর টাঙ্গাইল যাওয়ার পথে গোয়েন্দা পুলিশ হাতেম আলী খানকে গ্রেফতার করে পুলিশ সদরে নিয়ে যায় এবং অমানষিক নির্যাতন করে। সাত দিন তাঁকে নির্যাতন করা হয়। ফলে তিনি গুরুতর অসুস্থ হয়ে পড়েন। এই অসুস্থতা তাঁকে জীবনের শেষ দিন পর্যন্ত বহন করতে হয়েছে।\r\n\r\nনানা চড়াই-উৎরাই পার হয়ে ১৯৬৬ সালে ন্যাপ সোভিয়েতপন্থী ও চীনাপন্থী হিসেবে দুই ভাগে বিভক্ত হয়। এমন পরিস্থিতিতে কুলাউড়ায় কৃষক সম্মেলন অনুষ্ঠিত হয়। এ সম্মেলনে দু\'টি প্যানেল হয়। চীনাপন্থীরা ভাসানীকে সভাপতি ও আব্দুল হককে সাধারণ সম্পাদক নির্বাচিত করে। সোভিয়েতপন্থীরা আমজাদ হোসেনকে সভাপতি ও হাতেম আলী খানকে সাধারণ সম্পাদক নির্বাচিত করে। কৃষক সমিতি দ্বিধাবিভক্ত হওয়ায় কৃষক আন্দোলন ক্ষতিগ্রস্ত হয়। ফলে হাতেম আলী খান ব্যথিত হন। তবু হাল ছাড়লেন না। আবার শুরু করলেন কৃষকদের সংগঠিত করার কাজ। ১৯৬৭ সালে ঢাকায় কৃষক সমাবেশের আয়োজন করেন। এই সমাবেশ থেকে পুলিশ তাঁকে গ্রেফতার করে রাষ্ট্রদ্রোহী মামলা দেয়। এসময় তিনি আড়াই বছর কারাগারে ছিলেন। ১৯৬৯ সালে গণ অভ্যূত্থানের সময় মুক্তি পান।\r\n\r\nমুক্তিযুদ্ধের সময় তিনি টাঙ্গাইলে ছিলেন। শারিরীক অসুস্থতার কারণে সরাসরি মুক্তিযুদ্ধে সৈনিকের ভূমিকা পালন করতে পারেননি। কিন্তু মুক্তিযুদ্ধে তরুণদের উৎসাহ প্রদান, মুক্তিযোদ্ধাদের জন্য অর্থ, খাবার সংগ্রহের কাজ তিনি জীবনবাজী রেখেই করেছেন। দেশ স্বাধীন হওয়ার পর তিনি আবার পুরোদমে কৃষক সমিতির কাজ শুরু করেন। ১৯৭২ সালের মার্চ মাসে নরসিংদীর বেলাবোতে এক কৃষক সম্মেলন অনুষ্ঠিত হয়। এতে প্রায় একলক্ষ কৃষকের সমাবেশ ঘটেছিল। এই সম্মেলনে মনিসিংহ সভাপতি ও হাতেম আলী খান সাধারণ সম্পাদক নির্বাচিত হয়েছিলেন। ১৯৭৩ সালে তিনি সোভিয়েত কমিউনিষ্ট পার্টির আমন্ত্রণে সোভিয়েত ইউনিয়নে যান। ১৯৭৪ সালে দ্বিতীয় কৃষক সম্মেলন অনুষ্ঠিত হয়। এই সম্মেলনে হাবিবুর রহমান সভাপতি ও আমজাদ হোসেন সাধারণ সম্পাদক নির্বাচিত হয়েছিলেন।\r\n\r\nশারিরীক অসুস্থতার কারণে হাতেম আলী খান এই সম্মেলনের সিনিয়র সহ-সভাপতি নির্বাচিত হন। ১৯৭৪ সালে তৃতীয় কৃষক সম্মেলন অনুষ্ঠিত হয়। এই সম্মেলনে হাতেম আলী খান সভাপতি ও ফজলুল হক খন্দকার সাধারণ সম্পাদক নির্বাচিত হন। দীর্ঘদিন লড়াই-সংগ্রাম শেষে ১৯৭৭ সালের ২৪ অক্টোবর তিনি মৃত্যুবরণ করেন।\r\n\r\nতথ্য ও ছবিসূত্র: অগ্নিযুগের পঁাচ বিপ্লবী - উৎপল সাহা, প্রকাশকাল : ২০১০\r\n\r\n<i>লেখক : রফিকুল ইসলাম (শেখ রফিক)</i>', 'হাতেম আলী খান', '', 'inherit', 'closed', 'closed', '', '6564-revision-v1', '', '', '2019-09-21 18:20:44', '2019-09-21 12:20:44', '', 6564, 'http://gunijan.org.bd/newsite/?p=6566', 0, 'revision', '', 0);
INSERT INTO `gun_posts` (`ID`, `post_author`, `post_date`, `post_date_gmt`, `post_content`, `post_title`, `post_excerpt`, `post_status`, `comment_status`, `ping_status`, `post_password`, `post_name`, `to_ping`, `pinged`, `post_modified`, `post_modified_gmt`, `post_content_filtered`, `post_parent`, `guid`, `menu_order`, `post_type`, `post_mime_type`, `comment_count`) VALUES
(6567, 6, '2019-09-21 18:21:48', '2019-09-21 12:21:48', '<ul class=\"blog-side-ul\">\r\n 	<li><a href=\" http://gunijan.org.bd/newsite/?page_id=6560 \">আলোকচিত্র </a>,</li>\r\n 	<li><a href=\"http://gunijan.org.bd/newsite/?page_id=4429\"> অডিও / ভিডিও / ফাইল </a></li>\r\n</ul>\r\n\r\n\r\nহাতেম আলী খানের পূর্বপুরুষদের বসবাস ছিল সিরাজগঞ্জের তেবাড়িয়ায়। ১৮৫৩ সালে তাঁর দাদা ঝোমর আলী খান সিরাজগঞ্জের তেবাড়িয়া ছেড়ে টাঙ্গাইলের গোপালপুর উপজেলার বেলুয়া গ্রামে বসবাস শুরু করেন। নিজের বুদ্ধিমত্তা ও কঠোর পরিশ্রমের ফলে পাঁচ-ছয় বছরের মধ্যে ঝোমর আলী খান প্রায় একশ একর জমির মালিক হন এবং বেলুয়া গ্রামের একজন প্রভাবশালী ব্যক্তি হিসেবে নিজেকে প্রতিষ্ঠিত করেন।\r\n\r\nহাতেম আলী খানের বাবা নায়েব আলী খানও বাবার মতো বুদ্ধিমান ও পরিশ্রমী ছিলেন। তিনি জমিদারী ব্যবস্থার মাধ্যমে বহু সম্পত্তির মালিক হন। হাতেম আলী খানের সময় তাঁদের জমির পরিমাণ দাঁড়ায় চারশ একরে। জমিদারের সন্তান হাতেম আলী খান জন্মের পর থেকে ঐশ্বর্য আর প্রাচুর্যের মধ্যে বড় হয়েছেন।\r\n\r\nহাতেম আলী খান ছোটবেলা থেকে বাড়ির কর্মচারীদেরকে ভালোবাসতেন। তাঁর মধ্যে কখনো জমিদারী অহংকার ছিল না। কারণ শুধুমাত্র হাতেম আলী খানের ক্ষেত্রে তাঁর বাবা ও দাদা খুব উদার ছিলেন। তাঁরা হাতেম আলী খানকে মুক্ত শিক্ষা ও সংস্কৃতির মধ্য দিয়ে বড় করে তোলেন। মুক্তবুদ্ধি ও মুক্তচিন্তার কারণে জমিদারের সন্তান হওয়া সত্বেও একপর্যায়ে তিনি শ্রমজীবী ও কৃষকদের কাতারে চলে আসেন। প্রজা শোষণ-নির্যাতনের জন্য জমিদার বাবার বিরুদ্ধে শ্রমজীবী ও কৃষকদেরকে ঐক্যবদ্ধ করেন। তাঁদেরকে জমিদার বাবার দেয়া দাদন টাকা পরিশোধ করতে নিষেধ করেন। ছেলেকে শ্রমজীবী ও কৃষকদের কাছ থেকে ফিরিয়ে আনার জন্য তাঁর বাবা নানাভাবে চেষ্টা করেছেন। কিন্তু ফেরাতে পারেননি। সারাটা জীবন শ্রমজীবী আর কৃষকদের অধিকার আদায়ের জন্য তিনি লড়াই-সংগ্রাম করেছেন, হয়ে উঠেছেন কিংবদন্তি কৃষক নেতা হাতেম আলী খান।\r\n\r\nটাঙ্গাইলের গোপালপুর উপজেলার বেলুয়া গ্রামে ১৯০৪ সালের ২৪ নভেম্বর হাতেম আলী খান জন্মগ্রহণ করেন। হাতেম আলী খানের পড়াশুনার হাতেখড়ি হয় পরিবারে। বাবার কাছে বর্ণমালা শেখার পর পারিবারিক মক্তবে আনুষ্ঠানিকভাবে তাঁর প্রাথমিক পড়াশুনা শুরু হয়। ১৯১৪ সালে মক্তবের পড়াশুনা শেষ হওয়ার পর তাঁর বাবা তাঁকে হেমনগর উচ্চ বিদ্যালয়ে ভর্তি করান। স্কুলে ভর্তি হওয়ার কিছুদিন পরে প্রথম বিশ্বযুদ্ধ শুরু হয়। ভারত উপমহাদেশেও এই যুদ্ধের প্রভাব পড়ে। ভারত মিত্রশক্তিকে সহযোগিতার জন্য এ যুদ্ধে অংশগ্রহণ করে। তখন ভারত সরকার সেনাবাহিনীতে যোগদানের জন্য যুব সমাজকে আহ্বান করে।\r\n\r\nসেই আহ্বানে সাড়া দিয়ে হাতেম আলী খান ১৯১৬ সালে সেনাবাহিনীতে যুক্ত হওয়ার জন্য প্রস্তুতি নেন। হেমনগর স্কুলের সহকারী শিক্ষক তাঁকে বুঝিয়ে সেনাবাহিনীতে যোগদান থেকে বিরত রাখেন। এরপর শিক্ষকদের কথামত পড়াশুনায় মনোযোগ দেন তিনি। এই সময় হাতেম আলী খানের বড় ভাইয়ের বন্ধু মাখম চন্দ দেব তাঁকে সশস্ত্র বিপ্লবী দলের সদস্য হতে উৎসাহিত করেন। তিনি সশস্ত্র বিপ্লবী সংগঠন \'অনুশীলন সমিতি\'র সদস্য হন। পড়াশুনার পাশাপাশি প্রকৃত বিপ্লবী হয়ে ওঠার জন্য বিপ্লবী কর্মকাণ্ডে মনোনিবেশ করেন। ১৯২০ সালে হেমনগর উচ্চবিদ্যালয় থেকে হাতেম আলী খান মাধ্যমিক পাশ করেন।\r\n\r\nমাধ্যমিক পাশ করার পর তিনি কলকাতার রিপন কলেজে উচ্চমাধ্যমিক ভর্তি হন। ১৯১৭ সালে সোভিয়েত ইউনিয়ন সমাজতান্ত্রিক রাষ্ট্র হিসেবে প্রতিষ্ঠা লাভ করার ফলে বিশ্ব রাজনীতিতে এক নব যুগের সূচনা হয়। পৃথিবীর বিভিন্ন দেশ তখন ব্রিটিশবিরোধী আন্দোলন-সংগ্রামে উত্তাল। আর এরকম সময় হাতেম আলী খান কলকাতার রিপন কলেজে অধ্যায়নরত। ব্রিটিশবিরোধী উত্তাল সংগ্রাম তাঁকে প্রবলভাবে আকৃষ্ট করে। ক্ষুদিরাম, প্রফুল্ল চাকীর বিপ্লবী আত্মত্যাগ সেই শৈশব থেকে তাঁকে আলোড়িত করে আসছিল। সবকিছু মিলিয়ে তিনি ধীরে ধীরে রাজনৈতিক আন্দোলন-সংগ্রামে জড়িয়ে পড়েন। রাজনৈতিক আন্দোলন-সংগ্রামের ধারাবাহিকতায় এক সময় পড়াশুনা আর রাজনীতি হয়ে উঠে তাঁর জীবনসঙ্গী।\r\n\r\n১৯২০ সালে অসহযোগ আন্দোলনের শুরুতে হাতেম আলী খান রিপন কলেজে পড়াশুনার সময় প্রতিদিন কলেজ স্কোয়ার, বিডন স্কোয়ার, হারিশ পার্ক, ওয়েলিংটন স্কোয়ারের সকল রাজনৈতিক সমাবেশে অংশগ্রহণ করেন। এইসময় তাঁর সাথে পরিচয় হয় বাংলার বিভিন্ন বামপন্থী নেতৃবৃন্দের সাথে। আব্দুল হালিম, আব্দুল্লাহ রসুল, সূর্যসেন, সত্যেন সেন, মুজফফর আহমদ, কাজী নজরুল ইসলাম ও জিতেন ঘোষের মতো সংগ্রামী নেতৃত্বের সাথে তাঁর অন্তরঙ্গ সম্পর্ক গড়ে উঠে। এরপর তিনি এলাকায় এসে বিলেতী পণ্য বর্জন ও জমিদারী দাদন টাকা পরিশোধ না করার জন্য জনগণকে উদ্ধুদ্ধ করেন।\r\n\r\n১৯১৪-৩০ সাল পর্যন্ত বাংলায় সংগঠিত হয় প্রজা ও কৃষক আন্দোলন। ১৯২০ সাল থেকে হাতেম আলী খান এই আন্দোলনের সাথে যুক্ত ছিলেন। প্রজা ও কৃষকদের সচেতন করে সংগঠিত করার ক্ষেত্রে তাঁর ভূমিকা ছিল অনন্য। ১৯২১ সালে বিভিন্ন অঞ্চলে প্রজা আন্দোলন জোরদার হয়ে উঠার পর তিনি বেলুয়ায় চলে আসেন। তিনি বিভিন্ন এলাকার কৃষকদের সংগঠিত করে জমিদার ও সুদখোর মহাজনদের বিরুদ্ধে জোরালো আন্দোলন গড়ে তোলেন। হাতেম আলী খানের নেতৃত্বে ওই এলাকার কৃষকরা জমিদারের খাজনা, মহাজনদের দাদন ও বর্গা জমির ফসল প্রদান করা বন্ধ করে দেন। ১৯২০-৩০ সাল পর্যন্ত বাংলায় সংগঠিত প্রজা ও কৃষক আন্দোলনে তাঁর গুরুত্বপূর্ণ ভূমিকা ছিল।\r\n\r\n১৯২২ সালে কলেজ ছুটির সময় কলকাতা থেকে নিজ এলাকায় চলে আসেন। বাড়িতে আসার পর বেশ কিছুদিন ধরে জমিদার বাবার বিরুদ্ধে কৃষক ও শ্রমজীবী মানুষকে সংগঠিত করেন। বাবা তাঁর উপর অসন্তুষ্ট হয়ে পড়াশুনার খরচ দেয়া বন্ধ করে দেন। কারণ তিনি ভাবলেন খরচ দেয়া বন্ধ করলে হয়তো ছেলে তাঁর বিরুদ্ধে আন্দোলন করার সাহস পাবে না। কিন্তু বাবার সব ধারণা ও চেষ্টা ব্যর্থ করে দিয়ে হাতেম আলী খান জমিদার পরিবার ছেড়ে কৃষক ও শ্রমজীবী মানুষের সাথে বসবাস শুরু করেন।\r\n\r\nএ সময় হাতেম আলী খান নিজের চলা ও পড়াশুনার টাকা সংগ্রহের জন্য কাপড় বিক্রির ব্যবসা শুরু করেন। কাপড় বিক্রির কাজ আর পড়াশুনার ফাঁকে ফাঁকে কৃষকদের সচেতন ও সংগঠিত করতে থাকেন। মাঝে মাঝে জমিদার বাবার পাইক-পেয়াদার সাথে জমির খাজনা, দাদন নিয়ে সংঘর্ষ বাধে। পাইক-পেয়াদারা কৃষক ও শ্রমজীবী মানুষদেরকে আঘাত করতে গিয়ে দেখতে পান তাঁদের সাথে জমিদারের ছেলেও আছেন। তখন কৃষকদের কাছ থেকে জমির খাজনা, দাদন নিতে ব্যর্থ হয় তারা। এভাবে এক বছর চলার পর তিনি কৃষক ও শ্রমজীবী মানুষের অনুরোধে কলকাতায় গিয়ে পুনরায় পড়াশুনায় মন দেন এবং ছাত্রাবাসে থাকা শুরু করেন। ছেলে পড়াশুনায় মনোযোগ দেয়ার কারণে বাবা আবার তাঁকে পড়াশুনার খরচ দিতে শুরু করেন।\r\n\r\n১৯২৪ সালে তিনি উচ্চমাধ্যমিক পাশ করেন। ওই বছরই তিনি বি.এ.-তে ভর্তি হন। ভর্তি হওয়ার অল্প কিছুদিন পরে আবার গ্রামে ফিরে আসেন তিনি। চলে যান কৃষকদের কাতারে। এসময়ও তিনি জমিদার বাবার বিরুদ্ধে শ্রমজীবী, কৃষকদের ঐক্যবদ্ধ ও সংগঠিত করেন। তাঁদেরকে জমিদার বাবার দেয়া দাদন টাকা পরিশোধ করতে নিষেধ করেন। ফলে ১৯২৪ সালে নায়েব আলী খানের ৯০ হাজার টাকা (আসল) ও এই টাকার দাদন প্রায় লক্ষাধিক টাকা ভেস্তে যায়। কিছুদিন পর আবার তিনি কলকাতায় ফিরে গিয়ে পড়াশুনায় মন দেন।\r\n\r\nছাত্রাবাসে উঠার পর তাঁর সঙ্গে শান্তিপুরের নূর মোহাম্মদ, দিল্লীর অতুল চন্দ্র ও মধ্যপ্রদেশের এ কে এম মাহমুদের সাথে ঘনিষ্ঠ সম্পর্ক গড়ে উঠে। তাঁদের সান্নিধ্যে এসে তিনি এসময় সশস্ত্র বিপ্লববাদী সংগঠনের সাথে যুক্ত হন। অসহযোগ আন্দোলন প্রত্যাহার করে নেয়ার পর বিপ্লবীরা সশস্ত্রভাবে দেশের স্বাধীনতা অর্জনের জন্য সংগঠিত হতে থাকেন। তিনি শান্তিপুরের নূর মোহাম্মদ ও দিল্লীর অতুল চন্দ্র শীলের সাথে মিলে \"ন্যাশনাল লীগ\" নামে একটি গুপ্ত সংগঠন (সশস্ত্র বিপ্লবী সংগঠন) গড়ে তোলেন। এই সংগঠনটি বছর খানেকের মধ্যে বেশ শক্তিশালী ও জনপ্রিয় হয়ে উঠে। এই সংগঠনের কর্মীদের সশস্ত্র বিপ্লবী ভাবধারায় তৈরী করার জন্য হাতেম আলী খান ভারতের বিভিন্ন স্থানে পাঠাগার ও ব্যায়ামাগার প্রতিষ্ঠা করেন। পাঠাগার ও ব্যায়ামাগারে বসে শরীর চর্চা, বিপ্লবী বই পড়ানো, অস্ত্র চালানো এবং বোমা বানানোর প্রশিক্ষণ দেয়া হতো।\r\n\r\nসশস্ত্র বিপ্লবী হওয়ার খবর জমিদার বাবার কাছে পৌছলে তিনি ছেলের উপর অসন্তুষ্ট হয়ে আবার পড়াশুনার খরচ দেয়া বন্ধ করে দেন। সশস্ত্র বিপ্লববাদী সংগঠনের কাজ থেকে ফিরে আসার জন্য ছেলেকে একের পর এক চাপ দিতে থাকেন। এসময় তিনি বাবাকে সন্তুষ্ট করার জন্য কিছুদিন পড়াশুনায় মনোযোগ দেন। তাঁর বাবা সেই সুযোগে তাঁকে বিলেতে পাঠানোর সিদ্বান্ত নেন এবং ব্যর্থ হন।\r\n\r\n১৯২৬ সালে রিপন কলেজ থেকে হাতেম আলী খান বি.এ. পাশ করার পর জমিদার বাবা তাঁকে বিয়ে দিয়ে সংসারী করার উদ্যোগ নেন। অবশ্য তাঁকে বিয়ে দেয়ার চেষ্টা বি.এ. পাশের পূর্বেই শুরু করেন তিনি। র্দীর্ঘ ৩ বছর চেষ্টার পর ছেলেকে বিয়েতে রাজি করাতে সক্ষম হন। ১৯২৭ সালে হাতেম আলী খান কসিমুন্নেসা খানমকে বিয়ে করেন। কসিমুন্নেসা ছিলেন আব্দুল করিম খানের মেয়ে। বিয়ের কিছুদিন পর তাঁর বাবা জমিদার নায়েব আলী খান মারা যান।\r\n\r\nকয়েক মাস পর তিনি কলকাতায় গিয়ে এম.এ. পড়াশুনায় মনোযোগ দেন। ১৯২৮ সালে তিনি রিপন কলেজ থেকে এম এ পাশ করেন। পড়াশুনা শেষ করার পর তিনি কলকাতা থেকে একটি সাপ্তাহিক পত্রিকা প্রকাশ করার সিদ্ধান্ত নেন। পত্রিকা প্রকাশের খরচ জোগাড় করার জন্য তিনি বাড়িতে আসেন এবং স্ত্রীকে না জানিয়ে তাঁর ৭০ ভরি স্বর্ণালংকার বিক্রি করেন। এরপর কলকাতায় ফিরে গিয়ে \'র্সবহারা\' নামে একটি সাপ্তাহিক পত্রিকা প্রকাশ করেন। উচ্চমাধ্যমিক পড়ার সময় থেকেই বিদ্রোহী কবি কাজী নজরুল ইসলাম ও কমরেড মুজফফর আহমদের সাথে হাতেম আলী খানের যোগাযোগ ছিল। তাঁরাই পত্রিকার নাম ঠিক করে দিয়েছিলেন-\'সর্বহারা\'। তাঁর রাজনৈতিক চিন্তাভাবনা বিকাশে এ দুজনের গুরুত্বর্পূণ ভূমিকা রয়েছে। \'সর্বহারা\' পত্রিকাটি ৬ মাস প্রকাশ হওয়ার পর নানাকারণে বন্ধ হয়ে যায়।\r\n\r\nকিছুদিন পর আবার হাতেম আলী খান পত্রিকা প্রকাশের উদ্যোগ গ্রহণ করেন। তবে এবার পত্রিকার মাধ্যমে সমাজতন্ত্র ও সাম্যবাদের কথা মানুষের মাঝে প্রচার করার উদ্দেশ্যে \'চাষীমজুর\' ও \'দিনমজুর\' নামে দুটি পত্রিকা প্রকাশ করেন। কিছুদিন পর টাকার অভাবে পত্রিকা দুটি বন্ধ হয়ে যায়।\r\n\r\nএরপর তিনি গ্রামের নিরক্ষর মানুষকে লেখাপড়া শেখানোর উদ্দেশ্যে শিক্ষা প্রতিষ্ঠান গড়ার উদ্যোগ গ্রহণ করেন। ১৯৩৯ সালে ময়মনসিংহের ভালুকা থানার বাটাজোর গ্রামে স্থানীয়দের নিয়ে একটি স্কুল প্রতিষ্ঠা করেন। ওই এলাকায় স্কুলের প্রধান শিক্ষক না পাওয়ার কারণে তিনিই প্রতিষ্ঠালগ্ন থেকে প্রধান শিক্ষকের দায়িত্ব নেন। পাশাপাশি তিনি ওই এলাকায় কৃষকদের সংগঠিত করার উদ্দেশ্যে কৃষক সংগঠন গড়ে তোলেন। ১৯৩৮ সালে রংপুর কৃষক সমিতির প্রথম সম্মেলন অনুষ্ঠিত হয়। এই সম্মেলনে তিনি কৃষকদের সংগঠিত করার ক্ষেত্রে গুরুত্বপূর্ণ ভূমিকা পালন করেন। একই বছর সারা ভারতের কৃষক সম্মেলন অনুষ্ঠিত হয় নেত্রকোনায়। এতেও তিনি যুক্ত ছিলেন।\r\n\r\nতিনি অক্লান্ত পরিশ্রম করে ৩ বছরের মধ্যে স্কুলটিকে মডেল হাইস্কুলে রূপান্তরিত করেন। এটি ১৯৪২ সালে বোর্ডের মঞ্জুরী পায়। স্কুলটি বোর্ডের মঞ্জুরী পেলে তিনি বেলুয়ার ভূয়াপুর স্কুলে সহকারী প্রধান শিক্ষক হিসেবে যোগদান করেন। বেলুয়াতেও তিনি \'জনতা উচ্চ বিদ্যালয়\' নামে একটি স্কুল প্রতিষ্ঠা করেন। সাথে সাথে অব্যাহত রাখেন কৃষক সংগঠনের কাজ। হাতেম আলী খান একে একে বলরামপুর, নলিন ও ধূবলিতে হাইস্কুল প্রতিষ্ঠা করেন। এই স্কুলগুলোতে উপযুক্ত প্রধান শিক্ষক না পাওয়ায় তিনি নিজেই একই সাথে ৩টি স্কুলের প্রধান শিক্ষক হিসেবে দায়িত্ব পালন করেন। দরিদ্র ছাত্রদের পড়াশুনার খরচ তিনি বহন করতেন। পিছিয়ে পড়া ছাত্রদেরকে নিয়ে আলাদাভাবে কোচিং ক্লাশ করাতেন। ছেলেমেয়েদেরকে স্কুলে পাঠানোর জন্য অভিভাবকদেরকে তিনি উদ্ধুদ্ধ করতেন। তাঁর অক্লান্ত প্রচেষ্টায় বৃহত্তর রংপুর, দিনাজপুর অঞ্চলে শিক্ষার বিস্তার ঘটে। শিক্ষা বিস্তারের পাশাপাশি তিনি কৃষক সমিতির সংগঠন ও আন্দোলন গড়ে তোলার কাজও চালিয়ে যান। ১৯৪৩ সালে সুসং দূর্গাপুরে কৃষক সম্মেলন এবং ময়মনসিংহের নালিতাবাড়িতে প্রাদেশিক কৃষক সমিতির সম্মেলন অনুষ্ঠিত হয়। এ সকল সম্মেলনে কৃষকদের সংগঠিতকরণে তাঁর যথেষ্ট ভূমিকা ছিল।\r\n\r\n১৯৪৩-৪৪ সালে বাংলার মানুষের জীবনে নেমে আসে এক ভয়াবহ দুর্ভিক্ষ ও বিপর্যয়। তখন দুর্ভিক্ষ প্রতিরোধ এবং অনাহারে মৃত্যুপথযাত্রী মানুষকে বাঁচানোই ছিল কমিউনিস্ট পার্টির সদস্যদের প্রধান কাজ। এই দুর্ভিক্ষ ও বিপর্যয় মোকাবেলায় হাতেম আলী খান জীবনবাজী রেখে কাজ করেন।\r\n\r\nতেভাগা আন্দোলন, টংক আন্দোলন, নানকার আন্দোলন, নাচোলের কৃষক বিদ্রোহ এ সমস্ত আন্দোলন-সংগ্রামে কৃষকদের সংগঠিত করতে হাতেম আলী খান প্রত্যক্ষ ও পরোক্ষভাবে ভূমিকা পালন করেন। ১৯৫২ সালের ভাষা আন্দোলনে তিনি ভূমিকা পালন করেন। তিনি ওই সময় কমিউনিস্ট পার্টি থেকে টাঙ্গাইলে ভাষা আন্দোলনের নেতৃত্ব দেন।\r\n\r\nযুক্তফ্রন্ট নির্বাচনে টাঙ্গাইলের গোপালপুর থেকে হাতেম আলী খান মুসলিম লীগের প্রার্থী প্রিন্সিপাল ইব্রাহিম খাকে বিপুল ভোটে হারিয়ে পূর্ব পাকিস্তান আইন সভার সদস্য হন। ১৯৫৪ সালের ৩০ মে মুসলিম লীগ সরকার যুক্তফ্রন্ট মন্ত্রীসভা ভেঙ্গে দেয়। ১৯৫৪ সালের ৪ জুলাই ৯২(ক) জারী করে মুসলিম লীগ সরকার সন্ত্রাসের রাজত্ব কয়েম করে। এ সময় কমিউনিস্ট পার্টিকে নিষিদ্ধ করা হয়। জাতীয় নেতৃবৃন্দকে গ্রেফতার করে কারাগারে পাঠানো হয়। এর মধ্যে কৃষক নেতা হাতেম আলী খানও ছিলেন। সোহরাওয়ার্দী মন্ত্রিসভা গঠনের পর ১৯৫৬ সালের সেপ্টেম্বর মাসে পূর্ববাংলার জাতীয় নেতৃবৃন্দ ছাড়া পান।\r\n\r\n১৯৫৭ সালের মার্চ মাসে কৃষকদের নিয়ে ঢাকায় একটি গুরুত্বপূর্ণ বৈঠক অনুষ্ঠিত হয়। এই বৈঠকে ভাসানীর নেতৃত্বে প্রাদেশিক কৃষক সমিতি গঠন করা হয়। এ সময় হাতেম আলী খান কৃষক সংগঠন গড়ে তোলার জন্য অন্যান্য নেতৃবৃন্দের সাথে অক্লান্ত পরিশ্রম করেন। ওই বছর ডিসেম্বর মাসে ভাসানীর নেতৃত্বে কৃষক সম্মেলন অনুষ্ঠিত হয়। সম্মেলনে মাওলানা ভাসানীকে সভাপতি করে এবং হাতেম আলী খানকে সাধারণ সম্পাদক করে কৃষক সমিতি পুনর্গঠন করা হয়।\r\n\r\n১৯৫৮ সালে পাকিস্তান সরকারের রোষানলে পড়ে হাতেম আলী খান আত্মগোপনে যান। ১৯৬৩ সালের প্রথম দিকে তিনি প্রকাশ্যে আসেন। ওই বছর কৃষক নেতা জিতেন ঘোষ জেল থেকে মুক্তি পান। জিতেন ঘোষ ও হাতেম আলী খান একত্রে মিলে ওসমান গনি রোডে কৃষক সমিতির কার্যক্রম পরিচালনা করেন। ১৯৬৪ সালে কাশ্মীরের হযরতবাল মসজিদ থেকে ইসলাম ধর্মের স্মৃতিচিহ্ন চুরি হয়ে যায়। এই ঘটনাকে কেন্দ্র করে ঢাকা ও খুলনাতে সাম্প্রদায়িক দাঙ্গা শুরু হয়। যার ফলে ওসমান গনি রোডে কৃষক সমিতির কার্যক্রম বন্ধ হয়ে যায়। কিছুদিন পর টাঙ্গাইল যাওয়ার পথে গোয়েন্দা পুলিশ হাতেম আলী খানকে গ্রেফতার করে পুলিশ সদরে নিয়ে যায় এবং অমানষিক নির্যাতন করে। সাত দিন তাঁকে নির্যাতন করা হয়। ফলে তিনি গুরুতর অসুস্থ হয়ে পড়েন। এই অসুস্থতা তাঁকে জীবনের শেষ দিন পর্যন্ত বহন করতে হয়েছে।\r\n\r\nনানা চড়াই-উৎরাই পার হয়ে ১৯৬৬ সালে ন্যাপ সোভিয়েতপন্থী ও চীনাপন্থী হিসেবে দুই ভাগে বিভক্ত হয়। এমন পরিস্থিতিতে কুলাউড়ায় কৃষক সম্মেলন অনুষ্ঠিত হয়। এ সম্মেলনে দু\'টি প্যানেল হয়। চীনাপন্থীরা ভাসানীকে সভাপতি ও আব্দুল হককে সাধারণ সম্পাদক নির্বাচিত করে। সোভিয়েতপন্থীরা আমজাদ হোসেনকে সভাপতি ও হাতেম আলী খানকে সাধারণ সম্পাদক নির্বাচিত করে। কৃষক সমিতি দ্বিধাবিভক্ত হওয়ায় কৃষক আন্দোলন ক্ষতিগ্রস্ত হয়। ফলে হাতেম আলী খান ব্যথিত হন। তবু হাল ছাড়লেন না। আবার শুরু করলেন কৃষকদের সংগঠিত করার কাজ। ১৯৬৭ সালে ঢাকায় কৃষক সমাবেশের আয়োজন করেন। এই সমাবেশ থেকে পুলিশ তাঁকে গ্রেফতার করে রাষ্ট্রদ্রোহী মামলা দেয়। এসময় তিনি আড়াই বছর কারাগারে ছিলেন। ১৯৬৯ সালে গণ অভ্যূত্থানের সময় মুক্তি পান।\r\n\r\nমুক্তিযুদ্ধের সময় তিনি টাঙ্গাইলে ছিলেন। শারিরীক অসুস্থতার কারণে সরাসরি মুক্তিযুদ্ধে সৈনিকের ভূমিকা পালন করতে পারেননি। কিন্তু মুক্তিযুদ্ধে তরুণদের উৎসাহ প্রদান, মুক্তিযোদ্ধাদের জন্য অর্থ, খাবার সংগ্রহের কাজ তিনি জীবনবাজী রেখেই করেছেন। দেশ স্বাধীন হওয়ার পর তিনি আবার পুরোদমে কৃষক সমিতির কাজ শুরু করেন। ১৯৭২ সালের মার্চ মাসে নরসিংদীর বেলাবোতে এক কৃষক সম্মেলন অনুষ্ঠিত হয়। এতে প্রায় একলক্ষ কৃষকের সমাবেশ ঘটেছিল। এই সম্মেলনে মনিসিংহ সভাপতি ও হাতেম আলী খান সাধারণ সম্পাদক নির্বাচিত হয়েছিলেন। ১৯৭৩ সালে তিনি সোভিয়েত কমিউনিষ্ট পার্টির আমন্ত্রণে সোভিয়েত ইউনিয়নে যান। ১৯৭৪ সালে দ্বিতীয় কৃষক সম্মেলন অনুষ্ঠিত হয়। এই সম্মেলনে হাবিবুর রহমান সভাপতি ও আমজাদ হোসেন সাধারণ সম্পাদক নির্বাচিত হয়েছিলেন।\r\n\r\nশারিরীক অসুস্থতার কারণে হাতেম আলী খান এই সম্মেলনের সিনিয়র সহ-সভাপতি নির্বাচিত হন। ১৯৭৪ সালে তৃতীয় কৃষক সম্মেলন অনুষ্ঠিত হয়। এই সম্মেলনে হাতেম আলী খান সভাপতি ও ফজলুল হক খন্দকার সাধারণ সম্পাদক নির্বাচিত হন। দীর্ঘদিন লড়াই-সংগ্রাম শেষে ১৯৭৭ সালের ২৪ অক্টোবর তিনি মৃত্যুবরণ করেন।\r\n\r\nতথ্য ও ছবিসূত্র: অগ্নিযুগের পঁাচ বিপ্লবী - উৎপল সাহা, প্রকাশকাল : ২০১০\r\n\r\n<i>লেখক : রফিকুল ইসলাম (শেখ রফিক)</i>', 'হাতেম আলী খান', '', 'inherit', 'closed', 'closed', '', '6564-revision-v1', '', '', '2019-09-21 18:21:48', '2019-09-21 12:21:48', '', 6564, 'http://gunijan.org.bd/newsite/?p=6567', 0, 'revision', '', 0),
(6568, 6, '2019-09-21 18:23:38', '2019-09-21 12:23:38', '[vc_row css=\".vc_custom_1542439890441{margin-bottom: 40px !important;}\"][vc_column][vc_column_text]\r\n<h3 style=\"text-align: center;\"><strong>আলোকচিত্র প্রদর্শনী</strong></h3>\r\n[/vc_column_text][/vc_column][/vc_row][vc_row css=\".vc_custom_1542439509500{margin-bottom: 30px !important;}\"][vc_column width=\"1/4\"][vc_single_image image=\"6565\" img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text]\r\n<p style=\"text-align: center;\"></p>\r\n[/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][/vc_row][vc_row css=\".vc_custom_1542439509500{margin-bottom: 30px !important;}\"][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text]\r\n<p style=\"text-align: center;\"></p>\r\n[/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][/vc_row]', 'ব্রিটিশ বিরোধী আন্দোলন  -->  হাতেম আলী খান --> আলোকচিত্র', '', 'publish', 'closed', 'closed', '', '%e0%a6%ac%e0%a7%8d%e0%a6%b0%e0%a6%bf%e0%a6%9f%e0%a6%bf%e0%a6%b6-%e0%a6%ac%e0%a6%bf%e0%a6%b0%e0%a7%87%e0%a6%be%e0%a6%a7%e0%a7%80-%e0%a6%86%e0%a6%a8%e0%a7%8d%e0%a6%a6%e0%a7%87%e0%a6%be%e0%a6%b2-45', '', '', '2019-09-21 18:23:39', '2019-09-21 12:23:39', '', 0, 'http://gunijan.org.bd/newsite/?page_id=6568', 0, 'page', '', 0),
(6569, 6, '2019-09-21 18:23:38', '2019-09-21 12:23:38', '[vc_row css=\".vc_custom_1542439890441{margin-bottom: 40px !important;}\"][vc_column][vc_column_text]\r\n<h3 style=\"text-align: center;\"><strong>আলোকচিত্র প্রদর্শনী</strong></h3>\r\n[/vc_column_text][/vc_column][/vc_row][vc_row css=\".vc_custom_1542439509500{margin-bottom: 30px !important;}\"][vc_column width=\"1/4\"][vc_single_image image=\"6565\" img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text]\r\n<p style=\"text-align: center;\"></p>\r\n[/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][/vc_row][vc_row css=\".vc_custom_1542439509500{margin-bottom: 30px !important;}\"][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text]\r\n<p style=\"text-align: center;\"></p>\r\n[/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][/vc_row]', 'ব্রিটিশ বিরোধী আন্দোলন  -->  হাতেম আলী খান --> আলোকচিত্র', '', 'inherit', 'closed', 'closed', '', '6568-revision-v1', '', '', '2019-09-21 18:23:38', '2019-09-21 12:23:38', '', 6568, 'http://gunijan.org.bd/newsite/?p=6569', 0, 'revision', '', 0),
(6570, 6, '2019-09-21 18:24:33', '2019-09-21 12:24:33', '<ul class=\"blog-side-ul\">\r\n 	<li><a href=\"  http://gunijan.org.bd/newsite/?page_id=6568 \">আলোকচিত্র </a>,</li>\r\n 	<li><a href=\"http://gunijan.org.bd/newsite/?page_id=4429\"> অডিও / ভিডিও / ফাইল </a></li>\r\n</ul>\r\nহাতেম আলী খানের পূর্বপুরুষদের বসবাস ছিল সিরাজগঞ্জের তেবাড়িয়ায়। ১৮৫৩ সালে তাঁর দাদা ঝোমর আলী খান সিরাজগঞ্জের তেবাড়িয়া ছেড়ে টাঙ্গাইলের গোপালপুর উপজেলার বেলুয়া গ্রামে বসবাস শুরু করেন। নিজের বুদ্ধিমত্তা ও কঠোর পরিশ্রমের ফলে পাঁচ-ছয় বছরের মধ্যে ঝোমর আলী খান প্রায় একশ একর জমির মালিক হন এবং বেলুয়া গ্রামের একজন প্রভাবশালী ব্যক্তি হিসেবে নিজেকে প্রতিষ্ঠিত করেন।\r\n\r\nহাতেম আলী খানের বাবা নায়েব আলী খানও বাবার মতো বুদ্ধিমান ও পরিশ্রমী ছিলেন। তিনি জমিদারী ব্যবস্থার মাধ্যমে বহু সম্পত্তির মালিক হন। হাতেম আলী খানের সময় তাঁদের জমির পরিমাণ দাঁড়ায় চারশ একরে। জমিদারের সন্তান হাতেম আলী খান জন্মের পর থেকে ঐশ্বর্য আর প্রাচুর্যের মধ্যে বড় হয়েছেন।\r\n\r\nহাতেম আলী খান ছোটবেলা থেকে বাড়ির কর্মচারীদেরকে ভালোবাসতেন। তাঁর মধ্যে কখনো জমিদারী অহংকার ছিল না। কারণ শুধুমাত্র হাতেম আলী খানের ক্ষেত্রে তাঁর বাবা ও দাদা খুব উদার ছিলেন। তাঁরা হাতেম আলী খানকে মুক্ত শিক্ষা ও সংস্কৃতির মধ্য দিয়ে বড় করে তোলেন। মুক্তবুদ্ধি ও মুক্তচিন্তার কারণে জমিদারের সন্তান হওয়া সত্বেও একপর্যায়ে তিনি শ্রমজীবী ও কৃষকদের কাতারে চলে আসেন। প্রজা শোষণ-নির্যাতনের জন্য জমিদার বাবার বিরুদ্ধে শ্রমজীবী ও কৃষকদেরকে ঐক্যবদ্ধ করেন। তাঁদেরকে জমিদার বাবার দেয়া দাদন টাকা পরিশোধ করতে নিষেধ করেন। ছেলেকে শ্রমজীবী ও কৃষকদের কাছ থেকে ফিরিয়ে আনার জন্য তাঁর বাবা নানাভাবে চেষ্টা করেছেন। কিন্তু ফেরাতে পারেননি। সারাটা জীবন শ্রমজীবী আর কৃষকদের অধিকার আদায়ের জন্য তিনি লড়াই-সংগ্রাম করেছেন, হয়ে উঠেছেন কিংবদন্তি কৃষক নেতা হাতেম আলী খান।\r\n\r\nটাঙ্গাইলের গোপালপুর উপজেলার বেলুয়া গ্রামে ১৯০৪ সালের ২৪ নভেম্বর হাতেম আলী খান জন্মগ্রহণ করেন। হাতেম আলী খানের পড়াশুনার হাতেখড়ি হয় পরিবারে। বাবার কাছে বর্ণমালা শেখার পর পারিবারিক মক্তবে আনুষ্ঠানিকভাবে তাঁর প্রাথমিক পড়াশুনা শুরু হয়। ১৯১৪ সালে মক্তবের পড়াশুনা শেষ হওয়ার পর তাঁর বাবা তাঁকে হেমনগর উচ্চ বিদ্যালয়ে ভর্তি করান। স্কুলে ভর্তি হওয়ার কিছুদিন পরে প্রথম বিশ্বযুদ্ধ শুরু হয়। ভারত উপমহাদেশেও এই যুদ্ধের প্রভাব পড়ে। ভারত মিত্রশক্তিকে সহযোগিতার জন্য এ যুদ্ধে অংশগ্রহণ করে। তখন ভারত সরকার সেনাবাহিনীতে যোগদানের জন্য যুব সমাজকে আহ্বান করে।\r\n\r\nসেই আহ্বানে সাড়া দিয়ে হাতেম আলী খান ১৯১৬ সালে সেনাবাহিনীতে যুক্ত হওয়ার জন্য প্রস্তুতি নেন। হেমনগর স্কুলের সহকারী শিক্ষক তাঁকে বুঝিয়ে সেনাবাহিনীতে যোগদান থেকে বিরত রাখেন। এরপর শিক্ষকদের কথামত পড়াশুনায় মনোযোগ দেন তিনি। এই সময় হাতেম আলী খানের বড় ভাইয়ের বন্ধু মাখম চন্দ দেব তাঁকে সশস্ত্র বিপ্লবী দলের সদস্য হতে উৎসাহিত করেন। তিনি সশস্ত্র বিপ্লবী সংগঠন \'অনুশীলন সমিতি\'র সদস্য হন। পড়াশুনার পাশাপাশি প্রকৃত বিপ্লবী হয়ে ওঠার জন্য বিপ্লবী কর্মকাণ্ডে মনোনিবেশ করেন। ১৯২০ সালে হেমনগর উচ্চবিদ্যালয় থেকে হাতেম আলী খান মাধ্যমিক পাশ করেন।\r\n\r\nমাধ্যমিক পাশ করার পর তিনি কলকাতার রিপন কলেজে উচ্চমাধ্যমিক ভর্তি হন। ১৯১৭ সালে সোভিয়েত ইউনিয়ন সমাজতান্ত্রিক রাষ্ট্র হিসেবে প্রতিষ্ঠা লাভ করার ফলে বিশ্ব রাজনীতিতে এক নব যুগের সূচনা হয়। পৃথিবীর বিভিন্ন দেশ তখন ব্রিটিশবিরোধী আন্দোলন-সংগ্রামে উত্তাল। আর এরকম সময় হাতেম আলী খান কলকাতার রিপন কলেজে অধ্যায়নরত। ব্রিটিশবিরোধী উত্তাল সংগ্রাম তাঁকে প্রবলভাবে আকৃষ্ট করে। ক্ষুদিরাম, প্রফুল্ল চাকীর বিপ্লবী আত্মত্যাগ সেই শৈশব থেকে তাঁকে আলোড়িত করে আসছিল। সবকিছু মিলিয়ে তিনি ধীরে ধীরে রাজনৈতিক আন্দোলন-সংগ্রামে জড়িয়ে পড়েন। রাজনৈতিক আন্দোলন-সংগ্রামের ধারাবাহিকতায় এক সময় পড়াশুনা আর রাজনীতি হয়ে উঠে তাঁর জীবনসঙ্গী।\r\n\r\n১৯২০ সালে অসহযোগ আন্দোলনের শুরুতে হাতেম আলী খান রিপন কলেজে পড়াশুনার সময় প্রতিদিন কলেজ স্কোয়ার, বিডন স্কোয়ার, হারিশ পার্ক, ওয়েলিংটন স্কোয়ারের সকল রাজনৈতিক সমাবেশে অংশগ্রহণ করেন। এইসময় তাঁর সাথে পরিচয় হয় বাংলার বিভিন্ন বামপন্থী নেতৃবৃন্দের সাথে। আব্দুল হালিম, আব্দুল্লাহ রসুল, সূর্যসেন, সত্যেন সেন, মুজফফর আহমদ, কাজী নজরুল ইসলাম ও জিতেন ঘোষের মতো সংগ্রামী নেতৃত্বের সাথে তাঁর অন্তরঙ্গ সম্পর্ক গড়ে উঠে। এরপর তিনি এলাকায় এসে বিলেতী পণ্য বর্জন ও জমিদারী দাদন টাকা পরিশোধ না করার জন্য জনগণকে উদ্ধুদ্ধ করেন।\r\n\r\n১৯১৪-৩০ সাল পর্যন্ত বাংলায় সংগঠিত হয় প্রজা ও কৃষক আন্দোলন। ১৯২০ সাল থেকে হাতেম আলী খান এই আন্দোলনের সাথে যুক্ত ছিলেন। প্রজা ও কৃষকদের সচেতন করে সংগঠিত করার ক্ষেত্রে তাঁর ভূমিকা ছিল অনন্য। ১৯২১ সালে বিভিন্ন অঞ্চলে প্রজা আন্দোলন জোরদার হয়ে উঠার পর তিনি বেলুয়ায় চলে আসেন। তিনি বিভিন্ন এলাকার কৃষকদের সংগঠিত করে জমিদার ও সুদখোর মহাজনদের বিরুদ্ধে জোরালো আন্দোলন গড়ে তোলেন। হাতেম আলী খানের নেতৃত্বে ওই এলাকার কৃষকরা জমিদারের খাজনা, মহাজনদের দাদন ও বর্গা জমির ফসল প্রদান করা বন্ধ করে দেন। ১৯২০-৩০ সাল পর্যন্ত বাংলায় সংগঠিত প্রজা ও কৃষক আন্দোলনে তাঁর গুরুত্বপূর্ণ ভূমিকা ছিল।\r\n\r\n১৯২২ সালে কলেজ ছুটির সময় কলকাতা থেকে নিজ এলাকায় চলে আসেন। বাড়িতে আসার পর বেশ কিছুদিন ধরে জমিদার বাবার বিরুদ্ধে কৃষক ও শ্রমজীবী মানুষকে সংগঠিত করেন। বাবা তাঁর উপর অসন্তুষ্ট হয়ে পড়াশুনার খরচ দেয়া বন্ধ করে দেন। কারণ তিনি ভাবলেন খরচ দেয়া বন্ধ করলে হয়তো ছেলে তাঁর বিরুদ্ধে আন্দোলন করার সাহস পাবে না। কিন্তু বাবার সব ধারণা ও চেষ্টা ব্যর্থ করে দিয়ে হাতেম আলী খান জমিদার পরিবার ছেড়ে কৃষক ও শ্রমজীবী মানুষের সাথে বসবাস শুরু করেন।\r\n\r\nএ সময় হাতেম আলী খান নিজের চলা ও পড়াশুনার টাকা সংগ্রহের জন্য কাপড় বিক্রির ব্যবসা শুরু করেন। কাপড় বিক্রির কাজ আর পড়াশুনার ফাঁকে ফাঁকে কৃষকদের সচেতন ও সংগঠিত করতে থাকেন। মাঝে মাঝে জমিদার বাবার পাইক-পেয়াদার সাথে জমির খাজনা, দাদন নিয়ে সংঘর্ষ বাধে। পাইক-পেয়াদারা কৃষক ও শ্রমজীবী মানুষদেরকে আঘাত করতে গিয়ে দেখতে পান তাঁদের সাথে জমিদারের ছেলেও আছেন। তখন কৃষকদের কাছ থেকে জমির খাজনা, দাদন নিতে ব্যর্থ হয় তারা। এভাবে এক বছর চলার পর তিনি কৃষক ও শ্রমজীবী মানুষের অনুরোধে কলকাতায় গিয়ে পুনরায় পড়াশুনায় মন দেন এবং ছাত্রাবাসে থাকা শুরু করেন। ছেলে পড়াশুনায় মনোযোগ দেয়ার কারণে বাবা আবার তাঁকে পড়াশুনার খরচ দিতে শুরু করেন।\r\n\r\n১৯২৪ সালে তিনি উচ্চমাধ্যমিক পাশ করেন। ওই বছরই তিনি বি.এ.-তে ভর্তি হন। ভর্তি হওয়ার অল্প কিছুদিন পরে আবার গ্রামে ফিরে আসেন তিনি। চলে যান কৃষকদের কাতারে। এসময়ও তিনি জমিদার বাবার বিরুদ্ধে শ্রমজীবী, কৃষকদের ঐক্যবদ্ধ ও সংগঠিত করেন। তাঁদেরকে জমিদার বাবার দেয়া দাদন টাকা পরিশোধ করতে নিষেধ করেন। ফলে ১৯২৪ সালে নায়েব আলী খানের ৯০ হাজার টাকা (আসল) ও এই টাকার দাদন প্রায় লক্ষাধিক টাকা ভেস্তে যায়। কিছুদিন পর আবার তিনি কলকাতায় ফিরে গিয়ে পড়াশুনায় মন দেন।\r\n\r\nছাত্রাবাসে উঠার পর তাঁর সঙ্গে শান্তিপুরের নূর মোহাম্মদ, দিল্লীর অতুল চন্দ্র ও মধ্যপ্রদেশের এ কে এম মাহমুদের সাথে ঘনিষ্ঠ সম্পর্ক গড়ে উঠে। তাঁদের সান্নিধ্যে এসে তিনি এসময় সশস্ত্র বিপ্লববাদী সংগঠনের সাথে যুক্ত হন। অসহযোগ আন্দোলন প্রত্যাহার করে নেয়ার পর বিপ্লবীরা সশস্ত্রভাবে দেশের স্বাধীনতা অর্জনের জন্য সংগঠিত হতে থাকেন। তিনি শান্তিপুরের নূর মোহাম্মদ ও দিল্লীর অতুল চন্দ্র শীলের সাথে মিলে \"ন্যাশনাল লীগ\" নামে একটি গুপ্ত সংগঠন (সশস্ত্র বিপ্লবী সংগঠন) গড়ে তোলেন। এই সংগঠনটি বছর খানেকের মধ্যে বেশ শক্তিশালী ও জনপ্রিয় হয়ে উঠে। এই সংগঠনের কর্মীদের সশস্ত্র বিপ্লবী ভাবধারায় তৈরী করার জন্য হাতেম আলী খান ভারতের বিভিন্ন স্থানে পাঠাগার ও ব্যায়ামাগার প্রতিষ্ঠা করেন। পাঠাগার ও ব্যায়ামাগারে বসে শরীর চর্চা, বিপ্লবী বই পড়ানো, অস্ত্র চালানো এবং বোমা বানানোর প্রশিক্ষণ দেয়া হতো।\r\n\r\nসশস্ত্র বিপ্লবী হওয়ার খবর জমিদার বাবার কাছে পৌছলে তিনি ছেলের উপর অসন্তুষ্ট হয়ে আবার পড়াশুনার খরচ দেয়া বন্ধ করে দেন। সশস্ত্র বিপ্লববাদী সংগঠনের কাজ থেকে ফিরে আসার জন্য ছেলেকে একের পর এক চাপ দিতে থাকেন। এসময় তিনি বাবাকে সন্তুষ্ট করার জন্য কিছুদিন পড়াশুনায় মনোযোগ দেন। তাঁর বাবা সেই সুযোগে তাঁকে বিলেতে পাঠানোর সিদ্বান্ত নেন এবং ব্যর্থ হন।\r\n\r\n১৯২৬ সালে রিপন কলেজ থেকে হাতেম আলী খান বি.এ. পাশ করার পর জমিদার বাবা তাঁকে বিয়ে দিয়ে সংসারী করার উদ্যোগ নেন। অবশ্য তাঁকে বিয়ে দেয়ার চেষ্টা বি.এ. পাশের পূর্বেই শুরু করেন তিনি। র্দীর্ঘ ৩ বছর চেষ্টার পর ছেলেকে বিয়েতে রাজি করাতে সক্ষম হন। ১৯২৭ সালে হাতেম আলী খান কসিমুন্নেসা খানমকে বিয়ে করেন। কসিমুন্নেসা ছিলেন আব্দুল করিম খানের মেয়ে। বিয়ের কিছুদিন পর তাঁর বাবা জমিদার নায়েব আলী খান মারা যান।\r\n\r\nকয়েক মাস পর তিনি কলকাতায় গিয়ে এম.এ. পড়াশুনায় মনোযোগ দেন। ১৯২৮ সালে তিনি রিপন কলেজ থেকে এম এ পাশ করেন। পড়াশুনা শেষ করার পর তিনি কলকাতা থেকে একটি সাপ্তাহিক পত্রিকা প্রকাশ করার সিদ্ধান্ত নেন। পত্রিকা প্রকাশের খরচ জোগাড় করার জন্য তিনি বাড়িতে আসেন এবং স্ত্রীকে না জানিয়ে তাঁর ৭০ ভরি স্বর্ণালংকার বিক্রি করেন। এরপর কলকাতায় ফিরে গিয়ে \'র্সবহারা\' নামে একটি সাপ্তাহিক পত্রিকা প্রকাশ করেন। উচ্চমাধ্যমিক পড়ার সময় থেকেই বিদ্রোহী কবি কাজী নজরুল ইসলাম ও কমরেড মুজফফর আহমদের সাথে হাতেম আলী খানের যোগাযোগ ছিল। তাঁরাই পত্রিকার নাম ঠিক করে দিয়েছিলেন-\'সর্বহারা\'। তাঁর রাজনৈতিক চিন্তাভাবনা বিকাশে এ দুজনের গুরুত্বর্পূণ ভূমিকা রয়েছে। \'সর্বহারা\' পত্রিকাটি ৬ মাস প্রকাশ হওয়ার পর নানাকারণে বন্ধ হয়ে যায়।\r\n\r\nকিছুদিন পর আবার হাতেম আলী খান পত্রিকা প্রকাশের উদ্যোগ গ্রহণ করেন। তবে এবার পত্রিকার মাধ্যমে সমাজতন্ত্র ও সাম্যবাদের কথা মানুষের মাঝে প্রচার করার উদ্দেশ্যে \'চাষীমজুর\' ও \'দিনমজুর\' নামে দুটি পত্রিকা প্রকাশ করেন। কিছুদিন পর টাকার অভাবে পত্রিকা দুটি বন্ধ হয়ে যায়।\r\n\r\nএরপর তিনি গ্রামের নিরক্ষর মানুষকে লেখাপড়া শেখানোর উদ্দেশ্যে শিক্ষা প্রতিষ্ঠান গড়ার উদ্যোগ গ্রহণ করেন। ১৯৩৯ সালে ময়মনসিংহের ভালুকা থানার বাটাজোর গ্রামে স্থানীয়দের নিয়ে একটি স্কুল প্রতিষ্ঠা করেন। ওই এলাকায় স্কুলের প্রধান শিক্ষক না পাওয়ার কারণে তিনিই প্রতিষ্ঠালগ্ন থেকে প্রধান শিক্ষকের দায়িত্ব নেন। পাশাপাশি তিনি ওই এলাকায় কৃষকদের সংগঠিত করার উদ্দেশ্যে কৃষক সংগঠন গড়ে তোলেন। ১৯৩৮ সালে রংপুর কৃষক সমিতির প্রথম সম্মেলন অনুষ্ঠিত হয়। এই সম্মেলনে তিনি কৃষকদের সংগঠিত করার ক্ষেত্রে গুরুত্বপূর্ণ ভূমিকা পালন করেন। একই বছর সারা ভারতের কৃষক সম্মেলন অনুষ্ঠিত হয় নেত্রকোনায়। এতেও তিনি যুক্ত ছিলেন।\r\n\r\nতিনি অক্লান্ত পরিশ্রম করে ৩ বছরের মধ্যে স্কুলটিকে মডেল হাইস্কুলে রূপান্তরিত করেন। এটি ১৯৪২ সালে বোর্ডের মঞ্জুরী পায়। স্কুলটি বোর্ডের মঞ্জুরী পেলে তিনি বেলুয়ার ভূয়াপুর স্কুলে সহকারী প্রধান শিক্ষক হিসেবে যোগদান করেন। বেলুয়াতেও তিনি \'জনতা উচ্চ বিদ্যালয়\' নামে একটি স্কুল প্রতিষ্ঠা করেন। সাথে সাথে অব্যাহত রাখেন কৃষক সংগঠনের কাজ। হাতেম আলী খান একে একে বলরামপুর, নলিন ও ধূবলিতে হাইস্কুল প্রতিষ্ঠা করেন। এই স্কুলগুলোতে উপযুক্ত প্রধান শিক্ষক না পাওয়ায় তিনি নিজেই একই সাথে ৩টি স্কুলের প্রধান শিক্ষক হিসেবে দায়িত্ব পালন করেন। দরিদ্র ছাত্রদের পড়াশুনার খরচ তিনি বহন করতেন। পিছিয়ে পড়া ছাত্রদেরকে নিয়ে আলাদাভাবে কোচিং ক্লাশ করাতেন। ছেলেমেয়েদেরকে স্কুলে পাঠানোর জন্য অভিভাবকদেরকে তিনি উদ্ধুদ্ধ করতেন। তাঁর অক্লান্ত প্রচেষ্টায় বৃহত্তর রংপুর, দিনাজপুর অঞ্চলে শিক্ষার বিস্তার ঘটে। শিক্ষা বিস্তারের পাশাপাশি তিনি কৃষক সমিতির সংগঠন ও আন্দোলন গড়ে তোলার কাজও চালিয়ে যান। ১৯৪৩ সালে সুসং দূর্গাপুরে কৃষক সম্মেলন এবং ময়মনসিংহের নালিতাবাড়িতে প্রাদেশিক কৃষক সমিতির সম্মেলন অনুষ্ঠিত হয়। এ সকল সম্মেলনে কৃষকদের সংগঠিতকরণে তাঁর যথেষ্ট ভূমিকা ছিল।\r\n\r\n১৯৪৩-৪৪ সালে বাংলার মানুষের জীবনে নেমে আসে এক ভয়াবহ দুর্ভিক্ষ ও বিপর্যয়। তখন দুর্ভিক্ষ প্রতিরোধ এবং অনাহারে মৃত্যুপথযাত্রী মানুষকে বাঁচানোই ছিল কমিউনিস্ট পার্টির সদস্যদের প্রধান কাজ। এই দুর্ভিক্ষ ও বিপর্যয় মোকাবেলায় হাতেম আলী খান জীবনবাজী রেখে কাজ করেন।\r\n\r\nতেভাগা আন্দোলন, টংক আন্দোলন, নানকার আন্দোলন, নাচোলের কৃষক বিদ্রোহ এ সমস্ত আন্দোলন-সংগ্রামে কৃষকদের সংগঠিত করতে হাতেম আলী খান প্রত্যক্ষ ও পরোক্ষভাবে ভূমিকা পালন করেন। ১৯৫২ সালের ভাষা আন্দোলনে তিনি ভূমিকা পালন করেন। তিনি ওই সময় কমিউনিস্ট পার্টি থেকে টাঙ্গাইলে ভাষা আন্দোলনের নেতৃত্ব দেন।\r\n\r\nযুক্তফ্রন্ট নির্বাচনে টাঙ্গাইলের গোপালপুর থেকে হাতেম আলী খান মুসলিম লীগের প্রার্থী প্রিন্সিপাল ইব্রাহিম খাকে বিপুল ভোটে হারিয়ে পূর্ব পাকিস্তান আইন সভার সদস্য হন। ১৯৫৪ সালের ৩০ মে মুসলিম লীগ সরকার যুক্তফ্রন্ট মন্ত্রীসভা ভেঙ্গে দেয়। ১৯৫৪ সালের ৪ জুলাই ৯২(ক) জারী করে মুসলিম লীগ সরকার সন্ত্রাসের রাজত্ব কয়েম করে। এ সময় কমিউনিস্ট পার্টিকে নিষিদ্ধ করা হয়। জাতীয় নেতৃবৃন্দকে গ্রেফতার করে কারাগারে পাঠানো হয়। এর মধ্যে কৃষক নেতা হাতেম আলী খানও ছিলেন। সোহরাওয়ার্দী মন্ত্রিসভা গঠনের পর ১৯৫৬ সালের সেপ্টেম্বর মাসে পূর্ববাংলার জাতীয় নেতৃবৃন্দ ছাড়া পান।\r\n\r\n১৯৫৭ সালের মার্চ মাসে কৃষকদের নিয়ে ঢাকায় একটি গুরুত্বপূর্ণ বৈঠক অনুষ্ঠিত হয়। এই বৈঠকে ভাসানীর নেতৃত্বে প্রাদেশিক কৃষক সমিতি গঠন করা হয়। এ সময় হাতেম আলী খান কৃষক সংগঠন গড়ে তোলার জন্য অন্যান্য নেতৃবৃন্দের সাথে অক্লান্ত পরিশ্রম করেন। ওই বছর ডিসেম্বর মাসে ভাসানীর নেতৃত্বে কৃষক সম্মেলন অনুষ্ঠিত হয়। সম্মেলনে মাওলানা ভাসানীকে সভাপতি করে এবং হাতেম আলী খানকে সাধারণ সম্পাদক করে কৃষক সমিতি পুনর্গঠন করা হয়।\r\n\r\n১৯৫৮ সালে পাকিস্তান সরকারের রোষানলে পড়ে হাতেম আলী খান আত্মগোপনে যান। ১৯৬৩ সালের প্রথম দিকে তিনি প্রকাশ্যে আসেন। ওই বছর কৃষক নেতা জিতেন ঘোষ জেল থেকে মুক্তি পান। জিতেন ঘোষ ও হাতেম আলী খান একত্রে মিলে ওসমান গনি রোডে কৃষক সমিতির কার্যক্রম পরিচালনা করেন। ১৯৬৪ সালে কাশ্মীরের হযরতবাল মসজিদ থেকে ইসলাম ধর্মের স্মৃতিচিহ্ন চুরি হয়ে যায়। এই ঘটনাকে কেন্দ্র করে ঢাকা ও খুলনাতে সাম্প্রদায়িক দাঙ্গা শুরু হয়। যার ফলে ওসমান গনি রোডে কৃষক সমিতির কার্যক্রম বন্ধ হয়ে যায়। কিছুদিন পর টাঙ্গাইল যাওয়ার পথে গোয়েন্দা পুলিশ হাতেম আলী খানকে গ্রেফতার করে পুলিশ সদরে নিয়ে যায় এবং অমানষিক নির্যাতন করে। সাত দিন তাঁকে নির্যাতন করা হয়। ফলে তিনি গুরুতর অসুস্থ হয়ে পড়েন। এই অসুস্থতা তাঁকে জীবনের শেষ দিন পর্যন্ত বহন করতে হয়েছে।\r\n\r\nনানা চড়াই-উৎরাই পার হয়ে ১৯৬৬ সালে ন্যাপ সোভিয়েতপন্থী ও চীনাপন্থী হিসেবে দুই ভাগে বিভক্ত হয়। এমন পরিস্থিতিতে কুলাউড়ায় কৃষক সম্মেলন অনুষ্ঠিত হয়। এ সম্মেলনে দু\'টি প্যানেল হয়। চীনাপন্থীরা ভাসানীকে সভাপতি ও আব্দুল হককে সাধারণ সম্পাদক নির্বাচিত করে। সোভিয়েতপন্থীরা আমজাদ হোসেনকে সভাপতি ও হাতেম আলী খানকে সাধারণ সম্পাদক নির্বাচিত করে। কৃষক সমিতি দ্বিধাবিভক্ত হওয়ায় কৃষক আন্দোলন ক্ষতিগ্রস্ত হয়। ফলে হাতেম আলী খান ব্যথিত হন। তবু হাল ছাড়লেন না। আবার শুরু করলেন কৃষকদের সংগঠিত করার কাজ। ১৯৬৭ সালে ঢাকায় কৃষক সমাবেশের আয়োজন করেন। এই সমাবেশ থেকে পুলিশ তাঁকে গ্রেফতার করে রাষ্ট্রদ্রোহী মামলা দেয়। এসময় তিনি আড়াই বছর কারাগারে ছিলেন। ১৯৬৯ সালে গণ অভ্যূত্থানের সময় মুক্তি পান।\r\n\r\nমুক্তিযুদ্ধের সময় তিনি টাঙ্গাইলে ছিলেন। শারিরীক অসুস্থতার কারণে সরাসরি মুক্তিযুদ্ধে সৈনিকের ভূমিকা পালন করতে পারেননি। কিন্তু মুক্তিযুদ্ধে তরুণদের উৎসাহ প্রদান, মুক্তিযোদ্ধাদের জন্য অর্থ, খাবার সংগ্রহের কাজ তিনি জীবনবাজী রেখেই করেছেন। দেশ স্বাধীন হওয়ার পর তিনি আবার পুরোদমে কৃষক সমিতির কাজ শুরু করেন। ১৯৭২ সালের মার্চ মাসে নরসিংদীর বেলাবোতে এক কৃষক সম্মেলন অনুষ্ঠিত হয়। এতে প্রায় একলক্ষ কৃষকের সমাবেশ ঘটেছিল। এই সম্মেলনে মনিসিংহ সভাপতি ও হাতেম আলী খান সাধারণ সম্পাদক নির্বাচিত হয়েছিলেন। ১৯৭৩ সালে তিনি সোভিয়েত কমিউনিষ্ট পার্টির আমন্ত্রণে সোভিয়েত ইউনিয়নে যান। ১৯৭৪ সালে দ্বিতীয় কৃষক সম্মেলন অনুষ্ঠিত হয়। এই সম্মেলনে হাবিবুর রহমান সভাপতি ও আমজাদ হোসেন সাধারণ সম্পাদক নির্বাচিত হয়েছিলেন।\r\n\r\nশারিরীক অসুস্থতার কারণে হাতেম আলী খান এই সম্মেলনের সিনিয়র সহ-সভাপতি নির্বাচিত হন। ১৯৭৪ সালে তৃতীয় কৃষক সম্মেলন অনুষ্ঠিত হয়। এই সম্মেলনে হাতেম আলী খান সভাপতি ও ফজলুল হক খন্দকার সাধারণ সম্পাদক নির্বাচিত হন। দীর্ঘদিন লড়াই-সংগ্রাম শেষে ১৯৭৭ সালের ২৪ অক্টোবর তিনি মৃত্যুবরণ করেন।\r\n\r\nতথ্য ও ছবিসূত্র: অগ্নিযুগের পঁাচ বিপ্লবী - উৎপল সাহা, প্রকাশকাল : ২০১০\r\n\r\n<i>লেখক : রফিকুল ইসলাম (শেখ রফিক)</i>', 'হাতেম আলী খান', '', 'inherit', 'closed', 'closed', '', '6564-revision-v1', '', '', '2019-09-21 18:24:33', '2019-09-21 12:24:33', '', 6564, 'http://gunijan.org.bd/newsite/?p=6570', 0, 'revision', '', 0),
(6571, 6, '2019-09-21 18:26:26', '2019-09-21 12:26:26', '<ul class=\"blog-side-ul\">\r\n 	<li><a href=\"  /?page_id=6575 \">আলোকচিত্র </a>,</li>\r\n 	<li><a href=\"/?page_id=4429\"> অডিও / ভিডিও / ফাইল </a></li>\r\n</ul>\r\n১৯১৫ সালের মার্চ মাসের দিকে হেরাম্বলাল গুপ্ত কোনরকম টাকাকড়ি এবং টিকিট ছাড়া সন্ন্যাসীর বেশে কলকাতাগামী ট্রেনে জাপানের উদ্দেশ্যে রওনা হলেন। তাঁকে ধরিয়ে দেয়ার জন্য স্টেশনে স্টেশনে তাঁর ছবিসহ পোস্টার লাগানো ছিল। পোষ্টারের ছবিটির সঙ্গে তাঁর চেহারার তেমন মিল নেই দেখে তিনি কিছুটা নিরাপদ বোধ করেন। এর মধ্যে একটি স্টেশন থেকে দুজন অনুসন্ধানী পুলিশ উঠে যাত্রীদের টিকিট পরীক্ষা করতে শুরু করল। টিকিটহীন তাঁর অবস্থা বেগতিক। কিন্তু সিদ্ধান্ত গ্রহণে কালবিলম্ব করলেন না। একটি সেতুর উপর ট্রেনটি চলে এলে নদীতে অকস্মাৎ ঝাঁপ দিয়ে পড়লেন। পুলিশও সঙ্গে সঙ্গে ঝাঁপ দিয়ে পড়ল নদীতে। কিন্তু তন্ন তন্ন করে খুঁজেও তাঁর দেখা পেল না।\r\n\r\nনদী তীরের ঘন কচুরিপানা-শ্যাওলা-লতাগুল্মের ঝোঁপে নাকটা শুধু ভাসিয়ে ঠাণ্ডা নোংরা পানির মধ্যে লুকিয়ে ছিলেন মধ্যরাত পর্যন্ত। পুলিশ শেষ পর্যন্ত ব্যর্থ হয়ে ফিরে যায়। তিনি গভীর রাতে অন্ধকারের মধ্যে গ্রামের এক বাড়িতে আশ্রয় গ্রহণ করেন। গ্রামের মানুষ তাঁর কথা শুনে তাঁকে সাহায্য করার জন্য এগিয়ে আসে স্বতঃস্ফূর্তভাবে। গ্রামবাসী তাঁকে শারীরিক ক্লান্তি ও অস্বস্তি দূর না হওয়া পর্যন্ত আরও কিছুদিন থেকে যেতে বলেন। কিন্তু তাঁর এই গুপ্ত আশ্রয়ের কথা জানাজানি হয়ে গেলে গ্রামের নিরীহ এইসব মানুষদেরকে নানা রকম পুলিশী ঝামেলা পোহাতে হবে ভেবে ২ দিন পরেই তিনি গ্রাম ছেড়ে লুকিয়ে লুকিয়ে পথ চলতে শুরু করেন। হিমালয় পর্বত, দুর্গম বনজঙ্গল, খরস্রোতা নদনদী পেরিয়ে বার্মার (মিয়ানমার) দিকে চলে যান। রাতের বেলা জনমানবহীন গভীর বনের মধ্যে বড় কোনো বৃক্ষের শাখায় শরীরকে শক্ত করে বেঁধে নিয়ে রাত কাটান। দিনের বেলা বনের ফলমূল আর পাখি শিকার করে পুড়িয়ে পেটের খিদে মেটান। এইভাবে কয়েক দিন পথচলার পর বার্মায় এসে পৌঁছেন। এরপর ১৯১৫ সালের ৫ সেপ্টেম্বর বার্মা থেকে অনেক কষ্ট করে তিনি কয়লা বহনকারী শ্রমিকের বেশ ধরে জাপানের নাগাসাকি বন্দরে আসেন। তখন তাঁর বয়স ২৬ বছর।\r\n\r\nহেরাম্বলাল গুপ্ত, ব্রিটিশ বিরোধী এই বিপ্লবী ভারতবর্ষের স্বাধীনতার জন্য সারাজীবন অনেক ত্যাগ-তিতীক্ষার মধ্য দিয়ে পার করেছেন। অগ্নিযুগের সশস্ত্র বিপ্লবীদের একজন অন্যতম বিপ্লবী তিনি। ব্রিটিশ শাসনের কবল থেকে দেশকে মুক্ত করার জন্য তিনি সারা জীবন বিপ্লবী কর্মকাণ্ড পরিচালনা করেন। তিনি ভারতবর্ষের স্বাধীনতাকে প্রধান্য দিয়ে সমগ্র এশিয়ার মুক্তির জন্য জীবনের শেষদিন পর্যন্ত বিপ্লবী আদর্শ ও কর্মকাণ্ডের সাথে যুক্ত ছিলেন।\r\n\r\nহেরাম্বলাল গুপ্ত জন্মছিলেন ১৮৮৯ সালের ২৮ নভেম্বর। কলকাতার এক অভিজাত বংশে। তাঁর বাবা ছিলেন মনেপ্রাণে স্বদেশী। তিনি কেমব্রিজ বিশ্ববিদ্যালয় থেকে স্নাতকোত্তর ডিগ্রী নিয়ে দেশে ফিরে কৃষিখামার গড়ে তোলেন। দেশপ্রেমিক জাতীয়তাবাদী ব্যক্তিত্বের অধিকারী পিতা ছেলেকেও দেশপ্রেমী হিসেবে গড়ে তোলার পদক্ষেপ নেন। তিনি ছেলেকে কিশোর বয়সেই ব্রিটিশ-খেদানো স্বদেশী আন্দোলনের সাথে যুক্ত করেন।\r\n\r\nহেরাম্বলালের বয়স যখন ১২/১৩ বছর তখন একদিন দুপুরে তাঁর বাবা ৪ জন সহযোগীসহ ঘোড়ার গাড়িতে চড়ে এক সভায় যাওয়ার পথে অকস্মাৎ বিনা কারণে ব্রিটিশ প্রশাসকের চরদের দ্বারা আক্রান্ত হন। এই খবর শুনে হেরাম্বলাল গিয়ে দেখেন বাবা রক্তাক্ত অবস্থায় পড়ে আছেন। তাঁর বুকে পিস্তল দিয়ে গুলি করা হয়েছে। দ্রুত তাঁকে বাড়িতে এনে চিকিৎসার ব্যবস্থা করলেও তাঁকে বাঁচানো সম্ভব হয়নি। মারা যাওয়ার পূর্বে হেরাম্বলালকে বুকে টেনে নিয়ে তিনি বলেন, \'তোমার ভাইবোনরা এখনও ছোট। তারা আরও বহুদিন দেশে থাকবে, তুমি বিদেশে গিয়ে ভারতের স্বাধীনতার জন্য লড়াই করো।\' তাঁর বাবা মাত্র ৩৮ বছর বয়সে মারা যান।\r\n\r\nবাবার মৃত্যুর সঙ্গে সঙ্গে তাঁদের জায়গাজমি, ধনসম্পত্তি ব্রিটিশ সরকার দখল করে নেয়। কিশোর হেরাম্বলাল বিপদ বুঝে বাবার বন্ধু কবি রবীন্দ্রনাথ ঠাকুরের সহযোগিতায় বিভিন্ন বাড়িতে লুকিয়ে লুকিয়ে থাকেন। দুবছর পর ১৯০২ সালে বাবার কয়েকজন বিপ্লবী বন্ধুর সঙ্গে তাঁর সাক্ষাৎ ঘটে। হেরাম্বলাল তাঁদের সঙ্গে বিদেশের উদ্দেশ্যে ভারতভূমি ত্যাগ করেন। তখন তাঁর বয়স মাত্র ১৪/১৫ বছর।\r\n\r\nতাঁরা প্রথমে হংকং যান । এখানে ৩ দিন থাকার পর বুঝতে পারেন ব্রিটিশ পুলিশ ভারতীয় বিপ্লবীদের ব্যাপারে খুবই তৎপর। ফলে তাঁরা সাংহাই চলে যান। কিন্তু এজায়গাও তাঁদের জন্য নিরাপদ না হওয়ায় কবি রবীন্দ্রনাথের শরণাপন্ন হয়ে তাঁর চিঠি নিয়ে তাঁরা জাপানে যাওয়ার সিদ্ধান্ত নেন। দীর্ঘ সমুদ্রপথ পাড়ি দিয়ে দলটি জাপানের য়োকোহামা সমুদ্রবন্দরে এসে পৌঁছে।\r\n\r\nজাপানে দুই বছর থাকার পর ১৯০৪ সালে তাঁরা লন্ডনে পৌঁছেন। কিন্তু লন্ডনের জীবনযাত্রার সঙ্গে তাঁরা সহজে মানিয়ে না নিতে পারার কারণে ৩ মাসের মধ্যেই জার্মানীতে চলে যান। সেখানে গিয়ে বিপ্লবী \'বার্লিন কমিটি\'র সঙ্গে যুক্ত হন। এটি গঠন করেছিলেন বিপ্লবী চম্পাকারামান পিল্লাই, বীরেন্দ্রনাথ চট্টোপাধ্যায় প্রমুখ। এখানে তাঁরা ৫ বছর ছিলেন। এখানে হেরাম্বলাল কিছুদিন জার্মানী থেকে ভারতে অস্ত্র সরবরাহের কাজে জড়িত থাকেন।\r\n\r\nকিছুদিন পর হেরাম্বলাল ফ্রান্সে যান। ফ্রান্স থেকে বিভিন্ন দেশ ঘুরে আবার তিনি লণ্ডন গিয়ে উপস্থিত হন। সর্বত্রই প্রবাসী ভারতীয় বিপ্লবীদের সঙ্গে তাঁর যোগাযোগ ছিল। একদিন তিনি লণ্ডনে প্রবাসী ছাত্রদের ছাত্রাবাসে যান। তাঁর যাওয়ার বিষয়টি পুলিশ আগে থেকেই জানতে পেরে তাঁকে গ্রেপ্তারের জন্য ওঁৎ পেতে বসেছিল। দেখা মাত্রই পুলিশ তাঁকে সন্ত্রাসী হিসেবে গ্রেপ্তার করে। আদালতের রায়ে ৬ বছরের জন্য কারাদণ্ডে দণ্ডিত হন তিনি।\r\n\r\nজেলের মধ্যে ৩ বছর অতিবাহিত হওয়ার পর পাগল হওয়ার ভান করে হাসপাতাল কর্তৃপক্ষের চোখে ধুলো দিয়ে পালিয়ে গিয়ে আশ্রয় নেন তাঁর বন্ধু জনৈক ভারতীয় ছাত্রের বাড়িতে। পোশাক বদল করে সেখান থেকে সোজা আমেরিকায় পাড়ি দেন। ভারতীয় স্বাধীনতা আন্দোলনের অন্যতম প্রধান চরমপন্থী নেতা, \'ব্রিটিশ সরকারের আতঙ্ক\' নামে খ্যাত লালা লাজপৎ রায় তখন আমেরিকাতেই ছিলেন। হেরাম্বলাল তাঁর সঙ্গে দেখা করেন। লালা লাজপৎ রায় কিভাবে গুপ্তচরের কাজ এবং গোপন তথ্যের আদানপ্রদান করতে হয় সেই কলাকৌশল ও নীতি সম্পর্কে তাঁকে শিক্ষা দেন। হেরাম্বলাল গুরুর সকল আদেশ ও উপদেশ শিরোধার্য বলে গ্রহণ করে নেন। এরপর তিনি আমেরিকা থেকে জাপান হয়ে চীনে যান এবং চীনা জাতীয়তাবাদী বিপ্লবী-নেতা ড. সান ইয়াৎ সেনের সঙ্গে সাক্ষাৎ করেন। জাতীয়তাবাদী নেতা বিপ্লবী ড. সান ইয়াৎ সেন ছিলেন বরাবরই মহাএশিয়া মৈত্রী-বন্ধন মতবাদে বিশ্বাসী। কাজেই হেরাম্বলালকে প্রথম দর্শনেই আপন করে নেন। এরপর হেরাম্বলাল ভারতে আসেন।\r\n\r\nভারতে এসে হেরাম্বলাল বিপ্লবী রাসবিহারী বসুর সাথে যোগাযোগ করেন এবং তাঁরা দিল্লীতে লর্ড হার্ডিঞ্জ-হত্যা পরিকল্পনা করেন। এটি ছিল তাঁদের প্রথম সশস্ত্র বিপ্লবের পদক্ষেপ। কিন্তু সেটা ব্যর্থ হওয়ার পর বিপ্লবী শচীন্দ্রনাথ সান্যালের গুপ্তদলের সঙ্গে যৌথভাবে ১৯১৩ সালে রাসবিহারী বসু ও হেরাম্বলাল পাঞ্জাবের ক্যাপ্টেন গর্ডনকে হত্যা করার পরিকল্পনা করেন। কিন্তু এটিও ব্যর্থ হয়। তারপর তাঁরা শচীন্দ্রনাথ সান্যালের গুপ্তদলের সঙ্গে যৌথভাবে ঐতিহাসিক \'লাহোর ষড়যন্ত্রে\' লিপ্ত হন।\r\n\r\n১৯১৪ সালে যুদ্ধসংক্রান্ত ব্যস্ততার সুযোগ নিয়ে ভারতীয় বংশোদ্ভূত সেনাবাহিনীর সদস্যদের মধ্যে সশস্ত্র বিদ্রোহের জাগরণ সৃষ্টি করতে অবিরত কাজ করেন রাসবিহারী বসু ও হেরাম্বলাল গুপ্ত। গোপনে গোপনে সেনাবাহিনী এইসব সদস্যদের সঙ্গে যোগাযোগ স্থাপন করেন তাঁরা। দেশ-বিদেশ থেকে বিপ্লবী গদার পার্টির হাজার হাজার সশস্ত্র সদস্যের অংশগ্রহণও নিশ্চিত হয়। সংগ্রহ করা হয় বিপুল পরিমাণ গোলাবারুদ। ১৯১৫ সালে তাঁরা \'ছাত্র-যুব সঙ্ঘে\'র একটি সভা করে দলের সভ্যদেরকে \'দেশের জন্য মৃত্যুবরণ করার প্রস্তুতি নিতে বলেন\'। তাঁরা সমগ্র ভারত নিয়ে একটি বিপ্লবের চিন্তা করেন। শচীন্দ্রণাথ স্যানালের সহযোগিতায় তাঁরা বেনারস, দানাপুর, সিকোল, এলাহাবাদ, লাহোর, পাঞ্জাব প্রভৃতি স্থানের সৈন্যদের \'জাতীয় অভ্যুত্থানের\' জন্য অনুপ্রাণিত করে তাদেরকে প্রস্তুতি নিতে বলেন।\r\n\r\nবিদ্রোহ ঘটানোর দিন ধার্য করা হয় ১৯ ফেব্রুয়ারি। প্রধান লক্ষ্যস্থল পাঞ্জাব প্রদেশের লাহোর। সেইসঙ্গে বারাণসী ও জব্বলপুর সেনা ঘাঁটিও প্রস্তুতি নিয়ে অধীর হয়ে অপেক্ষা করে। রাসবিহারী বসু এবং হেরাম্বলাল এই সশস্ত্র বিপ্লব বাহিনীর প্রধান গুপ্ত দপ্তর স্থাপন করেন লাহোর শহরের ৪টি গুপ্তস্থানে। অবাঙালি বিপ্লবী রামশরণ দাসের বাড়িতে বিদ্রোহের আদেশ প্রদানের সময়টুকুর প্রতীক্ষায় ছিলেন তাঁরা। কিন্তু বিদ্রোহের ঠিক ৪ দিন পূর্বে এই ষড়যন্ত্রের খবর ফাঁস করে দেয় রামশরণ দাস। ব্রিটিশ কর্তৃপক্ষ সৈন্য পাঠিয়ে যেখানে যেখানে সম্ভব ভারতীয় সৈন্যদেরকে অস্ত্রহীন করে এবং ১৯ ফেব্রুয়ারি ৪ প্রধান দপ্তরের একটিতে অকস্মাৎ হামলা চালায়। বিপ্লবীদের একটি দল ১৯ তারিখ সন্ধ্যেবেলায় লাহোরে নিযুক্ত ব্রিটিশ সেনানিবাসে হামলা চালিয়ে আগুন জ্বালিয়ে দেয়। এই সশস্ত্র হামলায় দুপক্ষের অনেক লোক মারা যায়। দ্রুত সমস্ত লাহোরব্যাপী এই ঘটনার সংবাদ ছড়িয়ে পড়ে। প্রশাসন সমস্ত শক্তি দিয়ে এই সশস্ত্র বিদ্রোহের ষড়যন্ত্র দমন করতে সক্ষম হয়।\r\n\r\nএটাই ঐতিহাসিক \'লাহোর ষড়যন্ত্র\' নামে পরিচিত। এই ষড়যন্ত্রের ব্যর্থতায় অনেক বিপ্লবী গ্রেপ্তার এবং মৃত্যুদণ্ডে দণ্ডিত হন। এই পরিকল্পনা ব্যর্থ হওয়ায় পুনরায় অনুরূপ ঘটনা ঘটানোর মতো লোকবল এবং অস্ত্রবল না থাকার কারণে অন্য কৌশল অবলম্বন করেন রাসবিহারী বসু এবং হেরাম্বলাল গুপ্ত। এরপর সশস্ত্র বিপ্লবকে সফল করার উদ্দেশ্যে বেছে নেন জাপান দেশটিকে।\r\n\r\n১৯১৫ সালের মার্চ মাসের দিকে তাঁরা কলকাতাগামী ট্রেনে জাপানের উদ্দ্যেশে রওনা হলেন এবং কীভাবে হেরাম্বলাল গুপ্ত জাপান পৌছলেন সেই বর্ণানা শুরুতেই দেয়া হয়েছে। অন্যদিকে একই বছরের ৪/৫ মাস আগে রাসবিহারী বসু ভিন্নপথ অবলম্বন করে জাপানে পৌঁছেন।\r\n\r\nজাপানে এসে তাঁরা জানতে পারেন চীনা জাতীয়তাবাদী বিপ্লবী-নেতা ড. সান ইয়াৎ সেন জাপানে অবস্থান করছেন। তাঁরা তাঁর সঙ্গে সাক্ষাৎ করেন। ড.সান ইয়াৎ সেন এবং প্যান্-এশিয়ানিজমের অন্যতম প্রধান উদ্গাতা তোয়ামা মিৎসুরুর শিষ্যত্ব গ্রহণ করেন তাঁরা। গুরু তোয়ামা এই বিপ্লবীদেরকে জাপানে আশ্রয় এবং সর্বপ্রকার সহযোগিতার আশ্বাস দেন। তোয়ামা এসময় গুপ্ত সমিতি \'কোকুরিউকাই\' এর প্রধান পরিচালক কুজো য়োশিহিসা ও প্রধান কর্মকর্তা উচিদাকে রিয়োহেইকে-এর সঙ্গে পরিচয় করিয়ে দিয়ে তাঁদের ওপর এই বিপ্লবীদ্বয়ের রক্ষণাবেক্ষণের ভার অর্পণ করেন। সেদিন থেকে জাপান তথা বিদেশে বিপ্লবী রাসবিহারী বসু ও হেরাম্বলালের নতুন রাজনৈতিক জীবনের সূচনা হয়।\r\n\r\nহেরাম্বলাল ১৯২০ সালে টোকিওতে অবস্থিত সেইরোকা খ্রিস্টান হাসপাতালের জনৈক সেবিকা কোবায়াশিকে বিয়ে করেন। বিয়ের পর টোকিওস্থ ইউশিমা শহরের তেনজিন মন্দির সংলগ্ন স্থানে বাসা ভাড়া করেন। তাঁদের পরিবারে দুটি কন্যা সন্তানের জন্ম হয়। তাঁর স্ত্রী অকালে মৃত্যুবরণ করেন। এরপর তিনি দ্বিতীয়বার বিয়ে করেন এবং এই ঘরে তিনটি সন্তানের জন্ম হয়। তবে দ্বিতীয় স্ত্রীর নাম বা তিনি কোথাকার মেয়ে সেসম্পর্কে কিছু জানা যায় নি।\r\n\r\n১৯২৭ সালে জাপান সরকার বৃটিশের চাপে জাপানে আশ্রিত বৃটিশবিরোধী বিপ্লবীদের উপর কড়া নজরদারি আরোপ করে। হেরাম্বলাল জাপানে ভারতীয়দের অবস্থা পর্যবেক্ষণে প্রায় প্রতিদিন বিভিন্ন জায়গায় ছুটোছুটি করেন। জাপান সরকার ৩ মাসের মধ্যে হেরাম্বলালকে জাপান ত্যাগের নির্দেশ দেয়। এ সময় নেতৃস্থানীয়রা \'জাপানে রাসবিহারী বসু আছে তুমি চীনে গিয়ে লড়াই করো তাতে আমাদের সহযোগিতা থাকবে\' বলে তাঁকে আশ্বস্ত করেন।\r\n\r\n১৯২৭ সালের মার্চ মাসে হেরাম্বলাল গুপ্ত চীনের সাংহাই বন্দরে পৌঁছান। ১৯২৭ সালের নভেম্বর মাসে সাংহাইয়ে দ্বিতীয় এশিয়া জাতিগোষ্ঠী সম্মেলন অনুষ্ঠিত হয়। জাপান, চীন, ভারত, ভিয়েতনাম, ফিলিপাইন, আফগানিস্তান প্রভৃতি দেশের একাধিক নেতা অংশগ্রহণ করেন। ভারতের প্রতিনিধি হিসেবে হেরাম্বলাল নির্বাচিত হন। কিন্তু সেদিনই বৃটিশ গোয়েন্দা পুলিশের কারণে সম্মেলনে অংশগ্রহণ করতে না পারায় তিনি মাঞ্চুরিয়ায় চলে যান। তাঁর পরিবর্তে ভারতের প্রতিনিধি হিসেবে সম্মেলনে অংশগ্রহণ করেন বিপ্লবী রাজামহেন্দ্র প্রতাপ।\r\n\r\n১৯৩২ সালে পুনরায় সাংহাইয়ে একটি বাড়ি ভাড়া নিয়ে সহকর্মীদেরকে জড়ো করে স্বাধীনতা আন্দোলনের কাজ শুরু করেন। মাঞ্চুরিয়ায় প্রচুর পরিশ্রমের কারণে তাঁর শরীর বেশ দুর্বল হয়ে পড়েছিল। দীর্ঘ ২ মাস হাসপাতালে চিকিৎসা নিয়ে ভাল হয়েছিলেন। এসময় ব্রিটিশ সরকার তাঁকে নকল ডলার বানানোর মিথ্যা অভিযোগে গ্রেফতার করতে চেয়েছিল। কিন্তু চীনা গোয়েন্দা পুলিশের কারণে সফল হয়নি।\r\n\r\n১৯৩২ সালে ইংরেজ-বিরোধী সশস্ত্র আন্দোলন বৃটিশদের পক্ষে অসহনীয় হয়ে উঠে। কাজেই তারা সুযোগ খুঁজছিল কিভাবে পলাতক বিপ্লবী বিশেষ করে রাসবিহারী বসু, হেরাম্বলাল গুপ্তকে গ্রেপ্তার করা যায়। রাসবিহারী বসু জাপানে বিয়ে করে জাপানি নাগরিকত্ব গ্রহণ করার ফলে সে সুযোগ নস্যাৎ হয়ে গেছে। এখন হেরাম্বলালকে গ্রেপ্তার করতে বৃটিশ সরকার সর্বদাই সচেষ্ট। সাংহাইস্থ বৃটিশ দূতাবাস নানকিং সরকারের সঙ্গে সমঝোতার ভিত্তিতে হেরাম্বলালকে বৃটিশ দূতাবাসে যেতে বাধ্য করে এবং সেখানে তাঁকে গ্রেফতার করা হয়। গ্রেফতারের পর তাঁকে রাখা হয় ইংরেজ ও ফরাসী কর্তৃক যৌথভাবে নিয়ন্ত্রিত \'ওয়াতারি\' কারাগারে। ৪০ দিন পর তাঁকে মুক্ত করে দেয়া হয়। কিন্তু তিনি বৃটিশ জেলহাজত থেকে বেরিয়ে আসতেই আবার ফরাসী গোয়েন্দা পুলিশের হাতে বিনা নোটিশে গ্রেপ্তার হন। এবার ফরাসী নিয়ন্ত্রিত \'লুকাবে\' কারাগারে বন্দি করে রাখা হয় তাঁকে। মুক্তি লাভ করে সাংহাইয়ে অবস্থিত প্রতিটি ভারতীয়কে আন্দোলনে উদ্বুদ্ধ করার জন্য তিনি ঘরে ঘরে গিয়ে তাঁদেরকে বোঝাতে থাকেন। রাতদিন পরিশ্রম করেন। তাঁদেরকে ভারতের বর্তমান অবস্থা ও ভবিষ্যতকে বোঝাতে গিয়ে প্রচন্ড পরিশ্রম করতে হয়েছিল হেরাম্বলালকে।\r\n\r\nভারতীয়দেরকে সংঘবদ্ধ করবার উদ্দেশ্যে রাসবিহারী বসু ১৯২১ সালে জাপানে সর্বপ্রথম \'ভারতীয় স্বাধীনতা সংঘ\' প্রতিষ্ঠা করেন। রাসবিহারী বসু এই সংঘের প্রেসিডেন্ট হন। ১৯৩৩ সালে হেরাম্বলাল সাংহাইয়ে অবস্থিত হিন্দু মন্দিরে \'ভারতীয় স্বাধীনতা সংঘ\'-এর কার্যালয় স্থাপন করেন। সাংহাইয়ে তখন প্রচুর ভারতীয় ব্যবসায়ী প্রতিষ্ঠান ছিল, সেগুলো থেকে চাঁদা সংগ্রহ করে আন্দোলনের কর্মকাণ্ড চালিয়ে যান তিনি। ১৯৩৭ সালে তিনি সাংহাইয়স্থ ভারতীয় বাণিজ্য প্রতিষ্ঠান সমিতির প্রেসিডেন্ট নির্বাচিত হন।\r\n\r\nমহাএশিয়া সম্মেলনের মাধ্যমে ১৯৪০ সালের ১১ জানুয়ারি দ্বিতীয় কোনোয়ে ফুমিমারো মন্ত্রীসভার আয়োজনে জাপানি সম্রাটের বংশানুক্রমিক ধারায় ২,৬০০ স্মারক বর্ষ পালিত হয় । এই সম্মেলনে অংশগ্রহণের জন্য তিনি টোকিওতে যান। এই সম্মেলনে এশিয়ার একাধিক দেশের প্রধানরা বক্তৃতা করেন। কিন্তু তাঁদের কথা শুনে হেরাম্বলালের মনে হয়: এশিয়ার মুক্তি এবং ভারতীয় স্বাধীনতা অর্জনের ক্ষেত্রে তাঁদের আন্তরিকতা ও জনবলের সংকট বিদ্যমান। তিনি মঞ্চে উঠে এক জ্বালাময়ী বক্তৃতা দেন। তাঁর বক্তৃতায় করতালিতে ফেটে পড়ে সম্মেলন কক্ষ। এরপর তিনি সাংহাই ফিরে আসেন।\r\n\r\n১৯৪১ সালে জাপান আমেরিকার হাওয়াইই দ্বীপে অবস্থিত নৌঘাঁটি আক্রমণ করে দ্বিতীয় বিশ্বযুদ্ধে জড়িয়ে পড়ে। ভারতীয় স্বাধীনতা আন্দোলনও হঠাৎ করে নতুন গতি খুঁজে পায়, অবসান ঘটে দীর্ঘদিনের প্রতীক্ষার। বহু বছরের পরাধীন বৃটিশ উপনিবেশ ভারতবর্ষের মুক্তির সুযোগ সৃষ্টি হয়। রাসবিহারী বসু বিশ্বস্ত এম.এন রায়কে মাঞ্চুরিয়াতে দূত হিসেবে পাঠিয়ে ভারতীয়দেরকে সংগঠিত করার দায়িত্ব দেন। একই সময় হেরাম্বলালও সাংহাই ও হংকং-এ একই কর্মকান্ড পরিচালনা করেন ।\r\n\r\n১৯৪২ সালের ১৬ ফেব্রুয়ারি হেরাম্বলাল গুপ্ত হংকংয়ে প্রবাসী ভারতীয়দের নিয়ে বৃটিশ-মার্কিন সাম্রাজ্যবাদকে ধ্বংস করার লক্ষ্যে সম্মেলনের আয়োজন করেন। তারপর ইন্দোনেশিয়ার সুমাত্রা দ্বীপে গিয়ে জানতে পারেন যে, সিঙ্গাপুরে বৃটিশ সেনাবাহিনীর বেশ কিছু সংখ্যক ভারতীয় সৈন্য বন্দি হয়ে আছেন। তিনি তাঁদেরকে মুক্ত করে স্বাধীনতা সংগ্রামে উদ্বুদ্ধ করে সিঙ্গাপুর, সাংহাই ও হংকংয়ে বিভিন্ন কাজে নিয়োগের ব্যবস্থা করেন।\r\n\r\n১৯৪২ সালের জানুয়ারি মাসের ১৫ তারিখে রাসবিহারী বসুর উদ্যোগে টোকিওতে \'ভারতীয় স্বাধীনতা লীগে\'র আয়োজনে একটি মহাসভা অনুষ্ঠিত হয়। সভার শিরোনাম ছিল: \'আমেরিকা-বৃটেন ধ্বংস করো\'।\r\n\r\nএই সভার সিদ্ধান্ত অনুসারে ১৯৪২ সালের জানুয়ারি মাসের শেষদিকে জাপানি সেনাবাহিনীর সহযোগিতায় হেরাম্বলালকে প্রধান করে \'ভারতীয় জাতীয় সেনাবাহিনী\' গঠন করা হয়। যার সদস্য সংখ্যা সেই সময়ে ছিল ৩,০০০। জাপানী সেনাবাহিনীতে কর্মরত ভারতীয়রা যোগ দেন \'ভারতীয় জাতীয় সেনাবাহিনী\'-তে।\r\n\r\n১৯৪৩ সালের ৪-৭ জুলাই সিঙ্গাপুরস্থ মহাএশিয়া মিলনায়তনে \'ভারতীয় স্বাধীনতা সংঘ\'-এর প্রধান নেতৃবৃন্দের মহাসভা অনুষ্ঠিত হয়। এ সম্মেলনের সিদ্ধান্ত অনুযায়ী \'আজাদ হিন্দ ফৌজ\' গঠিত হয়।\r\n\r\n১৯৪৩ সালের অক্টোবর মাসের ২৪ তারিখে নেতাজি সুভাষচন্দ্র বসু \'স্বাধীন ভারত সরকার\' বা \'আজাদ হিন্দ সরকার\' গঠন করেন। ইতিহাসে এই সরকার \'ফ্রী ইন্ডিয়া গভর্নমেন্ট\' হিসেবেও খ্যাত। নেতাজি সুভাষচন্দ্র বসু একাধারে এই সরকারের প্রধানমন্ত্রী, প্রতিরক্ষামন্ত্রী এবং পররাষ্ট্রমন্ত্রীর দায়িত্ব পালন করেন। ১৯৪৩ সালের ডিসেম্বর মাসের ২৩ তারিখে দ্বিতীয় মহাযুদ্ধের প্রথম দিকে জাপান অধিকৃত বঙ্গোপসাগরের আন্দামান এবং নিকোবর দ্বীপে \'স্বাধীন ভারত সরকারে\'ন কার্যালয় স্থাপন করা হয়। সেখান থেকে পরের দিন ২৪ ডিসেম্বর \'স্বাধীন ভারত সরকার\' মিত্রশক্তি বৃটিশ এবং আমেরিকার বিরুদ্ধে যুদ্ধ ঘোষণা করে ।\r\n\r\n\'স্বাধীন ভারত সরকার\' যখন বৃটিশ ও আমেরিকার বিরুদ্ধে যুদ্ধ ঘোষণা করে, তখন \'ভারতীয় জাতীয় সেনাবাহিনী\'-তে সৈন্য সংখ্যা ছিল ৭০ হাজার। হেরাম্বলাল তখন এই যুদ্ধের মাধ্যমে ভারতের স্বাধীনতা অর্জনের স্বপ্ন বাস্তবায়নের আশা পোষণ করতে শুরু করেন। তিনি নেতাজি সুভাষচন্দ্র বসুর নেতৃত্বে লাভ করেন নতুন কর্মোদ্যম। তাঁর কর্মকাণ্ড সম্প্রসারিত হতে থাকে ক্রমশ। তিনি সাংহাইতে নিজের স্থায়ী ঠিকানা রেখে হংকং, সাইগন, সুমাত্রা, মালয় প্রভৃতি জাপান অধিকৃত অঞ্চলসমূহে অবিরাম জাপ ও ভারতীয় সৈন্যদের মধ্যে যোগাযোগ রক্ষার কাজ ছাড়াও গোপন তথ্যের আদান-প্রদানের কাজ চালিয়ে যেতে থাকেন যুদ্ধ শেষ হওয়ার পূর্ব পর্যন্ত।\r\n\r\n১৯৪৫ সালের জানুয়ারি মাসে হেরাম্বলাল গুপ্ত জাপ ও ভারতীয় সেনাবাহিনীর মধ্যে সংযোগ ও তথ্যের আদান-প্রদানের দায়িত্বে নিযুক্ত হন। সেইসময় তিনি এশিয়ার দক্ষিণাঞ্চলীয় জাপানের সামরিক দপ্তর প্রধান জেনারেল তেরাউচি হিসাইচি, উত্তর বার্মাস্থ সদর দপ্তর প্রধান লে.কর্নেল মুতাগুচি রেনইয়ার সঙ্গে সাক্ষাৎ করে মণিপুর প্রদেশের ইম্ফল অভিযানে ৭০ হাজার ভারতীয় সেনা ও স্বেচ্ছাসেবী সেনাকে সংযুক্ত করার অনুরোধ জানান।\r\n\r\n১৯৪৫ সালে দ্বিতীয় মহাযুদ্ধ শেষ হয়েছে কিন্তু ভারতের স্বাধীনতা আন্দোলন তখনও চূড়ান্ত পর্যায়ে। নেতাজি সুভাষচন্দ্র বসু হিন্দ ফৌজকে ভেঙ্গে দিয়ে অদৃশ্য হয়ে যান । কেউ জানে না কোথায় আছেন তিনি। তন্ন তন্ন করে খুঁজছে তাঁকে বৃটিশ সরকার (কিছুদিন পর জানা যায় নেতাজি বিমান দুর্ঘটনায় মারা যান)। এ সময় কর্নেল ভোঁসলে ঘোষণা করেন, নেতাজি না থাকলেও, জাপানীরা হেরে গেলেও আজাদ হিন্দ ফৌজ শেষ রক্তবিন্দু পর্যন্ত লড়াই করে যাবে। কয়েক হাজার ভারতীয় সেনা নিহত হওয়ার পরও কোহিমা পর্যন্ত অগ্রসর হয়েছিল আজাদ হিন্দ বাহিনীর কোনো কোনো দল। বৃটিশদের আর কোনো শক্তি ছিল না ভারতীয়দেরকে দাবিয়ে রাখার। শেষ পর্যন্ত ১৯৪৭ সালে বৃটিশ শাসক পাক-ভারত ভাগের মধ্য দিয়ে লেজ গুটায়। অর্জিত হয় কাঙ্খিত ভারতের স্বাধীনতা, যে স্বাধীনতার জন্য হেরম্বলালসহ অসংখ্য বিপ্লবী জীবন বিপন্ন করে লড়াই- সংগ্রাম করেছেন।\r\n\r\n১৯৫০ সালে ২৯ এপ্রিল হেরাম্বলাল ৬১ বছর বয়সে জাপানী নারী কিনোশিতা শিজুর সঙ্গে তৃতীয়বারের মতো বিবাহবন্ধনে আবদ্ধ হন।\r\n\r\n১৯৫৬ সালের দিকে মাও জেদং এবং চৌ এন লাই এর তিনি সমালোচনা করেন এবং ন্যাশনালিস্ট ড. সান ইয়াৎ সেনের মতবাদ চীনাদেরকে শেখানোর জন্য আহবান জানান। ফলে \'বিপ্লব পরিপন্থী\' ও কমিউনিস্টদের সমালোচনার কারণে তাঁকে বারবার জেল হাজতে আটকে রাখা হয় এবং প্রতিবারই স্ত্রী শিজুকে গিয়ে ক্ষমা চেয়ে ছাড়িয়ে আনতে হয়েছে। অবশেষে সরকার চীনদেশ ত্যাগের আদেশ ঘোষণা করলে তাঁর পক্ষে আর সাংহাইয়ে থাকা দুঃসাধ্য হয়ে পড়ে। তিনি আফগানিস্তানে চলে যান এবং সেখানেই ১৯৮১ সালে ৯৩ বছর বয়সে তিনি মৃত্যুবরণ করেন।\r\n\r\nতথ্য ও ছবিসূত্র:\r\n১। হেরাম্বলালের শেষ জীবনের বন্ধু অধ্যাপক কুসাবিরাকি জানজো লিখিত \'রেকিশি নি অকিজারি নি সারেতা ইনদো দোকুরিৎসু নো হিৎসুওয়া\' বা \'ইতিহাসের আড়ালে ঢাকা ভারতীয় স্বাধীনতার গুপ্তকথা\' গ্রন্থ থেকে গৃহীত।\r\n২। অগ্নিবিপ্লবী হেরাম্বলাল গুপ্ত এবং ভারতের স্বাধীনতা: প্রবীর বিকাশ সরকার, \'উইকলি বেঙ্গলী\'তে ধারাবাহিকভাবে প্রকাশিত হয়, প্রকাশকাল ২০০৯-২০১০ সাল।\r\n৩। পাঁচ স্মরণীয় বিপ্লবী: সম্পাদনা দেবপ্রসাদ জানা, প্রকাশকাল ২০০৮ কলকাতা।\r\n\r\n<i>লেখক : রফিকুল ইসলাম (শেখ রফিক)</i>', 'হেরাম্বলাল গুপ্ত', '', 'publish', 'open', 'open', '', '%e0%a6%b9%e0%a7%87%e0%a6%b0%e0%a6%be%e0%a6%ae%e0%a7%8d%e0%a6%ac%e0%a6%b2%e0%a6%be%e0%a6%b2-%e0%a6%97%e0%a7%81%e0%a6%aa%e0%a7%8d%e0%a6%a4', '', '', '2019-09-21 18:30:00', '2019-09-21 12:30:00', '', 0, 'http://gunijan.org.bd/newsite/?p=6571', 0, 'post', '', 0);
INSERT INTO `gun_posts` (`ID`, `post_author`, `post_date`, `post_date_gmt`, `post_content`, `post_title`, `post_excerpt`, `post_status`, `comment_status`, `ping_status`, `post_password`, `post_name`, `to_ping`, `pinged`, `post_modified`, `post_modified_gmt`, `post_content_filtered`, `post_parent`, `guid`, `menu_order`, `post_type`, `post_mime_type`, `comment_count`) VALUES
(6572, 6, '2019-09-21 18:26:00', '2019-09-21 12:26:00', '', 'Herambolal Gupto', 'ক্যাটাগরি- ব্রিটিশ বিরোধী আন্দোলন', 'inherit', 'open', 'closed', '', 'herambolal-gupto', '', '', '2019-09-21 18:26:22', '2019-09-21 12:26:22', '', 6571, 'http://gunijan.org.bd/newsite/wp-content/uploads/2019/09/Herambolal-Gupto.jpg', 0, 'attachment', 'image/jpeg', 0),
(6573, 6, '2019-09-21 18:26:26', '2019-09-21 12:26:26', '১৯১৫ সালের মার্চ মাসের দিকে হেরাম্বলাল গুপ্ত কোনরকম টাকাকড়ি এবং টিকিট ছাড়া সন্ন্যাসীর বেশে কলকাতাগামী ট্রেনে জাপানের উদ্দেশ্যে রওনা হলেন। তাঁকে ধরিয়ে দেয়ার জন্য স্টেশনে স্টেশনে তাঁর ছবিসহ পোস্টার লাগানো ছিল। পোষ্টারের ছবিটির সঙ্গে তাঁর চেহারার তেমন মিল নেই দেখে তিনি কিছুটা নিরাপদ বোধ করেন। এর মধ্যে একটি স্টেশন থেকে দুজন অনুসন্ধানী পুলিশ উঠে যাত্রীদের টিকিট পরীক্ষা করতে শুরু করল। টিকিটহীন তাঁর অবস্থা বেগতিক। কিন্তু সিদ্ধান্ত গ্রহণে কালবিলম্ব করলেন না। একটি সেতুর উপর ট্রেনটি চলে এলে নদীতে অকস্মাৎ ঝাঁপ দিয়ে পড়লেন। পুলিশও সঙ্গে সঙ্গে ঝাঁপ দিয়ে পড়ল নদীতে। কিন্তু তন্ন তন্ন করে খুঁজেও তাঁর দেখা পেল না।\r\n\r\nনদী তীরের ঘন কচুরিপানা-শ্যাওলা-লতাগুল্মের ঝোঁপে নাকটা শুধু ভাসিয়ে ঠাণ্ডা নোংরা পানির মধ্যে লুকিয়ে ছিলেন মধ্যরাত পর্যন্ত। পুলিশ শেষ পর্যন্ত ব্যর্থ হয়ে ফিরে যায়। তিনি গভীর রাতে অন্ধকারের মধ্যে গ্রামের এক বাড়িতে আশ্রয় গ্রহণ করেন। গ্রামের মানুষ তাঁর কথা শুনে তাঁকে সাহায্য করার জন্য এগিয়ে আসে স্বতঃস্ফূর্তভাবে। গ্রামবাসী তাঁকে শারীরিক ক্লান্তি ও অস্বস্তি দূর না হওয়া পর্যন্ত আরও কিছুদিন থেকে যেতে বলেন। কিন্তু তাঁর এই গুপ্ত আশ্রয়ের কথা জানাজানি হয়ে গেলে গ্রামের নিরীহ এইসব মানুষদেরকে নানা রকম পুলিশী ঝামেলা পোহাতে হবে ভেবে ২ দিন পরেই তিনি গ্রাম ছেড়ে লুকিয়ে লুকিয়ে পথ চলতে শুরু করেন। হিমালয় পর্বত, দুর্গম বনজঙ্গল, খরস্রোতা নদনদী পেরিয়ে বার্মার (মিয়ানমার) দিকে চলে যান। রাতের বেলা জনমানবহীন গভীর বনের মধ্যে বড় কোনো বৃক্ষের শাখায় শরীরকে শক্ত করে বেঁধে নিয়ে রাত কাটান। দিনের বেলা বনের ফলমূল আর পাখি শিকার করে পুড়িয়ে পেটের খিদে মেটান। এইভাবে কয়েক দিন পথচলার পর বার্মায় এসে পৌঁছেন। এরপর ১৯১৫ সালের ৫ সেপ্টেম্বর বার্মা থেকে অনেক কষ্ট করে তিনি কয়লা বহনকারী শ্রমিকের বেশ ধরে জাপানের নাগাসাকি বন্দরে আসেন। তখন তাঁর বয়স ২৬ বছর।\r\n\r\nহেরাম্বলাল গুপ্ত, ব্রিটিশ বিরোধী এই বিপ্লবী ভারতবর্ষের স্বাধীনতার জন্য সারাজীবন অনেক ত্যাগ-তিতীক্ষার মধ্য দিয়ে পার করেছেন। অগ্নিযুগের সশস্ত্র বিপ্লবীদের একজন অন্যতম বিপ্লবী তিনি। ব্রিটিশ শাসনের কবল থেকে দেশকে মুক্ত করার জন্য তিনি সারা জীবন বিপ্লবী কর্মকাণ্ড পরিচালনা করেন। তিনি ভারতবর্ষের স্বাধীনতাকে প্রধান্য দিয়ে সমগ্র এশিয়ার মুক্তির জন্য জীবনের শেষদিন পর্যন্ত বিপ্লবী আদর্শ ও কর্মকাণ্ডের সাথে যুক্ত ছিলেন।\r\n\r\nহেরাম্বলাল গুপ্ত জন্মছিলেন ১৮৮৯ সালের ২৮ নভেম্বর। কলকাতার এক অভিজাত বংশে। তাঁর বাবা ছিলেন মনেপ্রাণে স্বদেশী। তিনি কেমব্রিজ বিশ্ববিদ্যালয় থেকে স্নাতকোত্তর ডিগ্রী নিয়ে দেশে ফিরে কৃষিখামার গড়ে তোলেন। দেশপ্রেমিক জাতীয়তাবাদী ব্যক্তিত্বের অধিকারী পিতা ছেলেকেও দেশপ্রেমী হিসেবে গড়ে তোলার পদক্ষেপ নেন। তিনি ছেলেকে কিশোর বয়সেই ব্রিটিশ-খেদানো স্বদেশী আন্দোলনের সাথে যুক্ত করেন।\r\n\r\nহেরাম্বলালের বয়স যখন ১২/১৩ বছর তখন একদিন দুপুরে তাঁর বাবা ৪ জন সহযোগীসহ ঘোড়ার গাড়িতে চড়ে এক সভায় যাওয়ার পথে অকস্মাৎ বিনা কারণে ব্রিটিশ প্রশাসকের চরদের দ্বারা আক্রান্ত হন। এই খবর শুনে হেরাম্বলাল গিয়ে দেখেন বাবা রক্তাক্ত অবস্থায় পড়ে আছেন। তাঁর বুকে পিস্তল দিয়ে গুলি করা হয়েছে। দ্রুত তাঁকে বাড়িতে এনে চিকিৎসার ব্যবস্থা করলেও তাঁকে বাঁচানো সম্ভব হয়নি। মারা যাওয়ার পূর্বে হেরাম্বলালকে বুকে টেনে নিয়ে তিনি বলেন, \'তোমার ভাইবোনরা এখনও ছোট। তারা আরও বহুদিন দেশে থাকবে, তুমি বিদেশে গিয়ে ভারতের স্বাধীনতার জন্য লড়াই করো।\' তাঁর বাবা মাত্র ৩৮ বছর বয়সে মারা যান।\r\n\r\nবাবার মৃত্যুর সঙ্গে সঙ্গে তাঁদের জায়গাজমি, ধনসম্পত্তি ব্রিটিশ সরকার দখল করে নেয়। কিশোর হেরাম্বলাল বিপদ বুঝে বাবার বন্ধু কবি রবীন্দ্রনাথ ঠাকুরের সহযোগিতায় বিভিন্ন বাড়িতে লুকিয়ে লুকিয়ে থাকেন। দুবছর পর ১৯০২ সালে বাবার কয়েকজন বিপ্লবী বন্ধুর সঙ্গে তাঁর সাক্ষাৎ ঘটে। হেরাম্বলাল তাঁদের সঙ্গে বিদেশের উদ্দেশ্যে ভারতভূমি ত্যাগ করেন। তখন তাঁর বয়স মাত্র ১৪/১৫ বছর।\r\n\r\nতাঁরা প্রথমে হংকং যান । এখানে ৩ দিন থাকার পর বুঝতে পারেন ব্রিটিশ পুলিশ ভারতীয় বিপ্লবীদের ব্যাপারে খুবই তৎপর। ফলে তাঁরা সাংহাই চলে যান। কিন্তু এজায়গাও তাঁদের জন্য নিরাপদ না হওয়ায় কবি রবীন্দ্রনাথের শরণাপন্ন হয়ে তাঁর চিঠি নিয়ে তাঁরা জাপানে যাওয়ার সিদ্ধান্ত নেন। দীর্ঘ সমুদ্রপথ পাড়ি দিয়ে দলটি জাপানের য়োকোহামা সমুদ্রবন্দরে এসে পৌঁছে।\r\n\r\nজাপানে দুই বছর থাকার পর ১৯০৪ সালে তাঁরা লন্ডনে পৌঁছেন। কিন্তু লন্ডনের জীবনযাত্রার সঙ্গে তাঁরা সহজে মানিয়ে না নিতে পারার কারণে ৩ মাসের মধ্যেই জার্মানীতে চলে যান। সেখানে গিয়ে বিপ্লবী \'বার্লিন কমিটি\'র সঙ্গে যুক্ত হন। এটি গঠন করেছিলেন বিপ্লবী চম্পাকারামান পিল্লাই, বীরেন্দ্রনাথ চট্টোপাধ্যায় প্রমুখ। এখানে তাঁরা ৫ বছর ছিলেন। এখানে হেরাম্বলাল কিছুদিন জার্মানী থেকে ভারতে অস্ত্র সরবরাহের কাজে জড়িত থাকেন।\r\n\r\nকিছুদিন পর হেরাম্বলাল ফ্রান্সে যান। ফ্রান্স থেকে বিভিন্ন দেশ ঘুরে আবার তিনি লণ্ডন গিয়ে উপস্থিত হন। সর্বত্রই প্রবাসী ভারতীয় বিপ্লবীদের সঙ্গে তাঁর যোগাযোগ ছিল। একদিন তিনি লণ্ডনে প্রবাসী ছাত্রদের ছাত্রাবাসে যান। তাঁর যাওয়ার বিষয়টি পুলিশ আগে থেকেই জানতে পেরে তাঁকে গ্রেপ্তারের জন্য ওঁৎ পেতে বসেছিল। দেখা মাত্রই পুলিশ তাঁকে সন্ত্রাসী হিসেবে গ্রেপ্তার করে। আদালতের রায়ে ৬ বছরের জন্য কারাদণ্ডে দণ্ডিত হন তিনি।\r\n\r\nজেলের মধ্যে ৩ বছর অতিবাহিত হওয়ার পর পাগল হওয়ার ভান করে হাসপাতাল কর্তৃপক্ষের চোখে ধুলো দিয়ে পালিয়ে গিয়ে আশ্রয় নেন তাঁর বন্ধু জনৈক ভারতীয় ছাত্রের বাড়িতে। পোশাক বদল করে সেখান থেকে সোজা আমেরিকায় পাড়ি দেন। ভারতীয় স্বাধীনতা আন্দোলনের অন্যতম প্রধান চরমপন্থী নেতা, \'ব্রিটিশ সরকারের আতঙ্ক\' নামে খ্যাত লালা লাজপৎ রায় তখন আমেরিকাতেই ছিলেন। হেরাম্বলাল তাঁর সঙ্গে দেখা করেন। লালা লাজপৎ রায় কিভাবে গুপ্তচরের কাজ এবং গোপন তথ্যের আদানপ্রদান করতে হয় সেই কলাকৌশল ও নীতি সম্পর্কে তাঁকে শিক্ষা দেন। হেরাম্বলাল গুরুর সকল আদেশ ও উপদেশ শিরোধার্য বলে গ্রহণ করে নেন। এরপর তিনি আমেরিকা থেকে জাপান হয়ে চীনে যান এবং চীনা জাতীয়তাবাদী বিপ্লবী-নেতা ড. সান ইয়াৎ সেনের সঙ্গে সাক্ষাৎ করেন। জাতীয়তাবাদী নেতা বিপ্লবী ড. সান ইয়াৎ সেন ছিলেন বরাবরই মহাএশিয়া মৈত্রী-বন্ধন মতবাদে বিশ্বাসী। কাজেই হেরাম্বলালকে প্রথম দর্শনেই আপন করে নেন। এরপর হেরাম্বলাল ভারতে আসেন।\r\n\r\nভারতে এসে হেরাম্বলাল বিপ্লবী রাসবিহারী বসুর সাথে যোগাযোগ করেন এবং তাঁরা দিল্লীতে লর্ড হার্ডিঞ্জ-হত্যা পরিকল্পনা করেন। এটি ছিল তাঁদের প্রথম সশস্ত্র বিপ্লবের পদক্ষেপ। কিন্তু সেটা ব্যর্থ হওয়ার পর বিপ্লবী শচীন্দ্রনাথ সান্যালের গুপ্তদলের সঙ্গে যৌথভাবে ১৯১৩ সালে রাসবিহারী বসু ও হেরাম্বলাল পাঞ্জাবের ক্যাপ্টেন গর্ডনকে হত্যা করার পরিকল্পনা করেন। কিন্তু এটিও ব্যর্থ হয়। তারপর তাঁরা শচীন্দ্রনাথ সান্যালের গুপ্তদলের সঙ্গে যৌথভাবে ঐতিহাসিক \'লাহোর ষড়যন্ত্রে\' লিপ্ত হন।\r\n\r\n১৯১৪ সালে যুদ্ধসংক্রান্ত ব্যস্ততার সুযোগ নিয়ে ভারতীয় বংশোদ্ভূত সেনাবাহিনীর সদস্যদের মধ্যে সশস্ত্র বিদ্রোহের জাগরণ সৃষ্টি করতে অবিরত কাজ করেন রাসবিহারী বসু ও হেরাম্বলাল গুপ্ত। গোপনে গোপনে সেনাবাহিনী এইসব সদস্যদের সঙ্গে যোগাযোগ স্থাপন করেন তাঁরা। দেশ-বিদেশ থেকে বিপ্লবী গদার পার্টির হাজার হাজার সশস্ত্র সদস্যের অংশগ্রহণও নিশ্চিত হয়। সংগ্রহ করা হয় বিপুল পরিমাণ গোলাবারুদ। ১৯১৫ সালে তাঁরা \'ছাত্র-যুব সঙ্ঘে\'র একটি সভা করে দলের সভ্যদেরকে \'দেশের জন্য মৃত্যুবরণ করার প্রস্তুতি নিতে বলেন\'। তাঁরা সমগ্র ভারত নিয়ে একটি বিপ্লবের চিন্তা করেন। শচীন্দ্রণাথ স্যানালের সহযোগিতায় তাঁরা বেনারস, দানাপুর, সিকোল, এলাহাবাদ, লাহোর, পাঞ্জাব প্রভৃতি স্থানের সৈন্যদের \'জাতীয় অভ্যুত্থানের\' জন্য অনুপ্রাণিত করে তাদেরকে প্রস্তুতি নিতে বলেন।\r\n\r\nবিদ্রোহ ঘটানোর দিন ধার্য করা হয় ১৯ ফেব্রুয়ারি। প্রধান লক্ষ্যস্থল পাঞ্জাব প্রদেশের লাহোর। সেইসঙ্গে বারাণসী ও জব্বলপুর সেনা ঘাঁটিও প্রস্তুতি নিয়ে অধীর হয়ে অপেক্ষা করে। রাসবিহারী বসু এবং হেরাম্বলাল এই সশস্ত্র বিপ্লব বাহিনীর প্রধান গুপ্ত দপ্তর স্থাপন করেন লাহোর শহরের ৪টি গুপ্তস্থানে। অবাঙালি বিপ্লবী রামশরণ দাসের বাড়িতে বিদ্রোহের আদেশ প্রদানের সময়টুকুর প্রতীক্ষায় ছিলেন তাঁরা। কিন্তু বিদ্রোহের ঠিক ৪ দিন পূর্বে এই ষড়যন্ত্রের খবর ফাঁস করে দেয় রামশরণ দাস। ব্রিটিশ কর্তৃপক্ষ সৈন্য পাঠিয়ে যেখানে যেখানে সম্ভব ভারতীয় সৈন্যদেরকে অস্ত্রহীন করে এবং ১৯ ফেব্রুয়ারি ৪ প্রধান দপ্তরের একটিতে অকস্মাৎ হামলা চালায়। বিপ্লবীদের একটি দল ১৯ তারিখ সন্ধ্যেবেলায় লাহোরে নিযুক্ত ব্রিটিশ সেনানিবাসে হামলা চালিয়ে আগুন জ্বালিয়ে দেয়। এই সশস্ত্র হামলায় দুপক্ষের অনেক লোক মারা যায়। দ্রুত সমস্ত লাহোরব্যাপী এই ঘটনার সংবাদ ছড়িয়ে পড়ে। প্রশাসন সমস্ত শক্তি দিয়ে এই সশস্ত্র বিদ্রোহের ষড়যন্ত্র দমন করতে সক্ষম হয়।\r\n\r\nএটাই ঐতিহাসিক \'লাহোর ষড়যন্ত্র\' নামে পরিচিত। এই ষড়যন্ত্রের ব্যর্থতায় অনেক বিপ্লবী গ্রেপ্তার এবং মৃত্যুদণ্ডে দণ্ডিত হন। এই পরিকল্পনা ব্যর্থ হওয়ায় পুনরায় অনুরূপ ঘটনা ঘটানোর মতো লোকবল এবং অস্ত্রবল না থাকার কারণে অন্য কৌশল অবলম্বন করেন রাসবিহারী বসু এবং হেরাম্বলাল গুপ্ত। এরপর সশস্ত্র বিপ্লবকে সফল করার উদ্দেশ্যে বেছে নেন জাপান দেশটিকে।\r\n\r\n১৯১৫ সালের মার্চ মাসের দিকে তাঁরা কলকাতাগামী ট্রেনে জাপানের উদ্দ্যেশে রওনা হলেন এবং কীভাবে হেরাম্বলাল গুপ্ত জাপান পৌছলেন সেই বর্ণানা শুরুতেই দেয়া হয়েছে। অন্যদিকে একই বছরের ৪/৫ মাস আগে রাসবিহারী বসু ভিন্নপথ অবলম্বন করে জাপানে পৌঁছেন।\r\n\r\nজাপানে এসে তাঁরা জানতে পারেন চীনা জাতীয়তাবাদী বিপ্লবী-নেতা ড. সান ইয়াৎ সেন জাপানে অবস্থান করছেন। তাঁরা তাঁর সঙ্গে সাক্ষাৎ করেন। ড.সান ইয়াৎ সেন এবং প্যান্-এশিয়ানিজমের অন্যতম প্রধান উদ্গাতা তোয়ামা মিৎসুরুর শিষ্যত্ব গ্রহণ করেন তাঁরা। গুরু তোয়ামা এই বিপ্লবীদেরকে জাপানে আশ্রয় এবং সর্বপ্রকার সহযোগিতার আশ্বাস দেন। তোয়ামা এসময় গুপ্ত সমিতি \'কোকুরিউকাই\' এর প্রধান পরিচালক কুজো য়োশিহিসা ও প্রধান কর্মকর্তা উচিদাকে রিয়োহেইকে-এর সঙ্গে পরিচয় করিয়ে দিয়ে তাঁদের ওপর এই বিপ্লবীদ্বয়ের রক্ষণাবেক্ষণের ভার অর্পণ করেন। সেদিন থেকে জাপান তথা বিদেশে বিপ্লবী রাসবিহারী বসু ও হেরাম্বলালের নতুন রাজনৈতিক জীবনের সূচনা হয়।\r\n\r\nহেরাম্বলাল ১৯২০ সালে টোকিওতে অবস্থিত সেইরোকা খ্রিস্টান হাসপাতালের জনৈক সেবিকা কোবায়াশিকে বিয়ে করেন। বিয়ের পর টোকিওস্থ ইউশিমা শহরের তেনজিন মন্দির সংলগ্ন স্থানে বাসা ভাড়া করেন। তাঁদের পরিবারে দুটি কন্যা সন্তানের জন্ম হয়। তাঁর স্ত্রী অকালে মৃত্যুবরণ করেন। এরপর তিনি দ্বিতীয়বার বিয়ে করেন এবং এই ঘরে তিনটি সন্তানের জন্ম হয়। তবে দ্বিতীয় স্ত্রীর নাম বা তিনি কোথাকার মেয়ে সেসম্পর্কে কিছু জানা যায় নি।\r\n\r\n১৯২৭ সালে জাপান সরকার বৃটিশের চাপে জাপানে আশ্রিত বৃটিশবিরোধী বিপ্লবীদের উপর কড়া নজরদারি আরোপ করে। হেরাম্বলাল জাপানে ভারতীয়দের অবস্থা পর্যবেক্ষণে প্রায় প্রতিদিন বিভিন্ন জায়গায় ছুটোছুটি করেন। জাপান সরকার ৩ মাসের মধ্যে হেরাম্বলালকে জাপান ত্যাগের নির্দেশ দেয়। এ সময় নেতৃস্থানীয়রা \'জাপানে রাসবিহারী বসু আছে তুমি চীনে গিয়ে লড়াই করো তাতে আমাদের সহযোগিতা থাকবে\' বলে তাঁকে আশ্বস্ত করেন।\r\n\r\n১৯২৭ সালের মার্চ মাসে হেরাম্বলাল গুপ্ত চীনের সাংহাই বন্দরে পৌঁছান। ১৯২৭ সালের নভেম্বর মাসে সাংহাইয়ে দ্বিতীয় এশিয়া জাতিগোষ্ঠী সম্মেলন অনুষ্ঠিত হয়। জাপান, চীন, ভারত, ভিয়েতনাম, ফিলিপাইন, আফগানিস্তান প্রভৃতি দেশের একাধিক নেতা অংশগ্রহণ করেন। ভারতের প্রতিনিধি হিসেবে হেরাম্বলাল নির্বাচিত হন। কিন্তু সেদিনই বৃটিশ গোয়েন্দা পুলিশের কারণে সম্মেলনে অংশগ্রহণ করতে না পারায় তিনি মাঞ্চুরিয়ায় চলে যান। তাঁর পরিবর্তে ভারতের প্রতিনিধি হিসেবে সম্মেলনে অংশগ্রহণ করেন বিপ্লবী রাজামহেন্দ্র প্রতাপ।\r\n\r\n১৯৩২ সালে পুনরায় সাংহাইয়ে একটি বাড়ি ভাড়া নিয়ে সহকর্মীদেরকে জড়ো করে স্বাধীনতা আন্দোলনের কাজ শুরু করেন। মাঞ্চুরিয়ায় প্রচুর পরিশ্রমের কারণে তাঁর শরীর বেশ দুর্বল হয়ে পড়েছিল। দীর্ঘ ২ মাস হাসপাতালে চিকিৎসা নিয়ে ভাল হয়েছিলেন। এসময় ব্রিটিশ সরকার তাঁকে নকল ডলার বানানোর মিথ্যা অভিযোগে গ্রেফতার করতে চেয়েছিল। কিন্তু চীনা গোয়েন্দা পুলিশের কারণে সফল হয়নি।\r\n\r\n১৯৩২ সালে ইংরেজ-বিরোধী সশস্ত্র আন্দোলন বৃটিশদের পক্ষে অসহনীয় হয়ে উঠে। কাজেই তারা সুযোগ খুঁজছিল কিভাবে পলাতক বিপ্লবী বিশেষ করে রাসবিহারী বসু, হেরাম্বলাল গুপ্তকে গ্রেপ্তার করা যায়। রাসবিহারী বসু জাপানে বিয়ে করে জাপানি নাগরিকত্ব গ্রহণ করার ফলে সে সুযোগ নস্যাৎ হয়ে গেছে। এখন হেরাম্বলালকে গ্রেপ্তার করতে বৃটিশ সরকার সর্বদাই সচেষ্ট। সাংহাইস্থ বৃটিশ দূতাবাস নানকিং সরকারের সঙ্গে সমঝোতার ভিত্তিতে হেরাম্বলালকে বৃটিশ দূতাবাসে যেতে বাধ্য করে এবং সেখানে তাঁকে গ্রেফতার করা হয়। গ্রেফতারের পর তাঁকে রাখা হয় ইংরেজ ও ফরাসী কর্তৃক যৌথভাবে নিয়ন্ত্রিত \'ওয়াতারি\' কারাগারে। ৪০ দিন পর তাঁকে মুক্ত করে দেয়া হয়। কিন্তু তিনি বৃটিশ জেলহাজত থেকে বেরিয়ে আসতেই আবার ফরাসী গোয়েন্দা পুলিশের হাতে বিনা নোটিশে গ্রেপ্তার হন। এবার ফরাসী নিয়ন্ত্রিত \'লুকাবে\' কারাগারে বন্দি করে রাখা হয় তাঁকে। মুক্তি লাভ করে সাংহাইয়ে অবস্থিত প্রতিটি ভারতীয়কে আন্দোলনে উদ্বুদ্ধ করার জন্য তিনি ঘরে ঘরে গিয়ে তাঁদেরকে বোঝাতে থাকেন। রাতদিন পরিশ্রম করেন। তাঁদেরকে ভারতের বর্তমান অবস্থা ও ভবিষ্যতকে বোঝাতে গিয়ে প্রচন্ড পরিশ্রম করতে হয়েছিল হেরাম্বলালকে।\r\n\r\nভারতীয়দেরকে সংঘবদ্ধ করবার উদ্দেশ্যে রাসবিহারী বসু ১৯২১ সালে জাপানে সর্বপ্রথম \'ভারতীয় স্বাধীনতা সংঘ\' প্রতিষ্ঠা করেন। রাসবিহারী বসু এই সংঘের প্রেসিডেন্ট হন। ১৯৩৩ সালে হেরাম্বলাল সাংহাইয়ে অবস্থিত হিন্দু মন্দিরে \'ভারতীয় স্বাধীনতা সংঘ\'-এর কার্যালয় স্থাপন করেন। সাংহাইয়ে তখন প্রচুর ভারতীয় ব্যবসায়ী প্রতিষ্ঠান ছিল, সেগুলো থেকে চাঁদা সংগ্রহ করে আন্দোলনের কর্মকাণ্ড চালিয়ে যান তিনি। ১৯৩৭ সালে তিনি সাংহাইয়স্থ ভারতীয় বাণিজ্য প্রতিষ্ঠান সমিতির প্রেসিডেন্ট নির্বাচিত হন।\r\n\r\nমহাএশিয়া সম্মেলনের মাধ্যমে ১৯৪০ সালের ১১ জানুয়ারি দ্বিতীয় কোনোয়ে ফুমিমারো মন্ত্রীসভার আয়োজনে জাপানি সম্রাটের বংশানুক্রমিক ধারায় ২,৬০০ স্মারক বর্ষ পালিত হয় । এই সম্মেলনে অংশগ্রহণের জন্য তিনি টোকিওতে যান। এই সম্মেলনে এশিয়ার একাধিক দেশের প্রধানরা বক্তৃতা করেন। কিন্তু তাঁদের কথা শুনে হেরাম্বলালের মনে হয়: এশিয়ার মুক্তি এবং ভারতীয় স্বাধীনতা অর্জনের ক্ষেত্রে তাঁদের আন্তরিকতা ও জনবলের সংকট বিদ্যমান। তিনি মঞ্চে উঠে এক জ্বালাময়ী বক্তৃতা দেন। তাঁর বক্তৃতায় করতালিতে ফেটে পড়ে সম্মেলন কক্ষ। এরপর তিনি সাংহাই ফিরে আসেন।\r\n\r\n১৯৪১ সালে জাপান আমেরিকার হাওয়াইই দ্বীপে অবস্থিত নৌঘাঁটি আক্রমণ করে দ্বিতীয় বিশ্বযুদ্ধে জড়িয়ে পড়ে। ভারতীয় স্বাধীনতা আন্দোলনও হঠাৎ করে নতুন গতি খুঁজে পায়, অবসান ঘটে দীর্ঘদিনের প্রতীক্ষার। বহু বছরের পরাধীন বৃটিশ উপনিবেশ ভারতবর্ষের মুক্তির সুযোগ সৃষ্টি হয়। রাসবিহারী বসু বিশ্বস্ত এম.এন রায়কে মাঞ্চুরিয়াতে দূত হিসেবে পাঠিয়ে ভারতীয়দেরকে সংগঠিত করার দায়িত্ব দেন। একই সময় হেরাম্বলালও সাংহাই ও হংকং-এ একই কর্মকান্ড পরিচালনা করেন ।\r\n\r\n১৯৪২ সালের ১৬ ফেব্রুয়ারি হেরাম্বলাল গুপ্ত হংকংয়ে প্রবাসী ভারতীয়দের নিয়ে বৃটিশ-মার্কিন সাম্রাজ্যবাদকে ধ্বংস করার লক্ষ্যে সম্মেলনের আয়োজন করেন। তারপর ইন্দোনেশিয়ার সুমাত্রা দ্বীপে গিয়ে জানতে পারেন যে, সিঙ্গাপুরে বৃটিশ সেনাবাহিনীর বেশ কিছু সংখ্যক ভারতীয় সৈন্য বন্দি হয়ে আছেন। তিনি তাঁদেরকে মুক্ত করে স্বাধীনতা সংগ্রামে উদ্বুদ্ধ করে সিঙ্গাপুর, সাংহাই ও হংকংয়ে বিভিন্ন কাজে নিয়োগের ব্যবস্থা করেন।\r\n\r\n১৯৪২ সালের জানুয়ারি মাসের ১৫ তারিখে রাসবিহারী বসুর উদ্যোগে টোকিওতে \'ভারতীয় স্বাধীনতা লীগে\'র আয়োজনে একটি মহাসভা অনুষ্ঠিত হয়। সভার শিরোনাম ছিল: \'আমেরিকা-বৃটেন ধ্বংস করো\'।\r\n\r\nএই সভার সিদ্ধান্ত অনুসারে ১৯৪২ সালের জানুয়ারি মাসের শেষদিকে জাপানি সেনাবাহিনীর সহযোগিতায় হেরাম্বলালকে প্রধান করে \'ভারতীয় জাতীয় সেনাবাহিনী\' গঠন করা হয়। যার সদস্য সংখ্যা সেই সময়ে ছিল ৩,০০০। জাপানী সেনাবাহিনীতে কর্মরত ভারতীয়রা যোগ দেন \'ভারতীয় জাতীয় সেনাবাহিনী\'-তে।\r\n\r\n১৯৪৩ সালের ৪-৭ জুলাই সিঙ্গাপুরস্থ মহাএশিয়া মিলনায়তনে \'ভারতীয় স্বাধীনতা সংঘ\'-এর প্রধান নেতৃবৃন্দের মহাসভা অনুষ্ঠিত হয়। এ সম্মেলনের সিদ্ধান্ত অনুযায়ী \'আজাদ হিন্দ ফৌজ\' গঠিত হয়।\r\n\r\n১৯৪৩ সালের অক্টোবর মাসের ২৪ তারিখে নেতাজি সুভাষচন্দ্র বসু \'স্বাধীন ভারত সরকার\' বা \'আজাদ হিন্দ সরকার\' গঠন করেন। ইতিহাসে এই সরকার \'ফ্রী ইন্ডিয়া গভর্নমেন্ট\' হিসেবেও খ্যাত। নেতাজি সুভাষচন্দ্র বসু একাধারে এই সরকারের প্রধানমন্ত্রী, প্রতিরক্ষামন্ত্রী এবং পররাষ্ট্রমন্ত্রীর দায়িত্ব পালন করেন। ১৯৪৩ সালের ডিসেম্বর মাসের ২৩ তারিখে দ্বিতীয় মহাযুদ্ধের প্রথম দিকে জাপান অধিকৃত বঙ্গোপসাগরের আন্দামান এবং নিকোবর দ্বীপে \'স্বাধীন ভারত সরকারে\'ন কার্যালয় স্থাপন করা হয়। সেখান থেকে পরের দিন ২৪ ডিসেম্বর \'স্বাধীন ভারত সরকার\' মিত্রশক্তি বৃটিশ এবং আমেরিকার বিরুদ্ধে যুদ্ধ ঘোষণা করে ।\r\n\r\n\'স্বাধীন ভারত সরকার\' যখন বৃটিশ ও আমেরিকার বিরুদ্ধে যুদ্ধ ঘোষণা করে, তখন \'ভারতীয় জাতীয় সেনাবাহিনী\'-তে সৈন্য সংখ্যা ছিল ৭০ হাজার। হেরাম্বলাল তখন এই যুদ্ধের মাধ্যমে ভারতের স্বাধীনতা অর্জনের স্বপ্ন বাস্তবায়নের আশা পোষণ করতে শুরু করেন। তিনি নেতাজি সুভাষচন্দ্র বসুর নেতৃত্বে লাভ করেন নতুন কর্মোদ্যম। তাঁর কর্মকাণ্ড সম্প্রসারিত হতে থাকে ক্রমশ। তিনি সাংহাইতে নিজের স্থায়ী ঠিকানা রেখে হংকং, সাইগন, সুমাত্রা, মালয় প্রভৃতি জাপান অধিকৃত অঞ্চলসমূহে অবিরাম জাপ ও ভারতীয় সৈন্যদের মধ্যে যোগাযোগ রক্ষার কাজ ছাড়াও গোপন তথ্যের আদান-প্রদানের কাজ চালিয়ে যেতে থাকেন যুদ্ধ শেষ হওয়ার পূর্ব পর্যন্ত।\r\n\r\n১৯৪৫ সালের জানুয়ারি মাসে হেরাম্বলাল গুপ্ত জাপ ও ভারতীয় সেনাবাহিনীর মধ্যে সংযোগ ও তথ্যের আদান-প্রদানের দায়িত্বে নিযুক্ত হন। সেইসময় তিনি এশিয়ার দক্ষিণাঞ্চলীয় জাপানের সামরিক দপ্তর প্রধান জেনারেল তেরাউচি হিসাইচি, উত্তর বার্মাস্থ সদর দপ্তর প্রধান লে.কর্নেল মুতাগুচি রেনইয়ার সঙ্গে সাক্ষাৎ করে মণিপুর প্রদেশের ইম্ফল অভিযানে ৭০ হাজার ভারতীয় সেনা ও স্বেচ্ছাসেবী সেনাকে সংযুক্ত করার অনুরোধ জানান।\r\n\r\n১৯৪৫ সালে দ্বিতীয় মহাযুদ্ধ শেষ হয়েছে কিন্তু ভারতের স্বাধীনতা আন্দোলন তখনও চূড়ান্ত পর্যায়ে। নেতাজি সুভাষচন্দ্র বসু হিন্দ ফৌজকে ভেঙ্গে দিয়ে অদৃশ্য হয়ে যান । কেউ জানে না কোথায় আছেন তিনি। তন্ন তন্ন করে খুঁজছে তাঁকে বৃটিশ সরকার (কিছুদিন পর জানা যায় নেতাজি বিমান দুর্ঘটনায় মারা যান)। এ সময় কর্নেল ভোঁসলে ঘোষণা করেন, নেতাজি না থাকলেও, জাপানীরা হেরে গেলেও আজাদ হিন্দ ফৌজ শেষ রক্তবিন্দু পর্যন্ত লড়াই করে যাবে। কয়েক হাজার ভারতীয় সেনা নিহত হওয়ার পরও কোহিমা পর্যন্ত অগ্রসর হয়েছিল আজাদ হিন্দ বাহিনীর কোনো কোনো দল। বৃটিশদের আর কোনো শক্তি ছিল না ভারতীয়দেরকে দাবিয়ে রাখার। শেষ পর্যন্ত ১৯৪৭ সালে বৃটিশ শাসক পাক-ভারত ভাগের মধ্য দিয়ে লেজ গুটায়। অর্জিত হয় কাঙ্খিত ভারতের স্বাধীনতা, যে স্বাধীনতার জন্য হেরম্বলালসহ অসংখ্য বিপ্লবী জীবন বিপন্ন করে লড়াই- সংগ্রাম করেছেন।\r\n\r\n১৯৫০ সালে ২৯ এপ্রিল হেরাম্বলাল ৬১ বছর বয়সে জাপানী নারী কিনোশিতা শিজুর সঙ্গে তৃতীয়বারের মতো বিবাহবন্ধনে আবদ্ধ হন।\r\n\r\n১৯৫৬ সালের দিকে মাও জেদং এবং চৌ এন লাই এর তিনি সমালোচনা করেন এবং ন্যাশনালিস্ট ড. সান ইয়াৎ সেনের মতবাদ চীনাদেরকে শেখানোর জন্য আহবান জানান। ফলে \'বিপ্লব পরিপন্থী\' ও কমিউনিস্টদের সমালোচনার কারণে তাঁকে বারবার জেল হাজতে আটকে রাখা হয় এবং প্রতিবারই স্ত্রী শিজুকে গিয়ে ক্ষমা চেয়ে ছাড়িয়ে আনতে হয়েছে। অবশেষে সরকার চীনদেশ ত্যাগের আদেশ ঘোষণা করলে তাঁর পক্ষে আর সাংহাইয়ে থাকা দুঃসাধ্য হয়ে পড়ে। তিনি আফগানিস্তানে চলে যান এবং সেখানেই ১৯৮১ সালে ৯৩ বছর বয়সে তিনি মৃত্যুবরণ করেন।\r\n\r\nতথ্য ও ছবিসূত্র:\r\n১। হেরাম্বলালের শেষ জীবনের বন্ধু অধ্যাপক কুসাবিরাকি জানজো লিখিত \'রেকিশি নি অকিজারি নি সারেতা ইনদো দোকুরিৎসু নো হিৎসুওয়া\' বা \'ইতিহাসের আড়ালে ঢাকা ভারতীয় স্বাধীনতার গুপ্তকথা\' গ্রন্থ থেকে গৃহীত।\r\n২। অগ্নিবিপ্লবী হেরাম্বলাল গুপ্ত এবং ভারতের স্বাধীনতা: প্রবীর বিকাশ সরকার, \'উইকলি বেঙ্গলী\'তে ধারাবাহিকভাবে প্রকাশিত হয়, প্রকাশকাল ২০০৯-২০১০ সাল।\r\n৩। পাঁচ স্মরণীয় বিপ্লবী: সম্পাদনা দেবপ্রসাদ জানা, প্রকাশকাল ২০০৮ কলকাতা।\r\n\r\n<i>লেখক : রফিকুল ইসলাম (শেখ রফিক)</i>', 'হেরাম্বলাল গুপ্ত', '', 'inherit', 'closed', 'closed', '', '6571-revision-v1', '', '', '2019-09-21 18:26:26', '2019-09-21 12:26:26', '', 6571, 'http://gunijan.org.bd/newsite/?p=6573', 0, 'revision', '', 0),
(6574, 6, '2019-09-21 18:27:24', '2019-09-21 12:27:24', '<ul class=\"blog-side-ul\">\r\n 	<li><a href=\" http://gunijan.org.bd/newsite/?page_id=6568 \">আলোকচিত্র </a>,</li>\r\n 	<li><a href=\"http://gunijan.org.bd/newsite/?page_id=4429\"> অডিও / ভিডিও / ফাইল </a></li>\r\n</ul>\r\n\r\n\r\n১৯১৫ সালের মার্চ মাসের দিকে হেরাম্বলাল গুপ্ত কোনরকম টাকাকড়ি এবং টিকিট ছাড়া সন্ন্যাসীর বেশে কলকাতাগামী ট্রেনে জাপানের উদ্দেশ্যে রওনা হলেন। তাঁকে ধরিয়ে দেয়ার জন্য স্টেশনে স্টেশনে তাঁর ছবিসহ পোস্টার লাগানো ছিল। পোষ্টারের ছবিটির সঙ্গে তাঁর চেহারার তেমন মিল নেই দেখে তিনি কিছুটা নিরাপদ বোধ করেন। এর মধ্যে একটি স্টেশন থেকে দুজন অনুসন্ধানী পুলিশ উঠে যাত্রীদের টিকিট পরীক্ষা করতে শুরু করল। টিকিটহীন তাঁর অবস্থা বেগতিক। কিন্তু সিদ্ধান্ত গ্রহণে কালবিলম্ব করলেন না। একটি সেতুর উপর ট্রেনটি চলে এলে নদীতে অকস্মাৎ ঝাঁপ দিয়ে পড়লেন। পুলিশও সঙ্গে সঙ্গে ঝাঁপ দিয়ে পড়ল নদীতে। কিন্তু তন্ন তন্ন করে খুঁজেও তাঁর দেখা পেল না।\r\n\r\nনদী তীরের ঘন কচুরিপানা-শ্যাওলা-লতাগুল্মের ঝোঁপে নাকটা শুধু ভাসিয়ে ঠাণ্ডা নোংরা পানির মধ্যে লুকিয়ে ছিলেন মধ্যরাত পর্যন্ত। পুলিশ শেষ পর্যন্ত ব্যর্থ হয়ে ফিরে যায়। তিনি গভীর রাতে অন্ধকারের মধ্যে গ্রামের এক বাড়িতে আশ্রয় গ্রহণ করেন। গ্রামের মানুষ তাঁর কথা শুনে তাঁকে সাহায্য করার জন্য এগিয়ে আসে স্বতঃস্ফূর্তভাবে। গ্রামবাসী তাঁকে শারীরিক ক্লান্তি ও অস্বস্তি দূর না হওয়া পর্যন্ত আরও কিছুদিন থেকে যেতে বলেন। কিন্তু তাঁর এই গুপ্ত আশ্রয়ের কথা জানাজানি হয়ে গেলে গ্রামের নিরীহ এইসব মানুষদেরকে নানা রকম পুলিশী ঝামেলা পোহাতে হবে ভেবে ২ দিন পরেই তিনি গ্রাম ছেড়ে লুকিয়ে লুকিয়ে পথ চলতে শুরু করেন। হিমালয় পর্বত, দুর্গম বনজঙ্গল, খরস্রোতা নদনদী পেরিয়ে বার্মার (মিয়ানমার) দিকে চলে যান। রাতের বেলা জনমানবহীন গভীর বনের মধ্যে বড় কোনো বৃক্ষের শাখায় শরীরকে শক্ত করে বেঁধে নিয়ে রাত কাটান। দিনের বেলা বনের ফলমূল আর পাখি শিকার করে পুড়িয়ে পেটের খিদে মেটান। এইভাবে কয়েক দিন পথচলার পর বার্মায় এসে পৌঁছেন। এরপর ১৯১৫ সালের ৫ সেপ্টেম্বর বার্মা থেকে অনেক কষ্ট করে তিনি কয়লা বহনকারী শ্রমিকের বেশ ধরে জাপানের নাগাসাকি বন্দরে আসেন। তখন তাঁর বয়স ২৬ বছর।\r\n\r\nহেরাম্বলাল গুপ্ত, ব্রিটিশ বিরোধী এই বিপ্লবী ভারতবর্ষের স্বাধীনতার জন্য সারাজীবন অনেক ত্যাগ-তিতীক্ষার মধ্য দিয়ে পার করেছেন। অগ্নিযুগের সশস্ত্র বিপ্লবীদের একজন অন্যতম বিপ্লবী তিনি। ব্রিটিশ শাসনের কবল থেকে দেশকে মুক্ত করার জন্য তিনি সারা জীবন বিপ্লবী কর্মকাণ্ড পরিচালনা করেন। তিনি ভারতবর্ষের স্বাধীনতাকে প্রধান্য দিয়ে সমগ্র এশিয়ার মুক্তির জন্য জীবনের শেষদিন পর্যন্ত বিপ্লবী আদর্শ ও কর্মকাণ্ডের সাথে যুক্ত ছিলেন।\r\n\r\nহেরাম্বলাল গুপ্ত জন্মছিলেন ১৮৮৯ সালের ২৮ নভেম্বর। কলকাতার এক অভিজাত বংশে। তাঁর বাবা ছিলেন মনেপ্রাণে স্বদেশী। তিনি কেমব্রিজ বিশ্ববিদ্যালয় থেকে স্নাতকোত্তর ডিগ্রী নিয়ে দেশে ফিরে কৃষিখামার গড়ে তোলেন। দেশপ্রেমিক জাতীয়তাবাদী ব্যক্তিত্বের অধিকারী পিতা ছেলেকেও দেশপ্রেমী হিসেবে গড়ে তোলার পদক্ষেপ নেন। তিনি ছেলেকে কিশোর বয়সেই ব্রিটিশ-খেদানো স্বদেশী আন্দোলনের সাথে যুক্ত করেন।\r\n\r\nহেরাম্বলালের বয়স যখন ১২/১৩ বছর তখন একদিন দুপুরে তাঁর বাবা ৪ জন সহযোগীসহ ঘোড়ার গাড়িতে চড়ে এক সভায় যাওয়ার পথে অকস্মাৎ বিনা কারণে ব্রিটিশ প্রশাসকের চরদের দ্বারা আক্রান্ত হন। এই খবর শুনে হেরাম্বলাল গিয়ে দেখেন বাবা রক্তাক্ত অবস্থায় পড়ে আছেন। তাঁর বুকে পিস্তল দিয়ে গুলি করা হয়েছে। দ্রুত তাঁকে বাড়িতে এনে চিকিৎসার ব্যবস্থা করলেও তাঁকে বাঁচানো সম্ভব হয়নি। মারা যাওয়ার পূর্বে হেরাম্বলালকে বুকে টেনে নিয়ে তিনি বলেন, \'তোমার ভাইবোনরা এখনও ছোট। তারা আরও বহুদিন দেশে থাকবে, তুমি বিদেশে গিয়ে ভারতের স্বাধীনতার জন্য লড়াই করো।\' তাঁর বাবা মাত্র ৩৮ বছর বয়সে মারা যান।\r\n\r\nবাবার মৃত্যুর সঙ্গে সঙ্গে তাঁদের জায়গাজমি, ধনসম্পত্তি ব্রিটিশ সরকার দখল করে নেয়। কিশোর হেরাম্বলাল বিপদ বুঝে বাবার বন্ধু কবি রবীন্দ্রনাথ ঠাকুরের সহযোগিতায় বিভিন্ন বাড়িতে লুকিয়ে লুকিয়ে থাকেন। দুবছর পর ১৯০২ সালে বাবার কয়েকজন বিপ্লবী বন্ধুর সঙ্গে তাঁর সাক্ষাৎ ঘটে। হেরাম্বলাল তাঁদের সঙ্গে বিদেশের উদ্দেশ্যে ভারতভূমি ত্যাগ করেন। তখন তাঁর বয়স মাত্র ১৪/১৫ বছর।\r\n\r\nতাঁরা প্রথমে হংকং যান । এখানে ৩ দিন থাকার পর বুঝতে পারেন ব্রিটিশ পুলিশ ভারতীয় বিপ্লবীদের ব্যাপারে খুবই তৎপর। ফলে তাঁরা সাংহাই চলে যান। কিন্তু এজায়গাও তাঁদের জন্য নিরাপদ না হওয়ায় কবি রবীন্দ্রনাথের শরণাপন্ন হয়ে তাঁর চিঠি নিয়ে তাঁরা জাপানে যাওয়ার সিদ্ধান্ত নেন। দীর্ঘ সমুদ্রপথ পাড়ি দিয়ে দলটি জাপানের য়োকোহামা সমুদ্রবন্দরে এসে পৌঁছে।\r\n\r\nজাপানে দুই বছর থাকার পর ১৯০৪ সালে তাঁরা লন্ডনে পৌঁছেন। কিন্তু লন্ডনের জীবনযাত্রার সঙ্গে তাঁরা সহজে মানিয়ে না নিতে পারার কারণে ৩ মাসের মধ্যেই জার্মানীতে চলে যান। সেখানে গিয়ে বিপ্লবী \'বার্লিন কমিটি\'র সঙ্গে যুক্ত হন। এটি গঠন করেছিলেন বিপ্লবী চম্পাকারামান পিল্লাই, বীরেন্দ্রনাথ চট্টোপাধ্যায় প্রমুখ। এখানে তাঁরা ৫ বছর ছিলেন। এখানে হেরাম্বলাল কিছুদিন জার্মানী থেকে ভারতে অস্ত্র সরবরাহের কাজে জড়িত থাকেন।\r\n\r\nকিছুদিন পর হেরাম্বলাল ফ্রান্সে যান। ফ্রান্স থেকে বিভিন্ন দেশ ঘুরে আবার তিনি লণ্ডন গিয়ে উপস্থিত হন। সর্বত্রই প্রবাসী ভারতীয় বিপ্লবীদের সঙ্গে তাঁর যোগাযোগ ছিল। একদিন তিনি লণ্ডনে প্রবাসী ছাত্রদের ছাত্রাবাসে যান। তাঁর যাওয়ার বিষয়টি পুলিশ আগে থেকেই জানতে পেরে তাঁকে গ্রেপ্তারের জন্য ওঁৎ পেতে বসেছিল। দেখা মাত্রই পুলিশ তাঁকে সন্ত্রাসী হিসেবে গ্রেপ্তার করে। আদালতের রায়ে ৬ বছরের জন্য কারাদণ্ডে দণ্ডিত হন তিনি।\r\n\r\nজেলের মধ্যে ৩ বছর অতিবাহিত হওয়ার পর পাগল হওয়ার ভান করে হাসপাতাল কর্তৃপক্ষের চোখে ধুলো দিয়ে পালিয়ে গিয়ে আশ্রয় নেন তাঁর বন্ধু জনৈক ভারতীয় ছাত্রের বাড়িতে। পোশাক বদল করে সেখান থেকে সোজা আমেরিকায় পাড়ি দেন। ভারতীয় স্বাধীনতা আন্দোলনের অন্যতম প্রধান চরমপন্থী নেতা, \'ব্রিটিশ সরকারের আতঙ্ক\' নামে খ্যাত লালা লাজপৎ রায় তখন আমেরিকাতেই ছিলেন। হেরাম্বলাল তাঁর সঙ্গে দেখা করেন। লালা লাজপৎ রায় কিভাবে গুপ্তচরের কাজ এবং গোপন তথ্যের আদানপ্রদান করতে হয় সেই কলাকৌশল ও নীতি সম্পর্কে তাঁকে শিক্ষা দেন। হেরাম্বলাল গুরুর সকল আদেশ ও উপদেশ শিরোধার্য বলে গ্রহণ করে নেন। এরপর তিনি আমেরিকা থেকে জাপান হয়ে চীনে যান এবং চীনা জাতীয়তাবাদী বিপ্লবী-নেতা ড. সান ইয়াৎ সেনের সঙ্গে সাক্ষাৎ করেন। জাতীয়তাবাদী নেতা বিপ্লবী ড. সান ইয়াৎ সেন ছিলেন বরাবরই মহাএশিয়া মৈত্রী-বন্ধন মতবাদে বিশ্বাসী। কাজেই হেরাম্বলালকে প্রথম দর্শনেই আপন করে নেন। এরপর হেরাম্বলাল ভারতে আসেন।\r\n\r\nভারতে এসে হেরাম্বলাল বিপ্লবী রাসবিহারী বসুর সাথে যোগাযোগ করেন এবং তাঁরা দিল্লীতে লর্ড হার্ডিঞ্জ-হত্যা পরিকল্পনা করেন। এটি ছিল তাঁদের প্রথম সশস্ত্র বিপ্লবের পদক্ষেপ। কিন্তু সেটা ব্যর্থ হওয়ার পর বিপ্লবী শচীন্দ্রনাথ সান্যালের গুপ্তদলের সঙ্গে যৌথভাবে ১৯১৩ সালে রাসবিহারী বসু ও হেরাম্বলাল পাঞ্জাবের ক্যাপ্টেন গর্ডনকে হত্যা করার পরিকল্পনা করেন। কিন্তু এটিও ব্যর্থ হয়। তারপর তাঁরা শচীন্দ্রনাথ সান্যালের গুপ্তদলের সঙ্গে যৌথভাবে ঐতিহাসিক \'লাহোর ষড়যন্ত্রে\' লিপ্ত হন।\r\n\r\n১৯১৪ সালে যুদ্ধসংক্রান্ত ব্যস্ততার সুযোগ নিয়ে ভারতীয় বংশোদ্ভূত সেনাবাহিনীর সদস্যদের মধ্যে সশস্ত্র বিদ্রোহের জাগরণ সৃষ্টি করতে অবিরত কাজ করেন রাসবিহারী বসু ও হেরাম্বলাল গুপ্ত। গোপনে গোপনে সেনাবাহিনী এইসব সদস্যদের সঙ্গে যোগাযোগ স্থাপন করেন তাঁরা। দেশ-বিদেশ থেকে বিপ্লবী গদার পার্টির হাজার হাজার সশস্ত্র সদস্যের অংশগ্রহণও নিশ্চিত হয়। সংগ্রহ করা হয় বিপুল পরিমাণ গোলাবারুদ। ১৯১৫ সালে তাঁরা \'ছাত্র-যুব সঙ্ঘে\'র একটি সভা করে দলের সভ্যদেরকে \'দেশের জন্য মৃত্যুবরণ করার প্রস্তুতি নিতে বলেন\'। তাঁরা সমগ্র ভারত নিয়ে একটি বিপ্লবের চিন্তা করেন। শচীন্দ্রণাথ স্যানালের সহযোগিতায় তাঁরা বেনারস, দানাপুর, সিকোল, এলাহাবাদ, লাহোর, পাঞ্জাব প্রভৃতি স্থানের সৈন্যদের \'জাতীয় অভ্যুত্থানের\' জন্য অনুপ্রাণিত করে তাদেরকে প্রস্তুতি নিতে বলেন।\r\n\r\nবিদ্রোহ ঘটানোর দিন ধার্য করা হয় ১৯ ফেব্রুয়ারি। প্রধান লক্ষ্যস্থল পাঞ্জাব প্রদেশের লাহোর। সেইসঙ্গে বারাণসী ও জব্বলপুর সেনা ঘাঁটিও প্রস্তুতি নিয়ে অধীর হয়ে অপেক্ষা করে। রাসবিহারী বসু এবং হেরাম্বলাল এই সশস্ত্র বিপ্লব বাহিনীর প্রধান গুপ্ত দপ্তর স্থাপন করেন লাহোর শহরের ৪টি গুপ্তস্থানে। অবাঙালি বিপ্লবী রামশরণ দাসের বাড়িতে বিদ্রোহের আদেশ প্রদানের সময়টুকুর প্রতীক্ষায় ছিলেন তাঁরা। কিন্তু বিদ্রোহের ঠিক ৪ দিন পূর্বে এই ষড়যন্ত্রের খবর ফাঁস করে দেয় রামশরণ দাস। ব্রিটিশ কর্তৃপক্ষ সৈন্য পাঠিয়ে যেখানে যেখানে সম্ভব ভারতীয় সৈন্যদেরকে অস্ত্রহীন করে এবং ১৯ ফেব্রুয়ারি ৪ প্রধান দপ্তরের একটিতে অকস্মাৎ হামলা চালায়। বিপ্লবীদের একটি দল ১৯ তারিখ সন্ধ্যেবেলায় লাহোরে নিযুক্ত ব্রিটিশ সেনানিবাসে হামলা চালিয়ে আগুন জ্বালিয়ে দেয়। এই সশস্ত্র হামলায় দুপক্ষের অনেক লোক মারা যায়। দ্রুত সমস্ত লাহোরব্যাপী এই ঘটনার সংবাদ ছড়িয়ে পড়ে। প্রশাসন সমস্ত শক্তি দিয়ে এই সশস্ত্র বিদ্রোহের ষড়যন্ত্র দমন করতে সক্ষম হয়।\r\n\r\nএটাই ঐতিহাসিক \'লাহোর ষড়যন্ত্র\' নামে পরিচিত। এই ষড়যন্ত্রের ব্যর্থতায় অনেক বিপ্লবী গ্রেপ্তার এবং মৃত্যুদণ্ডে দণ্ডিত হন। এই পরিকল্পনা ব্যর্থ হওয়ায় পুনরায় অনুরূপ ঘটনা ঘটানোর মতো লোকবল এবং অস্ত্রবল না থাকার কারণে অন্য কৌশল অবলম্বন করেন রাসবিহারী বসু এবং হেরাম্বলাল গুপ্ত। এরপর সশস্ত্র বিপ্লবকে সফল করার উদ্দেশ্যে বেছে নেন জাপান দেশটিকে।\r\n\r\n১৯১৫ সালের মার্চ মাসের দিকে তাঁরা কলকাতাগামী ট্রেনে জাপানের উদ্দ্যেশে রওনা হলেন এবং কীভাবে হেরাম্বলাল গুপ্ত জাপান পৌছলেন সেই বর্ণানা শুরুতেই দেয়া হয়েছে। অন্যদিকে একই বছরের ৪/৫ মাস আগে রাসবিহারী বসু ভিন্নপথ অবলম্বন করে জাপানে পৌঁছেন।\r\n\r\nজাপানে এসে তাঁরা জানতে পারেন চীনা জাতীয়তাবাদী বিপ্লবী-নেতা ড. সান ইয়াৎ সেন জাপানে অবস্থান করছেন। তাঁরা তাঁর সঙ্গে সাক্ষাৎ করেন। ড.সান ইয়াৎ সেন এবং প্যান্-এশিয়ানিজমের অন্যতম প্রধান উদ্গাতা তোয়ামা মিৎসুরুর শিষ্যত্ব গ্রহণ করেন তাঁরা। গুরু তোয়ামা এই বিপ্লবীদেরকে জাপানে আশ্রয় এবং সর্বপ্রকার সহযোগিতার আশ্বাস দেন। তোয়ামা এসময় গুপ্ত সমিতি \'কোকুরিউকাই\' এর প্রধান পরিচালক কুজো য়োশিহিসা ও প্রধান কর্মকর্তা উচিদাকে রিয়োহেইকে-এর সঙ্গে পরিচয় করিয়ে দিয়ে তাঁদের ওপর এই বিপ্লবীদ্বয়ের রক্ষণাবেক্ষণের ভার অর্পণ করেন। সেদিন থেকে জাপান তথা বিদেশে বিপ্লবী রাসবিহারী বসু ও হেরাম্বলালের নতুন রাজনৈতিক জীবনের সূচনা হয়।\r\n\r\nহেরাম্বলাল ১৯২০ সালে টোকিওতে অবস্থিত সেইরোকা খ্রিস্টান হাসপাতালের জনৈক সেবিকা কোবায়াশিকে বিয়ে করেন। বিয়ের পর টোকিওস্থ ইউশিমা শহরের তেনজিন মন্দির সংলগ্ন স্থানে বাসা ভাড়া করেন। তাঁদের পরিবারে দুটি কন্যা সন্তানের জন্ম হয়। তাঁর স্ত্রী অকালে মৃত্যুবরণ করেন। এরপর তিনি দ্বিতীয়বার বিয়ে করেন এবং এই ঘরে তিনটি সন্তানের জন্ম হয়। তবে দ্বিতীয় স্ত্রীর নাম বা তিনি কোথাকার মেয়ে সেসম্পর্কে কিছু জানা যায় নি।\r\n\r\n১৯২৭ সালে জাপান সরকার বৃটিশের চাপে জাপানে আশ্রিত বৃটিশবিরোধী বিপ্লবীদের উপর কড়া নজরদারি আরোপ করে। হেরাম্বলাল জাপানে ভারতীয়দের অবস্থা পর্যবেক্ষণে প্রায় প্রতিদিন বিভিন্ন জায়গায় ছুটোছুটি করেন। জাপান সরকার ৩ মাসের মধ্যে হেরাম্বলালকে জাপান ত্যাগের নির্দেশ দেয়। এ সময় নেতৃস্থানীয়রা \'জাপানে রাসবিহারী বসু আছে তুমি চীনে গিয়ে লড়াই করো তাতে আমাদের সহযোগিতা থাকবে\' বলে তাঁকে আশ্বস্ত করেন।\r\n\r\n১৯২৭ সালের মার্চ মাসে হেরাম্বলাল গুপ্ত চীনের সাংহাই বন্দরে পৌঁছান। ১৯২৭ সালের নভেম্বর মাসে সাংহাইয়ে দ্বিতীয় এশিয়া জাতিগোষ্ঠী সম্মেলন অনুষ্ঠিত হয়। জাপান, চীন, ভারত, ভিয়েতনাম, ফিলিপাইন, আফগানিস্তান প্রভৃতি দেশের একাধিক নেতা অংশগ্রহণ করেন। ভারতের প্রতিনিধি হিসেবে হেরাম্বলাল নির্বাচিত হন। কিন্তু সেদিনই বৃটিশ গোয়েন্দা পুলিশের কারণে সম্মেলনে অংশগ্রহণ করতে না পারায় তিনি মাঞ্চুরিয়ায় চলে যান। তাঁর পরিবর্তে ভারতের প্রতিনিধি হিসেবে সম্মেলনে অংশগ্রহণ করেন বিপ্লবী রাজামহেন্দ্র প্রতাপ।\r\n\r\n১৯৩২ সালে পুনরায় সাংহাইয়ে একটি বাড়ি ভাড়া নিয়ে সহকর্মীদেরকে জড়ো করে স্বাধীনতা আন্দোলনের কাজ শুরু করেন। মাঞ্চুরিয়ায় প্রচুর পরিশ্রমের কারণে তাঁর শরীর বেশ দুর্বল হয়ে পড়েছিল। দীর্ঘ ২ মাস হাসপাতালে চিকিৎসা নিয়ে ভাল হয়েছিলেন। এসময় ব্রিটিশ সরকার তাঁকে নকল ডলার বানানোর মিথ্যা অভিযোগে গ্রেফতার করতে চেয়েছিল। কিন্তু চীনা গোয়েন্দা পুলিশের কারণে সফল হয়নি।\r\n\r\n১৯৩২ সালে ইংরেজ-বিরোধী সশস্ত্র আন্দোলন বৃটিশদের পক্ষে অসহনীয় হয়ে উঠে। কাজেই তারা সুযোগ খুঁজছিল কিভাবে পলাতক বিপ্লবী বিশেষ করে রাসবিহারী বসু, হেরাম্বলাল গুপ্তকে গ্রেপ্তার করা যায়। রাসবিহারী বসু জাপানে বিয়ে করে জাপানি নাগরিকত্ব গ্রহণ করার ফলে সে সুযোগ নস্যাৎ হয়ে গেছে। এখন হেরাম্বলালকে গ্রেপ্তার করতে বৃটিশ সরকার সর্বদাই সচেষ্ট। সাংহাইস্থ বৃটিশ দূতাবাস নানকিং সরকারের সঙ্গে সমঝোতার ভিত্তিতে হেরাম্বলালকে বৃটিশ দূতাবাসে যেতে বাধ্য করে এবং সেখানে তাঁকে গ্রেফতার করা হয়। গ্রেফতারের পর তাঁকে রাখা হয় ইংরেজ ও ফরাসী কর্তৃক যৌথভাবে নিয়ন্ত্রিত \'ওয়াতারি\' কারাগারে। ৪০ দিন পর তাঁকে মুক্ত করে দেয়া হয়। কিন্তু তিনি বৃটিশ জেলহাজত থেকে বেরিয়ে আসতেই আবার ফরাসী গোয়েন্দা পুলিশের হাতে বিনা নোটিশে গ্রেপ্তার হন। এবার ফরাসী নিয়ন্ত্রিত \'লুকাবে\' কারাগারে বন্দি করে রাখা হয় তাঁকে। মুক্তি লাভ করে সাংহাইয়ে অবস্থিত প্রতিটি ভারতীয়কে আন্দোলনে উদ্বুদ্ধ করার জন্য তিনি ঘরে ঘরে গিয়ে তাঁদেরকে বোঝাতে থাকেন। রাতদিন পরিশ্রম করেন। তাঁদেরকে ভারতের বর্তমান অবস্থা ও ভবিষ্যতকে বোঝাতে গিয়ে প্রচন্ড পরিশ্রম করতে হয়েছিল হেরাম্বলালকে।\r\n\r\nভারতীয়দেরকে সংঘবদ্ধ করবার উদ্দেশ্যে রাসবিহারী বসু ১৯২১ সালে জাপানে সর্বপ্রথম \'ভারতীয় স্বাধীনতা সংঘ\' প্রতিষ্ঠা করেন। রাসবিহারী বসু এই সংঘের প্রেসিডেন্ট হন। ১৯৩৩ সালে হেরাম্বলাল সাংহাইয়ে অবস্থিত হিন্দু মন্দিরে \'ভারতীয় স্বাধীনতা সংঘ\'-এর কার্যালয় স্থাপন করেন। সাংহাইয়ে তখন প্রচুর ভারতীয় ব্যবসায়ী প্রতিষ্ঠান ছিল, সেগুলো থেকে চাঁদা সংগ্রহ করে আন্দোলনের কর্মকাণ্ড চালিয়ে যান তিনি। ১৯৩৭ সালে তিনি সাংহাইয়স্থ ভারতীয় বাণিজ্য প্রতিষ্ঠান সমিতির প্রেসিডেন্ট নির্বাচিত হন।\r\n\r\nমহাএশিয়া সম্মেলনের মাধ্যমে ১৯৪০ সালের ১১ জানুয়ারি দ্বিতীয় কোনোয়ে ফুমিমারো মন্ত্রীসভার আয়োজনে জাপানি সম্রাটের বংশানুক্রমিক ধারায় ২,৬০০ স্মারক বর্ষ পালিত হয় । এই সম্মেলনে অংশগ্রহণের জন্য তিনি টোকিওতে যান। এই সম্মেলনে এশিয়ার একাধিক দেশের প্রধানরা বক্তৃতা করেন। কিন্তু তাঁদের কথা শুনে হেরাম্বলালের মনে হয়: এশিয়ার মুক্তি এবং ভারতীয় স্বাধীনতা অর্জনের ক্ষেত্রে তাঁদের আন্তরিকতা ও জনবলের সংকট বিদ্যমান। তিনি মঞ্চে উঠে এক জ্বালাময়ী বক্তৃতা দেন। তাঁর বক্তৃতায় করতালিতে ফেটে পড়ে সম্মেলন কক্ষ। এরপর তিনি সাংহাই ফিরে আসেন।\r\n\r\n১৯৪১ সালে জাপান আমেরিকার হাওয়াইই দ্বীপে অবস্থিত নৌঘাঁটি আক্রমণ করে দ্বিতীয় বিশ্বযুদ্ধে জড়িয়ে পড়ে। ভারতীয় স্বাধীনতা আন্দোলনও হঠাৎ করে নতুন গতি খুঁজে পায়, অবসান ঘটে দীর্ঘদিনের প্রতীক্ষার। বহু বছরের পরাধীন বৃটিশ উপনিবেশ ভারতবর্ষের মুক্তির সুযোগ সৃষ্টি হয়। রাসবিহারী বসু বিশ্বস্ত এম.এন রায়কে মাঞ্চুরিয়াতে দূত হিসেবে পাঠিয়ে ভারতীয়দেরকে সংগঠিত করার দায়িত্ব দেন। একই সময় হেরাম্বলালও সাংহাই ও হংকং-এ একই কর্মকান্ড পরিচালনা করেন ।\r\n\r\n১৯৪২ সালের ১৬ ফেব্রুয়ারি হেরাম্বলাল গুপ্ত হংকংয়ে প্রবাসী ভারতীয়দের নিয়ে বৃটিশ-মার্কিন সাম্রাজ্যবাদকে ধ্বংস করার লক্ষ্যে সম্মেলনের আয়োজন করেন। তারপর ইন্দোনেশিয়ার সুমাত্রা দ্বীপে গিয়ে জানতে পারেন যে, সিঙ্গাপুরে বৃটিশ সেনাবাহিনীর বেশ কিছু সংখ্যক ভারতীয় সৈন্য বন্দি হয়ে আছেন। তিনি তাঁদেরকে মুক্ত করে স্বাধীনতা সংগ্রামে উদ্বুদ্ধ করে সিঙ্গাপুর, সাংহাই ও হংকংয়ে বিভিন্ন কাজে নিয়োগের ব্যবস্থা করেন।\r\n\r\n১৯৪২ সালের জানুয়ারি মাসের ১৫ তারিখে রাসবিহারী বসুর উদ্যোগে টোকিওতে \'ভারতীয় স্বাধীনতা লীগে\'র আয়োজনে একটি মহাসভা অনুষ্ঠিত হয়। সভার শিরোনাম ছিল: \'আমেরিকা-বৃটেন ধ্বংস করো\'।\r\n\r\nএই সভার সিদ্ধান্ত অনুসারে ১৯৪২ সালের জানুয়ারি মাসের শেষদিকে জাপানি সেনাবাহিনীর সহযোগিতায় হেরাম্বলালকে প্রধান করে \'ভারতীয় জাতীয় সেনাবাহিনী\' গঠন করা হয়। যার সদস্য সংখ্যা সেই সময়ে ছিল ৩,০০০। জাপানী সেনাবাহিনীতে কর্মরত ভারতীয়রা যোগ দেন \'ভারতীয় জাতীয় সেনাবাহিনী\'-তে।\r\n\r\n১৯৪৩ সালের ৪-৭ জুলাই সিঙ্গাপুরস্থ মহাএশিয়া মিলনায়তনে \'ভারতীয় স্বাধীনতা সংঘ\'-এর প্রধান নেতৃবৃন্দের মহাসভা অনুষ্ঠিত হয়। এ সম্মেলনের সিদ্ধান্ত অনুযায়ী \'আজাদ হিন্দ ফৌজ\' গঠিত হয়।\r\n\r\n১৯৪৩ সালের অক্টোবর মাসের ২৪ তারিখে নেতাজি সুভাষচন্দ্র বসু \'স্বাধীন ভারত সরকার\' বা \'আজাদ হিন্দ সরকার\' গঠন করেন। ইতিহাসে এই সরকার \'ফ্রী ইন্ডিয়া গভর্নমেন্ট\' হিসেবেও খ্যাত। নেতাজি সুভাষচন্দ্র বসু একাধারে এই সরকারের প্রধানমন্ত্রী, প্রতিরক্ষামন্ত্রী এবং পররাষ্ট্রমন্ত্রীর দায়িত্ব পালন করেন। ১৯৪৩ সালের ডিসেম্বর মাসের ২৩ তারিখে দ্বিতীয় মহাযুদ্ধের প্রথম দিকে জাপান অধিকৃত বঙ্গোপসাগরের আন্দামান এবং নিকোবর দ্বীপে \'স্বাধীন ভারত সরকারে\'ন কার্যালয় স্থাপন করা হয়। সেখান থেকে পরের দিন ২৪ ডিসেম্বর \'স্বাধীন ভারত সরকার\' মিত্রশক্তি বৃটিশ এবং আমেরিকার বিরুদ্ধে যুদ্ধ ঘোষণা করে ।\r\n\r\n\'স্বাধীন ভারত সরকার\' যখন বৃটিশ ও আমেরিকার বিরুদ্ধে যুদ্ধ ঘোষণা করে, তখন \'ভারতীয় জাতীয় সেনাবাহিনী\'-তে সৈন্য সংখ্যা ছিল ৭০ হাজার। হেরাম্বলাল তখন এই যুদ্ধের মাধ্যমে ভারতের স্বাধীনতা অর্জনের স্বপ্ন বাস্তবায়নের আশা পোষণ করতে শুরু করেন। তিনি নেতাজি সুভাষচন্দ্র বসুর নেতৃত্বে লাভ করেন নতুন কর্মোদ্যম। তাঁর কর্মকাণ্ড সম্প্রসারিত হতে থাকে ক্রমশ। তিনি সাংহাইতে নিজের স্থায়ী ঠিকানা রেখে হংকং, সাইগন, সুমাত্রা, মালয় প্রভৃতি জাপান অধিকৃত অঞ্চলসমূহে অবিরাম জাপ ও ভারতীয় সৈন্যদের মধ্যে যোগাযোগ রক্ষার কাজ ছাড়াও গোপন তথ্যের আদান-প্রদানের কাজ চালিয়ে যেতে থাকেন যুদ্ধ শেষ হওয়ার পূর্ব পর্যন্ত।\r\n\r\n১৯৪৫ সালের জানুয়ারি মাসে হেরাম্বলাল গুপ্ত জাপ ও ভারতীয় সেনাবাহিনীর মধ্যে সংযোগ ও তথ্যের আদান-প্রদানের দায়িত্বে নিযুক্ত হন। সেইসময় তিনি এশিয়ার দক্ষিণাঞ্চলীয় জাপানের সামরিক দপ্তর প্রধান জেনারেল তেরাউচি হিসাইচি, উত্তর বার্মাস্থ সদর দপ্তর প্রধান লে.কর্নেল মুতাগুচি রেনইয়ার সঙ্গে সাক্ষাৎ করে মণিপুর প্রদেশের ইম্ফল অভিযানে ৭০ হাজার ভারতীয় সেনা ও স্বেচ্ছাসেবী সেনাকে সংযুক্ত করার অনুরোধ জানান।\r\n\r\n১৯৪৫ সালে দ্বিতীয় মহাযুদ্ধ শেষ হয়েছে কিন্তু ভারতের স্বাধীনতা আন্দোলন তখনও চূড়ান্ত পর্যায়ে। নেতাজি সুভাষচন্দ্র বসু হিন্দ ফৌজকে ভেঙ্গে দিয়ে অদৃশ্য হয়ে যান । কেউ জানে না কোথায় আছেন তিনি। তন্ন তন্ন করে খুঁজছে তাঁকে বৃটিশ সরকার (কিছুদিন পর জানা যায় নেতাজি বিমান দুর্ঘটনায় মারা যান)। এ সময় কর্নেল ভোঁসলে ঘোষণা করেন, নেতাজি না থাকলেও, জাপানীরা হেরে গেলেও আজাদ হিন্দ ফৌজ শেষ রক্তবিন্দু পর্যন্ত লড়াই করে যাবে। কয়েক হাজার ভারতীয় সেনা নিহত হওয়ার পরও কোহিমা পর্যন্ত অগ্রসর হয়েছিল আজাদ হিন্দ বাহিনীর কোনো কোনো দল। বৃটিশদের আর কোনো শক্তি ছিল না ভারতীয়দেরকে দাবিয়ে রাখার। শেষ পর্যন্ত ১৯৪৭ সালে বৃটিশ শাসক পাক-ভারত ভাগের মধ্য দিয়ে লেজ গুটায়। অর্জিত হয় কাঙ্খিত ভারতের স্বাধীনতা, যে স্বাধীনতার জন্য হেরম্বলালসহ অসংখ্য বিপ্লবী জীবন বিপন্ন করে লড়াই- সংগ্রাম করেছেন।\r\n\r\n১৯৫০ সালে ২৯ এপ্রিল হেরাম্বলাল ৬১ বছর বয়সে জাপানী নারী কিনোশিতা শিজুর সঙ্গে তৃতীয়বারের মতো বিবাহবন্ধনে আবদ্ধ হন।\r\n\r\n১৯৫৬ সালের দিকে মাও জেদং এবং চৌ এন লাই এর তিনি সমালোচনা করেন এবং ন্যাশনালিস্ট ড. সান ইয়াৎ সেনের মতবাদ চীনাদেরকে শেখানোর জন্য আহবান জানান। ফলে \'বিপ্লব পরিপন্থী\' ও কমিউনিস্টদের সমালোচনার কারণে তাঁকে বারবার জেল হাজতে আটকে রাখা হয় এবং প্রতিবারই স্ত্রী শিজুকে গিয়ে ক্ষমা চেয়ে ছাড়িয়ে আনতে হয়েছে। অবশেষে সরকার চীনদেশ ত্যাগের আদেশ ঘোষণা করলে তাঁর পক্ষে আর সাংহাইয়ে থাকা দুঃসাধ্য হয়ে পড়ে। তিনি আফগানিস্তানে চলে যান এবং সেখানেই ১৯৮১ সালে ৯৩ বছর বয়সে তিনি মৃত্যুবরণ করেন।\r\n\r\nতথ্য ও ছবিসূত্র:\r\n১। হেরাম্বলালের শেষ জীবনের বন্ধু অধ্যাপক কুসাবিরাকি জানজো লিখিত \'রেকিশি নি অকিজারি নি সারেতা ইনদো দোকুরিৎসু নো হিৎসুওয়া\' বা \'ইতিহাসের আড়ালে ঢাকা ভারতীয় স্বাধীনতার গুপ্তকথা\' গ্রন্থ থেকে গৃহীত।\r\n২। অগ্নিবিপ্লবী হেরাম্বলাল গুপ্ত এবং ভারতের স্বাধীনতা: প্রবীর বিকাশ সরকার, \'উইকলি বেঙ্গলী\'তে ধারাবাহিকভাবে প্রকাশিত হয়, প্রকাশকাল ২০০৯-২০১০ সাল।\r\n৩। পাঁচ স্মরণীয় বিপ্লবী: সম্পাদনা দেবপ্রসাদ জানা, প্রকাশকাল ২০০৮ কলকাতা।\r\n\r\n<i>লেখক : রফিকুল ইসলাম (শেখ রফিক)</i>', 'হেরাম্বলাল গুপ্ত', '', 'inherit', 'closed', 'closed', '', '6571-revision-v1', '', '', '2019-09-21 18:27:24', '2019-09-21 12:27:24', '', 6571, 'http://gunijan.org.bd/newsite/?p=6574', 0, 'revision', '', 0),
(6575, 6, '2019-09-21 18:29:12', '2019-09-21 12:29:12', '[vc_row css=\".vc_custom_1542439890441{margin-bottom: 40px !important;}\"][vc_column][vc_column_text]\r\n<h3 style=\"text-align: center;\"><strong>আলোকচিত্র প্রদর্শনী</strong></h3>\r\n[/vc_column_text][/vc_column][/vc_row][vc_row css=\".vc_custom_1542439509500{margin-bottom: 30px !important;}\"][vc_column width=\"1/4\"][vc_single_image image=\"6572\" img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text]\r\n<p style=\"text-align: center;\"></p>\r\n[/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][/vc_row][vc_row css=\".vc_custom_1542439509500{margin-bottom: 30px !important;}\"][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text]\r\n<p style=\"text-align: center;\"></p>\r\n[/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][/vc_row]', 'ব্রিটিশ বিরোধী আন্দোলন  -->  হেরাম্বলাল গুপ্ত --> আলোকচিত্র', '', 'publish', 'closed', 'closed', '', '%e0%a6%ac%e0%a7%8d%e0%a6%b0%e0%a6%bf%e0%a6%9f%e0%a6%bf%e0%a6%b6-%e0%a6%ac%e0%a6%bf%e0%a6%b0%e0%a7%87%e0%a6%be%e0%a6%a7%e0%a7%80-%e0%a6%86%e0%a6%a8%e0%a7%8d%e0%a6%a6%e0%a7%87%e0%a6%be%e0%a6%b2-46', '', '', '2019-09-21 18:29:12', '2019-09-21 12:29:12', '', 0, 'http://gunijan.org.bd/newsite/?page_id=6575', 0, 'page', '', 0),
(6576, 6, '2019-09-21 18:29:12', '2019-09-21 12:29:12', '[vc_row css=\".vc_custom_1542439890441{margin-bottom: 40px !important;}\"][vc_column][vc_column_text]\r\n<h3 style=\"text-align: center;\"><strong>আলোকচিত্র প্রদর্শনী</strong></h3>\r\n[/vc_column_text][/vc_column][/vc_row][vc_row css=\".vc_custom_1542439509500{margin-bottom: 30px !important;}\"][vc_column width=\"1/4\"][vc_single_image image=\"6572\" img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text]\r\n<p style=\"text-align: center;\"></p>\r\n[/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][/vc_row][vc_row css=\".vc_custom_1542439509500{margin-bottom: 30px !important;}\"][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text]\r\n<p style=\"text-align: center;\"></p>\r\n[/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][/vc_row]', 'ব্রিটিশ বিরোধী আন্দোলন  -->  হেরাম্বলাল গুপ্ত --> আলোকচিত্র', '', 'inherit', 'closed', 'closed', '', '6575-revision-v1', '', '', '2019-09-21 18:29:12', '2019-09-21 12:29:12', '', 6575, 'http://gunijan.org.bd/newsite/?p=6576', 0, 'revision', '', 0);
INSERT INTO `gun_posts` (`ID`, `post_author`, `post_date`, `post_date_gmt`, `post_content`, `post_title`, `post_excerpt`, `post_status`, `comment_status`, `ping_status`, `post_password`, `post_name`, `to_ping`, `pinged`, `post_modified`, `post_modified_gmt`, `post_content_filtered`, `post_parent`, `guid`, `menu_order`, `post_type`, `post_mime_type`, `comment_count`) VALUES
(6577, 6, '2019-09-21 18:30:00', '2019-09-21 12:30:00', '<ul class=\"blog-side-ul\">\r\n 	<li><a href=\"  http://gunijan.org.bd/newsite/?page_id=6575 \">আলোকচিত্র </a>,</li>\r\n 	<li><a href=\"http://gunijan.org.bd/newsite/?page_id=4429\"> অডিও / ভিডিও / ফাইল </a></li>\r\n</ul>\r\n১৯১৫ সালের মার্চ মাসের দিকে হেরাম্বলাল গুপ্ত কোনরকম টাকাকড়ি এবং টিকিট ছাড়া সন্ন্যাসীর বেশে কলকাতাগামী ট্রেনে জাপানের উদ্দেশ্যে রওনা হলেন। তাঁকে ধরিয়ে দেয়ার জন্য স্টেশনে স্টেশনে তাঁর ছবিসহ পোস্টার লাগানো ছিল। পোষ্টারের ছবিটির সঙ্গে তাঁর চেহারার তেমন মিল নেই দেখে তিনি কিছুটা নিরাপদ বোধ করেন। এর মধ্যে একটি স্টেশন থেকে দুজন অনুসন্ধানী পুলিশ উঠে যাত্রীদের টিকিট পরীক্ষা করতে শুরু করল। টিকিটহীন তাঁর অবস্থা বেগতিক। কিন্তু সিদ্ধান্ত গ্রহণে কালবিলম্ব করলেন না। একটি সেতুর উপর ট্রেনটি চলে এলে নদীতে অকস্মাৎ ঝাঁপ দিয়ে পড়লেন। পুলিশও সঙ্গে সঙ্গে ঝাঁপ দিয়ে পড়ল নদীতে। কিন্তু তন্ন তন্ন করে খুঁজেও তাঁর দেখা পেল না।\r\n\r\nনদী তীরের ঘন কচুরিপানা-শ্যাওলা-লতাগুল্মের ঝোঁপে নাকটা শুধু ভাসিয়ে ঠাণ্ডা নোংরা পানির মধ্যে লুকিয়ে ছিলেন মধ্যরাত পর্যন্ত। পুলিশ শেষ পর্যন্ত ব্যর্থ হয়ে ফিরে যায়। তিনি গভীর রাতে অন্ধকারের মধ্যে গ্রামের এক বাড়িতে আশ্রয় গ্রহণ করেন। গ্রামের মানুষ তাঁর কথা শুনে তাঁকে সাহায্য করার জন্য এগিয়ে আসে স্বতঃস্ফূর্তভাবে। গ্রামবাসী তাঁকে শারীরিক ক্লান্তি ও অস্বস্তি দূর না হওয়া পর্যন্ত আরও কিছুদিন থেকে যেতে বলেন। কিন্তু তাঁর এই গুপ্ত আশ্রয়ের কথা জানাজানি হয়ে গেলে গ্রামের নিরীহ এইসব মানুষদেরকে নানা রকম পুলিশী ঝামেলা পোহাতে হবে ভেবে ২ দিন পরেই তিনি গ্রাম ছেড়ে লুকিয়ে লুকিয়ে পথ চলতে শুরু করেন। হিমালয় পর্বত, দুর্গম বনজঙ্গল, খরস্রোতা নদনদী পেরিয়ে বার্মার (মিয়ানমার) দিকে চলে যান। রাতের বেলা জনমানবহীন গভীর বনের মধ্যে বড় কোনো বৃক্ষের শাখায় শরীরকে শক্ত করে বেঁধে নিয়ে রাত কাটান। দিনের বেলা বনের ফলমূল আর পাখি শিকার করে পুড়িয়ে পেটের খিদে মেটান। এইভাবে কয়েক দিন পথচলার পর বার্মায় এসে পৌঁছেন। এরপর ১৯১৫ সালের ৫ সেপ্টেম্বর বার্মা থেকে অনেক কষ্ট করে তিনি কয়লা বহনকারী শ্রমিকের বেশ ধরে জাপানের নাগাসাকি বন্দরে আসেন। তখন তাঁর বয়স ২৬ বছর।\r\n\r\nহেরাম্বলাল গুপ্ত, ব্রিটিশ বিরোধী এই বিপ্লবী ভারতবর্ষের স্বাধীনতার জন্য সারাজীবন অনেক ত্যাগ-তিতীক্ষার মধ্য দিয়ে পার করেছেন। অগ্নিযুগের সশস্ত্র বিপ্লবীদের একজন অন্যতম বিপ্লবী তিনি। ব্রিটিশ শাসনের কবল থেকে দেশকে মুক্ত করার জন্য তিনি সারা জীবন বিপ্লবী কর্মকাণ্ড পরিচালনা করেন। তিনি ভারতবর্ষের স্বাধীনতাকে প্রধান্য দিয়ে সমগ্র এশিয়ার মুক্তির জন্য জীবনের শেষদিন পর্যন্ত বিপ্লবী আদর্শ ও কর্মকাণ্ডের সাথে যুক্ত ছিলেন।\r\n\r\nহেরাম্বলাল গুপ্ত জন্মছিলেন ১৮৮৯ সালের ২৮ নভেম্বর। কলকাতার এক অভিজাত বংশে। তাঁর বাবা ছিলেন মনেপ্রাণে স্বদেশী। তিনি কেমব্রিজ বিশ্ববিদ্যালয় থেকে স্নাতকোত্তর ডিগ্রী নিয়ে দেশে ফিরে কৃষিখামার গড়ে তোলেন। দেশপ্রেমিক জাতীয়তাবাদী ব্যক্তিত্বের অধিকারী পিতা ছেলেকেও দেশপ্রেমী হিসেবে গড়ে তোলার পদক্ষেপ নেন। তিনি ছেলেকে কিশোর বয়সেই ব্রিটিশ-খেদানো স্বদেশী আন্দোলনের সাথে যুক্ত করেন।\r\n\r\nহেরাম্বলালের বয়স যখন ১২/১৩ বছর তখন একদিন দুপুরে তাঁর বাবা ৪ জন সহযোগীসহ ঘোড়ার গাড়িতে চড়ে এক সভায় যাওয়ার পথে অকস্মাৎ বিনা কারণে ব্রিটিশ প্রশাসকের চরদের দ্বারা আক্রান্ত হন। এই খবর শুনে হেরাম্বলাল গিয়ে দেখেন বাবা রক্তাক্ত অবস্থায় পড়ে আছেন। তাঁর বুকে পিস্তল দিয়ে গুলি করা হয়েছে। দ্রুত তাঁকে বাড়িতে এনে চিকিৎসার ব্যবস্থা করলেও তাঁকে বাঁচানো সম্ভব হয়নি। মারা যাওয়ার পূর্বে হেরাম্বলালকে বুকে টেনে নিয়ে তিনি বলেন, \'তোমার ভাইবোনরা এখনও ছোট। তারা আরও বহুদিন দেশে থাকবে, তুমি বিদেশে গিয়ে ভারতের স্বাধীনতার জন্য লড়াই করো।\' তাঁর বাবা মাত্র ৩৮ বছর বয়সে মারা যান।\r\n\r\nবাবার মৃত্যুর সঙ্গে সঙ্গে তাঁদের জায়গাজমি, ধনসম্পত্তি ব্রিটিশ সরকার দখল করে নেয়। কিশোর হেরাম্বলাল বিপদ বুঝে বাবার বন্ধু কবি রবীন্দ্রনাথ ঠাকুরের সহযোগিতায় বিভিন্ন বাড়িতে লুকিয়ে লুকিয়ে থাকেন। দুবছর পর ১৯০২ সালে বাবার কয়েকজন বিপ্লবী বন্ধুর সঙ্গে তাঁর সাক্ষাৎ ঘটে। হেরাম্বলাল তাঁদের সঙ্গে বিদেশের উদ্দেশ্যে ভারতভূমি ত্যাগ করেন। তখন তাঁর বয়স মাত্র ১৪/১৫ বছর।\r\n\r\nতাঁরা প্রথমে হংকং যান । এখানে ৩ দিন থাকার পর বুঝতে পারেন ব্রিটিশ পুলিশ ভারতীয় বিপ্লবীদের ব্যাপারে খুবই তৎপর। ফলে তাঁরা সাংহাই চলে যান। কিন্তু এজায়গাও তাঁদের জন্য নিরাপদ না হওয়ায় কবি রবীন্দ্রনাথের শরণাপন্ন হয়ে তাঁর চিঠি নিয়ে তাঁরা জাপানে যাওয়ার সিদ্ধান্ত নেন। দীর্ঘ সমুদ্রপথ পাড়ি দিয়ে দলটি জাপানের য়োকোহামা সমুদ্রবন্দরে এসে পৌঁছে।\r\n\r\nজাপানে দুই বছর থাকার পর ১৯০৪ সালে তাঁরা লন্ডনে পৌঁছেন। কিন্তু লন্ডনের জীবনযাত্রার সঙ্গে তাঁরা সহজে মানিয়ে না নিতে পারার কারণে ৩ মাসের মধ্যেই জার্মানীতে চলে যান। সেখানে গিয়ে বিপ্লবী \'বার্লিন কমিটি\'র সঙ্গে যুক্ত হন। এটি গঠন করেছিলেন বিপ্লবী চম্পাকারামান পিল্লাই, বীরেন্দ্রনাথ চট্টোপাধ্যায় প্রমুখ। এখানে তাঁরা ৫ বছর ছিলেন। এখানে হেরাম্বলাল কিছুদিন জার্মানী থেকে ভারতে অস্ত্র সরবরাহের কাজে জড়িত থাকেন।\r\n\r\nকিছুদিন পর হেরাম্বলাল ফ্রান্সে যান। ফ্রান্স থেকে বিভিন্ন দেশ ঘুরে আবার তিনি লণ্ডন গিয়ে উপস্থিত হন। সর্বত্রই প্রবাসী ভারতীয় বিপ্লবীদের সঙ্গে তাঁর যোগাযোগ ছিল। একদিন তিনি লণ্ডনে প্রবাসী ছাত্রদের ছাত্রাবাসে যান। তাঁর যাওয়ার বিষয়টি পুলিশ আগে থেকেই জানতে পেরে তাঁকে গ্রেপ্তারের জন্য ওঁৎ পেতে বসেছিল। দেখা মাত্রই পুলিশ তাঁকে সন্ত্রাসী হিসেবে গ্রেপ্তার করে। আদালতের রায়ে ৬ বছরের জন্য কারাদণ্ডে দণ্ডিত হন তিনি।\r\n\r\nজেলের মধ্যে ৩ বছর অতিবাহিত হওয়ার পর পাগল হওয়ার ভান করে হাসপাতাল কর্তৃপক্ষের চোখে ধুলো দিয়ে পালিয়ে গিয়ে আশ্রয় নেন তাঁর বন্ধু জনৈক ভারতীয় ছাত্রের বাড়িতে। পোশাক বদল করে সেখান থেকে সোজা আমেরিকায় পাড়ি দেন। ভারতীয় স্বাধীনতা আন্দোলনের অন্যতম প্রধান চরমপন্থী নেতা, \'ব্রিটিশ সরকারের আতঙ্ক\' নামে খ্যাত লালা লাজপৎ রায় তখন আমেরিকাতেই ছিলেন। হেরাম্বলাল তাঁর সঙ্গে দেখা করেন। লালা লাজপৎ রায় কিভাবে গুপ্তচরের কাজ এবং গোপন তথ্যের আদানপ্রদান করতে হয় সেই কলাকৌশল ও নীতি সম্পর্কে তাঁকে শিক্ষা দেন। হেরাম্বলাল গুরুর সকল আদেশ ও উপদেশ শিরোধার্য বলে গ্রহণ করে নেন। এরপর তিনি আমেরিকা থেকে জাপান হয়ে চীনে যান এবং চীনা জাতীয়তাবাদী বিপ্লবী-নেতা ড. সান ইয়াৎ সেনের সঙ্গে সাক্ষাৎ করেন। জাতীয়তাবাদী নেতা বিপ্লবী ড. সান ইয়াৎ সেন ছিলেন বরাবরই মহাএশিয়া মৈত্রী-বন্ধন মতবাদে বিশ্বাসী। কাজেই হেরাম্বলালকে প্রথম দর্শনেই আপন করে নেন। এরপর হেরাম্বলাল ভারতে আসেন।\r\n\r\nভারতে এসে হেরাম্বলাল বিপ্লবী রাসবিহারী বসুর সাথে যোগাযোগ করেন এবং তাঁরা দিল্লীতে লর্ড হার্ডিঞ্জ-হত্যা পরিকল্পনা করেন। এটি ছিল তাঁদের প্রথম সশস্ত্র বিপ্লবের পদক্ষেপ। কিন্তু সেটা ব্যর্থ হওয়ার পর বিপ্লবী শচীন্দ্রনাথ সান্যালের গুপ্তদলের সঙ্গে যৌথভাবে ১৯১৩ সালে রাসবিহারী বসু ও হেরাম্বলাল পাঞ্জাবের ক্যাপ্টেন গর্ডনকে হত্যা করার পরিকল্পনা করেন। কিন্তু এটিও ব্যর্থ হয়। তারপর তাঁরা শচীন্দ্রনাথ সান্যালের গুপ্তদলের সঙ্গে যৌথভাবে ঐতিহাসিক \'লাহোর ষড়যন্ত্রে\' লিপ্ত হন।\r\n\r\n১৯১৪ সালে যুদ্ধসংক্রান্ত ব্যস্ততার সুযোগ নিয়ে ভারতীয় বংশোদ্ভূত সেনাবাহিনীর সদস্যদের মধ্যে সশস্ত্র বিদ্রোহের জাগরণ সৃষ্টি করতে অবিরত কাজ করেন রাসবিহারী বসু ও হেরাম্বলাল গুপ্ত। গোপনে গোপনে সেনাবাহিনী এইসব সদস্যদের সঙ্গে যোগাযোগ স্থাপন করেন তাঁরা। দেশ-বিদেশ থেকে বিপ্লবী গদার পার্টির হাজার হাজার সশস্ত্র সদস্যের অংশগ্রহণও নিশ্চিত হয়। সংগ্রহ করা হয় বিপুল পরিমাণ গোলাবারুদ। ১৯১৫ সালে তাঁরা \'ছাত্র-যুব সঙ্ঘে\'র একটি সভা করে দলের সভ্যদেরকে \'দেশের জন্য মৃত্যুবরণ করার প্রস্তুতি নিতে বলেন\'। তাঁরা সমগ্র ভারত নিয়ে একটি বিপ্লবের চিন্তা করেন। শচীন্দ্রণাথ স্যানালের সহযোগিতায় তাঁরা বেনারস, দানাপুর, সিকোল, এলাহাবাদ, লাহোর, পাঞ্জাব প্রভৃতি স্থানের সৈন্যদের \'জাতীয় অভ্যুত্থানের\' জন্য অনুপ্রাণিত করে তাদেরকে প্রস্তুতি নিতে বলেন।\r\n\r\nবিদ্রোহ ঘটানোর দিন ধার্য করা হয় ১৯ ফেব্রুয়ারি। প্রধান লক্ষ্যস্থল পাঞ্জাব প্রদেশের লাহোর। সেইসঙ্গে বারাণসী ও জব্বলপুর সেনা ঘাঁটিও প্রস্তুতি নিয়ে অধীর হয়ে অপেক্ষা করে। রাসবিহারী বসু এবং হেরাম্বলাল এই সশস্ত্র বিপ্লব বাহিনীর প্রধান গুপ্ত দপ্তর স্থাপন করেন লাহোর শহরের ৪টি গুপ্তস্থানে। অবাঙালি বিপ্লবী রামশরণ দাসের বাড়িতে বিদ্রোহের আদেশ প্রদানের সময়টুকুর প্রতীক্ষায় ছিলেন তাঁরা। কিন্তু বিদ্রোহের ঠিক ৪ দিন পূর্বে এই ষড়যন্ত্রের খবর ফাঁস করে দেয় রামশরণ দাস। ব্রিটিশ কর্তৃপক্ষ সৈন্য পাঠিয়ে যেখানে যেখানে সম্ভব ভারতীয় সৈন্যদেরকে অস্ত্রহীন করে এবং ১৯ ফেব্রুয়ারি ৪ প্রধান দপ্তরের একটিতে অকস্মাৎ হামলা চালায়। বিপ্লবীদের একটি দল ১৯ তারিখ সন্ধ্যেবেলায় লাহোরে নিযুক্ত ব্রিটিশ সেনানিবাসে হামলা চালিয়ে আগুন জ্বালিয়ে দেয়। এই সশস্ত্র হামলায় দুপক্ষের অনেক লোক মারা যায়। দ্রুত সমস্ত লাহোরব্যাপী এই ঘটনার সংবাদ ছড়িয়ে পড়ে। প্রশাসন সমস্ত শক্তি দিয়ে এই সশস্ত্র বিদ্রোহের ষড়যন্ত্র দমন করতে সক্ষম হয়।\r\n\r\nএটাই ঐতিহাসিক \'লাহোর ষড়যন্ত্র\' নামে পরিচিত। এই ষড়যন্ত্রের ব্যর্থতায় অনেক বিপ্লবী গ্রেপ্তার এবং মৃত্যুদণ্ডে দণ্ডিত হন। এই পরিকল্পনা ব্যর্থ হওয়ায় পুনরায় অনুরূপ ঘটনা ঘটানোর মতো লোকবল এবং অস্ত্রবল না থাকার কারণে অন্য কৌশল অবলম্বন করেন রাসবিহারী বসু এবং হেরাম্বলাল গুপ্ত। এরপর সশস্ত্র বিপ্লবকে সফল করার উদ্দেশ্যে বেছে নেন জাপান দেশটিকে।\r\n\r\n১৯১৫ সালের মার্চ মাসের দিকে তাঁরা কলকাতাগামী ট্রেনে জাপানের উদ্দ্যেশে রওনা হলেন এবং কীভাবে হেরাম্বলাল গুপ্ত জাপান পৌছলেন সেই বর্ণানা শুরুতেই দেয়া হয়েছে। অন্যদিকে একই বছরের ৪/৫ মাস আগে রাসবিহারী বসু ভিন্নপথ অবলম্বন করে জাপানে পৌঁছেন।\r\n\r\nজাপানে এসে তাঁরা জানতে পারেন চীনা জাতীয়তাবাদী বিপ্লবী-নেতা ড. সান ইয়াৎ সেন জাপানে অবস্থান করছেন। তাঁরা তাঁর সঙ্গে সাক্ষাৎ করেন। ড.সান ইয়াৎ সেন এবং প্যান্-এশিয়ানিজমের অন্যতম প্রধান উদ্গাতা তোয়ামা মিৎসুরুর শিষ্যত্ব গ্রহণ করেন তাঁরা। গুরু তোয়ামা এই বিপ্লবীদেরকে জাপানে আশ্রয় এবং সর্বপ্রকার সহযোগিতার আশ্বাস দেন। তোয়ামা এসময় গুপ্ত সমিতি \'কোকুরিউকাই\' এর প্রধান পরিচালক কুজো য়োশিহিসা ও প্রধান কর্মকর্তা উচিদাকে রিয়োহেইকে-এর সঙ্গে পরিচয় করিয়ে দিয়ে তাঁদের ওপর এই বিপ্লবীদ্বয়ের রক্ষণাবেক্ষণের ভার অর্পণ করেন। সেদিন থেকে জাপান তথা বিদেশে বিপ্লবী রাসবিহারী বসু ও হেরাম্বলালের নতুন রাজনৈতিক জীবনের সূচনা হয়।\r\n\r\nহেরাম্বলাল ১৯২০ সালে টোকিওতে অবস্থিত সেইরোকা খ্রিস্টান হাসপাতালের জনৈক সেবিকা কোবায়াশিকে বিয়ে করেন। বিয়ের পর টোকিওস্থ ইউশিমা শহরের তেনজিন মন্দির সংলগ্ন স্থানে বাসা ভাড়া করেন। তাঁদের পরিবারে দুটি কন্যা সন্তানের জন্ম হয়। তাঁর স্ত্রী অকালে মৃত্যুবরণ করেন। এরপর তিনি দ্বিতীয়বার বিয়ে করেন এবং এই ঘরে তিনটি সন্তানের জন্ম হয়। তবে দ্বিতীয় স্ত্রীর নাম বা তিনি কোথাকার মেয়ে সেসম্পর্কে কিছু জানা যায় নি।\r\n\r\n১৯২৭ সালে জাপান সরকার বৃটিশের চাপে জাপানে আশ্রিত বৃটিশবিরোধী বিপ্লবীদের উপর কড়া নজরদারি আরোপ করে। হেরাম্বলাল জাপানে ভারতীয়দের অবস্থা পর্যবেক্ষণে প্রায় প্রতিদিন বিভিন্ন জায়গায় ছুটোছুটি করেন। জাপান সরকার ৩ মাসের মধ্যে হেরাম্বলালকে জাপান ত্যাগের নির্দেশ দেয়। এ সময় নেতৃস্থানীয়রা \'জাপানে রাসবিহারী বসু আছে তুমি চীনে গিয়ে লড়াই করো তাতে আমাদের সহযোগিতা থাকবে\' বলে তাঁকে আশ্বস্ত করেন।\r\n\r\n১৯২৭ সালের মার্চ মাসে হেরাম্বলাল গুপ্ত চীনের সাংহাই বন্দরে পৌঁছান। ১৯২৭ সালের নভেম্বর মাসে সাংহাইয়ে দ্বিতীয় এশিয়া জাতিগোষ্ঠী সম্মেলন অনুষ্ঠিত হয়। জাপান, চীন, ভারত, ভিয়েতনাম, ফিলিপাইন, আফগানিস্তান প্রভৃতি দেশের একাধিক নেতা অংশগ্রহণ করেন। ভারতের প্রতিনিধি হিসেবে হেরাম্বলাল নির্বাচিত হন। কিন্তু সেদিনই বৃটিশ গোয়েন্দা পুলিশের কারণে সম্মেলনে অংশগ্রহণ করতে না পারায় তিনি মাঞ্চুরিয়ায় চলে যান। তাঁর পরিবর্তে ভারতের প্রতিনিধি হিসেবে সম্মেলনে অংশগ্রহণ করেন বিপ্লবী রাজামহেন্দ্র প্রতাপ।\r\n\r\n১৯৩২ সালে পুনরায় সাংহাইয়ে একটি বাড়ি ভাড়া নিয়ে সহকর্মীদেরকে জড়ো করে স্বাধীনতা আন্দোলনের কাজ শুরু করেন। মাঞ্চুরিয়ায় প্রচুর পরিশ্রমের কারণে তাঁর শরীর বেশ দুর্বল হয়ে পড়েছিল। দীর্ঘ ২ মাস হাসপাতালে চিকিৎসা নিয়ে ভাল হয়েছিলেন। এসময় ব্রিটিশ সরকার তাঁকে নকল ডলার বানানোর মিথ্যা অভিযোগে গ্রেফতার করতে চেয়েছিল। কিন্তু চীনা গোয়েন্দা পুলিশের কারণে সফল হয়নি।\r\n\r\n১৯৩২ সালে ইংরেজ-বিরোধী সশস্ত্র আন্দোলন বৃটিশদের পক্ষে অসহনীয় হয়ে উঠে। কাজেই তারা সুযোগ খুঁজছিল কিভাবে পলাতক বিপ্লবী বিশেষ করে রাসবিহারী বসু, হেরাম্বলাল গুপ্তকে গ্রেপ্তার করা যায়। রাসবিহারী বসু জাপানে বিয়ে করে জাপানি নাগরিকত্ব গ্রহণ করার ফলে সে সুযোগ নস্যাৎ হয়ে গেছে। এখন হেরাম্বলালকে গ্রেপ্তার করতে বৃটিশ সরকার সর্বদাই সচেষ্ট। সাংহাইস্থ বৃটিশ দূতাবাস নানকিং সরকারের সঙ্গে সমঝোতার ভিত্তিতে হেরাম্বলালকে বৃটিশ দূতাবাসে যেতে বাধ্য করে এবং সেখানে তাঁকে গ্রেফতার করা হয়। গ্রেফতারের পর তাঁকে রাখা হয় ইংরেজ ও ফরাসী কর্তৃক যৌথভাবে নিয়ন্ত্রিত \'ওয়াতারি\' কারাগারে। ৪০ দিন পর তাঁকে মুক্ত করে দেয়া হয়। কিন্তু তিনি বৃটিশ জেলহাজত থেকে বেরিয়ে আসতেই আবার ফরাসী গোয়েন্দা পুলিশের হাতে বিনা নোটিশে গ্রেপ্তার হন। এবার ফরাসী নিয়ন্ত্রিত \'লুকাবে\' কারাগারে বন্দি করে রাখা হয় তাঁকে। মুক্তি লাভ করে সাংহাইয়ে অবস্থিত প্রতিটি ভারতীয়কে আন্দোলনে উদ্বুদ্ধ করার জন্য তিনি ঘরে ঘরে গিয়ে তাঁদেরকে বোঝাতে থাকেন। রাতদিন পরিশ্রম করেন। তাঁদেরকে ভারতের বর্তমান অবস্থা ও ভবিষ্যতকে বোঝাতে গিয়ে প্রচন্ড পরিশ্রম করতে হয়েছিল হেরাম্বলালকে।\r\n\r\nভারতীয়দেরকে সংঘবদ্ধ করবার উদ্দেশ্যে রাসবিহারী বসু ১৯২১ সালে জাপানে সর্বপ্রথম \'ভারতীয় স্বাধীনতা সংঘ\' প্রতিষ্ঠা করেন। রাসবিহারী বসু এই সংঘের প্রেসিডেন্ট হন। ১৯৩৩ সালে হেরাম্বলাল সাংহাইয়ে অবস্থিত হিন্দু মন্দিরে \'ভারতীয় স্বাধীনতা সংঘ\'-এর কার্যালয় স্থাপন করেন। সাংহাইয়ে তখন প্রচুর ভারতীয় ব্যবসায়ী প্রতিষ্ঠান ছিল, সেগুলো থেকে চাঁদা সংগ্রহ করে আন্দোলনের কর্মকাণ্ড চালিয়ে যান তিনি। ১৯৩৭ সালে তিনি সাংহাইয়স্থ ভারতীয় বাণিজ্য প্রতিষ্ঠান সমিতির প্রেসিডেন্ট নির্বাচিত হন।\r\n\r\nমহাএশিয়া সম্মেলনের মাধ্যমে ১৯৪০ সালের ১১ জানুয়ারি দ্বিতীয় কোনোয়ে ফুমিমারো মন্ত্রীসভার আয়োজনে জাপানি সম্রাটের বংশানুক্রমিক ধারায় ২,৬০০ স্মারক বর্ষ পালিত হয় । এই সম্মেলনে অংশগ্রহণের জন্য তিনি টোকিওতে যান। এই সম্মেলনে এশিয়ার একাধিক দেশের প্রধানরা বক্তৃতা করেন। কিন্তু তাঁদের কথা শুনে হেরাম্বলালের মনে হয়: এশিয়ার মুক্তি এবং ভারতীয় স্বাধীনতা অর্জনের ক্ষেত্রে তাঁদের আন্তরিকতা ও জনবলের সংকট বিদ্যমান। তিনি মঞ্চে উঠে এক জ্বালাময়ী বক্তৃতা দেন। তাঁর বক্তৃতায় করতালিতে ফেটে পড়ে সম্মেলন কক্ষ। এরপর তিনি সাংহাই ফিরে আসেন।\r\n\r\n১৯৪১ সালে জাপান আমেরিকার হাওয়াইই দ্বীপে অবস্থিত নৌঘাঁটি আক্রমণ করে দ্বিতীয় বিশ্বযুদ্ধে জড়িয়ে পড়ে। ভারতীয় স্বাধীনতা আন্দোলনও হঠাৎ করে নতুন গতি খুঁজে পায়, অবসান ঘটে দীর্ঘদিনের প্রতীক্ষার। বহু বছরের পরাধীন বৃটিশ উপনিবেশ ভারতবর্ষের মুক্তির সুযোগ সৃষ্টি হয়। রাসবিহারী বসু বিশ্বস্ত এম.এন রায়কে মাঞ্চুরিয়াতে দূত হিসেবে পাঠিয়ে ভারতীয়দেরকে সংগঠিত করার দায়িত্ব দেন। একই সময় হেরাম্বলালও সাংহাই ও হংকং-এ একই কর্মকান্ড পরিচালনা করেন ।\r\n\r\n১৯৪২ সালের ১৬ ফেব্রুয়ারি হেরাম্বলাল গুপ্ত হংকংয়ে প্রবাসী ভারতীয়দের নিয়ে বৃটিশ-মার্কিন সাম্রাজ্যবাদকে ধ্বংস করার লক্ষ্যে সম্মেলনের আয়োজন করেন। তারপর ইন্দোনেশিয়ার সুমাত্রা দ্বীপে গিয়ে জানতে পারেন যে, সিঙ্গাপুরে বৃটিশ সেনাবাহিনীর বেশ কিছু সংখ্যক ভারতীয় সৈন্য বন্দি হয়ে আছেন। তিনি তাঁদেরকে মুক্ত করে স্বাধীনতা সংগ্রামে উদ্বুদ্ধ করে সিঙ্গাপুর, সাংহাই ও হংকংয়ে বিভিন্ন কাজে নিয়োগের ব্যবস্থা করেন।\r\n\r\n১৯৪২ সালের জানুয়ারি মাসের ১৫ তারিখে রাসবিহারী বসুর উদ্যোগে টোকিওতে \'ভারতীয় স্বাধীনতা লীগে\'র আয়োজনে একটি মহাসভা অনুষ্ঠিত হয়। সভার শিরোনাম ছিল: \'আমেরিকা-বৃটেন ধ্বংস করো\'।\r\n\r\nএই সভার সিদ্ধান্ত অনুসারে ১৯৪২ সালের জানুয়ারি মাসের শেষদিকে জাপানি সেনাবাহিনীর সহযোগিতায় হেরাম্বলালকে প্রধান করে \'ভারতীয় জাতীয় সেনাবাহিনী\' গঠন করা হয়। যার সদস্য সংখ্যা সেই সময়ে ছিল ৩,০০০। জাপানী সেনাবাহিনীতে কর্মরত ভারতীয়রা যোগ দেন \'ভারতীয় জাতীয় সেনাবাহিনী\'-তে।\r\n\r\n১৯৪৩ সালের ৪-৭ জুলাই সিঙ্গাপুরস্থ মহাএশিয়া মিলনায়তনে \'ভারতীয় স্বাধীনতা সংঘ\'-এর প্রধান নেতৃবৃন্দের মহাসভা অনুষ্ঠিত হয়। এ সম্মেলনের সিদ্ধান্ত অনুযায়ী \'আজাদ হিন্দ ফৌজ\' গঠিত হয়।\r\n\r\n১৯৪৩ সালের অক্টোবর মাসের ২৪ তারিখে নেতাজি সুভাষচন্দ্র বসু \'স্বাধীন ভারত সরকার\' বা \'আজাদ হিন্দ সরকার\' গঠন করেন। ইতিহাসে এই সরকার \'ফ্রী ইন্ডিয়া গভর্নমেন্ট\' হিসেবেও খ্যাত। নেতাজি সুভাষচন্দ্র বসু একাধারে এই সরকারের প্রধানমন্ত্রী, প্রতিরক্ষামন্ত্রী এবং পররাষ্ট্রমন্ত্রীর দায়িত্ব পালন করেন। ১৯৪৩ সালের ডিসেম্বর মাসের ২৩ তারিখে দ্বিতীয় মহাযুদ্ধের প্রথম দিকে জাপান অধিকৃত বঙ্গোপসাগরের আন্দামান এবং নিকোবর দ্বীপে \'স্বাধীন ভারত সরকারে\'ন কার্যালয় স্থাপন করা হয়। সেখান থেকে পরের দিন ২৪ ডিসেম্বর \'স্বাধীন ভারত সরকার\' মিত্রশক্তি বৃটিশ এবং আমেরিকার বিরুদ্ধে যুদ্ধ ঘোষণা করে ।\r\n\r\n\'স্বাধীন ভারত সরকার\' যখন বৃটিশ ও আমেরিকার বিরুদ্ধে যুদ্ধ ঘোষণা করে, তখন \'ভারতীয় জাতীয় সেনাবাহিনী\'-তে সৈন্য সংখ্যা ছিল ৭০ হাজার। হেরাম্বলাল তখন এই যুদ্ধের মাধ্যমে ভারতের স্বাধীনতা অর্জনের স্বপ্ন বাস্তবায়নের আশা পোষণ করতে শুরু করেন। তিনি নেতাজি সুভাষচন্দ্র বসুর নেতৃত্বে লাভ করেন নতুন কর্মোদ্যম। তাঁর কর্মকাণ্ড সম্প্রসারিত হতে থাকে ক্রমশ। তিনি সাংহাইতে নিজের স্থায়ী ঠিকানা রেখে হংকং, সাইগন, সুমাত্রা, মালয় প্রভৃতি জাপান অধিকৃত অঞ্চলসমূহে অবিরাম জাপ ও ভারতীয় সৈন্যদের মধ্যে যোগাযোগ রক্ষার কাজ ছাড়াও গোপন তথ্যের আদান-প্রদানের কাজ চালিয়ে যেতে থাকেন যুদ্ধ শেষ হওয়ার পূর্ব পর্যন্ত।\r\n\r\n১৯৪৫ সালের জানুয়ারি মাসে হেরাম্বলাল গুপ্ত জাপ ও ভারতীয় সেনাবাহিনীর মধ্যে সংযোগ ও তথ্যের আদান-প্রদানের দায়িত্বে নিযুক্ত হন। সেইসময় তিনি এশিয়ার দক্ষিণাঞ্চলীয় জাপানের সামরিক দপ্তর প্রধান জেনারেল তেরাউচি হিসাইচি, উত্তর বার্মাস্থ সদর দপ্তর প্রধান লে.কর্নেল মুতাগুচি রেনইয়ার সঙ্গে সাক্ষাৎ করে মণিপুর প্রদেশের ইম্ফল অভিযানে ৭০ হাজার ভারতীয় সেনা ও স্বেচ্ছাসেবী সেনাকে সংযুক্ত করার অনুরোধ জানান।\r\n\r\n১৯৪৫ সালে দ্বিতীয় মহাযুদ্ধ শেষ হয়েছে কিন্তু ভারতের স্বাধীনতা আন্দোলন তখনও চূড়ান্ত পর্যায়ে। নেতাজি সুভাষচন্দ্র বসু হিন্দ ফৌজকে ভেঙ্গে দিয়ে অদৃশ্য হয়ে যান । কেউ জানে না কোথায় আছেন তিনি। তন্ন তন্ন করে খুঁজছে তাঁকে বৃটিশ সরকার (কিছুদিন পর জানা যায় নেতাজি বিমান দুর্ঘটনায় মারা যান)। এ সময় কর্নেল ভোঁসলে ঘোষণা করেন, নেতাজি না থাকলেও, জাপানীরা হেরে গেলেও আজাদ হিন্দ ফৌজ শেষ রক্তবিন্দু পর্যন্ত লড়াই করে যাবে। কয়েক হাজার ভারতীয় সেনা নিহত হওয়ার পরও কোহিমা পর্যন্ত অগ্রসর হয়েছিল আজাদ হিন্দ বাহিনীর কোনো কোনো দল। বৃটিশদের আর কোনো শক্তি ছিল না ভারতীয়দেরকে দাবিয়ে রাখার। শেষ পর্যন্ত ১৯৪৭ সালে বৃটিশ শাসক পাক-ভারত ভাগের মধ্য দিয়ে লেজ গুটায়। অর্জিত হয় কাঙ্খিত ভারতের স্বাধীনতা, যে স্বাধীনতার জন্য হেরম্বলালসহ অসংখ্য বিপ্লবী জীবন বিপন্ন করে লড়াই- সংগ্রাম করেছেন।\r\n\r\n১৯৫০ সালে ২৯ এপ্রিল হেরাম্বলাল ৬১ বছর বয়সে জাপানী নারী কিনোশিতা শিজুর সঙ্গে তৃতীয়বারের মতো বিবাহবন্ধনে আবদ্ধ হন।\r\n\r\n১৯৫৬ সালের দিকে মাও জেদং এবং চৌ এন লাই এর তিনি সমালোচনা করেন এবং ন্যাশনালিস্ট ড. সান ইয়াৎ সেনের মতবাদ চীনাদেরকে শেখানোর জন্য আহবান জানান। ফলে \'বিপ্লব পরিপন্থী\' ও কমিউনিস্টদের সমালোচনার কারণে তাঁকে বারবার জেল হাজতে আটকে রাখা হয় এবং প্রতিবারই স্ত্রী শিজুকে গিয়ে ক্ষমা চেয়ে ছাড়িয়ে আনতে হয়েছে। অবশেষে সরকার চীনদেশ ত্যাগের আদেশ ঘোষণা করলে তাঁর পক্ষে আর সাংহাইয়ে থাকা দুঃসাধ্য হয়ে পড়ে। তিনি আফগানিস্তানে চলে যান এবং সেখানেই ১৯৮১ সালে ৯৩ বছর বয়সে তিনি মৃত্যুবরণ করেন।\r\n\r\nতথ্য ও ছবিসূত্র:\r\n১। হেরাম্বলালের শেষ জীবনের বন্ধু অধ্যাপক কুসাবিরাকি জানজো লিখিত \'রেকিশি নি অকিজারি নি সারেতা ইনদো দোকুরিৎসু নো হিৎসুওয়া\' বা \'ইতিহাসের আড়ালে ঢাকা ভারতীয় স্বাধীনতার গুপ্তকথা\' গ্রন্থ থেকে গৃহীত।\r\n২। অগ্নিবিপ্লবী হেরাম্বলাল গুপ্ত এবং ভারতের স্বাধীনতা: প্রবীর বিকাশ সরকার, \'উইকলি বেঙ্গলী\'তে ধারাবাহিকভাবে প্রকাশিত হয়, প্রকাশকাল ২০০৯-২০১০ সাল।\r\n৩। পাঁচ স্মরণীয় বিপ্লবী: সম্পাদনা দেবপ্রসাদ জানা, প্রকাশকাল ২০০৮ কলকাতা।\r\n\r\n<i>লেখক : রফিকুল ইসলাম (শেখ রফিক)</i>', 'হেরাম্বলাল গুপ্ত', '', 'inherit', 'closed', 'closed', '', '6571-revision-v1', '', '', '2019-09-21 18:30:00', '2019-09-21 12:30:00', '', 6571, 'http://gunijan.org.bd/newsite/?p=6577', 0, 'revision', '', 0);
INSERT INTO `gun_posts` (`ID`, `post_author`, `post_date`, `post_date_gmt`, `post_content`, `post_title`, `post_excerpt`, `post_status`, `comment_status`, `ping_status`, `post_password`, `post_name`, `to_ping`, `pinged`, `post_modified`, `post_modified_gmt`, `post_content_filtered`, `post_parent`, `guid`, `menu_order`, `post_type`, `post_mime_type`, `comment_count`) VALUES
(6578, 6, '2019-09-22 16:05:00', '2019-09-22 10:05:00', '<ul class=\"blog-side-ul\">\r\n 	<li><a href=\" /?page_id=6583 \">আলোকচিত্র </a>,</li>\r\n 	<li><a href=\"/?page_id=4429\"> অডিও / ভিডিও / ফাইল </a></li>\r\n</ul>\r\nআব্দুল মতিন: যে নামটি বহন করে চলেছে ভাষা আন্দোলনের ইতিহাস\r\n\r\nআমাদের আবেগ, ভালবাসা, কষ্ট, হাহাকার, সুখ, দুঃখ, স্বপ্ন, ঘৃণা, কান্না, প্রতিটি মুহুর্ত, প্রতিটি ক্ষণ, প্রতিটি অনুভূতির সঙ্গে জড়িয়ে আছে বাংলা ভাষা। বাংলা ভাষা ছাড়া আমাদের আবেগ, ভালবাসা, কান্না, ঘৃণা, হাহাকার, সুখ, দুঃখ সবকিছু ম্লান হয়ে যায়। বাংলা ছাড়া আমাদের ভালবাসা প্রাণ পায় না, দুঃখগুলো জমাট বেঁধে যায়, ঘৃণা স্তুপ হয়ে যায়। তাই আবেগ অনুভূতিগুলো সজীব করতে প্রাণখুলে হাসতে, গাইতে, চলতে, ফিরতে আমাদের চাই মায়ের ভাষা, বাংলা ভাষা। পৃথিবীর আলো গায়ে মেখে পরম মমতায় যে শিশুটি তার মাকে ভালবেসে গলা জড়িয়ে ধরবে, সে কি অন্যের ভাষায় তার মাকে ডাকবে? সেই ভালবাসাতে কি তৃপ্তি হয়? তাইতো আমরা মায়ের ভাষার জন্য প্রাণ দিয়েছি। রক্ত দিয়ে বাংলা ভাষাকে রাষ্ট্রভাষার মর্যাদা দিয়েছি।\r\n\r\nযে ভাষার সঙ্গে আমাদের সর্বস্ব জড়িয়ে আছে, সেই ভাষাকে বর্বর পাকিস্তানী কেড়ে নিতে চেয়েছিল। আমাদের শেকড়কে উপড়ে ফেলতে চেয়েছিল। আর তাই নাড়ীর টানে বাংলা ভাষাকে মায়ের ভাষাকে টিকিয়ে রাখতে বাংলার দামাল ছেলেরা বুকের তাজা রক্ত ঢেলে দিয়েছে। সালাম, বরকত, আসাদের রক্তে লাল হয়েছে রাজপথ। ভাষার জন্য যুদ্ধ করার, রক্ত দেয়ার এমন ইতিহাস পৃথিবীতে দ্বিতীয়টি আর নেই।\r\n\r\n\'আব্দুল মতিন\' এমন একটি নাম যে নামটি বহন করে চলেছে এক প্রাচুর্যময় ইতিহাস। বাংলা ভাষার নবজন্মের ইতিহাসের সঙ্গে জড়িয়ে আছে এই নামটি। আব্দুল মতিন নামটা যেন প্রসবের বেদনা আর সৃষ্টির আনন্দ একই সাথে ধারণ করে চলেছে। আজ আমরা সেই মহান মানুষটি সম্পর্কে কিছু জানব।\r\n\r\nজন্ম ও বংশ পরিচয়\r\n\r\nসিরাজগঞ্জের চৌহালী উপজেলার একটি ছোট্ট সবুজ গ্রাম ধুবালীয়া। নীল আকাশ আর সবুজ জমিন যেখানে একাকার হয়ে আছে সেখানেই ধুবালীয়া গ্রাম। ১৯২৬ সালের ৩রা ডিসেম্বর এক কনকনে শীতের রাতে বাবা আব্দুল জলিল ও মা আমেনা খাতুনের ঘর আলো করে জন্ম হল আব্দুল মতিনের। দুধসাদা গায়ের রং, ফুটফুটে সুন্দর চেহারা। দেবদূতের মত মুখখানি দেখলে যেন মনটা জুড়িয়ে যায়। হয়তবা আমেনা খাতুনের ভালবাসা আর ভালবাসা মাখানো একফোটা চোখের পানি নজর টিপ হয়ে সারাটা জীবন আব্দুল মতিনকে রক্ষা করেছে। মায়া জড়ানো হাসি, গালে গোলাপি আভা, সারা গায়ে আদর মাখা এই শিশুটিকে তাই আদর করে সবাই ডাকত \'গেদু\' বলে। আব্দুল জলিল ও আমেনা খাতুনের প্রথম ছেলে গেদু। তাঁরা তাঁদের আদরের ছেলেকে নিয়ে বেশিদিন সুখে সংসার করতে পারেনি। কারণ কিছু দিন পর সর্বনাশা যমুনা নদী তাঁদের সর্বস্ব গ্রাস করে নিলো।\r\n\r\nমধ্যবিত্ত কৃষক আব্দুল জলিল যখন অনেক ঘাম ঝরিয়ে নতুন বাসস্থান গড়ে তুললেন তখন আবার তাঁদের সংসারে খুশির ছোঁয়া লাগে। কিন্তু চির বহমান সেই শান্ত যমুনা আবার ক্ষেপে ওঠে। গ্রাস করার নেশায়, উম্মাদ, মাতাল যমুনা ফুঁসে ওঠে। সর্বগ্রাসী যমুনা তলিয়ে নেয়, ভাসিয়ে নিয়ে যায় মধ্যবিত্ত জলিলের ঘরের সর্বস্ব। এই অসহায় অবস্থার মধ্যেই ম্যাট্রিকুলেট আব্দুল জলিল একটি চাকুরী খুঁজতে থাকেন। ১৯৩০ সালের কথা। সুপারভাইস স্টাফ হিসাবে মাত্র ৫০ টাকার বেতনে আব্দুল জলিলের চাকুরী হয় জালাপাহারের ক্যান্টনমেন্টে। আব্দুল জলিল তাঁর সব কিছু চুকিয়ে দিয়ে হিমালয়ের দাজিলিং এ গিয়ে উপস্থিত হন এক নতুন স্বপ্নের আশায়।\r\n\r\nএরপর ১৯৩২ সালে পরিবারসহ থাকার জন্য তিনি স্টাফ কোয়ার্টার পেলেন। তিন ছেলে আর এক মেয়ে সহ মোট ছয় জনের পরিবার নিয়ে নতুন জীবন শুরু হল দার্জিলিং এর জালাপাহারে। অনেক সুখের আর আনন্দের ছিল সেই সময়টা। ধুবালিয়া গ্রামের সেই ভাঙা গড়ার খেলা নেই, নেই অস্বচ্ছলতা। অন্তত জীবনের নিশ্চয়তা খুঁজে পাওয়া গেল। জীবন যেন ছন্দ খুজে পেল। সময়গুলো যেন বাতাসে ভর করে উড়ে বেড়াতে লাগল। কিন্তু ১৯৩৩ সালে গেদুর (আব্দুল মতিনের) যখন ৮ বছর তখনই আবার ছঁন্দ পতন ঘটল জীবনের। চিকিত্‍সার অভাবে অ্যাকলেমশিয়া রোগে মারা গেলেন তাঁর মা। শৈশবে মাতৃহারা মতিনের মধ্যে তাই সব সময় মায়ের জন্য একটা মমতা কাজ করতো। এই মমত্ববোধই তাঁকে ভাষার জন্য লড়তে অনুপ্রাণিত করেছিল।\r\n\r\nশৈশবের দার্জিলিং\r\n\r\nআকাশের বিশালতা আর পাহাড়ের চূড়া ছূঁয়ে যায় পেজা পেজা মেঘ। দুরন্তপনায় ছুটে বেড়ানো এই মেঘগুলো থমকে দাঁড়ায় এক জানালায় এসে। অবাক বিস্ময়ে দেখে মা হারা এক ছেলে ওদের যেন বুঝতে চায়, জানতে চায়। কিছু স্বপ্ন আর মায়া জড়ানো ঐ কচি মুখখানি, সজিব চোখ দু\'টো কি যেন খুঁজে বেড়ায়। আর মেঘগুলো তাই আরো কাছে আসে। এরপর জানালার কাছে বিন্দু বিন্দু পানি হয়ে নিঃশেষ হয়ে যায়। মায়ের ভালবাসা, স্নেহ, আদর প্রত্যাশী এক সম্ভাবনাময় ছেলেকে ওদের ভালবাসতে ইচ্ছে করে। আর মেঘেরা ছেলেটাকে আকাশ ছোঁয়া বিশালতা আর পাহাড়ময় স্বপ্ন এঁকে দিয়ে যায়। এই বিশালতা আর স্বপ্নকে ধারণ করে চিন্তার ক্ষেত্রটাকে বিস্তৃত করে চলে সেই ক্ষুদে আব্দুল মতিন।\r\n\r\nদার্জিলিং-এর বাংলা মিডিয়াম স্কুল মহারানী বালিকা উচ্চ বিদ্যালয়ে ১৯৩২ সালে আব্দুল মতিন শিশু শ্রেণীতে ভর্তি পরীক্ষা দিলেন এবং তখন থেকেই শুরু হল তাঁর শিক্ষা জীবন। খুব স্বল্প রোজগার হলেও আব্দুল মতিনের বাবা ছেলেমেয়েদের পড়ালেখার ব্যাপারে খুবই সতর্ক ছিলেন। আব্দুল মতিনও অনেক আগ্রহ আর উত্‍সাহ নিয়ে শিক্ষা জীবন শুরু করেছিলেন। কিন্তু পরম আশ্রয় আর ভালবাসার জায়গাটুকু অর্থাত্‍ মাকে হারিয়ে আব্দুল মতিন হয়ে পড়েন অসহায়। উচ্ছল, উজ্জ্বল, আনন্দে ভরপুর পৃথিবীটা যেন হঠাত্‍ মৃতময়, অনুজ্জ্বল আর অষ্পষ্ট হয়ে গেল। মাকে ছাড়া, মায়ের ভালবাসা ছাড়া পৃথিবীটা তার কাছে অর্থহীন হয়ে গেল। এই দুনিয়াটাকে তার আর আপন মনে হত না। মায়ের ভালবাসা পাওয়ার জন্য বুকের ভেতরটা খাঁ খাঁ করত । হাহাকার করত শূণ্য হৃদয়। দুঃখ ভারাক্রান্ত হৃদয়টা একটুখানি আশ্রয় আর ভালবাসা খুঁজে ফিরত। কিন্তু কোথায় সেই আদর, সেই মায়ের কোলের নিশ্চয়তা। কোথায় গেলে একটুখানি শান্তি পাওয়া যাবে। তার এই কষ্ট, মা হারানোর জ্বালা আরও দ্বিগুন হয়ে গেল যখন তার বাবা আবার বিয়ে করে তাদের জন্য নতুন মা নিয়ে আসলেন। এক ছোট্ট মাতৃহারা অসহায় শিশুর ক্ষত-বিক্ষত অন্তরের দগদগে ঘায়ে যে কতখানি ব্যথা হল সে খবর কেউ নিল না। আর এভাবেই এই শিশুটার জীবন হয়ে পড়ল ছন্নছাড়া।\r\n\r\nশিক্ষা জীবন\r\n\r\nআব্দুল মতিনের পড়াশুনা শুরু হয় মহারানী গার্লস স্কুলে। ৪র্থ শ্রেণী পাশ করলে প্রাইমারী স্তরের যবনিকা ঘটে। এরপর ১৯৩৬ সালে দার্জিলিং গভর্মেন্ট হাই স্কুলে ভর্তি পরীক্ষা দিয়ে পঞ্চম শ্রেণীতে ভর্তি হন। কিন্তু স্কুল, পড়ালেখা, পরিবার কোন কিছুই আর তাঁর মনোযোগ ধরে রাখতে পারেনি। পাথর চাপা দিয়ে রাখা কষ্টগুলো বার বার তাঁকে উতলা করেছে। মনটা চঞ্চল হয়ে উঠেছে। স্কুল, পরিবার, মা হারানোর জ্বালা সবকিছুকে মেলাতে গিয়ে আব্দুল মতিন, মায়ের অনেক আদরের গেদু আরও বেশি অসহায় হয়ে পড়েছেন। বড় বেশি অভাগা মনে হত নিজেকে। জমিয়ে রাখা কষ্টগুলো, দুঃখগুলো, ব্যথাগুলো দেখানোর মত কেউ ছিল না। বড় অভিমানী এই ছেলের অভিমানকে প্রশ্রয় দেয়ার মত কেউ ছিল না। বাবা মাথায় হাত রেখে বলত না- কষ্টগুলো আমাকে দাও। মায়ের মত বুকে জড়িয়ে সব ব্যথা মুছেও দিত না। ভালবাসা দিয়ে সকল অশান্তি নিঃশেষ করে আত্মাকে জুড়িয়ে দিত না। আর তাই মায়ের ভালবাসার কাঙাল, অতৃপ্ত হৃদয়ের এক নাবালক ছেলে, নিজেকে গুটিয়ে নিল সমস্ত কিছু থেকে।\r\n\r\nভীষণ অনীহা নিয়েও একাডেমিক জীবনটাকে ধরে রেখেছিলেন তিনি। এই অবস্থার মধ্যেই তিনি ১৯৪৩ সালে এনট্রান্স পরীক্ষা দিলেন (Secondary Certificate Examination)। পরীক্ষায় উত্তীর্ণ হলেন ৩য় বিভাগ নিয়ে। একাডেমিক শিক্ষার প্রতি অনেক অবহেলা থাকলেও, চিন্তার জায়গাটাকে সংকীর্ণতার বেড়াজালে আবদ্ধ রাখেননি কখনো। তাঁর চিন্তার বাহু, শাখা-প্রশাখা সুনির্দিষ্ট জায়গায় থেমে থাকেনি তা বিস্তৃতি লাভ করেছে বহু দূর পর্যন্ত। তিনি মনীষিদের জীবনী পড়া শুরু করলেন। হযরত মোহাম্মদ (সঃ) এর জীবনী পড়তে গিয়ে মুগ্ধ হয়ে গেলেন। একজন মানুষ কিভাবে এত শক্তি অর্জন করতে পারে! তিনি অভিভূত হয়ে লক্ষ্য করলেন, মিথ্যা মানুষকে মনকে দূর্বল করে দেয়। আমাদের বিশ্ব নবী সত্যবাদী ছিলেন আর সততা ও সত্যবাদিতা তাকে নব নব শক্তি যুগিয়েছে প্রতিটি মূহুর্তে। শত আঘাতও তাকে ভাঙতে পারেনি। স্বশিক্ষিত হতে, নিজেকে পরিপূর্ণ মানুষ করে গড়ে তুলতে মহানবী (সঃ) এর কোন অক্ষর জ্ঞান এমন কি কোন একাডেমিক শিক্ষার প্রয়োজন হয়নি। আব্দুল মতিনও এই আদর্শ ধারণ করেন। মিথ্যাকে পরিহার করার চেষ্টা করতে থাকেন এবং মনকে নতুন করে রূপ দেবার এক অদম্য ইচ্ছা জেগে ওঠে তাঁর মধ্যে।\r\n\r\nইতোমধ্যে ২য় বিশ্বযুদ্ধ বিরাট আকার ধারণ করেছে। এই সময়ে তাঁর বাবার ২টি স্টেশনারী দোকানের বেশ উন্নতি হয়। যেখান থেকে অতিরিক্ত আয়ের মাধ্যমে তাঁদের পরিবারে স্বচ্ছলতা এসে ধরা দেয়। আব্দুল মতিন আর তাঁর ছোট ভাই আব্দুল জব্বার তাঁর বাবাকে এই কাজে সহযোগিতা করতেন। আব্দুল মতিনের বাবা চাইলেন ছেলে দার্জিলিং এ ভাল কোন কলেজে ভর্তি হোক। কিন্তু একরোখা আব্দুল মতিন পরিবারের বাঁধন ছিন্ন করে নিজেকে আলাদা করতে চাইলেন। নরম-কমল, সেই ছোট্ট হৃদয়টা যখন ভেঙ্গে চুরমার হয়ে গিয়েছিল, তখন সেই দুমরে মুচরে যাওয়া হৃদয়টার যত্ম কেউ নেয়নি। আর তাই সেই ভঙ্গুর হৃদয় নিয়ে আব্দুল মতিন পরিবারে মন বসাতে পারলেন না। পলাতক মনটা তাই পরিবার থেকে পালাতে চাইলো। যে পরিবারে তাঁর কষ্টগুলো, সুখ-দুঃখ, আনন্দ-বেদনা, কান্না-হাসিকে প্রশয় দেবার মত কেউ নেই, সে পরিবার কিভাবে তাঁকে ধরে রাখবে? অনেক হাসি, অনেক আনন্দ নিয়ে, কখনো বা অনেক বেদনা, অনেক হতাশা নিয়ে বাড়ি ফিরে মায়ের কোলে মুখ গুজে নিজেকে কখনো বিলীন করে দিতে পারেননি। এই কষ্টগুলো তাঁর সারা জীবনের। নিজের অনুভূতিগুলো পরিবারের সাথে বিনিময় করতে না পেরে তাঁর মনে অনেক ক্ষোভ তৈরি হয়েছিলো। সেজন্যই তিনি সব সময় পরিবার ছেড়ে দূরে কোথাও চলে যেতে চেয়েছেন। আব্দুল মতিনের বাবা কিছুতেই তাঁর সিদ্ধান্ত থেকে তাঁকে টলাতে পারেননি। তিনি আবার মাতৃভূমি পাবনায় ফিরে আসেন। আব্দুল মতিনের মামা তাঁকে পাবনা এ্যাডওয়ার্ড কলেজে ভর্তি করাতে চেয়েছিলেন। কিন্তু সেখানেও আব্দুল মতিনের দ্বিমত ছিল। তিনি পরিবারের কারো সঙ্গেই নিজেকে জড়িয়ে রাখতে চাননি। সবার প্রতি তাঁর এক ধরণের চাপা অসন্তোষ ছিল।\r\n\r\nঅবশেষে ১৯৪৩ সালে রাজশাহী গভর্মেন্ট কলেজে ইন্টারমিডিয়েট প্রথম বর্ষে ভর্তি হলেন। কলেজ ক্যাম্পাসের নতুন হোস্টেলের একটি রুমে থেকে পড়াশুনা চালিয়ে যেতে লাগলেন। যদিও লেখাপড়ার প্রতি তাঁর ছিল প্রবল অনীহা। পাঠ্যবই মুখস্ত করার মত মানসিকতা তাঁর কখোনোই ছিল না। প্রতিদিন ক্লাস করতেন এবং ক্লাস নোট পড়ে পরীক্ষা দিতেন। ২ বছর পর ১৯৪৫ সালে তিনি এইচ.এস.সি. পরীক্ষায় অংশগ্রহণ করেন এবং তৃতীয় বিভাগ নিয়ে উত্তীর্ণ হন।\r\n\r\nএই সময় তাঁর মন আবার নতুনত্বের নেশায় উন্মুখ হয়ে উঠে। থাকব নাকো বদ্ধ ঘরে/ দেখব এবার জগত্‍টাকে/ কেমন করে ঘুরছে মানুষ/ যুগান্তরের ঘূর্ণিপাকে। যদিও তিনি বদ্ধ ঘরে আবদ্ধ ছিলেন না, তবুও দুনিয়াটাকে আরও কাছে থেকে জানতে, চিনতে তাঁর মনের ভেতর আকুপাকু করত। দ্বিতীয় বিশ্বযুদ্ধের চরম আকার যদিও কিছুটা স্তিমিত হয়ে গেছে তবুও যুদ্ধকে কাছে থেকে দেখার জন্য, মানুষের কষ্টকে ভালভাবে উপলব্ধি করার জন্য আব্দুল মতিন বৃটিশ আর্মির কমিশন র‌্যাঙ্কে ভর্তি পরীক্ষা দেন। দৈহিক আকৃতি, উচ্চতা আত্মবিশ্বাস আর সাহসিকতার বলে তিনি ফোর্ট উইলিয়াম থেকে পরীক্ষায় উত্তীর্ণ হয়ে কমিশন পান। এরপর কলকাতা থেকে ব্যাঙ্গালোর গিয়ে পৌছান। কিন্তু ততদিনে যুদ্ধের পরিসমাপ্তি ঘটেছে। ফলে তিনি একটি সার্টিফিকেট নিয়ে আবার দেশে ফিরে এলেন। দেশে প্রত্যাবর্তনের পর তিনি ১৯৪৫ সালে ঢাকা বিশ্ববিদ্যালয়ে ব্যাচেলর অব আর্টস (পাশ কোর্স)-এ ভর্তি হলেন। ফজলুল হক হলে তাঁর সিট হয়। ১৯৪৭ সালে গ্র্যাজুয়েশন কোর্স শেষ করেন এবং পরে মাস্টার্স করেন ইন্টারন্যাশনাল রিলেশন বিভাগ থেকে। অনার্স কোর্স থেকে পাশ না করেও নতুন করে ইন্টারন্যাশনাল রিলেশন ডিপার্টমেন্টে মাস্টার্স করার পেছনেও রয়েছে এক মজার কাহিনী। তখন সদ্য হলে উঠেছেন, হলের অন্য এক ছাত্র মোয়াজ্জেম-এর সাথে আব্দুল মতিনের দ্বন্দ্ব শুরু হয়। এরই জের ধরে আব্দুল মতিন তার লেপ, তোষক, বই ইত্যাদি নিয়ে নিচে ফেলে দেন। ফলশ্রুতিতে সে অভিযোগ করেন প্রভোস্টকে। ইতিহাসের অধ্যাপক ড. মাহমুদ হোসেন ছিলেন সেই সময়ের ফজলুল হক হলের প্রভোস্ট। তিনি আব্দুল মতিনকে ডেকে নিয়ে জেরা শুরু করলেন। আব্দুল মতিন প্রত্যেকটি প্রশ্নের বাংলা উত্তর দিচ্ছিলেন কিন্তু প্রভোস্ট বাংলা বুঝতেন না। তিনি অনুরোধ করেন ইংলিশে উত্তর দিতে কিন্তু আব্দুল মতিনের সোজাসাপ্টা উত্তর- বাংলা তাঁর মাতৃভাষা, তাই প্রতিটা জবাব তিনি মাতৃভাষায়ই দিবেন। প্রভোস্ট তাই উপায়ান্তর না দেখে আব্দুল মতিনের সাথে আপোষ করেন। আব্দুল মতিনকে নির্দোষ ঘোষণা করেন এবং সেই সাথে আব্দুল মতিনের তারুণ্যকে। সম্প্রতিভ উত্তর, জড়তাহীন কথা বলা, আত্মবিশ্বাস, সাহসিকতা-সব মিলিয়ে আব্দুল মতিনের উচ্ছলতা, তারুণ্যে ভরপুর প্রাণ ড. মাহমুদ হাসানকে অভিভূত করেছিল। ড. মাহমুদ হাসান এই তরুণ সম্ভাবনাময় ছেলেটিকে প্রস্তাব দিলেন মাস্টার্স পড়ার জন্য। আব্দুল মতিন বিস্ময় প্রকাশ করে বলেছিলেন তা কিভাবে সম্ভব! কিন্তু ড. মাহমুদ হাসান এই অসম্ভবকে সম্ভব করলেন। সম্পূর্ণ নিয়ম বহির্ভূত এই কাজটি তিনি করলেন দীর্ঘ বিচার, যুক্তি, প্রমাণ ও শর্ত সাপেক্ষে। সেই সময়ের ভার্সিটির ভাইস চ্যান্সেলস ড. মোয়াজ্জেম হোসেনের সহায়তায়। আব্দুল মতিনের সততা, বিশ্বস্ততা. সংবেদনশীল মন, দৃঢ়তা সবকিছু মিলে প্রতিভার স্ফূরণ তাঁকে সাধারণের ভিতরে অসাধারণ করে তুলেছিল। ড. মাহমুদ হাসানের কাছে তাই তিনি অনেকটা কৃতজ্ঞ। এরপরও বিশ্ববিদ্যালয় জীবনে বিভিন্ন সময়ে ভাষা আন্দোলনের সাথে নিজের সম্পৃক্ততার কারণে আব্দুল মতিনকে বহিষ্কার করা হয়েছে। এতকিছুর পরও এই অকুতোভয় বীর কখনো তাঁর কর্তব্য থেকে পিছপা হননি। কখনো বিকিয়ে দেননি নিজের সত্ত্বাকে। যা কিছু ভালো, যা কিছু সুন্দর, যা কিছু সত্য কেবল তার জন্যই তাঁর যুদ্ধ ছিল। সত্যকে প্রতিষ্ঠা করাই ছিল তাঁর মূল নীতি। এই সত্য সুন্দরকে প্রতিষ্ঠা করতে গিয়ে বহুবার বহুভাবে নিজের জীবনকে ঝুঁকির মধ্যে ঠেলে দিতে হয়েছে। কখনোবা তিরস্কার শুনতে হয়েছে, কখনো শারিরীকভাবে নির্যাতিত হতে হয়েছে নির্মমভাবে। কিন্তু কোন কিছুই তাঁকে টলাতে পারেনি। ভালো মন্দের সূক্ষ্ম বিচারবোধ যার ভেতর, ন্যায় অন্যায়ের পরিচয় যার জানা, সত্য-অসত্যের পার্থক্য যে চিনে তাঁকে কি টলানো সম্ভব? তিনি নিজের জীবন বোধকে সাধারণ লোভ, লালসা, মোহের অনেক উর্দ্ধে নিয়ে যেতে পেরেছিলেন বলেই মধ্যবিত্ত সুখের পেছেনে ছুটে বেড়াননি। তিনি চেয়েছিলেন সত্যিকারের সুখ, সত্যিকারের শান্তি। আর তা হল আত্মার শান্তি, আত্মার সুখ। সত্য অন্বেষণের মাধ্যমে আত্মাকে পবিত্র করার সুখ।\r\n\r\nভাষা আন্দোলন ও আব্দুল মতিন\r\n\r\n১৯৪৭ সালের আগস্ট মাস, দ্বি-জাতি তত্ত্বের ভিত্তিতে একটি নতুন রাষ্ট্র হিসাবে প্রতিষ্ঠা লাভ করে পাকিস্তান। কিন্তু কিছুদিন পরই নভেম্বর-ডিসেম্বর মাসে, একটি জাতি, যে জাতি এই রাষ্ট্র প্রতিষ্ঠায় সংখ্যা ও সক্রিয়তায় দিক থেকে মূখ্য ছিল তাদের ভাষাকে বিচ্ছিন্ন করে, ভাষার অধিকার থেকে বঞ্চিত করে এক মাত্র উর্দুকে রাষ্ট্রভাষা করার দাবী শাসকদের চক্রান্ত ও ষড়যন্ত্র ছাড়া অন্যকিছু নয়। এবং তাদের এই চক্রান্ত ও যড়যন্ত্রের বিরুদ্ধে রুখে দাড়িয়েছিল বাংলার প্রাণ প্রাচুর্যে ভরপুর, সচেতন মানুষেরা। বাঙালী জাতি তাদের অধিকার আদায় করে নিয়েছিল।\r\n\r\nইংরেজ, কংগ্রেস ও মুসলীম লীগের মধ্যে সমঝোতার মাধ্যমে পাকিস্তানের জন্ম হয়। তখন বাংলা ও পাঞ্জাব প্রদেশ বিভক্ত আকারে এবং আসামের কেবল সিলেট জেলা পাকিস্তানের অন্তর্ভুক্ত হয়। বাংলা ও আসাম প্রদেশ বিভক্ত হয়ে পূর্ব পাকিস্তান হওয়ায় মুসলিম লীগের উপর এ দেশের মুসলমান জনগণের আস্থা দুর্বল হয়ে পরে। বুদ্ধিজীবীদের মধ্যেও অতি ক্ষীণ হলেও সন্দেহ দেখা দেয় মুসলিম লীগের উদ্দেশ্য সম্পর্কে। পাকিস্তানের উন্মেষ ও প্রতিষ্ঠার মুহুর্তে তারা প্রধানত মুসলমান ও স্বাধীন নাগরিক এই বোধে আচ্ছন্ন এবং সুন্দর, সুখী নিশ্চিত ভবিষ্যতের স্বপ্ন বিভোর। তখনও বাঙালী জাতি প্রধানত বাঙালী তথা বাঙালী জাতিসত্তা বোধ সম্পন্ন জনসমষ্টি নয়। এই যখন অবস্থা, তখন পাকিস্তান অর্জনের মাত্র ৩ মাস পর নতুন প্রচলিত টাকা, ডাক টিকেট, এনভেলাপ, মানি অর্ডার ফরম ইত্যাদিতে বাংলা নেই। কেবল ইংরেজীর পাশাপাশি উর্দু আছে। এটা দেখে বুদ্ধিজীবী ছাত্ররা কেউ চুপ করে থাকল না। গর্জে উঠল তাদের প্রতিবাদী কণ্ঠ উর্দুর পাশে বাংলা চাই। ছাত্র, সরকারী কর্মচারী ও বুদ্ধিজীবীরা সভা, মিছিল ঘেরাও ইত্যাদির মাধ্যমে বাংলাকে রাষ্ট্রভাষা করার দাবীতে সোচ্চার হয়ে উঠল। এই তীব্র আকাঙ্খা থেকে তারা অনেকটা স্বতস্ফূর্তভাবে মন্ত্রীদের বাড়িতে চড়াও হতে লাগল। সেই সাথে সেক্রেটারিয়েট ও আইন সভার প্রধানমন্ত্রী ও অন্যান্য মন্ত্রীদেরও ছেড়ে দিলো না।\r\n\r\n১৯৪৮ সালের ১৯ মার্চ, পাকিস্তানের প্রতিষ্ঠাতা মোহাম্মদ আলী জিন্নাহ ঢাকায় এসে পৌছালেন। ২১ মার্চ ছিল সেই দিন যেদিন পাকিস্তানীদের নোংরা যড়যন্ত্রের মোড়ক উন্মোচিত হয়। পাকিস্তানী শাসক গোষ্ঠীর কুত্‍সিত চিন্তা প্রকাশিত হয় মোহাম্মদ আলী জিন্নার সেই বৈষম্যমূলক ঘোষণার মধ্য দিয়ে। তিনি বলেন উর্দু এবং একমাত্র উর্দুই হবে পাকিস্তানের রাষ্ট্রভাষা। রেসকোর্স ময়দানে দশ হাজার মানুষের সেই বিশাল জনসমুদ্রে জিন্নার এই ঘোষণায় সমগ্র জাতির মেরুদন্ড ভেঙ্গে দেয়ার আভাস ষ্পষ্ট ছিল। অতিকায় এক হতাশা এসে ভর করে বাঙালী জাতির ওপর।\r\n\r\nসেই বিশাল জনসভায় আব্দুল মতিনও উপস্থিত ছিলেন। সকল জনসাধারণের সাথে তাঁর সত্ত্বা, মন, প্রাণ সর্বশরীর প্রতিবাদ করে ওঠেছিল এই ঘোরতর অন্যায়ের বিরুদ্ধে। আব্দুল মতিন তাত্‍ক্ষণিকভাবে দ্বিমত প্রকাশ করে জোর আপত্তি জানাতে চাইলে বিশ্ববিদ্যালয় সংশ্লিষ্ট অন্যান্যদের দ্বারা বাধাপ্রাপ্ত হন। তিনি সাময়িকভাবে নিজেকে সংযত করলেও মানসিক ভাবে নিজেকে প্রস্তুত করলেন পরবর্তী ২৪ তারিখের সমাবর্তন অনুষ্ঠানের জন্য। জিন্নার সম্মানার্থে মার্চের ২৪ তারিখ ঢাকা বিশ্ববিদ্যালয়ে একটি সমাবর্তন অনুষ্ঠান করা হয়। কার্জন হলে আয়োজিত সেই সমাবর্তন অনুষ্ঠানেও জিন্নার কণ্ঠে একই কথার পুনরাবৃত্তি ঘটলো। আব্দুল মতিন সেখানে গ্র্যাজুয়েশন সার্টিফিকেট গ্রহণের জন্য উপস্থিত ছিলেন। কিন্তু এবার এই বিপুল সাহসের অধিকারী, বীর কণ্ঠ নিজের অধিকার বুঝে নিতে, স্বৈরাচারী শাসকের বিরুদ্ধে প্রতিবাদ করতে কুন্ঠাবোধ করেনি। সেই বজ্রকণ্ঠ ছিল তীক্ষ্ম আর ধারালো যা জিন্নার ষড়যন্ত্রের ভিতকে নাড়িয়ে দিয়েছিল।\r\n\r\nগ্রীষ্মের উত্তপ্ত দুপুরে যে শিশুটি মায়ের খোলা শীতল পিঠে কচি শরীর লেপটে দিয়ে ঘুমাতে পারেনি, যে শিশুটি বর্ষার তুমুল বর্ষণে মায়ের হাতের আদরে মাখা খিচুরী খেতে পারেনি, যে শিশুটি ঘোমটার ফাঁক গলে চেয়ে থাকা মায়ের শুভ দৃষ্টি নিয়ে শরতের আকাশে ঘুড়ি উড়াতে পারেনি, যে শিশুটি কনকনে শীতের রাতে মায়ের বুকের উষ্ণতা নিতে পারেনি-মায়ের অনেক আদরের সেই শিশুটি পূর্ণাঙ্গ মানুষ হয়ে যখন আর এক মাকে - মাতৃভূমিকে নিয়ে স্বপ্ন দেখতে শুরু করেছে, সংকীর্ণ চিন্তা চেতনা ছিন্ন করে নিজেকে সম্পূর্ণ করেছে প্রগতিশীল চিন্তা ভাবনায় তখন তাঁর মন আবার ভেঙ্গে টুকরো টুকরো হয়ে গেল। এবার আর তিনি প্রতিবাদ না করে থাকতে পারলেন না।\r\n\r\nতিনি কোনো রাজনৈতিক পার্টি বা দল, কোনো ছাত্র সংগঠন বা কোনো সাংস্কৃতিক সংগঠনের সাথে জড়িত ছিলেন না। তিনি প্রগতিশীল চিন্তা ভাবনার সাথে নিজেকে জড়িয়ে রাখতেন। তাঁর উদাত্ত কণ্ঠ অন্যায়ের বিরুদ্ধে সোচ্চার হয়ে উঠেছিল, বিশ্ববিদ্যালয়ের অনেক সাধারণ ছাত্রের কন্ঠে যেমন তা প্রজ্জলিত হয়ে উঠেছিল। ছাত্র মতিনের এটাই ছিল পরিচয়-একজন প্রগতিশীল চিন্তা চেতনার অধিকারী বিশ্ববিদ্যালয়ের সাধারণ ছাত্র।\r\n\r\nভাষা আন্দোলনের সঙ্গে আব্দুল মতিন নিজেকে জড়িয়ে ফেলেন। যে ভাষার সাথে মায়ের সূক্ষ্ম অনুভূতিগুলো জড়িয়ে আছে তা কোন এক জিন্নার কথায় ধুয়ে মুছে ফেলা যায় না। আর তাই এ ভাষাকে রক্ষা করতে আব্দুল মতিন এমন আকুল হলেন। ১৯৪৯ সালে তাঁকে গ্রেফতার করা হল সচিব অধিদপ্তরের সামনে থেকে। তিনি তখন বিশ্ববিদ্যালয়ের এক শোভা যাত্রায় নেতৃত্ব দিচ্ছিলেন। দুই থেকে ৩ মাসের জন্য তাঁর জেল হয়ে গেল। কিন্তু তাই বলে এই অকুতোভয় বীর কখনো বসে থাকেননি। তাঁর তরুণ তাজা টগবগে রক্তকে কেউ শিথিল করে দিতে পারেনি। আন্দোলনের যে ডাক তাঁর অন্তর থেকে পেয়েছিলেন, যে অনুপ্রেরণা তাঁর প্রাণে সঞ্চার হয়েছিল তা ছাপিয়ে কোন মিথ্যা, কোন ভয়, কোন অসত্য তাঁর মনে আশ্রয় পায়নি। সত্য অসত্য সুন্দর-অসুন্দরকে বিচার করার মত চিন্তা শক্তি তাঁর ছিল। আর ছিল অপার সাহস যা তাকে কখনো অন্যায়ের কাছে মাথা নত করতে দেয়নি।\r\n\r\n\'আমার এ শিরা উপশিরা চকিতে ছিঁড়িয়া গেল ধমণীর নাড়ির বন্ধন, শুনেছিনু কান পেতে জননীর স্থবির ক্রন্দন- মোর তরে পিছু ডাক মাটি -মা- তোমার, ডেকেছিলো ভিজে ঘাস- হেমন্তের হিম মাস- জোনাকির ঝাড়, আমারে ডাকিয়াছিল আলোয়ার লাল মাঠ কঙ্কালের রাশি, আধো আলো- অর্ধেক আঁধারে মোর সাথে মোর পিছে এলো তারা ছুটে, মাটির বাটের চুমো শিহরি উঠিল মোর ধু ধু মাঠ- ধানখেত-কাশফুল-বুনোহাঁস-বালুকার চর বকের ছানার মতো যেন মোর বুকের উপর এলোমেলো ডানা মেলে মোর সাথে চলিল নাচিয়া।\'\r\n\r\nজীবনানন্দ দাসের এই কথাগুলো যেন আব্দুল মতিনের হৃদয়ে বেজেছিল। মায়ের ভাষাকে বিলীন করে দেবার ষড়যন্ত্রে কেঁদেছিল মা-মাটি। আর এই কান্না উদ্বেল করেছিল আব্দুল মতিনকে। মাটি-মাকে বাঁচাতে, মায়ের ভাষাকে বাঁচাতে আব্দুল মতিন তাই নিজের জীবনকে বাজি, রাখলেন। তুচ্ছ করলেন সকল সাধ আহ্লাদ পার্থিব সকল মোহ।\r\n\r\nজেলে যাবার আগে তিনি সি.এস.এস. (Central Superior Service) পরীক্ষায় অংশগ্রহণ করেন। একটি মাত্র বিষয়ে তিনি পরীক্ষা দিতে পেরেছিলেন। এরপর তাঁর জেল হয়। সরকার জেলারকে নির্দেশ দেন আব্দুল মতিনকে মুক্তি দিতে। এছাড়াও সি.এস.এস. এর মৌখিক পরীক্ষায় অংশ নেয়ার সুযোগ সৃষ্টি করে দেয়। কিন্তু বিনিময়ে তাঁকে একটি বন্ডে সাইন করতে বলে। এই বন্ডে শর্ত হিসেবে থাকে পরবর্তীতে তিনি আর কোন আন্দোলনের সাথে জড়াতে পারবেননা। এই শর্ত মেনে নিয়ে বন্ডে সই করার মত কোন রুচিই আব্দুল মতিনের ছিল না। আর তাই পরম অবহেলা আর অবজ্ঞার সাথে এই প্রস্তাবকে তিনি প্রত্যাখান করতে দ্বিধাবোধ করেননি। তিনি ইচ্ছা করলেই সেই বন্ডে সই করে সি.এস.এস. মৌখিক পরীক্ষায় অংশ নিতে পারতেন। জেল থেকে মুক্তি পেয়ে তিনি নিজের জীবনকে সুন্দর করে সাজানোর প্রলোভনকে তুড়ি দিয়ে ব্যক্তি স্বার্থ উড়িয়ে দিয়েছে। কারণ তিনি জানতেন এই লোভ উপেক্ষাকে প্রশয় দেয়া মানে অন্যায়ের কাছে মাথা নত করা। নিজেকে ছোট করা। এতে কখনো আত্মতৃপ্তি আসবে না। আর তাই তিনি এই বন্ডে সই করা থেকে বিরত থেকে অত্যাচার আর নিপীড়নকে নির্দ্বিধায় বরণ করে নিয়েছিলেন।\r\n\r\nএরপর এক দিন দুই দিন করে দিন বয়ে গেল। অবশেষে জেলের মেয়াদ শেষ করে ২ মাস পর আব্দুল মতিন আবার তাঁর নিজের জীবনে ফিরে এলেন। কিন্তু এখানেও স্বস্তি নেই। ভাইস চ্যান্সেলর ড. মোয়াজ্জেম হোসেন তাঁকে তাঁর অফিসে ডেকে নিলেন এবং জেলের বন্ডের মতোই একটি বন্ডে সই করতে বললেন। কিন্তু শত আঘাতেও তাঁকে কাবু করা গেলনা। সুকান্তের মত করে বললেন-\'জ্বলে পুড়ে মার, ছারখার কর তবু মাথা নোয়াবার না।\' ড. মোয়াজ্জেম হোসেন কোনভাবেই মতিনকে বন্ডে সই করাতে পারলেন না। এর ফল তাত্‍ক্ষনিকভাবে পেলেন আব্দুল মতিন। তাঁকে বিশ্ববিদ্যালয় কর্তৃপক্ষকে ৩ বছরের জন্য বহিষ্কার করলেন বিশ্ববিদ্যালয় থেকে এবং হল থেকে। তাঁকে ফজলুল হক হল ছেড়ে দিতে হল। কিন্তু দমে যাবার পাত্র ছিলেন না আব্দুল মতিন। তিনি ইকবাল হলের বাঁশের ব্যারাকে থাকার ব্যবস্থা করে নিলেন। ১৯৫০ সালের মার্চের প্রথম দিকে। সকালের স্নিগ্ধ আলোয় আব্দুল মতিন পুরাতন জাদুঘরের দক্ষিণ দিক ধরে হাঁটছিলেন। নিম্ন বেতনের সরকারী কর্মচারীদের ব্যারাকগুলির পাশে একটি চায়ের দোকান ছিল। সেখানে কয়েকজন কর্মচারী একান্তই নিজেদের মধ্যে কথাবার্তা বলছিল। সকালের নতুন সূর্যের আলো গায়ে মেখে তারা আলাপ করছিল ভাষা আন্দোলন নিয়ে। উত্কণ্ঠা, উত্সাহ, আশা আকাঙ্খা মেশানো কণ্ঠে তারা বলেছিল-ছাত্ররা বাংলাকে রাষ্ট্রভাষার জন্য সংগ্রাম শুরু করলেই তারা ঐ দাবীকে সমর্থন করে আন্দোলনে সামিল হতে পারে। বাংলা রাষ্ট্রভাষা হওয়া না হওয়ার উপরই নির্ভর করছে বাঙালী জাতির ভবিষ্যত। এই কথাগুলো আব্দুল মতিনকে যেন নতুন ভাবনার জায়গা তৈরি করে দেয়। তিনি বুঝতে পারেন মানুষ বাংলাকে রাষ্ট্রভাষা হিসেবে পাওয়ার জন্য আন্দোলনেও শরিক হতে চায়। আর আন্দোলন কারা করবে। নেতৃত্ব দিবে কারা, সে বিষয়েও তাদের কথায় সুষ্পষ্টতা ছিল। আর এভাবেই ভাষা আন্দোলন বিষয়ে আব্দুল মতিনের দায়িত্ববোধ ও কর্তব্য বিষয়ক সচেতনতা তৈরি হয়। তিনি অনুধাবন করতে পারেন তাঁর করণীয় কি হওয়া উচিত।\r\n\r\nএরই ভিত্তিতে ১৯৫০ সালের ১১ মার্চের এক জনসভায় এই সাহসী ও দূরদর্শী চিন্তার অধিকারী আব্দুল মতিনের কণ্ঠে বেজে উঠেছিল সেই বাণী যা বঞ্চিত এই জাতির বহু কাঙ্খিত বহু প্রতীক্ষিত। তিনি বলেছিলেন, \'আমাদের এখন মাতৃভাষার রক্ষার লড়াইয়ে ঝাঁপিয়ে পড়তে হবে। আর এই কাজটা ছাত্ররাই করতে পারে। প্রথমে বাংলাকে রাষ্ট্রভাষাকামী ছাত্রসংগঠনগুলিকে নিয়ে একটি রাষ্ট্রভাষা সংগ্রাম কমিটি গঠন করতে হবে। এই সংগ্রাম কমিটি দেশের সকল শিক্ষা প্রতিষ্ঠানে অনুরূপ সংগ্রাম কমিটি গড়ে তুলবে। এবং ছাত্রদের সংগঠিত শক্তির মাধ্যমে আন্দোলনকে এমনভাবে এগিয়ে নিয়ে যাবে যাতে জনগণ ধাপে ধাপে সামিল হতে পারে। এইভাবে ছাত্র ও জনগণের শক্তিতে আন্দোলন এমন দুর্বার হয় উঠবে যে শাসকরা মাথা নত করতে বাধ্য হবে।\' তাঁর এই প্রস্তাবমূলক বক্তব্যে সমবেত ছাত্ররাও ভাষা আন্দোলনের বিরাট সম্ভাবনা দেখতে পেলেন। এইভাবেই সাধারণ ছাত্রদের আকাঙ্খার রাষ্ট্রভাষা সংগ্রাম কমিটি গঠিত হয়েছিল। আর আব্দুল মতিন সেই কমিটির অন্যতম প্রধান হিসাবে গুরুত্বের সাথে তাঁর দায়িত্ব পালন করেছিলেন।\r\n\r\nএই সংগ্রাম কমিটি দুই মাস পরই পতাকা দিবস পালন করে। বাংলাকে রাষ্ট্রভাষার দাবীতে ঢাকা বিশ্ববিদ্যালয় ছাত্রদের পক্ষ থেকে কমিটির নামে করাচী অধিবেশনকালে গণপরিষদে স্মারক লিপি এবং তার প্রতিলিপি পাকিস্তানের সকল পত্রিকায় প্রেরণ, বিশ্ববিদ্যালয় ছুটির সময় ছাত্রদের মাধ্যমে দেশব্যাপী অসংখ্য প্রচারপত্র বিলি, ১৯৫১ সালে বিশ্ববিদ্যালয়সহ সকল প্রতিষ্ঠানে ১১ই মার্চ পালন, ১৯৫২ সালে বিশ্ববিদ্যালয়সহ সকল প্রতিষ্ঠানে ১১ই মার্চ পালন, ১৯৫২ সালের ২৭শে জানুয়ারী পাকিস্তানের প্রধানমন্ত্রী খাজা নাজিমউদ্দিনের পল্টন ময়দানের জনসভায় কেবল উর্দুকে রাষ্ট্রভাষা করার উক্তির প্রতিবাদে প্রথমে ৩০শে জানুয়ারী ঢাকা বিশ্ববিদ্যালয়ে ও পরে ৪ঠা ফেব্রুয়ারী ঢাকার সকল শিক্ষা প্রতিষ্ঠান ধর্মঘট পালন ও মিছিল, সভা ইত্যাদির মধ্য দিয়ে ধাপে ধাপে ভাষা আন্দোলন চূড়ান্ত পর্যায়ে রূপ পায়। এসব অনুষ্ঠানের জন্য প্রয়োজন হয় প্রচুর অর্থের। আব্দুল মতিন বিশ্ববিদ্যালয়ের ছাত্র-ছাত্রীদের অর্থ অভিযানের জন্য উদ্দীপিত করলেন এবং সেই সময় মাত্র ৩/৪ জন ছাত্রী মিলে আজিমপুর কলোনী থেকে ১ দিনেই ৩০ হাজার টাকা উত্তোলন করতে সমর্থ হয়েছিলেন। সাধারণ জনগণের এরূপ সাড়া পরবর্তীতে তাদের কাজের জায়গাকে আরও স্বচ্ছ ও পরিষ্কার করে দিয়েছিল এবং স্বতঃস্ফূর্তভাবে প্রতিটি কর্মসূচিকে সামনের দিকে এগিয়ে নিতে সহযোগিতা করেছিল। ১৯৫০-৫২, এই ৩টি বছর আব্দুল মতিন ও অন্যান্য ছাত্ররা আন্দোলনকে পরিপূর্ণ রূপ দিতে ও তাঁদের কর্মসূচিকে সফল করতে দেশের বিভিন্ন স্কুল ও শিক্ষা প্রতিষ্ঠান পরিদর্শন করেছেন। নিজের শরীর, খাওয়া, ঘুমের প্রতি কখনো মনোযোগ দেয়ার কথা মনে হয়নি। যে মহান দায়িত্ব তিনি স্বেচ্ছায় নিজ কাঁধে নিয়েছিলেন, যাকে তিনি নৈতিক দায়িত্ব বলে মনে করেছিলেন তাকে সফল করতে তিনি আপ্রাণ সচেষ্ট ছিলেন। কোন হতাশা, ভয়, গ্লানি তাঁকে তাঁর দায়িত্ব ও কর্তব্য থেকে পিছপা করতে পারেনি। তাঁর অসীম সাহসিকতায় ভরপুর মন সর্বদা তাঁকে দায়িত্ব পালনে সচল করে রেখেছে। আজকের যুগের আরাম আয়েশপ্রিয় ছাত্র-ছাত্রীদের মত নিজের সুখকে নিয়ে ভাবার সময় তখন তাঁদের ছিল না। আব্দুল মতিন তাঁর প্রেম ভালবাসা বিলিয়ে দিয়েছিল মানুষের জন্য, মায়ের ভাষার জন্য।\r\n\r\n\'ঢাকা বিশ্ববিদ্যালয় সংগ্রাম কমিটি\'র আহবায়ক হিসাবে আব্দুল মতিন ১৯৫২ সালের ৪ঠা ফেব্রুয়ারী ঢাকার বিভিন্ন শিক্ষা প্রতিষ্ঠানের সাধারণ ছাত্রদের নিয়ে একটি মিটিং আহ্বান করেন। বিশ্ববিদ্যালয় সংগ্রাম কমিটি কতৃর্ক আহুত ছাত্র মিছিল শহর প্রদক্ষিণকালে সাধারণ মানুষ যে উত্সাহ ও উল্লাস ভরে তাদেরকে অভিনন্দন জানিয়েছিল তার উপর ভিত্তি করে আব্দুল মতিন মনে মনে তাঁর কর্মসূচি নির্ধারণ করে ফেলেন।\r\n\r\nশহর প্রদক্ষিণ শেষে বিশ্ববিদ্যালয় প্রাঙ্গণে যে জনসভা করা হয় সেখানেই বিশ্ববিদ্যালয় সংগ্রাম কমিটির নেতৃত্ব প্রদানকারী সাহসী বীর ভাষা সৈনিক আব্দুল মতিন আহ্বায়ক হিসাবে ২১শের সামগ্রিক কর্মসূচি ঘোষণা করেন। সেই ঘোষণায় বলা হয়েছিলো দেশব্যাপী শিক্ষাপ্রতিষ্ঠান সমূহে ধর্মঘট পালিত হবে; ঐ দিন সকাল দশটায় ঢাকার শিক্ষা প্রতিষ্ঠান সমূহের ছাত্রছাত্রীরা প্রথমে ঢাকা বিশ্ববিদ্যালয় প্রাঙ্গনে জমায়েত হবেন, সেখান থেকে মিছিল করে তারা মেডিকেল কলেজ হোস্টেল প্রাঙ্গণে (বর্তমানে যেখানে শহীদ মিনার অবস্থিত) জমায়েত হবে। তারপর মেডিকেল কলেজ হোস্টেল প্রাঙ্গণ থেকে মিছিল করে ছাত্ররা আইন পরিষদ ভবনে যাবে। ৪ঠা ফেব্রুয়ারীর ছাত্র সভায় সর্বসম্মতভাবে এই ঐতিহাসিক প্রস্তাব অনুমোদিত হয়। ২১ শে ফেব্রুয়ারী ১৪৪ ধারা জারি করা হয়। এরই পরিপ্রেক্ষিতে ২০ তারিখ রাতে ১৪৪ ধারা ভঙ্গ করা হবে কিনা সে বিষয়ে একটা মিটিং আহ্বান করা হয়। প্রাক্তন মুসলিম লীগের জেনারেল সেক্রেটারী আবুল হাশেমের সভাপতিত্বে এই মিটিং অনুষ্ঠিত হয়। মিটিং-এ ১৪৪ ধারা ভঙ্গ করার পক্ষে ছিলেন চারজন। এরা হচ্ছেন গোলাম মাওলা, আব্দুল মতিন, ওলি আহাদ ও শামসুল আলম। বিপক্ষে ছিলেন ১১ জন। এদের মধ্যে অন্যতম ছিলেন শামসুল হক। এই দ্বৈত মতের প্রেক্ষিতে সিদ্ধান্ত হয় যে একুশ তারিখ জনসভায় ১৪৪ ধারা ভঙ্গ করার পক্ষে বক্তব্য রাখবেন আব্দুল মতিন এবং বিপক্ষে বক্তব্য রাখবেন শামসুল হক। ২১শে ফেব্রুয়ারী ১৪৪ ধারা ঘোষিত ও বলবত্‍ থাকা সত্ত্বেও ঢাকা শহরের ২০/২২ হাজার ছাত্র-ছাত্রী বিশ্ববিদ্যালয় প্রাঙ্গণে উপস্থিত হয়েছিল। ছাত্রদের অতি প্রিয় গাজিউল হকের সভাপতিত্বে সকাল ১১টার দিকে আনুষ্ঠানিকভাবে সভা শুরু হয়। প্রথমেই আওয়ামী লীগের সাধারণ সম্পাদক এবং সর্বদলীয় রাষ্ট্রভাষা সংগ্রাম পরিষদের অন্যতম প্রভাবশালী সদস্য শামসুল হক সর্বদলীয় রাষ্ট্রভাষা সংগ্রাম পরিষদের বিপুল সংখ্যাগরিষ্ট ভোটে গৃহিত ১৪৪ ধারা ভঙ্গ না করার প্রস্তাব নানা যুক্তিসহ ছাত্রদের অনুমোদনের জন্য উপস্থিত করেন। ছাত্ররা ধৈর্য সহকারে তাঁর কথা শুনল কিন্তু গ্রহণ করল না।\r\n\r\nএরপর সভাপতির আহ্বানে সর্বদলীয় সংগ্রাম পরিষদের সংখ্যালঘুদের এবং ঢাকা বিশ্ববিদ্যালয় রাষ্ট্রভাষা সংগ্রাম কমিটির মুখপাত্র হিসেবে আব্দুল মতিন ৪ঠা ফেব্রুয়ারীর সিদ্ধান্ত মোতাবেক ২১শে ফেব্রুয়ারীর এই সভা, সভা শেষে মিছিল সহকারে ঢাকা মেডিকেল কলেজ হোস্টেল প্রাঙ্গণে জমায়েত হওয়া সেখান থেকে আইন পরিষদ ভবনে গিয়ে আইন পরিষদকে দিয়ে বাংলাকে পাকিস্তানের রাষ্ট্রভাষা করার প্রস্তাব পাশ করানো এবং সেই প্রস্তাবকে ভিত্তি করে দেশব্যাপী দুর্বার আন্দোলন গড়ে তোলার পদক্ষেপগুলিকে শত বাধা বিপত্তি সত্ত্বেও বাস্তবায়িত করার আহ্বান জানান। সংখ্যাগুরুর মতের বিরুদ্ধে এবং প্রবল প্রতিকূল পরিস্থিতিকে সম্মুখে রেখেও আব্দুল মতিনের কণ্ঠে দৃঢ়তার সাথে সেই সময়ের করণীয় বিষয়গুলো ঘোষিত হয়েছিলো। তাই তিনি অকুন্ঠ চিত্তে, নির্ভয়ে দ্বিধাহীনভাবে দুর্বার শক্তি সঞ্চিত করে বলেছিলেন, \'সঠিক এবং মহান কর্মসূচি বাস্তবায়নের মাধ্যমেই কেবল বাংলাকে পাকিস্তানের রাষ্ট্রভাষা করা সম্ভব। কিন্তু সে সঠিক ও মহান কর্মসূচির অঙ্কুরেই বিনাশ ঘটবে যদি আমরা স্বৈরাচারী শাসকদের উদ্দেশ্যমূলকভাবে আরোপিত ১৪৪ ধারা মেনে নেই। সুতরাং বাংলাকে রাষ্ট্রভাষা করার আন্দোলনকে জয়যুক্ত করার জন্য আমাদের কর্তব্য হবে ১৪৪ ধারা অমান্য করা।\' আব্দুল মতিনের এই যুক্তিভিত্তিক বক্তব্যের জন্যই যেন ছাত্ররা অধীর আগ্রহ নিয়ে অপেক্ষা করেছিল। তারা তুমুল করতালি দিয়ে তাঁর এই বক্তব্যকে সমর্থন জানান।\r\n\r\nএরই পরিপ্রেক্ষিতে সভাপতি ঘোষণা করেন পরবর্তী করণীয় হবে চারজনের লাইনে সুশৃঙ্খল ভাবে মিছিল বের করা। এইভাবে ১৪৪ ধারা ভঙ্গ করে মিছিল রাস্তায় নেমে পরে। অসংখ্য কাঁদুনে গ্যাসের শেল নিক্ষেপ, লাঠিচার্জ, অগণিত গ্রেফতার সত্ত্বেও সমুদ্রের বিরামহীন ঢেউয়ের আকারে ছাত্ররা গ্রেফতার কৃত ছাত্রদের শুন্যস্থান পূরণ করতে করতে মেডিকেল কলেজ হোস্টেল প্রাঙ্গণের দিকে এগিয়ে যেতে থাকে। ১৪৪ ধারা ভঙ্গ করে আন্দোলনের গুরুত্বপূর্ণ প্রথম লড়াইতে বিজয়ের ফলে ছাত্ররা যেমন উচ্ছসিত ও উত্সাহিত হয়েছিল, তেমনি পরবর্তী ধাপে বিজয়ের প্রতিও তাদের আস্থা অর্জিত হয়েছিল এবং অন্যদিকে পুলিশ ও তাদের অভিভাবক এই বিজয়ের ফলে পরাজয়ের গ্লানিতে ভারাক্রান্ত হয়ে পড়েছিল।\r\n\r\nএই পরিস্থিতিতে মেডিকেল কলেজে সমবেত ছাত্র-ছাত্রীরা যখন মিছিল করে দ্বিতীয় ধাপের অর্থাত্‍ আইন পরিষদ ভবনে যাত্রার প্রস্তুতি নিচ্ছিল তখন মিছিল প্রতিরোধে ব্যর্থ ও নাস্তানাবুদ কর্তৃপক্ষ নিরস্ত্র ছাত্রদের উপর গুলি চালাবার নির্দেশ দেয়। মুষলধারে গুলিবর্ষণে অপ্রস্তুত বিক্ষিপ্ত ছাত্রদের বেশ কয়েকজন মাটিতে লুটিয়ে পড়ে। তরুণ তাজা, সতেজ প্রাণগুলোর এমন নিস্তেজ, নিথর শরীরগুলো দেখে অন্যান্যরা বুঝতে পারল কি ঘটেছে। বর্বর পাকিস্তান বাহিনী সেদিন তাদের নিষ্ঠুরতার স্বাক্ষর রেখে গেল। ঘটনাস্থলেই রফিক ও সালাম নিহত হয়, বরকত হাসপাতালে মৃত্যুবরণ করেন। এছাড়াও অসংখ্য আহত ছাত্র-ছাত্রী মৃত্যু পথযাত্রী হয়ে হাসপাতালে পড়ে থাকে।\r\n\r\nআব্দুল মতিন এই পরিস্থিতিতে হঠাত্‍ করেই খুব অসহায় হয়ে পড়েন। দুঃখ ভারাক্রান্ত হৃদয়ে হঠাত্‍ করেই যেন একরাশ হতাশার মেঘ এসে ভর করে। কিন্তু সেই অশুভ মেঘ কেটে যেতেও খুব বেশি সময় লাগেনি। গুলিবর্ষণ ও বিপুল সংখ্যক ছাত্র আহত-নিহত হওয়ার সংবাদ দাবানলের মত শহরময় ছড়িয়ে পড়ে। অল্পক্ষণের মধ্যেই বিরামহীন ভাবে হাজার হাজার মানুষ সেই সব বীর ছাত্রদের দেখতে আসে যারা তাদের ভাষার জন্য জীবন বাজি রাখতে বিন্দু পরিমাণ দ্বিধাবোধ করেনি।\r\n\r\nজনগণের এমন স্বতঃস্ফূর্ত আন্তরিক সমর্থন দেখে আব্দুল মতিন অভিভূত ও অনুপ্রাণিত হয়ে নব শক্তি অর্জন করেন। তাদেরই মধ্যে সাত্তার নামক একজন আব্দুল মতিনকে উত্সাহ দিয়ে বলেন, \'২২শে ফেব্রুয়ারী অর্থাত্‍ পরের দিন সর্বদলীয় রাষ্ট্রভাষা সংগ্রাম পরিষদের পক্ষ থেকে গায়েবী জানাজার কর্মসূচি প্রচার করা হোক।\' মতিন ভেবে দেখলেন প্রস্তাবিত কর্মসূচিটি সঠিক, বাস্তবসম্মত ও সময়োচিত, তাই তিনি প্রস্তাবটি লিখিত আকারে দিতে বললেন।\r\n\r\nসেই প্রস্তাবিত কর্মসূচি স্বাক্ষরের জন্য তিনি সর্বদলীয় রাষ্ট্রভাষা সংগ্রাম পরিষদের আহ্বায়ক কাজী গোলাম মাহবুবের কাছে উপস্থাপন করেন। কিন্তু কাজী গোলাম মাহবুব ২১ ফেব্রুয়ারীর কর্মকান্ডকে ভুল ও হঠকারী হিসাবে আখ্যায়িত করেন এবং আব্দুল মতিন ও অন্যান্যদের দোষারোপ করে প্রচারপত্রের খসড়ায় স্বাক্ষর দিতে এবং আন্দোলনের সাথে কোন প্রকার সম্পর্ক রাখতে অস্বীকৃতি জানান।\r\n\r\n২২শে ফেব্রুয়ারী গায়েবী জানাজার কর্মসূচি ঘোষণার ফলে সেক্রেটারিয়েট কর্মচারীরা কাজে যোগ না দিয়ে মিছিল করে সকাল ১০টার মধ্যে আগের দিনের গুলির ঘটনাস্থল মেডিকেল কলেজ হোস্টেল প্রাঙ্গণে গায়েবী জানাজায় সামিল হয়। ২২শে ফেব্রুয়ারীতেও ১৪৪ ধারা অব্যাহত ছিল। কিন্তু জনতা তা ভঙ্গ করে গায়েবী জানাজাতে উপস্থিত হয়। ২১শে ফেব্রুয়ারী বিশ্ববিদ্যালয় প্রাঙ্গণে ছিল কেবল ছাত্র। কিন্তু ২২শে ফেব্রুয়ারীর মেডিকেল কলেজ হোস্টেল প্রাঙ্গণে নিহতের জানাজার জামাতে অধিকাংশ ছিল সাধারণ মানুষ। ২১শে\'র আন্দোলন সম্ভব হয়েছিল ১৪৪ ধারা ভঙ্গ করার সিদ্ধান্তের কারণে। ২২শের অভ্যুত্থান সম্ভব হয়েছিল গায়েবি জানাজার সিদ্ধান্তের কারণে। আর এ দু\'টো সিদ্ধান্তই ছিল ঢাকা বিশ্ববিদ্যালয় রাষ্ট্রভাষা সংগ্রাম কমিটির মাধ্যমে সাধারণ ছাত্রদের যার মূল নায়কের ভূমিকায় ছিলেন ভাষা সৈনিক আব্দুল মতিন। অসীম সাহসিকতার সাথে তিনি যদি এই সব ঝুঁকি গ্রহণ না করতেন তাহলে হয়ত আজকে বাংলা ভাষাকে রাষ্ট্রভাষা হিসেবে পেতামনা। তাঁর সাহসিকতার কারণেই শেষ পর্যন্ত পাকিস্তান সরকার বাংলাকে পাকিস্তানের রাষ্ট্রভাষা হিসাবে স্বীকৃতি দিতে বাধ্য হয়েছিলো। মা-মাটির প্রতি তাঁর সেই অপার ভালবাসা, সূদুর প্রসারী চিন্তা-চেতনা, সিদ্ধান্তে অটল থাকার মত দৃঢ় মানসিকতা সবকিছু মিলে অনেক সাধারণ মানুষের ভেতর তিনি এক অসাধারণ মানুষ। যেন জ্বলজ্বলে নক্ষত্র হয়ে মানুষের হৃদয়ের মনিকোঠায় স্থান দখল করে আছেন। আর তাইতো তিনি স্মরণীয় বরণীয়। ২৩শে ফেব্রুয়ারী সারারাত জেগে, যেখানে প্রথম পুলিশের গুলিতে অনেক তরুণ সতেজ সম্ভাবনাময় প্রাণ হারিয়ে গেল, সেই মেডিকেল কলেজ প্রাঙ্গণে মেডিকেলের ছাত্ররা একটি \'শহীদ মিনার\' নির্মাণ করে। আবেগ জড়িত, তত্‍পর এই বিশাল দলের কাজটি সুষ্ঠুভাবে সম্পন্ন হওয়ার ক্ষেত্রে নেতৃত্ব দিয়েছিলেন আব্দুল মতিন। অনেক ব্যথা, অনেক কষ্ট, হৃদয় ছেড়া হাহাকার দীর্ঘশ্বাস ইটের স্তরে স্তরে গেঁথে অবশেষে নির্মিত হল শহীদ মিনার।\r\n\r\nএরপর ১৯৫২ সালের ৭ মার্চ, আব্দুল মতিন ঢাকায় একটি বাড়িতে অন্যান্য নেতাদের সাথে ভাষা আন্দোলন বিষয়ক একটি গোপন মিটিং-এ মিলিত হয়েছেন। ঐ দিন অন্যান্যদের সাথে পুলিশ আচমকা তাঁকেও গ্রেফতার করে। এক বছরের জেল হয়ে যায় তাঁর। কিন্তু সরকার জানত তাঁকে জেলে পুরে সমস্ত কর্মকান্ড বন্ধ করা সম্ভব নয়। তাই আব্দুল মতিনকে আন্দোলন থেকে বিচ্ছিন্ন করতে সরকার তাঁকে লন্ডনে ৩ বছরের একটি স্কলারশিপের লোভনীয় প্রস্তাব প্রদান করে। কিন্তু লোভ, মোহ, ভয় কোন কিছুই যে তাঁকে তাঁর দায়িত্ব থেকে কখনো টলাতে পারেনি। তাই অবলীলায় এই প্রস্তাব তিনি ফিরিয়ে দেন। এরপর এক বছর জেলের ঘাণি টেনে ১৯৫৩ সালের ১৪ মার্চ তিনি মুক্তি পান।\r\n\r\nরাজনৈতিক সম্পৃক্ততা\r\n\r\n১৯৫২ সালে কারাবাসের সময় আব্দুল মতিনের কিছু কম্যুনিস্ট নেতার সাথে পরিচয় হয়। এদের মধ্যে বাংলা অবিভক্ত প্রদেশের যশোরের প্রভিনশিয়াল কমিটির সদস্য কৃষ্ণ বিনোদ রায়ের সঙ্গে পরিচিত হন এবং তিনি আব্দুল মতিনের তেজস্বী ও তুখোড় চিন্তা চেতনা এবং সেই সাথে সংগ্রামী মনোভাবের প্রতি আকৃষ্ট হয়ে পড়েন। আব্দুল মতিনকে তিনি কম্যুনিস্ট পার্টিতে সক্রিয় সদস্য হিসাবে অন্তর্ভুক্ত হতে আমন্ত্রণ জানান। আব্দুল মতিন বেশ আগ্রহী হয়ে ওঠেন এবং এভাবেই পূর্ব পাকিস্তান কম্যুনিস্ট পার্টির সাথে যুক্ত হয়ে পড়েন। জেল থেকে মুক্ত হয়ে ১৯৫৩ সালে ছাত্র ইউনিয়নের কাউন্সিলে আব্দুল মতিনকে প্রেসিডেন্ট নির্বাচন করা হয়। তিনি ছিলেন ছাত্র ইউনিয়নের নির্বাচিত ২য় প্রেসিডেন্ট।\r\n\r\n১৯৫৩ সালের ২৯ ডিসেম্বর করাচিতে সমগ্র পাকিস্তানের ছাত্রদের সম্মেলনে অল পাকিস্তান স্টুডেন্ট কনভেনশন অনুষ্ঠিত হন। ছাত্র ইউনিয়নের পক্ষ থেকে আব্দুল মতিন এবং ছাত্রলীগের পক্ষ থেকে স্কুল শিক্ষক কামরুজ্জামানকে পূর্ব পাকিস্তানের প্রতিনিধি হিসাবে সেখানে প্রেরণ করা হয়। কিন্তু ইংরেজীতে পারদর্শিতার অভাব থাকায় কামরুজ্জামান আব্দুল মতিনকে পূর্ব পাকিস্তানের হয়ে কথা বলার একতিয়ার প্রদান করেন। আব্দুল মতিন সেই কনভেনশনে পূর্ব পাকিস্তানের পক্ষ থেকে ৩টি দাবী উত্থাপন করেন। প্রথমত, বাংলাদেশ একটি অখন্ড প্রদেশ তাই একে স্বায়ত্ত্বশাসন দিতে হবে। দ্বিতীয়ত, সংখ্যাগরিষ্ঠ বাঙালী জাতির ভাষা হিসাবে বাংলা ভাষাকে রাষ্ট্র ভাষার মর্যাদা প্রদান করতে হবে। এবং তৃতীয়ত, এই দাবী এবং কর্মসূচিকে অস্বীকার করার পরিপ্রেক্ষিতে মুসলীম লীগের অপসারণ। কিন্তু এই ৩টি দাবী ছাত্রদের মধ্যে তুমুল আলোড়ন তোলে এবং তারা এই দাবীর বিরুদ্ধে প্রতিবাদ জানায়। পরবর্তীতে একটি মিটিং এর মাধ্যমে আব্দুল মতিন তার এই দাবীর পক্ষে শক্তিশালী যুক্তি তুলে ধরেন এবং এর বাস্তবতা প্রমাণ করতে সক্ষম হন। এবং এরই পরিপ্রেক্ষিতে শেষ পর্যন্ত ৩ দিনের এই কনভেশনে আব্দুল মতিনের দাবীগুলো সকল ছাত্রদের কাছে সমর্থন লাভ করে।\r\n\r\n১৯৫৪ সালে যুক্ত ফ্রন্টের নির্বাচনে আব্দুল মতিন নমিনেশন পান। কিন্তু এক্ষেত্রে সোহরাওয়ার্দির আপত্তি ছিল। তিনি তাঁকে বাদ দিয়ে দেন এবং অজুহাত হিসাবে বলেন আব্দুল মতিন বয়সে অনেক ছোট। আব্দুল মতিন মর্মাহত হলেও নির্বচনের জন্য অক্লান্ত পরিশ্রম করে যান এবং যুক্তফ্রন্টকে জয়ী করতে সব রকমের প্রচেষ্টা চালান। তাঁর এই কর্মতত্পরতার ফল স্বরূপ, ১৯৫৪ সালে তিনি পাবনা জেলার কম্যুনিস্ট পাটির জেনারেল সেক্রেটারি হিসাবে নিযুক্ত হন। এরপর ১৯৫৭ সালে তিনি মাওলানা আব্দুল হামিদ খান ভাসানীর ন্যাশনাল আওয়ামী পার্টিতে যোগ দেন। ভাসানীর ন্যাশনাল আওয়ামী পার্টির একটি অঙ্গ সংগঠন হিসেবে জাতীয় কৃষক সমিতি নতুনভাবে সংগঠিত হয়। জাতীয় কৃষক সমিতির পাবনা জেলা কমিটির সভাপতি হিসাবে আব্দুল মতিন নিযুক্ত হন এবং অত্যন্ত নিষ্ঠার সাথে কাজে মনোনিবেশ করেন। তিনি সকল গণতান্ত্রিক সংগ্রামের সাথে নিজেকে সব সময় যুক্ত রেখেছেন। তিনি কৃষকদের দুয়ারে দুয়ারে গিয়ে কৃষকদের দুঃখ দুর্দশা অনুভব করার চেষ্টা করেছেন। তিনি তাদের কষ্ট খুব ভালভাবে অনুধাবন করতে পারতেন কারণ তিনি নিজেকে তাদেরই একজন বলে মনে করতেন। এরপর ১৯৬৮ সালে তিনি চারু মজুমদারের পূর্ব পাকিস্তান কম্যুনিষ্ট পাটিতে যোগ দেন। চারু মজুমদার শেখ মুজিবরের নেতৃত্বে এবং মতাদর্শের ভিত্তিতে স্বাধীনতা আন্দোলনের পক্ষপাতিত্ব করতেন না। তিনি শেখ মুজিবরের রক্ষী বাহিনীকে পর্যুদস্ত করতে একটি শক্তিশালী দল গঠন করতে চেয়েছিলেন। কিন্তু শেষ পর্যন্ত আব্দুল মতিন নিজের চিন্তার সাথে চারু মজুমদারের চিন্তা ভাবনা মেলাতে ব্যর্থ হন।\r\n\r\nএভাবে আব্দুল মতিন বিভিন্ন সময়ে বিভিন্নভাবে রাজনীতির সাথে সম্পৃক্ত হয়ে পড়েন। কিন্তু অবদমিত হয়ে বা অন্যায় কিছু মেনে নেয়ার মত মানসিকতা তাঁর ছিল না। তাই রাজনৈতিক নেতৃত্বের সাথে যখনই তাঁর মতের মিল হয়নি বা অন্যায় চিন্তা ভাবনার ক্ষেত্রে তিনি কখনো আপোষ করেননি। তিনি প্রতিবাদ করেছেন, মাথা উঁচু করে দাঁড়িয়েছেন, প্রয়োজনে অন্যায়ের জায়গা ছেড়ে দিয়ে চলে এসেছেন তবুও অন্যায়/মিথ্যার কাছে মাথা নত করেননি কখনো। আব্দুল মতিনের বাবা আব্দুল জলিল ও ভাই গোলাম হোসেন মনু ১৯৭১ এর যুদ্ধে পাক বাহিনীর হাতে নিহত হন। পরে ১৯৭৪ সালে অন্য ভাই আব্দুল গাফ্ফার ও তিন চাচাত ভাই রক্ষী বাহিনীর হাতে নিহত হন। এরপর ১৯৭২ সালে আব্দুল মতিন রক্ষী বাহিনীর হাতে ধরা পড়েন এবং তাঁকে পুলিশের হাতে সোপর্দ করা হয়। এরপর দীর্ঘ ৫ বছর জেলে থেকে ১৯৭৭ সালের এপ্রিল মাসে তিনি মুক্তি পান। জেল থেকে মুক্তি পাওয়ার পর আবার তিনি কম্যুনিস্ট পার্টিতে যোগ দেন এবং নতুন করে আবার কৃষক সমিতি গড়ে তোলেন। আব্দুল মতিন ভাসানী পরিষদের প্রেসিডেন্ট হিসেবে দায়িত্ব পালন করেছেন।\r\n\r\nপারিবারিক পরিধি/বিস্তৃতি\r\n\r\nআন্দোলন সংগ্রামে আব্দুল মতিন এতোটাই জড়িত ছিলেন যে সংসার ধর্মপালন করার একটা বিষয় যে সমাজে প্রচলিত আছে তা কখনো তাঁর মনেই হয়নি। এভাবে জীবন থেকে যখন ৪০টি বছর চলে গেছে তখন হঠাত্‍ই নিজেকে বৈবাহিক জীবনে আবদ্ধ করে ফেলেন। গুলবদননেসা মনিকা নামে এক দুঃসাহসী মেয়ের সাথে তিনি নতুন সংসার জীবন শুরু করেন ১৯৬৬ সালে। মনিকা ছিলেন ফকির মোহাম্মদ মোল্লার চতুর্থ কন্যা। পাবনা জেলার ঈশ্বরদী উপজেলার ফতেহ মোহাম্মদপুরের স্থায়ী বাসিন্দা ছিলেন তারা। মনিকাও কম্যুনিস্ট পার্টির একজন সদস্য ছিলেন। মূলত গ্রামের পিছিয়ে পড়া মেয়েদের নিয়ে তিনি কাজ করতেন। ঈশ্বরদী স্কুল ও মিরপুর আদর্শ উচ্চ বিদ্যালয়ে বিভিন্ন সময়ে স্কুল শিক্ষক হিসাবে দায়িত্ব পালন করেছেন। এছাড়াও তিনি বিএভিএস নামে একটি সেবামূলক সংগঠনের সাথে জড়িত ছিলেন। আব্দুল মতিন ও মনিকা ২টি মেয়ে সন্তানের গর্বিত পিতা-মাতা। বড় মেয়ে মাতিয়া বানু সুকু ঢাকা বিশ্ববিদ্যালয়ের চারুকলা ইনিস্টিটিউট থেকে অনার্স ও মাষ্টার্স করেছেন। ছোট মেয়ে মালিহা শুভন হোম ইকোনমিক্স কলেজের পুষ্টি বিভাগ থেকে অনার্স ও মাষ্টার্স করেছেন।\r\n\r\nঅর্জিত পুরস্কার/স্বীকৃতি\r\n\r\nএক জীবনে আব্দুল মতিন দেশ ও দশের জন্য যে অবদান রেখেছেন তার মূল্যায়ন পুরস্কারের মাধ্যমে সম্ভব নয়। তবুও কাজের স্বীকৃতি স্বরূপ তিনি অনেক সম্মাননা অনেক পুরস্কার অর্জন করেছেন।\r\n<ul type=\"disc\">\r\n 	<li style=\"list-style-type: none;\">\r\n<ul type=\"disc\">\r\n 	<li>১৯৯৮ সালে দৈনিক জনকণ্ঠ পত্রিকা আব্দুল মতিনকে গুণীজন ও প্রতিভা সম্মাননা ১৯৯৮ প্রদান করেন। এক লক্ষ টাকা তাত্‍ক্ষনিকভাবে এবং প্রতি মাসে ৫ হাজার টাকা অনুদান হিসাবে তাঁকে প্রদান করা হয়।</li>\r\n</ul>\r\n</li>\r\n</ul>\r\n&nbsp;\r\n<ul>\r\n 	<li>১৮ ফেব্রুয়ারী ২০০০, যুক্তরাষ্ট্রের নিউইয়র্কে ২১শে ফেব্রুয়ারী উপলক্ষে একটি সংবর্ধনা অনুষ্ঠানে ভাষা সৈনিক হিসাবে তিনি আমন্ত্রিত হন ।</li>\r\n</ul>\r\n<ul>\r\n 	<li>২০০১ সালে তাঁকে একুশে পদক প্রদান করা হয়।</li>\r\n</ul>\r\n<ul>\r\n 	<li>২০০২ সালে তাঁকে জাতীয় জাদুঘর থেকে সম্মাননা স্মারক প্রদান করা হয়।</li>\r\n</ul>\r\n<ul>\r\n 	<li>২০০৪ সালে শেরে বাংলা জাতীয় পুরস্কার অর্জন করেন।</li>\r\n</ul>\r\n<ul>\r\n 	<li>২৮ ডিসেম্বর ২০০১, বাংলা একাডেমী প্রদত্ত ফেলোশিপের জন্য সম্মাননা প্রতীক অর্জন করেন।</li>\r\n</ul>\r\n<ul>\r\n 	<li>২০০৬ সালের ২৮ ফেব্রুয়ারী দৈনিক আমাদের সময় থেকে তিনি সম্মাননা পুরস্কার গ্রহণ করেন।</li>\r\n</ul>\r\n<ul>\r\n 	<li>বাংলা একাডেমী প্রদত্ত ফেলোশিপের জন্য সম্মাননা- প্রতীক, ২৮ ডিসেম্বর ২০০১।</li>\r\n</ul>\r\n<ul>\r\n 	<li>জাতীয় প্রেসক্লাব কর্তৃক ১৩ আগস্ট ২০০৪ সালে উন্নয়ন অর্থনীতি স্বর্ণপদক -২০০৫ প্রদান করা হয়।</li>\r\n</ul>\r\n<ul>\r\n 	<li>ভাষা সৈনিক সংবর্ধনা পরিষদ, সিলেট থেকে ২০০২ সালে তাঁকে সম্মাননা প্রদান করা হয়।</li>\r\n 	<li>মুক্তিযুদ্ধ গণ পরিষদ ১৪ মে, ২০০৫ সালে তাঁকে সম্মাননা প্রদান করে।</li>\r\n</ul>\r\n&nbsp;\r\n\r\nউল্লেখিত পুরস্কার ছাড়াও তিনি অনেক পুরস্কার অর্জন করেছেন। তাঁর এত বছরের বিশাল সঞ্চয় তিনি নব প্রজন্মকে দিতে চেয়েছিলেন। \'হৃদয় আমার চায় যে দিতে কেবল পেতে নয়, বয়ে বয়ে বেড়াতে সে তার যা কিছু সঞ্চয়\' - রবীন্দ্রনাথের মত আব্দুল মতিনও তাঁর সঞ্চয় উজার করে দিয়ে এই বিশাল ইতিহাসকে আরও প্রাণ প্রাচুর্যময় করে তুলতে চেয়েছিলেন। তাই তিনি সত্য ও প্রকৃত ইতিহাস তুলে ধরতে রচনা করেছেন বেশ কিছু গল্প।\r\n\r\nস্বরচিত পুস্তকসমূহ /গ্রন্থাবলী\r\n\r\nতিনি কখনো অলস সময় পার করেননি। তাঁর এই দীর্ঘ জীবনে সংগ্রামের পাশাপাশি তিনি কিছু বইও লিখেছেন। এই বইগুলো তাঁর চিন্তা, চেতনা, সত্ত্বাকে ধারণ করে চলেছে। তাঁর রচিত গ্রন্থাবলী-\r\n<ul type=\"disc\">\r\n 	<li style=\"list-style-type: none;\">\r\n<ul type=\"disc\">\r\n 	<li>জীবন পথের বাঁকে বাঁকে</li>\r\n</ul>\r\n</li>\r\n</ul>\r\n&nbsp;\r\n<ul>\r\n 	<li>গণ চীনের উত্‍পাদন ব্যবস্থা ও দায়িত্ব প্রথা, <span lang=\"BN\" xml:lang=\"BN\">প্রকাশকাল : ১৯৮৫</span></li>\r\n</ul>\r\n<ul>\r\n 	<li>ভাষা আন্দোলন ইতিহাস ও তাত্‍পর্য, প্রকাশকাল : ১৯৯১, আব্দুল মতিন ও আহমদ রফিক</li>\r\n</ul>\r\n<ul>\r\n 	<li>বাঙালী জাতির উত্‍স সন্ধান ও ভাষা আন্দোলন, প্রথম প্রকাশ : ১৯৯৫</li>\r\n</ul>\r\n&nbsp;\r\n\r\nদীর্ঘ জীবন সংগ্রামের শেষ পর্যায়ে এসে তাঁকে প্রতিটি মুহুর্তে শরীরের সাথে যুদ্ধ করতে হয়েছে। বিভিন্ন রোগ ব্যাধি শরীরকে আক্রমণ করেছে। কিন্তু তাঁর চির তরুণ চির নবীন মনকে কখনো আক্রান্ত করতে পারেনি। ১৯৯৭ সালে জানা যায় যে তাঁর হার্টে ব্লক হয়ে গেছে। এজন্য তিনি কলকাতাতে চিকিত্সা নেন এবং ঐ সময় দিল্লীর স্কট হাসপাতালে তাঁর হার্টের বাইপাস সার্জারী করানো হয়। এই সব রোগ ব্যাধির সাথে যুদ্ধ করতে গিয়ে তাঁকে রাজনৈতিক কর্মকান্ড থেকে নিজেকে দূরে সরিয়ে ফেলতে হয়। শেষ বয়সে এসে যদিও তিনি সক্রিয়ভাবে কোন কিছুর সাথে জড়িত ছিলেন না তবুও তিনি সমাজ রাষ্ট্র থেকে নিজেকে একেবারে বিচ্ছিন্ন করে ফেলেননি। তিনি সবসময় প্রগতিশীল চিন্তা চেতনার সাথে নিজেকে জড়িয়ে রেখেছেন। তিনি তাঁর লেখার মাধ্যমে নতুন প্রজন্মের কাছে সত্য ইতিহাস পৌছে দিতে চেয়েছেন। সত্য, সুন্দর স্বপ্ন গড়ে দিতে চেয়েছেন।\r\n\r\nমৃত্যু : আব্দুল মতিন ২০১৪ সালের ৮ অক্টোবর মারা যান।\r\n\r\n<em>লেখক : কিমিয়া মারুশাত</em>', 'আব্দুল মতিন', '', 'publish', 'open', 'open', '', '%e0%a6%86%e0%a6%ac%e0%a7%8d%e0%a6%a6%e0%a7%81%e0%a6%b2-%e0%a6%ae%e0%a6%a4%e0%a6%bf%e0%a6%a8', '', '', '2019-09-22 16:13:02', '2019-09-22 10:13:02', '', 0, 'http://gunijan.org.bd/newsite/?p=6578', 0, 'post', '', 0),
(6579, 6, '2019-09-22 16:04:19', '2019-09-22 10:04:19', '', 'আব্দুল মতিন', 'ক্যাটাগরি-ভাষা আন্দোলন', 'inherit', 'open', 'closed', '', '%e0%a6%86%e0%a6%ac%e0%a7%8d%e0%a6%a6%e0%a7%81%e0%a6%b2-%e0%a6%ae%e0%a6%a4%e0%a6%bf%e0%a6%a8-2', '', '', '2019-09-22 16:11:42', '2019-09-22 10:11:42', '', 6578, 'http://gunijan.org.bd/newsite/wp-content/uploads/2019/09/আব্দুল-মতিন.jpg', 0, 'attachment', 'image/jpeg', 0);
INSERT INTO `gun_posts` (`ID`, `post_author`, `post_date`, `post_date_gmt`, `post_content`, `post_title`, `post_excerpt`, `post_status`, `comment_status`, `ping_status`, `post_password`, `post_name`, `to_ping`, `pinged`, `post_modified`, `post_modified_gmt`, `post_content_filtered`, `post_parent`, `guid`, `menu_order`, `post_type`, `post_mime_type`, `comment_count`) VALUES
(6580, 6, '2019-09-22 16:05:00', '2019-09-22 10:05:00', 'আব্দুল মতিন: যে নামটি বহন করে চলেছে ভাষা আন্দোলনের ইতিহাস\r\n\r\nআমাদের আবেগ, ভালবাসা, কষ্ট, হাহাকার, সুখ, দুঃখ, স্বপ্ন, ঘৃণা, কান্না, প্রতিটি মুহুর্ত, প্রতিটি ক্ষণ, প্রতিটি অনুভূতির সঙ্গে জড়িয়ে আছে বাংলা ভাষা। বাংলা ভাষা ছাড়া আমাদের আবেগ, ভালবাসা, কান্না, ঘৃণা, হাহাকার, সুখ, দুঃখ সবকিছু ম্লান হয়ে যায়। বাংলা ছাড়া আমাদের ভালবাসা প্রাণ পায় না, দুঃখগুলো জমাট বেঁধে যায়, ঘৃণা স্তুপ হয়ে যায়। তাই আবেগ অনুভূতিগুলো সজীব করতে প্রাণখুলে হাসতে, গাইতে, চলতে, ফিরতে আমাদের চাই মায়ের ভাষা, বাংলা ভাষা। পৃথিবীর আলো গায়ে মেখে পরম মমতায় যে শিশুটি তার মাকে ভালবেসে গলা জড়িয়ে ধরবে, সে কি অন্যের ভাষায় তার মাকে ডাকবে? সেই ভালবাসাতে কি তৃপ্তি হয়? তাইতো আমরা মায়ের ভাষার জন্য প্রাণ দিয়েছি। রক্ত দিয়ে বাংলা ভাষাকে রাষ্ট্রভাষার মর্যাদা দিয়েছি।\r\n\r\nযে ভাষার সঙ্গে আমাদের সর্বস্ব জড়িয়ে আছে, সেই ভাষাকে বর্বর পাকিস্তানী কেড়ে নিতে চেয়েছিল। আমাদের শেকড়কে উপড়ে ফেলতে চেয়েছিল। আর তাই নাড়ীর টানে বাংলা ভাষাকে মায়ের ভাষাকে টিকিয়ে রাখতে বাংলার দামাল ছেলেরা বুকের তাজা রক্ত ঢেলে দিয়েছে। সালাম, বরকত, আসাদের রক্তে লাল হয়েছে রাজপথ। ভাষার জন্য যুদ্ধ করার, রক্ত দেয়ার এমন ইতিহাস পৃথিবীতে দ্বিতীয়টি আর নেই।\r\n\r\n\'আব্দুল মতিন\' এমন একটি নাম যে নামটি বহন করে চলেছে এক প্রাচুর্যময় ইতিহাস। বাংলা ভাষার নবজন্মের ইতিহাসের সঙ্গে জড়িয়ে আছে এই নামটি। আব্দুল মতিন নামটা যেন প্রসবের বেদনা আর সৃষ্টির আনন্দ একই সাথে ধারণ করে চলেছে। আজ আমরা সেই মহান মানুষটি সম্পর্কে কিছু জানব।\r\n\r\nজন্ম ও বংশ পরিচয়\r\n\r\nসিরাজগঞ্জের চৌহালী উপজেলার একটি ছোট্ট সবুজ গ্রাম ধুবালীয়া। নীল আকাশ আর সবুজ জমিন যেখানে একাকার হয়ে আছে সেখানেই ধুবালীয়া গ্রাম। ১৯২৬ সালের ৩রা ডিসেম্বর এক কনকনে শীতের রাতে বাবা আব্দুল জলিল ও মা আমেনা খাতুনের ঘর আলো করে জন্ম হল আব্দুল মতিনের। দুধসাদা গায়ের রং, ফুটফুটে সুন্দর চেহারা। দেবদূতের মত মুখখানি দেখলে যেন মনটা জুড়িয়ে যায়। হয়তবা আমেনা খাতুনের ভালবাসা আর ভালবাসা মাখানো একফোটা চোখের পানি নজর টিপ হয়ে সারাটা জীবন আব্দুল মতিনকে রক্ষা করেছে। মায়া জড়ানো হাসি, গালে গোলাপি আভা, সারা গায়ে আদর মাখা এই শিশুটিকে তাই আদর করে সবাই ডাকত \'গেদু\' বলে। আব্দুল জলিল ও আমেনা খাতুনের প্রথম ছেলে গেদু। তাঁরা তাঁদের আদরের ছেলেকে নিয়ে বেশিদিন সুখে সংসার করতে পারেনি। কারণ কিছু দিন পর সর্বনাশা যমুনা নদী তাঁদের সর্বস্ব গ্রাস করে নিলো।\r\n\r\nমধ্যবিত্ত কৃষক আব্দুল জলিল যখন অনেক ঘাম ঝরিয়ে নতুন বাসস্থান গড়ে তুললেন তখন আবার তাঁদের সংসারে খুশির ছোঁয়া লাগে। কিন্তু চির বহমান সেই শান্ত যমুনা আবার ক্ষেপে ওঠে। গ্রাস করার নেশায়, উম্মাদ, মাতাল যমুনা ফুঁসে ওঠে। সর্বগ্রাসী যমুনা তলিয়ে নেয়, ভাসিয়ে নিয়ে যায় মধ্যবিত্ত জলিলের ঘরের সর্বস্ব। এই অসহায় অবস্থার মধ্যেই ম্যাট্রিকুলেট আব্দুল জলিল একটি চাকুরী খুঁজতে থাকেন। ১৯৩০ সালের কথা। সুপারভাইস স্টাফ হিসাবে মাত্র ৫০ টাকার বেতনে আব্দুল জলিলের চাকুরী হয় জালাপাহারের ক্যান্টনমেন্টে। আব্দুল জলিল তাঁর সব কিছু চুকিয়ে দিয়ে হিমালয়ের দাজিলিং এ গিয়ে উপস্থিত হন এক নতুন স্বপ্নের আশায়।\r\n\r\nএরপর ১৯৩২ সালে পরিবারসহ থাকার জন্য তিনি স্টাফ কোয়ার্টার পেলেন। তিন ছেলে আর এক মেয়ে সহ মোট ছয় জনের পরিবার নিয়ে নতুন জীবন শুরু হল দার্জিলিং এর জালাপাহারে। অনেক সুখের আর আনন্দের ছিল সেই সময়টা। ধুবালিয়া গ্রামের সেই ভাঙা গড়ার খেলা নেই, নেই অস্বচ্ছলতা। অন্তত জীবনের নিশ্চয়তা খুঁজে পাওয়া গেল। জীবন যেন ছন্দ খুজে পেল। সময়গুলো যেন বাতাসে ভর করে উড়ে বেড়াতে লাগল। কিন্তু ১৯৩৩ সালে গেদুর (আব্দুল মতিনের) যখন ৮ বছর তখনই আবার ছঁন্দ পতন ঘটল জীবনের। চিকিত্‍সার অভাবে অ্যাকলেমশিয়া রোগে মারা গেলেন তাঁর মা। শৈশবে মাতৃহারা মতিনের মধ্যে তাই সব সময় মায়ের জন্য একটা মমতা কাজ করতো। এই মমত্ববোধই তাঁকে ভাষার জন্য লড়তে অনুপ্রাণিত করেছিল।\r\n\r\nশৈশবের দার্জিলিং\r\n\r\nআকাশের বিশালতা আর পাহাড়ের চূড়া ছূঁয়ে যায় পেজা পেজা মেঘ। দুরন্তপনায় ছুটে বেড়ানো এই মেঘগুলো থমকে দাঁড়ায় এক জানালায় এসে। অবাক বিস্ময়ে দেখে মা হারা এক ছেলে ওদের যেন বুঝতে চায়, জানতে চায়। কিছু স্বপ্ন আর মায়া জড়ানো ঐ কচি মুখখানি, সজিব চোখ দু\'টো কি যেন খুঁজে বেড়ায়। আর মেঘগুলো তাই আরো কাছে আসে। এরপর জানালার কাছে বিন্দু বিন্দু পানি হয়ে নিঃশেষ হয়ে যায়। মায়ের ভালবাসা, স্নেহ, আদর প্রত্যাশী এক সম্ভাবনাময় ছেলেকে ওদের ভালবাসতে ইচ্ছে করে। আর মেঘেরা ছেলেটাকে আকাশ ছোঁয়া বিশালতা আর পাহাড়ময় স্বপ্ন এঁকে দিয়ে যায়। এই বিশালতা আর স্বপ্নকে ধারণ করে চিন্তার ক্ষেত্রটাকে বিস্তৃত করে চলে সেই ক্ষুদে আব্দুল মতিন।\r\n\r\nদার্জিলিং-এর বাংলা মিডিয়াম স্কুল মহারানী বালিকা উচ্চ বিদ্যালয়ে ১৯৩২ সালে আব্দুল মতিন শিশু শ্রেণীতে ভর্তি পরীক্ষা দিলেন এবং তখন থেকেই শুরু হল তাঁর শিক্ষা জীবন। খুব স্বল্প রোজগার হলেও আব্দুল মতিনের বাবা ছেলেমেয়েদের পড়ালেখার ব্যাপারে খুবই সতর্ক ছিলেন। আব্দুল মতিনও অনেক আগ্রহ আর উত্‍সাহ নিয়ে শিক্ষা জীবন শুরু করেছিলেন। কিন্তু পরম আশ্রয় আর ভালবাসার জায়গাটুকু অর্থাত্‍ মাকে হারিয়ে আব্দুল মতিন হয়ে পড়েন অসহায়। উচ্ছল, উজ্জ্বল, আনন্দে ভরপুর পৃথিবীটা যেন হঠাত্‍ মৃতময়, অনুজ্জ্বল আর অষ্পষ্ট হয়ে গেল। মাকে ছাড়া, মায়ের ভালবাসা ছাড়া পৃথিবীটা তার কাছে অর্থহীন হয়ে গেল। এই দুনিয়াটাকে তার আর আপন মনে হত না। মায়ের ভালবাসা পাওয়ার জন্য বুকের ভেতরটা খাঁ খাঁ করত । হাহাকার করত শূণ্য হৃদয়। দুঃখ ভারাক্রান্ত হৃদয়টা একটুখানি আশ্রয় আর ভালবাসা খুঁজে ফিরত। কিন্তু কোথায় সেই আদর, সেই মায়ের কোলের নিশ্চয়তা। কোথায় গেলে একটুখানি শান্তি পাওয়া যাবে। তার এই কষ্ট, মা হারানোর জ্বালা আরও দ্বিগুন হয়ে গেল যখন তার বাবা আবার বিয়ে করে তাদের জন্য নতুন মা নিয়ে আসলেন। এক ছোট্ট মাতৃহারা অসহায় শিশুর ক্ষত-বিক্ষত অন্তরের দগদগে ঘায়ে যে কতখানি ব্যথা হল সে খবর কেউ নিল না। আর এভাবেই এই শিশুটার জীবন হয়ে পড়ল ছন্নছাড়া।\r\n\r\nশিক্ষা জীবন\r\n\r\nআব্দুল মতিনের পড়াশুনা শুরু হয় মহারানী গার্লস স্কুলে। ৪র্থ শ্রেণী পাশ করলে প্রাইমারী স্তরের যবনিকা ঘটে। এরপর ১৯৩৬ সালে দার্জিলিং গভর্মেন্ট হাই স্কুলে ভর্তি পরীক্ষা দিয়ে পঞ্চম শ্রেণীতে ভর্তি হন। কিন্তু স্কুল, পড়ালেখা, পরিবার কোন কিছুই আর তাঁর মনোযোগ ধরে রাখতে পারেনি। পাথর চাপা দিয়ে রাখা কষ্টগুলো বার বার তাঁকে উতলা করেছে। মনটা চঞ্চল হয়ে উঠেছে। স্কুল, পরিবার, মা হারানোর জ্বালা সবকিছুকে মেলাতে গিয়ে আব্দুল মতিন, মায়ের অনেক আদরের গেদু আরও বেশি অসহায় হয়ে পড়েছেন। বড় বেশি অভাগা মনে হত নিজেকে। জমিয়ে রাখা কষ্টগুলো, দুঃখগুলো, ব্যথাগুলো দেখানোর মত কেউ ছিল না। বড় অভিমানী এই ছেলের অভিমানকে প্রশ্রয় দেয়ার মত কেউ ছিল না। বাবা মাথায় হাত রেখে বলত না- কষ্টগুলো আমাকে দাও। মায়ের মত বুকে জড়িয়ে সব ব্যথা মুছেও দিত না। ভালবাসা দিয়ে সকল অশান্তি নিঃশেষ করে আত্মাকে জুড়িয়ে দিত না। আর তাই মায়ের ভালবাসার কাঙাল, অতৃপ্ত হৃদয়ের এক নাবালক ছেলে, নিজেকে গুটিয়ে নিল সমস্ত কিছু থেকে।\r\n\r\nভীষণ অনীহা নিয়েও একাডেমিক জীবনটাকে ধরে রেখেছিলেন তিনি। এই অবস্থার মধ্যেই তিনি ১৯৪৩ সালে এনট্রান্স পরীক্ষা দিলেন (Secondary Certificate Examination)। পরীক্ষায় উত্তীর্ণ হলেন ৩য় বিভাগ নিয়ে। একাডেমিক শিক্ষার প্রতি অনেক অবহেলা থাকলেও, চিন্তার জায়গাটাকে সংকীর্ণতার বেড়াজালে আবদ্ধ রাখেননি কখনো। তাঁর চিন্তার বাহু, শাখা-প্রশাখা সুনির্দিষ্ট জায়গায় থেমে থাকেনি তা বিস্তৃতি লাভ করেছে বহু দূর পর্যন্ত। তিনি মনীষিদের জীবনী পড়া শুরু করলেন। হযরত মোহাম্মদ (সঃ) এর জীবনী পড়তে গিয়ে মুগ্ধ হয়ে গেলেন। একজন মানুষ কিভাবে এত শক্তি অর্জন করতে পারে! তিনি অভিভূত হয়ে লক্ষ্য করলেন, মিথ্যা মানুষকে মনকে দূর্বল করে দেয়। আমাদের বিশ্ব নবী সত্যবাদী ছিলেন আর সততা ও সত্যবাদিতা তাকে নব নব শক্তি যুগিয়েছে প্রতিটি মূহুর্তে। শত আঘাতও তাকে ভাঙতে পারেনি। স্বশিক্ষিত হতে, নিজেকে পরিপূর্ণ মানুষ করে গড়ে তুলতে মহানবী (সঃ) এর কোন অক্ষর জ্ঞান এমন কি কোন একাডেমিক শিক্ষার প্রয়োজন হয়নি। আব্দুল মতিনও এই আদর্শ ধারণ করেন। মিথ্যাকে পরিহার করার চেষ্টা করতে থাকেন এবং মনকে নতুন করে রূপ দেবার এক অদম্য ইচ্ছা জেগে ওঠে তাঁর মধ্যে।\r\n\r\nইতোমধ্যে ২য় বিশ্বযুদ্ধ বিরাট আকার ধারণ করেছে। এই সময়ে তাঁর বাবার ২টি স্টেশনারী দোকানের বেশ উন্নতি হয়। যেখান থেকে অতিরিক্ত আয়ের মাধ্যমে তাঁদের পরিবারে স্বচ্ছলতা এসে ধরা দেয়। আব্দুল মতিন আর তাঁর ছোট ভাই আব্দুল জব্বার তাঁর বাবাকে এই কাজে সহযোগিতা করতেন। আব্দুল মতিনের বাবা চাইলেন ছেলে দার্জিলিং এ ভাল কোন কলেজে ভর্তি হোক। কিন্তু একরোখা আব্দুল মতিন পরিবারের বাঁধন ছিন্ন করে নিজেকে আলাদা করতে চাইলেন। নরম-কমল, সেই ছোট্ট হৃদয়টা যখন ভেঙ্গে চুরমার হয়ে গিয়েছিল, তখন সেই দুমরে মুচরে যাওয়া হৃদয়টার যত্ম কেউ নেয়নি। আর তাই সেই ভঙ্গুর হৃদয় নিয়ে আব্দুল মতিন পরিবারে মন বসাতে পারলেন না। পলাতক মনটা তাই পরিবার থেকে পালাতে চাইলো। যে পরিবারে তাঁর কষ্টগুলো, সুখ-দুঃখ, আনন্দ-বেদনা, কান্না-হাসিকে প্রশয় দেবার মত কেউ নেই, সে পরিবার কিভাবে তাঁকে ধরে রাখবে? অনেক হাসি, অনেক আনন্দ নিয়ে, কখনো বা অনেক বেদনা, অনেক হতাশা নিয়ে বাড়ি ফিরে মায়ের কোলে মুখ গুজে নিজেকে কখনো বিলীন করে দিতে পারেননি। এই কষ্টগুলো তাঁর সারা জীবনের। নিজের অনুভূতিগুলো পরিবারের সাথে বিনিময় করতে না পেরে তাঁর মনে অনেক ক্ষোভ তৈরি হয়েছিলো। সেজন্যই তিনি সব সময় পরিবার ছেড়ে দূরে কোথাও চলে যেতে চেয়েছেন। আব্দুল মতিনের বাবা কিছুতেই তাঁর সিদ্ধান্ত থেকে তাঁকে টলাতে পারেননি। তিনি আবার মাতৃভূমি পাবনায় ফিরে আসেন। আব্দুল মতিনের মামা তাঁকে পাবনা এ্যাডওয়ার্ড কলেজে ভর্তি করাতে চেয়েছিলেন। কিন্তু সেখানেও আব্দুল মতিনের দ্বিমত ছিল। তিনি পরিবারের কারো সঙ্গেই নিজেকে জড়িয়ে রাখতে চাননি। সবার প্রতি তাঁর এক ধরণের চাপা অসন্তোষ ছিল।\r\n\r\nঅবশেষে ১৯৪৩ সালে রাজশাহী গভর্মেন্ট কলেজে ইন্টারমিডিয়েট প্রথম বর্ষে ভর্তি হলেন। কলেজ ক্যাম্পাসের নতুন হোস্টেলের একটি রুমে থেকে পড়াশুনা চালিয়ে যেতে লাগলেন। যদিও লেখাপড়ার প্রতি তাঁর ছিল প্রবল অনীহা। পাঠ্যবই মুখস্ত করার মত মানসিকতা তাঁর কখোনোই ছিল না। প্রতিদিন ক্লাস করতেন এবং ক্লাস নোট পড়ে পরীক্ষা দিতেন। ২ বছর পর ১৯৪৫ সালে তিনি এইচ.এস.সি. পরীক্ষায় অংশগ্রহণ করেন এবং তৃতীয় বিভাগ নিয়ে উত্তীর্ণ হন।\r\n\r\nএই সময় তাঁর মন আবার নতুনত্বের নেশায় উন্মুখ হয়ে উঠে। থাকব নাকো বদ্ধ ঘরে/ দেখব এবার জগত্‍টাকে/ কেমন করে ঘুরছে মানুষ/ যুগান্তরের ঘূর্ণিপাকে। যদিও তিনি বদ্ধ ঘরে আবদ্ধ ছিলেন না, তবুও দুনিয়াটাকে আরও কাছে থেকে জানতে, চিনতে তাঁর মনের ভেতর আকুপাকু করত। দ্বিতীয় বিশ্বযুদ্ধের চরম আকার যদিও কিছুটা স্তিমিত হয়ে গেছে তবুও যুদ্ধকে কাছে থেকে দেখার জন্য, মানুষের কষ্টকে ভালভাবে উপলব্ধি করার জন্য আব্দুল মতিন বৃটিশ আর্মির কমিশন র‌্যাঙ্কে ভর্তি পরীক্ষা দেন। দৈহিক আকৃতি, উচ্চতা আত্মবিশ্বাস আর সাহসিকতার বলে তিনি ফোর্ট উইলিয়াম থেকে পরীক্ষায় উত্তীর্ণ হয়ে কমিশন পান। এরপর কলকাতা থেকে ব্যাঙ্গালোর গিয়ে পৌছান। কিন্তু ততদিনে যুদ্ধের পরিসমাপ্তি ঘটেছে। ফলে তিনি একটি সার্টিফিকেট নিয়ে আবার দেশে ফিরে এলেন। দেশে প্রত্যাবর্তনের পর তিনি ১৯৪৫ সালে ঢাকা বিশ্ববিদ্যালয়ে ব্যাচেলর অব আর্টস (পাশ কোর্স)-এ ভর্তি হলেন। ফজলুল হক হলে তাঁর সিট হয়। ১৯৪৭ সালে গ্র্যাজুয়েশন কোর্স শেষ করেন এবং পরে মাস্টার্স করেন ইন্টারন্যাশনাল রিলেশন বিভাগ থেকে। অনার্স কোর্স থেকে পাশ না করেও নতুন করে ইন্টারন্যাশনাল রিলেশন ডিপার্টমেন্টে মাস্টার্স করার পেছনেও রয়েছে এক মজার কাহিনী। তখন সদ্য হলে উঠেছেন, হলের অন্য এক ছাত্র মোয়াজ্জেম-এর সাথে আব্দুল মতিনের দ্বন্দ্ব শুরু হয়। এরই জের ধরে আব্দুল মতিন তার লেপ, তোষক, বই ইত্যাদি নিয়ে নিচে ফেলে দেন। ফলশ্রুতিতে সে অভিযোগ করেন প্রভোস্টকে। ইতিহাসের অধ্যাপক ড. মাহমুদ হোসেন ছিলেন সেই সময়ের ফজলুল হক হলের প্রভোস্ট। তিনি আব্দুল মতিনকে ডেকে নিয়ে জেরা শুরু করলেন। আব্দুল মতিন প্রত্যেকটি প্রশ্নের বাংলা উত্তর দিচ্ছিলেন কিন্তু প্রভোস্ট বাংলা বুঝতেন না। তিনি অনুরোধ করেন ইংলিশে উত্তর দিতে কিন্তু আব্দুল মতিনের সোজাসাপ্টা উত্তর- বাংলা তাঁর মাতৃভাষা, তাই প্রতিটা জবাব তিনি মাতৃভাষায়ই দিবেন। প্রভোস্ট তাই উপায়ান্তর না দেখে আব্দুল মতিনের সাথে আপোষ করেন। আব্দুল মতিনকে নির্দোষ ঘোষণা করেন এবং সেই সাথে আব্দুল মতিনের তারুণ্যকে। সম্প্রতিভ উত্তর, জড়তাহীন কথা বলা, আত্মবিশ্বাস, সাহসিকতা-সব মিলিয়ে আব্দুল মতিনের উচ্ছলতা, তারুণ্যে ভরপুর প্রাণ ড. মাহমুদ হাসানকে অভিভূত করেছিল। ড. মাহমুদ হাসান এই তরুণ সম্ভাবনাময় ছেলেটিকে প্রস্তাব দিলেন মাস্টার্স পড়ার জন্য। আব্দুল মতিন বিস্ময় প্রকাশ করে বলেছিলেন তা কিভাবে সম্ভব! কিন্তু ড. মাহমুদ হাসান এই অসম্ভবকে সম্ভব করলেন। সম্পূর্ণ নিয়ম বহির্ভূত এই কাজটি তিনি করলেন দীর্ঘ বিচার, যুক্তি, প্রমাণ ও শর্ত সাপেক্ষে। সেই সময়ের ভার্সিটির ভাইস চ্যান্সেলস ড. মোয়াজ্জেম হোসেনের সহায়তায়। আব্দুল মতিনের সততা, বিশ্বস্ততা. সংবেদনশীল মন, দৃঢ়তা সবকিছু মিলে প্রতিভার স্ফূরণ তাঁকে সাধারণের ভিতরে অসাধারণ করে তুলেছিল। ড. মাহমুদ হাসানের কাছে তাই তিনি অনেকটা কৃতজ্ঞ। এরপরও বিশ্ববিদ্যালয় জীবনে বিভিন্ন সময়ে ভাষা আন্দোলনের সাথে নিজের সম্পৃক্ততার কারণে আব্দুল মতিনকে বহিষ্কার করা হয়েছে। এতকিছুর পরও এই অকুতোভয় বীর কখনো তাঁর কর্তব্য থেকে পিছপা হননি। কখনো বিকিয়ে দেননি নিজের সত্ত্বাকে। যা কিছু ভালো, যা কিছু সুন্দর, যা কিছু সত্য কেবল তার জন্যই তাঁর যুদ্ধ ছিল। সত্যকে প্রতিষ্ঠা করাই ছিল তাঁর মূল নীতি। এই সত্য সুন্দরকে প্রতিষ্ঠা করতে গিয়ে বহুবার বহুভাবে নিজের জীবনকে ঝুঁকির মধ্যে ঠেলে দিতে হয়েছে। কখনোবা তিরস্কার শুনতে হয়েছে, কখনো শারিরীকভাবে নির্যাতিত হতে হয়েছে নির্মমভাবে। কিন্তু কোন কিছুই তাঁকে টলাতে পারেনি। ভালো মন্দের সূক্ষ্ম বিচারবোধ যার ভেতর, ন্যায় অন্যায়ের পরিচয় যার জানা, সত্য-অসত্যের পার্থক্য যে চিনে তাঁকে কি টলানো সম্ভব? তিনি নিজের জীবন বোধকে সাধারণ লোভ, লালসা, মোহের অনেক উর্দ্ধে নিয়ে যেতে পেরেছিলেন বলেই মধ্যবিত্ত সুখের পেছেনে ছুটে বেড়াননি। তিনি চেয়েছিলেন সত্যিকারের সুখ, সত্যিকারের শান্তি। আর তা হল আত্মার শান্তি, আত্মার সুখ। সত্য অন্বেষণের মাধ্যমে আত্মাকে পবিত্র করার সুখ।\r\n\r\nভাষা আন্দোলন ও আব্দুল মতিন\r\n\r\n১৯৪৭ সালের আগস্ট মাস, দ্বি-জাতি তত্ত্বের ভিত্তিতে একটি নতুন রাষ্ট্র হিসাবে প্রতিষ্ঠা লাভ করে পাকিস্তান। কিন্তু কিছুদিন পরই নভেম্বর-ডিসেম্বর মাসে, একটি জাতি, যে জাতি এই রাষ্ট্র প্রতিষ্ঠায় সংখ্যা ও সক্রিয়তায় দিক থেকে মূখ্য ছিল তাদের ভাষাকে বিচ্ছিন্ন করে, ভাষার অধিকার থেকে বঞ্চিত করে এক মাত্র উর্দুকে রাষ্ট্রভাষা করার দাবী শাসকদের চক্রান্ত ও ষড়যন্ত্র ছাড়া অন্যকিছু নয়। এবং তাদের এই চক্রান্ত ও যড়যন্ত্রের বিরুদ্ধে রুখে দাড়িয়েছিল বাংলার প্রাণ প্রাচুর্যে ভরপুর, সচেতন মানুষেরা। বাঙালী জাতি তাদের অধিকার আদায় করে নিয়েছিল।\r\n\r\nইংরেজ, কংগ্রেস ও মুসলীম লীগের মধ্যে সমঝোতার মাধ্যমে পাকিস্তানের জন্ম হয়। তখন বাংলা ও পাঞ্জাব প্রদেশ বিভক্ত আকারে এবং আসামের কেবল সিলেট জেলা পাকিস্তানের অন্তর্ভুক্ত হয়। বাংলা ও আসাম প্রদেশ বিভক্ত হয়ে পূর্ব পাকিস্তান হওয়ায় মুসলিম লীগের উপর এ দেশের মুসলমান জনগণের আস্থা দুর্বল হয়ে পরে। বুদ্ধিজীবীদের মধ্যেও অতি ক্ষীণ হলেও সন্দেহ দেখা দেয় মুসলিম লীগের উদ্দেশ্য সম্পর্কে। পাকিস্তানের উন্মেষ ও প্রতিষ্ঠার মুহুর্তে তারা প্রধানত মুসলমান ও স্বাধীন নাগরিক এই বোধে আচ্ছন্ন এবং সুন্দর, সুখী নিশ্চিত ভবিষ্যতের স্বপ্ন বিভোর। তখনও বাঙালী জাতি প্রধানত বাঙালী তথা বাঙালী জাতিসত্তা বোধ সম্পন্ন জনসমষ্টি নয়। এই যখন অবস্থা, তখন পাকিস্তান অর্জনের মাত্র ৩ মাস পর নতুন প্রচলিত টাকা, ডাক টিকেট, এনভেলাপ, মানি অর্ডার ফরম ইত্যাদিতে বাংলা নেই। কেবল ইংরেজীর পাশাপাশি উর্দু আছে। এটা দেখে বুদ্ধিজীবী ছাত্ররা কেউ চুপ করে থাকল না। গর্জে উঠল তাদের প্রতিবাদী কণ্ঠ উর্দুর পাশে বাংলা চাই। ছাত্র, সরকারী কর্মচারী ও বুদ্ধিজীবীরা সভা, মিছিল ঘেরাও ইত্যাদির মাধ্যমে বাংলাকে রাষ্ট্রভাষা করার দাবীতে সোচ্চার হয়ে উঠল। এই তীব্র আকাঙ্খা থেকে তারা অনেকটা স্বতস্ফূর্তভাবে মন্ত্রীদের বাড়িতে চড়াও হতে লাগল। সেই সাথে সেক্রেটারিয়েট ও আইন সভার প্রধানমন্ত্রী ও অন্যান্য মন্ত্রীদেরও ছেড়ে দিলো না।\r\n\r\n১৯৪৮ সালের ১৯ মার্চ, পাকিস্তানের প্রতিষ্ঠাতা মোহাম্মদ আলী জিন্নাহ ঢাকায় এসে পৌছালেন। ২১ মার্চ ছিল সেই দিন যেদিন পাকিস্তানীদের নোংরা যড়যন্ত্রের মোড়ক উন্মোচিত হয়। পাকিস্তানী শাসক গোষ্ঠীর কুত্‍সিত চিন্তা প্রকাশিত হয় মোহাম্মদ আলী জিন্নার সেই বৈষম্যমূলক ঘোষণার মধ্য দিয়ে। তিনি বলেন উর্দু এবং একমাত্র উর্দুই হবে পাকিস্তানের রাষ্ট্রভাষা। রেসকোর্স ময়দানে দশ হাজার মানুষের সেই বিশাল জনসমুদ্রে জিন্নার এই ঘোষণায় সমগ্র জাতির মেরুদন্ড ভেঙ্গে দেয়ার আভাস ষ্পষ্ট ছিল। অতিকায় এক হতাশা এসে ভর করে বাঙালী জাতির ওপর।\r\n\r\nসেই বিশাল জনসভায় আব্দুল মতিনও উপস্থিত ছিলেন। সকল জনসাধারণের সাথে তাঁর সত্ত্বা, মন, প্রাণ সর্বশরীর প্রতিবাদ করে ওঠেছিল এই ঘোরতর অন্যায়ের বিরুদ্ধে। আব্দুল মতিন তাত্‍ক্ষণিকভাবে দ্বিমত প্রকাশ করে জোর আপত্তি জানাতে চাইলে বিশ্ববিদ্যালয় সংশ্লিষ্ট অন্যান্যদের দ্বারা বাধাপ্রাপ্ত হন। তিনি সাময়িকভাবে নিজেকে সংযত করলেও মানসিক ভাবে নিজেকে প্রস্তুত করলেন পরবর্তী ২৪ তারিখের সমাবর্তন অনুষ্ঠানের জন্য। জিন্নার সম্মানার্থে মার্চের ২৪ তারিখ ঢাকা বিশ্ববিদ্যালয়ে একটি সমাবর্তন অনুষ্ঠান করা হয়। কার্জন হলে আয়োজিত সেই সমাবর্তন অনুষ্ঠানেও জিন্নার কণ্ঠে একই কথার পুনরাবৃত্তি ঘটলো। আব্দুল মতিন সেখানে গ্র্যাজুয়েশন সার্টিফিকেট গ্রহণের জন্য উপস্থিত ছিলেন। কিন্তু এবার এই বিপুল সাহসের অধিকারী, বীর কণ্ঠ নিজের অধিকার বুঝে নিতে, স্বৈরাচারী শাসকের বিরুদ্ধে প্রতিবাদ করতে কুন্ঠাবোধ করেনি। সেই বজ্রকণ্ঠ ছিল তীক্ষ্ম আর ধারালো যা জিন্নার ষড়যন্ত্রের ভিতকে নাড়িয়ে দিয়েছিল।\r\n\r\nগ্রীষ্মের উত্তপ্ত দুপুরে যে শিশুটি মায়ের খোলা শীতল পিঠে কচি শরীর লেপটে দিয়ে ঘুমাতে পারেনি, যে শিশুটি বর্ষার তুমুল বর্ষণে মায়ের হাতের আদরে মাখা খিচুরী খেতে পারেনি, যে শিশুটি ঘোমটার ফাঁক গলে চেয়ে থাকা মায়ের শুভ দৃষ্টি নিয়ে শরতের আকাশে ঘুড়ি উড়াতে পারেনি, যে শিশুটি কনকনে শীতের রাতে মায়ের বুকের উষ্ণতা নিতে পারেনি-মায়ের অনেক আদরের সেই শিশুটি পূর্ণাঙ্গ মানুষ হয়ে যখন আর এক মাকে - মাতৃভূমিকে নিয়ে স্বপ্ন দেখতে শুরু করেছে, সংকীর্ণ চিন্তা চেতনা ছিন্ন করে নিজেকে সম্পূর্ণ করেছে প্রগতিশীল চিন্তা ভাবনায় তখন তাঁর মন আবার ভেঙ্গে টুকরো টুকরো হয়ে গেল। এবার আর তিনি প্রতিবাদ না করে থাকতে পারলেন না।\r\n\r\nতিনি কোনো রাজনৈতিক পার্টি বা দল, কোনো ছাত্র সংগঠন বা কোনো সাংস্কৃতিক সংগঠনের সাথে জড়িত ছিলেন না। তিনি প্রগতিশীল চিন্তা ভাবনার সাথে নিজেকে জড়িয়ে রাখতেন। তাঁর উদাত্ত কণ্ঠ অন্যায়ের বিরুদ্ধে সোচ্চার হয়ে উঠেছিল, বিশ্ববিদ্যালয়ের অনেক সাধারণ ছাত্রের কন্ঠে যেমন তা প্রজ্জলিত হয়ে উঠেছিল। ছাত্র মতিনের এটাই ছিল পরিচয়-একজন প্রগতিশীল চিন্তা চেতনার অধিকারী বিশ্ববিদ্যালয়ের সাধারণ ছাত্র।\r\n\r\nভাষা আন্দোলনের সঙ্গে আব্দুল মতিন নিজেকে জড়িয়ে ফেলেন। যে ভাষার সাথে মায়ের সূক্ষ্ম অনুভূতিগুলো জড়িয়ে আছে তা কোন এক জিন্নার কথায় ধুয়ে মুছে ফেলা যায় না। আর তাই এ ভাষাকে রক্ষা করতে আব্দুল মতিন এমন আকুল হলেন। ১৯৪৯ সালে তাঁকে গ্রেফতার করা হল সচিব অধিদপ্তরের সামনে থেকে। তিনি তখন বিশ্ববিদ্যালয়ের এক শোভা যাত্রায় নেতৃত্ব দিচ্ছিলেন। দুই থেকে ৩ মাসের জন্য তাঁর জেল হয়ে গেল। কিন্তু তাই বলে এই অকুতোভয় বীর কখনো বসে থাকেননি। তাঁর তরুণ তাজা টগবগে রক্তকে কেউ শিথিল করে দিতে পারেনি। আন্দোলনের যে ডাক তাঁর অন্তর থেকে পেয়েছিলেন, যে অনুপ্রেরণা তাঁর প্রাণে সঞ্চার হয়েছিল তা ছাপিয়ে কোন মিথ্যা, কোন ভয়, কোন অসত্য তাঁর মনে আশ্রয় পায়নি। সত্য অসত্য সুন্দর-অসুন্দরকে বিচার করার মত চিন্তা শক্তি তাঁর ছিল। আর ছিল অপার সাহস যা তাকে কখনো অন্যায়ের কাছে মাথা নত করতে দেয়নি।\r\n\r\n\'আমার এ শিরা উপশিরা চকিতে ছিঁড়িয়া গেল ধমণীর নাড়ির বন্ধন, শুনেছিনু কান পেতে জননীর স্থবির ক্রন্দন- মোর তরে পিছু ডাক মাটি -মা- তোমার, ডেকেছিলো ভিজে ঘাস- হেমন্তের হিম মাস- জোনাকির ঝাড়, আমারে ডাকিয়াছিল আলোয়ার লাল মাঠ কঙ্কালের রাশি, আধো আলো- অর্ধেক আঁধারে মোর সাথে মোর পিছে এলো তারা ছুটে, মাটির বাটের চুমো শিহরি উঠিল মোর ধু ধু মাঠ- ধানখেত-কাশফুল-বুনোহাঁস-বালুকার চর বকের ছানার মতো যেন মোর বুকের উপর এলোমেলো ডানা মেলে মোর সাথে চলিল নাচিয়া।\'\r\n\r\nজীবনানন্দ দাসের এই কথাগুলো যেন আব্দুল মতিনের হৃদয়ে বেজেছিল। মায়ের ভাষাকে বিলীন করে দেবার ষড়যন্ত্রে কেঁদেছিল মা-মাটি। আর এই কান্না উদ্বেল করেছিল আব্দুল মতিনকে। মাটি-মাকে বাঁচাতে, মায়ের ভাষাকে বাঁচাতে আব্দুল মতিন তাই নিজের জীবনকে বাজি, রাখলেন। তুচ্ছ করলেন সকল সাধ আহ্লাদ পার্থিব সকল মোহ।\r\n\r\nজেলে যাবার আগে তিনি সি.এস.এস. (Central Superior Service) পরীক্ষায় অংশগ্রহণ করেন। একটি মাত্র বিষয়ে তিনি পরীক্ষা দিতে পেরেছিলেন। এরপর তাঁর জেল হয়। সরকার জেলারকে নির্দেশ দেন আব্দুল মতিনকে মুক্তি দিতে। এছাড়াও সি.এস.এস. এর মৌখিক পরীক্ষায় অংশ নেয়ার সুযোগ সৃষ্টি করে দেয়। কিন্তু বিনিময়ে তাঁকে একটি বন্ডে সাইন করতে বলে। এই বন্ডে শর্ত হিসেবে থাকে পরবর্তীতে তিনি আর কোন আন্দোলনের সাথে জড়াতে পারবেননা। এই শর্ত মেনে নিয়ে বন্ডে সই করার মত কোন রুচিই আব্দুল মতিনের ছিল না। আর তাই পরম অবহেলা আর অবজ্ঞার সাথে এই প্রস্তাবকে তিনি প্রত্যাখান করতে দ্বিধাবোধ করেননি। তিনি ইচ্ছা করলেই সেই বন্ডে সই করে সি.এস.এস. মৌখিক পরীক্ষায় অংশ নিতে পারতেন। জেল থেকে মুক্তি পেয়ে তিনি নিজের জীবনকে সুন্দর করে সাজানোর প্রলোভনকে তুড়ি দিয়ে ব্যক্তি স্বার্থ উড়িয়ে দিয়েছে। কারণ তিনি জানতেন এই লোভ উপেক্ষাকে প্রশয় দেয়া মানে অন্যায়ের কাছে মাথা নত করা। নিজেকে ছোট করা। এতে কখনো আত্মতৃপ্তি আসবে না। আর তাই তিনি এই বন্ডে সই করা থেকে বিরত থেকে অত্যাচার আর নিপীড়নকে নির্দ্বিধায় বরণ করে নিয়েছিলেন।\r\n\r\nএরপর এক দিন দুই দিন করে দিন বয়ে গেল। অবশেষে জেলের মেয়াদ শেষ করে ২ মাস পর আব্দুল মতিন আবার তাঁর নিজের জীবনে ফিরে এলেন। কিন্তু এখানেও স্বস্তি নেই। ভাইস চ্যান্সেলর ড. মোয়াজ্জেম হোসেন তাঁকে তাঁর অফিসে ডেকে নিলেন এবং জেলের বন্ডের মতোই একটি বন্ডে সই করতে বললেন। কিন্তু শত আঘাতেও তাঁকে কাবু করা গেলনা। সুকান্তের মত করে বললেন-\'জ্বলে পুড়ে মার, ছারখার কর তবু মাথা নোয়াবার না।\' ড. মোয়াজ্জেম হোসেন কোনভাবেই মতিনকে বন্ডে সই করাতে পারলেন না। এর ফল তাত্‍ক্ষনিকভাবে পেলেন আব্দুল মতিন। তাঁকে বিশ্ববিদ্যালয় কর্তৃপক্ষকে ৩ বছরের জন্য বহিষ্কার করলেন বিশ্ববিদ্যালয় থেকে এবং হল থেকে। তাঁকে ফজলুল হক হল ছেড়ে দিতে হল। কিন্তু দমে যাবার পাত্র ছিলেন না আব্দুল মতিন। তিনি ইকবাল হলের বাঁশের ব্যারাকে থাকার ব্যবস্থা করে নিলেন। ১৯৫০ সালের মার্চের প্রথম দিকে। সকালের স্নিগ্ধ আলোয় আব্দুল মতিন পুরাতন জাদুঘরের দক্ষিণ দিক ধরে হাঁটছিলেন। নিম্ন বেতনের সরকারী কর্মচারীদের ব্যারাকগুলির পাশে একটি চায়ের দোকান ছিল। সেখানে কয়েকজন কর্মচারী একান্তই নিজেদের মধ্যে কথাবার্তা বলছিল। সকালের নতুন সূর্যের আলো গায়ে মেখে তারা আলাপ করছিল ভাষা আন্দোলন নিয়ে। উত্কণ্ঠা, উত্সাহ, আশা আকাঙ্খা মেশানো কণ্ঠে তারা বলেছিল-ছাত্ররা বাংলাকে রাষ্ট্রভাষার জন্য সংগ্রাম শুরু করলেই তারা ঐ দাবীকে সমর্থন করে আন্দোলনে সামিল হতে পারে। বাংলা রাষ্ট্রভাষা হওয়া না হওয়ার উপরই নির্ভর করছে বাঙালী জাতির ভবিষ্যত। এই কথাগুলো আব্দুল মতিনকে যেন নতুন ভাবনার জায়গা তৈরি করে দেয়। তিনি বুঝতে পারেন মানুষ বাংলাকে রাষ্ট্রভাষা হিসেবে পাওয়ার জন্য আন্দোলনেও শরিক হতে চায়। আর আন্দোলন কারা করবে। নেতৃত্ব দিবে কারা, সে বিষয়েও তাদের কথায় সুষ্পষ্টতা ছিল। আর এভাবেই ভাষা আন্দোলন বিষয়ে আব্দুল মতিনের দায়িত্ববোধ ও কর্তব্য বিষয়ক সচেতনতা তৈরি হয়। তিনি অনুধাবন করতে পারেন তাঁর করণীয় কি হওয়া উচিত।\r\n\r\nএরই ভিত্তিতে ১৯৫০ সালের ১১ মার্চের এক জনসভায় এই সাহসী ও দূরদর্শী চিন্তার অধিকারী আব্দুল মতিনের কণ্ঠে বেজে উঠেছিল সেই বাণী যা বঞ্চিত এই জাতির বহু কাঙ্খিত বহু প্রতীক্ষিত। তিনি বলেছিলেন, \'আমাদের এখন মাতৃভাষার রক্ষার লড়াইয়ে ঝাঁপিয়ে পড়তে হবে। আর এই কাজটা ছাত্ররাই করতে পারে। প্রথমে বাংলাকে রাষ্ট্রভাষাকামী ছাত্রসংগঠনগুলিকে নিয়ে একটি রাষ্ট্রভাষা সংগ্রাম কমিটি গঠন করতে হবে। এই সংগ্রাম কমিটি দেশের সকল শিক্ষা প্রতিষ্ঠানে অনুরূপ সংগ্রাম কমিটি গড়ে তুলবে। এবং ছাত্রদের সংগঠিত শক্তির মাধ্যমে আন্দোলনকে এমনভাবে এগিয়ে নিয়ে যাবে যাতে জনগণ ধাপে ধাপে সামিল হতে পারে। এইভাবে ছাত্র ও জনগণের শক্তিতে আন্দোলন এমন দুর্বার হয় উঠবে যে শাসকরা মাথা নত করতে বাধ্য হবে।\' তাঁর এই প্রস্তাবমূলক বক্তব্যে সমবেত ছাত্ররাও ভাষা আন্দোলনের বিরাট সম্ভাবনা দেখতে পেলেন। এইভাবেই সাধারণ ছাত্রদের আকাঙ্খার রাষ্ট্রভাষা সংগ্রাম কমিটি গঠিত হয়েছিল। আর আব্দুল মতিন সেই কমিটির অন্যতম প্রধান হিসাবে গুরুত্বের সাথে তাঁর দায়িত্ব পালন করেছিলেন।\r\n\r\nএই সংগ্রাম কমিটি দুই মাস পরই পতাকা দিবস পালন করে। বাংলাকে রাষ্ট্রভাষার দাবীতে ঢাকা বিশ্ববিদ্যালয় ছাত্রদের পক্ষ থেকে কমিটির নামে করাচী অধিবেশনকালে গণপরিষদে স্মারক লিপি এবং তার প্রতিলিপি পাকিস্তানের সকল পত্রিকায় প্রেরণ, বিশ্ববিদ্যালয় ছুটির সময় ছাত্রদের মাধ্যমে দেশব্যাপী অসংখ্য প্রচারপত্র বিলি, ১৯৫১ সালে বিশ্ববিদ্যালয়সহ সকল প্রতিষ্ঠানে ১১ই মার্চ পালন, ১৯৫২ সালে বিশ্ববিদ্যালয়সহ সকল প্রতিষ্ঠানে ১১ই মার্চ পালন, ১৯৫২ সালের ২৭শে জানুয়ারী পাকিস্তানের প্রধানমন্ত্রী খাজা নাজিমউদ্দিনের পল্টন ময়দানের জনসভায় কেবল উর্দুকে রাষ্ট্রভাষা করার উক্তির প্রতিবাদে প্রথমে ৩০শে জানুয়ারী ঢাকা বিশ্ববিদ্যালয়ে ও পরে ৪ঠা ফেব্রুয়ারী ঢাকার সকল শিক্ষা প্রতিষ্ঠান ধর্মঘট পালন ও মিছিল, সভা ইত্যাদির মধ্য দিয়ে ধাপে ধাপে ভাষা আন্দোলন চূড়ান্ত পর্যায়ে রূপ পায়। এসব অনুষ্ঠানের জন্য প্রয়োজন হয় প্রচুর অর্থের। আব্দুল মতিন বিশ্ববিদ্যালয়ের ছাত্র-ছাত্রীদের অর্থ অভিযানের জন্য উদ্দীপিত করলেন এবং সেই সময় মাত্র ৩/৪ জন ছাত্রী মিলে আজিমপুর কলোনী থেকে ১ দিনেই ৩০ হাজার টাকা উত্তোলন করতে সমর্থ হয়েছিলেন। সাধারণ জনগণের এরূপ সাড়া পরবর্তীতে তাদের কাজের জায়গাকে আরও স্বচ্ছ ও পরিষ্কার করে দিয়েছিল এবং স্বতঃস্ফূর্তভাবে প্রতিটি কর্মসূচিকে সামনের দিকে এগিয়ে নিতে সহযোগিতা করেছিল। ১৯৫০-৫২, এই ৩টি বছর আব্দুল মতিন ও অন্যান্য ছাত্ররা আন্দোলনকে পরিপূর্ণ রূপ দিতে ও তাঁদের কর্মসূচিকে সফল করতে দেশের বিভিন্ন স্কুল ও শিক্ষা প্রতিষ্ঠান পরিদর্শন করেছেন। নিজের শরীর, খাওয়া, ঘুমের প্রতি কখনো মনোযোগ দেয়ার কথা মনে হয়নি। যে মহান দায়িত্ব তিনি স্বেচ্ছায় নিজ কাঁধে নিয়েছিলেন, যাকে তিনি নৈতিক দায়িত্ব বলে মনে করেছিলেন তাকে সফল করতে তিনি আপ্রাণ সচেষ্ট ছিলেন। কোন হতাশা, ভয়, গ্লানি তাঁকে তাঁর দায়িত্ব ও কর্তব্য থেকে পিছপা করতে পারেনি। তাঁর অসীম সাহসিকতায় ভরপুর মন সর্বদা তাঁকে দায়িত্ব পালনে সচল করে রেখেছে। আজকের যুগের আরাম আয়েশপ্রিয় ছাত্র-ছাত্রীদের মত নিজের সুখকে নিয়ে ভাবার সময় তখন তাঁদের ছিল না। আব্দুল মতিন তাঁর প্রেম ভালবাসা বিলিয়ে দিয়েছিল মানুষের জন্য, মায়ের ভাষার জন্য।\r\n\r\n\'ঢাকা বিশ্ববিদ্যালয় সংগ্রাম কমিটি\'র আহবায়ক হিসাবে আব্দুল মতিন ১৯৫২ সালের ৪ঠা ফেব্রুয়ারী ঢাকার বিভিন্ন শিক্ষা প্রতিষ্ঠানের সাধারণ ছাত্রদের নিয়ে একটি মিটিং আহ্বান করেন। বিশ্ববিদ্যালয় সংগ্রাম কমিটি কতৃর্ক আহুত ছাত্র মিছিল শহর প্রদক্ষিণকালে সাধারণ মানুষ যে উত্সাহ ও উল্লাস ভরে তাদেরকে অভিনন্দন জানিয়েছিল তার উপর ভিত্তি করে আব্দুল মতিন মনে মনে তাঁর কর্মসূচি নির্ধারণ করে ফেলেন।\r\n\r\nশহর প্রদক্ষিণ শেষে বিশ্ববিদ্যালয় প্রাঙ্গণে যে জনসভা করা হয় সেখানেই বিশ্ববিদ্যালয় সংগ্রাম কমিটির নেতৃত্ব প্রদানকারী সাহসী বীর ভাষা সৈনিক আব্দুল মতিন আহ্বায়ক হিসাবে ২১শের সামগ্রিক কর্মসূচি ঘোষণা করেন। সেই ঘোষণায় বলা হয়েছিলো দেশব্যাপী শিক্ষাপ্রতিষ্ঠান সমূহে ধর্মঘট পালিত হবে; ঐ দিন সকাল দশটায় ঢাকার শিক্ষা প্রতিষ্ঠান সমূহের ছাত্রছাত্রীরা প্রথমে ঢাকা বিশ্ববিদ্যালয় প্রাঙ্গনে জমায়েত হবেন, সেখান থেকে মিছিল করে তারা মেডিকেল কলেজ হোস্টেল প্রাঙ্গণে (বর্তমানে যেখানে শহীদ মিনার অবস্থিত) জমায়েত হবে। তারপর মেডিকেল কলেজ হোস্টেল প্রাঙ্গণ থেকে মিছিল করে ছাত্ররা আইন পরিষদ ভবনে যাবে। ৪ঠা ফেব্রুয়ারীর ছাত্র সভায় সর্বসম্মতভাবে এই ঐতিহাসিক প্রস্তাব অনুমোদিত হয়। ২১ শে ফেব্রুয়ারী ১৪৪ ধারা জারি করা হয়। এরই পরিপ্রেক্ষিতে ২০ তারিখ রাতে ১৪৪ ধারা ভঙ্গ করা হবে কিনা সে বিষয়ে একটা মিটিং আহ্বান করা হয়। প্রাক্তন মুসলিম লীগের জেনারেল সেক্রেটারী আবুল হাশেমের সভাপতিত্বে এই মিটিং অনুষ্ঠিত হয়। মিটিং-এ ১৪৪ ধারা ভঙ্গ করার পক্ষে ছিলেন চারজন। এরা হচ্ছেন গোলাম মাওলা, আব্দুল মতিন, ওলি আহাদ ও শামসুল আলম। বিপক্ষে ছিলেন ১১ জন। এদের মধ্যে অন্যতম ছিলেন শামসুল হক। এই দ্বৈত মতের প্রেক্ষিতে সিদ্ধান্ত হয় যে একুশ তারিখ জনসভায় ১৪৪ ধারা ভঙ্গ করার পক্ষে বক্তব্য রাখবেন আব্দুল মতিন এবং বিপক্ষে বক্তব্য রাখবেন শামসুল হক। ২১শে ফেব্রুয়ারী ১৪৪ ধারা ঘোষিত ও বলবত্‍ থাকা সত্ত্বেও ঢাকা শহরের ২০/২২ হাজার ছাত্র-ছাত্রী বিশ্ববিদ্যালয় প্রাঙ্গণে উপস্থিত হয়েছিল। ছাত্রদের অতি প্রিয় গাজিউল হকের সভাপতিত্বে সকাল ১১টার দিকে আনুষ্ঠানিকভাবে সভা শুরু হয়। প্রথমেই আওয়ামী লীগের সাধারণ সম্পাদক এবং সর্বদলীয় রাষ্ট্রভাষা সংগ্রাম পরিষদের অন্যতম প্রভাবশালী সদস্য শামসুল হক সর্বদলীয় রাষ্ট্রভাষা সংগ্রাম পরিষদের বিপুল সংখ্যাগরিষ্ট ভোটে গৃহিত ১৪৪ ধারা ভঙ্গ না করার প্রস্তাব নানা যুক্তিসহ ছাত্রদের অনুমোদনের জন্য উপস্থিত করেন। ছাত্ররা ধৈর্য সহকারে তাঁর কথা শুনল কিন্তু গ্রহণ করল না।\r\n\r\nএরপর সভাপতির আহ্বানে সর্বদলীয় সংগ্রাম পরিষদের সংখ্যালঘুদের এবং ঢাকা বিশ্ববিদ্যালয় রাষ্ট্রভাষা সংগ্রাম কমিটির মুখপাত্র হিসেবে আব্দুল মতিন ৪ঠা ফেব্রুয়ারীর সিদ্ধান্ত মোতাবেক ২১শে ফেব্রুয়ারীর এই সভা, সভা শেষে মিছিল সহকারে ঢাকা মেডিকেল কলেজ হোস্টেল প্রাঙ্গণে জমায়েত হওয়া সেখান থেকে আইন পরিষদ ভবনে গিয়ে আইন পরিষদকে দিয়ে বাংলাকে পাকিস্তানের রাষ্ট্রভাষা করার প্রস্তাব পাশ করানো এবং সেই প্রস্তাবকে ভিত্তি করে দেশব্যাপী দুর্বার আন্দোলন গড়ে তোলার পদক্ষেপগুলিকে শত বাধা বিপত্তি সত্ত্বেও বাস্তবায়িত করার আহ্বান জানান। সংখ্যাগুরুর মতের বিরুদ্ধে এবং প্রবল প্রতিকূল পরিস্থিতিকে সম্মুখে রেখেও আব্দুল মতিনের কণ্ঠে দৃঢ়তার সাথে সেই সময়ের করণীয় বিষয়গুলো ঘোষিত হয়েছিলো। তাই তিনি অকুন্ঠ চিত্তে, নির্ভয়ে দ্বিধাহীনভাবে দুর্বার শক্তি সঞ্চিত করে বলেছিলেন, \'সঠিক এবং মহান কর্মসূচি বাস্তবায়নের মাধ্যমেই কেবল বাংলাকে পাকিস্তানের রাষ্ট্রভাষা করা সম্ভব। কিন্তু সে সঠিক ও মহান কর্মসূচির অঙ্কুরেই বিনাশ ঘটবে যদি আমরা স্বৈরাচারী শাসকদের উদ্দেশ্যমূলকভাবে আরোপিত ১৪৪ ধারা মেনে নেই। সুতরাং বাংলাকে রাষ্ট্রভাষা করার আন্দোলনকে জয়যুক্ত করার জন্য আমাদের কর্তব্য হবে ১৪৪ ধারা অমান্য করা।\' আব্দুল মতিনের এই যুক্তিভিত্তিক বক্তব্যের জন্যই যেন ছাত্ররা অধীর আগ্রহ নিয়ে অপেক্ষা করেছিল। তারা তুমুল করতালি দিয়ে তাঁর এই বক্তব্যকে সমর্থন জানান।\r\n\r\nএরই পরিপ্রেক্ষিতে সভাপতি ঘোষণা করেন পরবর্তী করণীয় হবে চারজনের লাইনে সুশৃঙ্খল ভাবে মিছিল বের করা। এইভাবে ১৪৪ ধারা ভঙ্গ করে মিছিল রাস্তায় নেমে পরে। অসংখ্য কাঁদুনে গ্যাসের শেল নিক্ষেপ, লাঠিচার্জ, অগণিত গ্রেফতার সত্ত্বেও সমুদ্রের বিরামহীন ঢেউয়ের আকারে ছাত্ররা গ্রেফতার কৃত ছাত্রদের শুন্যস্থান পূরণ করতে করতে মেডিকেল কলেজ হোস্টেল প্রাঙ্গণের দিকে এগিয়ে যেতে থাকে। ১৪৪ ধারা ভঙ্গ করে আন্দোলনের গুরুত্বপূর্ণ প্রথম লড়াইতে বিজয়ের ফলে ছাত্ররা যেমন উচ্ছসিত ও উত্সাহিত হয়েছিল, তেমনি পরবর্তী ধাপে বিজয়ের প্রতিও তাদের আস্থা অর্জিত হয়েছিল এবং অন্যদিকে পুলিশ ও তাদের অভিভাবক এই বিজয়ের ফলে পরাজয়ের গ্লানিতে ভারাক্রান্ত হয়ে পড়েছিল।\r\n\r\nএই পরিস্থিতিতে মেডিকেল কলেজে সমবেত ছাত্র-ছাত্রীরা যখন মিছিল করে দ্বিতীয় ধাপের অর্থাত্‍ আইন পরিষদ ভবনে যাত্রার প্রস্তুতি নিচ্ছিল তখন মিছিল প্রতিরোধে ব্যর্থ ও নাস্তানাবুদ কর্তৃপক্ষ নিরস্ত্র ছাত্রদের উপর গুলি চালাবার নির্দেশ দেয়। মুষলধারে গুলিবর্ষণে অপ্রস্তুত বিক্ষিপ্ত ছাত্রদের বেশ কয়েকজন মাটিতে লুটিয়ে পড়ে। তরুণ তাজা, সতেজ প্রাণগুলোর এমন নিস্তেজ, নিথর শরীরগুলো দেখে অন্যান্যরা বুঝতে পারল কি ঘটেছে। বর্বর পাকিস্তান বাহিনী সেদিন তাদের নিষ্ঠুরতার স্বাক্ষর রেখে গেল। ঘটনাস্থলেই রফিক ও সালাম নিহত হয়, বরকত হাসপাতালে মৃত্যুবরণ করেন। এছাড়াও অসংখ্য আহত ছাত্র-ছাত্রী মৃত্যু পথযাত্রী হয়ে হাসপাতালে পড়ে থাকে।\r\n\r\nআব্দুল মতিন এই পরিস্থিতিতে হঠাত্‍ করেই খুব অসহায় হয়ে পড়েন। দুঃখ ভারাক্রান্ত হৃদয়ে হঠাত্‍ করেই যেন একরাশ হতাশার মেঘ এসে ভর করে। কিন্তু সেই অশুভ মেঘ কেটে যেতেও খুব বেশি সময় লাগেনি। গুলিবর্ষণ ও বিপুল সংখ্যক ছাত্র আহত-নিহত হওয়ার সংবাদ দাবানলের মত শহরময় ছড়িয়ে পড়ে। অল্পক্ষণের মধ্যেই বিরামহীন ভাবে হাজার হাজার মানুষ সেই সব বীর ছাত্রদের দেখতে আসে যারা তাদের ভাষার জন্য জীবন বাজি রাখতে বিন্দু পরিমাণ দ্বিধাবোধ করেনি।\r\n\r\nজনগণের এমন স্বতঃস্ফূর্ত আন্তরিক সমর্থন দেখে আব্দুল মতিন অভিভূত ও অনুপ্রাণিত হয়ে নব শক্তি অর্জন করেন। তাদেরই মধ্যে সাত্তার নামক একজন আব্দুল মতিনকে উত্সাহ দিয়ে বলেন, \'২২শে ফেব্রুয়ারী অর্থাত্‍ পরের দিন সর্বদলীয় রাষ্ট্রভাষা সংগ্রাম পরিষদের পক্ষ থেকে গায়েবী জানাজার কর্মসূচি প্রচার করা হোক।\' মতিন ভেবে দেখলেন প্রস্তাবিত কর্মসূচিটি সঠিক, বাস্তবসম্মত ও সময়োচিত, তাই তিনি প্রস্তাবটি লিখিত আকারে দিতে বললেন।\r\n\r\nসেই প্রস্তাবিত কর্মসূচি স্বাক্ষরের জন্য তিনি সর্বদলীয় রাষ্ট্রভাষা সংগ্রাম পরিষদের আহ্বায়ক কাজী গোলাম মাহবুবের কাছে উপস্থাপন করেন। কিন্তু কাজী গোলাম মাহবুব ২১ ফেব্রুয়ারীর কর্মকান্ডকে ভুল ও হঠকারী হিসাবে আখ্যায়িত করেন এবং আব্দুল মতিন ও অন্যান্যদের দোষারোপ করে প্রচারপত্রের খসড়ায় স্বাক্ষর দিতে এবং আন্দোলনের সাথে কোন প্রকার সম্পর্ক রাখতে অস্বীকৃতি জানান।\r\n\r\n২২শে ফেব্রুয়ারী গায়েবী জানাজার কর্মসূচি ঘোষণার ফলে সেক্রেটারিয়েট কর্মচারীরা কাজে যোগ না দিয়ে মিছিল করে সকাল ১০টার মধ্যে আগের দিনের গুলির ঘটনাস্থল মেডিকেল কলেজ হোস্টেল প্রাঙ্গণে গায়েবী জানাজায় সামিল হয়। ২২শে ফেব্রুয়ারীতেও ১৪৪ ধারা অব্যাহত ছিল। কিন্তু জনতা তা ভঙ্গ করে গায়েবী জানাজাতে উপস্থিত হয়। ২১শে ফেব্রুয়ারী বিশ্ববিদ্যালয় প্রাঙ্গণে ছিল কেবল ছাত্র। কিন্তু ২২শে ফেব্রুয়ারীর মেডিকেল কলেজ হোস্টেল প্রাঙ্গণে নিহতের জানাজার জামাতে অধিকাংশ ছিল সাধারণ মানুষ। ২১শে\'র আন্দোলন সম্ভব হয়েছিল ১৪৪ ধারা ভঙ্গ করার সিদ্ধান্তের কারণে। ২২শের অভ্যুত্থান সম্ভব হয়েছিল গায়েবি জানাজার সিদ্ধান্তের কারণে। আর এ দু\'টো সিদ্ধান্তই ছিল ঢাকা বিশ্ববিদ্যালয় রাষ্ট্রভাষা সংগ্রাম কমিটির মাধ্যমে সাধারণ ছাত্রদের যার মূল নায়কের ভূমিকায় ছিলেন ভাষা সৈনিক আব্দুল মতিন। অসীম সাহসিকতার সাথে তিনি যদি এই সব ঝুঁকি গ্রহণ না করতেন তাহলে হয়ত আজকে বাংলা ভাষাকে রাষ্ট্রভাষা হিসেবে পেতামনা। তাঁর সাহসিকতার কারণেই শেষ পর্যন্ত পাকিস্তান সরকার বাংলাকে পাকিস্তানের রাষ্ট্রভাষা হিসাবে স্বীকৃতি দিতে বাধ্য হয়েছিলো। মা-মাটির প্রতি তাঁর সেই অপার ভালবাসা, সূদুর প্রসারী চিন্তা-চেতনা, সিদ্ধান্তে অটল থাকার মত দৃঢ় মানসিকতা সবকিছু মিলে অনেক সাধারণ মানুষের ভেতর তিনি এক অসাধারণ মানুষ। যেন জ্বলজ্বলে নক্ষত্র হয়ে মানুষের হৃদয়ের মনিকোঠায় স্থান দখল করে আছেন। আর তাইতো তিনি স্মরণীয় বরণীয়। ২৩শে ফেব্রুয়ারী সারারাত জেগে, যেখানে প্রথম পুলিশের গুলিতে অনেক তরুণ সতেজ সম্ভাবনাময় প্রাণ হারিয়ে গেল, সেই মেডিকেল কলেজ প্রাঙ্গণে মেডিকেলের ছাত্ররা একটি \'শহীদ মিনার\' নির্মাণ করে। আবেগ জড়িত, তত্‍পর এই বিশাল দলের কাজটি সুষ্ঠুভাবে সম্পন্ন হওয়ার ক্ষেত্রে নেতৃত্ব দিয়েছিলেন আব্দুল মতিন। অনেক ব্যথা, অনেক কষ্ট, হৃদয় ছেড়া হাহাকার দীর্ঘশ্বাস ইটের স্তরে স্তরে গেঁথে অবশেষে নির্মিত হল শহীদ মিনার।\r\n\r\nএরপর ১৯৫২ সালের ৭ মার্চ, আব্দুল মতিন ঢাকায় একটি বাড়িতে অন্যান্য নেতাদের সাথে ভাষা আন্দোলন বিষয়ক একটি গোপন মিটিং-এ মিলিত হয়েছেন। ঐ দিন অন্যান্যদের সাথে পুলিশ আচমকা তাঁকেও গ্রেফতার করে। এক বছরের জেল হয়ে যায় তাঁর। কিন্তু সরকার জানত তাঁকে জেলে পুরে সমস্ত কর্মকান্ড বন্ধ করা সম্ভব নয়। তাই আব্দুল মতিনকে আন্দোলন থেকে বিচ্ছিন্ন করতে সরকার তাঁকে লন্ডনে ৩ বছরের একটি স্কলারশিপের লোভনীয় প্রস্তাব প্রদান করে। কিন্তু লোভ, মোহ, ভয় কোন কিছুই যে তাঁকে তাঁর দায়িত্ব থেকে কখনো টলাতে পারেনি। তাই অবলীলায় এই প্রস্তাব তিনি ফিরিয়ে দেন। এরপর এক বছর জেলের ঘাণি টেনে ১৯৫৩ সালের ১৪ মার্চ তিনি মুক্তি পান।\r\n\r\nরাজনৈতিক সম্পৃক্ততা\r\n\r\n১৯৫২ সালে কারাবাসের সময় আব্দুল মতিনের কিছু কম্যুনিস্ট নেতার সাথে পরিচয় হয়। এদের মধ্যে বাংলা অবিভক্ত প্রদেশের যশোরের প্রভিনশিয়াল কমিটির সদস্য কৃষ্ণ বিনোদ রায়ের সঙ্গে পরিচিত হন এবং তিনি আব্দুল মতিনের তেজস্বী ও তুখোড় চিন্তা চেতনা এবং সেই সাথে সংগ্রামী মনোভাবের প্রতি আকৃষ্ট হয়ে পড়েন। আব্দুল মতিনকে তিনি কম্যুনিস্ট পার্টিতে সক্রিয় সদস্য হিসাবে অন্তর্ভুক্ত হতে আমন্ত্রণ জানান। আব্দুল মতিন বেশ আগ্রহী হয়ে ওঠেন এবং এভাবেই পূর্ব পাকিস্তান কম্যুনিস্ট পার্টির সাথে যুক্ত হয়ে পড়েন। জেল থেকে মুক্ত হয়ে ১৯৫৩ সালে ছাত্র ইউনিয়নের কাউন্সিলে আব্দুল মতিনকে প্রেসিডেন্ট নির্বাচন করা হয়। তিনি ছিলেন ছাত্র ইউনিয়নের নির্বাচিত ২য় প্রেসিডেন্ট।\r\n\r\n১৯৫৩ সালের ২৯ ডিসেম্বর করাচিতে সমগ্র পাকিস্তানের ছাত্রদের সম্মেলনে অল পাকিস্তান স্টুডেন্ট কনভেনশন অনুষ্ঠিত হন। ছাত্র ইউনিয়নের পক্ষ থেকে আব্দুল মতিন এবং ছাত্রলীগের পক্ষ থেকে স্কুল শিক্ষক কামরুজ্জামানকে পূর্ব পাকিস্তানের প্রতিনিধি হিসাবে সেখানে প্রেরণ করা হয়। কিন্তু ইংরেজীতে পারদর্শিতার অভাব থাকায় কামরুজ্জামান আব্দুল মতিনকে পূর্ব পাকিস্তানের হয়ে কথা বলার একতিয়ার প্রদান করেন। আব্দুল মতিন সেই কনভেনশনে পূর্ব পাকিস্তানের পক্ষ থেকে ৩টি দাবী উত্থাপন করেন। প্রথমত, বাংলাদেশ একটি অখন্ড প্রদেশ তাই একে স্বায়ত্ত্বশাসন দিতে হবে। দ্বিতীয়ত, সংখ্যাগরিষ্ঠ বাঙালী জাতির ভাষা হিসাবে বাংলা ভাষাকে রাষ্ট্র ভাষার মর্যাদা প্রদান করতে হবে। এবং তৃতীয়ত, এই দাবী এবং কর্মসূচিকে অস্বীকার করার পরিপ্রেক্ষিতে মুসলীম লীগের অপসারণ। কিন্তু এই ৩টি দাবী ছাত্রদের মধ্যে তুমুল আলোড়ন তোলে এবং তারা এই দাবীর বিরুদ্ধে প্রতিবাদ জানায়। পরবর্তীতে একটি মিটিং এর মাধ্যমে আব্দুল মতিন তার এই দাবীর পক্ষে শক্তিশালী যুক্তি তুলে ধরেন এবং এর বাস্তবতা প্রমাণ করতে সক্ষম হন। এবং এরই পরিপ্রেক্ষিতে শেষ পর্যন্ত ৩ দিনের এই কনভেশনে আব্দুল মতিনের দাবীগুলো সকল ছাত্রদের কাছে সমর্থন লাভ করে।\r\n\r\n১৯৫৪ সালে যুক্ত ফ্রন্টের নির্বাচনে আব্দুল মতিন নমিনেশন পান। কিন্তু এক্ষেত্রে সোহরাওয়ার্দির আপত্তি ছিল। তিনি তাঁকে বাদ দিয়ে দেন এবং অজুহাত হিসাবে বলেন আব্দুল মতিন বয়সে অনেক ছোট। আব্দুল মতিন মর্মাহত হলেও নির্বচনের জন্য অক্লান্ত পরিশ্রম করে যান এবং যুক্তফ্রন্টকে জয়ী করতে সব রকমের প্রচেষ্টা চালান। তাঁর এই কর্মতত্পরতার ফল স্বরূপ, ১৯৫৪ সালে তিনি পাবনা জেলার কম্যুনিস্ট পাটির জেনারেল সেক্রেটারি হিসাবে নিযুক্ত হন। এরপর ১৯৫৭ সালে তিনি মাওলানা আব্দুল হামিদ খান ভাসানীর ন্যাশনাল আওয়ামী পার্টিতে যোগ দেন। ভাসানীর ন্যাশনাল আওয়ামী পার্টির একটি অঙ্গ সংগঠন হিসেবে জাতীয় কৃষক সমিতি নতুনভাবে সংগঠিত হয়। জাতীয় কৃষক সমিতির পাবনা জেলা কমিটির সভাপতি হিসাবে আব্দুল মতিন নিযুক্ত হন এবং অত্যন্ত নিষ্ঠার সাথে কাজে মনোনিবেশ করেন। তিনি সকল গণতান্ত্রিক সংগ্রামের সাথে নিজেকে সব সময় যুক্ত রেখেছেন। তিনি কৃষকদের দুয়ারে দুয়ারে গিয়ে কৃষকদের দুঃখ দুর্দশা অনুভব করার চেষ্টা করেছেন। তিনি তাদের কষ্ট খুব ভালভাবে অনুধাবন করতে পারতেন কারণ তিনি নিজেকে তাদেরই একজন বলে মনে করতেন। এরপর ১৯৬৮ সালে তিনি চারু মজুমদারের পূর্ব পাকিস্তান কম্যুনিষ্ট পাটিতে যোগ দেন। চারু মজুমদার শেখ মুজিবরের নেতৃত্বে এবং মতাদর্শের ভিত্তিতে স্বাধীনতা আন্দোলনের পক্ষপাতিত্ব করতেন না। তিনি শেখ মুজিবরের রক্ষী বাহিনীকে পর্যুদস্ত করতে একটি শক্তিশালী দল গঠন করতে চেয়েছিলেন। কিন্তু শেষ পর্যন্ত আব্দুল মতিন নিজের চিন্তার সাথে চারু মজুমদারের চিন্তা ভাবনা মেলাতে ব্যর্থ হন।\r\n\r\nএভাবে আব্দুল মতিন বিভিন্ন সময়ে বিভিন্নভাবে রাজনীতির সাথে সম্পৃক্ত হয়ে পড়েন। কিন্তু অবদমিত হয়ে বা অন্যায় কিছু মেনে নেয়ার মত মানসিকতা তাঁর ছিল না। তাই রাজনৈতিক নেতৃত্বের সাথে যখনই তাঁর মতের মিল হয়নি বা অন্যায় চিন্তা ভাবনার ক্ষেত্রে তিনি কখনো আপোষ করেননি। তিনি প্রতিবাদ করেছেন, মাথা উঁচু করে দাঁড়িয়েছেন, প্রয়োজনে অন্যায়ের জায়গা ছেড়ে দিয়ে চলে এসেছেন তবুও অন্যায়/মিথ্যার কাছে মাথা নত করেননি কখনো। আব্দুল মতিনের বাবা আব্দুল জলিল ও ভাই গোলাম হোসেন মনু ১৯৭১ এর যুদ্ধে পাক বাহিনীর হাতে নিহত হন। পরে ১৯৭৪ সালে অন্য ভাই আব্দুল গাফ্ফার ও তিন চাচাত ভাই রক্ষী বাহিনীর হাতে নিহত হন। এরপর ১৯৭২ সালে আব্দুল মতিন রক্ষী বাহিনীর হাতে ধরা পড়েন এবং তাঁকে পুলিশের হাতে সোপর্দ করা হয়। এরপর দীর্ঘ ৫ বছর জেলে থেকে ১৯৭৭ সালের এপ্রিল মাসে তিনি মুক্তি পান। জেল থেকে মুক্তি পাওয়ার পর আবার তিনি কম্যুনিস্ট পার্টিতে যোগ দেন এবং নতুন করে আবার কৃষক সমিতি গড়ে তোলেন। আব্দুল মতিন ভাসানী পরিষদের প্রেসিডেন্ট হিসেবে দায়িত্ব পালন করেছেন।\r\n\r\nপারিবারিক পরিধি/বিস্তৃতি\r\n\r\nআন্দোলন সংগ্রামে আব্দুল মতিন এতোটাই জড়িত ছিলেন যে সংসার ধর্মপালন করার একটা বিষয় যে সমাজে প্রচলিত আছে তা কখনো তাঁর মনেই হয়নি। এভাবে জীবন থেকে যখন ৪০টি বছর চলে গেছে তখন হঠাত্‍ই নিজেকে বৈবাহিক জীবনে আবদ্ধ করে ফেলেন। গুলবদননেসা মনিকা নামে এক দুঃসাহসী মেয়ের সাথে তিনি নতুন সংসার জীবন শুরু করেন ১৯৬৬ সালে। মনিকা ছিলেন ফকির মোহাম্মদ মোল্লার চতুর্থ কন্যা। পাবনা জেলার ঈশ্বরদী উপজেলার ফতেহ মোহাম্মদপুরের স্থায়ী বাসিন্দা ছিলেন তারা। মনিকাও কম্যুনিস্ট পার্টির একজন সদস্য ছিলেন। মূলত গ্রামের পিছিয়ে পড়া মেয়েদের নিয়ে তিনি কাজ করতেন। ঈশ্বরদী স্কুল ও মিরপুর আদর্শ উচ্চ বিদ্যালয়ে বিভিন্ন সময়ে স্কুল শিক্ষক হিসাবে দায়িত্ব পালন করেছেন। এছাড়াও তিনি বিএভিএস নামে একটি সেবামূলক সংগঠনের সাথে জড়িত ছিলেন। আব্দুল মতিন ও মনিকা ২টি মেয়ে সন্তানের গর্বিত পিতা-মাতা। বড় মেয়ে মাতিয়া বানু সুকু ঢাকা বিশ্ববিদ্যালয়ের চারুকলা ইনিস্টিটিউট থেকে অনার্স ও মাষ্টার্স করেছেন। ছোট মেয়ে মালিহা শুভন হোম ইকোনমিক্স কলেজের পুষ্টি বিভাগ থেকে অনার্স ও মাষ্টার্স করেছেন।\r\n\r\nঅর্জিত পুরস্কার/স্বীকৃতি\r\n\r\nএক জীবনে আব্দুল মতিন দেশ ও দশের জন্য যে অবদান রেখেছেন তার মূল্যায়ন পুরস্কারের মাধ্যমে সম্ভব নয়। তবুও কাজের স্বীকৃতি স্বরূপ তিনি অনেক সম্মাননা অনেক পুরস্কার অর্জন করেছেন।\r\n<ul type=\"disc\">\r\n 	<li style=\"list-style-type: none\">\r\n<ul type=\"disc\">\r\n 	<li>১৯৯৮ সালে দৈনিক জনকণ্ঠ পত্রিকা আব্দুল মতিনকে গুণীজন ও প্রতিভা সম্মাননা ১৯৯৮ প্রদান করেন। এক লক্ষ টাকা তাত্‍ক্ষনিকভাবে এবং প্রতি মাসে ৫ হাজার টাকা অনুদান হিসাবে তাঁকে প্রদান করা হয়।</li>\r\n</ul>\r\n</li>\r\n</ul>\r\n&nbsp;\r\n<ul>\r\n 	<li>১৮ ফেব্রুয়ারী ২০০০, যুক্তরাষ্ট্রের নিউইয়র্কে ২১শে ফেব্রুয়ারী উপলক্ষে একটি সংবর্ধনা অনুষ্ঠানে ভাষা সৈনিক হিসাবে তিনি আমন্ত্রিত হন ।</li>\r\n</ul>\r\n<ul>\r\n 	<li>২০০১ সালে তাঁকে একুশে পদক প্রদান করা হয়।</li>\r\n</ul>\r\n<ul>\r\n 	<li>২০০২ সালে তাঁকে জাতীয় জাদুঘর থেকে সম্মাননা স্মারক প্রদান করা হয়।</li>\r\n</ul>\r\n<ul>\r\n 	<li>২০০৪ সালে শেরে বাংলা জাতীয় পুরস্কার অর্জন করেন।</li>\r\n</ul>\r\n<ul>\r\n 	<li>২৮ ডিসেম্বর ২০০১, বাংলা একাডেমী প্রদত্ত ফেলোশিপের জন্য সম্মাননা প্রতীক অর্জন করেন।</li>\r\n</ul>\r\n<ul>\r\n 	<li>২০০৬ সালের ২৮ ফেব্রুয়ারী দৈনিক আমাদের সময় থেকে তিনি সম্মাননা পুরস্কার গ্রহণ করেন।</li>\r\n</ul>\r\n<ul>\r\n 	<li>বাংলা একাডেমী প্রদত্ত ফেলোশিপের জন্য সম্মাননা- প্রতীক, ২৮ ডিসেম্বর ২০০১।</li>\r\n</ul>\r\n<ul>\r\n 	<li>জাতীয় প্রেসক্লাব কর্তৃক ১৩ আগস্ট ২০০৪ সালে উন্নয়ন অর্থনীতি স্বর্ণপদক -২০০৫ প্রদান করা হয়।</li>\r\n</ul>\r\n<ul>\r\n 	<li>ভাষা সৈনিক সংবর্ধনা পরিষদ, সিলেট থেকে ২০০২ সালে তাঁকে সম্মাননা প্রদান করা হয়।</li>\r\n 	<li>মুক্তিযুদ্ধ গণ পরিষদ ১৪ মে, ২০০৫ সালে তাঁকে সম্মাননা প্রদান করে।</li>\r\n</ul>\r\n&nbsp;\r\n\r\nউল্লেখিত পুরস্কার ছাড়াও তিনি অনেক পুরস্কার অর্জন করেছেন। তাঁর এত বছরের বিশাল সঞ্চয় তিনি নব প্রজন্মকে দিতে চেয়েছিলেন। \'হৃদয় আমার চায় যে দিতে কেবল পেতে নয়, বয়ে বয়ে বেড়াতে সে তার যা কিছু সঞ্চয়\' - রবীন্দ্রনাথের মত আব্দুল মতিনও তাঁর সঞ্চয় উজার করে দিয়ে এই বিশাল ইতিহাসকে আরও প্রাণ প্রাচুর্যময় করে তুলতে চেয়েছিলেন। তাই তিনি সত্য ও প্রকৃত ইতিহাস তুলে ধরতে রচনা করেছেন বেশ কিছু গল্প।\r\n\r\nস্বরচিত পুস্তকসমূহ /গ্রন্থাবলী\r\n\r\nতিনি কখনো অলস সময় পার করেননি। তাঁর এই দীর্ঘ জীবনে সংগ্রামের পাশাপাশি তিনি কিছু বইও লিখেছেন। এই বইগুলো তাঁর চিন্তা, চেতনা, সত্ত্বাকে ধারণ করে চলেছে। তাঁর রচিত গ্রন্থাবলী-\r\n<ul type=\"disc\">\r\n 	<li style=\"list-style-type: none\">\r\n<ul type=\"disc\">\r\n 	<li>জীবন পথের বাঁকে বাঁকে</li>\r\n</ul>\r\n</li>\r\n</ul>\r\n&nbsp;\r\n<ul>\r\n 	<li>গণ চীনের উত্‍পাদন ব্যবস্থা ও দায়িত্ব প্রথা, <span lang=\"BN\" xml:lang=\"BN\">প্রকাশকাল : ১৯৮৫</span></li>\r\n</ul>\r\n<ul>\r\n 	<li>ভাষা আন্দোলন ইতিহাস ও তাত্‍পর্য, প্রকাশকাল : ১৯৯১, আব্দুল মতিন ও আহমদ রফিক</li>\r\n</ul>\r\n<ul>\r\n 	<li>বাঙালী জাতির উত্‍স সন্ধান ও ভাষা আন্দোলন, প্রথম প্রকাশ : ১৯৯৫</li>\r\n</ul>\r\n&nbsp;\r\n\r\nদীর্ঘ জীবন সংগ্রামের শেষ পর্যায়ে এসে তাঁকে প্রতিটি মুহুর্তে শরীরের সাথে যুদ্ধ করতে হয়েছে। বিভিন্ন রোগ ব্যাধি শরীরকে আক্রমণ করেছে। কিন্তু তাঁর চির তরুণ চির নবীন মনকে কখনো আক্রান্ত করতে পারেনি। ১৯৯৭ সালে জানা যায় যে তাঁর হার্টে ব্লক হয়ে গেছে। এজন্য তিনি কলকাতাতে চিকিত্সা নেন এবং ঐ সময় দিল্লীর স্কট হাসপাতালে তাঁর হার্টের বাইপাস সার্জারী করানো হয়। এই সব রোগ ব্যাধির সাথে যুদ্ধ করতে গিয়ে তাঁকে রাজনৈতিক কর্মকান্ড থেকে নিজেকে দূরে সরিয়ে ফেলতে হয়। শেষ বয়সে এসে যদিও তিনি সক্রিয়ভাবে কোন কিছুর সাথে জড়িত ছিলেন না তবুও তিনি সমাজ রাষ্ট্র থেকে নিজেকে একেবারে বিচ্ছিন্ন করে ফেলেননি। তিনি সবসময় প্রগতিশীল চিন্তা চেতনার সাথে নিজেকে জড়িয়ে রেখেছেন। তিনি তাঁর লেখার মাধ্যমে নতুন প্রজন্মের কাছে সত্য ইতিহাস পৌছে দিতে চেয়েছেন। সত্য, সুন্দর স্বপ্ন গড়ে দিতে চেয়েছেন।\r\n\r\nমৃত্যু : আব্দুল মতিন ২০১৪ সালের ৮ অক্টোবর মারা যান।\r\n\r\n<em>লেখক : কিমিয়া মারুশাত</em>', 'আব্দুল মতিন', '', 'inherit', 'closed', 'closed', '', '6578-revision-v1', '', '', '2019-09-22 16:05:00', '2019-09-22 10:05:00', '', 6578, 'http://gunijan.org.bd/newsite/?p=6580', 0, 'revision', '', 0);
INSERT INTO `gun_posts` (`ID`, `post_author`, `post_date`, `post_date_gmt`, `post_content`, `post_title`, `post_excerpt`, `post_status`, `comment_status`, `ping_status`, `post_password`, `post_name`, `to_ping`, `pinged`, `post_modified`, `post_modified_gmt`, `post_content_filtered`, `post_parent`, `guid`, `menu_order`, `post_type`, `post_mime_type`, `comment_count`) VALUES
(6581, 6, '2019-09-22 16:05:36', '2019-09-22 10:05:36', 'আব্দুল মতিন: যে নামটি বহন করে চলেছে ভাষা আন্দোলনের ইতিহাস\r\n\r\nআমাদের আবেগ, ভালবাসা, কষ্ট, হাহাকার, সুখ, দুঃখ, স্বপ্ন, ঘৃণা, কান্না, প্রতিটি মুহুর্ত, প্রতিটি ক্ষণ, প্রতিটি অনুভূতির সঙ্গে জড়িয়ে আছে বাংলা ভাষা। বাংলা ভাষা ছাড়া আমাদের আবেগ, ভালবাসা, কান্না, ঘৃণা, হাহাকার, সুখ, দুঃখ সবকিছু ম্লান হয়ে যায়। বাংলা ছাড়া আমাদের ভালবাসা প্রাণ পায় না, দুঃখগুলো জমাট বেঁধে যায়, ঘৃণা স্তুপ হয়ে যায়। তাই আবেগ অনুভূতিগুলো সজীব করতে প্রাণখুলে হাসতে, গাইতে, চলতে, ফিরতে আমাদের চাই মায়ের ভাষা, বাংলা ভাষা। পৃথিবীর আলো গায়ে মেখে পরম মমতায় যে শিশুটি তার মাকে ভালবেসে গলা জড়িয়ে ধরবে, সে কি অন্যের ভাষায় তার মাকে ডাকবে? সেই ভালবাসাতে কি তৃপ্তি হয়? তাইতো আমরা মায়ের ভাষার জন্য প্রাণ দিয়েছি। রক্ত দিয়ে বাংলা ভাষাকে রাষ্ট্রভাষার মর্যাদা দিয়েছি।\r\n\r\nযে ভাষার সঙ্গে আমাদের সর্বস্ব জড়িয়ে আছে, সেই ভাষাকে বর্বর পাকিস্তানী কেড়ে নিতে চেয়েছিল। আমাদের শেকড়কে উপড়ে ফেলতে চেয়েছিল। আর তাই নাড়ীর টানে বাংলা ভাষাকে মায়ের ভাষাকে টিকিয়ে রাখতে বাংলার দামাল ছেলেরা বুকের তাজা রক্ত ঢেলে দিয়েছে। সালাম, বরকত, আসাদের রক্তে লাল হয়েছে রাজপথ। ভাষার জন্য যুদ্ধ করার, রক্ত দেয়ার এমন ইতিহাস পৃথিবীতে দ্বিতীয়টি আর নেই।\r\n\r\n\'আব্দুল মতিন\' এমন একটি নাম যে নামটি বহন করে চলেছে এক প্রাচুর্যময় ইতিহাস। বাংলা ভাষার নবজন্মের ইতিহাসের সঙ্গে জড়িয়ে আছে এই নামটি। আব্দুল মতিন নামটা যেন প্রসবের বেদনা আর সৃষ্টির আনন্দ একই সাথে ধারণ করে চলেছে। আজ আমরা সেই মহান মানুষটি সম্পর্কে কিছু জানব।\r\n\r\nজন্ম ও বংশ পরিচয়\r\n\r\nসিরাজগঞ্জের চৌহালী উপজেলার একটি ছোট্ট সবুজ গ্রাম ধুবালীয়া। নীল আকাশ আর সবুজ জমিন যেখানে একাকার হয়ে আছে সেখানেই ধুবালীয়া গ্রাম। ১৯২৬ সালের ৩রা ডিসেম্বর এক কনকনে শীতের রাতে বাবা আব্দুল জলিল ও মা আমেনা খাতুনের ঘর আলো করে জন্ম হল আব্দুল মতিনের। দুধসাদা গায়ের রং, ফুটফুটে সুন্দর চেহারা। দেবদূতের মত মুখখানি দেখলে যেন মনটা জুড়িয়ে যায়। হয়তবা আমেনা খাতুনের ভালবাসা আর ভালবাসা মাখানো একফোটা চোখের পানি নজর টিপ হয়ে সারাটা জীবন আব্দুল মতিনকে রক্ষা করেছে। মায়া জড়ানো হাসি, গালে গোলাপি আভা, সারা গায়ে আদর মাখা এই শিশুটিকে তাই আদর করে সবাই ডাকত \'গেদু\' বলে। আব্দুল জলিল ও আমেনা খাতুনের প্রথম ছেলে গেদু। তাঁরা তাঁদের আদরের ছেলেকে নিয়ে বেশিদিন সুখে সংসার করতে পারেনি। কারণ কিছু দিন পর সর্বনাশা যমুনা নদী তাঁদের সর্বস্ব গ্রাস করে নিলো।\r\n\r\nমধ্যবিত্ত কৃষক আব্দুল জলিল যখন অনেক ঘাম ঝরিয়ে নতুন বাসস্থান গড়ে তুললেন তখন আবার তাঁদের সংসারে খুশির ছোঁয়া লাগে। কিন্তু চির বহমান সেই শান্ত যমুনা আবার ক্ষেপে ওঠে। গ্রাস করার নেশায়, উম্মাদ, মাতাল যমুনা ফুঁসে ওঠে। সর্বগ্রাসী যমুনা তলিয়ে নেয়, ভাসিয়ে নিয়ে যায় মধ্যবিত্ত জলিলের ঘরের সর্বস্ব। এই অসহায় অবস্থার মধ্যেই ম্যাট্রিকুলেট আব্দুল জলিল একটি চাকুরী খুঁজতে থাকেন। ১৯৩০ সালের কথা। সুপারভাইস স্টাফ হিসাবে মাত্র ৫০ টাকার বেতনে আব্দুল জলিলের চাকুরী হয় জালাপাহারের ক্যান্টনমেন্টে। আব্দুল জলিল তাঁর সব কিছু চুকিয়ে দিয়ে হিমালয়ের দাজিলিং এ গিয়ে উপস্থিত হন এক নতুন স্বপ্নের আশায়।\r\n\r\nএরপর ১৯৩২ সালে পরিবারসহ থাকার জন্য তিনি স্টাফ কোয়ার্টার পেলেন। তিন ছেলে আর এক মেয়ে সহ মোট ছয় জনের পরিবার নিয়ে নতুন জীবন শুরু হল দার্জিলিং এর জালাপাহারে। অনেক সুখের আর আনন্দের ছিল সেই সময়টা। ধুবালিয়া গ্রামের সেই ভাঙা গড়ার খেলা নেই, নেই অস্বচ্ছলতা। অন্তত জীবনের নিশ্চয়তা খুঁজে পাওয়া গেল। জীবন যেন ছন্দ খুজে পেল। সময়গুলো যেন বাতাসে ভর করে উড়ে বেড়াতে লাগল। কিন্তু ১৯৩৩ সালে গেদুর (আব্দুল মতিনের) যখন ৮ বছর তখনই আবার ছঁন্দ পতন ঘটল জীবনের। চিকিত্‍সার অভাবে অ্যাকলেমশিয়া রোগে মারা গেলেন তাঁর মা। শৈশবে মাতৃহারা মতিনের মধ্যে তাই সব সময় মায়ের জন্য একটা মমতা কাজ করতো। এই মমত্ববোধই তাঁকে ভাষার জন্য লড়তে অনুপ্রাণিত করেছিল।\r\n\r\nশৈশবের দার্জিলিং\r\n\r\nআকাশের বিশালতা আর পাহাড়ের চূড়া ছূঁয়ে যায় পেজা পেজা মেঘ। দুরন্তপনায় ছুটে বেড়ানো এই মেঘগুলো থমকে দাঁড়ায় এক জানালায় এসে। অবাক বিস্ময়ে দেখে মা হারা এক ছেলে ওদের যেন বুঝতে চায়, জানতে চায়। কিছু স্বপ্ন আর মায়া জড়ানো ঐ কচি মুখখানি, সজিব চোখ দু\'টো কি যেন খুঁজে বেড়ায়। আর মেঘগুলো তাই আরো কাছে আসে। এরপর জানালার কাছে বিন্দু বিন্দু পানি হয়ে নিঃশেষ হয়ে যায়। মায়ের ভালবাসা, স্নেহ, আদর প্রত্যাশী এক সম্ভাবনাময় ছেলেকে ওদের ভালবাসতে ইচ্ছে করে। আর মেঘেরা ছেলেটাকে আকাশ ছোঁয়া বিশালতা আর পাহাড়ময় স্বপ্ন এঁকে দিয়ে যায়। এই বিশালতা আর স্বপ্নকে ধারণ করে চিন্তার ক্ষেত্রটাকে বিস্তৃত করে চলে সেই ক্ষুদে আব্দুল মতিন।\r\n\r\nদার্জিলিং-এর বাংলা মিডিয়াম স্কুল মহারানী বালিকা উচ্চ বিদ্যালয়ে ১৯৩২ সালে আব্দুল মতিন শিশু শ্রেণীতে ভর্তি পরীক্ষা দিলেন এবং তখন থেকেই শুরু হল তাঁর শিক্ষা জীবন। খুব স্বল্প রোজগার হলেও আব্দুল মতিনের বাবা ছেলেমেয়েদের পড়ালেখার ব্যাপারে খুবই সতর্ক ছিলেন। আব্দুল মতিনও অনেক আগ্রহ আর উত্‍সাহ নিয়ে শিক্ষা জীবন শুরু করেছিলেন। কিন্তু পরম আশ্রয় আর ভালবাসার জায়গাটুকু অর্থাত্‍ মাকে হারিয়ে আব্দুল মতিন হয়ে পড়েন অসহায়। উচ্ছল, উজ্জ্বল, আনন্দে ভরপুর পৃথিবীটা যেন হঠাত্‍ মৃতময়, অনুজ্জ্বল আর অষ্পষ্ট হয়ে গেল। মাকে ছাড়া, মায়ের ভালবাসা ছাড়া পৃথিবীটা তার কাছে অর্থহীন হয়ে গেল। এই দুনিয়াটাকে তার আর আপন মনে হত না। মায়ের ভালবাসা পাওয়ার জন্য বুকের ভেতরটা খাঁ খাঁ করত । হাহাকার করত শূণ্য হৃদয়। দুঃখ ভারাক্রান্ত হৃদয়টা একটুখানি আশ্রয় আর ভালবাসা খুঁজে ফিরত। কিন্তু কোথায় সেই আদর, সেই মায়ের কোলের নিশ্চয়তা। কোথায় গেলে একটুখানি শান্তি পাওয়া যাবে। তার এই কষ্ট, মা হারানোর জ্বালা আরও দ্বিগুন হয়ে গেল যখন তার বাবা আবার বিয়ে করে তাদের জন্য নতুন মা নিয়ে আসলেন। এক ছোট্ট মাতৃহারা অসহায় শিশুর ক্ষত-বিক্ষত অন্তরের দগদগে ঘায়ে যে কতখানি ব্যথা হল সে খবর কেউ নিল না। আর এভাবেই এই শিশুটার জীবন হয়ে পড়ল ছন্নছাড়া।\r\n\r\nশিক্ষা জীবন\r\n\r\nআব্দুল মতিনের পড়াশুনা শুরু হয় মহারানী গার্লস স্কুলে। ৪র্থ শ্রেণী পাশ করলে প্রাইমারী স্তরের যবনিকা ঘটে। এরপর ১৯৩৬ সালে দার্জিলিং গভর্মেন্ট হাই স্কুলে ভর্তি পরীক্ষা দিয়ে পঞ্চম শ্রেণীতে ভর্তি হন। কিন্তু স্কুল, পড়ালেখা, পরিবার কোন কিছুই আর তাঁর মনোযোগ ধরে রাখতে পারেনি। পাথর চাপা দিয়ে রাখা কষ্টগুলো বার বার তাঁকে উতলা করেছে। মনটা চঞ্চল হয়ে উঠেছে। স্কুল, পরিবার, মা হারানোর জ্বালা সবকিছুকে মেলাতে গিয়ে আব্দুল মতিন, মায়ের অনেক আদরের গেদু আরও বেশি অসহায় হয়ে পড়েছেন। বড় বেশি অভাগা মনে হত নিজেকে। জমিয়ে রাখা কষ্টগুলো, দুঃখগুলো, ব্যথাগুলো দেখানোর মত কেউ ছিল না। বড় অভিমানী এই ছেলের অভিমানকে প্রশ্রয় দেয়ার মত কেউ ছিল না। বাবা মাথায় হাত রেখে বলত না- কষ্টগুলো আমাকে দাও। মায়ের মত বুকে জড়িয়ে সব ব্যথা মুছেও দিত না। ভালবাসা দিয়ে সকল অশান্তি নিঃশেষ করে আত্মাকে জুড়িয়ে দিত না। আর তাই মায়ের ভালবাসার কাঙাল, অতৃপ্ত হৃদয়ের এক নাবালক ছেলে, নিজেকে গুটিয়ে নিল সমস্ত কিছু থেকে।\r\n\r\nভীষণ অনীহা নিয়েও একাডেমিক জীবনটাকে ধরে রেখেছিলেন তিনি। এই অবস্থার মধ্যেই তিনি ১৯৪৩ সালে এনট্রান্স পরীক্ষা দিলেন (Secondary Certificate Examination)। পরীক্ষায় উত্তীর্ণ হলেন ৩য় বিভাগ নিয়ে। একাডেমিক শিক্ষার প্রতি অনেক অবহেলা থাকলেও, চিন্তার জায়গাটাকে সংকীর্ণতার বেড়াজালে আবদ্ধ রাখেননি কখনো। তাঁর চিন্তার বাহু, শাখা-প্রশাখা সুনির্দিষ্ট জায়গায় থেমে থাকেনি তা বিস্তৃতি লাভ করেছে বহু দূর পর্যন্ত। তিনি মনীষিদের জীবনী পড়া শুরু করলেন। হযরত মোহাম্মদ (সঃ) এর জীবনী পড়তে গিয়ে মুগ্ধ হয়ে গেলেন। একজন মানুষ কিভাবে এত শক্তি অর্জন করতে পারে! তিনি অভিভূত হয়ে লক্ষ্য করলেন, মিথ্যা মানুষকে মনকে দূর্বল করে দেয়। আমাদের বিশ্ব নবী সত্যবাদী ছিলেন আর সততা ও সত্যবাদিতা তাকে নব নব শক্তি যুগিয়েছে প্রতিটি মূহুর্তে। শত আঘাতও তাকে ভাঙতে পারেনি। স্বশিক্ষিত হতে, নিজেকে পরিপূর্ণ মানুষ করে গড়ে তুলতে মহানবী (সঃ) এর কোন অক্ষর জ্ঞান এমন কি কোন একাডেমিক শিক্ষার প্রয়োজন হয়নি। আব্দুল মতিনও এই আদর্শ ধারণ করেন। মিথ্যাকে পরিহার করার চেষ্টা করতে থাকেন এবং মনকে নতুন করে রূপ দেবার এক অদম্য ইচ্ছা জেগে ওঠে তাঁর মধ্যে।\r\n\r\nইতোমধ্যে ২য় বিশ্বযুদ্ধ বিরাট আকার ধারণ করেছে। এই সময়ে তাঁর বাবার ২টি স্টেশনারী দোকানের বেশ উন্নতি হয়। যেখান থেকে অতিরিক্ত আয়ের মাধ্যমে তাঁদের পরিবারে স্বচ্ছলতা এসে ধরা দেয়। আব্দুল মতিন আর তাঁর ছোট ভাই আব্দুল জব্বার তাঁর বাবাকে এই কাজে সহযোগিতা করতেন। আব্দুল মতিনের বাবা চাইলেন ছেলে দার্জিলিং এ ভাল কোন কলেজে ভর্তি হোক। কিন্তু একরোখা আব্দুল মতিন পরিবারের বাঁধন ছিন্ন করে নিজেকে আলাদা করতে চাইলেন। নরম-কমল, সেই ছোট্ট হৃদয়টা যখন ভেঙ্গে চুরমার হয়ে গিয়েছিল, তখন সেই দুমরে মুচরে যাওয়া হৃদয়টার যত্ম কেউ নেয়নি। আর তাই সেই ভঙ্গুর হৃদয় নিয়ে আব্দুল মতিন পরিবারে মন বসাতে পারলেন না। পলাতক মনটা তাই পরিবার থেকে পালাতে চাইলো। যে পরিবারে তাঁর কষ্টগুলো, সুখ-দুঃখ, আনন্দ-বেদনা, কান্না-হাসিকে প্রশয় দেবার মত কেউ নেই, সে পরিবার কিভাবে তাঁকে ধরে রাখবে? অনেক হাসি, অনেক আনন্দ নিয়ে, কখনো বা অনেক বেদনা, অনেক হতাশা নিয়ে বাড়ি ফিরে মায়ের কোলে মুখ গুজে নিজেকে কখনো বিলীন করে দিতে পারেননি। এই কষ্টগুলো তাঁর সারা জীবনের। নিজের অনুভূতিগুলো পরিবারের সাথে বিনিময় করতে না পেরে তাঁর মনে অনেক ক্ষোভ তৈরি হয়েছিলো। সেজন্যই তিনি সব সময় পরিবার ছেড়ে দূরে কোথাও চলে যেতে চেয়েছেন। আব্দুল মতিনের বাবা কিছুতেই তাঁর সিদ্ধান্ত থেকে তাঁকে টলাতে পারেননি। তিনি আবার মাতৃভূমি পাবনায় ফিরে আসেন। আব্দুল মতিনের মামা তাঁকে পাবনা এ্যাডওয়ার্ড কলেজে ভর্তি করাতে চেয়েছিলেন। কিন্তু সেখানেও আব্দুল মতিনের দ্বিমত ছিল। তিনি পরিবারের কারো সঙ্গেই নিজেকে জড়িয়ে রাখতে চাননি। সবার প্রতি তাঁর এক ধরণের চাপা অসন্তোষ ছিল।\r\n\r\nঅবশেষে ১৯৪৩ সালে রাজশাহী গভর্মেন্ট কলেজে ইন্টারমিডিয়েট প্রথম বর্ষে ভর্তি হলেন। কলেজ ক্যাম্পাসের নতুন হোস্টেলের একটি রুমে থেকে পড়াশুনা চালিয়ে যেতে লাগলেন। যদিও লেখাপড়ার প্রতি তাঁর ছিল প্রবল অনীহা। পাঠ্যবই মুখস্ত করার মত মানসিকতা তাঁর কখোনোই ছিল না। প্রতিদিন ক্লাস করতেন এবং ক্লাস নোট পড়ে পরীক্ষা দিতেন। ২ বছর পর ১৯৪৫ সালে তিনি এইচ.এস.সি. পরীক্ষায় অংশগ্রহণ করেন এবং তৃতীয় বিভাগ নিয়ে উত্তীর্ণ হন।\r\n\r\nএই সময় তাঁর মন আবার নতুনত্বের নেশায় উন্মুখ হয়ে উঠে। থাকব নাকো বদ্ধ ঘরে/ দেখব এবার জগত্‍টাকে/ কেমন করে ঘুরছে মানুষ/ যুগান্তরের ঘূর্ণিপাকে। যদিও তিনি বদ্ধ ঘরে আবদ্ধ ছিলেন না, তবুও দুনিয়াটাকে আরও কাছে থেকে জানতে, চিনতে তাঁর মনের ভেতর আকুপাকু করত। দ্বিতীয় বিশ্বযুদ্ধের চরম আকার যদিও কিছুটা স্তিমিত হয়ে গেছে তবুও যুদ্ধকে কাছে থেকে দেখার জন্য, মানুষের কষ্টকে ভালভাবে উপলব্ধি করার জন্য আব্দুল মতিন বৃটিশ আর্মির কমিশন র‌্যাঙ্কে ভর্তি পরীক্ষা দেন। দৈহিক আকৃতি, উচ্চতা আত্মবিশ্বাস আর সাহসিকতার বলে তিনি ফোর্ট উইলিয়াম থেকে পরীক্ষায় উত্তীর্ণ হয়ে কমিশন পান। এরপর কলকাতা থেকে ব্যাঙ্গালোর গিয়ে পৌছান। কিন্তু ততদিনে যুদ্ধের পরিসমাপ্তি ঘটেছে। ফলে তিনি একটি সার্টিফিকেট নিয়ে আবার দেশে ফিরে এলেন। দেশে প্রত্যাবর্তনের পর তিনি ১৯৪৫ সালে ঢাকা বিশ্ববিদ্যালয়ে ব্যাচেলর অব আর্টস (পাশ কোর্স)-এ ভর্তি হলেন। ফজলুল হক হলে তাঁর সিট হয়। ১৯৪৭ সালে গ্র্যাজুয়েশন কোর্স শেষ করেন এবং পরে মাস্টার্স করেন ইন্টারন্যাশনাল রিলেশন বিভাগ থেকে। অনার্স কোর্স থেকে পাশ না করেও নতুন করে ইন্টারন্যাশনাল রিলেশন ডিপার্টমেন্টে মাস্টার্স করার পেছনেও রয়েছে এক মজার কাহিনী। তখন সদ্য হলে উঠেছেন, হলের অন্য এক ছাত্র মোয়াজ্জেম-এর সাথে আব্দুল মতিনের দ্বন্দ্ব শুরু হয়। এরই জের ধরে আব্দুল মতিন তার লেপ, তোষক, বই ইত্যাদি নিয়ে নিচে ফেলে দেন। ফলশ্রুতিতে সে অভিযোগ করেন প্রভোস্টকে। ইতিহাসের অধ্যাপক ড. মাহমুদ হোসেন ছিলেন সেই সময়ের ফজলুল হক হলের প্রভোস্ট। তিনি আব্দুল মতিনকে ডেকে নিয়ে জেরা শুরু করলেন। আব্দুল মতিন প্রত্যেকটি প্রশ্নের বাংলা উত্তর দিচ্ছিলেন কিন্তু প্রভোস্ট বাংলা বুঝতেন না। তিনি অনুরোধ করেন ইংলিশে উত্তর দিতে কিন্তু আব্দুল মতিনের সোজাসাপ্টা উত্তর- বাংলা তাঁর মাতৃভাষা, তাই প্রতিটা জবাব তিনি মাতৃভাষায়ই দিবেন। প্রভোস্ট তাই উপায়ান্তর না দেখে আব্দুল মতিনের সাথে আপোষ করেন। আব্দুল মতিনকে নির্দোষ ঘোষণা করেন এবং সেই সাথে আব্দুল মতিনের তারুণ্যকে। সম্প্রতিভ উত্তর, জড়তাহীন কথা বলা, আত্মবিশ্বাস, সাহসিকতা-সব মিলিয়ে আব্দুল মতিনের উচ্ছলতা, তারুণ্যে ভরপুর প্রাণ ড. মাহমুদ হাসানকে অভিভূত করেছিল। ড. মাহমুদ হাসান এই তরুণ সম্ভাবনাময় ছেলেটিকে প্রস্তাব দিলেন মাস্টার্স পড়ার জন্য। আব্দুল মতিন বিস্ময় প্রকাশ করে বলেছিলেন তা কিভাবে সম্ভব! কিন্তু ড. মাহমুদ হাসান এই অসম্ভবকে সম্ভব করলেন। সম্পূর্ণ নিয়ম বহির্ভূত এই কাজটি তিনি করলেন দীর্ঘ বিচার, যুক্তি, প্রমাণ ও শর্ত সাপেক্ষে। সেই সময়ের ভার্সিটির ভাইস চ্যান্সেলস ড. মোয়াজ্জেম হোসেনের সহায়তায়। আব্দুল মতিনের সততা, বিশ্বস্ততা. সংবেদনশীল মন, দৃঢ়তা সবকিছু মিলে প্রতিভার স্ফূরণ তাঁকে সাধারণের ভিতরে অসাধারণ করে তুলেছিল। ড. মাহমুদ হাসানের কাছে তাই তিনি অনেকটা কৃতজ্ঞ। এরপরও বিশ্ববিদ্যালয় জীবনে বিভিন্ন সময়ে ভাষা আন্দোলনের সাথে নিজের সম্পৃক্ততার কারণে আব্দুল মতিনকে বহিষ্কার করা হয়েছে। এতকিছুর পরও এই অকুতোভয় বীর কখনো তাঁর কর্তব্য থেকে পিছপা হননি। কখনো বিকিয়ে দেননি নিজের সত্ত্বাকে। যা কিছু ভালো, যা কিছু সুন্দর, যা কিছু সত্য কেবল তার জন্যই তাঁর যুদ্ধ ছিল। সত্যকে প্রতিষ্ঠা করাই ছিল তাঁর মূল নীতি। এই সত্য সুন্দরকে প্রতিষ্ঠা করতে গিয়ে বহুবার বহুভাবে নিজের জীবনকে ঝুঁকির মধ্যে ঠেলে দিতে হয়েছে। কখনোবা তিরস্কার শুনতে হয়েছে, কখনো শারিরীকভাবে নির্যাতিত হতে হয়েছে নির্মমভাবে। কিন্তু কোন কিছুই তাঁকে টলাতে পারেনি। ভালো মন্দের সূক্ষ্ম বিচারবোধ যার ভেতর, ন্যায় অন্যায়ের পরিচয় যার জানা, সত্য-অসত্যের পার্থক্য যে চিনে তাঁকে কি টলানো সম্ভব? তিনি নিজের জীবন বোধকে সাধারণ লোভ, লালসা, মোহের অনেক উর্দ্ধে নিয়ে যেতে পেরেছিলেন বলেই মধ্যবিত্ত সুখের পেছেনে ছুটে বেড়াননি। তিনি চেয়েছিলেন সত্যিকারের সুখ, সত্যিকারের শান্তি। আর তা হল আত্মার শান্তি, আত্মার সুখ। সত্য অন্বেষণের মাধ্যমে আত্মাকে পবিত্র করার সুখ।\r\n\r\nভাষা আন্দোলন ও আব্দুল মতিন\r\n\r\n১৯৪৭ সালের আগস্ট মাস, দ্বি-জাতি তত্ত্বের ভিত্তিতে একটি নতুন রাষ্ট্র হিসাবে প্রতিষ্ঠা লাভ করে পাকিস্তান। কিন্তু কিছুদিন পরই নভেম্বর-ডিসেম্বর মাসে, একটি জাতি, যে জাতি এই রাষ্ট্র প্রতিষ্ঠায় সংখ্যা ও সক্রিয়তায় দিক থেকে মূখ্য ছিল তাদের ভাষাকে বিচ্ছিন্ন করে, ভাষার অধিকার থেকে বঞ্চিত করে এক মাত্র উর্দুকে রাষ্ট্রভাষা করার দাবী শাসকদের চক্রান্ত ও ষড়যন্ত্র ছাড়া অন্যকিছু নয়। এবং তাদের এই চক্রান্ত ও যড়যন্ত্রের বিরুদ্ধে রুখে দাড়িয়েছিল বাংলার প্রাণ প্রাচুর্যে ভরপুর, সচেতন মানুষেরা। বাঙালী জাতি তাদের অধিকার আদায় করে নিয়েছিল।\r\n\r\nইংরেজ, কংগ্রেস ও মুসলীম লীগের মধ্যে সমঝোতার মাধ্যমে পাকিস্তানের জন্ম হয়। তখন বাংলা ও পাঞ্জাব প্রদেশ বিভক্ত আকারে এবং আসামের কেবল সিলেট জেলা পাকিস্তানের অন্তর্ভুক্ত হয়। বাংলা ও আসাম প্রদেশ বিভক্ত হয়ে পূর্ব পাকিস্তান হওয়ায় মুসলিম লীগের উপর এ দেশের মুসলমান জনগণের আস্থা দুর্বল হয়ে পরে। বুদ্ধিজীবীদের মধ্যেও অতি ক্ষীণ হলেও সন্দেহ দেখা দেয় মুসলিম লীগের উদ্দেশ্য সম্পর্কে। পাকিস্তানের উন্মেষ ও প্রতিষ্ঠার মুহুর্তে তারা প্রধানত মুসলমান ও স্বাধীন নাগরিক এই বোধে আচ্ছন্ন এবং সুন্দর, সুখী নিশ্চিত ভবিষ্যতের স্বপ্ন বিভোর। তখনও বাঙালী জাতি প্রধানত বাঙালী তথা বাঙালী জাতিসত্তা বোধ সম্পন্ন জনসমষ্টি নয়। এই যখন অবস্থা, তখন পাকিস্তান অর্জনের মাত্র ৩ মাস পর নতুন প্রচলিত টাকা, ডাক টিকেট, এনভেলাপ, মানি অর্ডার ফরম ইত্যাদিতে বাংলা নেই। কেবল ইংরেজীর পাশাপাশি উর্দু আছে। এটা দেখে বুদ্ধিজীবী ছাত্ররা কেউ চুপ করে থাকল না। গর্জে উঠল তাদের প্রতিবাদী কণ্ঠ উর্দুর পাশে বাংলা চাই। ছাত্র, সরকারী কর্মচারী ও বুদ্ধিজীবীরা সভা, মিছিল ঘেরাও ইত্যাদির মাধ্যমে বাংলাকে রাষ্ট্রভাষা করার দাবীতে সোচ্চার হয়ে উঠল। এই তীব্র আকাঙ্খা থেকে তারা অনেকটা স্বতস্ফূর্তভাবে মন্ত্রীদের বাড়িতে চড়াও হতে লাগল। সেই সাথে সেক্রেটারিয়েট ও আইন সভার প্রধানমন্ত্রী ও অন্যান্য মন্ত্রীদেরও ছেড়ে দিলো না।\r\n\r\n১৯৪৮ সালের ১৯ মার্চ, পাকিস্তানের প্রতিষ্ঠাতা মোহাম্মদ আলী জিন্নাহ ঢাকায় এসে পৌছালেন। ২১ মার্চ ছিল সেই দিন যেদিন পাকিস্তানীদের নোংরা যড়যন্ত্রের মোড়ক উন্মোচিত হয়। পাকিস্তানী শাসক গোষ্ঠীর কুত্‍সিত চিন্তা প্রকাশিত হয় মোহাম্মদ আলী জিন্নার সেই বৈষম্যমূলক ঘোষণার মধ্য দিয়ে। তিনি বলেন উর্দু এবং একমাত্র উর্দুই হবে পাকিস্তানের রাষ্ট্রভাষা। রেসকোর্স ময়দানে দশ হাজার মানুষের সেই বিশাল জনসমুদ্রে জিন্নার এই ঘোষণায় সমগ্র জাতির মেরুদন্ড ভেঙ্গে দেয়ার আভাস ষ্পষ্ট ছিল। অতিকায় এক হতাশা এসে ভর করে বাঙালী জাতির ওপর।\r\n\r\nসেই বিশাল জনসভায় আব্দুল মতিনও উপস্থিত ছিলেন। সকল জনসাধারণের সাথে তাঁর সত্ত্বা, মন, প্রাণ সর্বশরীর প্রতিবাদ করে ওঠেছিল এই ঘোরতর অন্যায়ের বিরুদ্ধে। আব্দুল মতিন তাত্‍ক্ষণিকভাবে দ্বিমত প্রকাশ করে জোর আপত্তি জানাতে চাইলে বিশ্ববিদ্যালয় সংশ্লিষ্ট অন্যান্যদের দ্বারা বাধাপ্রাপ্ত হন। তিনি সাময়িকভাবে নিজেকে সংযত করলেও মানসিক ভাবে নিজেকে প্রস্তুত করলেন পরবর্তী ২৪ তারিখের সমাবর্তন অনুষ্ঠানের জন্য। জিন্নার সম্মানার্থে মার্চের ২৪ তারিখ ঢাকা বিশ্ববিদ্যালয়ে একটি সমাবর্তন অনুষ্ঠান করা হয়। কার্জন হলে আয়োজিত সেই সমাবর্তন অনুষ্ঠানেও জিন্নার কণ্ঠে একই কথার পুনরাবৃত্তি ঘটলো। আব্দুল মতিন সেখানে গ্র্যাজুয়েশন সার্টিফিকেট গ্রহণের জন্য উপস্থিত ছিলেন। কিন্তু এবার এই বিপুল সাহসের অধিকারী, বীর কণ্ঠ নিজের অধিকার বুঝে নিতে, স্বৈরাচারী শাসকের বিরুদ্ধে প্রতিবাদ করতে কুন্ঠাবোধ করেনি। সেই বজ্রকণ্ঠ ছিল তীক্ষ্ম আর ধারালো যা জিন্নার ষড়যন্ত্রের ভিতকে নাড়িয়ে দিয়েছিল।\r\n\r\nগ্রীষ্মের উত্তপ্ত দুপুরে যে শিশুটি মায়ের খোলা শীতল পিঠে কচি শরীর লেপটে দিয়ে ঘুমাতে পারেনি, যে শিশুটি বর্ষার তুমুল বর্ষণে মায়ের হাতের আদরে মাখা খিচুরী খেতে পারেনি, যে শিশুটি ঘোমটার ফাঁক গলে চেয়ে থাকা মায়ের শুভ দৃষ্টি নিয়ে শরতের আকাশে ঘুড়ি উড়াতে পারেনি, যে শিশুটি কনকনে শীতের রাতে মায়ের বুকের উষ্ণতা নিতে পারেনি-মায়ের অনেক আদরের সেই শিশুটি পূর্ণাঙ্গ মানুষ হয়ে যখন আর এক মাকে - মাতৃভূমিকে নিয়ে স্বপ্ন দেখতে শুরু করেছে, সংকীর্ণ চিন্তা চেতনা ছিন্ন করে নিজেকে সম্পূর্ণ করেছে প্রগতিশীল চিন্তা ভাবনায় তখন তাঁর মন আবার ভেঙ্গে টুকরো টুকরো হয়ে গেল। এবার আর তিনি প্রতিবাদ না করে থাকতে পারলেন না।\r\n\r\nতিনি কোনো রাজনৈতিক পার্টি বা দল, কোনো ছাত্র সংগঠন বা কোনো সাংস্কৃতিক সংগঠনের সাথে জড়িত ছিলেন না। তিনি প্রগতিশীল চিন্তা ভাবনার সাথে নিজেকে জড়িয়ে রাখতেন। তাঁর উদাত্ত কণ্ঠ অন্যায়ের বিরুদ্ধে সোচ্চার হয়ে উঠেছিল, বিশ্ববিদ্যালয়ের অনেক সাধারণ ছাত্রের কন্ঠে যেমন তা প্রজ্জলিত হয়ে উঠেছিল। ছাত্র মতিনের এটাই ছিল পরিচয়-একজন প্রগতিশীল চিন্তা চেতনার অধিকারী বিশ্ববিদ্যালয়ের সাধারণ ছাত্র।\r\n\r\nভাষা আন্দোলনের সঙ্গে আব্দুল মতিন নিজেকে জড়িয়ে ফেলেন। যে ভাষার সাথে মায়ের সূক্ষ্ম অনুভূতিগুলো জড়িয়ে আছে তা কোন এক জিন্নার কথায় ধুয়ে মুছে ফেলা যায় না। আর তাই এ ভাষাকে রক্ষা করতে আব্দুল মতিন এমন আকুল হলেন। ১৯৪৯ সালে তাঁকে গ্রেফতার করা হল সচিব অধিদপ্তরের সামনে থেকে। তিনি তখন বিশ্ববিদ্যালয়ের এক শোভা যাত্রায় নেতৃত্ব দিচ্ছিলেন। দুই থেকে ৩ মাসের জন্য তাঁর জেল হয়ে গেল। কিন্তু তাই বলে এই অকুতোভয় বীর কখনো বসে থাকেননি। তাঁর তরুণ তাজা টগবগে রক্তকে কেউ শিথিল করে দিতে পারেনি। আন্দোলনের যে ডাক তাঁর অন্তর থেকে পেয়েছিলেন, যে অনুপ্রেরণা তাঁর প্রাণে সঞ্চার হয়েছিল তা ছাপিয়ে কোন মিথ্যা, কোন ভয়, কোন অসত্য তাঁর মনে আশ্রয় পায়নি। সত্য অসত্য সুন্দর-অসুন্দরকে বিচার করার মত চিন্তা শক্তি তাঁর ছিল। আর ছিল অপার সাহস যা তাকে কখনো অন্যায়ের কাছে মাথা নত করতে দেয়নি।\r\n\r\n\'আমার এ শিরা উপশিরা চকিতে ছিঁড়িয়া গেল ধমণীর নাড়ির বন্ধন, শুনেছিনু কান পেতে জননীর স্থবির ক্রন্দন- মোর তরে পিছু ডাক মাটি -মা- তোমার, ডেকেছিলো ভিজে ঘাস- হেমন্তের হিম মাস- জোনাকির ঝাড়, আমারে ডাকিয়াছিল আলোয়ার লাল মাঠ কঙ্কালের রাশি, আধো আলো- অর্ধেক আঁধারে মোর সাথে মোর পিছে এলো তারা ছুটে, মাটির বাটের চুমো শিহরি উঠিল মোর ধু ধু মাঠ- ধানখেত-কাশফুল-বুনোহাঁস-বালুকার চর বকের ছানার মতো যেন মোর বুকের উপর এলোমেলো ডানা মেলে মোর সাথে চলিল নাচিয়া।\'\r\n\r\nজীবনানন্দ দাসের এই কথাগুলো যেন আব্দুল মতিনের হৃদয়ে বেজেছিল। মায়ের ভাষাকে বিলীন করে দেবার ষড়যন্ত্রে কেঁদেছিল মা-মাটি। আর এই কান্না উদ্বেল করেছিল আব্দুল মতিনকে। মাটি-মাকে বাঁচাতে, মায়ের ভাষাকে বাঁচাতে আব্দুল মতিন তাই নিজের জীবনকে বাজি, রাখলেন। তুচ্ছ করলেন সকল সাধ আহ্লাদ পার্থিব সকল মোহ।\r\n\r\nজেলে যাবার আগে তিনি সি.এস.এস. (Central Superior Service) পরীক্ষায় অংশগ্রহণ করেন। একটি মাত্র বিষয়ে তিনি পরীক্ষা দিতে পেরেছিলেন। এরপর তাঁর জেল হয়। সরকার জেলারকে নির্দেশ দেন আব্দুল মতিনকে মুক্তি দিতে। এছাড়াও সি.এস.এস. এর মৌখিক পরীক্ষায় অংশ নেয়ার সুযোগ সৃষ্টি করে দেয়। কিন্তু বিনিময়ে তাঁকে একটি বন্ডে সাইন করতে বলে। এই বন্ডে শর্ত হিসেবে থাকে পরবর্তীতে তিনি আর কোন আন্দোলনের সাথে জড়াতে পারবেননা। এই শর্ত মেনে নিয়ে বন্ডে সই করার মত কোন রুচিই আব্দুল মতিনের ছিল না। আর তাই পরম অবহেলা আর অবজ্ঞার সাথে এই প্রস্তাবকে তিনি প্রত্যাখান করতে দ্বিধাবোধ করেননি। তিনি ইচ্ছা করলেই সেই বন্ডে সই করে সি.এস.এস. মৌখিক পরীক্ষায় অংশ নিতে পারতেন। জেল থেকে মুক্তি পেয়ে তিনি নিজের জীবনকে সুন্দর করে সাজানোর প্রলোভনকে তুড়ি দিয়ে ব্যক্তি স্বার্থ উড়িয়ে দিয়েছে। কারণ তিনি জানতেন এই লোভ উপেক্ষাকে প্রশয় দেয়া মানে অন্যায়ের কাছে মাথা নত করা। নিজেকে ছোট করা। এতে কখনো আত্মতৃপ্তি আসবে না। আর তাই তিনি এই বন্ডে সই করা থেকে বিরত থেকে অত্যাচার আর নিপীড়নকে নির্দ্বিধায় বরণ করে নিয়েছিলেন।\r\n\r\nএরপর এক দিন দুই দিন করে দিন বয়ে গেল। অবশেষে জেলের মেয়াদ শেষ করে ২ মাস পর আব্দুল মতিন আবার তাঁর নিজের জীবনে ফিরে এলেন। কিন্তু এখানেও স্বস্তি নেই। ভাইস চ্যান্সেলর ড. মোয়াজ্জেম হোসেন তাঁকে তাঁর অফিসে ডেকে নিলেন এবং জেলের বন্ডের মতোই একটি বন্ডে সই করতে বললেন। কিন্তু শত আঘাতেও তাঁকে কাবু করা গেলনা। সুকান্তের মত করে বললেন-\'জ্বলে পুড়ে মার, ছারখার কর তবু মাথা নোয়াবার না।\' ড. মোয়াজ্জেম হোসেন কোনভাবেই মতিনকে বন্ডে সই করাতে পারলেন না। এর ফল তাত্‍ক্ষনিকভাবে পেলেন আব্দুল মতিন। তাঁকে বিশ্ববিদ্যালয় কর্তৃপক্ষকে ৩ বছরের জন্য বহিষ্কার করলেন বিশ্ববিদ্যালয় থেকে এবং হল থেকে। তাঁকে ফজলুল হক হল ছেড়ে দিতে হল। কিন্তু দমে যাবার পাত্র ছিলেন না আব্দুল মতিন। তিনি ইকবাল হলের বাঁশের ব্যারাকে থাকার ব্যবস্থা করে নিলেন। ১৯৫০ সালের মার্চের প্রথম দিকে। সকালের স্নিগ্ধ আলোয় আব্দুল মতিন পুরাতন জাদুঘরের দক্ষিণ দিক ধরে হাঁটছিলেন। নিম্ন বেতনের সরকারী কর্মচারীদের ব্যারাকগুলির পাশে একটি চায়ের দোকান ছিল। সেখানে কয়েকজন কর্মচারী একান্তই নিজেদের মধ্যে কথাবার্তা বলছিল। সকালের নতুন সূর্যের আলো গায়ে মেখে তারা আলাপ করছিল ভাষা আন্দোলন নিয়ে। উত্কণ্ঠা, উত্সাহ, আশা আকাঙ্খা মেশানো কণ্ঠে তারা বলেছিল-ছাত্ররা বাংলাকে রাষ্ট্রভাষার জন্য সংগ্রাম শুরু করলেই তারা ঐ দাবীকে সমর্থন করে আন্দোলনে সামিল হতে পারে। বাংলা রাষ্ট্রভাষা হওয়া না হওয়ার উপরই নির্ভর করছে বাঙালী জাতির ভবিষ্যত। এই কথাগুলো আব্দুল মতিনকে যেন নতুন ভাবনার জায়গা তৈরি করে দেয়। তিনি বুঝতে পারেন মানুষ বাংলাকে রাষ্ট্রভাষা হিসেবে পাওয়ার জন্য আন্দোলনেও শরিক হতে চায়। আর আন্দোলন কারা করবে। নেতৃত্ব দিবে কারা, সে বিষয়েও তাদের কথায় সুষ্পষ্টতা ছিল। আর এভাবেই ভাষা আন্দোলন বিষয়ে আব্দুল মতিনের দায়িত্ববোধ ও কর্তব্য বিষয়ক সচেতনতা তৈরি হয়। তিনি অনুধাবন করতে পারেন তাঁর করণীয় কি হওয়া উচিত।\r\n\r\nএরই ভিত্তিতে ১৯৫০ সালের ১১ মার্চের এক জনসভায় এই সাহসী ও দূরদর্শী চিন্তার অধিকারী আব্দুল মতিনের কণ্ঠে বেজে উঠেছিল সেই বাণী যা বঞ্চিত এই জাতির বহু কাঙ্খিত বহু প্রতীক্ষিত। তিনি বলেছিলেন, \'আমাদের এখন মাতৃভাষার রক্ষার লড়াইয়ে ঝাঁপিয়ে পড়তে হবে। আর এই কাজটা ছাত্ররাই করতে পারে। প্রথমে বাংলাকে রাষ্ট্রভাষাকামী ছাত্রসংগঠনগুলিকে নিয়ে একটি রাষ্ট্রভাষা সংগ্রাম কমিটি গঠন করতে হবে। এই সংগ্রাম কমিটি দেশের সকল শিক্ষা প্রতিষ্ঠানে অনুরূপ সংগ্রাম কমিটি গড়ে তুলবে। এবং ছাত্রদের সংগঠিত শক্তির মাধ্যমে আন্দোলনকে এমনভাবে এগিয়ে নিয়ে যাবে যাতে জনগণ ধাপে ধাপে সামিল হতে পারে। এইভাবে ছাত্র ও জনগণের শক্তিতে আন্দোলন এমন দুর্বার হয় উঠবে যে শাসকরা মাথা নত করতে বাধ্য হবে।\' তাঁর এই প্রস্তাবমূলক বক্তব্যে সমবেত ছাত্ররাও ভাষা আন্দোলনের বিরাট সম্ভাবনা দেখতে পেলেন। এইভাবেই সাধারণ ছাত্রদের আকাঙ্খার রাষ্ট্রভাষা সংগ্রাম কমিটি গঠিত হয়েছিল। আর আব্দুল মতিন সেই কমিটির অন্যতম প্রধান হিসাবে গুরুত্বের সাথে তাঁর দায়িত্ব পালন করেছিলেন।\r\n\r\nএই সংগ্রাম কমিটি দুই মাস পরই পতাকা দিবস পালন করে। বাংলাকে রাষ্ট্রভাষার দাবীতে ঢাকা বিশ্ববিদ্যালয় ছাত্রদের পক্ষ থেকে কমিটির নামে করাচী অধিবেশনকালে গণপরিষদে স্মারক লিপি এবং তার প্রতিলিপি পাকিস্তানের সকল পত্রিকায় প্রেরণ, বিশ্ববিদ্যালয় ছুটির সময় ছাত্রদের মাধ্যমে দেশব্যাপী অসংখ্য প্রচারপত্র বিলি, ১৯৫১ সালে বিশ্ববিদ্যালয়সহ সকল প্রতিষ্ঠানে ১১ই মার্চ পালন, ১৯৫২ সালে বিশ্ববিদ্যালয়সহ সকল প্রতিষ্ঠানে ১১ই মার্চ পালন, ১৯৫২ সালের ২৭শে জানুয়ারী পাকিস্তানের প্রধানমন্ত্রী খাজা নাজিমউদ্দিনের পল্টন ময়দানের জনসভায় কেবল উর্দুকে রাষ্ট্রভাষা করার উক্তির প্রতিবাদে প্রথমে ৩০শে জানুয়ারী ঢাকা বিশ্ববিদ্যালয়ে ও পরে ৪ঠা ফেব্রুয়ারী ঢাকার সকল শিক্ষা প্রতিষ্ঠান ধর্মঘট পালন ও মিছিল, সভা ইত্যাদির মধ্য দিয়ে ধাপে ধাপে ভাষা আন্দোলন চূড়ান্ত পর্যায়ে রূপ পায়। এসব অনুষ্ঠানের জন্য প্রয়োজন হয় প্রচুর অর্থের। আব্দুল মতিন বিশ্ববিদ্যালয়ের ছাত্র-ছাত্রীদের অর্থ অভিযানের জন্য উদ্দীপিত করলেন এবং সেই সময় মাত্র ৩/৪ জন ছাত্রী মিলে আজিমপুর কলোনী থেকে ১ দিনেই ৩০ হাজার টাকা উত্তোলন করতে সমর্থ হয়েছিলেন। সাধারণ জনগণের এরূপ সাড়া পরবর্তীতে তাদের কাজের জায়গাকে আরও স্বচ্ছ ও পরিষ্কার করে দিয়েছিল এবং স্বতঃস্ফূর্তভাবে প্রতিটি কর্মসূচিকে সামনের দিকে এগিয়ে নিতে সহযোগিতা করেছিল। ১৯৫০-৫২, এই ৩টি বছর আব্দুল মতিন ও অন্যান্য ছাত্ররা আন্দোলনকে পরিপূর্ণ রূপ দিতে ও তাঁদের কর্মসূচিকে সফল করতে দেশের বিভিন্ন স্কুল ও শিক্ষা প্রতিষ্ঠান পরিদর্শন করেছেন। নিজের শরীর, খাওয়া, ঘুমের প্রতি কখনো মনোযোগ দেয়ার কথা মনে হয়নি। যে মহান দায়িত্ব তিনি স্বেচ্ছায় নিজ কাঁধে নিয়েছিলেন, যাকে তিনি নৈতিক দায়িত্ব বলে মনে করেছিলেন তাকে সফল করতে তিনি আপ্রাণ সচেষ্ট ছিলেন। কোন হতাশা, ভয়, গ্লানি তাঁকে তাঁর দায়িত্ব ও কর্তব্য থেকে পিছপা করতে পারেনি। তাঁর অসীম সাহসিকতায় ভরপুর মন সর্বদা তাঁকে দায়িত্ব পালনে সচল করে রেখেছে। আজকের যুগের আরাম আয়েশপ্রিয় ছাত্র-ছাত্রীদের মত নিজের সুখকে নিয়ে ভাবার সময় তখন তাঁদের ছিল না। আব্দুল মতিন তাঁর প্রেম ভালবাসা বিলিয়ে দিয়েছিল মানুষের জন্য, মায়ের ভাষার জন্য।\r\n\r\n\'ঢাকা বিশ্ববিদ্যালয় সংগ্রাম কমিটি\'র আহবায়ক হিসাবে আব্দুল মতিন ১৯৫২ সালের ৪ঠা ফেব্রুয়ারী ঢাকার বিভিন্ন শিক্ষা প্রতিষ্ঠানের সাধারণ ছাত্রদের নিয়ে একটি মিটিং আহ্বান করেন। বিশ্ববিদ্যালয় সংগ্রাম কমিটি কতৃর্ক আহুত ছাত্র মিছিল শহর প্রদক্ষিণকালে সাধারণ মানুষ যে উত্সাহ ও উল্লাস ভরে তাদেরকে অভিনন্দন জানিয়েছিল তার উপর ভিত্তি করে আব্দুল মতিন মনে মনে তাঁর কর্মসূচি নির্ধারণ করে ফেলেন।\r\n\r\nশহর প্রদক্ষিণ শেষে বিশ্ববিদ্যালয় প্রাঙ্গণে যে জনসভা করা হয় সেখানেই বিশ্ববিদ্যালয় সংগ্রাম কমিটির নেতৃত্ব প্রদানকারী সাহসী বীর ভাষা সৈনিক আব্দুল মতিন আহ্বায়ক হিসাবে ২১শের সামগ্রিক কর্মসূচি ঘোষণা করেন। সেই ঘোষণায় বলা হয়েছিলো দেশব্যাপী শিক্ষাপ্রতিষ্ঠান সমূহে ধর্মঘট পালিত হবে; ঐ দিন সকাল দশটায় ঢাকার শিক্ষা প্রতিষ্ঠান সমূহের ছাত্রছাত্রীরা প্রথমে ঢাকা বিশ্ববিদ্যালয় প্রাঙ্গনে জমায়েত হবেন, সেখান থেকে মিছিল করে তারা মেডিকেল কলেজ হোস্টেল প্রাঙ্গণে (বর্তমানে যেখানে শহীদ মিনার অবস্থিত) জমায়েত হবে। তারপর মেডিকেল কলেজ হোস্টেল প্রাঙ্গণ থেকে মিছিল করে ছাত্ররা আইন পরিষদ ভবনে যাবে। ৪ঠা ফেব্রুয়ারীর ছাত্র সভায় সর্বসম্মতভাবে এই ঐতিহাসিক প্রস্তাব অনুমোদিত হয়। ২১ শে ফেব্রুয়ারী ১৪৪ ধারা জারি করা হয়। এরই পরিপ্রেক্ষিতে ২০ তারিখ রাতে ১৪৪ ধারা ভঙ্গ করা হবে কিনা সে বিষয়ে একটা মিটিং আহ্বান করা হয়। প্রাক্তন মুসলিম লীগের জেনারেল সেক্রেটারী আবুল হাশেমের সভাপতিত্বে এই মিটিং অনুষ্ঠিত হয়। মিটিং-এ ১৪৪ ধারা ভঙ্গ করার পক্ষে ছিলেন চারজন। এরা হচ্ছেন গোলাম মাওলা, আব্দুল মতিন, ওলি আহাদ ও শামসুল আলম। বিপক্ষে ছিলেন ১১ জন। এদের মধ্যে অন্যতম ছিলেন শামসুল হক। এই দ্বৈত মতের প্রেক্ষিতে সিদ্ধান্ত হয় যে একুশ তারিখ জনসভায় ১৪৪ ধারা ভঙ্গ করার পক্ষে বক্তব্য রাখবেন আব্দুল মতিন এবং বিপক্ষে বক্তব্য রাখবেন শামসুল হক। ২১শে ফেব্রুয়ারী ১৪৪ ধারা ঘোষিত ও বলবত্‍ থাকা সত্ত্বেও ঢাকা শহরের ২০/২২ হাজার ছাত্র-ছাত্রী বিশ্ববিদ্যালয় প্রাঙ্গণে উপস্থিত হয়েছিল। ছাত্রদের অতি প্রিয় গাজিউল হকের সভাপতিত্বে সকাল ১১টার দিকে আনুষ্ঠানিকভাবে সভা শুরু হয়। প্রথমেই আওয়ামী লীগের সাধারণ সম্পাদক এবং সর্বদলীয় রাষ্ট্রভাষা সংগ্রাম পরিষদের অন্যতম প্রভাবশালী সদস্য শামসুল হক সর্বদলীয় রাষ্ট্রভাষা সংগ্রাম পরিষদের বিপুল সংখ্যাগরিষ্ট ভোটে গৃহিত ১৪৪ ধারা ভঙ্গ না করার প্রস্তাব নানা যুক্তিসহ ছাত্রদের অনুমোদনের জন্য উপস্থিত করেন। ছাত্ররা ধৈর্য সহকারে তাঁর কথা শুনল কিন্তু গ্রহণ করল না।\r\n\r\nএরপর সভাপতির আহ্বানে সর্বদলীয় সংগ্রাম পরিষদের সংখ্যালঘুদের এবং ঢাকা বিশ্ববিদ্যালয় রাষ্ট্রভাষা সংগ্রাম কমিটির মুখপাত্র হিসেবে আব্দুল মতিন ৪ঠা ফেব্রুয়ারীর সিদ্ধান্ত মোতাবেক ২১শে ফেব্রুয়ারীর এই সভা, সভা শেষে মিছিল সহকারে ঢাকা মেডিকেল কলেজ হোস্টেল প্রাঙ্গণে জমায়েত হওয়া সেখান থেকে আইন পরিষদ ভবনে গিয়ে আইন পরিষদকে দিয়ে বাংলাকে পাকিস্তানের রাষ্ট্রভাষা করার প্রস্তাব পাশ করানো এবং সেই প্রস্তাবকে ভিত্তি করে দেশব্যাপী দুর্বার আন্দোলন গড়ে তোলার পদক্ষেপগুলিকে শত বাধা বিপত্তি সত্ত্বেও বাস্তবায়িত করার আহ্বান জানান। সংখ্যাগুরুর মতের বিরুদ্ধে এবং প্রবল প্রতিকূল পরিস্থিতিকে সম্মুখে রেখেও আব্দুল মতিনের কণ্ঠে দৃঢ়তার সাথে সেই সময়ের করণীয় বিষয়গুলো ঘোষিত হয়েছিলো। তাই তিনি অকুন্ঠ চিত্তে, নির্ভয়ে দ্বিধাহীনভাবে দুর্বার শক্তি সঞ্চিত করে বলেছিলেন, \'সঠিক এবং মহান কর্মসূচি বাস্তবায়নের মাধ্যমেই কেবল বাংলাকে পাকিস্তানের রাষ্ট্রভাষা করা সম্ভব। কিন্তু সে সঠিক ও মহান কর্মসূচির অঙ্কুরেই বিনাশ ঘটবে যদি আমরা স্বৈরাচারী শাসকদের উদ্দেশ্যমূলকভাবে আরোপিত ১৪৪ ধারা মেনে নেই। সুতরাং বাংলাকে রাষ্ট্রভাষা করার আন্দোলনকে জয়যুক্ত করার জন্য আমাদের কর্তব্য হবে ১৪৪ ধারা অমান্য করা।\' আব্দুল মতিনের এই যুক্তিভিত্তিক বক্তব্যের জন্যই যেন ছাত্ররা অধীর আগ্রহ নিয়ে অপেক্ষা করেছিল। তারা তুমুল করতালি দিয়ে তাঁর এই বক্তব্যকে সমর্থন জানান।\r\n\r\nএরই পরিপ্রেক্ষিতে সভাপতি ঘোষণা করেন পরবর্তী করণীয় হবে চারজনের লাইনে সুশৃঙ্খল ভাবে মিছিল বের করা। এইভাবে ১৪৪ ধারা ভঙ্গ করে মিছিল রাস্তায় নেমে পরে। অসংখ্য কাঁদুনে গ্যাসের শেল নিক্ষেপ, লাঠিচার্জ, অগণিত গ্রেফতার সত্ত্বেও সমুদ্রের বিরামহীন ঢেউয়ের আকারে ছাত্ররা গ্রেফতার কৃত ছাত্রদের শুন্যস্থান পূরণ করতে করতে মেডিকেল কলেজ হোস্টেল প্রাঙ্গণের দিকে এগিয়ে যেতে থাকে। ১৪৪ ধারা ভঙ্গ করে আন্দোলনের গুরুত্বপূর্ণ প্রথম লড়াইতে বিজয়ের ফলে ছাত্ররা যেমন উচ্ছসিত ও উত্সাহিত হয়েছিল, তেমনি পরবর্তী ধাপে বিজয়ের প্রতিও তাদের আস্থা অর্জিত হয়েছিল এবং অন্যদিকে পুলিশ ও তাদের অভিভাবক এই বিজয়ের ফলে পরাজয়ের গ্লানিতে ভারাক্রান্ত হয়ে পড়েছিল।\r\n\r\nএই পরিস্থিতিতে মেডিকেল কলেজে সমবেত ছাত্র-ছাত্রীরা যখন মিছিল করে দ্বিতীয় ধাপের অর্থাত্‍ আইন পরিষদ ভবনে যাত্রার প্রস্তুতি নিচ্ছিল তখন মিছিল প্রতিরোধে ব্যর্থ ও নাস্তানাবুদ কর্তৃপক্ষ নিরস্ত্র ছাত্রদের উপর গুলি চালাবার নির্দেশ দেয়। মুষলধারে গুলিবর্ষণে অপ্রস্তুত বিক্ষিপ্ত ছাত্রদের বেশ কয়েকজন মাটিতে লুটিয়ে পড়ে। তরুণ তাজা, সতেজ প্রাণগুলোর এমন নিস্তেজ, নিথর শরীরগুলো দেখে অন্যান্যরা বুঝতে পারল কি ঘটেছে। বর্বর পাকিস্তান বাহিনী সেদিন তাদের নিষ্ঠুরতার স্বাক্ষর রেখে গেল। ঘটনাস্থলেই রফিক ও সালাম নিহত হয়, বরকত হাসপাতালে মৃত্যুবরণ করেন। এছাড়াও অসংখ্য আহত ছাত্র-ছাত্রী মৃত্যু পথযাত্রী হয়ে হাসপাতালে পড়ে থাকে।\r\n\r\nআব্দুল মতিন এই পরিস্থিতিতে হঠাত্‍ করেই খুব অসহায় হয়ে পড়েন। দুঃখ ভারাক্রান্ত হৃদয়ে হঠাত্‍ করেই যেন একরাশ হতাশার মেঘ এসে ভর করে। কিন্তু সেই অশুভ মেঘ কেটে যেতেও খুব বেশি সময় লাগেনি। গুলিবর্ষণ ও বিপুল সংখ্যক ছাত্র আহত-নিহত হওয়ার সংবাদ দাবানলের মত শহরময় ছড়িয়ে পড়ে। অল্পক্ষণের মধ্যেই বিরামহীন ভাবে হাজার হাজার মানুষ সেই সব বীর ছাত্রদের দেখতে আসে যারা তাদের ভাষার জন্য জীবন বাজি রাখতে বিন্দু পরিমাণ দ্বিধাবোধ করেনি।\r\n\r\nজনগণের এমন স্বতঃস্ফূর্ত আন্তরিক সমর্থন দেখে আব্দুল মতিন অভিভূত ও অনুপ্রাণিত হয়ে নব শক্তি অর্জন করেন। তাদেরই মধ্যে সাত্তার নামক একজন আব্দুল মতিনকে উত্সাহ দিয়ে বলেন, \'২২শে ফেব্রুয়ারী অর্থাত্‍ পরের দিন সর্বদলীয় রাষ্ট্রভাষা সংগ্রাম পরিষদের পক্ষ থেকে গায়েবী জানাজার কর্মসূচি প্রচার করা হোক।\' মতিন ভেবে দেখলেন প্রস্তাবিত কর্মসূচিটি সঠিক, বাস্তবসম্মত ও সময়োচিত, তাই তিনি প্রস্তাবটি লিখিত আকারে দিতে বললেন।\r\n\r\nসেই প্রস্তাবিত কর্মসূচি স্বাক্ষরের জন্য তিনি সর্বদলীয় রাষ্ট্রভাষা সংগ্রাম পরিষদের আহ্বায়ক কাজী গোলাম মাহবুবের কাছে উপস্থাপন করেন। কিন্তু কাজী গোলাম মাহবুব ২১ ফেব্রুয়ারীর কর্মকান্ডকে ভুল ও হঠকারী হিসাবে আখ্যায়িত করেন এবং আব্দুল মতিন ও অন্যান্যদের দোষারোপ করে প্রচারপত্রের খসড়ায় স্বাক্ষর দিতে এবং আন্দোলনের সাথে কোন প্রকার সম্পর্ক রাখতে অস্বীকৃতি জানান।\r\n\r\n২২শে ফেব্রুয়ারী গায়েবী জানাজার কর্মসূচি ঘোষণার ফলে সেক্রেটারিয়েট কর্মচারীরা কাজে যোগ না দিয়ে মিছিল করে সকাল ১০টার মধ্যে আগের দিনের গুলির ঘটনাস্থল মেডিকেল কলেজ হোস্টেল প্রাঙ্গণে গায়েবী জানাজায় সামিল হয়। ২২শে ফেব্রুয়ারীতেও ১৪৪ ধারা অব্যাহত ছিল। কিন্তু জনতা তা ভঙ্গ করে গায়েবী জানাজাতে উপস্থিত হয়। ২১শে ফেব্রুয়ারী বিশ্ববিদ্যালয় প্রাঙ্গণে ছিল কেবল ছাত্র। কিন্তু ২২শে ফেব্রুয়ারীর মেডিকেল কলেজ হোস্টেল প্রাঙ্গণে নিহতের জানাজার জামাতে অধিকাংশ ছিল সাধারণ মানুষ। ২১শে\'র আন্দোলন সম্ভব হয়েছিল ১৪৪ ধারা ভঙ্গ করার সিদ্ধান্তের কারণে। ২২শের অভ্যুত্থান সম্ভব হয়েছিল গায়েবি জানাজার সিদ্ধান্তের কারণে। আর এ দু\'টো সিদ্ধান্তই ছিল ঢাকা বিশ্ববিদ্যালয় রাষ্ট্রভাষা সংগ্রাম কমিটির মাধ্যমে সাধারণ ছাত্রদের যার মূল নায়কের ভূমিকায় ছিলেন ভাষা সৈনিক আব্দুল মতিন। অসীম সাহসিকতার সাথে তিনি যদি এই সব ঝুঁকি গ্রহণ না করতেন তাহলে হয়ত আজকে বাংলা ভাষাকে রাষ্ট্রভাষা হিসেবে পেতামনা। তাঁর সাহসিকতার কারণেই শেষ পর্যন্ত পাকিস্তান সরকার বাংলাকে পাকিস্তানের রাষ্ট্রভাষা হিসাবে স্বীকৃতি দিতে বাধ্য হয়েছিলো। মা-মাটির প্রতি তাঁর সেই অপার ভালবাসা, সূদুর প্রসারী চিন্তা-চেতনা, সিদ্ধান্তে অটল থাকার মত দৃঢ় মানসিকতা সবকিছু মিলে অনেক সাধারণ মানুষের ভেতর তিনি এক অসাধারণ মানুষ। যেন জ্বলজ্বলে নক্ষত্র হয়ে মানুষের হৃদয়ের মনিকোঠায় স্থান দখল করে আছেন। আর তাইতো তিনি স্মরণীয় বরণীয়। ২৩শে ফেব্রুয়ারী সারারাত জেগে, যেখানে প্রথম পুলিশের গুলিতে অনেক তরুণ সতেজ সম্ভাবনাময় প্রাণ হারিয়ে গেল, সেই মেডিকেল কলেজ প্রাঙ্গণে মেডিকেলের ছাত্ররা একটি \'শহীদ মিনার\' নির্মাণ করে। আবেগ জড়িত, তত্‍পর এই বিশাল দলের কাজটি সুষ্ঠুভাবে সম্পন্ন হওয়ার ক্ষেত্রে নেতৃত্ব দিয়েছিলেন আব্দুল মতিন। অনেক ব্যথা, অনেক কষ্ট, হৃদয় ছেড়া হাহাকার দীর্ঘশ্বাস ইটের স্তরে স্তরে গেঁথে অবশেষে নির্মিত হল শহীদ মিনার।\r\n\r\nএরপর ১৯৫২ সালের ৭ মার্চ, আব্দুল মতিন ঢাকায় একটি বাড়িতে অন্যান্য নেতাদের সাথে ভাষা আন্দোলন বিষয়ক একটি গোপন মিটিং-এ মিলিত হয়েছেন। ঐ দিন অন্যান্যদের সাথে পুলিশ আচমকা তাঁকেও গ্রেফতার করে। এক বছরের জেল হয়ে যায় তাঁর। কিন্তু সরকার জানত তাঁকে জেলে পুরে সমস্ত কর্মকান্ড বন্ধ করা সম্ভব নয়। তাই আব্দুল মতিনকে আন্দোলন থেকে বিচ্ছিন্ন করতে সরকার তাঁকে লন্ডনে ৩ বছরের একটি স্কলারশিপের লোভনীয় প্রস্তাব প্রদান করে। কিন্তু লোভ, মোহ, ভয় কোন কিছুই যে তাঁকে তাঁর দায়িত্ব থেকে কখনো টলাতে পারেনি। তাই অবলীলায় এই প্রস্তাব তিনি ফিরিয়ে দেন। এরপর এক বছর জেলের ঘাণি টেনে ১৯৫৩ সালের ১৪ মার্চ তিনি মুক্তি পান।\r\n\r\nরাজনৈতিক সম্পৃক্ততা\r\n\r\n১৯৫২ সালে কারাবাসের সময় আব্দুল মতিনের কিছু কম্যুনিস্ট নেতার সাথে পরিচয় হয়। এদের মধ্যে বাংলা অবিভক্ত প্রদেশের যশোরের প্রভিনশিয়াল কমিটির সদস্য কৃষ্ণ বিনোদ রায়ের সঙ্গে পরিচিত হন এবং তিনি আব্দুল মতিনের তেজস্বী ও তুখোড় চিন্তা চেতনা এবং সেই সাথে সংগ্রামী মনোভাবের প্রতি আকৃষ্ট হয়ে পড়েন। আব্দুল মতিনকে তিনি কম্যুনিস্ট পার্টিতে সক্রিয় সদস্য হিসাবে অন্তর্ভুক্ত হতে আমন্ত্রণ জানান। আব্দুল মতিন বেশ আগ্রহী হয়ে ওঠেন এবং এভাবেই পূর্ব পাকিস্তান কম্যুনিস্ট পার্টির সাথে যুক্ত হয়ে পড়েন। জেল থেকে মুক্ত হয়ে ১৯৫৩ সালে ছাত্র ইউনিয়নের কাউন্সিলে আব্দুল মতিনকে প্রেসিডেন্ট নির্বাচন করা হয়। তিনি ছিলেন ছাত্র ইউনিয়নের নির্বাচিত ২য় প্রেসিডেন্ট।\r\n\r\n১৯৫৩ সালের ২৯ ডিসেম্বর করাচিতে সমগ্র পাকিস্তানের ছাত্রদের সম্মেলনে অল পাকিস্তান স্টুডেন্ট কনভেনশন অনুষ্ঠিত হন। ছাত্র ইউনিয়নের পক্ষ থেকে আব্দুল মতিন এবং ছাত্রলীগের পক্ষ থেকে স্কুল শিক্ষক কামরুজ্জামানকে পূর্ব পাকিস্তানের প্রতিনিধি হিসাবে সেখানে প্রেরণ করা হয়। কিন্তু ইংরেজীতে পারদর্শিতার অভাব থাকায় কামরুজ্জামান আব্দুল মতিনকে পূর্ব পাকিস্তানের হয়ে কথা বলার একতিয়ার প্রদান করেন। আব্দুল মতিন সেই কনভেনশনে পূর্ব পাকিস্তানের পক্ষ থেকে ৩টি দাবী উত্থাপন করেন। প্রথমত, বাংলাদেশ একটি অখন্ড প্রদেশ তাই একে স্বায়ত্ত্বশাসন দিতে হবে। দ্বিতীয়ত, সংখ্যাগরিষ্ঠ বাঙালী জাতির ভাষা হিসাবে বাংলা ভাষাকে রাষ্ট্র ভাষার মর্যাদা প্রদান করতে হবে। এবং তৃতীয়ত, এই দাবী এবং কর্মসূচিকে অস্বীকার করার পরিপ্রেক্ষিতে মুসলীম লীগের অপসারণ। কিন্তু এই ৩টি দাবী ছাত্রদের মধ্যে তুমুল আলোড়ন তোলে এবং তারা এই দাবীর বিরুদ্ধে প্রতিবাদ জানায়। পরবর্তীতে একটি মিটিং এর মাধ্যমে আব্দুল মতিন তার এই দাবীর পক্ষে শক্তিশালী যুক্তি তুলে ধরেন এবং এর বাস্তবতা প্রমাণ করতে সক্ষম হন। এবং এরই পরিপ্রেক্ষিতে শেষ পর্যন্ত ৩ দিনের এই কনভেশনে আব্দুল মতিনের দাবীগুলো সকল ছাত্রদের কাছে সমর্থন লাভ করে।\r\n\r\n১৯৫৪ সালে যুক্ত ফ্রন্টের নির্বাচনে আব্দুল মতিন নমিনেশন পান। কিন্তু এক্ষেত্রে সোহরাওয়ার্দির আপত্তি ছিল। তিনি তাঁকে বাদ দিয়ে দেন এবং অজুহাত হিসাবে বলেন আব্দুল মতিন বয়সে অনেক ছোট। আব্দুল মতিন মর্মাহত হলেও নির্বচনের জন্য অক্লান্ত পরিশ্রম করে যান এবং যুক্তফ্রন্টকে জয়ী করতে সব রকমের প্রচেষ্টা চালান। তাঁর এই কর্মতত্পরতার ফল স্বরূপ, ১৯৫৪ সালে তিনি পাবনা জেলার কম্যুনিস্ট পাটির জেনারেল সেক্রেটারি হিসাবে নিযুক্ত হন। এরপর ১৯৫৭ সালে তিনি মাওলানা আব্দুল হামিদ খান ভাসানীর ন্যাশনাল আওয়ামী পার্টিতে যোগ দেন। ভাসানীর ন্যাশনাল আওয়ামী পার্টির একটি অঙ্গ সংগঠন হিসেবে জাতীয় কৃষক সমিতি নতুনভাবে সংগঠিত হয়। জাতীয় কৃষক সমিতির পাবনা জেলা কমিটির সভাপতি হিসাবে আব্দুল মতিন নিযুক্ত হন এবং অত্যন্ত নিষ্ঠার সাথে কাজে মনোনিবেশ করেন। তিনি সকল গণতান্ত্রিক সংগ্রামের সাথে নিজেকে সব সময় যুক্ত রেখেছেন। তিনি কৃষকদের দুয়ারে দুয়ারে গিয়ে কৃষকদের দুঃখ দুর্দশা অনুভব করার চেষ্টা করেছেন। তিনি তাদের কষ্ট খুব ভালভাবে অনুধাবন করতে পারতেন কারণ তিনি নিজেকে তাদেরই একজন বলে মনে করতেন। এরপর ১৯৬৮ সালে তিনি চারু মজুমদারের পূর্ব পাকিস্তান কম্যুনিষ্ট পাটিতে যোগ দেন। চারু মজুমদার শেখ মুজিবরের নেতৃত্বে এবং মতাদর্শের ভিত্তিতে স্বাধীনতা আন্দোলনের পক্ষপাতিত্ব করতেন না। তিনি শেখ মুজিবরের রক্ষী বাহিনীকে পর্যুদস্ত করতে একটি শক্তিশালী দল গঠন করতে চেয়েছিলেন। কিন্তু শেষ পর্যন্ত আব্দুল মতিন নিজের চিন্তার সাথে চারু মজুমদারের চিন্তা ভাবনা মেলাতে ব্যর্থ হন।\r\n\r\nএভাবে আব্দুল মতিন বিভিন্ন সময়ে বিভিন্নভাবে রাজনীতির সাথে সম্পৃক্ত হয়ে পড়েন। কিন্তু অবদমিত হয়ে বা অন্যায় কিছু মেনে নেয়ার মত মানসিকতা তাঁর ছিল না। তাই রাজনৈতিক নেতৃত্বের সাথে যখনই তাঁর মতের মিল হয়নি বা অন্যায় চিন্তা ভাবনার ক্ষেত্রে তিনি কখনো আপোষ করেননি। তিনি প্রতিবাদ করেছেন, মাথা উঁচু করে দাঁড়িয়েছেন, প্রয়োজনে অন্যায়ের জায়গা ছেড়ে দিয়ে চলে এসেছেন তবুও অন্যায়/মিথ্যার কাছে মাথা নত করেননি কখনো। আব্দুল মতিনের বাবা আব্দুল জলিল ও ভাই গোলাম হোসেন মনু ১৯৭১ এর যুদ্ধে পাক বাহিনীর হাতে নিহত হন। পরে ১৯৭৪ সালে অন্য ভাই আব্দুল গাফ্ফার ও তিন চাচাত ভাই রক্ষী বাহিনীর হাতে নিহত হন। এরপর ১৯৭২ সালে আব্দুল মতিন রক্ষী বাহিনীর হাতে ধরা পড়েন এবং তাঁকে পুলিশের হাতে সোপর্দ করা হয়। এরপর দীর্ঘ ৫ বছর জেলে থেকে ১৯৭৭ সালের এপ্রিল মাসে তিনি মুক্তি পান। জেল থেকে মুক্তি পাওয়ার পর আবার তিনি কম্যুনিস্ট পার্টিতে যোগ দেন এবং নতুন করে আবার কৃষক সমিতি গড়ে তোলেন। আব্দুল মতিন ভাসানী পরিষদের প্রেসিডেন্ট হিসেবে দায়িত্ব পালন করেছেন।\r\n\r\nপারিবারিক পরিধি/বিস্তৃতি\r\n\r\nআন্দোলন সংগ্রামে আব্দুল মতিন এতোটাই জড়িত ছিলেন যে সংসার ধর্মপালন করার একটা বিষয় যে সমাজে প্রচলিত আছে তা কখনো তাঁর মনেই হয়নি। এভাবে জীবন থেকে যখন ৪০টি বছর চলে গেছে তখন হঠাত্‍ই নিজেকে বৈবাহিক জীবনে আবদ্ধ করে ফেলেন। গুলবদননেসা মনিকা নামে এক দুঃসাহসী মেয়ের সাথে তিনি নতুন সংসার জীবন শুরু করেন ১৯৬৬ সালে। মনিকা ছিলেন ফকির মোহাম্মদ মোল্লার চতুর্থ কন্যা। পাবনা জেলার ঈশ্বরদী উপজেলার ফতেহ মোহাম্মদপুরের স্থায়ী বাসিন্দা ছিলেন তারা। মনিকাও কম্যুনিস্ট পার্টির একজন সদস্য ছিলেন। মূলত গ্রামের পিছিয়ে পড়া মেয়েদের নিয়ে তিনি কাজ করতেন। ঈশ্বরদী স্কুল ও মিরপুর আদর্শ উচ্চ বিদ্যালয়ে বিভিন্ন সময়ে স্কুল শিক্ষক হিসাবে দায়িত্ব পালন করেছেন। এছাড়াও তিনি বিএভিএস নামে একটি সেবামূলক সংগঠনের সাথে জড়িত ছিলেন। আব্দুল মতিন ও মনিকা ২টি মেয়ে সন্তানের গর্বিত পিতা-মাতা। বড় মেয়ে মাতিয়া বানু সুকু ঢাকা বিশ্ববিদ্যালয়ের চারুকলা ইনিস্টিটিউট থেকে অনার্স ও মাষ্টার্স করেছেন। ছোট মেয়ে মালিহা শুভন হোম ইকোনমিক্স কলেজের পুষ্টি বিভাগ থেকে অনার্স ও মাষ্টার্স করেছেন।\r\n\r\nঅর্জিত পুরস্কার/স্বীকৃতি\r\n\r\nএক জীবনে আব্দুল মতিন দেশ ও দশের জন্য যে অবদান রেখেছেন তার মূল্যায়ন পুরস্কারের মাধ্যমে সম্ভব নয়। তবুও কাজের স্বীকৃতি স্বরূপ তিনি অনেক সম্মাননা অনেক পুরস্কার অর্জন করেছেন।\r\n<ul type=\"disc\">\r\n 	<li style=\"list-style-type: none;\">\r\n<ul type=\"disc\">\r\n 	<li>১৯৯৮ সালে দৈনিক জনকণ্ঠ পত্রিকা আব্দুল মতিনকে গুণীজন ও প্রতিভা সম্মাননা ১৯৯৮ প্রদান করেন। এক লক্ষ টাকা তাত্‍ক্ষনিকভাবে এবং প্রতি মাসে ৫ হাজার টাকা অনুদান হিসাবে তাঁকে প্রদান করা হয়।</li>\r\n</ul>\r\n</li>\r\n</ul>\r\n&nbsp;\r\n<ul>\r\n 	<li>১৮ ফেব্রুয়ারী ২০০০, যুক্তরাষ্ট্রের নিউইয়র্কে ২১শে ফেব্রুয়ারী উপলক্ষে একটি সংবর্ধনা অনুষ্ঠানে ভাষা সৈনিক হিসাবে তিনি আমন্ত্রিত হন ।</li>\r\n</ul>\r\n<ul>\r\n 	<li>২০০১ সালে তাঁকে একুশে পদক প্রদান করা হয়।</li>\r\n</ul>\r\n<ul>\r\n 	<li>২০০২ সালে তাঁকে জাতীয় জাদুঘর থেকে সম্মাননা স্মারক প্রদান করা হয়।</li>\r\n</ul>\r\n<ul>\r\n 	<li>২০০৪ সালে শেরে বাংলা জাতীয় পুরস্কার অর্জন করেন।</li>\r\n</ul>\r\n<ul>\r\n 	<li>২৮ ডিসেম্বর ২০০১, বাংলা একাডেমী প্রদত্ত ফেলোশিপের জন্য সম্মাননা প্রতীক অর্জন করেন।</li>\r\n</ul>\r\n<ul>\r\n 	<li>২০০৬ সালের ২৮ ফেব্রুয়ারী দৈনিক আমাদের সময় থেকে তিনি সম্মাননা পুরস্কার গ্রহণ করেন।</li>\r\n</ul>\r\n<ul>\r\n 	<li>বাংলা একাডেমী প্রদত্ত ফেলোশিপের জন্য সম্মাননা- প্রতীক, ২৮ ডিসেম্বর ২০০১।</li>\r\n</ul>\r\n<ul>\r\n 	<li>জাতীয় প্রেসক্লাব কর্তৃক ১৩ আগস্ট ২০০৪ সালে উন্নয়ন অর্থনীতি স্বর্ণপদক -২০০৫ প্রদান করা হয়।</li>\r\n</ul>\r\n<ul>\r\n 	<li>ভাষা সৈনিক সংবর্ধনা পরিষদ, সিলেট থেকে ২০০২ সালে তাঁকে সম্মাননা প্রদান করা হয়।</li>\r\n 	<li>মুক্তিযুদ্ধ গণ পরিষদ ১৪ মে, ২০০৫ সালে তাঁকে সম্মাননা প্রদান করে।</li>\r\n</ul>\r\n&nbsp;\r\n\r\nউল্লেখিত পুরস্কার ছাড়াও তিনি অনেক পুরস্কার অর্জন করেছেন। তাঁর এত বছরের বিশাল সঞ্চয় তিনি নব প্রজন্মকে দিতে চেয়েছিলেন। \'হৃদয় আমার চায় যে দিতে কেবল পেতে নয়, বয়ে বয়ে বেড়াতে সে তার যা কিছু সঞ্চয়\' - রবীন্দ্রনাথের মত আব্দুল মতিনও তাঁর সঞ্চয় উজার করে দিয়ে এই বিশাল ইতিহাসকে আরও প্রাণ প্রাচুর্যময় করে তুলতে চেয়েছিলেন। তাই তিনি সত্য ও প্রকৃত ইতিহাস তুলে ধরতে রচনা করেছেন বেশ কিছু গল্প।\r\n\r\nস্বরচিত পুস্তকসমূহ /গ্রন্থাবলী\r\n\r\nতিনি কখনো অলস সময় পার করেননি। তাঁর এই দীর্ঘ জীবনে সংগ্রামের পাশাপাশি তিনি কিছু বইও লিখেছেন। এই বইগুলো তাঁর চিন্তা, চেতনা, সত্ত্বাকে ধারণ করে চলেছে। তাঁর রচিত গ্রন্থাবলী-\r\n<ul type=\"disc\">\r\n 	<li style=\"list-style-type: none;\">\r\n<ul type=\"disc\">\r\n 	<li>জীবন পথের বাঁকে বাঁকে</li>\r\n</ul>\r\n</li>\r\n</ul>\r\n&nbsp;\r\n<ul>\r\n 	<li>গণ চীনের উত্‍পাদন ব্যবস্থা ও দায়িত্ব প্রথা, <span lang=\"BN\" xml:lang=\"BN\">প্রকাশকাল : ১৯৮৫</span></li>\r\n</ul>\r\n<ul>\r\n 	<li>ভাষা আন্দোলন ইতিহাস ও তাত্‍পর্য, প্রকাশকাল : ১৯৯১, আব্দুল মতিন ও আহমদ রফিক</li>\r\n</ul>\r\n<ul>\r\n 	<li>বাঙালী জাতির উত্‍স সন্ধান ও ভাষা আন্দোলন, প্রথম প্রকাশ : ১৯৯৫</li>\r\n</ul>\r\n&nbsp;\r\n\r\nদীর্ঘ জীবন সংগ্রামের শেষ পর্যায়ে এসে তাঁকে প্রতিটি মুহুর্তে শরীরের সাথে যুদ্ধ করতে হয়েছে। বিভিন্ন রোগ ব্যাধি শরীরকে আক্রমণ করেছে। কিন্তু তাঁর চির তরুণ চির নবীন মনকে কখনো আক্রান্ত করতে পারেনি। ১৯৯৭ সালে জানা যায় যে তাঁর হার্টে ব্লক হয়ে গেছে। এজন্য তিনি কলকাতাতে চিকিত্সা নেন এবং ঐ সময় দিল্লীর স্কট হাসপাতালে তাঁর হার্টের বাইপাস সার্জারী করানো হয়। এই সব রোগ ব্যাধির সাথে যুদ্ধ করতে গিয়ে তাঁকে রাজনৈতিক কর্মকান্ড থেকে নিজেকে দূরে সরিয়ে ফেলতে হয়। শেষ বয়সে এসে যদিও তিনি সক্রিয়ভাবে কোন কিছুর সাথে জড়িত ছিলেন না তবুও তিনি সমাজ রাষ্ট্র থেকে নিজেকে একেবারে বিচ্ছিন্ন করে ফেলেননি। তিনি সবসময় প্রগতিশীল চিন্তা চেতনার সাথে নিজেকে জড়িয়ে রেখেছেন। তিনি তাঁর লেখার মাধ্যমে নতুন প্রজন্মের কাছে সত্য ইতিহাস পৌছে দিতে চেয়েছেন। সত্য, সুন্দর স্বপ্ন গড়ে দিতে চেয়েছেন।\r\n\r\nমৃত্যু : আব্দুল মতিন ২০১৪ সালের ৮ অক্টোবর মারা যান।\r\n\r\n<em>লেখক : কিমিয়া মারুশাত</em>', 'আব্দুল মতিন', '', 'inherit', 'closed', 'closed', '', '6578-revision-v1', '', '', '2019-09-22 16:05:36', '2019-09-22 10:05:36', '', 6578, 'http://gunijan.org.bd/newsite/?p=6581', 0, 'revision', '', 0);
INSERT INTO `gun_posts` (`ID`, `post_author`, `post_date`, `post_date_gmt`, `post_content`, `post_title`, `post_excerpt`, `post_status`, `comment_status`, `ping_status`, `post_password`, `post_name`, `to_ping`, `pinged`, `post_modified`, `post_modified_gmt`, `post_content_filtered`, `post_parent`, `guid`, `menu_order`, `post_type`, `post_mime_type`, `comment_count`) VALUES
(6582, 6, '2019-09-22 16:10:20', '2019-09-22 10:10:20', '<ul class=\"blog-side-ul\">\r\n 	<li><a href=\" http://gunijan.org.bd/newsite/?page_id=6575 \">আলোকচিত্র </a>,</li>\r\n 	<li><a href=\"http://gunijan.org.bd/newsite/?page_id=4429\"> অডিও / ভিডিও / ফাইল </a></li>\r\n</ul>\r\n\r\n\r\nআব্দুল মতিন: যে নামটি বহন করে চলেছে ভাষা আন্দোলনের ইতিহাস\r\n\r\nআমাদের আবেগ, ভালবাসা, কষ্ট, হাহাকার, সুখ, দুঃখ, স্বপ্ন, ঘৃণা, কান্না, প্রতিটি মুহুর্ত, প্রতিটি ক্ষণ, প্রতিটি অনুভূতির সঙ্গে জড়িয়ে আছে বাংলা ভাষা। বাংলা ভাষা ছাড়া আমাদের আবেগ, ভালবাসা, কান্না, ঘৃণা, হাহাকার, সুখ, দুঃখ সবকিছু ম্লান হয়ে যায়। বাংলা ছাড়া আমাদের ভালবাসা প্রাণ পায় না, দুঃখগুলো জমাট বেঁধে যায়, ঘৃণা স্তুপ হয়ে যায়। তাই আবেগ অনুভূতিগুলো সজীব করতে প্রাণখুলে হাসতে, গাইতে, চলতে, ফিরতে আমাদের চাই মায়ের ভাষা, বাংলা ভাষা। পৃথিবীর আলো গায়ে মেখে পরম মমতায় যে শিশুটি তার মাকে ভালবেসে গলা জড়িয়ে ধরবে, সে কি অন্যের ভাষায় তার মাকে ডাকবে? সেই ভালবাসাতে কি তৃপ্তি হয়? তাইতো আমরা মায়ের ভাষার জন্য প্রাণ দিয়েছি। রক্ত দিয়ে বাংলা ভাষাকে রাষ্ট্রভাষার মর্যাদা দিয়েছি।\r\n\r\nযে ভাষার সঙ্গে আমাদের সর্বস্ব জড়িয়ে আছে, সেই ভাষাকে বর্বর পাকিস্তানী কেড়ে নিতে চেয়েছিল। আমাদের শেকড়কে উপড়ে ফেলতে চেয়েছিল। আর তাই নাড়ীর টানে বাংলা ভাষাকে মায়ের ভাষাকে টিকিয়ে রাখতে বাংলার দামাল ছেলেরা বুকের তাজা রক্ত ঢেলে দিয়েছে। সালাম, বরকত, আসাদের রক্তে লাল হয়েছে রাজপথ। ভাষার জন্য যুদ্ধ করার, রক্ত দেয়ার এমন ইতিহাস পৃথিবীতে দ্বিতীয়টি আর নেই।\r\n\r\n\'আব্দুল মতিন\' এমন একটি নাম যে নামটি বহন করে চলেছে এক প্রাচুর্যময় ইতিহাস। বাংলা ভাষার নবজন্মের ইতিহাসের সঙ্গে জড়িয়ে আছে এই নামটি। আব্দুল মতিন নামটা যেন প্রসবের বেদনা আর সৃষ্টির আনন্দ একই সাথে ধারণ করে চলেছে। আজ আমরা সেই মহান মানুষটি সম্পর্কে কিছু জানব।\r\n\r\nজন্ম ও বংশ পরিচয়\r\n\r\nসিরাজগঞ্জের চৌহালী উপজেলার একটি ছোট্ট সবুজ গ্রাম ধুবালীয়া। নীল আকাশ আর সবুজ জমিন যেখানে একাকার হয়ে আছে সেখানেই ধুবালীয়া গ্রাম। ১৯২৬ সালের ৩রা ডিসেম্বর এক কনকনে শীতের রাতে বাবা আব্দুল জলিল ও মা আমেনা খাতুনের ঘর আলো করে জন্ম হল আব্দুল মতিনের। দুধসাদা গায়ের রং, ফুটফুটে সুন্দর চেহারা। দেবদূতের মত মুখখানি দেখলে যেন মনটা জুড়িয়ে যায়। হয়তবা আমেনা খাতুনের ভালবাসা আর ভালবাসা মাখানো একফোটা চোখের পানি নজর টিপ হয়ে সারাটা জীবন আব্দুল মতিনকে রক্ষা করেছে। মায়া জড়ানো হাসি, গালে গোলাপি আভা, সারা গায়ে আদর মাখা এই শিশুটিকে তাই আদর করে সবাই ডাকত \'গেদু\' বলে। আব্দুল জলিল ও আমেনা খাতুনের প্রথম ছেলে গেদু। তাঁরা তাঁদের আদরের ছেলেকে নিয়ে বেশিদিন সুখে সংসার করতে পারেনি। কারণ কিছু দিন পর সর্বনাশা যমুনা নদী তাঁদের সর্বস্ব গ্রাস করে নিলো।\r\n\r\nমধ্যবিত্ত কৃষক আব্দুল জলিল যখন অনেক ঘাম ঝরিয়ে নতুন বাসস্থান গড়ে তুললেন তখন আবার তাঁদের সংসারে খুশির ছোঁয়া লাগে। কিন্তু চির বহমান সেই শান্ত যমুনা আবার ক্ষেপে ওঠে। গ্রাস করার নেশায়, উম্মাদ, মাতাল যমুনা ফুঁসে ওঠে। সর্বগ্রাসী যমুনা তলিয়ে নেয়, ভাসিয়ে নিয়ে যায় মধ্যবিত্ত জলিলের ঘরের সর্বস্ব। এই অসহায় অবস্থার মধ্যেই ম্যাট্রিকুলেট আব্দুল জলিল একটি চাকুরী খুঁজতে থাকেন। ১৯৩০ সালের কথা। সুপারভাইস স্টাফ হিসাবে মাত্র ৫০ টাকার বেতনে আব্দুল জলিলের চাকুরী হয় জালাপাহারের ক্যান্টনমেন্টে। আব্দুল জলিল তাঁর সব কিছু চুকিয়ে দিয়ে হিমালয়ের দাজিলিং এ গিয়ে উপস্থিত হন এক নতুন স্বপ্নের আশায়।\r\n\r\nএরপর ১৯৩২ সালে পরিবারসহ থাকার জন্য তিনি স্টাফ কোয়ার্টার পেলেন। তিন ছেলে আর এক মেয়ে সহ মোট ছয় জনের পরিবার নিয়ে নতুন জীবন শুরু হল দার্জিলিং এর জালাপাহারে। অনেক সুখের আর আনন্দের ছিল সেই সময়টা। ধুবালিয়া গ্রামের সেই ভাঙা গড়ার খেলা নেই, নেই অস্বচ্ছলতা। অন্তত জীবনের নিশ্চয়তা খুঁজে পাওয়া গেল। জীবন যেন ছন্দ খুজে পেল। সময়গুলো যেন বাতাসে ভর করে উড়ে বেড়াতে লাগল। কিন্তু ১৯৩৩ সালে গেদুর (আব্দুল মতিনের) যখন ৮ বছর তখনই আবার ছঁন্দ পতন ঘটল জীবনের। চিকিত্‍সার অভাবে অ্যাকলেমশিয়া রোগে মারা গেলেন তাঁর মা। শৈশবে মাতৃহারা মতিনের মধ্যে তাই সব সময় মায়ের জন্য একটা মমতা কাজ করতো। এই মমত্ববোধই তাঁকে ভাষার জন্য লড়তে অনুপ্রাণিত করেছিল।\r\n\r\nশৈশবের দার্জিলিং\r\n\r\nআকাশের বিশালতা আর পাহাড়ের চূড়া ছূঁয়ে যায় পেজা পেজা মেঘ। দুরন্তপনায় ছুটে বেড়ানো এই মেঘগুলো থমকে দাঁড়ায় এক জানালায় এসে। অবাক বিস্ময়ে দেখে মা হারা এক ছেলে ওদের যেন বুঝতে চায়, জানতে চায়। কিছু স্বপ্ন আর মায়া জড়ানো ঐ কচি মুখখানি, সজিব চোখ দু\'টো কি যেন খুঁজে বেড়ায়। আর মেঘগুলো তাই আরো কাছে আসে। এরপর জানালার কাছে বিন্দু বিন্দু পানি হয়ে নিঃশেষ হয়ে যায়। মায়ের ভালবাসা, স্নেহ, আদর প্রত্যাশী এক সম্ভাবনাময় ছেলেকে ওদের ভালবাসতে ইচ্ছে করে। আর মেঘেরা ছেলেটাকে আকাশ ছোঁয়া বিশালতা আর পাহাড়ময় স্বপ্ন এঁকে দিয়ে যায়। এই বিশালতা আর স্বপ্নকে ধারণ করে চিন্তার ক্ষেত্রটাকে বিস্তৃত করে চলে সেই ক্ষুদে আব্দুল মতিন।\r\n\r\nদার্জিলিং-এর বাংলা মিডিয়াম স্কুল মহারানী বালিকা উচ্চ বিদ্যালয়ে ১৯৩২ সালে আব্দুল মতিন শিশু শ্রেণীতে ভর্তি পরীক্ষা দিলেন এবং তখন থেকেই শুরু হল তাঁর শিক্ষা জীবন। খুব স্বল্প রোজগার হলেও আব্দুল মতিনের বাবা ছেলেমেয়েদের পড়ালেখার ব্যাপারে খুবই সতর্ক ছিলেন। আব্দুল মতিনও অনেক আগ্রহ আর উত্‍সাহ নিয়ে শিক্ষা জীবন শুরু করেছিলেন। কিন্তু পরম আশ্রয় আর ভালবাসার জায়গাটুকু অর্থাত্‍ মাকে হারিয়ে আব্দুল মতিন হয়ে পড়েন অসহায়। উচ্ছল, উজ্জ্বল, আনন্দে ভরপুর পৃথিবীটা যেন হঠাত্‍ মৃতময়, অনুজ্জ্বল আর অষ্পষ্ট হয়ে গেল। মাকে ছাড়া, মায়ের ভালবাসা ছাড়া পৃথিবীটা তার কাছে অর্থহীন হয়ে গেল। এই দুনিয়াটাকে তার আর আপন মনে হত না। মায়ের ভালবাসা পাওয়ার জন্য বুকের ভেতরটা খাঁ খাঁ করত । হাহাকার করত শূণ্য হৃদয়। দুঃখ ভারাক্রান্ত হৃদয়টা একটুখানি আশ্রয় আর ভালবাসা খুঁজে ফিরত। কিন্তু কোথায় সেই আদর, সেই মায়ের কোলের নিশ্চয়তা। কোথায় গেলে একটুখানি শান্তি পাওয়া যাবে। তার এই কষ্ট, মা হারানোর জ্বালা আরও দ্বিগুন হয়ে গেল যখন তার বাবা আবার বিয়ে করে তাদের জন্য নতুন মা নিয়ে আসলেন। এক ছোট্ট মাতৃহারা অসহায় শিশুর ক্ষত-বিক্ষত অন্তরের দগদগে ঘায়ে যে কতখানি ব্যথা হল সে খবর কেউ নিল না। আর এভাবেই এই শিশুটার জীবন হয়ে পড়ল ছন্নছাড়া।\r\n\r\nশিক্ষা জীবন\r\n\r\nআব্দুল মতিনের পড়াশুনা শুরু হয় মহারানী গার্লস স্কুলে। ৪র্থ শ্রেণী পাশ করলে প্রাইমারী স্তরের যবনিকা ঘটে। এরপর ১৯৩৬ সালে দার্জিলিং গভর্মেন্ট হাই স্কুলে ভর্তি পরীক্ষা দিয়ে পঞ্চম শ্রেণীতে ভর্তি হন। কিন্তু স্কুল, পড়ালেখা, পরিবার কোন কিছুই আর তাঁর মনোযোগ ধরে রাখতে পারেনি। পাথর চাপা দিয়ে রাখা কষ্টগুলো বার বার তাঁকে উতলা করেছে। মনটা চঞ্চল হয়ে উঠেছে। স্কুল, পরিবার, মা হারানোর জ্বালা সবকিছুকে মেলাতে গিয়ে আব্দুল মতিন, মায়ের অনেক আদরের গেদু আরও বেশি অসহায় হয়ে পড়েছেন। বড় বেশি অভাগা মনে হত নিজেকে। জমিয়ে রাখা কষ্টগুলো, দুঃখগুলো, ব্যথাগুলো দেখানোর মত কেউ ছিল না। বড় অভিমানী এই ছেলের অভিমানকে প্রশ্রয় দেয়ার মত কেউ ছিল না। বাবা মাথায় হাত রেখে বলত না- কষ্টগুলো আমাকে দাও। মায়ের মত বুকে জড়িয়ে সব ব্যথা মুছেও দিত না। ভালবাসা দিয়ে সকল অশান্তি নিঃশেষ করে আত্মাকে জুড়িয়ে দিত না। আর তাই মায়ের ভালবাসার কাঙাল, অতৃপ্ত হৃদয়ের এক নাবালক ছেলে, নিজেকে গুটিয়ে নিল সমস্ত কিছু থেকে।\r\n\r\nভীষণ অনীহা নিয়েও একাডেমিক জীবনটাকে ধরে রেখেছিলেন তিনি। এই অবস্থার মধ্যেই তিনি ১৯৪৩ সালে এনট্রান্স পরীক্ষা দিলেন (Secondary Certificate Examination)। পরীক্ষায় উত্তীর্ণ হলেন ৩য় বিভাগ নিয়ে। একাডেমিক শিক্ষার প্রতি অনেক অবহেলা থাকলেও, চিন্তার জায়গাটাকে সংকীর্ণতার বেড়াজালে আবদ্ধ রাখেননি কখনো। তাঁর চিন্তার বাহু, শাখা-প্রশাখা সুনির্দিষ্ট জায়গায় থেমে থাকেনি তা বিস্তৃতি লাভ করেছে বহু দূর পর্যন্ত। তিনি মনীষিদের জীবনী পড়া শুরু করলেন। হযরত মোহাম্মদ (সঃ) এর জীবনী পড়তে গিয়ে মুগ্ধ হয়ে গেলেন। একজন মানুষ কিভাবে এত শক্তি অর্জন করতে পারে! তিনি অভিভূত হয়ে লক্ষ্য করলেন, মিথ্যা মানুষকে মনকে দূর্বল করে দেয়। আমাদের বিশ্ব নবী সত্যবাদী ছিলেন আর সততা ও সত্যবাদিতা তাকে নব নব শক্তি যুগিয়েছে প্রতিটি মূহুর্তে। শত আঘাতও তাকে ভাঙতে পারেনি। স্বশিক্ষিত হতে, নিজেকে পরিপূর্ণ মানুষ করে গড়ে তুলতে মহানবী (সঃ) এর কোন অক্ষর জ্ঞান এমন কি কোন একাডেমিক শিক্ষার প্রয়োজন হয়নি। আব্দুল মতিনও এই আদর্শ ধারণ করেন। মিথ্যাকে পরিহার করার চেষ্টা করতে থাকেন এবং মনকে নতুন করে রূপ দেবার এক অদম্য ইচ্ছা জেগে ওঠে তাঁর মধ্যে।\r\n\r\nইতোমধ্যে ২য় বিশ্বযুদ্ধ বিরাট আকার ধারণ করেছে। এই সময়ে তাঁর বাবার ২টি স্টেশনারী দোকানের বেশ উন্নতি হয়। যেখান থেকে অতিরিক্ত আয়ের মাধ্যমে তাঁদের পরিবারে স্বচ্ছলতা এসে ধরা দেয়। আব্দুল মতিন আর তাঁর ছোট ভাই আব্দুল জব্বার তাঁর বাবাকে এই কাজে সহযোগিতা করতেন। আব্দুল মতিনের বাবা চাইলেন ছেলে দার্জিলিং এ ভাল কোন কলেজে ভর্তি হোক। কিন্তু একরোখা আব্দুল মতিন পরিবারের বাঁধন ছিন্ন করে নিজেকে আলাদা করতে চাইলেন। নরম-কমল, সেই ছোট্ট হৃদয়টা যখন ভেঙ্গে চুরমার হয়ে গিয়েছিল, তখন সেই দুমরে মুচরে যাওয়া হৃদয়টার যত্ম কেউ নেয়নি। আর তাই সেই ভঙ্গুর হৃদয় নিয়ে আব্দুল মতিন পরিবারে মন বসাতে পারলেন না। পলাতক মনটা তাই পরিবার থেকে পালাতে চাইলো। যে পরিবারে তাঁর কষ্টগুলো, সুখ-দুঃখ, আনন্দ-বেদনা, কান্না-হাসিকে প্রশয় দেবার মত কেউ নেই, সে পরিবার কিভাবে তাঁকে ধরে রাখবে? অনেক হাসি, অনেক আনন্দ নিয়ে, কখনো বা অনেক বেদনা, অনেক হতাশা নিয়ে বাড়ি ফিরে মায়ের কোলে মুখ গুজে নিজেকে কখনো বিলীন করে দিতে পারেননি। এই কষ্টগুলো তাঁর সারা জীবনের। নিজের অনুভূতিগুলো পরিবারের সাথে বিনিময় করতে না পেরে তাঁর মনে অনেক ক্ষোভ তৈরি হয়েছিলো। সেজন্যই তিনি সব সময় পরিবার ছেড়ে দূরে কোথাও চলে যেতে চেয়েছেন। আব্দুল মতিনের বাবা কিছুতেই তাঁর সিদ্ধান্ত থেকে তাঁকে টলাতে পারেননি। তিনি আবার মাতৃভূমি পাবনায় ফিরে আসেন। আব্দুল মতিনের মামা তাঁকে পাবনা এ্যাডওয়ার্ড কলেজে ভর্তি করাতে চেয়েছিলেন। কিন্তু সেখানেও আব্দুল মতিনের দ্বিমত ছিল। তিনি পরিবারের কারো সঙ্গেই নিজেকে জড়িয়ে রাখতে চাননি। সবার প্রতি তাঁর এক ধরণের চাপা অসন্তোষ ছিল।\r\n\r\nঅবশেষে ১৯৪৩ সালে রাজশাহী গভর্মেন্ট কলেজে ইন্টারমিডিয়েট প্রথম বর্ষে ভর্তি হলেন। কলেজ ক্যাম্পাসের নতুন হোস্টেলের একটি রুমে থেকে পড়াশুনা চালিয়ে যেতে লাগলেন। যদিও লেখাপড়ার প্রতি তাঁর ছিল প্রবল অনীহা। পাঠ্যবই মুখস্ত করার মত মানসিকতা তাঁর কখোনোই ছিল না। প্রতিদিন ক্লাস করতেন এবং ক্লাস নোট পড়ে পরীক্ষা দিতেন। ২ বছর পর ১৯৪৫ সালে তিনি এইচ.এস.সি. পরীক্ষায় অংশগ্রহণ করেন এবং তৃতীয় বিভাগ নিয়ে উত্তীর্ণ হন।\r\n\r\nএই সময় তাঁর মন আবার নতুনত্বের নেশায় উন্মুখ হয়ে উঠে। থাকব নাকো বদ্ধ ঘরে/ দেখব এবার জগত্‍টাকে/ কেমন করে ঘুরছে মানুষ/ যুগান্তরের ঘূর্ণিপাকে। যদিও তিনি বদ্ধ ঘরে আবদ্ধ ছিলেন না, তবুও দুনিয়াটাকে আরও কাছে থেকে জানতে, চিনতে তাঁর মনের ভেতর আকুপাকু করত। দ্বিতীয় বিশ্বযুদ্ধের চরম আকার যদিও কিছুটা স্তিমিত হয়ে গেছে তবুও যুদ্ধকে কাছে থেকে দেখার জন্য, মানুষের কষ্টকে ভালভাবে উপলব্ধি করার জন্য আব্দুল মতিন বৃটিশ আর্মির কমিশন র‌্যাঙ্কে ভর্তি পরীক্ষা দেন। দৈহিক আকৃতি, উচ্চতা আত্মবিশ্বাস আর সাহসিকতার বলে তিনি ফোর্ট উইলিয়াম থেকে পরীক্ষায় উত্তীর্ণ হয়ে কমিশন পান। এরপর কলকাতা থেকে ব্যাঙ্গালোর গিয়ে পৌছান। কিন্তু ততদিনে যুদ্ধের পরিসমাপ্তি ঘটেছে। ফলে তিনি একটি সার্টিফিকেট নিয়ে আবার দেশে ফিরে এলেন। দেশে প্রত্যাবর্তনের পর তিনি ১৯৪৫ সালে ঢাকা বিশ্ববিদ্যালয়ে ব্যাচেলর অব আর্টস (পাশ কোর্স)-এ ভর্তি হলেন। ফজলুল হক হলে তাঁর সিট হয়। ১৯৪৭ সালে গ্র্যাজুয়েশন কোর্স শেষ করেন এবং পরে মাস্টার্স করেন ইন্টারন্যাশনাল রিলেশন বিভাগ থেকে। অনার্স কোর্স থেকে পাশ না করেও নতুন করে ইন্টারন্যাশনাল রিলেশন ডিপার্টমেন্টে মাস্টার্স করার পেছনেও রয়েছে এক মজার কাহিনী। তখন সদ্য হলে উঠেছেন, হলের অন্য এক ছাত্র মোয়াজ্জেম-এর সাথে আব্দুল মতিনের দ্বন্দ্ব শুরু হয়। এরই জের ধরে আব্দুল মতিন তার লেপ, তোষক, বই ইত্যাদি নিয়ে নিচে ফেলে দেন। ফলশ্রুতিতে সে অভিযোগ করেন প্রভোস্টকে। ইতিহাসের অধ্যাপক ড. মাহমুদ হোসেন ছিলেন সেই সময়ের ফজলুল হক হলের প্রভোস্ট। তিনি আব্দুল মতিনকে ডেকে নিয়ে জেরা শুরু করলেন। আব্দুল মতিন প্রত্যেকটি প্রশ্নের বাংলা উত্তর দিচ্ছিলেন কিন্তু প্রভোস্ট বাংলা বুঝতেন না। তিনি অনুরোধ করেন ইংলিশে উত্তর দিতে কিন্তু আব্দুল মতিনের সোজাসাপ্টা উত্তর- বাংলা তাঁর মাতৃভাষা, তাই প্রতিটা জবাব তিনি মাতৃভাষায়ই দিবেন। প্রভোস্ট তাই উপায়ান্তর না দেখে আব্দুল মতিনের সাথে আপোষ করেন। আব্দুল মতিনকে নির্দোষ ঘোষণা করেন এবং সেই সাথে আব্দুল মতিনের তারুণ্যকে। সম্প্রতিভ উত্তর, জড়তাহীন কথা বলা, আত্মবিশ্বাস, সাহসিকতা-সব মিলিয়ে আব্দুল মতিনের উচ্ছলতা, তারুণ্যে ভরপুর প্রাণ ড. মাহমুদ হাসানকে অভিভূত করেছিল। ড. মাহমুদ হাসান এই তরুণ সম্ভাবনাময় ছেলেটিকে প্রস্তাব দিলেন মাস্টার্স পড়ার জন্য। আব্দুল মতিন বিস্ময় প্রকাশ করে বলেছিলেন তা কিভাবে সম্ভব! কিন্তু ড. মাহমুদ হাসান এই অসম্ভবকে সম্ভব করলেন। সম্পূর্ণ নিয়ম বহির্ভূত এই কাজটি তিনি করলেন দীর্ঘ বিচার, যুক্তি, প্রমাণ ও শর্ত সাপেক্ষে। সেই সময়ের ভার্সিটির ভাইস চ্যান্সেলস ড. মোয়াজ্জেম হোসেনের সহায়তায়। আব্দুল মতিনের সততা, বিশ্বস্ততা. সংবেদনশীল মন, দৃঢ়তা সবকিছু মিলে প্রতিভার স্ফূরণ তাঁকে সাধারণের ভিতরে অসাধারণ করে তুলেছিল। ড. মাহমুদ হাসানের কাছে তাই তিনি অনেকটা কৃতজ্ঞ। এরপরও বিশ্ববিদ্যালয় জীবনে বিভিন্ন সময়ে ভাষা আন্দোলনের সাথে নিজের সম্পৃক্ততার কারণে আব্দুল মতিনকে বহিষ্কার করা হয়েছে। এতকিছুর পরও এই অকুতোভয় বীর কখনো তাঁর কর্তব্য থেকে পিছপা হননি। কখনো বিকিয়ে দেননি নিজের সত্ত্বাকে। যা কিছু ভালো, যা কিছু সুন্দর, যা কিছু সত্য কেবল তার জন্যই তাঁর যুদ্ধ ছিল। সত্যকে প্রতিষ্ঠা করাই ছিল তাঁর মূল নীতি। এই সত্য সুন্দরকে প্রতিষ্ঠা করতে গিয়ে বহুবার বহুভাবে নিজের জীবনকে ঝুঁকির মধ্যে ঠেলে দিতে হয়েছে। কখনোবা তিরস্কার শুনতে হয়েছে, কখনো শারিরীকভাবে নির্যাতিত হতে হয়েছে নির্মমভাবে। কিন্তু কোন কিছুই তাঁকে টলাতে পারেনি। ভালো মন্দের সূক্ষ্ম বিচারবোধ যার ভেতর, ন্যায় অন্যায়ের পরিচয় যার জানা, সত্য-অসত্যের পার্থক্য যে চিনে তাঁকে কি টলানো সম্ভব? তিনি নিজের জীবন বোধকে সাধারণ লোভ, লালসা, মোহের অনেক উর্দ্ধে নিয়ে যেতে পেরেছিলেন বলেই মধ্যবিত্ত সুখের পেছেনে ছুটে বেড়াননি। তিনি চেয়েছিলেন সত্যিকারের সুখ, সত্যিকারের শান্তি। আর তা হল আত্মার শান্তি, আত্মার সুখ। সত্য অন্বেষণের মাধ্যমে আত্মাকে পবিত্র করার সুখ।\r\n\r\nভাষা আন্দোলন ও আব্দুল মতিন\r\n\r\n১৯৪৭ সালের আগস্ট মাস, দ্বি-জাতি তত্ত্বের ভিত্তিতে একটি নতুন রাষ্ট্র হিসাবে প্রতিষ্ঠা লাভ করে পাকিস্তান। কিন্তু কিছুদিন পরই নভেম্বর-ডিসেম্বর মাসে, একটি জাতি, যে জাতি এই রাষ্ট্র প্রতিষ্ঠায় সংখ্যা ও সক্রিয়তায় দিক থেকে মূখ্য ছিল তাদের ভাষাকে বিচ্ছিন্ন করে, ভাষার অধিকার থেকে বঞ্চিত করে এক মাত্র উর্দুকে রাষ্ট্রভাষা করার দাবী শাসকদের চক্রান্ত ও ষড়যন্ত্র ছাড়া অন্যকিছু নয়। এবং তাদের এই চক্রান্ত ও যড়যন্ত্রের বিরুদ্ধে রুখে দাড়িয়েছিল বাংলার প্রাণ প্রাচুর্যে ভরপুর, সচেতন মানুষেরা। বাঙালী জাতি তাদের অধিকার আদায় করে নিয়েছিল।\r\n\r\nইংরেজ, কংগ্রেস ও মুসলীম লীগের মধ্যে সমঝোতার মাধ্যমে পাকিস্তানের জন্ম হয়। তখন বাংলা ও পাঞ্জাব প্রদেশ বিভক্ত আকারে এবং আসামের কেবল সিলেট জেলা পাকিস্তানের অন্তর্ভুক্ত হয়। বাংলা ও আসাম প্রদেশ বিভক্ত হয়ে পূর্ব পাকিস্তান হওয়ায় মুসলিম লীগের উপর এ দেশের মুসলমান জনগণের আস্থা দুর্বল হয়ে পরে। বুদ্ধিজীবীদের মধ্যেও অতি ক্ষীণ হলেও সন্দেহ দেখা দেয় মুসলিম লীগের উদ্দেশ্য সম্পর্কে। পাকিস্তানের উন্মেষ ও প্রতিষ্ঠার মুহুর্তে তারা প্রধানত মুসলমান ও স্বাধীন নাগরিক এই বোধে আচ্ছন্ন এবং সুন্দর, সুখী নিশ্চিত ভবিষ্যতের স্বপ্ন বিভোর। তখনও বাঙালী জাতি প্রধানত বাঙালী তথা বাঙালী জাতিসত্তা বোধ সম্পন্ন জনসমষ্টি নয়। এই যখন অবস্থা, তখন পাকিস্তান অর্জনের মাত্র ৩ মাস পর নতুন প্রচলিত টাকা, ডাক টিকেট, এনভেলাপ, মানি অর্ডার ফরম ইত্যাদিতে বাংলা নেই। কেবল ইংরেজীর পাশাপাশি উর্দু আছে। এটা দেখে বুদ্ধিজীবী ছাত্ররা কেউ চুপ করে থাকল না। গর্জে উঠল তাদের প্রতিবাদী কণ্ঠ উর্দুর পাশে বাংলা চাই। ছাত্র, সরকারী কর্মচারী ও বুদ্ধিজীবীরা সভা, মিছিল ঘেরাও ইত্যাদির মাধ্যমে বাংলাকে রাষ্ট্রভাষা করার দাবীতে সোচ্চার হয়ে উঠল। এই তীব্র আকাঙ্খা থেকে তারা অনেকটা স্বতস্ফূর্তভাবে মন্ত্রীদের বাড়িতে চড়াও হতে লাগল। সেই সাথে সেক্রেটারিয়েট ও আইন সভার প্রধানমন্ত্রী ও অন্যান্য মন্ত্রীদেরও ছেড়ে দিলো না।\r\n\r\n১৯৪৮ সালের ১৯ মার্চ, পাকিস্তানের প্রতিষ্ঠাতা মোহাম্মদ আলী জিন্নাহ ঢাকায় এসে পৌছালেন। ২১ মার্চ ছিল সেই দিন যেদিন পাকিস্তানীদের নোংরা যড়যন্ত্রের মোড়ক উন্মোচিত হয়। পাকিস্তানী শাসক গোষ্ঠীর কুত্‍সিত চিন্তা প্রকাশিত হয় মোহাম্মদ আলী জিন্নার সেই বৈষম্যমূলক ঘোষণার মধ্য দিয়ে। তিনি বলেন উর্দু এবং একমাত্র উর্দুই হবে পাকিস্তানের রাষ্ট্রভাষা। রেসকোর্স ময়দানে দশ হাজার মানুষের সেই বিশাল জনসমুদ্রে জিন্নার এই ঘোষণায় সমগ্র জাতির মেরুদন্ড ভেঙ্গে দেয়ার আভাস ষ্পষ্ট ছিল। অতিকায় এক হতাশা এসে ভর করে বাঙালী জাতির ওপর।\r\n\r\nসেই বিশাল জনসভায় আব্দুল মতিনও উপস্থিত ছিলেন। সকল জনসাধারণের সাথে তাঁর সত্ত্বা, মন, প্রাণ সর্বশরীর প্রতিবাদ করে ওঠেছিল এই ঘোরতর অন্যায়ের বিরুদ্ধে। আব্দুল মতিন তাত্‍ক্ষণিকভাবে দ্বিমত প্রকাশ করে জোর আপত্তি জানাতে চাইলে বিশ্ববিদ্যালয় সংশ্লিষ্ট অন্যান্যদের দ্বারা বাধাপ্রাপ্ত হন। তিনি সাময়িকভাবে নিজেকে সংযত করলেও মানসিক ভাবে নিজেকে প্রস্তুত করলেন পরবর্তী ২৪ তারিখের সমাবর্তন অনুষ্ঠানের জন্য। জিন্নার সম্মানার্থে মার্চের ২৪ তারিখ ঢাকা বিশ্ববিদ্যালয়ে একটি সমাবর্তন অনুষ্ঠান করা হয়। কার্জন হলে আয়োজিত সেই সমাবর্তন অনুষ্ঠানেও জিন্নার কণ্ঠে একই কথার পুনরাবৃত্তি ঘটলো। আব্দুল মতিন সেখানে গ্র্যাজুয়েশন সার্টিফিকেট গ্রহণের জন্য উপস্থিত ছিলেন। কিন্তু এবার এই বিপুল সাহসের অধিকারী, বীর কণ্ঠ নিজের অধিকার বুঝে নিতে, স্বৈরাচারী শাসকের বিরুদ্ধে প্রতিবাদ করতে কুন্ঠাবোধ করেনি। সেই বজ্রকণ্ঠ ছিল তীক্ষ্ম আর ধারালো যা জিন্নার ষড়যন্ত্রের ভিতকে নাড়িয়ে দিয়েছিল।\r\n\r\nগ্রীষ্মের উত্তপ্ত দুপুরে যে শিশুটি মায়ের খোলা শীতল পিঠে কচি শরীর লেপটে দিয়ে ঘুমাতে পারেনি, যে শিশুটি বর্ষার তুমুল বর্ষণে মায়ের হাতের আদরে মাখা খিচুরী খেতে পারেনি, যে শিশুটি ঘোমটার ফাঁক গলে চেয়ে থাকা মায়ের শুভ দৃষ্টি নিয়ে শরতের আকাশে ঘুড়ি উড়াতে পারেনি, যে শিশুটি কনকনে শীতের রাতে মায়ের বুকের উষ্ণতা নিতে পারেনি-মায়ের অনেক আদরের সেই শিশুটি পূর্ণাঙ্গ মানুষ হয়ে যখন আর এক মাকে - মাতৃভূমিকে নিয়ে স্বপ্ন দেখতে শুরু করেছে, সংকীর্ণ চিন্তা চেতনা ছিন্ন করে নিজেকে সম্পূর্ণ করেছে প্রগতিশীল চিন্তা ভাবনায় তখন তাঁর মন আবার ভেঙ্গে টুকরো টুকরো হয়ে গেল। এবার আর তিনি প্রতিবাদ না করে থাকতে পারলেন না।\r\n\r\nতিনি কোনো রাজনৈতিক পার্টি বা দল, কোনো ছাত্র সংগঠন বা কোনো সাংস্কৃতিক সংগঠনের সাথে জড়িত ছিলেন না। তিনি প্রগতিশীল চিন্তা ভাবনার সাথে নিজেকে জড়িয়ে রাখতেন। তাঁর উদাত্ত কণ্ঠ অন্যায়ের বিরুদ্ধে সোচ্চার হয়ে উঠেছিল, বিশ্ববিদ্যালয়ের অনেক সাধারণ ছাত্রের কন্ঠে যেমন তা প্রজ্জলিত হয়ে উঠেছিল। ছাত্র মতিনের এটাই ছিল পরিচয়-একজন প্রগতিশীল চিন্তা চেতনার অধিকারী বিশ্ববিদ্যালয়ের সাধারণ ছাত্র।\r\n\r\nভাষা আন্দোলনের সঙ্গে আব্দুল মতিন নিজেকে জড়িয়ে ফেলেন। যে ভাষার সাথে মায়ের সূক্ষ্ম অনুভূতিগুলো জড়িয়ে আছে তা কোন এক জিন্নার কথায় ধুয়ে মুছে ফেলা যায় না। আর তাই এ ভাষাকে রক্ষা করতে আব্দুল মতিন এমন আকুল হলেন। ১৯৪৯ সালে তাঁকে গ্রেফতার করা হল সচিব অধিদপ্তরের সামনে থেকে। তিনি তখন বিশ্ববিদ্যালয়ের এক শোভা যাত্রায় নেতৃত্ব দিচ্ছিলেন। দুই থেকে ৩ মাসের জন্য তাঁর জেল হয়ে গেল। কিন্তু তাই বলে এই অকুতোভয় বীর কখনো বসে থাকেননি। তাঁর তরুণ তাজা টগবগে রক্তকে কেউ শিথিল করে দিতে পারেনি। আন্দোলনের যে ডাক তাঁর অন্তর থেকে পেয়েছিলেন, যে অনুপ্রেরণা তাঁর প্রাণে সঞ্চার হয়েছিল তা ছাপিয়ে কোন মিথ্যা, কোন ভয়, কোন অসত্য তাঁর মনে আশ্রয় পায়নি। সত্য অসত্য সুন্দর-অসুন্দরকে বিচার করার মত চিন্তা শক্তি তাঁর ছিল। আর ছিল অপার সাহস যা তাকে কখনো অন্যায়ের কাছে মাথা নত করতে দেয়নি।\r\n\r\n\'আমার এ শিরা উপশিরা চকিতে ছিঁড়িয়া গেল ধমণীর নাড়ির বন্ধন, শুনেছিনু কান পেতে জননীর স্থবির ক্রন্দন- মোর তরে পিছু ডাক মাটি -মা- তোমার, ডেকেছিলো ভিজে ঘাস- হেমন্তের হিম মাস- জোনাকির ঝাড়, আমারে ডাকিয়াছিল আলোয়ার লাল মাঠ কঙ্কালের রাশি, আধো আলো- অর্ধেক আঁধারে মোর সাথে মোর পিছে এলো তারা ছুটে, মাটির বাটের চুমো শিহরি উঠিল মোর ধু ধু মাঠ- ধানখেত-কাশফুল-বুনোহাঁস-বালুকার চর বকের ছানার মতো যেন মোর বুকের উপর এলোমেলো ডানা মেলে মোর সাথে চলিল নাচিয়া।\'\r\n\r\nজীবনানন্দ দাসের এই কথাগুলো যেন আব্দুল মতিনের হৃদয়ে বেজেছিল। মায়ের ভাষাকে বিলীন করে দেবার ষড়যন্ত্রে কেঁদেছিল মা-মাটি। আর এই কান্না উদ্বেল করেছিল আব্দুল মতিনকে। মাটি-মাকে বাঁচাতে, মায়ের ভাষাকে বাঁচাতে আব্দুল মতিন তাই নিজের জীবনকে বাজি, রাখলেন। তুচ্ছ করলেন সকল সাধ আহ্লাদ পার্থিব সকল মোহ।\r\n\r\nজেলে যাবার আগে তিনি সি.এস.এস. (Central Superior Service) পরীক্ষায় অংশগ্রহণ করেন। একটি মাত্র বিষয়ে তিনি পরীক্ষা দিতে পেরেছিলেন। এরপর তাঁর জেল হয়। সরকার জেলারকে নির্দেশ দেন আব্দুল মতিনকে মুক্তি দিতে। এছাড়াও সি.এস.এস. এর মৌখিক পরীক্ষায় অংশ নেয়ার সুযোগ সৃষ্টি করে দেয়। কিন্তু বিনিময়ে তাঁকে একটি বন্ডে সাইন করতে বলে। এই বন্ডে শর্ত হিসেবে থাকে পরবর্তীতে তিনি আর কোন আন্দোলনের সাথে জড়াতে পারবেননা। এই শর্ত মেনে নিয়ে বন্ডে সই করার মত কোন রুচিই আব্দুল মতিনের ছিল না। আর তাই পরম অবহেলা আর অবজ্ঞার সাথে এই প্রস্তাবকে তিনি প্রত্যাখান করতে দ্বিধাবোধ করেননি। তিনি ইচ্ছা করলেই সেই বন্ডে সই করে সি.এস.এস. মৌখিক পরীক্ষায় অংশ নিতে পারতেন। জেল থেকে মুক্তি পেয়ে তিনি নিজের জীবনকে সুন্দর করে সাজানোর প্রলোভনকে তুড়ি দিয়ে ব্যক্তি স্বার্থ উড়িয়ে দিয়েছে। কারণ তিনি জানতেন এই লোভ উপেক্ষাকে প্রশয় দেয়া মানে অন্যায়ের কাছে মাথা নত করা। নিজেকে ছোট করা। এতে কখনো আত্মতৃপ্তি আসবে না। আর তাই তিনি এই বন্ডে সই করা থেকে বিরত থেকে অত্যাচার আর নিপীড়নকে নির্দ্বিধায় বরণ করে নিয়েছিলেন।\r\n\r\nএরপর এক দিন দুই দিন করে দিন বয়ে গেল। অবশেষে জেলের মেয়াদ শেষ করে ২ মাস পর আব্দুল মতিন আবার তাঁর নিজের জীবনে ফিরে এলেন। কিন্তু এখানেও স্বস্তি নেই। ভাইস চ্যান্সেলর ড. মোয়াজ্জেম হোসেন তাঁকে তাঁর অফিসে ডেকে নিলেন এবং জেলের বন্ডের মতোই একটি বন্ডে সই করতে বললেন। কিন্তু শত আঘাতেও তাঁকে কাবু করা গেলনা। সুকান্তের মত করে বললেন-\'জ্বলে পুড়ে মার, ছারখার কর তবু মাথা নোয়াবার না।\' ড. মোয়াজ্জেম হোসেন কোনভাবেই মতিনকে বন্ডে সই করাতে পারলেন না। এর ফল তাত্‍ক্ষনিকভাবে পেলেন আব্দুল মতিন। তাঁকে বিশ্ববিদ্যালয় কর্তৃপক্ষকে ৩ বছরের জন্য বহিষ্কার করলেন বিশ্ববিদ্যালয় থেকে এবং হল থেকে। তাঁকে ফজলুল হক হল ছেড়ে দিতে হল। কিন্তু দমে যাবার পাত্র ছিলেন না আব্দুল মতিন। তিনি ইকবাল হলের বাঁশের ব্যারাকে থাকার ব্যবস্থা করে নিলেন। ১৯৫০ সালের মার্চের প্রথম দিকে। সকালের স্নিগ্ধ আলোয় আব্দুল মতিন পুরাতন জাদুঘরের দক্ষিণ দিক ধরে হাঁটছিলেন। নিম্ন বেতনের সরকারী কর্মচারীদের ব্যারাকগুলির পাশে একটি চায়ের দোকান ছিল। সেখানে কয়েকজন কর্মচারী একান্তই নিজেদের মধ্যে কথাবার্তা বলছিল। সকালের নতুন সূর্যের আলো গায়ে মেখে তারা আলাপ করছিল ভাষা আন্দোলন নিয়ে। উত্কণ্ঠা, উত্সাহ, আশা আকাঙ্খা মেশানো কণ্ঠে তারা বলেছিল-ছাত্ররা বাংলাকে রাষ্ট্রভাষার জন্য সংগ্রাম শুরু করলেই তারা ঐ দাবীকে সমর্থন করে আন্দোলনে সামিল হতে পারে। বাংলা রাষ্ট্রভাষা হওয়া না হওয়ার উপরই নির্ভর করছে বাঙালী জাতির ভবিষ্যত। এই কথাগুলো আব্দুল মতিনকে যেন নতুন ভাবনার জায়গা তৈরি করে দেয়। তিনি বুঝতে পারেন মানুষ বাংলাকে রাষ্ট্রভাষা হিসেবে পাওয়ার জন্য আন্দোলনেও শরিক হতে চায়। আর আন্দোলন কারা করবে। নেতৃত্ব দিবে কারা, সে বিষয়েও তাদের কথায় সুষ্পষ্টতা ছিল। আর এভাবেই ভাষা আন্দোলন বিষয়ে আব্দুল মতিনের দায়িত্ববোধ ও কর্তব্য বিষয়ক সচেতনতা তৈরি হয়। তিনি অনুধাবন করতে পারেন তাঁর করণীয় কি হওয়া উচিত।\r\n\r\nএরই ভিত্তিতে ১৯৫০ সালের ১১ মার্চের এক জনসভায় এই সাহসী ও দূরদর্শী চিন্তার অধিকারী আব্দুল মতিনের কণ্ঠে বেজে উঠেছিল সেই বাণী যা বঞ্চিত এই জাতির বহু কাঙ্খিত বহু প্রতীক্ষিত। তিনি বলেছিলেন, \'আমাদের এখন মাতৃভাষার রক্ষার লড়াইয়ে ঝাঁপিয়ে পড়তে হবে। আর এই কাজটা ছাত্ররাই করতে পারে। প্রথমে বাংলাকে রাষ্ট্রভাষাকামী ছাত্রসংগঠনগুলিকে নিয়ে একটি রাষ্ট্রভাষা সংগ্রাম কমিটি গঠন করতে হবে। এই সংগ্রাম কমিটি দেশের সকল শিক্ষা প্রতিষ্ঠানে অনুরূপ সংগ্রাম কমিটি গড়ে তুলবে। এবং ছাত্রদের সংগঠিত শক্তির মাধ্যমে আন্দোলনকে এমনভাবে এগিয়ে নিয়ে যাবে যাতে জনগণ ধাপে ধাপে সামিল হতে পারে। এইভাবে ছাত্র ও জনগণের শক্তিতে আন্দোলন এমন দুর্বার হয় উঠবে যে শাসকরা মাথা নত করতে বাধ্য হবে।\' তাঁর এই প্রস্তাবমূলক বক্তব্যে সমবেত ছাত্ররাও ভাষা আন্দোলনের বিরাট সম্ভাবনা দেখতে পেলেন। এইভাবেই সাধারণ ছাত্রদের আকাঙ্খার রাষ্ট্রভাষা সংগ্রাম কমিটি গঠিত হয়েছিল। আর আব্দুল মতিন সেই কমিটির অন্যতম প্রধান হিসাবে গুরুত্বের সাথে তাঁর দায়িত্ব পালন করেছিলেন।\r\n\r\nএই সংগ্রাম কমিটি দুই মাস পরই পতাকা দিবস পালন করে। বাংলাকে রাষ্ট্রভাষার দাবীতে ঢাকা বিশ্ববিদ্যালয় ছাত্রদের পক্ষ থেকে কমিটির নামে করাচী অধিবেশনকালে গণপরিষদে স্মারক লিপি এবং তার প্রতিলিপি পাকিস্তানের সকল পত্রিকায় প্রেরণ, বিশ্ববিদ্যালয় ছুটির সময় ছাত্রদের মাধ্যমে দেশব্যাপী অসংখ্য প্রচারপত্র বিলি, ১৯৫১ সালে বিশ্ববিদ্যালয়সহ সকল প্রতিষ্ঠানে ১১ই মার্চ পালন, ১৯৫২ সালে বিশ্ববিদ্যালয়সহ সকল প্রতিষ্ঠানে ১১ই মার্চ পালন, ১৯৫২ সালের ২৭শে জানুয়ারী পাকিস্তানের প্রধানমন্ত্রী খাজা নাজিমউদ্দিনের পল্টন ময়দানের জনসভায় কেবল উর্দুকে রাষ্ট্রভাষা করার উক্তির প্রতিবাদে প্রথমে ৩০শে জানুয়ারী ঢাকা বিশ্ববিদ্যালয়ে ও পরে ৪ঠা ফেব্রুয়ারী ঢাকার সকল শিক্ষা প্রতিষ্ঠান ধর্মঘট পালন ও মিছিল, সভা ইত্যাদির মধ্য দিয়ে ধাপে ধাপে ভাষা আন্দোলন চূড়ান্ত পর্যায়ে রূপ পায়। এসব অনুষ্ঠানের জন্য প্রয়োজন হয় প্রচুর অর্থের। আব্দুল মতিন বিশ্ববিদ্যালয়ের ছাত্র-ছাত্রীদের অর্থ অভিযানের জন্য উদ্দীপিত করলেন এবং সেই সময় মাত্র ৩/৪ জন ছাত্রী মিলে আজিমপুর কলোনী থেকে ১ দিনেই ৩০ হাজার টাকা উত্তোলন করতে সমর্থ হয়েছিলেন। সাধারণ জনগণের এরূপ সাড়া পরবর্তীতে তাদের কাজের জায়গাকে আরও স্বচ্ছ ও পরিষ্কার করে দিয়েছিল এবং স্বতঃস্ফূর্তভাবে প্রতিটি কর্মসূচিকে সামনের দিকে এগিয়ে নিতে সহযোগিতা করেছিল। ১৯৫০-৫২, এই ৩টি বছর আব্দুল মতিন ও অন্যান্য ছাত্ররা আন্দোলনকে পরিপূর্ণ রূপ দিতে ও তাঁদের কর্মসূচিকে সফল করতে দেশের বিভিন্ন স্কুল ও শিক্ষা প্রতিষ্ঠান পরিদর্শন করেছেন। নিজের শরীর, খাওয়া, ঘুমের প্রতি কখনো মনোযোগ দেয়ার কথা মনে হয়নি। যে মহান দায়িত্ব তিনি স্বেচ্ছায় নিজ কাঁধে নিয়েছিলেন, যাকে তিনি নৈতিক দায়িত্ব বলে মনে করেছিলেন তাকে সফল করতে তিনি আপ্রাণ সচেষ্ট ছিলেন। কোন হতাশা, ভয়, গ্লানি তাঁকে তাঁর দায়িত্ব ও কর্তব্য থেকে পিছপা করতে পারেনি। তাঁর অসীম সাহসিকতায় ভরপুর মন সর্বদা তাঁকে দায়িত্ব পালনে সচল করে রেখেছে। আজকের যুগের আরাম আয়েশপ্রিয় ছাত্র-ছাত্রীদের মত নিজের সুখকে নিয়ে ভাবার সময় তখন তাঁদের ছিল না। আব্দুল মতিন তাঁর প্রেম ভালবাসা বিলিয়ে দিয়েছিল মানুষের জন্য, মায়ের ভাষার জন্য।\r\n\r\n\'ঢাকা বিশ্ববিদ্যালয় সংগ্রাম কমিটি\'র আহবায়ক হিসাবে আব্দুল মতিন ১৯৫২ সালের ৪ঠা ফেব্রুয়ারী ঢাকার বিভিন্ন শিক্ষা প্রতিষ্ঠানের সাধারণ ছাত্রদের নিয়ে একটি মিটিং আহ্বান করেন। বিশ্ববিদ্যালয় সংগ্রাম কমিটি কতৃর্ক আহুত ছাত্র মিছিল শহর প্রদক্ষিণকালে সাধারণ মানুষ যে উত্সাহ ও উল্লাস ভরে তাদেরকে অভিনন্দন জানিয়েছিল তার উপর ভিত্তি করে আব্দুল মতিন মনে মনে তাঁর কর্মসূচি নির্ধারণ করে ফেলেন।\r\n\r\nশহর প্রদক্ষিণ শেষে বিশ্ববিদ্যালয় প্রাঙ্গণে যে জনসভা করা হয় সেখানেই বিশ্ববিদ্যালয় সংগ্রাম কমিটির নেতৃত্ব প্রদানকারী সাহসী বীর ভাষা সৈনিক আব্দুল মতিন আহ্বায়ক হিসাবে ২১শের সামগ্রিক কর্মসূচি ঘোষণা করেন। সেই ঘোষণায় বলা হয়েছিলো দেশব্যাপী শিক্ষাপ্রতিষ্ঠান সমূহে ধর্মঘট পালিত হবে; ঐ দিন সকাল দশটায় ঢাকার শিক্ষা প্রতিষ্ঠান সমূহের ছাত্রছাত্রীরা প্রথমে ঢাকা বিশ্ববিদ্যালয় প্রাঙ্গনে জমায়েত হবেন, সেখান থেকে মিছিল করে তারা মেডিকেল কলেজ হোস্টেল প্রাঙ্গণে (বর্তমানে যেখানে শহীদ মিনার অবস্থিত) জমায়েত হবে। তারপর মেডিকেল কলেজ হোস্টেল প্রাঙ্গণ থেকে মিছিল করে ছাত্ররা আইন পরিষদ ভবনে যাবে। ৪ঠা ফেব্রুয়ারীর ছাত্র সভায় সর্বসম্মতভাবে এই ঐতিহাসিক প্রস্তাব অনুমোদিত হয়। ২১ শে ফেব্রুয়ারী ১৪৪ ধারা জারি করা হয়। এরই পরিপ্রেক্ষিতে ২০ তারিখ রাতে ১৪৪ ধারা ভঙ্গ করা হবে কিনা সে বিষয়ে একটা মিটিং আহ্বান করা হয়। প্রাক্তন মুসলিম লীগের জেনারেল সেক্রেটারী আবুল হাশেমের সভাপতিত্বে এই মিটিং অনুষ্ঠিত হয়। মিটিং-এ ১৪৪ ধারা ভঙ্গ করার পক্ষে ছিলেন চারজন। এরা হচ্ছেন গোলাম মাওলা, আব্দুল মতিন, ওলি আহাদ ও শামসুল আলম। বিপক্ষে ছিলেন ১১ জন। এদের মধ্যে অন্যতম ছিলেন শামসুল হক। এই দ্বৈত মতের প্রেক্ষিতে সিদ্ধান্ত হয় যে একুশ তারিখ জনসভায় ১৪৪ ধারা ভঙ্গ করার পক্ষে বক্তব্য রাখবেন আব্দুল মতিন এবং বিপক্ষে বক্তব্য রাখবেন শামসুল হক। ২১শে ফেব্রুয়ারী ১৪৪ ধারা ঘোষিত ও বলবত্‍ থাকা সত্ত্বেও ঢাকা শহরের ২০/২২ হাজার ছাত্র-ছাত্রী বিশ্ববিদ্যালয় প্রাঙ্গণে উপস্থিত হয়েছিল। ছাত্রদের অতি প্রিয় গাজিউল হকের সভাপতিত্বে সকাল ১১টার দিকে আনুষ্ঠানিকভাবে সভা শুরু হয়। প্রথমেই আওয়ামী লীগের সাধারণ সম্পাদক এবং সর্বদলীয় রাষ্ট্রভাষা সংগ্রাম পরিষদের অন্যতম প্রভাবশালী সদস্য শামসুল হক সর্বদলীয় রাষ্ট্রভাষা সংগ্রাম পরিষদের বিপুল সংখ্যাগরিষ্ট ভোটে গৃহিত ১৪৪ ধারা ভঙ্গ না করার প্রস্তাব নানা যুক্তিসহ ছাত্রদের অনুমোদনের জন্য উপস্থিত করেন। ছাত্ররা ধৈর্য সহকারে তাঁর কথা শুনল কিন্তু গ্রহণ করল না।\r\n\r\nএরপর সভাপতির আহ্বানে সর্বদলীয় সংগ্রাম পরিষদের সংখ্যালঘুদের এবং ঢাকা বিশ্ববিদ্যালয় রাষ্ট্রভাষা সংগ্রাম কমিটির মুখপাত্র হিসেবে আব্দুল মতিন ৪ঠা ফেব্রুয়ারীর সিদ্ধান্ত মোতাবেক ২১শে ফেব্রুয়ারীর এই সভা, সভা শেষে মিছিল সহকারে ঢাকা মেডিকেল কলেজ হোস্টেল প্রাঙ্গণে জমায়েত হওয়া সেখান থেকে আইন পরিষদ ভবনে গিয়ে আইন পরিষদকে দিয়ে বাংলাকে পাকিস্তানের রাষ্ট্রভাষা করার প্রস্তাব পাশ করানো এবং সেই প্রস্তাবকে ভিত্তি করে দেশব্যাপী দুর্বার আন্দোলন গড়ে তোলার পদক্ষেপগুলিকে শত বাধা বিপত্তি সত্ত্বেও বাস্তবায়িত করার আহ্বান জানান। সংখ্যাগুরুর মতের বিরুদ্ধে এবং প্রবল প্রতিকূল পরিস্থিতিকে সম্মুখে রেখেও আব্দুল মতিনের কণ্ঠে দৃঢ়তার সাথে সেই সময়ের করণীয় বিষয়গুলো ঘোষিত হয়েছিলো। তাই তিনি অকুন্ঠ চিত্তে, নির্ভয়ে দ্বিধাহীনভাবে দুর্বার শক্তি সঞ্চিত করে বলেছিলেন, \'সঠিক এবং মহান কর্মসূচি বাস্তবায়নের মাধ্যমেই কেবল বাংলাকে পাকিস্তানের রাষ্ট্রভাষা করা সম্ভব। কিন্তু সে সঠিক ও মহান কর্মসূচির অঙ্কুরেই বিনাশ ঘটবে যদি আমরা স্বৈরাচারী শাসকদের উদ্দেশ্যমূলকভাবে আরোপিত ১৪৪ ধারা মেনে নেই। সুতরাং বাংলাকে রাষ্ট্রভাষা করার আন্দোলনকে জয়যুক্ত করার জন্য আমাদের কর্তব্য হবে ১৪৪ ধারা অমান্য করা।\' আব্দুল মতিনের এই যুক্তিভিত্তিক বক্তব্যের জন্যই যেন ছাত্ররা অধীর আগ্রহ নিয়ে অপেক্ষা করেছিল। তারা তুমুল করতালি দিয়ে তাঁর এই বক্তব্যকে সমর্থন জানান।\r\n\r\nএরই পরিপ্রেক্ষিতে সভাপতি ঘোষণা করেন পরবর্তী করণীয় হবে চারজনের লাইনে সুশৃঙ্খল ভাবে মিছিল বের করা। এইভাবে ১৪৪ ধারা ভঙ্গ করে মিছিল রাস্তায় নেমে পরে। অসংখ্য কাঁদুনে গ্যাসের শেল নিক্ষেপ, লাঠিচার্জ, অগণিত গ্রেফতার সত্ত্বেও সমুদ্রের বিরামহীন ঢেউয়ের আকারে ছাত্ররা গ্রেফতার কৃত ছাত্রদের শুন্যস্থান পূরণ করতে করতে মেডিকেল কলেজ হোস্টেল প্রাঙ্গণের দিকে এগিয়ে যেতে থাকে। ১৪৪ ধারা ভঙ্গ করে আন্দোলনের গুরুত্বপূর্ণ প্রথম লড়াইতে বিজয়ের ফলে ছাত্ররা যেমন উচ্ছসিত ও উত্সাহিত হয়েছিল, তেমনি পরবর্তী ধাপে বিজয়ের প্রতিও তাদের আস্থা অর্জিত হয়েছিল এবং অন্যদিকে পুলিশ ও তাদের অভিভাবক এই বিজয়ের ফলে পরাজয়ের গ্লানিতে ভারাক্রান্ত হয়ে পড়েছিল।\r\n\r\nএই পরিস্থিতিতে মেডিকেল কলেজে সমবেত ছাত্র-ছাত্রীরা যখন মিছিল করে দ্বিতীয় ধাপের অর্থাত্‍ আইন পরিষদ ভবনে যাত্রার প্রস্তুতি নিচ্ছিল তখন মিছিল প্রতিরোধে ব্যর্থ ও নাস্তানাবুদ কর্তৃপক্ষ নিরস্ত্র ছাত্রদের উপর গুলি চালাবার নির্দেশ দেয়। মুষলধারে গুলিবর্ষণে অপ্রস্তুত বিক্ষিপ্ত ছাত্রদের বেশ কয়েকজন মাটিতে লুটিয়ে পড়ে। তরুণ তাজা, সতেজ প্রাণগুলোর এমন নিস্তেজ, নিথর শরীরগুলো দেখে অন্যান্যরা বুঝতে পারল কি ঘটেছে। বর্বর পাকিস্তান বাহিনী সেদিন তাদের নিষ্ঠুরতার স্বাক্ষর রেখে গেল। ঘটনাস্থলেই রফিক ও সালাম নিহত হয়, বরকত হাসপাতালে মৃত্যুবরণ করেন। এছাড়াও অসংখ্য আহত ছাত্র-ছাত্রী মৃত্যু পথযাত্রী হয়ে হাসপাতালে পড়ে থাকে।\r\n\r\nআব্দুল মতিন এই পরিস্থিতিতে হঠাত্‍ করেই খুব অসহায় হয়ে পড়েন। দুঃখ ভারাক্রান্ত হৃদয়ে হঠাত্‍ করেই যেন একরাশ হতাশার মেঘ এসে ভর করে। কিন্তু সেই অশুভ মেঘ কেটে যেতেও খুব বেশি সময় লাগেনি। গুলিবর্ষণ ও বিপুল সংখ্যক ছাত্র আহত-নিহত হওয়ার সংবাদ দাবানলের মত শহরময় ছড়িয়ে পড়ে। অল্পক্ষণের মধ্যেই বিরামহীন ভাবে হাজার হাজার মানুষ সেই সব বীর ছাত্রদের দেখতে আসে যারা তাদের ভাষার জন্য জীবন বাজি রাখতে বিন্দু পরিমাণ দ্বিধাবোধ করেনি।\r\n\r\nজনগণের এমন স্বতঃস্ফূর্ত আন্তরিক সমর্থন দেখে আব্দুল মতিন অভিভূত ও অনুপ্রাণিত হয়ে নব শক্তি অর্জন করেন। তাদেরই মধ্যে সাত্তার নামক একজন আব্দুল মতিনকে উত্সাহ দিয়ে বলেন, \'২২শে ফেব্রুয়ারী অর্থাত্‍ পরের দিন সর্বদলীয় রাষ্ট্রভাষা সংগ্রাম পরিষদের পক্ষ থেকে গায়েবী জানাজার কর্মসূচি প্রচার করা হোক।\' মতিন ভেবে দেখলেন প্রস্তাবিত কর্মসূচিটি সঠিক, বাস্তবসম্মত ও সময়োচিত, তাই তিনি প্রস্তাবটি লিখিত আকারে দিতে বললেন।\r\n\r\nসেই প্রস্তাবিত কর্মসূচি স্বাক্ষরের জন্য তিনি সর্বদলীয় রাষ্ট্রভাষা সংগ্রাম পরিষদের আহ্বায়ক কাজী গোলাম মাহবুবের কাছে উপস্থাপন করেন। কিন্তু কাজী গোলাম মাহবুব ২১ ফেব্রুয়ারীর কর্মকান্ডকে ভুল ও হঠকারী হিসাবে আখ্যায়িত করেন এবং আব্দুল মতিন ও অন্যান্যদের দোষারোপ করে প্রচারপত্রের খসড়ায় স্বাক্ষর দিতে এবং আন্দোলনের সাথে কোন প্রকার সম্পর্ক রাখতে অস্বীকৃতি জানান।\r\n\r\n২২শে ফেব্রুয়ারী গায়েবী জানাজার কর্মসূচি ঘোষণার ফলে সেক্রেটারিয়েট কর্মচারীরা কাজে যোগ না দিয়ে মিছিল করে সকাল ১০টার মধ্যে আগের দিনের গুলির ঘটনাস্থল মেডিকেল কলেজ হোস্টেল প্রাঙ্গণে গায়েবী জানাজায় সামিল হয়। ২২শে ফেব্রুয়ারীতেও ১৪৪ ধারা অব্যাহত ছিল। কিন্তু জনতা তা ভঙ্গ করে গায়েবী জানাজাতে উপস্থিত হয়। ২১শে ফেব্রুয়ারী বিশ্ববিদ্যালয় প্রাঙ্গণে ছিল কেবল ছাত্র। কিন্তু ২২শে ফেব্রুয়ারীর মেডিকেল কলেজ হোস্টেল প্রাঙ্গণে নিহতের জানাজার জামাতে অধিকাংশ ছিল সাধারণ মানুষ। ২১শে\'র আন্দোলন সম্ভব হয়েছিল ১৪৪ ধারা ভঙ্গ করার সিদ্ধান্তের কারণে। ২২শের অভ্যুত্থান সম্ভব হয়েছিল গায়েবি জানাজার সিদ্ধান্তের কারণে। আর এ দু\'টো সিদ্ধান্তই ছিল ঢাকা বিশ্ববিদ্যালয় রাষ্ট্রভাষা সংগ্রাম কমিটির মাধ্যমে সাধারণ ছাত্রদের যার মূল নায়কের ভূমিকায় ছিলেন ভাষা সৈনিক আব্দুল মতিন। অসীম সাহসিকতার সাথে তিনি যদি এই সব ঝুঁকি গ্রহণ না করতেন তাহলে হয়ত আজকে বাংলা ভাষাকে রাষ্ট্রভাষা হিসেবে পেতামনা। তাঁর সাহসিকতার কারণেই শেষ পর্যন্ত পাকিস্তান সরকার বাংলাকে পাকিস্তানের রাষ্ট্রভাষা হিসাবে স্বীকৃতি দিতে বাধ্য হয়েছিলো। মা-মাটির প্রতি তাঁর সেই অপার ভালবাসা, সূদুর প্রসারী চিন্তা-চেতনা, সিদ্ধান্তে অটল থাকার মত দৃঢ় মানসিকতা সবকিছু মিলে অনেক সাধারণ মানুষের ভেতর তিনি এক অসাধারণ মানুষ। যেন জ্বলজ্বলে নক্ষত্র হয়ে মানুষের হৃদয়ের মনিকোঠায় স্থান দখল করে আছেন। আর তাইতো তিনি স্মরণীয় বরণীয়। ২৩শে ফেব্রুয়ারী সারারাত জেগে, যেখানে প্রথম পুলিশের গুলিতে অনেক তরুণ সতেজ সম্ভাবনাময় প্রাণ হারিয়ে গেল, সেই মেডিকেল কলেজ প্রাঙ্গণে মেডিকেলের ছাত্ররা একটি \'শহীদ মিনার\' নির্মাণ করে। আবেগ জড়িত, তত্‍পর এই বিশাল দলের কাজটি সুষ্ঠুভাবে সম্পন্ন হওয়ার ক্ষেত্রে নেতৃত্ব দিয়েছিলেন আব্দুল মতিন। অনেক ব্যথা, অনেক কষ্ট, হৃদয় ছেড়া হাহাকার দীর্ঘশ্বাস ইটের স্তরে স্তরে গেঁথে অবশেষে নির্মিত হল শহীদ মিনার।\r\n\r\nএরপর ১৯৫২ সালের ৭ মার্চ, আব্দুল মতিন ঢাকায় একটি বাড়িতে অন্যান্য নেতাদের সাথে ভাষা আন্দোলন বিষয়ক একটি গোপন মিটিং-এ মিলিত হয়েছেন। ঐ দিন অন্যান্যদের সাথে পুলিশ আচমকা তাঁকেও গ্রেফতার করে। এক বছরের জেল হয়ে যায় তাঁর। কিন্তু সরকার জানত তাঁকে জেলে পুরে সমস্ত কর্মকান্ড বন্ধ করা সম্ভব নয়। তাই আব্দুল মতিনকে আন্দোলন থেকে বিচ্ছিন্ন করতে সরকার তাঁকে লন্ডনে ৩ বছরের একটি স্কলারশিপের লোভনীয় প্রস্তাব প্রদান করে। কিন্তু লোভ, মোহ, ভয় কোন কিছুই যে তাঁকে তাঁর দায়িত্ব থেকে কখনো টলাতে পারেনি। তাই অবলীলায় এই প্রস্তাব তিনি ফিরিয়ে দেন। এরপর এক বছর জেলের ঘাণি টেনে ১৯৫৩ সালের ১৪ মার্চ তিনি মুক্তি পান।\r\n\r\nরাজনৈতিক সম্পৃক্ততা\r\n\r\n১৯৫২ সালে কারাবাসের সময় আব্দুল মতিনের কিছু কম্যুনিস্ট নেতার সাথে পরিচয় হয়। এদের মধ্যে বাংলা অবিভক্ত প্রদেশের যশোরের প্রভিনশিয়াল কমিটির সদস্য কৃষ্ণ বিনোদ রায়ের সঙ্গে পরিচিত হন এবং তিনি আব্দুল মতিনের তেজস্বী ও তুখোড় চিন্তা চেতনা এবং সেই সাথে সংগ্রামী মনোভাবের প্রতি আকৃষ্ট হয়ে পড়েন। আব্দুল মতিনকে তিনি কম্যুনিস্ট পার্টিতে সক্রিয় সদস্য হিসাবে অন্তর্ভুক্ত হতে আমন্ত্রণ জানান। আব্দুল মতিন বেশ আগ্রহী হয়ে ওঠেন এবং এভাবেই পূর্ব পাকিস্তান কম্যুনিস্ট পার্টির সাথে যুক্ত হয়ে পড়েন। জেল থেকে মুক্ত হয়ে ১৯৫৩ সালে ছাত্র ইউনিয়নের কাউন্সিলে আব্দুল মতিনকে প্রেসিডেন্ট নির্বাচন করা হয়। তিনি ছিলেন ছাত্র ইউনিয়নের নির্বাচিত ২য় প্রেসিডেন্ট।\r\n\r\n১৯৫৩ সালের ২৯ ডিসেম্বর করাচিতে সমগ্র পাকিস্তানের ছাত্রদের সম্মেলনে অল পাকিস্তান স্টুডেন্ট কনভেনশন অনুষ্ঠিত হন। ছাত্র ইউনিয়নের পক্ষ থেকে আব্দুল মতিন এবং ছাত্রলীগের পক্ষ থেকে স্কুল শিক্ষক কামরুজ্জামানকে পূর্ব পাকিস্তানের প্রতিনিধি হিসাবে সেখানে প্রেরণ করা হয়। কিন্তু ইংরেজীতে পারদর্শিতার অভাব থাকায় কামরুজ্জামান আব্দুল মতিনকে পূর্ব পাকিস্তানের হয়ে কথা বলার একতিয়ার প্রদান করেন। আব্দুল মতিন সেই কনভেনশনে পূর্ব পাকিস্তানের পক্ষ থেকে ৩টি দাবী উত্থাপন করেন। প্রথমত, বাংলাদেশ একটি অখন্ড প্রদেশ তাই একে স্বায়ত্ত্বশাসন দিতে হবে। দ্বিতীয়ত, সংখ্যাগরিষ্ঠ বাঙালী জাতির ভাষা হিসাবে বাংলা ভাষাকে রাষ্ট্র ভাষার মর্যাদা প্রদান করতে হবে। এবং তৃতীয়ত, এই দাবী এবং কর্মসূচিকে অস্বীকার করার পরিপ্রেক্ষিতে মুসলীম লীগের অপসারণ। কিন্তু এই ৩টি দাবী ছাত্রদের মধ্যে তুমুল আলোড়ন তোলে এবং তারা এই দাবীর বিরুদ্ধে প্রতিবাদ জানায়। পরবর্তীতে একটি মিটিং এর মাধ্যমে আব্দুল মতিন তার এই দাবীর পক্ষে শক্তিশালী যুক্তি তুলে ধরেন এবং এর বাস্তবতা প্রমাণ করতে সক্ষম হন। এবং এরই পরিপ্রেক্ষিতে শেষ পর্যন্ত ৩ দিনের এই কনভেশনে আব্দুল মতিনের দাবীগুলো সকল ছাত্রদের কাছে সমর্থন লাভ করে।\r\n\r\n১৯৫৪ সালে যুক্ত ফ্রন্টের নির্বাচনে আব্দুল মতিন নমিনেশন পান। কিন্তু এক্ষেত্রে সোহরাওয়ার্দির আপত্তি ছিল। তিনি তাঁকে বাদ দিয়ে দেন এবং অজুহাত হিসাবে বলেন আব্দুল মতিন বয়সে অনেক ছোট। আব্দুল মতিন মর্মাহত হলেও নির্বচনের জন্য অক্লান্ত পরিশ্রম করে যান এবং যুক্তফ্রন্টকে জয়ী করতে সব রকমের প্রচেষ্টা চালান। তাঁর এই কর্মতত্পরতার ফল স্বরূপ, ১৯৫৪ সালে তিনি পাবনা জেলার কম্যুনিস্ট পাটির জেনারেল সেক্রেটারি হিসাবে নিযুক্ত হন। এরপর ১৯৫৭ সালে তিনি মাওলানা আব্দুল হামিদ খান ভাসানীর ন্যাশনাল আওয়ামী পার্টিতে যোগ দেন। ভাসানীর ন্যাশনাল আওয়ামী পার্টির একটি অঙ্গ সংগঠন হিসেবে জাতীয় কৃষক সমিতি নতুনভাবে সংগঠিত হয়। জাতীয় কৃষক সমিতির পাবনা জেলা কমিটির সভাপতি হিসাবে আব্দুল মতিন নিযুক্ত হন এবং অত্যন্ত নিষ্ঠার সাথে কাজে মনোনিবেশ করেন। তিনি সকল গণতান্ত্রিক সংগ্রামের সাথে নিজেকে সব সময় যুক্ত রেখেছেন। তিনি কৃষকদের দুয়ারে দুয়ারে গিয়ে কৃষকদের দুঃখ দুর্দশা অনুভব করার চেষ্টা করেছেন। তিনি তাদের কষ্ট খুব ভালভাবে অনুধাবন করতে পারতেন কারণ তিনি নিজেকে তাদেরই একজন বলে মনে করতেন। এরপর ১৯৬৮ সালে তিনি চারু মজুমদারের পূর্ব পাকিস্তান কম্যুনিষ্ট পাটিতে যোগ দেন। চারু মজুমদার শেখ মুজিবরের নেতৃত্বে এবং মতাদর্শের ভিত্তিতে স্বাধীনতা আন্দোলনের পক্ষপাতিত্ব করতেন না। তিনি শেখ মুজিবরের রক্ষী বাহিনীকে পর্যুদস্ত করতে একটি শক্তিশালী দল গঠন করতে চেয়েছিলেন। কিন্তু শেষ পর্যন্ত আব্দুল মতিন নিজের চিন্তার সাথে চারু মজুমদারের চিন্তা ভাবনা মেলাতে ব্যর্থ হন।\r\n\r\nএভাবে আব্দুল মতিন বিভিন্ন সময়ে বিভিন্নভাবে রাজনীতির সাথে সম্পৃক্ত হয়ে পড়েন। কিন্তু অবদমিত হয়ে বা অন্যায় কিছু মেনে নেয়ার মত মানসিকতা তাঁর ছিল না। তাই রাজনৈতিক নেতৃত্বের সাথে যখনই তাঁর মতের মিল হয়নি বা অন্যায় চিন্তা ভাবনার ক্ষেত্রে তিনি কখনো আপোষ করেননি। তিনি প্রতিবাদ করেছেন, মাথা উঁচু করে দাঁড়িয়েছেন, প্রয়োজনে অন্যায়ের জায়গা ছেড়ে দিয়ে চলে এসেছেন তবুও অন্যায়/মিথ্যার কাছে মাথা নত করেননি কখনো। আব্দুল মতিনের বাবা আব্দুল জলিল ও ভাই গোলাম হোসেন মনু ১৯৭১ এর যুদ্ধে পাক বাহিনীর হাতে নিহত হন। পরে ১৯৭৪ সালে অন্য ভাই আব্দুল গাফ্ফার ও তিন চাচাত ভাই রক্ষী বাহিনীর হাতে নিহত হন। এরপর ১৯৭২ সালে আব্দুল মতিন রক্ষী বাহিনীর হাতে ধরা পড়েন এবং তাঁকে পুলিশের হাতে সোপর্দ করা হয়। এরপর দীর্ঘ ৫ বছর জেলে থেকে ১৯৭৭ সালের এপ্রিল মাসে তিনি মুক্তি পান। জেল থেকে মুক্তি পাওয়ার পর আবার তিনি কম্যুনিস্ট পার্টিতে যোগ দেন এবং নতুন করে আবার কৃষক সমিতি গড়ে তোলেন। আব্দুল মতিন ভাসানী পরিষদের প্রেসিডেন্ট হিসেবে দায়িত্ব পালন করেছেন।\r\n\r\nপারিবারিক পরিধি/বিস্তৃতি\r\n\r\nআন্দোলন সংগ্রামে আব্দুল মতিন এতোটাই জড়িত ছিলেন যে সংসার ধর্মপালন করার একটা বিষয় যে সমাজে প্রচলিত আছে তা কখনো তাঁর মনেই হয়নি। এভাবে জীবন থেকে যখন ৪০টি বছর চলে গেছে তখন হঠাত্‍ই নিজেকে বৈবাহিক জীবনে আবদ্ধ করে ফেলেন। গুলবদননেসা মনিকা নামে এক দুঃসাহসী মেয়ের সাথে তিনি নতুন সংসার জীবন শুরু করেন ১৯৬৬ সালে। মনিকা ছিলেন ফকির মোহাম্মদ মোল্লার চতুর্থ কন্যা। পাবনা জেলার ঈশ্বরদী উপজেলার ফতেহ মোহাম্মদপুরের স্থায়ী বাসিন্দা ছিলেন তারা। মনিকাও কম্যুনিস্ট পার্টির একজন সদস্য ছিলেন। মূলত গ্রামের পিছিয়ে পড়া মেয়েদের নিয়ে তিনি কাজ করতেন। ঈশ্বরদী স্কুল ও মিরপুর আদর্শ উচ্চ বিদ্যালয়ে বিভিন্ন সময়ে স্কুল শিক্ষক হিসাবে দায়িত্ব পালন করেছেন। এছাড়াও তিনি বিএভিএস নামে একটি সেবামূলক সংগঠনের সাথে জড়িত ছিলেন। আব্দুল মতিন ও মনিকা ২টি মেয়ে সন্তানের গর্বিত পিতা-মাতা। বড় মেয়ে মাতিয়া বানু সুকু ঢাকা বিশ্ববিদ্যালয়ের চারুকলা ইনিস্টিটিউট থেকে অনার্স ও মাষ্টার্স করেছেন। ছোট মেয়ে মালিহা শুভন হোম ইকোনমিক্স কলেজের পুষ্টি বিভাগ থেকে অনার্স ও মাষ্টার্স করেছেন।\r\n\r\nঅর্জিত পুরস্কার/স্বীকৃতি\r\n\r\nএক জীবনে আব্দুল মতিন দেশ ও দশের জন্য যে অবদান রেখেছেন তার মূল্যায়ন পুরস্কারের মাধ্যমে সম্ভব নয়। তবুও কাজের স্বীকৃতি স্বরূপ তিনি অনেক সম্মাননা অনেক পুরস্কার অর্জন করেছেন।\r\n<ul type=\"disc\">\r\n 	<li style=\"list-style-type: none;\">\r\n<ul type=\"disc\">\r\n 	<li>১৯৯৮ সালে দৈনিক জনকণ্ঠ পত্রিকা আব্দুল মতিনকে গুণীজন ও প্রতিভা সম্মাননা ১৯৯৮ প্রদান করেন। এক লক্ষ টাকা তাত্‍ক্ষনিকভাবে এবং প্রতি মাসে ৫ হাজার টাকা অনুদান হিসাবে তাঁকে প্রদান করা হয়।</li>\r\n</ul>\r\n</li>\r\n</ul>\r\n&nbsp;\r\n<ul>\r\n 	<li>১৮ ফেব্রুয়ারী ২০০০, যুক্তরাষ্ট্রের নিউইয়র্কে ২১শে ফেব্রুয়ারী উপলক্ষে একটি সংবর্ধনা অনুষ্ঠানে ভাষা সৈনিক হিসাবে তিনি আমন্ত্রিত হন ।</li>\r\n</ul>\r\n<ul>\r\n 	<li>২০০১ সালে তাঁকে একুশে পদক প্রদান করা হয়।</li>\r\n</ul>\r\n<ul>\r\n 	<li>২০০২ সালে তাঁকে জাতীয় জাদুঘর থেকে সম্মাননা স্মারক প্রদান করা হয়।</li>\r\n</ul>\r\n<ul>\r\n 	<li>২০০৪ সালে শেরে বাংলা জাতীয় পুরস্কার অর্জন করেন।</li>\r\n</ul>\r\n<ul>\r\n 	<li>২৮ ডিসেম্বর ২০০১, বাংলা একাডেমী প্রদত্ত ফেলোশিপের জন্য সম্মাননা প্রতীক অর্জন করেন।</li>\r\n</ul>\r\n<ul>\r\n 	<li>২০০৬ সালের ২৮ ফেব্রুয়ারী দৈনিক আমাদের সময় থেকে তিনি সম্মাননা পুরস্কার গ্রহণ করেন।</li>\r\n</ul>\r\n<ul>\r\n 	<li>বাংলা একাডেমী প্রদত্ত ফেলোশিপের জন্য সম্মাননা- প্রতীক, ২৮ ডিসেম্বর ২০০১।</li>\r\n</ul>\r\n<ul>\r\n 	<li>জাতীয় প্রেসক্লাব কর্তৃক ১৩ আগস্ট ২০০৪ সালে উন্নয়ন অর্থনীতি স্বর্ণপদক -২০০৫ প্রদান করা হয়।</li>\r\n</ul>\r\n<ul>\r\n 	<li>ভাষা সৈনিক সংবর্ধনা পরিষদ, সিলেট থেকে ২০০২ সালে তাঁকে সম্মাননা প্রদান করা হয়।</li>\r\n 	<li>মুক্তিযুদ্ধ গণ পরিষদ ১৪ মে, ২০০৫ সালে তাঁকে সম্মাননা প্রদান করে।</li>\r\n</ul>\r\n&nbsp;\r\n\r\nউল্লেখিত পুরস্কার ছাড়াও তিনি অনেক পুরস্কার অর্জন করেছেন। তাঁর এত বছরের বিশাল সঞ্চয় তিনি নব প্রজন্মকে দিতে চেয়েছিলেন। \'হৃদয় আমার চায় যে দিতে কেবল পেতে নয়, বয়ে বয়ে বেড়াতে সে তার যা কিছু সঞ্চয়\' - রবীন্দ্রনাথের মত আব্দুল মতিনও তাঁর সঞ্চয় উজার করে দিয়ে এই বিশাল ইতিহাসকে আরও প্রাণ প্রাচুর্যময় করে তুলতে চেয়েছিলেন। তাই তিনি সত্য ও প্রকৃত ইতিহাস তুলে ধরতে রচনা করেছেন বেশ কিছু গল্প।\r\n\r\nস্বরচিত পুস্তকসমূহ /গ্রন্থাবলী\r\n\r\nতিনি কখনো অলস সময় পার করেননি। তাঁর এই দীর্ঘ জীবনে সংগ্রামের পাশাপাশি তিনি কিছু বইও লিখেছেন। এই বইগুলো তাঁর চিন্তা, চেতনা, সত্ত্বাকে ধারণ করে চলেছে। তাঁর রচিত গ্রন্থাবলী-\r\n<ul type=\"disc\">\r\n 	<li style=\"list-style-type: none;\">\r\n<ul type=\"disc\">\r\n 	<li>জীবন পথের বাঁকে বাঁকে</li>\r\n</ul>\r\n</li>\r\n</ul>\r\n&nbsp;\r\n<ul>\r\n 	<li>গণ চীনের উত্‍পাদন ব্যবস্থা ও দায়িত্ব প্রথা, <span lang=\"BN\" xml:lang=\"BN\">প্রকাশকাল : ১৯৮৫</span></li>\r\n</ul>\r\n<ul>\r\n 	<li>ভাষা আন্দোলন ইতিহাস ও তাত্‍পর্য, প্রকাশকাল : ১৯৯১, আব্দুল মতিন ও আহমদ রফিক</li>\r\n</ul>\r\n<ul>\r\n 	<li>বাঙালী জাতির উত্‍স সন্ধান ও ভাষা আন্দোলন, প্রথম প্রকাশ : ১৯৯৫</li>\r\n</ul>\r\n&nbsp;\r\n\r\nদীর্ঘ জীবন সংগ্রামের শেষ পর্যায়ে এসে তাঁকে প্রতিটি মুহুর্তে শরীরের সাথে যুদ্ধ করতে হয়েছে। বিভিন্ন রোগ ব্যাধি শরীরকে আক্রমণ করেছে। কিন্তু তাঁর চির তরুণ চির নবীন মনকে কখনো আক্রান্ত করতে পারেনি। ১৯৯৭ সালে জানা যায় যে তাঁর হার্টে ব্লক হয়ে গেছে। এজন্য তিনি কলকাতাতে চিকিত্সা নেন এবং ঐ সময় দিল্লীর স্কট হাসপাতালে তাঁর হার্টের বাইপাস সার্জারী করানো হয়। এই সব রোগ ব্যাধির সাথে যুদ্ধ করতে গিয়ে তাঁকে রাজনৈতিক কর্মকান্ড থেকে নিজেকে দূরে সরিয়ে ফেলতে হয়। শেষ বয়সে এসে যদিও তিনি সক্রিয়ভাবে কোন কিছুর সাথে জড়িত ছিলেন না তবুও তিনি সমাজ রাষ্ট্র থেকে নিজেকে একেবারে বিচ্ছিন্ন করে ফেলেননি। তিনি সবসময় প্রগতিশীল চিন্তা চেতনার সাথে নিজেকে জড়িয়ে রেখেছেন। তিনি তাঁর লেখার মাধ্যমে নতুন প্রজন্মের কাছে সত্য ইতিহাস পৌছে দিতে চেয়েছেন। সত্য, সুন্দর স্বপ্ন গড়ে দিতে চেয়েছেন।\r\n\r\nমৃত্যু : আব্দুল মতিন ২০১৪ সালের ৮ অক্টোবর মারা যান।\r\n\r\n<em>লেখক : কিমিয়া মারুশাত</em>', 'আব্দুল মতিন', '', 'inherit', 'closed', 'closed', '', '6578-revision-v1', '', '', '2019-09-22 16:10:20', '2019-09-22 10:10:20', '', 6578, 'http://gunijan.org.bd/newsite/?p=6582', 0, 'revision', '', 0),
(6583, 6, '2019-09-22 16:12:02', '2019-09-22 10:12:02', '[vc_row css=\".vc_custom_1542439890441{margin-bottom: 40px !important;}\"][vc_column][vc_column_text]\r\n<h3 style=\"text-align: center;\"><strong>আলোকচিত্র প্রদর্শনী</strong></h3>\r\n[/vc_column_text][/vc_column][/vc_row][vc_row css=\".vc_custom_1542439509500{margin-bottom: 30px !important;}\"][vc_column width=\"1/4\"][vc_single_image image=\"6579\" img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text]\r\n\r\n[/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][/vc_row][vc_row css=\".vc_custom_1542439509500{margin-bottom: 30px !important;}\"][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text]\r\n\r\n[/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][/vc_row]', 'ভাষা আন্দোলন  -->  আব্দুল মতিন --> আলোকচিত্র', '', 'publish', 'closed', 'closed', '', '%e0%a6%ad%e0%a6%be%e0%a6%b7%e0%a6%be-%e0%a6%86%e0%a6%a8%e0%a7%8d%e0%a6%a6%e0%a7%87%e0%a6%be%e0%a6%b2%e0%a6%a8-%e0%a6%86%e0%a6%ac%e0%a7%8d%e0%a6%a6%e0%a7%81%e0%a6%b2-%e0%a6%ae%e0%a6%a4%e0%a6%bf', '', '', '2019-09-22 16:12:14', '2019-09-22 10:12:14', '', 0, 'http://gunijan.org.bd/newsite/?page_id=6583', 0, 'page', '', 0),
(6585, 6, '2019-09-22 16:12:14', '2019-09-22 10:12:14', '[vc_row css=\".vc_custom_1542439890441{margin-bottom: 40px !important;}\"][vc_column][vc_column_text]\r\n<h3 style=\"text-align: center;\"><strong>আলোকচিত্র প্রদর্শনী</strong></h3>\r\n[/vc_column_text][/vc_column][/vc_row][vc_row css=\".vc_custom_1542439509500{margin-bottom: 30px !important;}\"][vc_column width=\"1/4\"][vc_single_image image=\"6579\" img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text]\r\n\r\n[/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][/vc_row][vc_row css=\".vc_custom_1542439509500{margin-bottom: 30px !important;}\"][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text]\r\n\r\n[/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][/vc_row]', 'ভাষা আন্দোলন  -->  আব্দুল মতিন --> আলোকচিত্র', '', 'inherit', 'closed', 'closed', '', '6583-revision-v1', '', '', '2019-09-22 16:12:14', '2019-09-22 10:12:14', '', 6583, 'http://gunijan.org.bd/newsite/?p=6585', 0, 'revision', '', 0),
(6584, 6, '2019-09-22 16:12:02', '2019-09-22 10:12:02', '[vc_row css=\".vc_custom_1542439890441{margin-bottom: 40px !important;}\"][vc_column][vc_column_text]\r\n<h3 style=\"text-align: center;\"><strong>আলোকচিত্র প্রদর্শনী</strong></h3>\r\n[/vc_column_text][/vc_column][/vc_row][vc_row css=\".vc_custom_1542439509500{margin-bottom: 30px !important;}\"][vc_column width=\"1/4\"][vc_single_image image=\"6579\" img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text]\r\n<p style=\"text-align: center;\"></p>\r\n[/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][/vc_row][vc_row css=\".vc_custom_1542439509500{margin-bottom: 30px !important;}\"][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text]\r\n<p style=\"text-align: center;\"></p>\r\n[/vc_column_text][/vc_column][vc_column width=\"1/4\"][vc_single_image img_size=\"300x300\"][vc_column_text][/vc_column_text][/vc_column][/vc_row]', 'ভাষা আন্দোলন  -->  আব্দুল মতিন --> আলোকচিত্র', '', 'inherit', 'closed', 'closed', '', '6583-revision-v1', '', '', '2019-09-22 16:12:02', '2019-09-22 10:12:02', '', 6583, 'http://gunijan.org.bd/newsite/?p=6584', 0, 'revision', '', 0);
INSERT INTO `gun_posts` (`ID`, `post_author`, `post_date`, `post_date_gmt`, `post_content`, `post_title`, `post_excerpt`, `post_status`, `comment_status`, `ping_status`, `post_password`, `post_name`, `to_ping`, `pinged`, `post_modified`, `post_modified_gmt`, `post_content_filtered`, `post_parent`, `guid`, `menu_order`, `post_type`, `post_mime_type`, `comment_count`) VALUES
(6586, 6, '2019-09-22 16:12:53', '2019-09-22 10:12:53', '<ul class=\"blog-side-ul\">\r\n 	<li><a href=\" http://gunijan.org.bd/newsite/?page_id=6583 \">আলোকচিত্র </a>,</li>\r\n 	<li><a href=\"http://gunijan.org.bd/newsite/?page_id=4429\"> অডিও / ভিডিও / ফাইল </a></li>\r\n</ul>\r\nআব্দুল মতিন: যে নামটি বহন করে চলেছে ভাষা আন্দোলনের ইতিহাস\r\n\r\nআমাদের আবেগ, ভালবাসা, কষ্ট, হাহাকার, সুখ, দুঃখ, স্বপ্ন, ঘৃণা, কান্না, প্রতিটি মুহুর্ত, প্রতিটি ক্ষণ, প্রতিটি অনুভূতির সঙ্গে জড়িয়ে আছে বাংলা ভাষা। বাংলা ভাষা ছাড়া আমাদের আবেগ, ভালবাসা, কান্না, ঘৃণা, হাহাকার, সুখ, দুঃখ সবকিছু ম্লান হয়ে যায়। বাংলা ছাড়া আমাদের ভালবাসা প্রাণ পায় না, দুঃখগুলো জমাট বেঁধে যায়, ঘৃণা স্তুপ হয়ে যায়। তাই আবেগ অনুভূতিগুলো সজীব করতে প্রাণখুলে হাসতে, গাইতে, চলতে, ফিরতে আমাদের চাই মায়ের ভাষা, বাংলা ভাষা। পৃথিবীর আলো গায়ে মেখে পরম মমতায় যে শিশুটি তার মাকে ভালবেসে গলা জড়িয়ে ধরবে, সে কি অন্যের ভাষায় তার মাকে ডাকবে? সেই ভালবাসাতে কি তৃপ্তি হয়? তাইতো আমরা মায়ের ভাষার জন্য প্রাণ দিয়েছি। রক্ত দিয়ে বাংলা ভাষাকে রাষ্ট্রভাষার মর্যাদা দিয়েছি।\r\n\r\nযে ভাষার সঙ্গে আমাদের সর্বস্ব জড়িয়ে আছে, সেই ভাষাকে বর্বর পাকিস্তানী কেড়ে নিতে চেয়েছিল। আমাদের শেকড়কে উপড়ে ফেলতে চেয়েছিল। আর তাই নাড়ীর টানে বাংলা ভাষাকে মায়ের ভাষাকে টিকিয়ে রাখতে বাংলার দামাল ছেলেরা বুকের তাজা রক্ত ঢেলে দিয়েছে। সালাম, বরকত, আসাদের রক্তে লাল হয়েছে রাজপথ। ভাষার জন্য যুদ্ধ করার, রক্ত দেয়ার এমন ইতিহাস পৃথিবীতে দ্বিতীয়টি আর নেই।\r\n\r\n\'আব্দুল মতিন\' এমন একটি নাম যে নামটি বহন করে চলেছে এক প্রাচুর্যময় ইতিহাস। বাংলা ভাষার নবজন্মের ইতিহাসের সঙ্গে জড়িয়ে আছে এই নামটি। আব্দুল মতিন নামটা যেন প্রসবের বেদনা আর সৃষ্টির আনন্দ একই সাথে ধারণ করে চলেছে। আজ আমরা সেই মহান মানুষটি সম্পর্কে কিছু জানব।\r\n\r\nজন্ম ও বংশ পরিচয়\r\n\r\nসিরাজগঞ্জের চৌহালী উপজেলার একটি ছোট্ট সবুজ গ্রাম ধুবালীয়া। নীল আকাশ আর সবুজ জমিন যেখানে একাকার হয়ে আছে সেখানেই ধুবালীয়া গ্রাম। ১৯২৬ সালের ৩রা ডিসেম্বর এক কনকনে শীতের রাতে বাবা আব্দুল জলিল ও মা আমেনা খাতুনের ঘর আলো করে জন্ম হল আব্দুল মতিনের। দুধসাদা গায়ের রং, ফুটফুটে সুন্দর চেহারা। দেবদূতের মত মুখখানি দেখলে যেন মনটা জুড়িয়ে যায়। হয়তবা আমেনা খাতুনের ভালবাসা আর ভালবাসা মাখানো একফোটা চোখের পানি নজর টিপ হয়ে সারাটা জীবন আব্দুল মতিনকে রক্ষা করেছে। মায়া জড়ানো হাসি, গালে গোলাপি আভা, সারা গায়ে আদর মাখা এই শিশুটিকে তাই আদর করে সবাই ডাকত \'গেদু\' বলে। আব্দুল জলিল ও আমেনা খাতুনের প্রথম ছেলে গেদু। তাঁরা তাঁদের আদরের ছেলেকে নিয়ে বেশিদিন সুখে সংসার করতে পারেনি। কারণ কিছু দিন পর সর্বনাশা যমুনা নদী তাঁদের সর্বস্ব গ্রাস করে নিলো।\r\n\r\nমধ্যবিত্ত কৃষক আব্দুল জলিল যখন অনেক ঘাম ঝরিয়ে নতুন বাসস্থান গড়ে তুললেন তখন আবার তাঁদের সংসারে খুশির ছোঁয়া লাগে। কিন্তু চির বহমান সেই শান্ত যমুনা আবার ক্ষেপে ওঠে। গ্রাস করার নেশায়, উম্মাদ, মাতাল যমুনা ফুঁসে ওঠে। সর্বগ্রাসী যমুনা তলিয়ে নেয়, ভাসিয়ে নিয়ে যায় মধ্যবিত্ত জলিলের ঘরের সর্বস্ব। এই অসহায় অবস্থার মধ্যেই ম্যাট্রিকুলেট আব্দুল জলিল একটি চাকুরী খুঁজতে থাকেন। ১৯৩০ সালের কথা। সুপারভাইস স্টাফ হিসাবে মাত্র ৫০ টাকার বেতনে আব্দুল জলিলের চাকুরী হয় জালাপাহারের ক্যান্টনমেন্টে। আব্দুল জলিল তাঁর সব কিছু চুকিয়ে দিয়ে হিমালয়ের দাজিলিং এ গিয়ে উপস্থিত হন এক নতুন স্বপ্নের আশায়।\r\n\r\nএরপর ১৯৩২ সালে পরিবারসহ থাকার জন্য তিনি স্টাফ কোয়ার্টার পেলেন। তিন ছেলে আর এক মেয়ে সহ মোট ছয় জনের পরিবার নিয়ে নতুন জীবন শুরু হল দার্জিলিং এর জালাপাহারে। অনেক সুখের আর আনন্দের ছিল সেই সময়টা। ধুবালিয়া গ্রামের সেই ভাঙা গড়ার খেলা নেই, নেই অস্বচ্ছলতা। অন্তত জীবনের নিশ্চয়তা খুঁজে পাওয়া গেল। জীবন যেন ছন্দ খুজে পেল। সময়গুলো যেন বাতাসে ভর করে উড়ে বেড়াতে লাগল। কিন্তু ১৯৩৩ সালে গেদুর (আব্দুল মতিনের) যখন ৮ বছর তখনই আবার ছঁন্দ পতন ঘটল জীবনের। চিকিত্‍সার অভাবে অ্যাকলেমশিয়া রোগে মারা গেলেন তাঁর মা। শৈশবে মাতৃহারা মতিনের মধ্যে তাই সব সময় মায়ের জন্য একটা মমতা কাজ করতো। এই মমত্ববোধই তাঁকে ভাষার জন্য লড়তে অনুপ্রাণিত করেছিল।\r\n\r\nশৈশবের দার্জিলিং\r\n\r\nআকাশের বিশালতা আর পাহাড়ের চূড়া ছূঁয়ে যায় পেজা পেজা মেঘ। দুরন্তপনায় ছুটে বেড়ানো এই মেঘগুলো থমকে দাঁড়ায় এক জানালায় এসে। অবাক বিস্ময়ে দেখে মা হারা এক ছেলে ওদের যেন বুঝতে চায়, জানতে চায়। কিছু স্বপ্ন আর মায়া জড়ানো ঐ কচি মুখখানি, সজিব চোখ দু\'টো কি যেন খুঁজে বেড়ায়। আর মেঘগুলো তাই আরো কাছে আসে। এরপর জানালার কাছে বিন্দু বিন্দু পানি হয়ে নিঃশেষ হয়ে যায়। মায়ের ভালবাসা, স্নেহ, আদর প্রত্যাশী এক সম্ভাবনাময় ছেলেকে ওদের ভালবাসতে ইচ্ছে করে। আর মেঘেরা ছেলেটাকে আকাশ ছোঁয়া বিশালতা আর পাহাড়ময় স্বপ্ন এঁকে দিয়ে যায়। এই বিশালতা আর স্বপ্নকে ধারণ করে চিন্তার ক্ষেত্রটাকে বিস্তৃত করে চলে সেই ক্ষুদে আব্দুল মতিন।\r\n\r\nদার্জিলিং-এর বাংলা মিডিয়াম স্কুল মহারানী বালিকা উচ্চ বিদ্যালয়ে ১৯৩২ সালে আব্দুল মতিন শিশু শ্রেণীতে ভর্তি পরীক্ষা দিলেন এবং তখন থেকেই শুরু হল তাঁর শিক্ষা জীবন। খুব স্বল্প রোজগার হলেও আব্দুল মতিনের বাবা ছেলেমেয়েদের পড়ালেখার ব্যাপারে খুবই সতর্ক ছিলেন। আব্দুল মতিনও অনেক আগ্রহ আর উত্‍সাহ নিয়ে শিক্ষা জীবন শুরু করেছিলেন। কিন্তু পরম আশ্রয় আর ভালবাসার জায়গাটুকু অর্থাত্‍ মাকে হারিয়ে আব্দুল মতিন হয়ে পড়েন অসহায়। উচ্ছল, উজ্জ্বল, আনন্দে ভরপুর পৃথিবীটা যেন হঠাত্‍ মৃতময়, অনুজ্জ্বল আর অষ্পষ্ট হয়ে গেল। মাকে ছাড়া, মায়ের ভালবাসা ছাড়া পৃথিবীটা তার কাছে অর্থহীন হয়ে গেল। এই দুনিয়াটাকে তার আর আপন মনে হত না। মায়ের ভালবাসা পাওয়ার জন্য বুকের ভেতরটা খাঁ খাঁ করত । হাহাকার করত শূণ্য হৃদয়। দুঃখ ভারাক্রান্ত হৃদয়টা একটুখানি আশ্রয় আর ভালবাসা খুঁজে ফিরত। কিন্তু কোথায় সেই আদর, সেই মায়ের কোলের নিশ্চয়তা। কোথায় গেলে একটুখানি শান্তি পাওয়া যাবে। তার এই কষ্ট, মা হারানোর জ্বালা আরও দ্বিগুন হয়ে গেল যখন তার বাবা আবার বিয়ে করে তাদের জন্য নতুন মা নিয়ে আসলেন। এক ছোট্ট মাতৃহারা অসহায় শিশুর ক্ষত-বিক্ষত অন্তরের দগদগে ঘায়ে যে কতখানি ব্যথা হল সে খবর কেউ নিল না। আর এভাবেই এই শিশুটার জীবন হয়ে পড়ল ছন্নছাড়া।\r\n\r\nশিক্ষা জীবন\r\n\r\nআব্দুল মতিনের পড়াশুনা শুরু হয় মহারানী গার্লস স্কুলে। ৪র্থ শ্রেণী পাশ করলে প্রাইমারী স্তরের যবনিকা ঘটে। এরপর ১৯৩৬ সালে দার্জিলিং গভর্মেন্ট হাই স্কুলে ভর্তি পরীক্ষা দিয়ে পঞ্চম শ্রেণীতে ভর্তি হন। কিন্তু স্কুল, পড়ালেখা, পরিবার কোন কিছুই আর তাঁর মনোযোগ ধরে রাখতে পারেনি। পাথর চাপা দিয়ে রাখা কষ্টগুলো বার বার তাঁকে উতলা করেছে। মনটা চঞ্চল হয়ে উঠেছে। স্কুল, পরিবার, মা হারানোর জ্বালা সবকিছুকে মেলাতে গিয়ে আব্দুল মতিন, মায়ের অনেক আদরের গেদু আরও বেশি অসহায় হয়ে পড়েছেন। বড় বেশি অভাগা মনে হত নিজেকে। জমিয়ে রাখা কষ্টগুলো, দুঃখগুলো, ব্যথাগুলো দেখানোর মত কেউ ছিল না। বড় অভিমানী এই ছেলের অভিমানকে প্রশ্রয় দেয়ার মত কেউ ছিল না। বাবা মাথায় হাত রেখে বলত না- কষ্টগুলো আমাকে দাও। মায়ের মত বুকে জড়িয়ে সব ব্যথা মুছেও দিত না। ভালবাসা দিয়ে সকল অশান্তি নিঃশেষ করে আত্মাকে জুড়িয়ে দিত না। আর তাই মায়ের ভালবাসার কাঙাল, অতৃপ্ত হৃদয়ের এক নাবালক ছেলে, নিজেকে গুটিয়ে নিল সমস্ত কিছু থেকে।\r\n\r\nভীষণ অনীহা নিয়েও একাডেমিক জীবনটাকে ধরে রেখেছিলেন তিনি। এই অবস্থার মধ্যেই তিনি ১৯৪৩ সালে এনট্রান্স পরীক্ষা দিলেন (Secondary Certificate Examination)। পরীক্ষায় উত্তীর্ণ হলেন ৩য় বিভাগ নিয়ে। একাডেমিক শিক্ষার প্রতি অনেক অবহেলা থাকলেও, চিন্তার জায়গাটাকে সংকীর্ণতার বেড়াজালে আবদ্ধ রাখেননি কখনো। তাঁর চিন্তার বাহু, শাখা-প্রশাখা সুনির্দিষ্ট জায়গায় থেমে থাকেনি তা বিস্তৃতি লাভ করেছে বহু দূর পর্যন্ত। তিনি মনীষিদের জীবনী পড়া শুরু করলেন। হযরত মোহাম্মদ (সঃ) এর জীবনী পড়তে গিয়ে মুগ্ধ হয়ে গেলেন। একজন মানুষ কিভাবে এত শক্তি অর্জন করতে পারে! তিনি অভিভূত হয়ে লক্ষ্য করলেন, মিথ্যা মানুষকে মনকে দূর্বল করে দেয়। আমাদের বিশ্ব নবী সত্যবাদী ছিলেন আর সততা ও সত্যবাদিতা তাকে নব নব শক্তি যুগিয়েছে প্রতিটি মূহুর্তে। শত আঘাতও তাকে ভাঙতে পারেনি। স্বশিক্ষিত হতে, নিজেকে পরিপূর্ণ মানুষ করে গড়ে তুলতে মহানবী (সঃ) এর কোন অক্ষর জ্ঞান এমন কি কোন একাডেমিক শিক্ষার প্রয়োজন হয়নি। আব্দুল মতিনও এই আদর্শ ধারণ করেন। মিথ্যাকে পরিহার করার চেষ্টা করতে থাকেন এবং মনকে নতুন করে রূপ দেবার এক অদম্য ইচ্ছা জেগে ওঠে তাঁর মধ্যে।\r\n\r\nইতোমধ্যে ২য় বিশ্বযুদ্ধ বিরাট আকার ধারণ করেছে। এই সময়ে তাঁর বাবার ২টি স্টেশনারী দোকানের বেশ উন্নতি হয়। যেখান থেকে অতিরিক্ত আয়ের মাধ্যমে তাঁদের পরিবারে স্বচ্ছলতা এসে ধরা দেয়। আব্দুল মতিন আর তাঁর ছোট ভাই আব্দুল জব্বার তাঁর বাবাকে এই কাজে সহযোগিতা করতেন। আব্দুল মতিনের বাবা চাইলেন ছেলে দার্জিলিং এ ভাল কোন কলেজে ভর্তি হোক। কিন্তু একরোখা আব্দুল মতিন পরিবারের বাঁধন ছিন্ন করে নিজেকে আলাদা করতে চাইলেন। নরম-কমল, সেই ছোট্ট হৃদয়টা যখন ভেঙ্গে চুরমার হয়ে গিয়েছিল, তখন সেই দুমরে মুচরে যাওয়া হৃদয়টার যত্ম কেউ নেয়নি। আর তাই সেই ভঙ্গুর হৃদয় নিয়ে আব্দুল মতিন পরিবারে মন বসাতে পারলেন না। পলাতক মনটা তাই পরিবার থেকে পালাতে চাইলো। যে পরিবারে তাঁর কষ্টগুলো, সুখ-দুঃখ, আনন্দ-বেদনা, কান্না-হাসিকে প্রশয় দেবার মত কেউ নেই, সে পরিবার কিভাবে তাঁকে ধরে রাখবে? অনেক হাসি, অনেক আনন্দ নিয়ে, কখনো বা অনেক বেদনা, অনেক হতাশা নিয়ে বাড়ি ফিরে মায়ের কোলে মুখ গুজে নিজেকে কখনো বিলীন করে দিতে পারেননি। এই কষ্টগুলো তাঁর সারা জীবনের। নিজের অনুভূতিগুলো পরিবারের সাথে বিনিময় করতে না পেরে তাঁর মনে অনেক ক্ষোভ তৈরি হয়েছিলো। সেজন্যই তিনি সব সময় পরিবার ছেড়ে দূরে কোথাও চলে যেতে চেয়েছেন। আব্দুল মতিনের বাবা কিছুতেই তাঁর সিদ্ধান্ত থেকে তাঁকে টলাতে পারেননি। তিনি আবার মাতৃভূমি পাবনায় ফিরে আসেন। আব্দুল মতিনের মামা তাঁকে পাবনা এ্যাডওয়ার্ড কলেজে ভর্তি করাতে চেয়েছিলেন। কিন্তু সেখানেও আব্দুল মতিনের দ্বিমত ছিল। তিনি পরিবারের কারো সঙ্গেই নিজেকে জড়িয়ে রাখতে চাননি। সবার প্রতি তাঁর এক ধরণের চাপা অসন্তোষ ছিল।\r\n\r\nঅবশেষে ১৯৪৩ সালে রাজশাহী গভর্মেন্ট কলেজে ইন্টারমিডিয়েট প্রথম বর্ষে ভর্তি হলেন। কলেজ ক্যাম্পাসের নতুন হোস্টেলের একটি রুমে থেকে পড়াশুনা চালিয়ে যেতে লাগলেন। যদিও লেখাপড়ার প্রতি তাঁর ছিল প্রবল অনীহা। পাঠ্যবই মুখস্ত করার মত মানসিকতা তাঁর কখোনোই ছিল না। প্রতিদিন ক্লাস করতেন এবং ক্লাস নোট পড়ে পরীক্ষা দিতেন। ২ বছর পর ১৯৪৫ সালে তিনি এইচ.এস.সি. পরীক্ষায় অংশগ্রহণ করেন এবং তৃতীয় বিভাগ নিয়ে উত্তীর্ণ হন।\r\n\r\nএই সময় তাঁর মন আবার নতুনত্বের নেশায় উন্মুখ হয়ে উঠে। থাকব নাকো বদ্ধ ঘরে/ দেখব এবার জগত্‍টাকে/ কেমন করে ঘুরছে মানুষ/ যুগান্তরের ঘূর্ণিপাকে। যদিও তিনি বদ্ধ ঘরে আবদ্ধ ছিলেন না, তবুও দুনিয়াটাকে আরও কাছে থেকে জানতে, চিনতে তাঁর মনের ভেতর আকুপাকু করত। দ্বিতীয় বিশ্বযুদ্ধের চরম আকার যদিও কিছুটা স্তিমিত হয়ে গেছে তবুও যুদ্ধকে কাছে থেকে দেখার জন্য, মানুষের কষ্টকে ভালভাবে উপলব্ধি করার জন্য আব্দুল মতিন বৃটিশ আর্মির কমিশন র‌্যাঙ্কে ভর্তি পরীক্ষা দেন। দৈহিক আকৃতি, উচ্চতা আত্মবিশ্বাস আর সাহসিকতার বলে তিনি ফোর্ট উইলিয়াম থেকে পরীক্ষায় উত্তীর্ণ হয়ে কমিশন পান। এরপর কলকাতা থেকে ব্যাঙ্গালোর গিয়ে পৌছান। কিন্তু ততদিনে যুদ্ধের পরিসমাপ্তি ঘটেছে। ফলে তিনি একটি সার্টিফিকেট নিয়ে আবার দেশে ফিরে এলেন। দেশে প্রত্যাবর্তনের পর তিনি ১৯৪৫ সালে ঢাকা বিশ্ববিদ্যালয়ে ব্যাচেলর অব আর্টস (পাশ কোর্স)-এ ভর্তি হলেন। ফজলুল হক হলে তাঁর সিট হয়। ১৯৪৭ সালে গ্র্যাজুয়েশন কোর্স শেষ করেন এবং পরে মাস্টার্স করেন ইন্টারন্যাশনাল রিলেশন বিভাগ থেকে। অনার্স কোর্স থেকে পাশ না করেও নতুন করে ইন্টারন্যাশনাল রিলেশন ডিপার্টমেন্টে মাস্টার্স করার পেছনেও রয়েছে এক মজার কাহিনী। তখন সদ্য হলে উঠেছেন, হলের অন্য এক ছাত্র মোয়াজ্জেম-এর সাথে আব্দুল মতিনের দ্বন্দ্ব শুরু হয়। এরই জের ধরে আব্দুল মতিন তার লেপ, তোষক, বই ইত্যাদি নিয়ে নিচে ফেলে দেন। ফলশ্রুতিতে সে অভিযোগ করেন প্রভোস্টকে। ইতিহাসের অধ্যাপক ড. মাহমুদ হোসেন ছিলেন সেই সময়ের ফজলুল হক হলের প্রভোস্ট। তিনি আব্দুল মতিনকে ডেকে নিয়ে জেরা শুরু করলেন। আব্দুল মতিন প্রত্যেকটি প্রশ্নের বাংলা উত্তর দিচ্ছিলেন কিন্তু প্রভোস্ট বাংলা বুঝতেন না। তিনি অনুরোধ করেন ইংলিশে উত্তর দিতে কিন্তু আব্দুল মতিনের সোজাসাপ্টা উত্তর- বাংলা তাঁর মাতৃভাষা, তাই প্রতিটা জবাব তিনি মাতৃভাষায়ই দিবেন। প্রভোস্ট তাই উপায়ান্তর না দেখে আব্দুল মতিনের সাথে আপোষ করেন। আব্দুল মতিনকে নির্দোষ ঘোষণা করেন এবং সেই সাথে আব্দুল মতিনের তারুণ্যকে। সম্প্রতিভ উত্তর, জড়তাহীন কথা বলা, আত্মবিশ্বাস, সাহসিকতা-সব মিলিয়ে আব্দুল মতিনের উচ্ছলতা, তারুণ্যে ভরপুর প্রাণ ড. মাহমুদ হাসানকে অভিভূত করেছিল। ড. মাহমুদ হাসান এই তরুণ সম্ভাবনাময় ছেলেটিকে প্রস্তাব দিলেন মাস্টার্স পড়ার জন্য। আব্দুল মতিন বিস্ময় প্রকাশ করে বলেছিলেন তা কিভাবে সম্ভব! কিন্তু ড. মাহমুদ হাসান এই অসম্ভবকে সম্ভব করলেন। সম্পূর্ণ নিয়ম বহির্ভূত এই কাজটি তিনি করলেন দীর্ঘ বিচার, যুক্তি, প্রমাণ ও শর্ত সাপেক্ষে। সেই সময়ের ভার্সিটির ভাইস চ্যান্সেলস ড. মোয়াজ্জেম হোসেনের সহায়তায়। আব্দুল মতিনের সততা, বিশ্বস্ততা. সংবেদনশীল মন, দৃঢ়তা সবকিছু মিলে প্রতিভার স্ফূরণ তাঁকে সাধারণের ভিতরে অসাধারণ করে তুলেছিল। ড. মাহমুদ হাসানের কাছে তাই তিনি অনেকটা কৃতজ্ঞ। এরপরও বিশ্ববিদ্যালয় জীবনে বিভিন্ন সময়ে ভাষা আন্দোলনের সাথে নিজের সম্পৃক্ততার কারণে আব্দুল মতিনকে বহিষ্কার করা হয়েছে। এতকিছুর পরও এই অকুতোভয় বীর কখনো তাঁর কর্তব্য থেকে পিছপা হননি। কখনো বিকিয়ে দেননি নিজের সত্ত্বাকে। যা কিছু ভালো, যা কিছু সুন্দর, যা কিছু সত্য কেবল তার জন্যই তাঁর যুদ্ধ ছিল। সত্যকে প্রতিষ্ঠা করাই ছিল তাঁর মূল নীতি। এই সত্য সুন্দরকে প্রতিষ্ঠা করতে গিয়ে বহুবার বহুভাবে নিজের জীবনকে ঝুঁকির মধ্যে ঠেলে দিতে হয়েছে। কখনোবা তিরস্কার শুনতে হয়েছে, কখনো শারিরীকভাবে নির্যাতিত হতে হয়েছে নির্মমভাবে। কিন্তু কোন কিছুই তাঁকে টলাতে পারেনি। ভালো মন্দের সূক্ষ্ম বিচারবোধ যার ভেতর, ন্যায় অন্যায়ের পরিচয় যার জানা, সত্য-অসত্যের পার্থক্য যে চিনে তাঁকে কি টলানো সম্ভব? তিনি নিজের জীবন বোধকে সাধারণ লোভ, লালসা, মোহের অনেক উর্দ্ধে নিয়ে যেতে পেরেছিলেন বলেই মধ্যবিত্ত সুখের পেছেনে ছুটে বেড়াননি। তিনি চেয়েছিলেন সত্যিকারের সুখ, সত্যিকারের শান্তি। আর তা হল আত্মার শান্তি, আত্মার সুখ। সত্য অন্বেষণের মাধ্যমে আত্মাকে পবিত্র করার সুখ।\r\n\r\nভাষা আন্দোলন ও আব্দুল মতিন\r\n\r\n১৯৪৭ সালের আগস্ট মাস, দ্বি-জাতি তত্ত্বের ভিত্তিতে একটি নতুন রাষ্ট্র হিসাবে প্রতিষ্ঠা লাভ করে পাকিস্তান। কিন্তু কিছুদিন পরই নভেম্বর-ডিসেম্বর মাসে, একটি জাতি, যে জাতি এই রাষ্ট্র প্রতিষ্ঠায় সংখ্যা ও সক্রিয়তায় দিক থেকে মূখ্য ছিল তাদের ভাষাকে বিচ্ছিন্ন করে, ভাষার অধিকার থেকে বঞ্চিত করে এক মাত্র উর্দুকে রাষ্ট্রভাষা করার দাবী শাসকদের চক্রান্ত ও ষড়যন্ত্র ছাড়া অন্যকিছু নয়। এবং তাদের এই চক্রান্ত ও যড়যন্ত্রের বিরুদ্ধে রুখে দাড়িয়েছিল বাংলার প্রাণ প্রাচুর্যে ভরপুর, সচেতন মানুষেরা। বাঙালী জাতি তাদের অধিকার আদায় করে নিয়েছিল।\r\n\r\nইংরেজ, কংগ্রেস ও মুসলীম লীগের মধ্যে সমঝোতার মাধ্যমে পাকিস্তানের জন্ম হয়। তখন বাংলা ও পাঞ্জাব প্রদেশ বিভক্ত আকারে এবং আসামের কেবল সিলেট জেলা পাকিস্তানের অন্তর্ভুক্ত হয়। বাংলা ও আসাম প্রদেশ বিভক্ত হয়ে পূর্ব পাকিস্তান হওয়ায় মুসলিম লীগের উপর এ দেশের মুসলমান জনগণের আস্থা দুর্বল হয়ে পরে। বুদ্ধিজীবীদের মধ্যেও অতি ক্ষীণ হলেও সন্দেহ দেখা দেয় মুসলিম লীগের উদ্দেশ্য সম্পর্কে। পাকিস্তানের উন্মেষ ও প্রতিষ্ঠার মুহুর্তে তারা প্রধানত মুসলমান ও স্বাধীন নাগরিক এই বোধে আচ্ছন্ন এবং সুন্দর, সুখী নিশ্চিত ভবিষ্যতের স্বপ্ন বিভোর। তখনও বাঙালী জাতি প্রধানত বাঙালী তথা বাঙালী জাতিসত্তা বোধ সম্পন্ন জনসমষ্টি নয়। এই যখন অবস্থা, তখন পাকিস্তান অর্জনের মাত্র ৩ মাস পর নতুন প্রচলিত টাকা, ডাক টিকেট, এনভেলাপ, মানি অর্ডার ফরম ইত্যাদিতে বাংলা নেই। কেবল ইংরেজীর পাশাপাশি উর্দু আছে। এটা দেখে বুদ্ধিজীবী ছাত্ররা কেউ চুপ করে থাকল না। গর্জে উঠল তাদের প্রতিবাদী কণ্ঠ উর্দুর পাশে বাংলা চাই। ছাত্র, সরকারী কর্মচারী ও বুদ্ধিজীবীরা সভা, মিছিল ঘেরাও ইত্যাদির মাধ্যমে বাংলাকে রাষ্ট্রভাষা করার দাবীতে সোচ্চার হয়ে উঠল। এই তীব্র আকাঙ্খা থেকে তারা অনেকটা স্বতস্ফূর্তভাবে মন্ত্রীদের বাড়িতে চড়াও হতে লাগল। সেই সাথে সেক্রেটারিয়েট ও আইন সভার প্রধানমন্ত্রী ও অন্যান্য মন্ত্রীদেরও ছেড়ে দিলো না।\r\n\r\n১৯৪৮ সালের ১৯ মার্চ, পাকিস্তানের প্রতিষ্ঠাতা মোহাম্মদ আলী জিন্নাহ ঢাকায় এসে পৌছালেন। ২১ মার্চ ছিল সেই দিন যেদিন পাকিস্তানীদের নোংরা যড়যন্ত্রের মোড়ক উন্মোচিত হয়। পাকিস্তানী শাসক গোষ্ঠীর কুত্‍সিত চিন্তা প্রকাশিত হয় মোহাম্মদ আলী জিন্নার সেই বৈষম্যমূলক ঘোষণার মধ্য দিয়ে। তিনি বলেন উর্দু এবং একমাত্র উর্দুই হবে পাকিস্তানের রাষ্ট্রভাষা। রেসকোর্স ময়দানে দশ হাজার মানুষের সেই বিশাল জনসমুদ্রে জিন্নার এই ঘোষণায় সমগ্র জাতির মেরুদন্ড ভেঙ্গে দেয়ার আভাস ষ্পষ্ট ছিল। অতিকায় এক হতাশা এসে ভর করে বাঙালী জাতির ওপর।\r\n\r\nসেই বিশাল জনসভায় আব্দুল মতিনও উপস্থিত ছিলেন। সকল জনসাধারণের সাথে তাঁর সত্ত্বা, মন, প্রাণ সর্বশরীর প্রতিবাদ করে ওঠেছিল এই ঘোরতর অন্যায়ের বিরুদ্ধে। আব্দুল মতিন তাত্‍ক্ষণিকভাবে দ্বিমত প্রকাশ করে জোর আপত্তি জানাতে চাইলে বিশ্ববিদ্যালয় সংশ্লিষ্ট অন্যান্যদের দ্বারা বাধাপ্রাপ্ত হন। তিনি সাময়িকভাবে নিজেকে সংযত করলেও মানসিক ভাবে নিজেকে প্রস্তুত করলেন পরবর্তী ২৪ তারিখের সমাবর্তন অনুষ্ঠানের জন্য। জিন্নার সম্মানার্থে মার্চের ২৪ তারিখ ঢাকা বিশ্ববিদ্যালয়ে একটি সমাবর্তন অনুষ্ঠান করা হয়। কার্জন হলে আয়োজিত সেই সমাবর্তন অনুষ্ঠানেও জিন্নার কণ্ঠে একই কথার পুনরাবৃত্তি ঘটলো। আব্দুল মতিন সেখানে গ্র্যাজুয়েশন সার্টিফিকেট গ্রহণের জন্য উপস্থিত ছিলেন। কিন্তু এবার এই বিপুল সাহসের অধিকারী, বীর কণ্ঠ নিজের অধিকার বুঝে নিতে, স্বৈরাচারী শাসকের বিরুদ্ধে প্রতিবাদ করতে কুন্ঠাবোধ করেনি। সেই বজ্রকণ্ঠ ছিল তীক্ষ্ম আর ধারালো যা জিন্নার ষড়যন্ত্রের ভিতকে নাড়িয়ে দিয়েছিল।\r\n\r\nগ্রীষ্মের উত্তপ্ত দুপুরে যে শিশুটি মায়ের খোলা শীতল পিঠে কচি শরীর লেপটে দিয়ে ঘুমাতে পারেনি, যে শিশুটি বর্ষার তুমুল বর্ষণে মায়ের হাতের আদরে মাখা খিচুরী খেতে পারেনি, যে শিশুটি ঘোমটার ফাঁক গলে চেয়ে থাকা মায়ের শুভ দৃষ্টি নিয়ে শরতের আকাশে ঘুড়ি উড়াতে পারেনি, যে শিশুটি কনকনে শীতের রাতে মায়ের বুকের উষ্ণতা নিতে পারেনি-মায়ের অনেক আদরের সেই শিশুটি পূর্ণাঙ্গ মানুষ হয়ে যখন আর এক মাকে - মাতৃভূমিকে নিয়ে স্বপ্ন দেখতে শুরু করেছে, সংকীর্ণ চিন্তা চেতনা ছিন্ন করে নিজেকে সম্পূর্ণ করেছে প্রগতিশীল চিন্তা ভাবনায় তখন তাঁর মন আবার ভেঙ্গে টুকরো টুকরো হয়ে গেল। এবার আর তিনি প্রতিবাদ না করে থাকতে পারলেন না।\r\n\r\nতিনি কোনো রাজনৈতিক পার্টি বা দল, কোনো ছাত্র সংগঠন বা কোনো সাংস্কৃতিক সংগঠনের সাথে জড়িত ছিলেন না। তিনি প্রগতিশীল চিন্তা ভাবনার সাথে নিজেকে জড়িয়ে রাখতেন। তাঁর উদাত্ত কণ্ঠ অন্যায়ের বিরুদ্ধে সোচ্চার হয়ে উঠেছিল, বিশ্ববিদ্যালয়ের অনেক সাধারণ ছাত্রের কন্ঠে যেমন তা প্রজ্জলিত হয়ে উঠেছিল। ছাত্র মতিনের এটাই ছিল পরিচয়-একজন প্রগতিশীল চিন্তা চেতনার অধিকারী বিশ্ববিদ্যালয়ের সাধারণ ছাত্র।\r\n\r\nভাষা আন্দোলনের সঙ্গে আব্দুল মতিন নিজেকে জড়িয়ে ফেলেন। যে ভাষার সাথে মায়ের সূক্ষ্ম অনুভূতিগুলো জড়িয়ে আছে তা কোন এক জিন্নার কথায় ধুয়ে মুছে ফেলা যায় না। আর তাই এ ভাষাকে রক্ষা করতে আব্দুল মতিন এমন আকুল হলেন। ১৯৪৯ সালে তাঁকে গ্রেফতার করা হল সচিব অধিদপ্তরের সামনে থেকে। তিনি তখন বিশ্ববিদ্যালয়ের এক শোভা যাত্রায় নেতৃত্ব দিচ্ছিলেন। দুই থেকে ৩ মাসের জন্য তাঁর জেল হয়ে গেল। কিন্তু তাই বলে এই অকুতোভয় বীর কখনো বসে থাকেননি। তাঁর তরুণ তাজা টগবগে রক্তকে কেউ শিথিল করে দিতে পারেনি। আন্দোলনের যে ডাক তাঁর অন্তর থেকে পেয়েছিলেন, যে অনুপ্রেরণা তাঁর প্রাণে সঞ্চার হয়েছিল তা ছাপিয়ে কোন মিথ্যা, কোন ভয়, কোন অসত্য তাঁর মনে আশ্রয় পায়নি। সত্য অসত্য সুন্দর-অসুন্দরকে বিচার করার মত চিন্তা শক্তি তাঁর ছিল। আর ছিল অপার সাহস যা তাকে কখনো অন্যায়ের কাছে মাথা নত করতে দেয়নি।\r\n\r\n\'আমার এ শিরা উপশিরা চকিতে ছিঁড়িয়া গেল ধমণীর নাড়ির বন্ধন, শুনেছিনু কান পেতে জননীর স্থবির ক্রন্দন- মোর তরে পিছু ডাক মাটি -মা- তোমার, ডেকেছিলো ভিজে ঘাস- হেমন্তের হিম মাস- জোনাকির ঝাড়, আমারে ডাকিয়াছিল আলোয়ার লাল মাঠ কঙ্কালের রাশি, আধো আলো- অর্ধেক আঁধারে মোর সাথে মোর পিছে এলো তারা ছুটে, মাটির বাটের চুমো শিহরি উঠিল মোর ধু ধু মাঠ- ধানখেত-কাশফুল-বুনোহাঁস-বালুকার চর বকের ছানার মতো যেন মোর বুকের উপর এলোমেলো ডানা মেলে মোর সাথে চলিল নাচিয়া।\'\r\n\r\nজীবনানন্দ দাসের এই কথাগুলো যেন আব্দুল মতিনের হৃদয়ে বেজেছিল। মায়ের ভাষাকে বিলীন করে দেবার ষড়যন্ত্রে কেঁদেছিল মা-মাটি। আর এই কান্না উদ্বেল করেছিল আব্দুল মতিনকে। মাটি-মাকে বাঁচাতে, মায়ের ভাষাকে বাঁচাতে আব্দুল মতিন তাই নিজের জীবনকে বাজি, রাখলেন। তুচ্ছ করলেন সকল সাধ আহ্লাদ পার্থিব সকল মোহ।\r\n\r\nজেলে যাবার আগে তিনি সি.এস.এস. (Central Superior Service) পরীক্ষায় অংশগ্রহণ করেন। একটি মাত্র বিষয়ে তিনি পরীক্ষা দিতে পেরেছিলেন। এরপর তাঁর জেল হয়। সরকার জেলারকে নির্দেশ দেন আব্দুল মতিনকে মুক্তি দিতে। এছাড়াও সি.এস.এস. এর মৌখিক পরীক্ষায় অংশ নেয়ার সুযোগ সৃষ্টি করে দেয়। কিন্তু বিনিময়ে তাঁকে একটি বন্ডে সাইন করতে বলে। এই বন্ডে শর্ত হিসেবে থাকে পরবর্তীতে তিনি আর কোন আন্দোলনের সাথে জড়াতে পারবেননা। এই শর্ত মেনে নিয়ে বন্ডে সই করার মত কোন রুচিই আব্দুল মতিনের ছিল না। আর তাই পরম অবহেলা আর অবজ্ঞার সাথে এই প্রস্তাবকে তিনি প্রত্যাখান করতে দ্বিধাবোধ করেননি। তিনি ইচ্ছা করলেই সেই বন্ডে সই করে সি.এস.এস. মৌখিক পরীক্ষায় অংশ নিতে পারতেন। জেল থেকে মুক্তি পেয়ে তিনি নিজের জীবনকে সুন্দর করে সাজানোর প্রলোভনকে তুড়ি দিয়ে ব্যক্তি স্বার্থ উড়িয়ে দিয়েছে। কারণ তিনি জানতেন এই লোভ উপেক্ষাকে প্রশয় দেয়া মানে অন্যায়ের কাছে মাথা নত করা। নিজেকে ছোট করা। এতে কখনো আত্মতৃপ্তি আসবে না। আর তাই তিনি এই বন্ডে সই করা থেকে বিরত থেকে অত্যাচার আর নিপীড়নকে নির্দ্বিধায় বরণ করে নিয়েছিলেন।\r\n\r\nএরপর এক দিন দুই দিন করে দিন বয়ে গেল। অবশেষে জেলের মেয়াদ শেষ করে ২ মাস পর আব্দুল মতিন আবার তাঁর নিজের জীবনে ফিরে এলেন। কিন্তু এখানেও স্বস্তি নেই। ভাইস চ্যান্সেলর ড. মোয়াজ্জেম হোসেন তাঁকে তাঁর অফিসে ডেকে নিলেন এবং জেলের বন্ডের মতোই একটি বন্ডে সই করতে বললেন। কিন্তু শত আঘাতেও তাঁকে কাবু করা গেলনা। সুকান্তের মত করে বললেন-\'জ্বলে পুড়ে মার, ছারখার কর তবু মাথা নোয়াবার না।\' ড. মোয়াজ্জেম হোসেন কোনভাবেই মতিনকে বন্ডে সই করাতে পারলেন না। এর ফল তাত্‍ক্ষনিকভাবে পেলেন আব্দুল মতিন। তাঁকে বিশ্ববিদ্যালয় কর্তৃপক্ষকে ৩ বছরের জন্য বহিষ্কার করলেন বিশ্ববিদ্যালয় থেকে এবং হল থেকে। তাঁকে ফজলুল হক হল ছেড়ে দিতে হল। কিন্তু দমে যাবার পাত্র ছিলেন না আব্দুল মতিন। তিনি ইকবাল হলের বাঁশের ব্যারাকে থাকার ব্যবস্থা করে নিলেন। ১৯৫০ সালের মার্চের প্রথম দিকে। সকালের স্নিগ্ধ আলোয় আব্দুল মতিন পুরাতন জাদুঘরের দক্ষিণ দিক ধরে হাঁটছিলেন। নিম্ন বেতনের সরকারী কর্মচারীদের ব্যারাকগুলির পাশে একটি চায়ের দোকান ছিল। সেখানে কয়েকজন কর্মচারী একান্তই নিজেদের মধ্যে কথাবার্তা বলছিল। সকালের নতুন সূর্যের আলো গায়ে মেখে তারা আলাপ করছিল ভাষা আন্দোলন নিয়ে। উত্কণ্ঠা, উত্সাহ, আশা আকাঙ্খা মেশানো কণ্ঠে তারা বলেছিল-ছাত্ররা বাংলাকে রাষ্ট্রভাষার জন্য সংগ্রাম শুরু করলেই তারা ঐ দাবীকে সমর্থন করে আন্দোলনে সামিল হতে পারে। বাংলা রাষ্ট্রভাষা হওয়া না হওয়ার উপরই নির্ভর করছে বাঙালী জাতির ভবিষ্যত। এই কথাগুলো আব্দুল মতিনকে যেন নতুন ভাবনার জায়গা তৈরি করে দেয়। তিনি বুঝতে পারেন মানুষ বাংলাকে রাষ্ট্রভাষা হিসেবে পাওয়ার জন্য আন্দোলনেও শরিক হতে চায়। আর আন্দোলন কারা করবে। নেতৃত্ব দিবে কারা, সে বিষয়েও তাদের কথায় সুষ্পষ্টতা ছিল। আর এভাবেই ভাষা আন্দোলন বিষয়ে আব্দুল মতিনের দায়িত্ববোধ ও কর্তব্য বিষয়ক সচেতনতা তৈরি হয়। তিনি অনুধাবন করতে পারেন তাঁর করণীয় কি হওয়া উচিত।\r\n\r\nএরই ভিত্তিতে ১৯৫০ সালের ১১ মার্চের এক জনসভায় এই সাহসী ও দূরদর্শী চিন্তার অধিকারী আব্দুল মতিনের কণ্ঠে বেজে উঠেছিল সেই বাণী যা বঞ্চিত এই জাতির বহু কাঙ্খিত বহু প্রতীক্ষিত। তিনি বলেছিলেন, \'আমাদের এখন মাতৃভাষার রক্ষার লড়াইয়ে ঝাঁপিয়ে পড়তে হবে। আর এই কাজটা ছাত্ররাই করতে পারে। প্রথমে বাংলাকে রাষ্ট্রভাষাকামী ছাত্রসংগঠনগুলিকে নিয়ে একটি রাষ্ট্রভাষা সংগ্রাম কমিটি গঠন করতে হবে। এই সংগ্রাম কমিটি দেশের সকল শিক্ষা প্রতিষ্ঠানে অনুরূপ সংগ্রাম কমিটি গড়ে তুলবে। এবং ছাত্রদের সংগঠিত শক্তির মাধ্যমে আন্দোলনকে এমনভাবে এগিয়ে নিয়ে যাবে যাতে জনগণ ধাপে ধাপে সামিল হতে পারে। এইভাবে ছাত্র ও জনগণের শক্তিতে আন্দোলন এমন দুর্বার হয় উঠবে যে শাসকরা মাথা নত করতে বাধ্য হবে।\' তাঁর এই প্রস্তাবমূলক বক্তব্যে সমবেত ছাত্ররাও ভাষা আন্দোলনের বিরাট সম্ভাবনা দেখতে পেলেন। এইভাবেই সাধারণ ছাত্রদের আকাঙ্খার রাষ্ট্রভাষা সংগ্রাম কমিটি গঠিত হয়েছিল। আর আব্দুল মতিন সেই কমিটির অন্যতম প্রধান হিসাবে গুরুত্বের সাথে তাঁর দায়িত্ব পালন করেছিলেন।\r\n\r\nএই সংগ্রাম কমিটি দুই মাস পরই পতাকা দিবস পালন করে। বাংলাকে রাষ্ট্রভাষার দাবীতে ঢাকা বিশ্ববিদ্যালয় ছাত্রদের পক্ষ থেকে কমিটির নামে করাচী অধিবেশনকালে গণপরিষদে স্মারক লিপি এবং তার প্রতিলিপি পাকিস্তানের সকল পত্রিকায় প্রেরণ, বিশ্ববিদ্যালয় ছুটির সময় ছাত্রদের মাধ্যমে দেশব্যাপী অসংখ্য প্রচারপত্র বিলি, ১৯৫১ সালে বিশ্ববিদ্যালয়সহ সকল প্রতিষ্ঠানে ১১ই মার্চ পালন, ১৯৫২ সালে বিশ্ববিদ্যালয়সহ সকল প্রতিষ্ঠানে ১১ই মার্চ পালন, ১৯৫২ সালের ২৭শে জানুয়ারী পাকিস্তানের প্রধানমন্ত্রী খাজা নাজিমউদ্দিনের পল্টন ময়দানের জনসভায় কেবল উর্দুকে রাষ্ট্রভাষা করার উক্তির প্রতিবাদে প্রথমে ৩০শে জানুয়ারী ঢাকা বিশ্ববিদ্যালয়ে ও পরে ৪ঠা ফেব্রুয়ারী ঢাকার সকল শিক্ষা প্রতিষ্ঠান ধর্মঘট পালন ও মিছিল, সভা ইত্যাদির মধ্য দিয়ে ধাপে ধাপে ভাষা আন্দোলন চূড়ান্ত পর্যায়ে রূপ পায়। এসব অনুষ্ঠানের জন্য প্রয়োজন হয় প্রচুর অর্থের। আব্দুল মতিন বিশ্ববিদ্যালয়ের ছাত্র-ছাত্রীদের অর্থ অভিযানের জন্য উদ্দীপিত করলেন এবং সেই সময় মাত্র ৩/৪ জন ছাত্রী মিলে আজিমপুর কলোনী থেকে ১ দিনেই ৩০ হাজার টাকা উত্তোলন করতে সমর্থ হয়েছিলেন। সাধারণ জনগণের এরূপ সাড়া পরবর্তীতে তাদের কাজের জায়গাকে আরও স্বচ্ছ ও পরিষ্কার করে দিয়েছিল এবং স্বতঃস্ফূর্তভাবে প্রতিটি কর্মসূচিকে সামনের দিকে এগিয়ে নিতে সহযোগিতা করেছিল। ১৯৫০-৫২, এই ৩টি বছর আব্দুল মতিন ও অন্যান্য ছাত্ররা আন্দোলনকে পরিপূর্ণ রূপ দিতে ও তাঁদের কর্মসূচিকে সফল করতে দেশের বিভিন্ন স্কুল ও শিক্ষা প্রতিষ্ঠান পরিদর্শন করেছেন। নিজের শরীর, খাওয়া, ঘুমের প্রতি কখনো মনোযোগ দেয়ার কথা মনে হয়নি। যে মহান দায়িত্ব তিনি স্বেচ্ছায় নিজ কাঁধে নিয়েছিলেন, যাকে তিনি নৈতিক দায়িত্ব বলে মনে করেছিলেন তাকে সফল করতে তিনি আপ্রাণ সচেষ্ট ছিলেন। কোন হতাশা, ভয়, গ্লানি তাঁকে তাঁর দায়িত্ব ও কর্তব্য থেকে পিছপা করতে পারেনি। তাঁর অসীম সাহসিকতায় ভরপুর মন সর্বদা তাঁকে দায়িত্ব পালনে সচল করে রেখেছে। আজকের যুগের আরাম আয়েশপ্রিয় ছাত্র-ছাত্রীদের মত নিজের সুখকে নিয়ে ভাবার সময় তখন তাঁদের ছিল না। আব্দুল মতিন তাঁর প্রেম ভালবাসা বিলিয়ে দিয়েছিল মানুষের জন্য, মায়ের ভাষার জন্য।\r\n\r\n\'ঢাকা বিশ্ববিদ্যালয় সংগ্রাম কমিটি\'র আহবায়ক হিসাবে আব্দুল মতিন ১৯৫২ সালের ৪ঠা ফেব্রুয়ারী ঢাকার বিভিন্ন শিক্ষা প্রতিষ্ঠানের সাধারণ ছাত্রদের নিয়ে একটি মিটিং আহ্বান করেন। বিশ্ববিদ্যালয় সংগ্রাম কমিটি কতৃর্ক আহুত ছাত্র মিছিল শহর প্রদক্ষিণকালে সাধারণ মানুষ যে উত্সাহ ও উল্লাস ভরে তাদেরকে অভিনন্দন জানিয়েছিল তার উপর ভিত্তি করে আব্দুল মতিন মনে মনে তাঁর কর্মসূচি নির্ধারণ করে ফেলেন।\r\n\r\nশহর প্রদক্ষিণ শেষে বিশ্ববিদ্যালয় প্রাঙ্গণে যে জনসভা করা হয় সেখানেই বিশ্ববিদ্যালয় সংগ্রাম কমিটির নেতৃত্ব প্রদানকারী সাহসী বীর ভাষা সৈনিক আব্দুল মতিন আহ্বায়ক হিসাবে ২১শের সামগ্রিক কর্মসূচি ঘোষণা করেন। সেই ঘোষণায় বলা হয়েছিলো দেশব্যাপী শিক্ষাপ্রতিষ্ঠান সমূহে ধর্মঘট পালিত হবে; ঐ দিন সকাল দশটায় ঢাকার শিক্ষা প্রতিষ্ঠান সমূহের ছাত্রছাত্রীরা প্রথমে ঢাকা বিশ্ববিদ্যালয় প্রাঙ্গনে জমায়েত হবেন, সেখান থেকে মিছিল করে তারা মেডিকেল কলেজ হোস্টেল প্রাঙ্গণে (বর্তমানে যেখানে শহীদ মিনার অবস্থিত) জমায়েত হবে। তারপর মেডিকেল কলেজ হোস্টেল প্রাঙ্গণ থেকে মিছিল করে ছাত্ররা আইন পরিষদ ভবনে যাবে। ৪ঠা ফেব্রুয়ারীর ছাত্র সভায় সর্বসম্মতভাবে এই ঐতিহাসিক প্রস্তাব অনুমোদিত হয়। ২১ শে ফেব্রুয়ারী ১৪৪ ধারা জারি করা হয়। এরই পরিপ্রেক্ষিতে ২০ তারিখ রাতে ১৪৪ ধারা ভঙ্গ করা হবে কিনা সে বিষয়ে একটা মিটিং আহ্বান করা হয়। প্রাক্তন মুসলিম লীগের জেনারেল সেক্রেটারী আবুল হাশেমের সভাপতিত্বে এই মিটিং অনুষ্ঠিত হয়। মিটিং-এ ১৪৪ ধারা ভঙ্গ করার পক্ষে ছিলেন চারজন। এরা হচ্ছেন গোলাম মাওলা, আব্দুল মতিন, ওলি আহাদ ও শামসুল আলম। বিপক্ষে ছিলেন ১১ জন। এদের মধ্যে অন্যতম ছিলেন শামসুল হক। এই দ্বৈত মতের প্রেক্ষিতে সিদ্ধান্ত হয় যে একুশ তারিখ জনসভায় ১৪৪ ধারা ভঙ্গ করার পক্ষে বক্তব্য রাখবেন আব্দুল মতিন এবং বিপক্ষে বক্তব্য রাখবেন শামসুল হক। ২১শে ফেব্রুয়ারী ১৪৪ ধারা ঘোষিত ও বলবত্‍ থাকা সত্ত্বেও ঢাকা শহরের ২০/২২ হাজার ছাত্র-ছাত্রী বিশ্ববিদ্যালয় প্রাঙ্গণে উপস্থিত হয়েছিল। ছাত্রদের অতি প্রিয় গাজিউল হকের সভাপতিত্বে সকাল ১১টার দিকে আনুষ্ঠানিকভাবে সভা শুরু হয়। প্রথমেই আওয়ামী লীগের সাধারণ সম্পাদক এবং সর্বদলীয় রাষ্ট্রভাষা সংগ্রাম পরিষদের অন্যতম প্রভাবশালী সদস্য শামসুল হক সর্বদলীয় রাষ্ট্রভাষা সংগ্রাম পরিষদের বিপুল সংখ্যাগরিষ্ট ভোটে গৃহিত ১৪৪ ধারা ভঙ্গ না করার প্রস্তাব নানা যুক্তিসহ ছাত্রদের অনুমোদনের জন্য উপস্থিত করেন। ছাত্ররা ধৈর্য সহকারে তাঁর কথা শুনল কিন্তু গ্রহণ করল না।\r\n\r\nএরপর সভাপতির আহ্বানে সর্বদলীয় সংগ্রাম পরিষদের সংখ্যালঘুদের এবং ঢাকা বিশ্ববিদ্যালয় রাষ্ট্রভাষা সংগ্রাম কমিটির মুখপাত্র হিসেবে আব্দুল মতিন ৪ঠা ফেব্রুয়ারীর সিদ্ধান্ত মোতাবেক ২১শে ফেব্রুয়ারীর এই সভা, সভা শেষে মিছিল সহকারে ঢাকা মেডিকেল কলেজ হোস্টেল প্রাঙ্গণে জমায়েত হওয়া সেখান থেকে আইন পরিষদ ভবনে গিয়ে আইন পরিষদকে দিয়ে বাংলাকে পাকিস্তানের রাষ্ট্রভাষা করার প্রস্তাব পাশ করানো এবং সেই প্রস্তাবকে ভিত্তি করে দেশব্যাপী দুর্বার আন্দোলন গড়ে তোলার পদক্ষেপগুলিকে শত বাধা বিপত্তি সত্ত্বেও বাস্তবায়িত করার আহ্বান জানান। সংখ্যাগুরুর মতের বিরুদ্ধে এবং প্রবল প্রতিকূল পরিস্থিতিকে সম্মুখে রেখেও আব্দুল মতিনের কণ্ঠে দৃঢ়তার সাথে সেই সময়ের করণীয় বিষয়গুলো ঘোষিত হয়েছিলো। তাই তিনি অকুন্ঠ চিত্তে, নির্ভয়ে দ্বিধাহীনভাবে দুর্বার শক্তি সঞ্চিত করে বলেছিলেন, \'সঠিক এবং মহান কর্মসূচি বাস্তবায়নের মাধ্যমেই কেবল বাংলাকে পাকিস্তানের রাষ্ট্রভাষা করা সম্ভব। কিন্তু সে সঠিক ও মহান কর্মসূচির অঙ্কুরেই বিনাশ ঘটবে যদি আমরা স্বৈরাচারী শাসকদের উদ্দেশ্যমূলকভাবে আরোপিত ১৪৪ ধারা মেনে নেই। সুতরাং বাংলাকে রাষ্ট্রভাষা করার আন্দোলনকে জয়যুক্ত করার জন্য আমাদের কর্তব্য হবে ১৪৪ ধারা অমান্য করা।\' আব্দুল মতিনের এই যুক্তিভিত্তিক বক্তব্যের জন্যই যেন ছাত্ররা অধীর আগ্রহ নিয়ে অপেক্ষা করেছিল। তারা তুমুল করতালি দিয়ে তাঁর এই বক্তব্যকে সমর্থন জানান।\r\n\r\nএরই পরিপ্রেক্ষিতে সভাপতি ঘোষণা করেন পরবর্তী করণীয় হবে চারজনের লাইনে সুশৃঙ্খল ভাবে মিছিল বের করা। এইভাবে ১৪৪ ধারা ভঙ্গ করে মিছিল রাস্তায় নেমে পরে। অসংখ্য কাঁদুনে গ্যাসের শেল নিক্ষেপ, লাঠিচার্জ, অগণিত গ্রেফতার সত্ত্বেও সমুদ্রের বিরামহীন ঢেউয়ের আকারে ছাত্ররা গ্রেফতার কৃত ছাত্রদের শুন্যস্থান পূরণ করতে করতে মেডিকেল কলেজ হোস্টেল প্রাঙ্গণের দিকে এগিয়ে যেতে থাকে। ১৪৪ ধারা ভঙ্গ করে আন্দোলনের গুরুত্বপূর্ণ প্রথম লড়াইতে বিজয়ের ফলে ছাত্ররা যেমন উচ্ছসিত ও উত্সাহিত হয়েছিল, তেমনি পরবর্তী ধাপে বিজয়ের প্রতিও তাদের আস্থা অর্জিত হয়েছিল এবং অন্যদিকে পুলিশ ও তাদের অভিভাবক এই বিজয়ের ফলে পরাজয়ের গ্লানিতে ভারাক্রান্ত হয়ে পড়েছিল।\r\n\r\nএই পরিস্থিতিতে মেডিকেল কলেজে সমবেত ছাত্র-ছাত্রীরা যখন মিছিল করে দ্বিতীয় ধাপের অর্থাত্‍ আইন পরিষদ ভবনে যাত্রার প্রস্তুতি নিচ্ছিল তখন মিছিল প্রতিরোধে ব্যর্থ ও নাস্তানাবুদ কর্তৃপক্ষ নিরস্ত্র ছাত্রদের উপর গুলি চালাবার নির্দেশ দেয়। মুষলধারে গুলিবর্ষণে অপ্রস্তুত বিক্ষিপ্ত ছাত্রদের বেশ কয়েকজন মাটিতে লুটিয়ে পড়ে। তরুণ তাজা, সতেজ প্রাণগুলোর এমন নিস্তেজ, নিথর শরীরগুলো দেখে অন্যান্যরা বুঝতে পারল কি ঘটেছে। বর্বর পাকিস্তান বাহিনী সেদিন তাদের নিষ্ঠুরতার স্বাক্ষর রেখে গেল। ঘটনাস্থলেই রফিক ও সালাম নিহত হয়, বরকত হাসপাতালে মৃত্যুবরণ করেন। এছাড়াও অসংখ্য আহত ছাত্র-ছাত্রী মৃত্যু পথযাত্রী হয়ে হাসপাতালে পড়ে থাকে।\r\n\r\nআব্দুল মতিন এই পরিস্থিতিতে হঠাত্‍ করেই খুব অসহায় হয়ে পড়েন। দুঃখ ভারাক্রান্ত হৃদয়ে হঠাত্‍ করেই যেন একরাশ হতাশার মেঘ এসে ভর করে। কিন্তু সেই অশুভ মেঘ কেটে যেতেও খুব বেশি সময় লাগেনি। গুলিবর্ষণ ও বিপুল সংখ্যক ছাত্র আহত-নিহত হওয়ার সংবাদ দাবানলের মত শহরময় ছড়িয়ে পড়ে। অল্পক্ষণের মধ্যেই বিরামহীন ভাবে হাজার হাজার মানুষ সেই সব বীর ছাত্রদের দেখতে আসে যারা তাদের ভাষার জন্য জীবন বাজি রাখতে বিন্দু পরিমাণ দ্বিধাবোধ করেনি।\r\n\r\nজনগণের এমন স্বতঃস্ফূর্ত আন্তরিক সমর্থন দেখে আব্দুল মতিন অভিভূত ও অনুপ্রাণিত হয়ে নব শক্তি অর্জন করেন। তাদেরই মধ্যে সাত্তার নামক একজন আব্দুল মতিনকে উত্সাহ দিয়ে বলেন, \'২২শে ফেব্রুয়ারী অর্থাত্‍ পরের দিন সর্বদলীয় রাষ্ট্রভাষা সংগ্রাম পরিষদের পক্ষ থেকে গায়েবী জানাজার কর্মসূচি প্রচার করা হোক।\' মতিন ভেবে দেখলেন প্রস্তাবিত কর্মসূচিটি সঠিক, বাস্তবসম্মত ও সময়োচিত, তাই তিনি প্রস্তাবটি লিখিত আকারে দিতে বললেন।\r\n\r\nসেই প্রস্তাবিত কর্মসূচি স্বাক্ষরের জন্য তিনি সর্বদলীয় রাষ্ট্রভাষা সংগ্রাম পরিষদের আহ্বায়ক কাজী গোলাম মাহবুবের কাছে উপস্থাপন করেন। কিন্তু কাজী গোলাম মাহবুব ২১ ফেব্রুয়ারীর কর্মকান্ডকে ভুল ও হঠকারী হিসাবে আখ্যায়িত করেন এবং আব্দুল মতিন ও অন্যান্যদের দোষারোপ করে প্রচারপত্রের খসড়ায় স্বাক্ষর দিতে এবং আন্দোলনের সাথে কোন প্রকার সম্পর্ক রাখতে অস্বীকৃতি জানান।\r\n\r\n২২শে ফেব্রুয়ারী গায়েবী জানাজার কর্মসূচি ঘোষণার ফলে সেক্রেটারিয়েট কর্মচারীরা কাজে যোগ না দিয়ে মিছিল করে সকাল ১০টার মধ্যে আগের দিনের গুলির ঘটনাস্থল মেডিকেল কলেজ হোস্টেল প্রাঙ্গণে গায়েবী জানাজায় সামিল হয়। ২২শে ফেব্রুয়ারীতেও ১৪৪ ধারা অব্যাহত ছিল। কিন্তু জনতা তা ভঙ্গ করে গায়েবী জানাজাতে উপস্থিত হয়। ২১শে ফেব্রুয়ারী বিশ্ববিদ্যালয় প্রাঙ্গণে ছিল কেবল ছাত্র। কিন্তু ২২শে ফেব্রুয়ারীর মেডিকেল কলেজ হোস্টেল প্রাঙ্গণে নিহতের জানাজার জামাতে অধিকাংশ ছিল সাধারণ মানুষ। ২১শে\'র আন্দোলন সম্ভব হয়েছিল ১৪৪ ধারা ভঙ্গ করার সিদ্ধান্তের কারণে। ২২শের অভ্যুত্থান সম্ভব হয়েছিল গায়েবি জানাজার সিদ্ধান্তের কারণে। আর এ দু\'টো সিদ্ধান্তই ছিল ঢাকা বিশ্ববিদ্যালয় রাষ্ট্রভাষা সংগ্রাম কমিটির মাধ্যমে সাধারণ ছাত্রদের যার মূল নায়কের ভূমিকায় ছিলেন ভাষা সৈনিক আব্দুল মতিন। অসীম সাহসিকতার সাথে তিনি যদি এই সব ঝুঁকি গ্রহণ না করতেন তাহলে হয়ত আজকে বাংলা ভাষাকে রাষ্ট্রভাষা হিসেবে পেতামনা। তাঁর সাহসিকতার কারণেই শেষ পর্যন্ত পাকিস্তান সরকার বাংলাকে পাকিস্তানের রাষ্ট্রভাষা হিসাবে স্বীকৃতি দিতে বাধ্য হয়েছিলো। মা-মাটির প্রতি তাঁর সেই অপার ভালবাসা, সূদুর প্রসারী চিন্তা-চেতনা, সিদ্ধান্তে অটল থাকার মত দৃঢ় মানসিকতা সবকিছু মিলে অনেক সাধারণ মানুষের ভেতর তিনি এক অসাধারণ মানুষ। যেন জ্বলজ্বলে নক্ষত্র হয়ে মানুষের হৃদয়ের মনিকোঠায় স্থান দখল করে আছেন। আর তাইতো তিনি স্মরণীয় বরণীয়। ২৩শে ফেব্রুয়ারী সারারাত জেগে, যেখানে প্রথম পুলিশের গুলিতে অনেক তরুণ সতেজ সম্ভাবনাময় প্রাণ হারিয়ে গেল, সেই মেডিকেল কলেজ প্রাঙ্গণে মেডিকেলের ছাত্ররা একটি \'শহীদ মিনার\' নির্মাণ করে। আবেগ জড়িত, তত্‍পর এই বিশাল দলের কাজটি সুষ্ঠুভাবে সম্পন্ন হওয়ার ক্ষেত্রে নেতৃত্ব দিয়েছিলেন আব্দুল মতিন। অনেক ব্যথা, অনেক কষ্ট, হৃদয় ছেড়া হাহাকার দীর্ঘশ্বাস ইটের স্তরে স্তরে গেঁথে অবশেষে নির্মিত হল শহীদ মিনার।\r\n\r\nএরপর ১৯৫২ সালের ৭ মার্চ, আব্দুল মতিন ঢাকায় একটি বাড়িতে অন্যান্য নেতাদের সাথে ভাষা আন্দোলন বিষয়ক একটি গোপন মিটিং-এ মিলিত হয়েছেন। ঐ দিন অন্যান্যদের সাথে পুলিশ আচমকা তাঁকেও গ্রেফতার করে। এক বছরের জেল হয়ে যায় তাঁর। কিন্তু সরকার জানত তাঁকে জেলে পুরে সমস্ত কর্মকান্ড বন্ধ করা সম্ভব নয়। তাই আব্দুল মতিনকে আন্দোলন থেকে বিচ্ছিন্ন করতে সরকার তাঁকে লন্ডনে ৩ বছরের একটি স্কলারশিপের লোভনীয় প্রস্তাব প্রদান করে। কিন্তু লোভ, মোহ, ভয় কোন কিছুই যে তাঁকে তাঁর দায়িত্ব থেকে কখনো টলাতে পারেনি। তাই অবলীলায় এই প্রস্তাব তিনি ফিরিয়ে দেন। এরপর এক বছর জেলের ঘাণি টেনে ১৯৫৩ সালের ১৪ মার্চ তিনি মুক্তি পান।\r\n\r\nরাজনৈতিক সম্পৃক্ততা\r\n\r\n১৯৫২ সালে কারাবাসের সময় আব্দুল মতিনের কিছু কম্যুনিস্ট নেতার সাথে পরিচয় হয়। এদের মধ্যে বাংলা অবিভক্ত প্রদেশের যশোরের প্রভিনশিয়াল কমিটির সদস্য কৃষ্ণ বিনোদ রায়ের সঙ্গে পরিচিত হন এবং তিনি আব্দুল মতিনের তেজস্বী ও তুখোড় চিন্তা চেতনা এবং সেই সাথে সংগ্রামী মনোভাবের প্রতি আকৃষ্ট হয়ে পড়েন। আব্দুল মতিনকে তিনি কম্যুনিস্ট পার্টিতে সক্রিয় সদস্য হিসাবে অন্তর্ভুক্ত হতে আমন্ত্রণ জানান। আব্দুল মতিন বেশ আগ্রহী হয়ে ওঠেন এবং এভাবেই পূর্ব পাকিস্তান কম্যুনিস্ট পার্টির সাথে যুক্ত হয়ে পড়েন। জেল থেকে মুক্ত হয়ে ১৯৫৩ সালে ছাত্র ইউনিয়নের কাউন্সিলে আব্দুল মতিনকে প্রেসিডেন্ট নির্বাচন করা হয়। তিনি ছিলেন ছাত্র ইউনিয়নের নির্বাচিত ২য় প্রেসিডেন্ট।\r\n\r\n১৯৫৩ সালের ২৯ ডিসেম্বর করাচিতে সমগ্র পাকিস্তানের ছাত্রদের সম্মেলনে অল পাকিস্তান স্টুডেন্ট কনভেনশন অনুষ্ঠিত হন। ছাত্র ইউনিয়নের পক্ষ থেকে আব্দুল মতিন এবং ছাত্রলীগের পক্ষ থেকে স্কুল শিক্ষক কামরুজ্জামানকে পূর্ব পাকিস্তানের প্রতিনিধি হিসাবে সেখানে প্রেরণ করা হয়। কিন্তু ইংরেজীতে পারদর্শিতার অভাব থাকায় কামরুজ্জামান আব্দুল মতিনকে পূর্ব পাকিস্তানের হয়ে কথা বলার একতিয়ার প্রদান করেন। আব্দুল মতিন সেই কনভেনশনে পূর্ব পাকিস্তানের পক্ষ থেকে ৩টি দাবী উত্থাপন করেন। প্রথমত, বাংলাদেশ একটি অখন্ড প্রদেশ তাই একে স্বায়ত্ত্বশাসন দিতে হবে। দ্বিতীয়ত, সংখ্যাগরিষ্ঠ বাঙালী জাতির ভাষা হিসাবে বাংলা ভাষাকে রাষ্ট্র ভাষার মর্যাদা প্রদান করতে হবে। এবং তৃতীয়ত, এই দাবী এবং কর্মসূচিকে অস্বীকার করার পরিপ্রেক্ষিতে মুসলীম লীগের অপসারণ। কিন্তু এই ৩টি দাবী ছাত্রদের মধ্যে তুমুল আলোড়ন তোলে এবং তারা এই দাবীর বিরুদ্ধে প্রতিবাদ জানায়। পরবর্তীতে একটি মিটিং এর মাধ্যমে আব্দুল মতিন তার এই দাবীর পক্ষে শক্তিশালী যুক্তি তুলে ধরেন এবং এর বাস্তবতা প্রমাণ করতে সক্ষম হন। এবং এরই পরিপ্রেক্ষিতে শেষ পর্যন্ত ৩ দিনের এই কনভেশনে আব্দুল মতিনের দাবীগুলো সকল ছাত্রদের কাছে সমর্থন লাভ করে।\r\n\r\n১৯৫৪ সালে যুক্ত ফ্রন্টের নির্বাচনে আব্দুল মতিন নমিনেশন পান। কিন্তু এক্ষেত্রে সোহরাওয়ার্দির আপত্তি ছিল। তিনি তাঁকে বাদ দিয়ে দেন এবং অজুহাত হিসাবে বলেন আব্দুল মতিন বয়সে অনেক ছোট। আব্দুল মতিন মর্মাহত হলেও নির্বচনের জন্য অক্লান্ত পরিশ্রম করে যান এবং যুক্তফ্রন্টকে জয়ী করতে সব রকমের প্রচেষ্টা চালান। তাঁর এই কর্মতত্পরতার ফল স্বরূপ, ১৯৫৪ সালে তিনি পাবনা জেলার কম্যুনিস্ট পাটির জেনারেল সেক্রেটারি হিসাবে নিযুক্ত হন। এরপর ১৯৫৭ সালে তিনি মাওলানা আব্দুল হামিদ খান ভাসানীর ন্যাশনাল আওয়ামী পার্টিতে যোগ দেন। ভাসানীর ন্যাশনাল আওয়ামী পার্টির একটি অঙ্গ সংগঠন হিসেবে জাতীয় কৃষক সমিতি নতুনভাবে সংগঠিত হয়। জাতীয় কৃষক সমিতির পাবনা জেলা কমিটির সভাপতি হিসাবে আব্দুল মতিন নিযুক্ত হন এবং অত্যন্ত নিষ্ঠার সাথে কাজে মনোনিবেশ করেন। তিনি সকল গণতান্ত্রিক সংগ্রামের সাথে নিজেকে সব সময় যুক্ত রেখেছেন। তিনি কৃষকদের দুয়ারে দুয়ারে গিয়ে কৃষকদের দুঃখ দুর্দশা অনুভব করার চেষ্টা করেছেন। তিনি তাদের কষ্ট খুব ভালভাবে অনুধাবন করতে পারতেন কারণ তিনি নিজেকে তাদেরই একজন বলে মনে করতেন। এরপর ১৯৬৮ সালে তিনি চারু মজুমদারের পূর্ব পাকিস্তান কম্যুনিষ্ট পাটিতে যোগ দেন। চারু মজুমদার শেখ মুজিবরের নেতৃত্বে এবং মতাদর্শের ভিত্তিতে স্বাধীনতা আন্দোলনের পক্ষপাতিত্ব করতেন না। তিনি শেখ মুজিবরের রক্ষী বাহিনীকে পর্যুদস্ত করতে একটি শক্তিশালী দল গঠন করতে চেয়েছিলেন। কিন্তু শেষ পর্যন্ত আব্দুল মতিন নিজের চিন্তার সাথে চারু মজুমদারের চিন্তা ভাবনা মেলাতে ব্যর্থ হন।\r\n\r\nএভাবে আব্দুল মতিন বিভিন্ন সময়ে বিভিন্নভাবে রাজনীতির সাথে সম্পৃক্ত হয়ে পড়েন। কিন্তু অবদমিত হয়ে বা অন্যায় কিছু মেনে নেয়ার মত মানসিকতা তাঁর ছিল না। তাই রাজনৈতিক নেতৃত্বের সাথে যখনই তাঁর মতের মিল হয়নি বা অন্যায় চিন্তা ভাবনার ক্ষেত্রে তিনি কখনো আপোষ করেননি। তিনি প্রতিবাদ করেছেন, মাথা উঁচু করে দাঁড়িয়েছেন, প্রয়োজনে অন্যায়ের জায়গা ছেড়ে দিয়ে চলে এসেছেন তবুও অন্যায়/মিথ্যার কাছে মাথা নত করেননি কখনো। আব্দুল মতিনের বাবা আব্দুল জলিল ও ভাই গোলাম হোসেন মনু ১৯৭১ এর যুদ্ধে পাক বাহিনীর হাতে নিহত হন। পরে ১৯৭৪ সালে অন্য ভাই আব্দুল গাফ্ফার ও তিন চাচাত ভাই রক্ষী বাহিনীর হাতে নিহত হন। এরপর ১৯৭২ সালে আব্দুল মতিন রক্ষী বাহিনীর হাতে ধরা পড়েন এবং তাঁকে পুলিশের হাতে সোপর্দ করা হয়। এরপর দীর্ঘ ৫ বছর জেলে থেকে ১৯৭৭ সালের এপ্রিল মাসে তিনি মুক্তি পান। জেল থেকে মুক্তি পাওয়ার পর আবার তিনি কম্যুনিস্ট পার্টিতে যোগ দেন এবং নতুন করে আবার কৃষক সমিতি গড়ে তোলেন। আব্দুল মতিন ভাসানী পরিষদের প্রেসিডেন্ট হিসেবে দায়িত্ব পালন করেছেন।\r\n\r\nপারিবারিক পরিধি/বিস্তৃতি\r\n\r\nআন্দোলন সংগ্রামে আব্দুল মতিন এতোটাই জড়িত ছিলেন যে সংসার ধর্মপালন করার একটা বিষয় যে সমাজে প্রচলিত আছে তা কখনো তাঁর মনেই হয়নি। এভাবে জীবন থেকে যখন ৪০টি বছর চলে গেছে তখন হঠাত্‍ই নিজেকে বৈবাহিক জীবনে আবদ্ধ করে ফেলেন। গুলবদননেসা মনিকা নামে এক দুঃসাহসী মেয়ের সাথে তিনি নতুন সংসার জীবন শুরু করেন ১৯৬৬ সালে। মনিকা ছিলেন ফকির মোহাম্মদ মোল্লার চতুর্থ কন্যা। পাবনা জেলার ঈশ্বরদী উপজেলার ফতেহ মোহাম্মদপুরের স্থায়ী বাসিন্দা ছিলেন তারা। মনিকাও কম্যুনিস্ট পার্টির একজন সদস্য ছিলেন। মূলত গ্রামের পিছিয়ে পড়া মেয়েদের নিয়ে তিনি কাজ করতেন। ঈশ্বরদী স্কুল ও মিরপুর আদর্শ উচ্চ বিদ্যালয়ে বিভিন্ন সময়ে স্কুল শিক্ষক হিসাবে দায়িত্ব পালন করেছেন। এছাড়াও তিনি বিএভিএস নামে একটি সেবামূলক সংগঠনের সাথে জড়িত ছিলেন। আব্দুল মতিন ও মনিকা ২টি মেয়ে সন্তানের গর্বিত পিতা-মাতা। বড় মেয়ে মাতিয়া বানু সুকু ঢাকা বিশ্ববিদ্যালয়ের চারুকলা ইনিস্টিটিউট থেকে অনার্স ও মাষ্টার্স করেছেন। ছোট মেয়ে মালিহা শুভন হোম ইকোনমিক্স কলেজের পুষ্টি বিভাগ থেকে অনার্স ও মাষ্টার্স করেছেন।\r\n\r\nঅর্জিত পুরস্কার/স্বীকৃতি\r\n\r\nএক জীবনে আব্দুল মতিন দেশ ও দশের জন্য যে অবদান রেখেছেন তার মূল্যায়ন পুরস্কারের মাধ্যমে সম্ভব নয়। তবুও কাজের স্বীকৃতি স্বরূপ তিনি অনেক সম্মাননা অনেক পুরস্কার অর্জন করেছেন।\r\n<ul type=\"disc\">\r\n 	<li style=\"list-style-type: none;\">\r\n<ul type=\"disc\">\r\n 	<li>১৯৯৮ সালে দৈনিক জনকণ্ঠ পত্রিকা আব্দুল মতিনকে গুণীজন ও প্রতিভা সম্মাননা ১৯৯৮ প্রদান করেন। এক লক্ষ টাকা তাত্‍ক্ষনিকভাবে এবং প্রতি মাসে ৫ হাজার টাকা অনুদান হিসাবে তাঁকে প্রদান করা হয়।</li>\r\n</ul>\r\n</li>\r\n</ul>\r\n&nbsp;\r\n<ul>\r\n 	<li>১৮ ফেব্রুয়ারী ২০০০, যুক্তরাষ্ট্রের নিউইয়র্কে ২১শে ফেব্রুয়ারী উপলক্ষে একটি সংবর্ধনা অনুষ্ঠানে ভাষা সৈনিক হিসাবে তিনি আমন্ত্রিত হন ।</li>\r\n</ul>\r\n<ul>\r\n 	<li>২০০১ সালে তাঁকে একুশে পদক প্রদান করা হয়।</li>\r\n</ul>\r\n<ul>\r\n 	<li>২০০২ সালে তাঁকে জাতীয় জাদুঘর থেকে সম্মাননা স্মারক প্রদান করা হয়।</li>\r\n</ul>\r\n<ul>\r\n 	<li>২০০৪ সালে শেরে বাংলা জাতীয় পুরস্কার অর্জন করেন।</li>\r\n</ul>\r\n<ul>\r\n 	<li>২৮ ডিসেম্বর ২০০১, বাংলা একাডেমী প্রদত্ত ফেলোশিপের জন্য সম্মাননা প্রতীক অর্জন করেন।</li>\r\n</ul>\r\n<ul>\r\n 	<li>২০০৬ সালের ২৮ ফেব্রুয়ারী দৈনিক আমাদের সময় থেকে তিনি সম্মাননা পুরস্কার গ্রহণ করেন।</li>\r\n</ul>\r\n<ul>\r\n 	<li>বাংলা একাডেমী প্রদত্ত ফেলোশিপের জন্য সম্মাননা- প্রতীক, ২৮ ডিসেম্বর ২০০১।</li>\r\n</ul>\r\n<ul>\r\n 	<li>জাতীয় প্রেসক্লাব কর্তৃক ১৩ আগস্ট ২০০৪ সালে উন্নয়ন অর্থনীতি স্বর্ণপদক -২০০৫ প্রদান করা হয়।</li>\r\n</ul>\r\n<ul>\r\n 	<li>ভাষা সৈনিক সংবর্ধনা পরিষদ, সিলেট থেকে ২০০২ সালে তাঁকে সম্মাননা প্রদান করা হয়।</li>\r\n 	<li>মুক্তিযুদ্ধ গণ পরিষদ ১৪ মে, ২০০৫ সালে তাঁকে সম্মাননা প্রদান করে।</li>\r\n</ul>\r\n&nbsp;\r\n\r\nউল্লেখিত পুরস্কার ছাড়াও তিনি অনেক পুরস্কার অর্জন করেছেন। তাঁর এত বছরের বিশাল সঞ্চয় তিনি নব প্রজন্মকে দিতে চেয়েছিলেন। \'হৃদয় আমার চায় যে দিতে কেবল পেতে নয়, বয়ে বয়ে বেড়াতে সে তার যা কিছু সঞ্চয়\' - রবীন্দ্রনাথের মত আব্দুল মতিনও তাঁর সঞ্চয় উজার করে দিয়ে এই বিশাল ইতিহাসকে আরও প্রাণ প্রাচুর্যময় করে তুলতে চেয়েছিলেন। তাই তিনি সত্য ও প্রকৃত ইতিহাস তুলে ধরতে রচনা করেছেন বেশ কিছু গল্প।\r\n\r\nস্বরচিত পুস্তকসমূহ /গ্রন্থাবলী\r\n\r\nতিনি কখনো অলস সময় পার করেননি। তাঁর এই দীর্ঘ জীবনে সংগ্রামের পাশাপাশি তিনি কিছু বইও লিখেছেন। এই বইগুলো তাঁর চিন্তা, চেতনা, সত্ত্বাকে ধারণ করে চলেছে। তাঁর রচিত গ্রন্থাবলী-\r\n<ul type=\"disc\">\r\n 	<li style=\"list-style-type: none;\">\r\n<ul type=\"disc\">\r\n 	<li>জীবন পথের বাঁকে বাঁকে</li>\r\n</ul>\r\n</li>\r\n</ul>\r\n&nbsp;\r\n<ul>\r\n 	<li>গণ চীনের উত্‍পাদন ব্যবস্থা ও দায়িত্ব প্রথা, <span lang=\"BN\" xml:lang=\"BN\">প্রকাশকাল : ১৯৮৫</span></li>\r\n</ul>\r\n<ul>\r\n 	<li>ভাষা আন্দোলন ইতিহাস ও তাত্‍পর্য, প্রকাশকাল : ১৯৯১, আব্দুল মতিন ও আহমদ রফিক</li>\r\n</ul>\r\n<ul>\r\n 	<li>বাঙালী জাতির উত্‍স সন্ধান ও ভাষা আন্দোলন, প্রথম প্রকাশ : ১৯৯৫</li>\r\n</ul>\r\n&nbsp;\r\n\r\nদীর্ঘ জীবন সংগ্রামের শেষ পর্যায়ে এসে তাঁকে প্রতিটি মুহুর্তে শরীরের সাথে যুদ্ধ করতে হয়েছে। বিভিন্ন রোগ ব্যাধি শরীরকে আক্রমণ করেছে। কিন্তু তাঁর চির তরুণ চির নবীন মনকে কখনো আক্রান্ত করতে পারেনি। ১৯৯৭ সালে জানা যায় যে তাঁর হার্টে ব্লক হয়ে গেছে। এজন্য তিনি কলকাতাতে চিকিত্সা নেন এবং ঐ সময় দিল্লীর স্কট হাসপাতালে তাঁর হার্টের বাইপাস সার্জারী করানো হয়। এই সব রোগ ব্যাধির সাথে যুদ্ধ করতে গিয়ে তাঁকে রাজনৈতিক কর্মকান্ড থেকে নিজেকে দূরে সরিয়ে ফেলতে হয়। শেষ বয়সে এসে যদিও তিনি সক্রিয়ভাবে কোন কিছুর সাথে জড়িত ছিলেন না তবুও তিনি সমাজ রাষ্ট্র থেকে নিজেকে একেবারে বিচ্ছিন্ন করে ফেলেননি। তিনি সবসময় প্রগতিশীল চিন্তা চেতনার সাথে নিজেকে জড়িয়ে রেখেছেন। তিনি তাঁর লেখার মাধ্যমে নতুন প্রজন্মের কাছে সত্য ইতিহাস পৌছে দিতে চেয়েছেন। সত্য, সুন্দর স্বপ্ন গড়ে দিতে চেয়েছেন।\r\n\r\nমৃত্যু : আব্দুল মতিন ২০১৪ সালের ৮ অক্টোবর মারা যান।\r\n\r\n<em>লেখক : কিমিয়া মারুশাত</em>', 'আব্দুল মতিন', '', 'inherit', 'closed', 'closed', '', '6578-revision-v1', '', '', '2019-09-22 16:12:53', '2019-09-22 10:12:53', '', 6578, 'http://gunijan.org.bd/newsite/?p=6586', 0, 'revision', '', 0);
INSERT INTO `gun_posts` (`ID`, `post_author`, `post_date`, `post_date_gmt`, `post_content`, `post_title`, `post_excerpt`, `post_status`, `comment_status`, `ping_status`, `post_password`, `post_name`, `to_ping`, `pinged`, `post_modified`, `post_modified_gmt`, `post_content_filtered`, `post_parent`, `guid`, `menu_order`, `post_type`, `post_mime_type`, `comment_count`) VALUES
(6587, 6, '2019-09-22 16:25:31', '2019-09-22 10:25:31', '<ul class=\"blog-side-ul\">\r\n 	<li><a href=\" /?page_id=6593 \">আলোকচিত্র </a>,</li>\r\n 	<li><a href=\"/?page_id=4429\"> অডিও / ভিডিও / ফাইল </a></li>\r\n</ul>\r\nভাষাসৈনিক গাজীউল হক\r\n\r\nগাজীউল হক একজন ভাষাসৈনিক। পূর্ব-পাকিস্তানের রাষ্ট্রভাষা বাংলার দাবিতে রাজপথে মিছিল করেন। স্লোগান দেন। এজন্য তাঁকে সরকারের রোষানলে পড়ে কারাবরণ করতে হয়েছে কয়েকবার। কিন্তু কারাবরণের ভয়ে তিনি ভীত হননি। কর্মজীবনে তিনি একজন আইনজীবী। সংস্কৃতি ক্ষেত্রে তিনি একজন লেখক, কবি, গীতিকার। রাষ্ট্রভাষা বাংলা মর্যাদা পাবার পরও উচ্চ আদালতে বাংলা ভাষা চালু না হওয়ায় তিনি ভীষণ কষ্ট অনুভব করতেন। বিভিন্ন সময় তাঁর কথা, লেখায় এই আক্ষেপ প্রকাশ পেয়েছে। উচ্চ আদালতে বাংলা ভাষা প্রতিষ্ঠার জন্য তাঁর চেষ্টার কোনো ত্রুটি ছিলনা।\r\n\r\nজন্ম ও পারিবারিক পরিচয়\r\n\r\nগাজীউল হক ১৯২৯ সালের ১৩ ফেব্রুয়ারি নোয়াখালী জেলার ছাগলনাইয়া থানার নিচিন্তা গ্রামে জন্মগ্রহণ করেন। তাঁর বাবা মওলানা সিরাজুল হক ছিলেন কংগ্রেস ও খেলাফত আন্দোলনের একজন সক্রিয় কর্মী। তিনি পীর সাহেব হিসেবেও পরিচিত ছিলেন। রাজনৈতিক কারণে তাঁকে বিশের দশকে নোয়াখালী জেলা থেকে বহিষ্কার করা হয়। দ্বিতীয় মহাযুদ্ধের সময় জাপানে বোমাবর্ষণ শুরু হলে তাঁর বাবা তাঁদের পরিবারের সকলকে নিয়ে বগুড়া চলে আসেন। মা নূরজাহান বেগম ছিলেন গৃহিনী। মা\'র কাছে প্রথম তিনি বৃটিশ খেদাও আন্দোলন এবং বৃটিশ পণ্য বর্জনের গল্প শোনেন। তাঁর দাদা মওলানা আবদুল বারী এবং নানা মওলানা সাকরুদ্দীন পীরসাহেব ছিলেন। পাঁচ ভাই তিন বোনের মধ্যে তিনি ছিলেন তৃতীয়। বড় ভাই ফরিদউদ্দিন, ছোট তিন ভাইয়ের মধ্যে নিজাম-উল হক, গোলাম কিবরিয়া এবং কাজল। বোনেরা আফিয়া বেগম, ফিরোজা বেগম হীরা এবং আব্রু বেগম রানী।\r\n\r\nশৈশবকাল\r\n\r\nছেলেবেলায় গাজীউল হক ছিলেন অনেক দুরন্ত, সাহসী এবং জেদি। হাতের কনুই দিয়ে নারকেল ভেঙ্গে ফেলতেন। একবার কোনো কাজ করার সিদ্ধান্ত নিলে তা তিনি করেই দেখাতেন। পনের/ষোল বছর বয়সে একদিন তিন বাড়ির থেকে কিছুটা দূরে এক মাঠের পাশ দিয়ে হেঁটে যাচ্ছিলেন। সঙ্গে ছিলেন তাঁর এক বন্ধু। মাঠে তাঁরা একটি ষাঁড় দেখতে পান। ষাঁড় দেখে বন্ধুটির মাথায় খেলে গেল এক দুষ্টু বুদ্ধি। তিনি গাজীউল হককে উদ্দেশ্য করে বললেন, তুই যদি ঐ ষাঁড়ের সঙ্গে লড়ে জিততে পারিস তাহলে তোকে পাঁচ টাকা পুরস্কার দেবো। গাজীউল হক আর দেরি করলেন না। দ্রুত ষাঁড়ের সঙ্গে লড়ার জন্য মাঠে নেমে যান। ষাঁড়কে কাবু করে বন্ধুর কাছ থেকে জিতে নেন পাঁচ টাকা।\r\n\r\nশিক্ষাজীবন\r\n\r\nগাজীউল হকের প্রাতিষ্ঠানিক শিক্ষা যখন শুরু হয় তখন তিনি থাকতেন নোয়াখালী জেলার ছাগলনাইয়া থানার নিচিন্তা গ্রামে। বাড়ির সামনে একটি মক্তবে তাঁর পড়াশুনা শুরু হয়। মক্তবে তাঁর শিক্ষক ছিলেন জমিরউদ্দিন। শিক্ষাজীবনের প্রথম শিক্ষক সম্পর্কে বলতে গিয়ে তিনি বলেছেন, \'এলাকা জুড়ে তার শিক্ষক জমিরউদ্দিনের সুনাম ছিল। তিনি মিথ্যা কথা বলতেন না। আর আচরণের মধ্যে একটা অদ্ভুত বিষয় ছিল-তিনি কখনও তাঁর ছাত্রদের তুমি বলতেন না। ছোট ছোট শিশুদের আপনি করে বলতেন।\' এই মক্তব পরীক্ষায় তিনি দু\'টাকার বৃত্তি পান। মক্তবের পড়াশুনা শেষ করে তিনি কাশিপুর স্কুলে ভর্তি হন। তৃতীয় শ্রেণীর বার্ষিক পরীক্ষার ফলাফল বের হলে তিনি দেখলেন প্রথম হয়েছে অন্য ছাত্র। কিন্তু তাঁর দৃঢ় বিশ্বাস ছিল তিনিই প্রথম হবেন। এ কারণে নিজের ভুল খুঁজে বের করার জন্য তিনি শিক্ষকদের কাছে পরীক্ষার খাতা দেখতে চাইলেন। অংক খাতা নিরীক্ষা করে ধরা পড়ল ভুলে শিক্ষক তাঁকে অংকে নম্বর কম দিয়েছেন। তিনি অংকে একশত নম্বরই পেয়েছেন। পরে সব বিষয়ের নম্বর যোগ করে দেখা গেল তিনি প্রথম হয়েছেন। এই স্কুল থেকে তিনি উচ্চ প্রাইমারি বৃত্তি লাভ করেন।\r\n\r\nএখান থেকে ১৯৪১ সালে গাজীউল হক বগুড়া জেলা স্কুলে ষষ্ঠ শ্রেণীতে ভর্তি হন। গাজীউল হক ছিলেন ক্লাশের একমাত্র মুসলিম ছাত্র। এর ওপরে আবার পীরের ছেলে। মুসলিম হলেও অল্পসময়ের মধ্যেই সহপাঠীদের সঙ্গে তাঁর হৃদ্যতা গড়ে ওঠে। মেধাবী হওয়ায় শিক্ষকদের কাছেও তিনি প্রিয় ছাত্র হয়ে ওঠেন। বিদ্যালয়ে ভর্তি হবার পরই ২৩ মার্চ পাকিস্তান দিবস উদযাপন করার জন্য ছাগলনাইয়ায় মিছিল বের হয়। গাজীউল হক এই মিছিলে অংশ নেয়। মিছিল এগিয়ে ছাগলনাইয়া থানা কার্যালয়ের সামনে পৌঁছলে তিনি সেখানে বৃটিশ পতাকা উড়তে দেখেন। সঙ্গে সঙ্গে তিনি বৃটিশ পতাকা ইউনিয়ন জেক নামিয়ে সেখানে পাকিস্তানি তিনকোণা পতাকা উড়িয়ে দেন। একাজে তাঁকে সহযোগিতা করেন তাঁর দুই সহপাঠী মুজিবুল হক এবং খলিলউল্লাহ। এই অপরাধে পুলিশ তাঁদের ধরে নিয়ে হাজতে চালান দেয়। মেধাবী শিক্ষার্থী হওয়ায় বিদ্যালয়ের প্রধান শিক্ষক তাঁদের কয়েক ঘন্টার মধ্যে হাজত থেকে মুক্ত করে আনেন।\r\n\r\nএই স্কুলে পড়ার সময়েই তিনি ইতিহাস শিক্ষক সুরেন স্যারের সান্নিধ্যে আসেন এবং বৃটিশ বিরোধী মনোভাব তার ভেতরে দানা বাঁধে। এতেই থেমে রইলেন না তিনি। সে সময়ে কয়েকজন ছাত্র মিলে \'বিদ্রোহী\' নামে একটি হাতে লেখা ম্যাগাজিন বের করতেন। গাজীউল হক ওই পত্রিকায় একটি কবিতা লেখেন। কবিতাটি জেলা প্রশাসনের নজরে পড়ে। জেলা প্রশাসন দ্রুত বিদ্যালয় কতৃর্পক্ষকে তাঁর বিরুদ্ধে ব্যবস্থা গ্রহণের নির্দেশ দেয়। সহকারী প্রধান শিক্ষক আবেদ আলী জেলা প্রশাসনের এই নির্দেশকে মানতে পারলেন না। তিনি সঙ্গে সঙ্গে এর প্রতিবাদ করেন। প্রতি বছরই বিদ্যালয়ে বার্ষিক পুরস্কার বিতরণী অনুষ্ঠানে একটি সাংস্কৃতিক প্রতিযোগিতার আয়োজন করা হত। একবার তিনি এই সাংস্কৃতিক প্রতিযোগিতায় বির্তক, আবৃত্তি এবং গানে অংশ নিয়ে পুরস্কার পান। আর চার লাইনের একটি ছড়া লিখে তিনি বেশি আলোচিত হন। ছড়াটি ছিল - আমি গাইব গান মুক্ত কন্ঠে, জীবন দীপের আলো জ্বেলে, সুর ছড়াবো, রং ছড়াবো, পুড়বো আমি, আলো ছড়াবো।\r\n\r\n১৯৪৬ সালে বগুড়া জেলা স্কুল থেকে প্রথম বিভাগে ম্যাট্রিকুলেশন পাশ করেন। এরপরই তিনি বগুড়া আজিজুল হক কলেজে আইএ ভর্তি হন। কলেজে ভর্তি হয়েই তিনি অধ্যক্ষ ভাষা বিজ্ঞানী ড. মুহম্মদ শহীদুল্লাহর সংস্পর্শে আসেন। ড. মুহম্মদ শহীদুল্লাহ বগুড়া কলেজের আর্থিক সাহায্যের জন্য বিভিন্ন ইছালে ছওয়াবে বক্তৃতা দিতেন। প্রায় প্রতিটি জলসায় তালেবালেম হয়ে তাঁর সঙ্গী হতেন গাজীউল হক। এ থেকে যে অর্থ পাওয়া যেতো তা সম্পূর্ণ ড. মুহম্মদ শহীদুল্লাহ কলেজের উন্নয়ন তহবিলে দান করতেন। পাশাপাশি কলেজের কয়েকজন শিক্ষক ছাত্রদের সাংস্কৃতিক বিকাশ ও মননশীলতার অনুশীলনের জন্য \'শিল্পায়ন\' নামে একটি পাঠচক্র গড়ে তোলেন। যে ক\'জন শিক্ষক এটি গড়ে তোলার জন্য উদ্যোগ নিয়েছিলেন তাঁদের মধ্যে ছিলেন অধ্যাপক আবুল খায়ের, অধ্যাপক গোলাম রসুল ও অধ্যাপক পৃথ্বিশ দত্ত। এই পাঠচক্রে অন্যান্য ছাত্রদের সঙ্গে গাজীউল হক, কবি আতাউর রহমান, তছিকুল আলম খান, জালাল উদ্দিন আকবর প্রমুখ নিয়মিত পড়াশুনা করতেন। সপ্তাহে একদিন রোববার এই পাঠচক্রে আসর বসতো। এই আসরে ছাত্ররা গল্প, কবিতা রচনাসহ আবৃত্তি করতেন।\r\n\r\n১৯৪৭ সালের ৬ ও ৭ সেপ্টেম্বর ঢাকায় অসাম্প্রদায়িক যুব প্রতিষ্ঠান গণতান্ত্রিক যুবলীগের দুদিনব্যাপী কমী সম্মেলনের আয়োজন করে। গাজীউল হক বগুড়ার পাঠচক্র \'শিল্পায়নে\'র সদস্যদের সঙ্গে অংশ নেন। এই সম্মেলনে নেতৃত্ব দেয় তাসাদ্দুক হোসেন, মোহাম্মদ তোয়াহা, শামসুল হক প্রমুখ। সম্মেলনে প্রস্তাব পাঠ করেন শেখ মুজিবুর রহমান। যার অন্যতম প্রস্তাব ছিল \'মাতৃভাষাই হবে শিক্ষার বাহন, অফিস আদালতের ভাষা হবে বাংলা।\' এভাবেই তিনি ভাষা আন্দোলনের একনিষ্ঠ কমী হিসেবে কাজ করেন। অন্যদিকে এসব কাজে জড়িয়ে পড়ায় পড়াশুনার প্রচুর ক্ষতি হয়েছে। এই ক্ষতি পুষিয়ে নেওয়ার জন্য তিনি আই.এ. পরীক্ষার পনের দিন আগে ঘরের দরজা জানালা বন্ধ করে পড়াশুনা শুরু করেন। পরীক্ষার ফল বেরুলে তাঁর প্রতিবেশীদের কয়েকজন জানালেন গাজীউল হক ফেল করেছে। তাঁর বাবা ছেলের কৃতিত্ব সম্পর্কে জানতেন। তিনি তাদের কথা বিশ্বাস করলেন না। বরং ধমকে দিলেন এই বলে তাঁর ছেলে এমন ফল করতেই পারে না। অবশেষে গাজীউল নিজে কলেজে গিয়ে জানলেন তিনি স্টার মার্কস নিয়ে পাশ করেছেন।\r\n\r\n১৯৪৮ সালে তিনি বগুড়া কলেজ থেকে আই.এ. পাশ করে ঢাকা বিশ্ববিদ্যালয়ে ইতিহাস বিষয়ে অর্নাসে ভর্তি হন। এরপরই সলিমুল্লাহ মুসলিম হলের আবাসিক ছাত্র হন। লেখাপড়ার পাশাপাশি ভাষা আন্দোলনে অংশ নেন। বাংলাকে রাষ্ট্রভাষা করার দাবিতে কারাবরণ করেন। ১৯৪৯ সালে ঢাকা বিশ্ববিদ্যালয়ের নিম্ন-বেতন কর্মচারিগণ ধর্মঘট আহবান করলে ছাত্রনেতাদের সঙ্গে তিনিও এর সমর্থন করেন। এই ধর্মঘট আন্দোলনে কেন্দ্রীয়ভাবে কার্যক্রম ও সিদ্ধান্ত নেওয়া হতো সলিমুল্লাহ মুসলিম হলের ১৬ নং কক্ষ থেকে। এই কক্ষটি গাজীউল হকের নামে বরাদ্দ ছিল। এখানে আসতেন ছাত্রনেতা অলি আহাদ, আবদুল হামিদ চৌধুরী, বঙ্গবন্ধু শেখ মুজিবুর রহমান, আবদুর রহমান চৌধুরী, তাজউদ্দীন আহমদ প্রমুখ। \'৪৯ এর এই ধর্মঘট আন্দোলনে নেতৃত্ব দেয়ার জন্যই বঙ্গবন্ধুর সঙ্গে তাঁর ঘনিষ্ঠতা ও নিবিড় সম্পর্ক গড়ে ওঠে।\r\n\r\n১৯৫১ সালে অর্নাস পাশ করে এম.এ.-তে ভর্তি হন। এবার তিনি ফজলুল হক হলের আবাসিক ছাত্র হন। বিশ্ববিদ্যালয়ের হলের উপস্থিত বক্তৃতা, আবৃত্তি, বির্তক প্রভৃতি প্রতিযোগিতায় অংশ নিয়ে খ্যাতি অর্জন করেন। গান গেয়েও গানের আসরকে মাতিয়ে তুলতেন। ১৯৫২ সালে তিনি এম.এ. পাশ করেন। কিন্তু ভাষা আন্দোলনে নেতৃত্ব দানের জন্য বিশ্ববিদ্যালয়ের কর্তৃপক্ষ তাঁর এম.এ. ডিগ্রি কেড়ে নেয়। পরবতীতে ছাত্রনেতা ইশতিয়াক (ব্যারিস্টার), মোহাম্মদ সুলতান, জিল্লুর রহমান (আওয়ামী লীগের নেতা) প্রমুখের প্রচণ্ড আন্দোলনের চাপে ঢাকা বিশ্ববিদ্যালয় কর্তৃপক্ষ তাঁর এম.এ. ডিগ্রি ফেরত দিতে বাধ্য হয়।\r\n\r\n১৯৫৩ সালে তিনি ঢাকা বিশ্ববিদ্যালয়ে আইন শাস্ত্রে ভর্তি হন। এ বছরের ১৪ এপ্রিল তাঁকে চার বছরের জন্য ঢাকা বিশ্ববিদ্যালয় থেকে বহিষ্কার করে কারাগারে পাঠানো হয়। তবে ছাত্র আন্দোলনের চাপে কারাগারে থাকতেই তাঁর বহিষ্কারাদেশ প্রত্যাহার করে নেওয়া হয়। তবে বহিষ্কারাদেশের কারণে তিনি কারাগারে বসে আইন পরীক্ষা দেওয়ার সুযোগ পাননি। পরবতীতে বিশ্ববিদ্যালয়ের উপাচার্য ড. জেংকিন্স ও রেজিষ্টার হাদী তালুকদারের আন্তরিক সহযোগিতায় ১৯৫৬ সালে তিনি একসঙ্গে ১১ পেপার আইন পরীক্ষা দেন। এরপরও তিনি কৃতিত্বের সঙ্গে কৃতকার্য হন। এরপরই তাঁর ছাত্রজীবনের পরিসমাপ্তি ঘটে।\r\n\r\nপারিবারিক জীবন\r\n\r\nগাজীউল হকের বাবা-মা, ভাই-বোনদের মধ্যে সম্পর্ক ছিল বন্ধুর মতো। বাবার সঙ্গে তিনি পড়াশুনা নিয়ে যেমন আলোচনা করতেন, তেমনি রাজনীতি নিয়েও আলোচনা করতেন। ভাইবোনদের পড়াশুনার প্রতি খেয়াল রাখতেন। শুধু তাই নয় পরিবারের সদস্যদের মধ্যে সাংস্কৃতিক আবহ গড়ে তোলেন। তিনি যেমন ভালো সেতার বাজাতে পারতেন, তেমনি ছোট বোন হীরা ও নিজাম ভাল গান গাইতেন। মাঝে মাঝে বাড়িতে ঘরোয়া জলসার আয়োজন করা হতো। সেই জলসায় তাঁর মা হারমোনিয়াম বাজিয়ে দরুদ শরীফ করতেন। তাঁর ছোট বোনের বিয়ে নিয়ে এক মজার ঘটনা আছে। তাঁর বড় ভাই ফরিদউদ্দিন সাকী ছোট বোন রানীর বিয়ে ঠিক করেন এক মৌলভীর সঙ্গে।\r\n\r\nগাজীউল হক এ বিয়েতে অমত প্রকাশ করলেন। তাঁর অমতের কথা বাবাকে জানালেন। সেখানেই থেমে রইলেন না। বন্ধু মোজাহারুল ইসলাম আবুর সঙ্গে বোনের বিয়ের প্রস্তাব নিয়ে আবুর বাবার কাছে গেলেন। আবুর বাবা গাজীউল হকের প্রস্তাব সানন্দে গ্রহণ করলেন। কয়েকদিনের মধ্যে মোজাহারুলের সঙ্গে ধুমধামে বোনের বিয়ে দেন। বিয়ের পর মাঝে মাঝে বোন বোনের জামাইসহ তাঁদের বাড়িতে বেড়াতে আসতেন। তিনি আগে থেকে তাঁদের আসার খবর জানতে পারলে সেতার নিয়ে বাজাতে বসতেন। আর মজা করে বলতেন, \'তোমরা আসবে জেনেই এই আগমনী সুর বাজাচ্ছি।\'\r\n\r\nতাঁদের বাড়ির খুব কাছেই ছিল কাটনাপাড়ার নামাযগড়। এখানে তাঁর এক রাজনৈতিক বন্ধু বাস করতেন। নাম আবু মুসা জহুরুল হক। আবু মুসার বাবা ছিলেন আইনজীবী। বগুড়াতেই তিনি প্র্যাকটিস করতেন। তিনি তাঁর তৃতীয় কন্যা জাহানারা বেগম এলিনার বিয়ের জন্য পাত্রের খোঁজ করছেন। এলিনা সবে বগুড়ার আজিজুল হক কলেজ থেকে বি.এ. পরীক্ষা দিয়েছেন। একদিন কথা প্রসঙ্গে এলিনার বড় ভাই আবু মুসা গাজীউল হককে বলেন, \'গাজী তুই কী আমার বোনকে বিয়ে করবি?\' তিনি কনে না দেখেই তত্‍ক্ষনাত্‍ হ্যাঁ করেন। তখনি বন্ধু আবু মুসা বলেন, \'আমার বোনকে দেখবি না?\' গাজীউল হক প্রতি-উত্তরে বলেন, \'তোর বোন কানা হোক, ন্যাংড়া হোক, আমি বিয়ে করব। আমি যখন বলছি, তাহলে বিয়ে করব।\'\r\n\r\n১৯৫৭ সালের ২৫ মার্চ ছিল গাজীউল হকের বাবার মৃত্যুবার্ষিকী। এ উপলক্ষে বাড়িতে ওরস হচ্ছে। ওরস চলাকালীন সময়ে তাঁর মা হঠাত্‍ করে অজ্ঞান হয়ে যায়। এদিকে তাঁকে দেখাশোনা করার কেউ নেই। এসব দেখে আত্মীয়-স্বজন সবাই বিচলিত হয়ে ওঠেন। তখনই তাঁরা সিদ্ধান্ত নেয় বাচ্চুকে (গাজীউল হকের ডাক নাম) বিয়ে করাতে হবে। গাজীউল হকের চাচা সে সময়ে ওরসে উপস্থিত ছিলেন। তখনই তাঁরা নিজেদের মধ্যে প্রাথমিক কথাবার্তা আলোচনা করে আবু মুসাকে বিয়ের দিন ঠিক করার পরামর্শ দেন। তিন দিনের মাথায় ২৮ মার্চ জাহানারা বেগম এলিনার সঙ্গে গাজীউল হকের বিয়ে হয়। তাঁদের চার মেয়ে, এক ছেলে।\r\n\r\n১৯৫৮ সালের শেষ দিকে তিনি তাঁর স্ত্রীকে নিয়ে ঢাকায় স্ত্রীর বড় বোনের বাসায় বেড়াতে আসেন। তাঁর জেঠাস জাহেরা বেগম পেশায় চিকিত্‍সক ছিলেন এবং তাঁর স্বামী কামরুল ইসলাম ছিলেন আইনজীবি। তাঁরা থাকতেন সুত্রাপুর থানার রূপচাঁদ লেনের একটি বাড়িতে। বাড়ির ছাদে বসে বিকেলবেলা সবাই মিলে গল্প করছেন। গল্পের রেশ ধরেই গাজীউল হক বারবার হেসে উঠছিলেন। তাঁর হাসির শব্দ অনেক দূর থেকে শোনা যাচ্ছিল। এই বাড়ির কয়েকটি বাড়ির পরে একটি বাসায় রণেশ দাশ গুপ্ত এবং সত্যেন সেন বেড়াতে এসেছেন। তাঁরা গাজীউল হকের হাসির শব্দ শুনে চিনে ফেলে এখানেই কাছের কোনো বাড়িতে গাজীউল হক আছে। এটিতো গাজীউল হকের হাসির শব্দ। তাঁরা দেরি করলেন না খোঁজে বেরিয়ে পরলেন। খুঁজতে খুঁজতে তাঁকে আবিষ্কার করলেন কামরুল ইসলামের বাসায়।\r\n\r\nবড় মেয়ের বয়স যখন নয় মাস তখন তিনি জেলে যান। স্ত্রী এলিনা শাশুড়ি ও মেয়েকে নিয়ে মাঝে মাঝে জেলখানায় গাজীউল হকের সঙ্গে দেখা করতে যেতেন। তিনি জেলখানায় মেয়েকে দেখামাত্র ছোট্ট হাতে একটা চকোলেট ও একটা ফুল তুলে দিতেন। একবার ঘটল অন্যরকম ঘটনা। ছোট্ট নতুনা একটু একটু করে হাঁটতে শিখেছে। শাশুড়ি ও নতুনাকে নিয়ে স্ত্রী তাঁর সঙ্গে বগুড়া কেন্দ্রীয় কারাগারে দেখা করতে যান। গাজীউল হক সেদিন একটি বিশেষ কারণে চিন্তিত ছিলেন। জেলার তাঁকে বন্ড দেবার জন্য চাপ দিচ্ছে। বন্ডে লিখতে হবে তিনি আর রাজনীতি করবেন না। বন্ড না দিলে তারা তাঁকে ছাড়বে না। তিনিও কিছুতেই বন্ড দেবেন না। এই বিষয়টি তিনি সিগারেটের চিকচিক কাগজের মধ্যে ছোট্ট একটু চিরকুট লিখেছেন। তিনি চিরকুটে এক শিক্ষকের নাম উল্লেখ করে লিখেছেন, \'তোমরা তাঁর কাছে যাও। তিনি হয়তো জেল থেকে আমার বের হওয়ার একটা ব্যবস্থা করে দিতে পারবেন যাতে এই বন্ডটা না দিতে হয়।\' এজন্য তিনি স্ত্রীকে দেখা করতে ডেকেছেন। এই চিরকুটটা তিনি স্ত্রীকে দিবেন। কিন্তু কীভাবে? একটি বড় টেবিলের এককোণে বসেছেন গাজীউল হক। অন্যকোণায় জেলার। আর একপাশে স্ত্রী এবং অন্যপাশে মা। নার্ভাসে তাঁর কপাল জুড়ে ঘাম জমতে থাকে। এ কারণে তিনি সেদিন মেয়ের জন্য চকোলেট ও ফুল আনতে ভুলে গেছেন। প্রতিদিনের অভ্যাস মতো নতুনা বাবার কাছ থেকে চকোলেট ও ফুল না পাওয়ায় বারবার কাছে গিয়ে বায়না ধরে। তাঁর ভেতর অস্থিরতা কাজ করছিল এই ভেবে চিরকুটটি স্ত্রীকে দেবার সময় যদি জেলারের কাছে ধরা পড়ে যায় তাহলে তাঁকে যাবজ্জীবন কারাদণ্ড ভোগ করতে হতে পারে। অস্থিরতায় বারবার রুমাল দিয়ে মুখের ঘাম মুছেন। এলিনা স্বামীর আচরণ দেখে উদ্বিগ্ন হন। তিনি সেদিন একটি নতুন শাড়ি পড়ে গিয়েছিলেন। এর আগে গাজীউল স্ত্রীকে এই শাড়িটি কখনো পরতে দেখেননি।এই সুযোগটি তিনি পুরোপুরি কাজে লাগালেন। শাড়ি দেখার ভঙ্গীতে তিনি একটু কাত হয়ে চিরকুটটি স্ত্রীর কোলে ফেলে দেন। এলিনা চিরকুটটি দেখতে পেয়ে হাতের মধ্যে নিয়ে স্বামীর দিকে তাকিয়ে একটু হাসেন। স্ত্রীর মুখে হাসি দেখে তিনি এবার স্বস্তি পান। গাজীউল হক জেলখানায় বেশিরভাগ সময় থাকার পরও তাঁদের দুজনের মধ্যে এমনি একটি সমঝোতা ছিল।\r\n\r\n১৯৬০-৬১ সালের ঘটনা। গাজীউল হককে বগুড়া জেল থেকে রাজশাহী জেলে নিয়ে যাওয়া হচ্ছে। জেলার ছিলেন বাঙালি। তিনি গাজীউল হকের বাড়িতে লোক মারফত সংবাদ পাঠালেন স্টেশনের একটি হোটেলে তাঁকে নাশতা খাওয়াতে নিয়ে যাওয়া হবে। তাঁরা সাক্ষাত্‍ করতে চাইলে দ্রুত এসে দেখা করে যেতে পারেন। স্ত্রী এলিনা খবর পাওয়ামাত্র যেভাবে ছিলেন সেভাবেই শাশুড়িকে নিয়ে স্বামীর সঙ্গে দেখা করতে ঐ হোটেলে আসেন। মা স্ত্রী সন্তানকে পাঁচ মিনিট সময়ের জন্য চোখের দেখা তাঁকে অনেকটা শান্তি দেয়।\r\n\r\nবড় মেয়ের বয়স যখন তিন বছর তখন তিনি কারাগার থেকে বেরিয়ে আসেন। বড় মেয়েকে বগুড়া ভি এম গার্লস স্কুলে ভর্তি করাতে গিয়ে তিনি এক নতুন অভিজ্ঞতার সম্মুখীন হন। তিনি মেয়ের নাম রাখেন নতুনা হক। ইসলামি নাম না হওয়ায় বিদ্যালয় কর্তৃপক্ষের এই নাম পছন্দ হলো না। প্রধান শিক্ষক সরাসরি বললেন, \'এটি বাংলা নাম। বাংলা নামে আপনার মেয়েকে ভর্তি করাব না। নাম বদলে আসলে আমরা ভর্তি করাতে পারি।\' গাজীউল হক বিদ্যালয় কর্তৃপক্ষকে পাল্টা জবাব দেন, \'আমার মেয়ে যদি এই নামে ভর্তি হতে পারে তাহলে ভর্তি হবে। তা না হলে আমার মেয়ে বাসায় পড়াশুনা করবে। আমার মেয়েকে এই বিদ্যালয়ে পড়াব না।\' এই কথা বলে তিনি মেয়েকে নিয়ে বাড়ি চলে এলেন। পরবতীতে ভিএম গার্লস স্কুলের প্রধান শিক্ষিকা বাসায় লোক মারফত খবর পাঠালেন তারা মেয়েকে ভর্তি করাবেন।\r\n\r\nমুক্তিযুদ্ধের পর তিনি সপরিবারে ঢাকায় এসে বসবাস শুরু করেন। বড় মেয়ে নতুনা হক, মেজ মেয়ে সুজাতা হক, তৃতীয় মেয়ে সুতনুকা হক ও ছোট মেয়ে সুমনিকা হক আর একমাত্র ছেলে রাহুল গাজী।\r\n\r\nরাজনীতি, আইন ব্যবসা নিয়ে তাঁর ব্যস্ত সময় কাটলেও সন্তানদের তিনি সময় দিতেন। ছেলেমেয়েদের নিয়ে ঈদের কেনাকাটা করতে বেরুতেন। সুন্দর সুন্দর জামাকাপড় কিনে দিয়েই কেনাকাটা শেষ করতেন না। ঈদে সাজার জন্য চুড়ি, ফিতে, ক্লিপ, নেলপলিশ যার যেটা পছন্দ তা কিনে দেবার জন্য ছেলেমেয়েদের সঙ্গে করে নিয়ে দোকানে ছেড়ে দিতেন। তারা যেন তাদের পছন্দমতো জিনিসটি কিনতে পারে। ছেলেমেয়েরাও মহোল্লাসে যা পছন্দ হতো তাই কিনে নিতো। বাড়তি জিনিস কিনে ছেলেমেয়েরা টাকা অপচয় করেছে এ নিয়ে তিনি কখনও ভাবতেন না। বরং সন্তানদের খুশি দেখেই তিনি আনন্দিত হতেন।\r\n\r\nরাজনৈতিক জীবন\r\n\r\nগাজীউল হক ১৯৪১ সালে ছাগলনাইয়া স্কুল থেকেই রাজনীতি অঙ্গনে প্রবেশ করেন। এর পরের বছর পারিবারিক কারণে বগুড়ায় এসে বসবাস শুরু করেন। ফলে কয়েকদিনের মধ্যেই বগুড়ার রাজনীতিতে তাঁর প্রবেশ ঘটে। বগুড়া আজিজুল হক কলেজে ভর্তি হবার সময় অধ্যক্ষ হিসেবে পান ড. মুহাম্মদ শহীদুল্লাহকে। তাঁর সংস্পর্শে এসে গাজীউল হক বাম রাজনীতিতে জড়িয়ে পড়েন। ১৯৪৪ সালে তিনি বঙ্গীয় মুসলিম ছাত্রলীগ বগুড়া জেলা শাখার যুগ্ম সম্পাদক নিযুক্ত হন। একই বছর কুষ্টিয়ার নিখিল বঙ্গ মুসলিম ছাত্রলীগের কনফারেন্সে তিনি যোগ দেন। এখানেই বঙ্গবন্ধু শেখ মুজিবুর রহমানের সাথে তাঁর প্রথম পরিচয় হয়।\r\n\r\n১৯৪৬ সালে তিনি ধুবড়িতে অনুষ্ঠিত আসাম মুসলিম লীগ কনফারেন্সে যোগ দেন। এখানে তিনি মাওলানা আবদুল হামিদ খান ভাসানীর ব্যক্তিত্ব, বাগ্মীতা এবং নেতৃত্বে আকৃষ্ট হন। এর ছয় মাস পর বাহাদুরাবাদ ঘাটে অনুষ্ঠিত মুসলিম লীগের অপর একটি সম্মেলনে তিনি অংশ নিলে মাওলানা ভাসানীর সঙ্গে তাঁর ব্যক্তিগতভাবে পরিচয় ও ঘনিষ্ঠতার সূত্রপাত হয়। পাকিস্তান হওয়ার পর অধিকাংশ মুসলিম ছাত্র বাম রাজনীতির সঙ্গে জড়িয়ে পড়েন। গাজীউল হকও সেই রাজনীতিতে অংশ নেয়৷। ১৯৪৭ সালে তিনি পূর্ব পাকিস্তান গণতান্ত্রিক যুব লীগের ঈশ্বরদী কনফারেন্সে উত্তরবঙ্গ শাখার যুগ্ম-সম্পাদক নির্বাচন হন।\r\n\r\n১৯৪৮ সালে পূব-পাকিস্তান মুসলিম ছাত্রলীগের বগুড়া জেলা শাখার সভাপতি হন। এ বছরই প্রথম বাংলা ভাষার দাবিতে প্রদেশব্যাপী আন্দোলনের ডাক দেওয়া হয়। ড. মুহাম্মদ শহীদুল্লাহ তাঁকে বগুড়ার ছাত্রদের ভাষা আন্দোলনে সক্রিয়ভাবে অংশগ্রহণে নেতৃত্বদানের জন্য উদ্বুদ্ধ করেন। বগুড়াতে কবি আতাউর রহমানকে আহ্বায়ক করে একটি \'বাংলা ভাষা সংগ্রাম কমিটি\' গঠন করা হয়। এই কমিটিতে শিক্ষক ও ছাত্র ছাত্রী প্রতিনিধি ছিলেন। বগুড়ায় দু\'জন ছাত্রী রহিমা খাতুন ও সালেহা খাতুন এই কমিটিতে ছিলেন। ১১ মার্চ গাজীউল হক বগুড়া কলেজ থেকে ছাত্রদের মিছিল নিয়ে বগুড়া শহরের দিকে এগিয়ে যান। তখন ড. শহীদুল্লাহ রিকশায় চড়ে কলেজের দিকে আসছিলেন। গাজীউল হক ছাত্রদের নিয়ে তাঁর রিকশা থামিয়ে তাঁকে মিছিলে নেতৃত্ব দিতে অনুরোধ করেন। ড. শহীদুল্লাহ ছাত্রদের এই অনুরোধে সম্মতি জানিয়ে রিকশা থেকে নেমে মিছিলে অংশ নেন। সঙ্গে সঙ্গে মিছিলে অংশগ্রহণকারী কর্মীরা তুমুল করতালির মধ্য দিয়ে তাঁকে অভিনন্দন করেন। তিনি গাজীউল হকের দিকে তাকিয়ে তাঁর স্বভাবসুলভ ঢঙ্গে বলেন, \'মানে কি যে অ্যাঁ আমাকে কি করতে হবে?\' গাজীউল হক বললেন, \'স্যার, আপনাকে মিছিলের নেতৃত্ব দিতে হবে এটা আমাদের দাবি।\' তিনি কিছুক্ষণ ভাবলেন এরপর একটু হেসে তাঁর চিরপরিচিত সেই ব্যাগটি গাজীউল হকের হাতে দিয়ে বললেন, \'মানে কি যে আঁওপীর সাহেব, তাহলে তুমি আমার বোঝাটা নাও আর আমি তোমার বোঝাটা নিয়ে নিলুম।\'\r\n\r\nবগুড়া জেলা স্কুল ময়দানে সেদিনের সভার সভাপতি ছিলেন ড. মুহম্মদ শহীদুল্লাহ। সভাপতি হিসেবে বাংলাকে রাষ্ট্র্রভাষা করার দাবির স্বপক্ষে দীর্ঘ সময়ব্যাপী যুক্তি ও তথ্য নির্ভর ভাষণ দেন। এই ভাষণ সেদিন জনসমাবেশকে বিমোহিত করে। প্রদেশব্যাপী বামপন্থী প্রগতিশীল আন্দোলন যখন দানা বেঁধে উঠেছিল, সেই সময়ে বগুড়া থেকে গাজীউল হক, আবু মো. মজাহারুল ইসলাম, আতাউর রহমান (বগুড়া), তাছিকুল আলম খান (সম্পাদক অগত্যা মাসিক), জামালউদ্দিন আকবর প্রমুখ ঢাকায় ডেমোক্রেটিক ইকুথ লীগ কনভেশনে যোগ দেন। তত্‍কালীন প্রধানমন্ত্রী নূরুল আমিন প্রকাশ্যে পাবলিক হলে ডেমোক্রেটিক ইয়ুথ লীগের কনভেশন করতে বাধা দেওয়ায় অনুষ্ঠানটি ইয়ার মোহাম্মদ খানের বাসায় অনুষ্ঠিত হয়। এখানে ডেমোক্রেটিক ইয়ুথ লীগ গঠিত হয়। তিনি কমিউনিস্ট পার্টির কয়েকজন প্রথম সারির নেতা মনি সিং, খোকা রায়, আবদুল কাদের চৌধুরী, আলতাফ হোসেন, রণেশ দাশ গুপ্ত প্রমুখের সঙ্গে গোপনে যোগাযোগ করে কর্মকাণ্ড চালিয়ে যান।\r\n\r\nওই সময়ে বগুড়ার যুব ছাত্রলীগের ভেতরে প্রগতিশীল আন্দোলনকে চাঙ্গা করার জন্য আরেকটি সংগঠন গড়ে উঠেছিল। তার নাম \'প্রগতিশীল লেখক ও শিল্পী সংঘ\'। এর বৈঠক হতো বগুড়া কলেজের ইসলামিক ইতিহাসের অধ্যাপক আবুল খায়ের আহম্মদ-এর বাসায়। এই আসরে গাজীউল হক, কবি আতাউর রহমান, ব্যঙ্গ লেখক তাছিকুল আলম খান, জালালউদ্দিন আকবর, কমিউনিস্ট আবদুল মতিন, শ্যামাপ্রসাদ সেন, মমতাজ উদ্দীন তরফদার প্রমুখ তাঁদের স্বরচিত লেখা পাঠ করতেন।\r\n\r\n১৯৪৯ সালে তিনি ঢাকা বিশ্ববিদ্যালয়ের ছাত্র। এসময় ঢাকা বিশ্ববিদ্যালয় নিম্ন কর্মচারীরা ধর্মঘট আহ্বান করে। বিশ্ববিদ্যালয়ের ছাত্রসমাজ কর্মচারীদের এই ধর্মঘটের সমর্থনে ধর্মঘট করে। মার্চ মাসের দ্বিতীয় সপ্তাহের প্রথম দিকে আবদুর রহমান চৌধুরীর সভাপতিত্বে বিশ্ববিদ্যালয় প্রাঙ্গণে একটি সভা হয়। এই সভায় বিশ্ববিদ্যালয় নিম্ন কর্মচারীদের দাবি-দাওয়া পূরণ না হওয়া পর্যন্ত উপাচার্যের বাসভবনে অবস্থান ধর্মঘটের সিদ্ধান্ত গৃহীত হয়। এই সিদ্ধান্ত অনুযায়ী অবস্থান ধর্মঘট চলতে থাকে। এই কারণে ১০ মার্চ ঢাকা বিশ্ববিদ্যালয় কতর্পক্ষ ১১ মার্চ থেকে বিশ্ববিদ্যালয় অনির্দিষ্ট কালের জন্য বন্ধ করে দেয়। এসময় গাজীউল হক সলিমুল্লাহ মুসলিম হলের দোতলায় পূর্ব দিকে ১৬ নং কক্ষের আবাসিক ছাত্র। এই কক্ষে দুটি সিট ছিল। একটি গাজীউল হকের অন্যটি আলী আশরাফের। বিশ্ববিদ্যালয় বন্ধ ঘোষণা করায় আলী আশরাফ হল ছেড়ে চলে যান। তাঁর সিট দখল করেন শেখ মুজিবুর রহমান। তাঁরা দুজনে ১৬ নং কক্ষে থেকেই আন্দোলনে অংশ নেন।\r\n\r\n১৯৪৯ সালের অক্টোবরে দেশে দুর্ভিক্ষ দেখা দেয়। এ মাসের ১১ তারিখে ঢাকার আরমানিটোলা ময়দান থেকে মাওলানা ভাসানীর নেতৃত্বে একটি ভুখা মিছিল বের হয়। এই মিছিলে গাজীউল হকও শরিক হন। মাওলানা ভাসানীর সঙ্গে তিনি প্রথম সারিতে ছিলেন। মিছিল থেকে মাওলানা ভাসানী ও বঙ্গবন্ধু শেখ মুজিবুর রহমানকে গ্রেফতার করা হয়। ১৯৫০ দশকে তিনি ঢাকা বিশ্ববিদ্যালয়ের বাম আন্দোলনে জড়িয়ে পড়েন। যদিও তিনি কমিউনিস্ট পার্টির সদস্য ছিলেন না।\r\n\r\nগাজীউল হক ১৯৫৪ সালের যুক্তফ্রন্টের নির্বাচনী প্রচারণায় অংশ নিয়ে বগুড়ার মুসলিম লীগকে পূর্ব বাংলার সবচেয়ে শক্তিশালী ঘাঁটিতে পরিণত করেন। শুধু তাই নয় কাগমারী সম্মেলনে ন্যাশনাল আওয়ামী পার্টি গঠনে আওয়ামী লীগের সর্বাঙ্গীন প্রতিকূলতা প্রতিরোধে ভাসানীর ঘনিষ্ঠ সহকর্মী হিসেবে কাজ করেন এবং এই পার্টি গঠনে তাঁর ভূমিকা ছিল অতুলনীয়।\r\n\r\nকর্মজীবন\r\n\r\n১৯৫৭ সালে আইনজ্ঞ সৈয়দ নওয়াব আলীর অধীনে বগুড়া বারে যোগদানের মধ্য দিয়ে তাঁর কর্মজীবন শুরু হয়। ১৯৬৩ সালের মার্চ মাসে পূর্ব-পাকিস্তান ঢাকা হাই কোর্টে আইন ব্যবসায়ের সনদ লাভ করেন। ১৯৭২ সালে তিনি বাংলাদেশ সুপ্রীম কোর্টে যোগদান করেন। সর্বোচ্চ আদালতে একজন আইনজীবী হিসেবে দক্ষতার সঙ্গে আইন ব্যবসা পরিচালনা করেন।\r\n\r\nসাম্প্রদায়িক দাঙ্গা প্রতিরোধে অংশগ্রহণ\r\n\r\n১৯৫০ সালের ফেব্রুয়ারি মাসের ১০ তারিখে ঢাকার নবাবপুর, ইসলামপুর, পাটুয়াটুলি, লক্ষ্মীবাজার, বনগ্রাম এলাকায় দাঙ্গা ভয়াবহ আকার নেয়। এ দাঙ্গায় বহু হিন্দু নিহত হয়। এই দাঙ্গার প্রথম দিনেই বিশ্ববিদ্যালয় এলাকা থেকে একটি দাঙ্গা বিরোধী মিছিল বের হয়। খালেক নেওয়াজ খানের নেতৃত্বে \'পূর্ব পাকিস্তান মুসলিম ছাত্র লীগে\'র কয়েকজন ছাত্র রাস্তায় বের হয়। মেডিকেল কলেজের অধিকাংশ ছাত্র ড. গোলাম মওলার নেতৃত্বে শান্তি মিছিলে যোগ দেন। ফজলুল হক মুসলিম হল থেকেও কয়েকজন ছাত্র মোশাররফ হোসেন, আবদুল মোমিনের নেতৃত্বে মিছিলে যোগ দেন। সলিমুল্লাহ মুসলিম হল থেকে গাজীউল হক, সৈয়দ মোহাম্মদ আলী, রুহুল আমিন কায়সার, গোলাম কিবরিয়া, খন্দকার গোলাম মোস্তফা, সাদেক খান, নাজির হোসেনসহ কয়েকজন ছাত্র দাঙ্গা বিরোধী মিছিলে যোগ দেবার জন্য বের হতেই পূর্ব-পাকিস্তান মুসলিম ছাত্রলীগের কিছু ছাত্র রুহুল আমিন কায়সারকে হিন্দুর দালাল বলে মারধর করতে উদ্যত হয়। গাজীউল হকের হস্তক্ষেপেই রুহুল আমিন রক্ষা পান।\r\n\r\nপ্রচণ্ড বাধা সত্ত্বেও তাঁরা একটি দাঙ্গা প্রতিরোধ কমিটি গঠন করেন। সেই সঙ্গে একটি শান্তি কমিটিও গঠন করা হয়। এই শান্তি কমিটির সভাপতি হন ড. কাজী মোতাহার হোসেন। ড. মুহম্মদ শহীদুল্লাহ, অধ্যাপক মাহমুদ, ড. নূরুল হুদা, অধ্যাপক নাজমুল করিম এবং আরো অনেকেই এ কমিটিতে ছিলেন। শান্তি কমিটির উদ্যোগে ১২ ফেব্রুয়ারি বিশ্ববিদ্যালয় প্রাঙ্গণে ড. কাজী মোতাহার হোসেনের সভাপতিত্বে একটি সভা অনুষ্ঠিত হয়। সভা চলাকালীন সময়ে বক্তারা যখন দাঙ্গার বিরুদ্ধে বক্তৃতা দেন তখন একজন শান্তিনিকেতনী কবির নেতৃত্বে নিখিল পূর্ব পাকিস্তান মুসলিম ছাত্রলীগের কিছু ছাত্র এই সভায় আক্রমণ চালায়। গাজীউল হক কয়েকজন ছাত্র নিয়ে দাঙ্গাকারীদের প্রতিহত করার জন্য পাল্টা আক্রমণ চালায়। এই পরিস্থিতিতে টিনের চোঙ্গা নিয়ে কবি হাসান হাফিজুর রহমান দাঙ্গাকারীদের ওপর ঝাঁপিয়ে পড়েন। অন্যদিকে ড. মুহম্মদ শহীদুল্লাহ দাঙ্গা সমর্থকদের হটিয়ে দেবার পর টেবিলের ওপর দাঁড়িয়ে বলেন, \'আমি কোরান হাদিস পড়েছি, আমি চ্যালেঞ্জ করছি কেউ যদি কোরান কিংবা হাদিস থেকে দেখাতে পারে যে নিরীহ এবং নিরস্ত্র হিন্দুদেরকে হত্যা করা পুণ্যের কাজ তবে আমি তার দাসত্ব স্বীকার করবো।\' গাজীউল হক ড. মুহম্মদ শহীদুল্লাহর দৃঢ়তা দেখে অভিভূত হয়ে যান।\r\n\r\n১৯৫১ সালে ঢাকা বিশ্ববিদ্যালয়ে আরও একটি ঘটনা ঘটে। এই বিশ্ববিদ্যালয়ের অধ্যাপক ডক্টর পি সি চক্রবতীকে সরকার পূর্ববঙ্গ থেকে বহিষ্কারের নোটিশ প্রদান করে। এর প্রতিবাদে ঢাকা বিশ্ববিদ্যালয়ের ছাত্ররা একটি মিছিল বের করে। এই মিছিলে গাজীউল হকও অংশ নেন। মিছিল শেষে বিশ্ববিদ্যালয়ে হাবিবুর রহমান শেলীর সভাপতিত্বে একটি সভা হয়। উক্ত সভায় শিক্ষকদের ওপর সরকারি হামলার নিন্দা করা হয়। কিন্তু পরবতীতে পিসি চক্রবতীকে দেশ ছেড়ে যেতে সরকার বাধ্য করেন। গাজীউল হকসহ অন্যান্য ছাত্ররা তা ঠেকাতে পারেননি।\r\n\r\nবায়ান্নো\'র ভাষা আন্দোলন\r\n\r\n১৯৫০ সালে ঢাকা বিশ্ববিদ্যালয়ে বাংলাকে রাষ্ট্রভাষা করার দাবিতে বিশ্ববিদ্যালয় রাষ্ট্রভাষা সংগ্রাম কমিটি নামে একটি কমিটি গঠন করা হয়। আবদুল মতিনকে এই কমিটির আহ্বায়ক নিযুক্ত করা হয়। বিশ্ববিদ্যালয় রাষ্ট্রভাষা কমিটির উদ্যোগে ১৯৫০ সালের ১১ মার্চ রাষ্ট্রভাষা দিবস ঘোষণা করা হয়। ১৯৫২ সালের ২৬ জানুয়ারি পাকিস্তানের প্রধানমন্ত্রী খাজা নাজিমউদ্দীন ঢাকায় এসে পল্টনের জনসভায় মোহাম্মদ আলী জিন্নাহ ঘোষণা দেন \'উর্দু এবং উর্দুই হবে পাকিস্তানের রাষ্ট্রভাষা\'। এর প্রতিবাদে ঢাকা বিশ্ববিদ্যালয়ের প্রতিটি ছাত্র হলে ছাত্রসভা অনুষ্ঠিত হয় এবং ৩০ জানুয়ারি ঢাকা বিশ্ববিদ্যালয়ে ছাত্র ধর্মঘট ঘোষণা করা হয়। ঘোষণানুযায়ী বিশ্ববিদ্যালয়ের আমতলায় এক ছাত্রসভা অনুষ্ঠিত হয়। গাজীউল হকও সেই সভায় অংশ নেয়। সভা শেষে ছাত্ররা মিছিল নিয়ে ফুলার রোড হয়ে পূর্ব পাকিস্তানের মুখ্য মন্ত্রী নূরুল আমীনের বাসভবনের সামনে (বর্তমান বাংলা একাডেমী ) বিক্ষোভ প্রদর্শন করে।\r\n\r\nএদিনই ঢাকা মোক্তার বার লাইব্রেরিতে সর্বদলীয় রাষ্ট্রভাষা কর্মপরিষদ গঠন করা হয়। এতে আওয়ামী মুসলিম লীগ, খেলাফতে রাব্বানী, তমদ্দুন মজলিস, পূর্ব-পাকিস্তান যুবলীগ, পূর্ব-পাকিস্তান মুসলিম ছাত্রলীগ প্রভৃতি দল থেকে দু\'জন করে প্রতিনিধি এবং প্রতিটি হল থেকে দু\'জন করে হল ইউনিয়নের সভাপতি এবং সাধারণ সম্পাদক এ পরিষদের সদস্য নির্বাচিত হন।\r\n\r\nসভায় সিদ্ধান্ত অনুসারে ৪ ফেব্রুয়ারি সারা ঢাকা শহরে ছাত্র ধর্মঘট অনুষ্ঠিত হয়। বিভিন্ন শিক্ষা প্রতিষ্ঠান থেকে দলে দলে ছাত্র মিছিল করে বিশ্ববিদ্যালয়ের আমতলায় এসে সমবেত হয়। এই সভার সভাপতিত্ব করেন গাজীউল হক। এর পেছনেও একটি মজার ঘটনা রয়েছে। মিছিলবিরোধী পূর্ব-পাকিস্তান মুসলিম ছাত্রলীগের সদস্যগণ যাতে কোনো রকম সুযোগ না পায় এজন্য যুবলীগ ও অন্যান্য প্রগতিশীল ছাত্ররা বেশ তত্‍পর ছিলেন। মধুদার ক্যান্টিন থেকে বিশ্ববিদ্যালয়ের আমতলায় একটি ছোট টেবিল আনা হয়। মধুদার ক্যান্টিন থেকে টেবিল আনার পর চেয়ারের জন্য অপেক্ষা করতে থাকেন খালেক নেওয়াজ খান। তাঁর সঙ্গে পূর্ব-পাকিস্তান মুসলিম ছাত্রলীগের অন্যান্য কমীরাও অপেক্ষা করছেন।\r\n\r\nচেয়ার এসে সভাস্থলে পৌঁছানোর আগেই এম আর আখতার মুকুল টেবিলের ওপর লাফিয়ে উঠে সভাপতি হিসেবে গাজীউল হকের নাম প্রস্তাব করেন। এরপরেই কমরুদ্দীন শহুদ পায়ের আঙ্গুলের ওপর ভর করে উচুঁ হয়ে হেঁড়ে গলায় প্রস্তাবটি সমর্থন করেন। এম আর আখতার মুকুল টেবিল থেকে নেমে পড়ার সঙ্গে সঙ্গে গাজীউল হক টেবিলের ওপর লাফিয়ে উঠে দু\'মিনিট বক্তৃতা করেই মিছিলের কর্মসূচি ঘোষণা করেন। সভা শেষে ১০ সহস্রাধিক ছাত্র-ছাত্রীর এক বিরাট শোভাযাত্রা ঢাকা শহর প্রদক্ষিণ করে ঢাকা বিশ্ববিদ্যালয়ের বেলতলায় সমবেত হয়। এখানে সভার সভাপতি হিসেবে গাজীউল হক বিশ্ববিদ্যালয় রাষ্ট্রভাষা কমিটির পক্ষ থেকে বাংলাকে রাষ্ট্রভাষা করার দাবিতে প্রদেশব্যাপী ২১ ফেব্রুয়ারি সারা পূর্ব-পাকিস্তান ছাত্র ধর্মঘট পালনের আহবান জানান। সবদলীয় রাষ্ট্রভাষা কর্মপরিষদ প্রদেশব্যাপী ছাত্র ধর্মঘটের সিদ্ধান্ত গ্রহণ করে।\r\n\r\n২০ ফেব্রুয়ারি বেলা ৩টায় পূর্ব পাকিস্তান সরকারের পক্ষ থেকে ঢাকায় ১৪৪ ধারা জারি করে। সরকার কর্তৃক ২১ ফেব্রুয়ারিতে সভা মিছিল বন্ধ করে ১৪৪ ধারা জারির ঘোষণায় ঢাকায় ছাত্র সমাজ বিক্ষুব্ধ হয়ে ওঠে। সেদিন প্রতিটি ছাত্রাবাসে ১৪৪ ধারা জারিকে নিন্দা করে প্রস্তাব গ্রহণ করা হয়। সন্ধ্যার পর ৯৪ নং নবাবপুর রোডে সর্বদলীয় রাষ্ট্রভাষা কর্মপরিষদের এক সভা আবুল হাশিমের সভাপতিত্বে অনুষ্ঠিত হয়। অধিকাংশ সদস্য ১৪৪ ধারা ভঙ্গের বিরুদ্ধে মত প্রদান করলে প্রস্তাবটি ভোটের মাধ্যমে সিদ্ধান্তের ব্যবস্থা করা হয়। ১৫ জন সদস্যের মধ্যে মোহাম্মদ তোয়াহা ১৪৪ ধারা ভঙ্গের পক্ষে বক্তব্য রাখলেও কোন পক্ষকেই ভোট দানে বিরত থাকেন। ১৫ জন সদস্যের মধ্যে ৪ জন সদস্য ১৪৪ ধারা ভঙ্গের পক্ষে ভোট দেন। তাঁরা হলেন- অলি আহাদ, আবদুল মতিন, ডা. গোলাম মওলা ও শামসুল আলম।\r\n\r\nভোটাধিক্যে ১৪৪ ধারা ভঙ্গের প্রস্তাব নাকচ হয়ে যাওয়ার সংবাদ বিশ্ববিদ্যালয় এলাকায় পৌঁছলেই গাজীউল হক কয়েকজন ছাত্রের মাধ্যমে ১০ জন ছাত্রনেতাকে ডেকে আনেন। ফজলুল হক মুসলিম হল এবং ঢাকা হলের মধ্যবতী পুকুরের পূবদিকের ঘাটে মিলিত হয়ে অবস্থার পর্যালোচনা করে ২১ ফেব্রুয়ারি ১৪৪ ধারা ভঙ্গের সিদ্ধান্ত নেয়। এই সভায় উপস্থিত ছিলেন গাজীউল হক, এম আর আখতার মুকুল, মোহাম্মদ সুলতান, এস এ বারী এটি, কমরুদ্দিন শহুদ, আনোয়ারুল হক খান, জিল্লুর রহমান, আবদুল মোমিন, আনোয়ার হোসেন, ডা. মঞ্জুর, হাবিবুর রহমান শেলী। এই এগারজন সদস্যের মধ্যে গাজীউল হকসহ কয়েকজনের নামে ওয়ারেন্ট ইস্যু হওয়ার কারণে এই সভায় সিদ্ধান্ত হয় যে, গাজীউল হক ২১ ফেব্রুয়ারির সভায় সভাপতিত্ব করবেন। কোনো কারণে তিনি যদি গ্রেফতার হয়ে সভায় উপস্থিত হতে না পারেন তাহলে এম, আর আখতার মুকুল সভাপতি হবেন। তিনিও যদি উপস্থিত হতে না পারেন তাহলে কমরুদ্দিন শহুদ সভাপতিত্ব করবেন।\r\n\r\nআর একটি প্রস্তাব গৃহীত হয় যে সত্যাগ্রহের মাধ্যমে ১৪৪ ধারা ভঙ্গ করা হবে এবং প্রথম দলটির নেতৃত্ব দেবেন হাবিবুর রহমান শেলী। রাতে পুকুর পাড়ে এই বৈঠক শেষ হবার পর আবদুল মোমিন গাজীউল হককে ফজলুল হক হলে অবস্থান না করে বিশ্ববিদ্যালয় ক্যাম্পাসে গিয়ে রাত যাপন করতে বলেন। কেননা তিনি যদি হলে থাকার কারণে গ্রেফতার হন, তাহলে পরদিনের সভায় উপস্থিত হতে পারবেন না। এতে অত্যন্ত ক্ষতিকর পরিস্থিতির সৃষ্টি হতে পারে। এই সিদ্ধান্তানুযায়ী গাজীউল হক রাতে হলে অবস্থান না করে বিশ্ববিদ্যালয় ক্যাম্পাসে অবস্থান করেন। সেখানে রাত কাটিয়ে ২১ ফেব্রুয়ারি সকালে মধুর ক্যান্টিনে চলে আসেন। এখানে মধুদার দেওয়া চা নাশতা খেয়ে সভাস্থলে উপস্থিত হন। দলে দলে বিভিন্ন স্কুল কলেজের শিক্ষাথীরা বিশ্ববিদ্যালয় প্রাঙ্গণে সমবেত হতেই গাজীউল হকের সভাপতিত্বে সভা শুরু হয়। প্রথমে বক্তৃতা করেন শামসুল হক। তিনি তাঁর বক্তৃতায় ছাত্রদের ১৪৪ ধারা ভঙ্গ না করার নির্দেশ দেন। কিন্তু সমবেত ছাত্রসমাজ তাঁর বক্তব্য প্রত্যাখ্যান করে। এরপর বিশ্ববিদ্যালয় রাষ্ট্রভাষা কমিটির আহ্বায়ক আবদুল মতিন ১৪৪ ধারা ভঙ্গ করার পক্ষে যুক্তি প্রদর্শন করে বক্তব্য দেন। এর পরপরই গাজীউল হক সংক্ষিপ্ত অথচ জ্বালাময়ী বক্তব্য প্রদান করে ১৪৪ ধারা ভঙ্গের পক্ষে রায় ঘোষণা করেন। আবদুস সামাদ আজাদের প্রস্তাব মতে ১০ জন ১০ জন করে ছাত্র সত্যাগ্রহের মাধ্যমে ১৪৪ ধারা ভঙ্গ করার সিদ্ধান্ত গৃহীত হয়।\r\n\r\nমোহাম্মদ সুলতান একটি খাতা নিয়ে বিশ্ববিদ্যালয় ফটকে বসে সত্যাগ্রাহীদের নাম লেখেন। প্রথম দলটির নেতৃত্ব দেন হাবিবুর রহমান শেলী। দ্বিতীয় দলের নেতৃত্ব দেন আবদুস সামাদ, তৃতীয় দলের নেতৃত্ব দেন ইব্রাহীম তাহা। সত্যাগ্রহীদের পুলিশ গ্রেফতার করে ভ্যানে তুলতে থাকে। চতুর্থ দলের নেতৃত্ব দেন এস. এ. বারী এটি। এরপর মেয়েদের একটি দল সত্যাগ্রহ করে বিশ্ববিদ্যালয় ফটক দিয়ে বেরিয়ে এলে পুলিশ তাদের ওপর লাঠিচার্জ করে। বিক্ষুব্ধ ছাত্রসমাজ পুলিশের প্রতি ইট পাটকেল নিক্ষেপ করে মেয়েদের পুলিশের হাত থেকে উদ্ধারের সাহায্য করতে গেলে পুলিশ বেধড়ক লাঠিচার্জ করে। টিয়ার গ্যাসে সারা বিশ্ববিদ্যালয় আচ্ছন্ন করে ফেলে। গাজীউল হক টিয়ার গ্যাসে আহত হয়ে পড়েন। তত্‍ক্ষণাত্‍ তাঁকে ধরাধরি করে বিশ্ববিদ্যালয় চিকিত্‍সা কেন্দ্রে নিয়ে যাওয়া হয়। এখান থেকে তিনি ফুলবাড়িয়া রেলস্টেশনে চলে যান। সেখান থেকে তিনি আত্মগোপনে চলে যান। দীর্ঘদিন আত্মগোপনে থেকে বগুড়ায় ফিরে যান।\r\n\r\n১৯৫৩ সালের ২১ ফেব্রুয়ারি ঢাকা বিশ্ববিদ্যালয় প্রাঙ্গণ থেকে মিছিল শুরু হয়। ভোর বেলাতেই আতাউর রহমান, শেখ মুজিবুর রহমান প্রমুখ নেতৃবৃন্দ বিশ্ববিদ্যালয় প্রাঙ্গণে এসে সমবেত হন। গাজীউল হকও সেই মিছিলে শরিক হন। মিছিলের সামনে আতাউর রহমান খান, শেখ মুজিবুর রহমান, ইমাদুল্লাহ। মিছিলের সামনে কালো পতাকাটি কখনো গাজীউল হক কখনো বা আবদুল ওদুদ পাটোয়ারী বয়ে নিয়ে যায়। সারা ঢাকা শহর প্রদক্ষিণ করে মিছিল এসে আরমানিটোলা ময়দানে সমবেত হয়। আরমানিটোলা ময়দানের সভায় সভাপতিত্ব করেন আতাউর রহমান খান। প্রতিটি ছাত্র সংগঠন থেকে একজন করে এ সভায় বক্তৃতা করেন। সভায় শেখ মুজিবুর রহমানের অনুরোধে তিনি ভাষা আন্দোলনের ওপর তাঁর স্বরচিত একটি গান গেয়ে শোনান। এরপর থেকেই ১৯৫৩-৫৪-৫৫ সাল পর্যন্ত গাজীউল হকের লেখা গান গেয়ে প্রভাতফেরি করা হতো। গানটির কথা ছিল \'ভুলবো না, ভুলবো না, ভুলবো না/ এই একুশে ফেব্রুয়ারি ভুলবো না/ লাঠি বুলেট টিয়ার গ্যাস/ মিলিটারী আর মিলিটারী ভুলবো না / রাষ্ট্রভাষা বাংলা চাই/ এই দাবিতে ধর্মঘট/ বরকত সালামের খুনে/ লাল ঢাকা রাজপথ / স্মৃতিসৌধ ভাঙ্গিয়াছ/ জেগেছে পাষাণে প্রাণ/ মোরা কি ভুলিতে পারি/ খুনে রাঙা লাল নিশান পরবতীকালে আবদুল গাফফার চৌধুরী রচিত এবং শহীদ আলতাফ মাহমুদ সুরারোপিত গানটি এ দেশের মানুষ গ্রহণ করে।\r\n\r\n১৯৫৩ সালে ঘটে আরেকটি ঘটনা। বিশ্ববিদ্যালয়ে রাজনীতি এবং সভা সমিতিকে নিষিদ্ধ করে একটি ঘোষণা দেয়া হয়। এই ঘোষণা প্রত্যাহারের জন্য বিশ্ববিদ্যালয়ের ছাত্র নেতৃবৃন্দের তরফ থেকে একটি স্মারকলিপি পেশ করা হয়। ১৪ এপ্রিল ঢাকা বিশ্ববিদ্যালয়ের প্রক্টরের বাসার সামনে প্রক্টর ডক্টর মযহারুল হকের সঙ্গে গাজীউল হকের দেখা হয়। হাতে ইশারা দিয়ে তিনি গাজীউল হককে কাছে ডেকে নেন। তাঁর কাছে যেতেই তিনি তাঁকে বলেন, \'আমার কিছুই করার ছিল না। আমরা একটা অন্যায় করেছি।\' কথাগুলো বলেই তিনি ভেতরে চলে যান।\r\n\r\nস্মারকলিপিতে যাঁরা স্বাক্ষর করেছিলেন তাঁরা প্রত্যেকেই বিকেলের দিকে বিশ্ববিদ্যালয় কর্তৃপক্ষের কাছ থেকে একটি হুকুমনামা পান। গাজীউল হক (আইনের এম.এ.-এর ছাত্র), খন্দকার গোলাম মোস্তফা ( এম.এ. শেষ পর্বের ছাত্র), জিল্লুর রহমান (আইনের ছাত্র), শামসুল হক (এম.এ. শেষ পর্বের ছাত্র)-কে চার বছরের জন্য বিশ্ববিদ্যালয় থেকে বহিষ্কার করা হয়। এর প্রতিবাদে বিকেলে প্রতিটি হলে সভা হয়। বিশ্ববিদ্যালয় কর্তৃপক্ষের এ অন্যায় আদেশের বিরুদ্ধে ছাত্ররা প্রতিবাদমুখর হয়ে উঠে। পরদিন সকালেই বিভিন্ন হলের নেতৃবৃন্দ এবং ছাত্ররা মিলে সংগ্রাম কমিটি গঠন করে। সংগ্রাম কমিটির ডাকে ছাত্ররা ধর্মঘট করে ক্লাশ বর্জন করে, পরীক্ষা বর্জন করে। এর পরদিনই ১৬ তারিখে সংগ্রাম কমিটির পক্ষ থেকে বিশ্ববিদ্যালয়ে ছাত্রসভা ঘোষণা করা হয় এবং ১৭ তারিখে পল্টন ময়দানে জনসভা ডাকা হয়। জনসভার প্রচারের জন্য গাজীউল হক মাইক ব্যবহারের অনুমতি চাইলে তা প্রত্যাখ্যান করা হয়।\r\n\r\n১৭ এপ্রিল বিকেল ৪টায় পল্টন ময়দানে জনসভার উদ্দেশ্যে গাজীউল হক এবং ইসতিয়াক আহমদ দু\'জনে একসঙ্গে রওনা দেন। কথা প্রসঙ্গে ইসতিয়াক বলেন, \'গাজী ভাই, দেখবেন মাঠ হয়তো একেবারেই ফাঁকা।\' তিনি এর প্রত্যুত্তরে বলেন, \'ফাঁকা মাঠেও বক্তৃতা দেবার অভ্যেস আমার আছে।\' কিন্তু পল্টন ময়দানে পৌঁছে দেখেন ৪টার আগেই সেখানে কয়েক হাজারেরও বেশি শ্রোতা সমবেত হয়েছেন। মাইক ছাড়া কিভাবে এতো জনগণের মাঝে বক্তব্য পৌঁছাবেন সেই চিন্তায় পড়ে গেলেন গাজীউল হক। সভার মাঝখানে একটি টেবিল রাখা হলো। এই টেবিলের ওপর দাঁড়িয়ে গাজীউল হক ও অন্যান্য বক্তারা বক্তব্য রাখেন। সভা শেষে বিশ্ববিদ্যালয়ের কর্তৃপক্ষের বিরুদ্ধে ছাত্র বহিষ্কার এবং ছাত্র নির্যাতনের প্রতিবাদে ছাত্ররা স্লোগান দেয়। তাতে সাধারণ জনগণও শামিল হয়ে কন্ঠ মেলায়।\r\n\r\nকারাজীবন\r\n\r\n১৯৫৩ সালের ১৮ এপ্রিল ঢাকা বিশ্ববিদ্যালয় কর্তৃপক্ষ বিশ্ববিদ্যালয় বন্ধ ঘোষণা করে। মে মাসে গাজীউল হক এবং খন্দকার গোলাম মোস্তফাকে গ্রেফতার করা হয়। তাঁদের গ্রেফতারের প্রতিবাদে ছাত্ররা ধর্মঘট শুরু করে। বিশ্ববিদ্যালয় কর্তৃপক্ষ এবং সরকার ছাত্রদের প্রলোভন দেখিয়ে ধর্মঘট বানচাল করার জন্য প্রাণপণ চেষ্টা চালায়। কিন্তু মে মাসের শেষের দিকে বিশ্ববিদ্যালয় খুললেও শিক্ষার্থীরা ক্লাশে যোগ দেয় না, প্রতিদিন ছাত্রসভা, মিছিলে অংশ নেয়। আর এর নেতৃত্ব দেন সৈয়দ ইসতিয়াক আহমদ, কামরুজ্জামান, মোহাম্মদ সুলতান প্রমুখ। এদের নেতৃত্বে ছাত্ররা তদানীন্তন মুখ্যমন্ত্রী নূরুল আমিনের বাসভবন ঘেরাও করে। অবশেষে বিশ্ববিদ্যালয় কর্তৃপক্ষ এবং পূর্ব-পাকিস্তান সরকার সংগ্রাম কমিটির সঙ্গে মীমাংসায় আসতে বাধ্য হন। ফলে গাজীউল হক এবং খন্দকার গোলাম মোস্তফার বিরুদ্ধে বহিষ্কারের আদেশ প্রত্যাখ্যান করে। কারাগার থেকে বেরিয়ে গাজীউল বগুড়া চলে যান। ১৯৫৪ সালের ২১ ফেব্রুয়ারি পালন বন্ধের জন্য সরকার ধরপাকড় শুরু করে। ১৯ ফেব্রুয়ারি গাজীউল হকসহ কয়েকজন নেতাকর্মীকে বগুড়া থেকে গ্রেফতার করা হয়। এবার দীর্ঘদিন কারাগারে থাকতে হলো তাঁকে। আড়াই বছর।\r\n\r\n২০ তারিখ সকালে কারাগারে বসেই তিনি সংবাদ পান শুধু বগুড়াতেই নয় সারা পূর্ব পাকিস্তানে ধর পাকড় শুরু হয়েছে। সাধারণ কর্মীদের বাড়ি বাড়ি পুলিশী তল্লাশি চালিয়ে বগুড়াতে আনুমানিক ৭০ থেকে ৮০ জনকে গ্রেফতার করা হয়েছে। ২১ ফেব্রুয়ারি বিকেলে বগুড়া জেলে বসে গাজীউল হক মিছিলের স্লোগান শুনতে পান \'রাষ্ট্রভাষা বাংলা চাই\', \'রাজবন্দীদের মুক্তি চাই\', \'পুলিশী নির্যাতনের অবসান চাই\'। বগুড়া জেলে কিছুদিন রাখার পর সেখান থেকে তাঁকে রাজশাহী জেলে নিয়ে আসা হয়। কয়েকদিন পর তাঁকে ঢাকা কেন্দ্রীয় কারাগারে নিয়ে এসে পুরনো হাজতে রাখা হয়। এখানে তাঁর পরিচয় হয় চট্টগ্রামের বিখ্যাত কবিয়াল রমেশ শীলের সঙ্গে। রমেশ শীল তাঁর কবি গানের মাধ্যমে এ দেশের গণতান্ত্রিক আন্দোলন, সাম্রাজ্যবাদ বিরোধী আন্দোলন গড়ে তোলায় যথেষ্ট সহায়তা করেছিলেন। ফলে ২৫ মে\'র পরে তাঁকেও গ্রেফতার করে পুরনো হাজতে রাখা হয়। এখানে এসে গাজীউল হক পান মুনীর চৌধুরী, অধ্যাপক অজিত গুহ, রণেশ দাশগুপ্ত, সত্যেন সেন, বাবু চন্দ্রশেখর, অমূল্য কাঞ্চন রায়, চাখার কলেজের অধ্যক্ষ রফিক, বাবু নারায়ণ বিশ্বাস, অমিয় দাশগুপ্ত, এস এ বারি এটি, লতিফ, জুলমত আলী খান প্রমুখকে।\r\n\r\n১৯৫৫ সালের ২১ ফেব্রুয়ারি বিকেলবেলা দলে দলে ছাত্রদের গ্রেফতার করে জেলখানায় নিয়ে আসা হয়। জেলখানায় স্থান সংকুলান না হওয়ায় ১ ও ২ খাতাতে যাঁরা রাজবন্দি ছিলেন তাঁদের সরানোর ব্যবস্থা করা হয়। ৩ ও ৪ খাতা থেকে কয়েদিদের সরিয়ে নেয়া হয়। এমন সময় জেলার গাজীউল হকসহ কয়েকজন বন্দিকে পুরনো হাজত ছেড়ে দিতে অনুরোধ জানায়। গাজীউল হক জেল কর্তৃপক্ষের কাছে তার কারণ জিজ্ঞেস করায় তিনি জানান অনেক মেয়েকে গ্রেফতার করে কারাগারে নিয়ে আসা হয়েছে। তাঁদের রাখার জায়গা নেই। এই সুযোগটা গাজীউল হক পুরোপুরি ব্যবহার করলেন। জেলারকে শর্ত জুড়ে দিলেন ১ ও ২ খাতার রাজবন্দিদের সঙ্গে তাঁদের এক জায়গায় রাখতে হবে। কিন্তু সরকারি নির্দেশ মতে তাঁরা অপর রাজবন্দির সঙ্গে মিশতে পারবে না। কিন্তু স্থানের অভাবে জেল কর্তৃপক্ষ তাঁদের দাবি মৌখিকভাবে মেনে নেন। তারা জানালেন, গাজীউল হকের মতো বন্দিরা এবং রাজবন্দিরা এক এলাকায় থাকবেন, একসাথে খেলাধুলাও করবেন। তবে তাঁদের এক রাজবন্দির সঙ্গে অপর রাজবন্দি বা বন্দির যে কথাবার্তা হবে তা জেলারের অগোচরে হতে হবে। তাঁরা এ ব্যবস্থায় রাজি হয়ে গেলেন।\r\n\r\nফলে তিনি সকল পুরনো রাজবন্দি বঙ্গবন্ধু শেখ মুজিবুর রহমান, মোহাম্মদ তোয়াহা, খাজা আহমদ, প্রসূনকান্তি রায়, সরদার ফজলুল করিমের সাক্ষাত্‍ পান। খাজা আহমদ ও সরদার ফজলুল করিমকে দ্বিতীয় শ্রেনির রাজবন্দি হিসেবে দেখতে পেয়ে খুবই মর্মাহত হন। লজ্জায় গাজীউল হকের মাথা নত হয়ে আসে।\r\n\r\nভাষা আন্দোলনের গ্রেফতারকৃত ছাত্রছাত্রী বন্দিদের সঙ্গে দেখা করার জন্য গাজীউল হক অসুখের ভান করে জেল হাসপাতালে যান। কিন্তু সেখানে গিয়ে দেখেন অসুস্থ হয়ে যে ক\'জন ছাত্র জেল হাসপাতালে ভর্তি হয়েছে তাঁদের কাউকেই তিনি চেনেন না। তাঁকে দেখে একজন ছাত্র এগিয়ে এসে নিজের পরিচয় দেয়। জ্বরে তাঁর গা পুড়ে যাচ্ছে। ছেলেটির নাম মোকাম্মেল হক। সে ছিল বিশ্ববিদ্যালয়ের সেরা ছাত্রদের একজন। এদের মধ্যে ছিল পগোজ স্কুলের অষ্টম শ্রেণির ছাত্র ওবায়দুর রহমান। অল্প কিছুক্ষণের মধ্যেই গাজীউল হকের সঙ্গে সকলের আলাপ জমে ওঠে। এর পরদিন ভোরে ডক্টর আলিমকে জেল হাসপাতালে নিয়ে আসা হয়। ডক্টর আলিম এবং গাজীউল হক আলোচনা করে সিদ্ধান্ত নেয়, যেভাবেই হোক ছেলেদের মনোবলকে দৃঢ় রাখার চেষ্টা করবে। বিকেলে আলিম ডিসচার্জ হয়ে কারাগারে চলে যান। যাওয়ার সময় তিনি বলে যান ৩ ও ৪ খাতায় যেসব বন্দি আছে, তাঁদের সঙ্গেও এ বিষয়ে আলাপ আলোচনা করবেন এবং এ বিষয়ে লিখে জানাবেন।\r\n\r\nএদিকে মোকাম্মেলের বাবা কবি মোজাম্মেল হক কারাগারে ছেলেকে দেখতে এসে যখন শোনেন ছেলে অসুস্থ তখন তিনি উদ্বিগ্ন হয়ে পড়লেন। তাঁর উদ্বিগ্নতা দেখে পুলিশের আই বি বিভাগের অফিসাররা তাঁর বাবাকে বোঝালেন মোকাম্মেল খুব ভালো ছাত্র। অসুস্থ অবস্থায় বন্ড দিলে তাঁর কোনো ক্ষতি হবে না। জেলগেট থেকে একজন কর্মচারি গাজীউল হককে এই সংবাদ জানান। সংবাদ শুনেই মোকাম্মেল গাজীউল হককে ডেকে বলল, \'গাজী ভাই, আপনি এখান থেকে যাবেন না। আমি কিছুতেই বন্ড দেবো না।\'\r\n\r\nএকটু পরেই এ্যাংলো সার্জেন্টের সঙ্গে মোকাম্মেলের বাবা এলেন হাসপাতালে। গাজীউল হক কবিকে সালাম দিয়ে পাশে দাঁড়ান। মোকাম্মেলের বাবা ছেলের হাত ধরে ছেলেকে বোঝানোর চেষ্টা করতেই মোকাম্মেল হঠাত্‍ বলে উঠলো, \'আব্বা, আমি বন্ড দেবো না। আমার কেমন লাগছে, গাজী ভাই, আমাকে একটু পানি দেন।\' গাজীউল হক তাড়াতাড়ি সামনে এগিয়ে এসে এ্যাংলো সার্জেন্টকে কড়া ধমকে সরিয়ে দিয়ে মোকাম্মেলের মাথায় পানি ঢালতে থাকেন। এতে কাজ হল। মোকাম্মেলকে কারাগারে রেখেই তাঁর বাবা চলে গেলেন। এ্যাংলো সার্জেন্ট জেল কতৃপক্ষকে রির্পোট দিলেন গাজীউল হক একটি বিশেষ উদ্দেশ্য নিয়েই জেল হাসপাতালে গিয়েছে। তাহলো ভাষা আন্দোলনে ছাত্রবন্দিদের সঙ্গে সাক্ষাত্‍ করা। অসুস্থ মোকাম্মেলের বন্ড না দেওয়ার সংবাদ চিঠির মাধ্যমে গাজীউল হক হাসপাতাল ত্যাগ করার আগেই ডাক্তার আলিম, তোয়াহা এবং অন্যান্যদের জানিয়ে দেন। এতে কাজও হয় স্কুল কলেজ বিশ্ববিদ্যালয়ের কোনও ছাত্রই আর বন্ড দেয়নি। শত চাপের মুখেও সরকারের কাছে তারা নতি স্বীকার করেনি।\r\n\r\nজেলে থাকা অবস্থায় তিনি এক দুঃসংবাদ পান। তাঁর বাবা ১৯৫৬ সালের ২৫ মার্চ মারা গেছেন। এর কিছুদিন পরই জেল থেকে মুক্তি পেলেন তিনি। জেল থেকে মুক্ত হয়েও বছর দুয়েক গৃহে অন্তরীণ রইলেন। ১৯৭৫ সালে বঙ্গবন্ধুকে হত্যার পর তাঁকে গ্রেফতার করে কারাগারে পাঠানো হয়। অনেক নির্যাতন করার পর ১৯৭৬ সালে তাঁকে মুক্তি দেয়া হয়।\r\n\r\nমুক্তিযুদ্ধ\r\n\r\nবগুড়ায় ১৯৬৯ সালের ১১ দফা আন্দোলনের মূল চাবিকাঠি ছিল বিড়ি শ্রমিক ও মজদুরগণ। গাজীউল হকও ১১ দফা আন্দোলনে অংশ নেন। \'৬৯ এর ৪ মার্চ বগুড়ার সাতমাথায় পুলিশ লাঠিচার্জ ও টিয়ার গ্যাস ছুঁড়লে ক্রুদ্ধ জনতা তখন বগুড়ার জামিল বিল্ডিং এ আগুন ধরিয়ে দেয়। বগুড়ার প্রশাসন কারফিউ জারি করে। এ সময় গাজীউল হক জামিল পরিবারের সদস্যগণকে ভয়ানক বিপদ থেকে রক্ষা করেন।\r\n\r\n১৯৭১ সালের ২৫ মার্চ সন্ধ্যায় বগুড়া শহরে গুজব রটে আড়িয়া ক্যান্টনমেন্ট থেকে পাকিস্তানি সেনারা বগুড়া দখল করার জন্য রওয়ানা দিয়েছে। সংবাদ শোনামাত্র মুক্তিযোদ্ধরা ফটকি ব্রিজ অবরোধ করে। ঐদিন রাতেই গাজীউল হক মাত্র ২৭ জন যুবকসহ পাকিস্তানি সৈন্যদের বিরুদ্ধে প্রতিরোধ গড়ে তোলার সিদ্ধান্ত নেন। সেই মোতাবেক গাজীউল হক, ডা. জাহিদুর রহমান অন্যান্য যুবকদের নিয়ে বগুড়া থানার আঙ্গিনায় জড়ো হন। থানার দারোগা নিজামউদ্দীন, নুরুল ইসলাম, স্পেশ্যাল ব্রাঞ্চের মকবুলসহ কয়েকজন কনস্টেবল সবাই হতভম্ব হয়ে যান। পরক্ষণেই ঘটনাটি তাঁদের বোধগম্য হয়। সঙ্গে সঙ্গে পুলিশ এবং ৩৯ জন ইপিআর মুক্তিযোদ্ধাদের সঙ্গে যোগ দেন। এতে তাঁদের প্রতিরোধ শক্তি আরো বেড়ে যায়। এসময় আওয়ামী লীগ, ন্যাপ ভাসানী ও কমিউনিস্ট নেতৃবৃন্দদের নিয়ে যুদ্ধ পরিচালনার জন্য পাঁচ সদস্য বিশিষ্ট একটি হাই কমান্ড গঠন করা হয়। এই হাই কমান্ডের সদস্য ছিলেন গাজীউল হক, মাহমুদুল হাসান খান (এম,পি,এ , প্রশাসন), ডা. জাহিদুর রহমান (এম,এন,এ, খাদ্য এবং যোগাযোগের দায়িত্বে নিয়োজিত), মোখলেসুর রহমান (সদস্য), আবদুল লতিফ (সদস্য)। পরে মোশারফ হোসেন মন্ডলকে এই হাই কমান্ডে অন্তর্ভুক্ত করা হয়। যুদ্ধ পরিচালনার দায়িত্ব পড়ে গাজীউল হকের উপর।\r\n\r\n২৭ মার্চ ৬০ জন পুলিশের একটি দল পাকসেনাদের সঙ্গে লড়ার জন্য এগিয়ে আসে। তাঁরা পাঁচদিন একনলা বন্দুক, দোনলা বন্দুক এবং টুটু বোর রাইফেল দিয়ে যুদ্ধ করে পাকসেনাদের ঠেকিয়ে রাখে। ৩১ মার্চ রাতে রংপুর থেকে আগত পাকসেনাদের আক্রমণ করলে তারা পিছু হটে। পরে বগুড়ার সীমান্ত পার করে রংপুর জেলার শঠিবাড়ি পর্যন্ত তাদের তাড়িয়ে নিয়ে যাওয়া হয়। পুনরায় ১ এপ্রিল পাকিস্তানি সেনাবাহিনী আকাশপথে বগুড়ায় বোমাবর্ষণ শুরু করে। আকাশপথে পাকসেনাদের আক্রমণকে উপেক্ষা করে গাজীউল হকের নেতৃত্বে মুক্তিযোদ্ধরা আড়িয়া ক্যান্টনমেন্ট প্রায় চার ঘন্টা অবরোধের পর পাকসেনাদের ওপর আক্রমণ চালায়। আড়িয়া ক্যান্টনমেন্ট দখল করার সময় মাসুদ নামে একজন মুক্তিযোদ্ধা শহীদ হন। মুক্তিযোদ্ধারা ক্যাপ্টেন নূরসহ ৬৯ জন পাক সেনাকে বন্দি করেন। মুক্তিযোদ্ধারা এই ক্যান্টনমেন্ট থেকে ৫৮ ট্রাক গোলাবারুদ উদ্ধার করেন। আড়িয়ার এই যুদ্ধকে মরিচের যুদ্ধও বলা হয়। কারণ যুদ্ধক্ষেত্রে মুক্তিযোদ্ধারা মরিচের গুড়াকে অস্ত্র হিসেবে ব্যবহার করে। প্রচণ্ড বাতাস থাকায় মুক্তিযোদ্ধারা ক্যান্টনমেন্টের দক্ষিণ দিকের উচুঁ উচুঁ গাছ থেকে মরিচের গুঁড়া শুন্যে ছেড়ে দেয়। মরিচের গুঁড়া উড়ে গিয়ে পাকসেনাদের চোখে লাগালে তীব্র জ্বালায় তারা বিব্রত বোধ করে। এর ফলে তারা আত্মসমর্পণ করতে বাধ্য হয়। আড়িয়া দখলের পর তা উত্তরাঞ্চলের ঘাঁটি হিসেবে ব্যবহৃত হয়।\r\n\r\n১৬ এপ্রিল গাজীউল হক অস্ত্র সংগ্রহ এবং অস্থায়ী সরকারের সঙ্গে উত্তরাঞ্চল যুদ্ধের পরিস্থিতি নিয়ে আলোচনার উদ্দেশ্যে ভারত গমন করেন। ভারত থেকে বগুড়া আসার পথে যখন তিনি জানতে পারেন পাকিস্তানি সেনাবাহিনী বগুড়া দখল করেছে, তখন তিনি দ্রুত এ সংবাদ অস্থায়ী সরকারের কাছে রিপোর্ট করেন। হিলিতে পাকসেনাদের বিরুদ্ধে একটি খণ্ড যুদ্ধে অংশগ্রহণের পর কলকাতায় ফিরে গিয়ে তিনি মুক্তিযুদ্ধের মুখপাত্র \'জয়বাংলা\' পত্রিকার বিক্রয় বিভাগের দায়িত্বসহ আকাশ বাণী ও স্বাধীন বাংলা বেতার কেন্দ্র থেকে রণাঙ্গনের সংবাদ প্রচারের দায়িত্ব পালন করেন।\r\n\r\nসম্মাননা, স্বীকৃতি ও সংবর্ধনা\r\n\r\nগাজীউল হক তাঁর কাজের স্বীকৃতি স্বরূপ অনেক পুরস্কারে ভূষিত হনর এগুলো-\r\n১৯৭৭ সালে পান পাবনা থিয়েটার পুরস্কার।\r\n১৯৭৯ সালে বগুড়া জিলা স্কুলের ১৫০ তম প্রতিষ্ঠাবার্ষিকী উপলক্ষে \'বন্ধন\'-এর পক্ষ থেকে ভাষাসৈনিক গাজীউল হককে ক্রেষ্ট উপহার দেওয়া হয়।\r\n১৯৮৮ সালের ফেব্রুয়ারি \'সড়ক\'-এর পক্ষ থেকে তাঁকে শ্রদ্ধার্ঘ্য জানানো হয়।\r\n১৯৮৯ সালের ২৬ ফেব্রুয়ারি \'কমিটি ফর ডেমোক্রেসি ইন বাংলাদেশ- নিউইর্য়ক\' তাঁকে শ্রদ্ধাঞ্জলি জানায়।\r\n১৯৯৩ সালের ২১ ফেব্রুয়ারি মহান ভাষা আন্দোলনে অসাধারণ নেতৃত্বের জন্য বাংলাদেশ জাতীয় ব্যক্তিত্ব গবেষণা কেন্দ্র তাঁকে রাষ্ট্রভাষা পুরস্কার পদক ও সম্মান স্মারক প্রদান করে।\r\n১৯৯৭ সালে অন্নদা শংকর রায় কলকাতার পক্ষ থেকে তাঁকে শ্রদ্ধাঞ্জলি জ্ঞাপন করে।\r\n১৯৯৭ সালে বছর বগুড়া প্রেস ক্লাব ভাষাসৈনিকদের সংবর্ধনা দেয়। তাঁকেও সংবর্ধনা প্রদান করা হয়।\r\n১৯৯৭ সালে চট্টগ্রাম ইয়ুথ কয়ার-এর পক্ষ থেকে ৭ মার্চ তিনি ভাষাসৈনিক পদক পান।\r\n১৯৯৭ সালে বগুড়ার ভাষাসৈনিক ও মুক্তিযোদ্ধা বঙ্গবন্ধু পরিষদ সোনালী ব্যাংকের পক্ষ থেকে তাঁকে অর্পণ নামে একটি ক্রেষ্ট উপহার দেয়।\r\n১৯৯৯ সালের ২৬ নভেম্বর সামাজিক, সাংস্কৃতিক ও প্রগতিশীল গণতান্ত্রিক আন্দোলনের ক্ষেত্রে জীবনব্যাপী নিষ্ঠা ও কৃতিত্বপূর্ণ অবদানের জন্য বাংলা একাডেমী থেকে সম্মানসূচক ফেলোশিপ অর্জন করেন। তিনি সিপাপ জাতীয় স্বর্ণপদক পান।\r\n১৯৯৯ সালের ১৩ ফেব্রুয়ারি আমরা সূর্যমুখী-এর পক্ষ থেকে তাঁর ৭১তম জন্মদিনে নাগরিক সম্মাননা দেওয়া হয়। কারক নাট্য সম্প্রদায়-এর ১২ বছর পূর্তিতেও তাঁকে সংবর্ধনা দেওয়া হয়।\r\n২০০০ সালের ১৯ ফেব্রুয়ারি বায়ান্নোর ভাষা আন্দোলনে গৌরবময় ভূমিকার জন্য সম্মিলিত সাংস্কৃতিক জোট তাঁকে সকৃতজ্ঞ অভিনন্দন জানায়।\r\nএছাড়া ২০০০ সালে ভাষা আন্দোলনের পঞ্চাশ বত্‍সর পূর্তি উপলক্ষে সিলেট ভাষাসৈনিক সংবর্ধনা পরিষদ তাঁকে ভাষাসৈনিক সংবর্ধনা দেয়। এবছরই তিনি বাংলাদেশ জার্নালিস্ট এ্যাসোসিয়েশন এর উপদেষ্টা হিসেবে বিশেষ সম্মাননা স্মারক পান। ১২ ফেব্রুয়ারি বঙ্গবন্ধু আইনজীবী পরিষদও তাঁকে সম্মাননা প্রদান করে। ভাষা আন্দোলনের স্থপতি সংগঠন তমদ্দুন মজলিস-এর পক্ষ থেকে মাতৃভাষা পদক পান। দি ইনস্টিটিউট অব চার্টাড এ্যাকাউন্ট্যান্টস অব বাংলাদেশ তাঁকে ২১ ফেব্রুয়ারিতে ভাষা আন্দোলনের স্বীকৃতি স্বরূপ ক্রেষ্ট উপহার দেয়।\r\n২০০০ সালের ১২ ফেব্রুয়ারি ভাষা আন্দোলন ও সামাজিক মূল্যবোধ প্রতিষ্ঠায় অসাধারণ অবদানের জন্য আমরা সূর্যমুখী-এর পক্ষ থেকে তাঁকে ৭৩তম জন্মবার্ষিকীতে নাগরিক সম্মাননা দেয়। মাতৃভাষা সৈনিক পরিষদ-এর পক্ষ থেকে তাঁকে সম্মাননা প্রদান করা হয়।\r\n২০০০ সালের ২০ ফেব্রুয়ারি গণপ্রজাতন্ত্রী বাংলাদেশ সরকার তাঁকে একুশে পদক পুরস্কারে ভূষিত করেন।\r\n২০০০ সালের ১০ জুলাই পান বিশ্ব বাঙালি সম্মেলন পুরস্কার।\r\n২০০১ সালে ফেনী সমিতির পক্ষ থেকে তাঁকে \'ফেনীর কৃতি সন্তান\' হিসেবে গুণীজন সংবর্ধনা দেওয়া হয়। ২০০১ সালেই একাত্তরের ঘাতক দালাল নিমূল কমিটির পক্ষ থেকে \'জাহানারা ইমাম পদক\' পান।\r\n২০০২ সালে সম্মিলিত সাংস্কৃতিক জোট ভাষা আন্দোলনের সুবর্ণ জয়ন্তী উপলক্ষে তাঁকে একটি ক্রেষ্ট উপহার দেয়। এ বছর বাংলাদেশ জাতীয় জাদুঘর ১৬ ফেব্রুয়ারি তাঁকে সম্মাননা স্মারক প্রদান করে।\r\n২০০৩ সালে বঙ্গবন্ধুর আদর্শ বাস্তবায়নে আইনের শাসন প্রতিষ্ঠার প্রত্যয়ে বঙ্গবন্ধু আইনজীবী পরিষদের পক্ষ থেকে বঙ্গবন্ধু পদক পান।\r\n২০০৪ সালে পান শের-ই-বাংলা জাতীয় পুরস্কার।\r\n২০০৫ সালে শিক্ষা ও সংস্কৃতি ক্ষেত্রে অবদান রাখার জন্য মার্কেন্টাইল ব্যাংক পুরস্কার পান।\r\n২০০৬ সালে ঢাকা বিশ্ববিদ্যালয়ের ইতিহাস বিভাগ এ্যালামনাই এ্যাসোসিয়েশন-এর ৭ম পুনর্মিলনী অনুষ্ঠানে তাঁকে ক্রেষ্ট উপহার দেয়।\r\n\r\nপ্রকাশনা\r\n\r\nগাজীউল হকের লেখালেখির শুরুটা ছাত্রজীবনে। কারাগারে বসে তিনি অনেক কবিতা, গান রচনা করেন। কর্মজীবনে শত ব্যস্ততার মাঝেও তাঁর লেখালেখি থামেনি। সময় সুযোগ পেলেই তিনি লিখতেন। তাঁর চিন্তা চেতনাকে প্রকাশ করতেন লেখনীর মাধ্যমে। এই লেখাগুলো পরবতীতে বই আকারে প্রকাশিত হয়। তাঁর বইয়ের সংখ্যাও নেহাত কম নয়।\r\n\r\n\'জেলের কবিতা\' গাজীউল হকের একটি সম্পাদনা কাব্যগ্রন্থ। বগুড়া থেকে ১৩৬৩ সনের ১লা বৈশাখ বইটি বের হয়। এই বইটিতে রণেশ দাশ গুপ্তের ৬টি অনুবাদ কবিতা, সুধীর মুখাজীর ১টি এবং তাঁর নিজের ৬টি কবিতা সংকলিত হয়েছে। তিনজন কবিই জেলে থাকাকালীন সময়ে কবিতাগুলো লেখেন। বইটিতে- \'একটি কাহিনী\' কবিতাটি খুলনার কিষাণ কমী হীরালাল বায়েনের জীবন কাহিনী। \'আজ তুমি কেঁদোনা মা\' - রাজশাহী জেলে উনিশ শ\' পঞ্চাশ সালের চব্বিশে এপ্রিল গুলিতে যে সাতটি বন্ধু মারা যান, তাঁদের মধ্যে সবচেয়ে সুন্দর এবং শুভ্র আনোয়ারের দুঃখিনী মাকে উত্‍সর্গ করেছেন এই কবিতাটি।\r\n\r\n\'একটি কাহিনী\' (বিষু চ্যাটার্জীকে) উত্‍সর্গ করে লেখা তাঁর একটি কবিতা : তোমার পত্র পেয়েছি, বাসনা/ আবেগে উচ্ছ্বল লিপিকাখানি।/ নোতুন কথা চেয়েছ জানতে-/ যেমন তোমায় জানাই প্রতিবারে,/ স্মৃতির বৃন্ত থেকে কথা চয়ন করে।/ কিন্তু, আজ কী শোনাবো বলো,/ সোনার খাঁচাটি শূন্য পড়ে আছে/ কথাগুলো গেছে উড়ে।/ ভাবলেম;\r\n\r\n\'<span style=\"font-family: Arial; font-size: small;\">BANGLADESH UNCHAINED\' </span>১৯৭১ সালের ডিসেম্বর-এ<span style=\"font-family: Arial; font-size: small;\"> Indian Associated Publishing Co. Private Ltd.</span> থেকে বের হয়েছে। বইটিতে ১৮৫৭ সালের বৃটিশ শাসন, গভর্ণর জেনারেল লর্ড কার্জন, ১৯০৫ সালের বঙ্গভঙ্গ, বাংলার রাজনীতি, হিন্দু ও মুসলমানের একে অপরের মধ্যে বিরোধিতাকে কেন্দ্র করে বাংলা বিভাগ ইত্যাদি বিষয়গুলোকে তুলে ধরেছেন।\r\n\r\n\'এবারের সংগ্রাম স্বাধীনতার সংগ্রাম\' বইটি ১৯৭১ সালে কলকাতার ইণ্ডিয়ান এ্যাসোসিয়েটেড প্রেস লিমিটেড থেকে বের হয়। বইটির প্রথম সংস্করণ হয় ১৯৯৪ সালে। প্রকাশক সন্ধানী প্রকাশন। মুক্তিযুদ্ধ চলাকালীন সময়ে লেখক বইটি লেখা শুরু করেন। বইটি যখন বের হয় বঙ্গবন্ধু তখন পাকিস্তানের কারাগারে বন্দি। তাঁর স্বচক্ষে দেখা বাংলাদেশের প্রতিটি সংগ্রামের চিত্র তিনি সহজ সরল ভাষায় বইয়ে উপস্থাপন করেছেন। তিনি বইয়ে উল্লেখ করেছেন ১৯৭১ সালের ২৫ মার্চ পৃথিবীর ইতিহাসে এক স্মরণীয় দিন। কারণ বাংলাদেশের অবিসংবাদিত মহান নেতা শেখ মুজিবুর রহমান জাতির উদ্দেশ্যে তাঁর নির্দেশ পাঠান। ইথার তরঙ্গে তাঁর ঘোষণা ও নির্দেশ ভেসে এলো : \'বিদেশী শত্রুসৈন্য বাংলাদেশ আক্রমণ করেছে গভীর রাতের অন্ধকারে। ঢাকা, খুলনা, কুষ্টিয়ায় তারা লক্ষাধিক ঘুমন্ত লোককে হত্যা করেছে। এই বর্বর আক্রমণ এবং নির্মম গণহত্যার কথা বিশ্বের সমস্ত রাষ্ট্রকে জানিয়ে দাও। বাংলার সন্তান যে যেখানে আছো, হাতের অস্ত্র নিয়ে রুখে দাঁড়াও, বিদেশী শত্রুর পশুশক্তির বিরুদ্ধে; হানাদারদের প্রতিহত করো।\'\r\n\r\n\'মোহাম্মদ সুলতান\' জীবনীগ্রন্থটি বাংলা একাডেমী বের করেছে। প্রকাশ কাল ১৯৯৪ সাল।\r\n\r\n\'বাংলাদেশের গণমাধ্যম আইন ও বিধিমালা তাঁর একটি সংকলিত গ্রন্থ। বইটি বের করেছে এশিয়ান মিডিয়া ইনফরমেশন এন্ড কম্যুনিকেশন সেন্টার ও ইউনিভার্সিটি প্রেস লিমিটেড। প্রকাশ কাল ১৯৯৬। বইটি কয়েকটি অধ্যায়ে সন্নিবেশিত করা হয়েছে। ক অংশে বাংলাদেশের গণমাধ্যম আইন ও বিধিমালা নির্দেশিকা, খ অংশে গণমাধ্যম আইন ও শিল্পনীতিমালা সম্পর্কিত ভাষ্য, গ অংশে গণমাধ্যম সম্পর্কিত সংবিধানের বিধান, আইন ও বিধি এবং পরিশিষ্ট। বইটিতে বাংলাদেশের গণমাধ্যম আইনের দ্রুত প্রয়োগ, পরিবর্তন কিংবা সংশোধন যে একটি দেশের জন্য মঙ্গলকর নয় তা তিনি এই বইয়ে তুলে ধরেছেন।\r\n\r\n\'আমার দেখা আমার লেখা\' বইটি প্রকাশ করেছে মেরী প্রকাশন। ২০০০ সালের সেপ্টেম্বর মাসে বইটি বের হয়। লেখক বইটিতে ১৯৪৭ থেকে \'৭৯ সাল পর্যন্ত তাঁর রাজনৈতিক জীবনে ঘটে যাওয়া ঘটনাপ্রবাহ ধারাবাহিকভাবে লিপিবদ্ধ করেছেন।\r\n\r\n\'উচ্চ আদালতে বাংলা\' বইটি বের করেছে সুষমা প্রকাশন। প্রকাশ কাল ২০ জুন ২০০৩। লেখক উচ্চ আদালতে বাংলা ভাষা প্রচলনের গুরুত্বপূর্ণ কয়েকটি দিক তুলে ধরেছেন এই বইয়ে। ১৯৮৬ সালের ১ ফেব্রুয়ারি লেখক ভাষা সৈনিকদের সম্মেলন শেষে শহীদ মিনারের বেদীমূলে দাঁড়িয়েছিলেন। এমন সময় শহীদ রফিকের মা তাঁকে প্রশ্ন করেছিলেন, \'তোমরা উচ্চ আদালতে বাংলা বলো কি?\' লেখক তাত্‍ক্ষণিক উত্তর দিতে পারেননি এই শহীদ জননীকে। কারণ রাষ্ট্রভাষা বাংলা হলেও সর্বস্তরে এখনো বাংলার প্রচলন হয়নি। সুতরাং এ লজ্জা ঢাকতেই তিনি সেদিন চুপ করে থাকাই শ্রেয় মনে করেছেন। তবে উচ্চ আদালতে বাংলা ভাষা চালু করার জন্য প্রথম থেকে এডভোকেট শামসউদ্দিন আহমদ সংগ্রাম করেছেন তা লেখক এই বইয়ে তুলে ধরেছেন। এমনকি ব্যারিস্টার সৈয়দ ইশতিয়াক, ড. কামাল হোসেন, সবিতারঞ্জন পালসহ অনেক আইনজীবী ইংরেজিতে সওয়াল জবাব করতে করতে একসময় আদালতে বাংলা ভাষার কথা বলতে শুরু করতেন এবং এজন্যে ভুল করেছেন বলে তাঁদের মনে কোনোরকম গ্লানিবোধ জন্মায়নি এই বিষয়টি সহজ সরল ভাষায় লেখক বইয়ে উপস্থাপন করেছেন।\r\n\r\n\'এখানে ও সেখানে\' গাজীউল হকের একটি কবিতা গ্রন্থ। বইটি বের করেছে সুষমা প্রকাশন। প্রকাশ কাল ২০ অক্টোবর ২০০৩।\r\n\r\nগাজীউল হক ২০০৯ সালের ১৭ জুন মৃত্যুবরণ করেন।\r\n\r\nতথ্যসূত্র\r\n\r\n১. ভাষাসৈনিক গাজীউল হক, মো. নুরুল হক নুরু, প্রকাশক : উমার আল ফারুক প্রকাশকাল : ২১ ফেব্রুয়ারি ১৯৯৭।\r\n২. আমার দেখা আমার লেখা, গাজীউল হক, প্রকাশক : মেরী প্রকাশন, ২৯/এ, পাটুয়াটুলী, অনন্যা প্লাজা, ঢাকা - ১১০০। প্রকাশকাল : সেপ্টেম্বর ২০০০।\r\n৩. এবারের সংগ্রাম স্বাধীনতার সংগ্রাম, গাজীউল হক, সন্ধানী প্রকাশন, ৬৮/২, পুরানা পল্টন, ঢাকা - ১০০০। প্রকাশকাল : প্রথম সংস্করণ ফেব্রুয়ারি ১৯৯৪।\r\n৪. সাক্ষাত্‍কার : জাহানারা বেগম এলিনা, ঠিকানা : হাজীপাড়া, ঢাকা। তারিখ : ৩১.০১.০৭।\r\n৫. সাক্ষাত্‍কার : সুজাতা হক, ঠিকানা : বাংলাদেশ প্রেস ইন্সটিটিউট, ঢাকা। তারিখ : ০২.০৩.০৭।\r\n\r\n<i>লেখক : রীতা ভৌমিক</i>', 'গাজীউল হক', '', 'publish', 'open', 'open', '', '%e0%a6%97%e0%a6%be%e0%a6%9c%e0%a7%80%e0%a6%89%e0%a6%b2-%e0%a6%b9%e0%a6%95', '', '', '2019-09-22 16:31:33', '2019-09-22 10:31:33', '', 0, 'http://gunijan.org.bd/newsite/?p=6587', 0, 'post', '', 0),
(6588, 6, '2019-09-22 16:24:59', '2019-09-22 10:24:59', '', 'Gaziul-Haq', 'ক্যাটাগরি- ভাষা আন্দোলন', 'inherit', 'open', 'closed', '', 'gaziul-haq', '', '', '2019-09-22 16:25:18', '2019-09-22 10:25:18', '', 6587, 'http://gunijan.org.bd/newsite/wp-content/uploads/2019/09/Gaziul-Haq.jpg', 0, 'attachment', 'image/jpeg', 0);
